
I thybiaf fod angen ymddiheuro llawer am anturio cychwyn 
cylchgrawn newydd yn yr iaith Gymraeg. Diameu y 
cydsynia pawb a gar yr iaith mai goreu po fwyaf o ddefnydd a 
wneir ohoni i ymdrin 4 phob mater sy’n cyffroi meddwl y 
genedl ; yn y gred honno yr ymgymerasom @’r anturiaeth hon. 
Edliwir weithiau i Brifysgol Cymru na wnaeth ac na wna hi 
nemor ddim dros lenyddiaeth Gymraeg. Nid yw’r cyhuddiad 
yn wir: rhoddir mwy o addysg yn yr iaith a’i llenyddiaeth yn y 
* + colegau nag a roddwyd o’r blaen er pan fu’r beirdd yn y bym- 
thegfed ganrif a’r unfed ar bymtheg yn hyfforddi eu disgyblion 
yng nghyfrinion cystrawen achynghanedd. EHithr mi gyfaddef- 
af na chyfrannodd aelodau’r Brifysgol hyd yma gymaint ag a 
p Seni ei ddisgwyl ganddynt at lenyddiaeth bresennol Cymru. Y 
\ mae amryw ohonom ers tro’n ymdeimlo 4 hyn; a chododd 
‘. awydd yn ein plith am gyfrwng newydd y gallem draethu’n 
“s.meddyliau’n rhydd trwyddo. Wedi peth ymgynghori, fe 
b gyfarfu cynrychiolwyr o gymdeithasau Cymreig y tri choleg yn 
Aberystwyth ym mis Tachwedd, ac yng Nghaerdydd ym mis 
i ~ Tonawr, a phenderfynasant gychwyn cylchgrawn chwarterol 
: b. yn ddioed; ymgymerais innau a’'l olygu. 

Ni fynnem i neb synio mai cyhoeddiad i’r Brifysgol yn unig 
: ydyw hwn i fod. Bwriad ei hyrwyddwyr ydyw iddo fod yn 
in gylchgrawn cenedlaethol ; a hyderwn y ceir i.gyfrannu iddo 
nid yn unig athrawon a myfyrwyr a graddolion, ond hefyd 
©. holl ysgrifenwyr goreu Cymru. Bydd ynddo ysgrifau ar 
.“faterion y Brifysgol gan rai a Wyr rywbeth am danynt; ac nid 
di-fudd i Gymru nac ir Brifysgol fydd cael ymdriniaeth deg ac 

ms —_Oyf. I. Rhif 1. Mawars, 1911. 1 

a 
mewn ysbryd gweddus, a’r pynciau hyn. Ond ni thybiaf y 
bydd yr holl erthyglau ar gyfundrefn addysg ond rhan ddibwys 
o gynnwys y cylchgrawn—nid mwy, yn sicr, na phwysigrwydd 
addysg ym mywyd Cymru. . 

Caiff llenyddiaeth Gymraeg sylw arbennig; cyhoeddir er- 
thyglau hanesyddol a beirniadol ar waith y beirdd hen a newydd 
ac ar ramantau’r canol-oesoedd a rhyddiaith yr oesoedd di- 
weddar. Yn y rhifynnau i ddyfod, hefyd, bydd gennym adol- 
ygiadau ar lyfrau Cymraeg, dan enwau eu hysgrifenwyr. Ond 
nid 4 llenyddiaeth yn unig y bydd a wnelom. Fe ymdrinir a 
materion gwleidyddol a chymdeithasol, gwyddonol, moesol, a 
diwinyddol ; ni chaeir allan ddim a’r a ddiddoro fryd y genedl. 
Pan chwiliasom am enw i’n cyhoeddiad, tybiasom mai Y 
BEIRNIAD a’i disgrifiai oreu ; ac am hynny, dewisasom ef, wedi 
peth petrusder ; canys ein tyb oedd fod y fantais 0 gael enw 
perffaith addas yn gorbwyso’r anfantais o fod yr enw wedi ei 
arfero’rblaen. Beirniadaeth fydd prif amcan y cyhoeddiad, nid _ 
ar lén a llyfrau’n unig, ond ar lywodraeth gwlad, a moes a 
chrefydd. Bydd gennym weithiau ddarn neu ddau o lenydd-* 
iaeth newydd, fel y ‘‘ Clawdd Terfyn” yn y rhifyn hwn; ond 
nid yw hyn chwaith yn anghyson 4’r teitl, canys y mae pob 
creadigaeth o’r fath yn haeddu, cystal a barddoniaenn el alw’ n 
‘* feirniadaeth ar fywyd.” 

Niraid imi grybwyll y caiff pob barn ei llafar yn Y BEIRNIAD. 
Yr unig amod a ofynnir fydd rhyw radd o deilyngdod Ilenorol. 
Ni wrthodir dim am ei fod yn groes i farn y golygydd; y mae 
yn y rhifyn hwn amryw bethau sydd felly. Ond nid wyf trwy 
hyn yn ymwrthod a’r swydd o olygu; i’m tyb 1, y mae 
elsiau mwy o hynny nag a welir weithiau. 

Cyhoeddir pob erthygl yn Y Brerrniap uwchben enw’i hys- 
grifennydd. Yr wyf yn credu fy hun mewn bod yn wyneb- 
agored. 

Amcan Y Berraniap fydd goleuo a dyrchafu gwerin yee a 
meithrin yr iaith Gymraeg. 


” J. MORRIS JONES. 

A CHYMRYD barddoniaeth Gymraeg at ei gilydd, y mae 
arni fawr ddiffyg am gerddi rhamant a hanes, 0’i chyfer- 
bynnu 4 Ilenyddiaeth Wyddeleg, dyweder. Ynein barddoniaeth 
gynharaf, ceir y gerdd hanes, yn debyg i’r fel y ceir hi yn 
nechreuad llenyddiaeth gwledydd ereill, ond gyda thwf y tra- 
ddodiad llenyddol, y mae honno yn diflannu. Praw da o hyn- 
afiaeth y ‘‘ Gododin ” yw nad oes ar y gwaith odid ddim o 61 y 
traddodiad llenyddol sydd yng ngweithiau y “‘ Go-gynfeirdd.’’ 
Dywed un beirniad Almaenaidd mai creadigaeth y lliaws, yn 
hytrach na gwaith y bardd ar ei ben ei hun, yw y farddoniaeth 
hynaf, ac mai pethau o bwys i’r lliaws yw ei phynciau.?' Heb 
fyned ddim ymhellach ar ol y syniad hwn, y mae’n ddiau y 
-gallwn ddywedyd fod y ‘“‘Gododin” yn perthyn ir math 
hwnnw ar farddoniaeth. Y mae yn y gerdd honno ystori, a’i 
dyddordeb ydyw dyddordeb y frwydr—ymdrech y genedl am 
ei bywyd. Ond a gadael y gerdd honno o’r neilltu, ychydig 
iawn, mewn cymhariaeth, sydd gennym o gerddi hanes yng 
ngwaith ein beirdd cynnar. Rywsut, tyfodd y traddodiad yn 
- fore mai canmol neu alaru oedd gwaith y bardd. Pale bynnag 
y tarddodd y traddodiad hwn gyntaf, cadwai y beirdd ato yn 
fanwl. Gallem gasglu oddiwrth eu gweithiau pa beth ydoedd 
eu traddodiad, ond cawn ef yng ngeiriau Edern*® Dafod Aur, 


1 Clywais, yn ddiweddar, seinio’r gair hwn fel pe bae’r acen ar y sillaf 
gyntaf! Dyna f’esgus dros ei ysgrifennu fel y gwneuthum. 


2 Richard M. Meyer, Das Deutsche Volks- und Kirchenlied. 


3 (Bum mor hy a chywiro sillafiad yr enw hwn; nid Hdeyrn mohono, ac 
nid oes a wnelo 4’r gair teyrn, ond tardd yn uniongyrch o’r Lladin Hternus : yr 
un modd Edeirnion (nid Hdeyrnion) 0 Hternianus.—Yn Llyfr Coch Hergest y 
mae’r copi hynaf o’r gramadeg a briodolir i Edern Dafod Aur, ac nid oes sén 
yno am Edern yn awdur iddo. Gan hynny tebyg mai tyb ddiweddar yw 
awduraeth Edern. Prin iawn y gall y gwaith fod cyn hyned a 1270. Felly, 
dealler wrth ‘‘ Edern”’ ysgrifennydd anhysbys o’r bedwaredd ganrif ar 
ddeg.—Go t]. 

Ysgrifennodd ef ei lyfr tua’r flwyddyn 1270, meddir, os ei 
lyfr ef ydyw hefyd, canys y mae’r copi argraffedig, yr wyf fi 
yn dyfynnu ohono, yn sicr mewn orgraff ddiweddarach nag un 
yr adeg honno. Dyma fel y dywed, sut bynnag :— 


Tair cainc y sydd o Gerdd Dafawd, nid amgen Clerwriaeth, 
Teuluwriacth, Prydyddiaeth. Tair cainc a berthyn ar Gler- 
wriaeth, nid amgen ymsennu ac ymddyfalu gair-tra-gair, a 
dynwared. 

Tair cainc ereill a berthynant ar Deuluwriaeth, nid amgen 
testyniaw, ac ymddyfalu gwers-tra-gwers, a gordderchgerdd o 
Gywyddau, a Cherddau Teuluaidd drwy eiriau amwys. 

Tair cainc ereill a berthynant ar Brydyddiaeth, Englynion ac 
Awdlau a Chywyddau cerddwraidd eu caniad oe dychymyg. 


Dengys hyn yn ddigon clir fod y Clerwr, y Teultiwr a’r Pry- 
dydd yn dri dosbarth ar wahan yn amser Edern, a bod i bob 
dosbarth ei bynciau a’i ddulliau ei hun, yn ol y traddodiad. 
Y mae Edern, yn wir, yn manylu ychwaneg ar y pynciau priod 
iddynt oll. Eb ef :— | 


Ni pherthyn ar Brydydd ymyrru ar glerwriaeth er arfer o 
honi, canys gwrthwyneb yw i grefft prydydd ; canys ar Glerwr 
y perthyn goganu ac anghlodfori a gwneuthur cywilydd a 
gwaradwydd. 

Ar y prydydd y perthyn canmawl a chlodfori a gwneuthur 
clod a llawenydd a gogoniant, a chyda hynny ni ellir dosbarth ar 
Glerwriaeth, canys cerdd anosbarthus yw, ac am hynny nac 
ymyrred Prydydd ynddi, can mae yspeiddeid ydyw. 

Ef a berthyn hagen ar Brydydd ymyrru ar Deuluwriaeth, a 
barnu arnei; canys cerdd ddosbarthus a [? 0] ddisgybliaeth 
Prydyddiaeth ar hen ffordd ar ganu cyn deall ar gynghanedd [?yw] 


Yn y “Trioedd Cerdd,” dywedir mai tri pheth y dylai 
prydydd eu gochel oedd meddwdod, anlladrwydd, a Chler- 
wriaeth. Yn yr un Trioedd, cawn a ganlyn :— 


Tri pheth [nJa ddyly Cerddwr eu credu: gogangerdd Clerwr 
yny lle y prytto Prydydd; canys trech y dyly fod moliangerdd y 
Prydydd no gogangerdd y Clerwr. Jil yw ni ddyly gredu canu 
camgerdd, neu angerdd, o Brydydd canmoledig, ac awdurdod 
iddaw ; canys damwain yw caffael datgeiniad a ddatgano gerdd 
yn gwhl megys y cano Prydydd. 


“i 

Dyna felly oedd y traddodiad llenyddol—gwaith Clerwr 
oedd goganuac anghlodfori; gorchwyl Teuliiwr oedd dyfalu a 
difyrru; dyled prydydd oedd canmol a chlodfori. Y mae 
Edern hyd yn oed yn dywedyd yn fanwl pa bethau yr oedd y 
prydydd i’w gochel, pwy oedd y dynion yr oedd yn ddyled eu 
canmol, a pha beth oedd y campau y gweddai ar fardd eu 
clodfori a chwyno colled ar ol y rhai a’u meddai. Nid oedd 
wiw i brydydd ymyrru 4 “swynoglau, a dewindabaeth, a 
chwaryau hudoliaeth.” Yr oedd y traddodiad yn un caeth, 
ac yn gwahardd yr hyn a fu yn ddechreuad yr epig a’r ddrama 
mewn gwledydd ereill. Dywed Anatole le Braz am y “ Mab- 
inogion ”’ :—“‘ I] ne serait méme pas excessif de dire que, dans 
la plupart de ces récits, c’est élément dramatique qui joue le 
role prépondérant.”! Nid rhyfedd felly gael yr hen chwedlau 
hud a lledrith mewn iaith rydd neu ym mesurau y clerwyr. 
Nid wyf yn meddwl y byddai yn anodd olrhain agos bob cerdd 
sydd yn y Llyfr Coch a’r Myfyrian ir traddodiad hwn 
—canmol dyn am ei fod yn ddewr, yn dduwiol, neu yn hael, a 
merch am ei bod yn hardd neu yn serchog, oedd dyled y beirdd. 
A’u dull o wneuthur hynny oedd dywedyd fod hwn yn hael neu 
hon yn hardd, yn hytrach na dangos hynny. Rhyfedd 
debycéd ydym i’n teidiau hyd heddyw! Liosoced yr awdlau a 
ganwyd nad ydynt ond geiriau canmoliaethus wedi eu nyddu’n 
benhillion; a pha sawl ysgrif a ddarllenasom yn dywedyd fod 
_ rhyw wr marw yn hyawdl neu yn ffraeth yn ei ddydd, heb 
roddi i ni odid ystori i ddangos ei bertrwydd ? Un rheswm 
am hynny, hwyrach, ydyw fod yn haws dywedyd fod peth fel 
hyn neu fel arall na dangos ei fod felly. 


Hawdd dywedyd “‘ Dacw’r Wyddfa,’’ 
Nid eir drosti ond yn ara’, 


ebr doethineb gwlad. Ond nid dyna’r unig reswm, yn sicr, am 
foelni lawer o’n llenyddiaeth. Nid am ei fod yn waith anodd 
yn unig y peidiodd y beirdd 4 chanu cerddi hanes a “ chwareuon 
hudoliaeth.”” A hwy yn cerdded yn ofalus a llafurus yn rhych 


1 “Le Drame dans l’épopée Celtique,”’ Revue des Deux Mondes, Juillet, 
1904. 

y traddodiad llenyddol, yr oedd y rhyddieithwyr yn ysgrifennu’r 
Mabinogion, a phréds barddonol fel Hanes Gruffydd ap 
Cynan. Hyd yn oed yn llawer nes atom, mewn iaith rydd yr 
ysgrifennodd Ellis Wynne ei Weledigaethau a Theophilus 
Evans ei Ddrych. Paham? Paham hefyd os nad gan 
gryfed y traddodiad Illenyddol am y pynciau y gweddai i fardd 
ganu arnynt? Ni fynnai Goronwy Owen gydnabod fod 
Paradwys Goll Milton yn farddoniaeth o gwbhl, oni chyd- 
nabyddid hefyd fod Gweledigaethau y Bardd Cwsc yr un 
ffunud yn farddoniaeth. Pa le y cewch ddim mor farddonol a 
rhai o’r Mabinogion ac o’r hen draddodiadau a’r hanesion 
Cymreig, ac eto pwy a ganodd y pethau hynny ? Cymerwch 
gywydd “‘ Achau y Ddylluan” gan Ddafydd ap Gwilym ei 
hun yn engraifft o’r modd y trinwyd y gerdd hanes gan y 
galluocaf o’r beirdd. Y maeef yn holi’r Ddylluan pwy oedd 
hi, a hithau yn ei ateb :— 


‘** Bonedd gwelw-wedd i’m gelwynt, 
Blodeuwedd wrth gyfedd gynt : 
Merch i arglwydd, ail Meirchion, 
Wyf fi, myn Dewi! o Fon.” 


‘“* Hoywfun wen gwawr ei henwi, 
Er trist i0n, pwy ath droes di? ” . 


““Gwdion fab Don ar Gonwy, 
Hudlath, ni bu o’i fath fwy, 
A’m hudodd i 0’m hoywder, 
Ir poen a weli, nid pér ! 
Haul dramawr o hil dremynt, 
Am heuru i garu gynt, 
Gronwy fab Pefr Goronhir, 
Arglwydd Penllyn, hoywyn hir ! ”’ 


Onid truan waith, a dywedyd y gwir, a wnaeth y bardd ar ystori 
fel hon, ac nid am na fedrasai ond am na fynnodd? O’r tu 


arall, cymerwch ddisgrifiad brwydr Mynydd Carn, o Hanes 
Gruffydd ap Cynan :— 


+ Llythyrau Goronwy Owen, t.d. 26, argraffiad Foulkes, Lerpwl. 

Ac ena y bu vrwyder dirvawr y chof yr etiued wedy eu ryeni. 
Gewri er emladwyr a dyrchauwyt yr awyr; seinnyaw a oruc 
y daear gan duryf y meirch ar pedyt ; y sein emladgar a glywyt 
ympell; Kynnwryf er arveu a seinnyei en venych. Gwyr 
gruffud en dwyssaw en wychyr, ac eu gelynyon yn darystwng 
udunt. Chwys y llavur ar gwaet en gwneithur frydeu redegauc. 
Ac en henne Trahaearn a drychut ene gymperved eny ytoed yr 
llawr en varw, en pori ae danhed y Ilysseu ir, ac en palualu ar 
warthaf er arveu; a gucharki wydel a wnaeth bacwn o honaw 
valo hwch. Ac ener un lle hwnnw e digwydassant ene gylch oe 
deulu ehun pymp marchauc arugeint. Rei ereill onadunt a las 
ene vedin gentaf; llaw[er] o uilyoed onadunt a las; ar Ileill a 
rodassant eu kefneu y wyr gruffud ac a emchuelassant ar fo. 
Gruffud entau, oe gnotaedic deuaut, en vudugaul ae hemlynws 
wynteu ef ae niver trwy y llwyneu ar glynnyeu ar guerni ar 
mynyded en hyt y nos honno wrth y lleuat ac en hyt e dyd 
drannoeth, a breid vu o diengis nep onadunt or vrwyder y eu 
gwlat ehunein. 


Ochr yn ochr a’r disgrifiad byw a grymus hwn, cymerwch eto 
ddarn o un o awdlau Cynddelw Brydydd Mawr, ac ni chewch 
ond ambell linell yma ac acw a ddaw’n agos ato. Gwir fod 
ambell linell felly yn gwneuthur iawn am lawer o bechodau 
mydryddol, a gresyn oedd i'w draddodiad a’i fesurau ladd y 
bardd a fedrai eu gwneuthur ar dro. Beth a roddech am 
foliant fel hyn wrth y lath »— 

Arddwyreaf hael hawl diachor 

Aerdarf arynaig aerdorf angor 

Aerfawr fuddfawr far aer bar bedror 

Aerfawr fuddfawr falch gwalch gweilch goror 

Aer gyngrwn ysgwn eisdwn eisdor 

Aer gyngreddf anneddf anniolor 

Aer a wnaeth ar draeth a dreithitor 

Rhwng Arfon peues a mynwes mor, etc. 


Tebyg yw corff y canu a gaed, namyn ychydig, megis gwaith 
Hywel ab Owain Gwynedd, hyd ganol y bedwaredd ganrif ar 
ddeg. Ac wrth sén am Hywel ab Owain, y mae yn beth digon 
nodedig fod ei ganu ef yn Ilawer tebycach i gerddi’r Gwyddelod 
nag i brydyddiaeth beirdd Cymreig ei gyfnod. “ Hywel ap 
Gwyddeles,” chwedl Goronwy, oedd yntau, a threuliodd ran 
helaeth o’i oes, yn ol yr hanes, yn Iwerddon. Rhydd ef i ni 

ddisgrifiadau Ilawnion o olygfeydd, lle na chawn gan y Ileill 
ond rhyw gip ar yr olwg, mewn Ilinell yma ac acw, ac y mae 
llawer llai o ol y traddodiad Ilenyddol ar ei waith ef. Ond gWr 
ar ei ben eihun yw Hywel. Geiriog a digyswllt yw corff gwaith 
y beirdd drwodd a thro yn y cyfnod hwn. Saif ambell ddarn, y 
mae’n wir, ar ei ben ei hun, megis marwnad ysblennydd Lly- 
welyn ap Gruffydd gan Ruffydd ab yr Ynad Coch. Ond 
anghyffredin yw cerddi felly. A’u cymryd at eu gilydd, yr 
oedd cynghanedd y beirdd yn feichus, a’u hiaith a’u cystrawen, 
fel y gwelir o’u cymharu a’r Mabinogion, yn hen eudull. Felly 
y parhaodd pethau hyd y bedwaredd ganrif ar ddeg. Yna, 
daeth tro ar fyd. Clywwyd can newydd yn y tir, ac y mae 
hanes dyddorol i ymdrech y newydd 4’r hen. Y cywydd oedd 
y gan newydd honno. O ba le y daeth hi? 

Awgryma rhai fod cysylitiad rhwng y cywydd ar mesur 
Gwyddelig a elwir “ Debide.”” Y mae amryw fathau o’r mesur 
hwnnw,! ond yr odl, mewn rhai o honynt, yn unig, hyd y 
gwelaf fi, sydd yn ei wneuthur yn fesur rhywbeth yn debyg ir 
cywydd. Ond nid yw’ odl rhwng sillaf ddiacen ag un acenedig 
yn arbenigrwydd ar y cywydd yn unig ymysg y mesurau 
Cymreig, heblaw fod symudiad yr acen, hwyrach, yn ddigon 1 
gyfrif am darddiad yr odl hon yn Gymraeg.? Ceir yr odl sy 
dan sylw yn Gymraeg ymhell cyn adeg y cywydd cynharaf 
sydd ar gael. Y dirgelwch ynglyn a hanes y Cywydd, mewn 
gwirionedd, yw fod cyn lleied o engreifftiau o hono i’w cael yng 
ngweithiau’r beirdd cyn cyfnod Dafydd ap Gwilym, a’n bod 
yno yn ei gael, megis, ar unwaith yn ei berffeithrwydd. 

Yn y peth a elwir Dosbarth Edern Dafod Aur, y casgliad 
cynharaf sydd gennym o reolau cerdd, sonnir am dri math ar 
gywydd. Ar hyn o bryd, nid oes a wnelom yn arbennig ond 


* Gwel Primer of Irish Metrics, Dr. Kuno Meyer. 


?Os nad wyf yn methu, y mae yng nghyfansoddiad rhai o’r mesurau 
Gwyddelig bethau sy’n eu cysylltu yn llawer nes 4 rhai mydrau Cymreig nag 
odl y Debide a’r Cywydd. Cymerer yr “‘ Anair trebraid ’’ yn engraifft :— 


Adba ran rebach ran ro-gab lan linad. 


Cymharer hon & mesur ‘“‘ Morfa Rhuddlan,” fel y canodd Ieuan Glan Geir- 
ionnydd ef. 

a’r Cywydd Deuair Hirion. Rhydd Edern engraifft o hwnnw, 
a dyna’r engraifft gynharaf y gwniam dani. Wele hi:— 

March ffyrf archgrwn byrr ei flew, 

Llyfn, llygatrwth, pedreindew ; 

Cyflwyd coflith genchym gaff! 

Cyflym cefnfyrr cadarn graff ; 

Cyflawn o galon a chig, 

Cyfliw blodau’r banhadlfrig. 


Sylwer nad oes yn y llinellau hyn gynghanedd ond un “‘ fraidd 
gyfwrdd.” Yn yr engreifftiau o fesurau ereill a ddyry Edern, 
ceir y gynghanedd a gedwir yn lled reolaidd yng ngherddi’r 
Go-gynfeirdd, fel y dengys y pennill isod :— 

Gwynfyd gwyr y byd oedd bod Angharad 

Gwenfun yn gyfun ai guwiwfawr gariad 

Gwanllun am lludd hun hoen dwg barabliad 

Gwynlliw eiry difriw difrys gymdeithiad. 


Ni cheir y gynghanedd hon mewn un 0’i freichiau cywydd, fel 
y gwelir, ond ar y llaw arall, sylwer ei fod yn y pedair llinell 
olaf yn cadw cymeriad cynghaneddol, hynny yw, y mae 
“ eyflwyd,” “ cyflym,” “ cyflawn,” “ cyfliw ” yn cynghaneddu 
a’u gilydd.? 

Yn awr, heb fynd i.holi yn fanwl am y blynyddoedd, y mae 
corfi y gwaith y sydd yn y Myfyrian yn gynharach nag 
amser Edern, hyd yn oed a rhoi ei fod ef wedi ysgrifennu 
yn 1270, ond nid oes yn y casgliad hwnnw, hyd y gwelais 
1, yr un engraifft ddiameu o’r Cywydd Deuair Hirion, er fod 
ynddo engreifftiau o agos bob un o’r mesurau ereill. Ceir yma 
ag acw, yn y gweithiau a briodolir i Daliesin, rai cwpledi sydd 
yn ateb 1 reolau’r cywydd, o ran hyd ag odl, megis— 

Ynghyfamryson kerddau, 

Oedd gwell ei synnwyr no’r fau 
Kadeir Kerridwen, t.d. 37. 

Pan farner y cadeiriau 

Arbennig uddun y fau. 
Ibid. 

1 genchwyrn graff? neu, gen chwyrngraff ? 
4Eithr nid yw’r pedair llinell hyn yn y copi sydd yn y Llyfr Coch.—Got. } 

Ond rhan o fesurau ereill unodl yw’r cwpledi hyn. Y mae 
deufraich olaf englyn Milwr hefyd yn fynych yn ateb i'r rheol, 
ond nid eill fod pwys ar hynny gan hyned y mesur hwnnw. 
Yn ‘“ Englynion y Misoedd,” y mae’r cwpled olaf ymhob 

pennill yn debyg i ddeufraich cywydd, ond yn ddigynghanedd.. 
Ystori’r Myfyrian yw fod yr englynion hyn mor hysbys fel na 
chadwyd copi ohonynt, a chollwyd y pedwar olaf. Gwnaeth 
Gutyn Owain rai yn eu lle, ond cafwyd y lleill wedyn yn y 
Deheudir. Pa beth bynnag am oed yr englynion a chywirdeb 
yr hanes hwn, dengys y pedwar pennill a briodolir 1 Gutyn 
Owain ymgais amlwg i ddynwared. Sylwer ar y gynghanedd 
ynghanol y Ilinell :— 

Mis Medi mydr ynghanon. 

Mis Hydref hydraul echel. 

Mis Tachwedd tuchan merydd. 


Bras llydnod llednoeth coedydd. 


Y mae’r ddeufraich olaf ymhob pennill, sut bynnag, yn 
debyg iawn i’r cywydd, onid un yn unig :— 


Angau a ddaw yn ddiogel, 
Amau fydd y dydd y del. 


Dyn a da’r byd a dderfydd, 
Da nefawl tragwyddawl fydd. 


A dyrro y dyn anael 
Cyfflypa i’r casa eu cael. 


Yr hoedl er hyd ei haros 
A dderfydd yn nydd a nos. 


Os Gutyn Owain a’u gwnaeth, wrth reswm, hawdd deall y 
tebygrwydd hwn rr Cywydd—gwaith meistr manwl yn ceisio 
canu yn llacach na’i gyffredin arfer. Am oed “ Englynion y 
Misoedd,” y maent yn sicr yn hyn nag oes Gutyn Owain, ac 
hwyrach yn gynharach hefyd nag adeg y cywydd rheolaidd. 
Ceir hefyd gwpledi tebyg i gywydd yng nghanu Meilyr Brydydd, 
Cynddelw Brydydd Mawr, Owain Cyfeiliog, Prydydd y Moch, 
Dafydd Benfras, Einion Wan, Elidir Sais, Llywelyn Fardd, 

Bleddyn Fardd, Prydydd Bach, y Brawd Fadawg, Casnodyn, ac 
ereill, ond ar ddiwedd Englynion Unodl Union, neu mewn 
Awdl Gywydd y maent i gyd. Sylwer hefyd fod gan y beirdd 
a enwyd yn fynych englyn yn diweddu 4 chwpled wyth sillaf, 
y naill linell a’r Ilall yn gorffen gyda sillaf ddiacen. 
Y mae yn Lilyfr Coch Hergest gywydd serch, a_briodolir 

i [olo Goch. Ysgrifennwyd y llyfr, medd Dr. Gwenogvryn 
Evans, tua chwarter olaf y bedwaredd ganrif ar ddeg, neu 
ddechreu y bymthegfed. O ran ei eiriau a’l gystrawen, y mae 
ychydig debygrwydd rhwng y cywydd hwn 4 gwaith y Go-gyn- 
feirdd, ond y mae ei gynghanedd yn rheolaidd a’i gynnwys yn 
debyg iawn 1 gynnwys y cywyddau serch diweddarach. Ond 
el gymharu, ar y naill law a’r pethau ereill yn y Llyfr Coch a 
briodolir i Iolo, ac ar y llall a’r engraifft o gywydd a ddyry 
Edern Dafod Aur, gwelir ei fod yn wahanol iawn iddynt. 
Ceidw y cymeriad llythrennol a’r cymeriad cynghaneddol, ond 
nid yn rheolaidd na thebyg. Y mae ei eiriau cyfansawdd yn 
debyg ar y naill law 1 rai y Go-gynfeirdd, ac ar y llall yn gy- 
ffelyb 1 rai Dafydd ap Gwilym :— 

Karu d6yf karueid y6 

Ke6relrud kiriwalry6 [kriawalryw] 

Kares valch hepcores ved 

Karedicuerch kaer decued. 

Kaegen difethyl aelgethloy6 

Keginwrych geir6d6fyr crych croyw. 

Kegiden bebyrwen baby] 

Cogeilgorff ku o gelgaby! 

Li6yr yng ym g6naeth llaber och 

llaryeidgeine llywyrudgoch 

Lloer 6yneb lli6 eiry ionaér 

lar y6 a g6i6 lleuer gé6a6r, etc. 


Er fod hwn, yn ol fel yr ydys yn amseru’r Llyfr Coch, yn 
gywydd cynnar, ni rydd ini nemor ddim cymorth i ddyfod o 
hyd i ddechreuad y mesur. 

Ymblith y beirdd cynharaf y ceir cywyddau wrth eu henwau, 
y mae Gruffudd Gryg, Dafydd ap Gwilym, Llywelyn Goch ap 
Meurig Hen, ac Iolo Goch; ac ynglyn a’r pedwar hyn, y mae 
dau beth yn nodedig, sef fod y cywyddau a briodolir iddynt, a’u 

cymryd drwodd a thro, yn dra thebyg i’w gilydd, a bod ar 
gael beth o waith pob un ohonynt sydd yn hyn eiddull na’u 
cywyddau. Nichafwyd eto, cyn belled ag y gwn i, hyd i ddim 
safadwy i brofi pa bryd yn union yr oedd y tri blaenaf yn byw ; 
ond y mae’n lled sicr fod Iolo yn fyw ac yn canu yr adeg yr 
oedd Owain Glyn Dwr yn rhyfela yn erbyn y Saeson. Os 
gellir derbyn hynny fel peth sicr, credaf y gellir hefyd ddangos, 
oddiwrth y gweithiau a briodolir iddynt, fod y tri arall yn byw 
tua’r un adeg. 

Cymerwn eu gwaith hynaf ei ddull ymlaenaf. Y mae yn y 
Llyfr Coch ac yn y Myfyrian un awdl i Grist yn dwyn enw 
Gruffudd Gryg. Nicheir cywydd 0’i waith yn y naill lyfr na’r 
llall; mewn ysgrifau diweddarach y ceir y rheiny. Ar fesur 
Hupynt Byrr.y mae yr awdl y soniwyd am dani, ac y mae el 
chynghanedd yn fwy rheolaidd nag yw’r gynghanedd y sydd, 
er engraifft, yn “Awdl Gyffes ’’ lolo Goch ar y Gyhydedd Hir, 
ac awdl dduwiol Dafydd ap Gwilym ar yr un mesur. Yn awdl 
Gruffudd, y mae’r llosgwrn yn cynghaneddu drwyddo a’r ail 
fraich, fel hyn :— 

Yor nef ae chreir 

Ac euryn meir 
Y gwr an med 

A throet a llaw 


Ac aryf aelaw 
A gorvoled. 


Ar y liaw arall, y mae cynghanedd Iolo a Dafydd yn hfn ei 
dull, a’r llosgwrn yn ateb i’r trydydd braich yn gyffredin drwy 
gynghanedd sain neu gynghanedd “‘fraidd gyfwrdd” fel y 


canlyn :— 
Arglwydd dad mad mawr 
Eurgledd nef a llawr 
Erglyw fi bob awr 
Gwawr gwirionedd. 
Goganu tybiaw 
Liesg i ddymunaw 
Lhdiaw a digiaw 
Dygn greulonedd.—lIolo Goch. 

Atteb a draethaf 
Attad y trosaf, 
Iti cyffesaf, 
Naf nefolwledd. 
Er dy fawr drymloes 
Yn prynu pumoes, 
A’th einioes ar groes, 
Grasawl bryniad.—Da/fydd ap Gwilym. 


Eto, y mae geiriau Gruffudd yn perthyn i gyfnod y Go-gyn- 
feirdd drwodd a thro, a cheidw yntau y cymeriad Ilythrennol a 
chynghaneddol, fel y ddau arall yn y difyniadau a roddwyd. 
Oddiwrth eu dull, rhaid fod y tair awdl hyn yn perthyn yn 
lled agos i’r un cyfnod. 

Y mae chwe awdl gan Lywelyn Goch yn Y Llyfr Coch ac yn 
y Myfyrian. Cynhwysant gyda’u gilydd ryw 346 o linellau, 
yn bennaf ar fesurau Toddaid a Phroest Cyfnewidiog. Saith 
brif fath ar gynghanedd sydd ganddo, ac fe wasanaetha’r 
llinellau canlynol yn enghreifftiau o honynt :— 


(a) Pan lithrddel rhyfel rhoyf mer6erydd. 
(b) Yn llaw egored weisged wisgi. | 
(c) Gwin a phiolau gwynn a phali. 

(ch)  Credaf ytt Jesu fab y croywdad. 

(d) Uchel yn aboyr dy fagoyrydd. 

(dd) Iechyd meirw a by6 lly6 labenydd. 
(e) Llew a gwawr llaw egored. 


O’r cynghaneddion uchod, heb gyfrif yr ail fraich o baladr 
englyn, y mae’r rhifedi isod yn yr awdlau :—(a),3; (b), 199; 
(c), 52; (ch), 31; (d), 4; (dd), 8; (e), 11. 

Yng ngweithiau Dafydd ap Gwilym (argraffiad 1789) ceir 
wyth awdl, ac y mae cynghaneddion a geiriau y rheiny eto yn 
perthyn i gyfnod y Go-gynfeirdd. Cymherais hwy 4 chynifer 
0 gopiau mewn Ilawysgrifau ag a welais hyd yma, ac ni chefais 
fod y gwahaniaethau yn gymaint fel nad ellir cymryd yr awdlau 
fel y ceir hwy yn argraffiad 1789 at bwrpas yr amcan sydd 
gennyf fi yn yr ysgrifau hyn. Cynhwysa’r awdlau hynny yn 
rhywle ar draws 670 o linellau, a cheir ynddynt hwythau saith 
brif fath ar gynghanedd, yn ateb i’r un rheol ag a geir yn 

awdlau Llywelyn Goch, ac ychydig linellau heb ddim ond 
cynghanedd rhwng dau air ynghanol y lIlinell. Gwahan- 
iaetha’r rhai olaf oddiwrth y gynghanedd sain (a), fel y dengys 
y ddwy engraifft isod :— 


Neud mai neud erfai darfeirdd iraeth. 


Och rydd a roddaf dranoeth. 


Gellir dywedyd nad yw (a) ac (dd) yn yr enghreifftiau a godwyd 
o waith Llywelyn Goch, ond yr un math ar gynghanedd, mewn 
gwirionedd, gan nad ywr gwahaniaeth rhyngddynt ond yn 
unig yn hyd y darn o’r llinell y sydd ar ol yr ail odl :— 


(a) Pan lithrddel rhyfel rhwyf merwerydd. 
(dd) Iechyd meirw a byw llyw lawenydd. 


Pe torrid (a) ar ol yr ail sillaf yng ngair olaf y llinell, byddai yr 
un fath ag (dd) :— 


Pan lithrddel rhyfel rhnwyf merwer. 


Sylwer hefyd fod cysylltiad agos rhwng y gynghanedd hon ag 
eiddo llinell 4g iddi air cyrch, megys :— 


Liwybr urddas bar bras yn bwrw bryn—eglur. 


Syrth y pwys yn (a) ar y gair “rhwyf,”’ fel. y syrth yn yr 
engraifft olaf ar y gair “‘ bryn,” ond yn (a), ar ddiwedd “ mer- 
werydd,” y sydd, o ran acen, yn ateb i’r gair cyrch yn y Ilall, y 
syrth yr od]. Y mae (dd) yn gynghanedd led gyffredin mewn 
cywyddau cymharol ddiweddar, ond anfynych y ceir (a) ar ol 
y cyfinod yr ydym yn son am dano. Byddai yn ddyddorol 
chwilio ai nid o gynghanedd fel (a), a phwys naturiol y Ilais ar 
y gair a fyddai yn proestio 4 gair yr ail odl, y tarddodd y gair 
cyrch. Dyma’r rhifedi o’r prif gynghaneddion, a godwyd o 
gerddi Llywelyn Goch, y sydd hefyd i’w cael yn awdlau Dafydd 
ap Gwilym :—(a) neu (dd), 50; (b), 264; (c), 26; (ch), 36; 
(e), 16. ; 
Soniwyd eisoes am yr arbenigrwydd mwyaf y sydd ar 
gynghaneddion Iolo Goch yn ei ‘‘Awdl Gyffes.””’ Tebyg yw yr 
awdlau ereill 0’i waith y sydd yn y Liyfr Coch, ac mewn ysgrifau 

diweddarach, megys yr ysgrifau yn y British Museum. Cy- 
merer y llinellau isod o’r Additional MS. 14964 yn engraifft :— 


Gwr digrif, gwr rhif, nwyf [? rhwyf] tylwythawg. 
Gwr digabl raen xwaen xwanawg i gerddlais 
Gwr a gar priflais Prelad Baglawg. 

Gwr gwar hygar car coronawg. 

Gwr diflwng teilwng telaid gwisgawg. 

Gwr cowir @ gwir a gwaredawg 


Gwr cymmen llawen lliw cenhedlawg. 


Gwr dwyfawl i hawl hwy] anlufoddawg [? anlloeddawg]. 


Gwelwn bellach fod awdlau’r pedwar bardd, o ran cynghan- 
edd ag iaith, yn eu cysylltu yn agos 4 thraddodiad y Go- 
gynfeirdd. Arferant yr un geiriau cyfansawdd 4 hwy, yr un 
gystrawen, a llawer o’r un cynghaneddion, yn enwedig wahanol 
fathau o’r gynghanedd sain, ac y mae cynnwys yr awdlau yn 
cyfateb ir Traddodiad ynghylch deunyddiau y beirdd—mawl, 
marwnad, a chyffes. 


Y Llyfrgell Genedlaethol, T. GWYNN JONES. 
Aberystwyth. 

CLAWDD TERFYN 


Nae ol yr awdurdodau goreu, o ddyddiau daearyddiaeth 
Robert Roberts, Caergybi, i lawr, saif plwy Llangernyw 
yn rhywle tu mewn i ffiniau’r Temperate zone; ond yr oedd 
dwy ffarm yn taro ar eu gilydd yng nghanol y plwy, y gallesid 
eu hystyried flynyddoedd yn ol fel yn gorwedd yn y tropics, 
a hynny ar gyfrif y tanbeidrwydd anghymdogol oedd yn 
nheimladau’r naill ffarmwr at y Ilall. Bodrach a’r Frwynos y 
gelwid y ddwy ffarm, ac ar lafar y plwy, Bodrach a’r Frwynos 
y gelwid y ddau filarmwr hefyd ; ond Tomos Bifan oedd enwr 
naill, a Pitar Huws oedd enw’r llall. Bu poethwynt ystormus 
gwastadol yn chwythu dros y clawdd terfyn rhyngddynt am 
ddeng mlynedd ar hugain, ac ni chaed gosteg tan ddaeth 
rhybudd i’r ddau oddiwrth y tirfeddiannwr,—yr unig dirfedd- 
iannwr yn y plwy, ac unig dirfeddiannwr pob plwy arall, yn 
ol rhyw hen lyfr, y byddai raid iddynt symud ar fyrder i 
ffermydd llai, dan stiwartiaeth ywen ym mynwent y Ilan. 

Ar gyfrif y gwres annioddefol y cyfeiriwyd ato, gellir dywedyd 
mal yn y trofannau y buont fyw; ac yn y trofannau hyn y 
clawdd terfyn oedd llinell y cyhydedd. O’i ddeutu ef yr oedd y 
gwres boethaf. Nid llinell ddychmygol oedd cyhydedd y 
clawdd terfyn, er fod y dull rhwydd yr ai defaid y Frwynos 
drosto yn awgrymu hynny; ac yn wir, gwaith y llu mawr o 
idealists gwlanog oedd yn niadell Pitar Huws yn anwybyddu 
ffeithiau, ac yn gomedd credu ym modolaeth sylweddau fel 
drain a mieri, polion a gwifrau, a wnaeth fywyd Tomos Bifan yr 
ochr arall ir clawdd yn chwerwder chwerw. 

Hen glawdd corphol ydoedd, a’i drwch yn peri i ddyn feddwl 
am wrthgloddiau amddiffynol ym mrwydrau yr oesau gynt. 
Nid terfyn unionsyth ydoedd, ond igam-ogam, a’i osgo, wrth 
edrych arno o’r ochr arall i’r cwm, yn debyg i neidr braff yn 
gwingo i gyfeiriad yr afon yn y gwaelod. Ond er fod y clawdd 
yn fawr a thrwchus, prin ac anwastad oedd y gwrych ar ei 
warr, ac yr oedd yn ddiffygiol felly yn yr hyn a ystyrir yn gym- 

hwyster anhepgorol mewn clawdd i’r swydd'bwysig yr oedd 
hwn ynddi. Yr oedd digon o fieri ar hyd-ddo, ond yr unig 
wasanaeth,—pe gwasanaeth hefyd—a wnai’r rheiny oedd codi 
treth y gwlan oddiar bob perchen cnu a ymwthiai trwyddynt. 
Perthyn i Fodrach yr oedd y clawdd terfyn, ac ni ddisgwylid i 
Pitar Huws wneuthur dim ond byw yn heddychol yr ochr arall 
iddo; ac ni ddisgwyliai neb oedd yn adnabod Pitar iddo 
wneuthur hynny. Dyledswydd Tomos Bifan oedd ei gau, a 
gwnaeth osgo digon gonest i gyflawni ei ddyledswydd lawer 
tymor, ond rywsut, yr oedd pob ymgais oi eiddo yn troi’n 
fethiant. Er blinder ysbryd iddo fel caewr, yr oedd praidd 
Pitar yn feirniaid craff ar unrhyw gyfansoddiad mewn drain, a 
chaent bleser digymysg yn cyhoeddi adolygiad anffafriol ar 
ei waith, a hynny dan ei drwyn; torrent trwy y mannau gwan 
ar el ol o fewn ychydig latheni i’r fan lle byddai ef yn fawr ei 
chwys yn cau hefo’i gryman a’i ddyrnwyl. Plannodd ddrain 
yno droion; ond yn ofer, byddent yn marw heb ddeffro, ac 
eithrio rhyw hanner dwsin, un yma ac acw. Gosododd bolion 
a gwifrau yno, a thynhaodd hwynt fel tannau telyn, ond ‘ telyn 
a dorrwyd yn gynnar”’ fu hi. Trodd defaid y Frwynos yn 
delynorion mor selog fel yr oedd amryw o’r tannau wedi torri 
cyn pen deufis. Ac ar ol gwasanaethu tymor neu ddau blinodd 
y polion sefyll yn unionsyth ; credent eu bod wedi cynnal y 
gwifrau yn ddigon hir, a’i bod hi’n bryd bellach rr gwifrau eu 
cynnal hwy. Dechreuodd lliaws o honynt led-orwedd, ac o’r 
diwedd aeth pawb o honynt 1 bendwmpian, ond y ddau bost 
tynnu yn neupen y clawdd ; safodd y rheini’n hir ar ol cwympo 
pawh arall. Y ddau swyddog yma yn unig oedd yn aros yn fuan 
iawn o holl fyddin sefydlog Twm Bifan. Am y milwyr cy- 
ffredin, yr oedd Ned y gwas bach wedi gweld yn dda lusgo eu 
cyrph fesul un i'w crematio dan ffwrnes tatws y moch. 

Ond pan oedd drain a physt yn marw ac yn braenu er pob 
gofal a swewr ar warr y clawdd, yr oedd yno drefedigaeth o 
gwningod, a’u lloches yn ei ymysgaroedd, yn firwytho ac yn 
amlhau er pob erledigaeth. Yr oedd yr hen glawdd wedi ei 
ridyllio ganddynt, a’r tyllau,—yn fawr ac yn fan,—yn rhy 
liosog 1 ddychymyg yr un heliwr. Yr awdurdod uchaf ar y 

Oyf. I. Rhif I. 2 

mater yn y wedd yma yn ddiau oedd Don,—ci’r Frwynos. Yr 
oedd ganddo ef, mae’n wir, wybodaeth gyffredinol dda am 
dyllau a llwybrau cwningod ymhob clawdd o fewn cylch o 
ddwy filltir o gwmpas cartre,—gwybodaeth a gasglodd rhwng 
difri a chware pan oedd rhwng hanner blwydd a dwyflwydd 
oed ; ond am saith mlynedd ar ol hyn, gwnaeth y clawdd terfyn 
yn faes astudiaeth arbennig, ac ni fedrai ddywedyd, na’r un 
ci arall ddywedyd am dano, mai yn ofer y llafuriodd. Dych- 
welodd adre oddiyno ganwaith yn fwy buddugoliaethus na 
chyfforddus ar ol bod yn gwledda ar yr hyn a ddigwyddasai iddo 
or da. Ond er ei holl gydnabyddiaeth a “ daear” y clawdd 
terfyn, yr oedd yn rhy gyfrwys 1 gredu ei fod yn gwybod popeth 
yn eichylch. Byddai yno ryw dwll newydd bob dydd, a chai 
Don drafferth nid bychan i ddilyn symudiadau newyddion yr 
oes yn y tyllau a’r teithiau gwningodogaethol hyn; a phan 
aeth yn rhy hen a methiantus i ennill ei fywoliaeth a byw yn 
annibynnol wrth hela ynddi, daliodd 1 fynd yno bob dydd gyda 
chysondeb difwlch i wneuthur rhyw fath o research work 
ymhlith y tyllau,—fel y gwna llawer don methiantus arall. 
Cyfundeb dyddorol oedd cyfundeb y cwningod yn y clawdd 
terfyn, a buasai hanes yr achos yn y lle 071 ddechreuad yn ych- ~ 
wanegiad amheuthun at y math hwnnw o lenyddiaeth. Buasai 
yn ddyddorol gwybod ymha flwyddyn y sefydlwyd yr achos 
gyntaf, a’r dydd a’r mis y turiwyd pob twill; ond dibris fuont 
o’u dechreuad, ac aeth pob manylion felly i eigion ebargofiant. 
Y mae’n bur eglur mai eglwys sefydledig oedd hi o’r cychwyn, 
—neu os nad sefydledig, eglwys na bu hi ddim yn dibynnu am 
noson erloed ar yr egwyddor wirfoddol. Yn gwhl groes iw 
hewyllys, beth bynnag am gydwybod, y cyfrannai Pitar Huws 
a Tomos Bifan at ei chynnal. Degymai hi y ddau, nid bob 
amser yn gyfartal, ond bob amser yn ddigon teg. Hawliai y 
ewningod eu cynhaliaeth o’r tu goreu i’r clawdd o hyd. Os yn 
ochr y Frwynos y byddai’r egin neu’r borfa oreu, yno y porent ; 
ond os tu Bodrach fyddai’n rhagori, aent yno. Byddent yn 
gweithredu barn a chydwybod, ac yn byw ar y cryfa, mor 
bell ag y gallent hwy farnu yng nghyffiniau’r clawdd. Hwyrach 
fod rhagluniaeth yn cael pleser mewn ciprws porfa ac egin dipyn 

yn ddiofal o bobtu, ac wedi ordeinio preswylwyr y clawdd 
terfyn trwy eu holl genhedlaethau fel rhyw Court of Equity i 
gyfartalu pethau yn fanylach. 

Gwr gweddw diblant oedd Pitar Huws y Frwynos, a chedwid 
ei dy, yn ddigon twt, gan nith iddo. Hen lanc oedd Tomos 
Bifan, a chedwid ei d¥ ef, yr un ffordd a’r beudy a’r cwt moch, 
gan y gwas bach; ac ni chafodd mochyn na buwch le i edliw 
iddo erioed ei fod yn ffafrio’r t¥. Byddai braidd bob mochyn 
a fegid yno, pan welai ddrws y t¥ yn agored, yn troi 1 mewn 1 
farnu drosto ei hun, a deuai allan bob amser wedi cael tawelwch 
perffaith i'w feddwl. Safai y trille yma oedd dan arolygiaeth 
Ned yn un rhes ym mreichiau eu gilydd,—y ty yn y canol; a 
gofalai’r gwas bach,—a chai gefnogaeth ei fistar—na ddelai 
dim amgen na rhyddid a chydraddoldeb i mewn i’w deyrnas. 

Yr oedd gwr y Frwynos wedi cael tipyn o addysg: medrai 
ddarllen yn rhugl; taflai ei olwg dros y papur newydd bob 
wythnos ; ond yr oedd Tomos Bifan yn gwbl anllythrennog ac 
anwybodus ; ni feddai fawr o ddirnadaeth am ddim tu allan i’w 
ffarm, ac am grefydd, yr oedd yn estron perffaith iddi. Ham- 
ddenol, ystyfnig a phryfoclyd oedd Pitar, a’r Ilall yn gerlyn 
rheglyd a hanner barbaraidd. 

Yr oedd pob cyfathrach fai’n weddus rhwng dau gymydog 
wedi peidio rhyngddynt ers llawer blwyddyn bellach, a hynny’n 
bennaf o achos y clawdd terfyn. Porfa a chnydau Tomos 
Bifan a dollid fwyaf, o herwydd yr oedd yno dipyn o godiad 
tir yn ochr y Frwynos, ac yr oedd yn haws i ddefaid Pitar Huws 
ddisgyn i Fodrach nag oedd i ddefaid Bodrach ddringo i’r 
Frwynos. Ond er mai Tomos Bifan oedd y dioddefydd pennaf, 
nid oedd siawns iddo mewn Ilys gwladol fedru rhwymo defaid 
Pitar i gadw’r heddwch, oherwydd fo’i hun oedd biau’r clawdd, 
a’i fusnes ef oedd ei gau. Cai ambell ffit weithiau o gau gwyllt 
a chaeai ddarn, ond darn fyddai. Pan afaelai cynddaredd y 
ecryman a’r dyrnwyl ynddo, gofalai gwr y Frwynos fynd hefo’1 
was 1 esgus gweithio heb fod nepell yn rhywle yn y golwg gyfer- 
byn, i ddim ond i’w gythruddo, a Ilwyddent yn ddifeth. Ym- 
gomient, chwarddent, dywedent ambell frawddeg lawn gwawd 
yn ddigon uchel i gyrraedd clustiau’r caewr, a chyfeirient ato 

yn hyglyw fel Mr. Tomos Bifan a Twm Bifis bob yn ail. Dany 
saethau hyn, gan y byddai y gelyn yn bellach oddiwrtho nag 
ergyd cryman, yr unig beth a fedrai Tomos Bifan ei wneuthur 
—a gwnai hynny’n effeithiol—oedd rhegi Pitar Huws nes 
byddai ei eiriau wrth glecian yn erbyn clogwyn y Frwynos yn 
deffro ‘hen ddyn” pob clogwyn arall trwy’r holl gwmwd ; 
ac yna cythrai mewn cynddaredd tuag adref, yn swn adlais 
aflafar ei lyfon ei hun. 

Ar ol blynyddoedd o brofiad fel hyn daeth Tomos Bifan 1 
sylweddoli fwyfwy ei gyflwr a’i drueni, nid fel pechadur, ond 
fel cymydog Pitar, ac fel un nad oedd iddo ronyn o gysur yn y 
ddeddf wladol yn wyneb ei brofedigaethau; a dechreuodd 
feddwl yn ddifrifol o’r diwedd am gysur crefydd, fel y dehonglid 
y nwydd hwnnw iddo yn feunyddiol gan y gwas bach. Taerai 
Ned ei fistar o hyd, a sicrhai iddo pe buasai yn perthyn ir seiat 
y buasai rhyw siawns iddo dagu Pitar Huws,—yn grefyddol 
felly: fod cyd-aelodau yn medru llusgo eu gilydd o flaen eu 
gwell yn hollol ddidrafferth ac yn gwhl ddigost. Daliodd 
Tomos Bifan ar y cyngor oherwydd y gobaith cysurus oedd 
ynddo, a phenderfynodd fynd i’r seiat. Yr oedd gwr y Frwynos 
yn aelod yn eglwys Soar, a thuag yno, ryw nos Fercher, y cyf- 
eiriodd Tomos Bifan ei gamre. Sylwodd Pitar, wrth fynd tua’r 
capel, fod Tomos Bifan yn cerdded rhyw gan Ilath o’i flaen, 
ond ni freuddwydiodd mai yno hefyd yr 4i ei gymydog; a 
phan drodd Tomos at y capel ac yr aeth i mewn: trwy’r drws, 
cafodd gwr y Frwynos fraw, a thybiodd y cai ffit, ond yn 
rhagluniaethol trodd yn ffit o chwerthin aflywodraethus, a bu 
raid iddo ymdroi yn hir tu allan i fedru difrifoli digon i fynd i 
mewn ar ei ol. 

Ar ol mynd trwy’r gwasanaeth dechreuol, cododd Huw 
Jones ar ei draed a dywedodd— 

““Mae’n dda gynon ni i gyd weld Tomos Bifan wedi troi i 
fewn. Mi aiff William Dafis i gael gair hefo fo.” 

Aeth William Dafis i’r llawr ato, ac ar ol ges air bach o 
gyfarchiad cynnes dywedodd :— 

“?’Rwyt ti’n gwybod be wyt ti’n neud, Tomos, on’d wyt ti ?” 

“OQ ydw,”’ ebe Tomos. 

“Tr seiat "rwyt ti wedi dwad, cofia; a mi fydd raid iti 
altro llawar os wyt ti am aros yma. Rhyw ffarm ydi’r seiat, 
wyddost, wedi’i chau i fewn oddiwrth y byd, a mi fydd raid 1 
titha forol am neud dy ran i gadw’r clawdd terfyn yn ddifwlch.”’ 
[Ffigiwr y clawdd terfyn yn goglais Pitar Huws, ac yn codi fiit 
o besychu caled arno]. 

“Pa glawdd terfyn ? ” ebe Tomos Bifan yn ddreng. 

‘ Y clawdd sy rhwng yr eglwys a’r byd,”’ ebe’r hen flaenor. 

**O,” ebe Tomos, mewn cywair meddalach. 

** Rhaid i ti, a phawb o honom ni, fod yn ddiwyd ryfeddol ne 
mi aiff yn fylchaigyd toc iawn. Os gweli dilecyn yn y gwrych 
ar dy gyfar di yn dechra mynd yn wan, stwffia ddigon o ddrain 
gwynion yr Ysgrythyr iddo fo,—a drain duon hefyd ran hynny, 
ma nhw’n tyfu’n gymysg ac i’w hiwsio hefo’1 gilydd.” 

Yn y fan hon, dechreuodd meddwl anllythrennog Tomos 
Bifan nogio; gwrthododd yn bendant dynnu Ilwyth alegori 
William Dafis gam ymhellach heb ddadlwytho pob owns or 
wers ysbrydol oedd ynddi. Ar ol ysgafnhau’r Iwyth—ni chy- 
merodd hyn oll ond megis amrantiad—gofynnodd Tomos Bifan 
yn llawn dyddordeb— 

** Pwy sy’n dal y tir yr ochor arall rr clawdd ? ” 

“OQ, y diafol, Tomos bach, fo sy’n ffarmio’r ochor draw,” 
ebe William Dafis. 

“Wel, ydi o i gau dim?” gofynnai Tomos drachefn, gan 
- ddechreu cael blas ar holi’r holwr. 

‘* Neiff o ddim, reit siwr”’ ebe’r hen flaenor, “‘ a chai ditha 
ddim gneud chwaith os medar o dy rwystro di.” 

Estynnodd Tomos Bifan ei het, a pharatddd i fynd allan. 

‘Os fel na ma hi,” meddai, ‘‘ rydwi mewn seiat ym Modrach 
acw ers dros ugain mlynadd. Wyddwn i ddim fod yma Bitar 
am y clawdd a’r seiat ne faswn i fawr o ddwad yma. Nos dawch 
1 gyd,’—a chychwynnodd allan. Y foment honno y sylwedd- 
olodd William Dafis fod ei ffigiwr yn un anffodus, a meddai— 
“Aros funud, Tomos, ’rwyt ti wedi nghamddallt i.” Safodd 
Tomos wrth ddrws y sét a’i1 het yn ei law. ‘“‘ Oeddat ti wedi 
meddwl cynnyg dy hun yn aelod hefo ni wrth ddwad yma 
heno ? ” 

“ Oeddwn,” ebe yntau. 

‘* Be oedd yn dy gymell di i ddwad aton ni ? ” gofynnai Will- 
iam Dafis. 

“ Pitar y Frwynos,” gan nodio i gyfeiriad y gwr hwnnw, 
SV iusto ge toes te % 

‘““O da iawn,” ebe’r hen frawd, ‘‘ mae’n dda gin i glywed i 
fod o’n gneud rhyw les.”’ 

‘“Lles bybe?” ebe Tomos, “‘rhoswch i mi orffan. Pitar 
y Frwynos sy’n poeni mywyd i, a dallt ’roeddwn i daswn inna 
hefyd yn aelod, y basach chi yn i alw fo i gyfri, ac yn i gosbi 0.” 

“O, felly,” ebe William Dafis, ‘“‘ pechoda Pitar sy wedi dy 
hel di i fewn yma, nid dy bechoda dy hun.” 

“Ta,” ebe Tomos. 

“ Wel,” ebe’r hen flaenor, “‘ mae gin i ofn na fedrwn ni mo 
dy dderbyn di ar y telera yna. Mae’n ddrwg iawn gynon ni os 
ydi Pitar yn dy boeni di, ond rhaid iti gael dy boeni gin rwbath 
heblaw Pitar cyn y medrwn ni dy dderbyn di.” 

Cyn i William Dafis orffen dywedyd hyn, yr oedd Tomos 
Bifan hanner y ffordd at y drws, yn mynd gan ysgwyd ei ben 
fel dyn wedi cael cam, ac yn dal ei ddeheulaw i fyny—a’i het 
ynddi—gydag osgo oedd yn awgrymu ei fod yn benderfynol o 
achub ei gam rywbryd, ac wrth basio gwegil Pitar Huws, 
daliodd ar y cyfle i roi clustan egniol iddo hefo’i het, rhag iddo, 
ac yntau wedi disgwyl cymaint o gysur yn y seiat, orfod mynd 
allan oddiyno heb ddim. 

Ni fu methiant Tomos Bifan fel ymgeisydd am aelodaeth 
eglwysig yn ddim help i iachau y teimladau rhyngddo ef a’i 
gymydog,—ond fel arall. Bu mwy o ymeirio rhyngddynt 
dros y clawdd terfyn na chynt,a chai Tomos wahoddiad beunydd 
gan Wr y Frwynos i frysio 1’r seiat. 

Gyda threigliad y blynyddoedd, fodd bynnag, a’r rhyfel 
cartrefol yma o hyd yn parhau, gwnaeth pob un o’r ddau elyn 
newydd iddo ei hun, a’r un gelyn oedd i’r ddau,—y darfod- 
edigaeth. Tomos Bifan glafychodd gyntaf, a gwasgwyd ef i’r 
gongl, ac yn fuan iawn aeth yn rhy wan i felltithio Pitar Huws 
heb gael rhoi pwys ei benelin ar y pentan. Cyn hir clwyfwyd 
Pitar Huws, a chlwyfwyd ef yn drymach; cyflymodd ef 

heibio i’r gongl heb ymdroi fawr ynddi, ac i'w wely. ‘Tymor 
bwrw Wyn ydoedd pan oddiweddodd nychdod y ddau, a gad- 
ewid y mamogiaid a’r Wyn bach mewn canlyniad i ymdaro 
goreu medrent. Bu farw cryn nifer o honynt—yn ddefaid 
ac Wyn—o elsieu cymwynas ac ymgeledd; ond ffynnodd y 
Ihaws yn rhyfedd er gwaethaf pob diffyg gofal. Cafodd 
cyplau y ddau le lonydd yn awr i ymgymysgu. Gwnaethpwyd 
y clawdd terfyn yn sathrfa, a throdd yr Wyn ef yn gymnasium. 
Prancient yn ddiorffwys ar hyd-ddo, neidient a thwlcient, a 
dywedent yn groew iawn fod bywyd ar y clawdd terfyn, yn 
llygad haul, yn felys ac yn werth i oen bach ei fyw. 

Ond un diwrnod, pan oedd dau 0 honynt, —oen i Fodrach ac 
oen ir Frwynos,—yn cyd-chware ar y clawdd, ac yn ymlid eu 
gilydd i fyny ac i lawr mewn afiaith diniwed, rhuthrasant yn 
sydyn, ochr yn ochr, trwy fwlch bychan yn y mieri, ac i rwyd 
fawr a adawsid ar osod yno, mewn angof heb ei chodi, gan ryw- 
rai fu’n hela yn y nos. Clodd y rhwyd yn dynn am danynt a 
daeth eu difyrrwch i ben. Nid oedd yno neb 1 estyn ymwared 
iddynt. Yr oedd y ddwy fam yno,—yn eu gwylio mewn pen- 
bleth a phryder ; dodent eu trwynau, dan frefu, bob un ar ei 
heilun ei hun; rhedent i ben y clawdd, brefent yno ; i lawr yn 
ol—brefent drachefn, i ddeisyf help o rywle, ond ni ddaeth 
neb. Yn yrhwyd y buont, yn ymladd am ryddid tra daliodd 
eu nerth, ac yna yn dihoeni. Ni fedrent sugno, a phallodd eu 
nerth yn fuan; a’r diwedd fu ir ddau drengi yn yrhwyd. Yr 
oeddynt wedi hen oeri pan ddaeth y dyn cyntaf heibio,—ac 
ynfytyn oedd hwnnw. ’Roedd gan Wil wirion, fel y gelwid 
ef, drwydded i gerdded y ffordd y mynnai; croesai gaeau a 
chloddiau pawb yn ddiwarafun. Os ataliodd ei Grewr oddi 
wrtho beth daioni uchelbris, gofalodd am roi iddo yn gyfnewid 
ryddid aderyn y mynydd yn enedigaeth fraint. Ac efe, wrth 
erwydro, ddaeth o hyd i’r Wyn yng nghae y Frwynos. Ar ol 
cosi ei ben am dipyn uwch eu pennau—yn y myfyrdod di- 
ymadferth a’i nodweddai ef, gwnaeth goflaid o honynt fel yr 
oeddynt yn y rhwyd, ac aeth a hwynt i’r Frwynos. Curodd y 
drws,—a daeth llais o’r siamber yn ei wahodd,—pwy bynnag 
oedd, ymlaen yno, ac aeth Wil a’ifaich i mewn. Yr oedd Pitar 

Huws ar ei eistedd yn y gwely. Dododd Wil ei faich i lawr ar 
lawr y siamber, ac edrychodd ar yr Wyn ac ar Pitar bob yn ail. 

‘“‘Lle cest ti rheina ?”’ gofynnai’r claf. | 

“Wyn,” ebe Wil,—fel pe buasai arno ofn i syched sydyn 
Pitar Huws am wybodaeth beri iddo anghofio’r ffaith sylfaenol 
honno. ‘‘ Wyn,” ebe wedyn. 

“Ta ddyliwn, ond Ile cest ti nhw?” gofynnai Pitar Huws 
drachefn. 

*“ Cae,” ebe Wil. 

Ar hynny clywid swn y gwas yn annos y ci i ddefaid yn y 
buarth ; ac yna daeth i mewn i’r ty ac i’r siamber ; ac ni chy- 
merodd iddo ef ond ychydig amser i ddehongli’r weledigaeth. 

‘““Rhwyd wedi’i gadael ar y clawdd terfyn heb i chodi, a 
nhwtha wedi mynd iddi hi wrth chwara,”’ meddai; “ ’roedd y 
ddwy fam—un o ddefaid Bodrach ac un o’n defaid ninna—yn 
y buarth rwan wedi dwad ar ol] Wil.” 

“Od iawn,” ebe Pitar Huws, a syllodd yn hir arnynt; yna 
gorweddodd yn ol yn y gwely, a’i law ar ei dalcen. Cododd ar 
ei eistedd drachefn i edrych eilwaith arnynt, ac ymhen ennyd 
cododd ei lygaid at yr ynfytyn, a dywedod¢d— 

‘Wil bach, rydw i yn dechra meddwl dy fod titha ym mysg 
y prophwydi heddyw.” 

“Wyn,” ebe Wil eto, gan bwyntio atynt a’i fys, fel pe 1 alw 
Pitar Huws yn ol at y pwne. 

“Ta, Wyn,” ebe’r claf, ‘“‘oen i Twm Bifan ac oen 1 minna, 
wedi marw mewn rhwyd ar y clawdd terfyn”’; a thrwy dipyn 
o anhawster yr ychwanegodd,—’roedd ei wefusau yn awr yn 
dechreu mynd yn anufudd ac afreolus—‘‘ Dameg ydi hi, Wil: 
Twm Bifan a minna sy yn y rhwyd yna,” a gorweddodd yn ol 
yn y gwely drachefn, a thorrodd i wylo yn hidl. 

Pan ddaeth dipyn ato ei hun, dywedodd wrth Wil—“* Rhaid 
iti fynd a nhw 1 Fodrach i’w dangos i Twm Bifan. Well iti 
fynd hefo fo, Bob,” meddai wrth y gwas. Gwnaeth hwnnw 
ysgwydd i ymesgusodi, oherwydd gwyddai trwy brofiad nad 
oedd Twm Bifan ddim yn debyg o dorri allan i orfoleddu wrth 
ei weled ef, ond mynd fu raid. 

*“A Bob,” ebai Pitar Huws pan oeddynt ar gychwyn, 
*“dwad wrth Tomos Bifan mod i’n gofyn iddo fo fadda i mi.” 

Cychwynodd y ddau: Wil yn codi celanedd yr Wyn ar ei 
ysgwydd yn dyner fel pe buasent yn cysgu ac yntau yn ofni 
eu deffro. Gadawodd Bob iddo gerdded yn gyntaf a dilynai 
yntau o’r tu ol,—nid am ei fod yn rhy uchelfryd i gerdded yn 
ochr yr ynfytyn, ond am ei fod yn ystyried fod yna ormod o 
gysegredigrwydd yng nghenhadaeth Wil,—yn gystal ag yn ei 
groen ei hun—iddo ef beryglu pob un o’r ddau trwy ruthro yn 
anystyriol i wyddfod Twm Bifan. Penderfynodd Bob ei 
anfon i’w bresenoldeb dan ei faich wrtho’i hun, gan gredu y 
byddai iddo, ar ol mynd trwy’r gwasanaeth dechreuol, alw 
arno yntau i gymryd rhan. Felly fu, ac aeth Wil i mewn heb 
gymaint a churo yn y drws. Yr oedd Tomos Bifan yn y gongl 
wrth y tan, heb neb yn y ty ond efe. ’Roedd y gegin yn Ilwyd- 
dywyll ac yntau yn llonydd ; ac onibae iddo besychu gallesid 
tybio mai un o’r cynddiluwiaid ydoedd, wedi boddi yn daclus 
yn ei gadair; ond yr oedd trem gyffredinol ar yr ystafell yn 
ddigon 1 argyhoeddi dyn na bu erioed gymaint a hynny o ddWr 
yn y ty, heblaw nad oedd wyneb a dillad y trigiennydd yn debyg 
1 wyneb a dillad dyn wedi trengi trwy gael ei or-olchi. 

Dododd Wil ei faich 1 lawr yma yr un fath ag yn y Frwynos, 
gyda chymaint seremoni a phe buasai yn gosod carreg sylfaen. 
Trodd Tomos Bifan ac edrychodd yn hurt ar yr Wyn yn y 
rhwyd, ac yna ar Wil. Gwelsai yr ynfytyn ganwaith; ond 
heddyw ni fedrai ymysgwyd oddiwrth ryw ofn mai drych- 
iolaeth ydoedd ef a’i faich. Safodd Wil fel delw 0’i flaen, cyn 
Nlonydded ar y funud a’r Wyn; eisteddodd yntau fel delw, ond 
fod ei lygaid—a’i lygaid yn unig, yn symud o Wil i’r Wyn ac o’r 
Wyn i Wil. Pan sylweddolodd Wil fod ’sbio a dywedyd dim 
yn waith a allsai gymryd amser go faith i’w orffen yn iawn, 
symudodd yr Wyn fwy i'r aelwyd, ac aeth ac eisteddodd yn y 
gadair yr ochr arall i’r tan gyferbyn a Tomos Bifan. Ar ol ei 
osod ei hun i lawr yno yn gyfforddus,—ac wrth wneuthur 
hynny ,bradychodd dipyn o ddiffyg parch i’r domen ludw oedd 
yno oi flaen,—nid fod ganddi hawl ar y gadair, ond hi oedd y 
ground-landlord yn y parthau hynny,— 

“Wyn,” ebe Wil, gan droi ei fawd i’r cyfeiriad. 

‘“Mynn,’—ond methodd Twm Bifan orffen ei frawddeg, er 
ei bod yn frawddeg a fedrai ’n dda. Syrthiodd yn ol yn ei 
gadair mewn rhyw hanner llewyg. Ar hynny, daeth Bob, 
gwas y Frwynos, 1 mewn. 

“Sut yr ydach chi, Tomos Bifan ?” ebe Bob. 

Dadebrodd dipyn wrth glywed llais arall, a throdd ir cyf- 
elriad. 

‘“‘ Fu rioed well gin i weld rhywun hanner yn i sens yn dwad 
ifewn,” meddai. ‘‘ Rydw i bron a marw; hel y penbwl yma 
a’i bac allan.”’ 

‘* Wyddoch chi hanes yr Wyn yma, Tomos Bifan ? ” ebe Bob. 

‘‘ Na wn i, a does gin i ddim isio gwbod,” eb yntau. 

‘*O ma na hanes dyddorol iawn i’r rhein,’ ebe Bob, ac yna 
aeth ymlaen i’w adrodd, a chafodd wrandawiad astud heb 
fawr o drafferth. Aeth ymlaen i adrodd eu hanes yn siamber 
y Frwynos,—dehongliad ac edifeirwch Pitar Huws, ac arwein- 
iodd bob yn dipyn at gais ei fistar am faddeuant. Yn ystod yr 
araith hon gan was y Frwynos apwyntiodd Wil ei hun rr swydd 
o borthi’r gwasanaeth, a chyflawnodd y gwaith mewn dull 
priodol iddo’i hun. Pigai ryw air o bob brawddeg a lefarai 
Bob, a dywedai ef ar ei ol. Soniai gwas y Frwynos am yr 
wyn, ‘‘ Wyn,” ebe Wil; soniai am y cae lle cafwyd hwynt, 
“cae,” ebe Wil; am y rhwyd oedd am danynt, “‘ rhwyd,” 
ebe Wil, ac yn gyffelyb trwy restr faith o eiriau ; a phan soniodd 
Bob am faddeu, “‘ madda,” ebe Wil. Ond, yn rhyfedd, er i 
Bob siarad ymlaen, glynodd Wil wirion yn y gair “‘ madda ”’ fel 
porthiant drwy weddill y gwasanaeth. Beth bynnag fyddai’r 
frawddeg, “‘madda’”’ a geid gan Wil. Yr oedd fel pe buasai’r 
nefoedd wedi cyffwrdd yn ddistaw a rhywbeth tebyg i repeating 
stop yn enaid yr ynfytyn ; ac hyd yn oed ar ol i Bob orffen ei 
adroddiad, yr oedd Wil fel pe wedi ei osod, a’i draed ar y domen 
ludw, i borthi myfyrdodau edifeiriol Tomos Bifan—madda .. . 
madda. 

Cododd Bob i ymadael, a chododd Wil hefyd i ymadael. 
Cymerodd ei faich ar ei ysgwydd, ac aeth y ddau allan mewn 
distawrwydd, a chaewyd y drws. 

Eisteddai Tomos Bifan unwaith eto ar ei ben ei hun yng 
nghegin Bodrach. Edrychai i’r tan yn syn. Methai gael yr 
Wyn 01 feddwl, ac nid oedd siawns iddo ollwng efengy! ddeusill 
Wil wirion dros géf, oblegid yr oedd yr hén gloc mawr, yn y 
distawrwydd ar ol i’r lleill fynd allan, wedi ffansio y medrai 
yntau bregethu cystal a Wil ond iddo gael benthyg ei bregeth, a 
dyna lle ’roedd yn annog, annog, “‘ ma-dda,” “ ma-dda,” a 
hynny mor ddi-daw ac undonnog fel y teimlodd Tomos o’r 
diwedd fod yr efengylydd hwn yn mynd ar ei nerves; a chan 
nad oedd wedi cael cyfle,—oherwydd ei ddieithrwch i lan a 
chapel,—i feithrin amynedd diderfyn y gwrandawr cyson, ni 
phetrusodd godi i agor drws y pulpud a rhoi ei fys ar dafod y 
pregethwr,—fel y gwnaeth yr apostol ar dafod y gwragedd yn 
yr eglwysi. Ond nid dibrisdod o’r genadwri a barodd iddo 
wneuthur hynny. Pa raid celu’r gwir? ’Roedd calon Tomos 
Bifan yn dechreu toddi’n Ilyn, ac yr oedd rhediad y Ilyn dros y 
clawdd terfyn tua’r Frwynos. Daeth arno frys yn awr am 
gael gwella digon 1 fynd i edrych am Pitar Huws. 

Cafodd ei ddymuniad ; cryfhaodd ddigon i fynd ym mraich 
Ned rr Frwynos unwaith,—i ffarwelio hefo’i gymydog cyn iddo 
gychwyn. Liawer gwaith y dechreuodd y gwas bach, yn ddigon 
llygatsych, adrodd hanes y ffarwel hwnnw wrth ei gyfoedion, 
ond deuai yr adroddiad i ben sydyn bob amser yn rhywle yn y 
canol,—i’w barhau yn y nesaf, wedi ir gawod fynd drosodd. 
Pan ddeuai Ned at hanes ei fistar yn mynd ar ei liniau wrth 
erchwyn gwely Pitar Huws, a’i law yn ei law, doi niwl a nos ar 
ei stori. Yr oedd yn fedrus mewn llawer o bethau, ac yn 
dafodrydd ddigon, ond fel hanesydd y cymod hwn, er ei fod yr 
unig awdurdod arno, ni cheid ganddo ond y rhagarweiniad. 

Prysurodd Pitar Huws ymaith, a daeth y diwedd yn fuan. 
Claddwyd ef ym mynwent y plwy. Ymhen tair wythnos bu 
farw Tomos Bifan, a thorrwyd ei fedd yn ochr bedd ei gy- 
mydog. Diwrnod ei angladd, pan ddodid yr elor, a’r arch arno, 
i lawr gerllaw y bedd agored, syrthiodd ochr y bedd,—yr ochr 


agosaf at fedd Pitar Huws—i mewn, gan ddarn-lenwi’r bedd 
newydd. 

‘“*Myn gafr,”’ ebe Ned, yr hwn oedd yn sefyll yn ddefosiynol 
yn ymyl fel un o’r prif alarwyr, a’i het yn ei law, “ Ma helynt y 
clawdd terfyn yn dechra yn y fan yma eto,” ac edrychai yn 
anghrediniol ar dawelwch ei hen fistar dan y cwrlid du ar yr 
elor gerllaw. Ond yr oedd rhyfel y clawdd terfyn drosodd, 
a throsodd cyn ir ddau noswylio. 

Pan ddaeth yr amser i feddwl am feini coffa iddynt, meddy]l- 
iodd perthynasau ’r ddau y carent goffa yr un pryd am y 
cymod a wnaethpwyd rhyngddynt ar derfyn eu hoes, ac ir 
amcan hwnnw penderfynwyd cael un beddfaen da ar ysgwar y 
ddau fedd. Cafwyd un felly, ac wedi eu torri arno yr oedd y 
geiriau canlynol :— 


Er cof am __ 
Pitar Huws y Frwynos, 
yr hwn a fu farw Mai 2, 1856, 
yn 63 mlwydd oed. 
Hefyd 
Tomos Bifan, Bodrach. 
fu farw Mai 24, 1856, 
yn 65 mlwydd oed. 


Dau gymydog gymodwyd—yn y glyn 
Ar glawdd terfyn bywyd, 
Trwy ddau oen prydferth aberthwyd 
Er mwyn yr hedd yn rhwymyn rhwyd. 


Penmaen Mawr. R. DEW! WILLIAMS. 

AWGRYMIADAU AT DDIWYGIO 
ADDYSG GOLEGOL YNG NGHYMRU 


ER cymaint ydadleu a fu’n ddiweddar ynghylch Prifysgol 
Cymru a’i cholegau ni chyffyrddwyd ond 4 man-bethau 
cymharol ddibwys yn dal perthynas a rheolaeth allanol 
y colegau, heb i gyfundrefn addysgol y sefydliadau hyn dynnu 
arni ddim o sylw eu beirniaid manylgraff. Ond ni ddylid 
tynnu’r casgliad fod pawhb wrth ei fodd ar y trefniadau a 
fabwysiedir gan y colegau at gyfrannu addysg uwchraddol : 
pe nad ymgydnabyddem ond ychydig 4 barn yr ysgolfeistri 
a’r hen fyfyrwyr, heb s6n am lu o’r athrawon yn y colegau, 
fe welem fod anfodlonrwydd mawr yn ffynnu ynglyn 4’r 
gyfundrefn sydd yn awr mewn grym. Ar yr addysgiaeth yn 
y Celfyddydau (Arts) y danghosir yr anfodlonrwydd mwyaf, 
ac yma y mae mwyaf o achos iddo; ond y mae digon o 
resymau dros goleddu yr unrhyw deimlad yngl¥n a’r addysg- 
iaeth yn y Gwyddorau (Sciences) ; a theilynga pob cynllun 
goleuedig er diwygio’r gyfundrefn ar yr ochr honno, sylw 
meddylgar holl ddarllenwyr Y Brerrniap. 
Yn ol y trefniad presennol, y peth cyntaf a wna myfyriwr 
a ddymuna gyrchu at y gradd o Wyryf yn y Gwyddorau (B.Sc.) 
fydd ymddiddan 4 swyddog a elwir Dean of the Faculty of 
Science. Athro ydyw’r swyddog hwn, a phennaeth yn ei 
adran (Department) ; a’r cwbl a wna ef ar yr adeg yma ydyw 
cofrestru enw’r myfyriwr, gan osod 1 lawr enwau’r canghennau 
y dymuna’r cyfryw eu hastudio, heb ofalu am ddim ond am 
fod y dosbarthau a ddewisir yn gyfuniad na waherddir gan 
reolau dyrys y Brifysgol, ac na wneir yn amhosibl drwy daflen 
wersi (Time Table) y Coleg, sydd yn fwy dyrys fyth. Nid 
ywr hyn a ofynnir ir myfyriwr am ei waith cyn dyfod ir 
Coleg ond y nesaf peth i ddim; ac nid oes dim gohebiaeth 
rhwng y coleg a’r athrawon ysgol, ag eithrio llythyr oddiwrth 
brif-athro’r ysgol yn tystio bod cymeriad moesol y myfyriwr 

wrth ei fodd. Yn ei gysylltiad a’r rhan fwyaf o lawer o’r 
myfyrwyr, nid yw’r Deon a grybwyllwyd yn ddim amgen na 
chofrestrydd enwau, ac yn fynych ni Wyr ddim mwy na’r 
myfyrwyr eu hunain am y rheolau y perthyn iddo eu dehongli. 
Heblaw hyn, anaml iawn y gall roddi unrhyw gyfarwyddyd rr 
myfyriwr gyda golwg ar ei gwrs addysgol, nac hyd yn oed ar y 
ffordd oreu i astudio unrhyw bwne neilltuol: rhennir y naill 
adran yn ein colegau mor llwyr oddiwrth y llall, fel nad oes 
gefnogaeth i athro mewn un adran 1 ymgydnabyddu 4 threfn- 
iadau athro mewn adran arall. 

Wedi dewis ei bynciau fel hyn, a’i lygaid yn bennaf ar y 
daflen wersi, cawn y myfyriwr yn rhwymedig i ddilyn dar- 
lithiau yn y dosparthau canolraddol, heb gael dim cyfle i egluro 
vr athrawon yn y pynciau hynny pa bethau sydd arno ef eu 
heisiau yn bennaf. Ynrhai o’r pynciau fe fydd y darlithoedd 
yn rhy elfennol iddo, ac ni fydd arno angen llawer o gynhorthwy 
ar law’r athrawon. Mewn pynciau ereill, bydd ei addysgiaeth 
ynddynt hyd hynny’n amherffaith, a chyferfydd 4g aml an- 
hawster. Wrth reswm, dymuna roddi mwy o’i amser i’r 
pynciau sydd yn anodd iddo ef, a Ilai ’r sawl sydd yn hawdd. 
Os gwna, fe’i cyfrifir yn seguryn yn y dosparthau na hbo’n 
rhoddi cymaint 0’i amser iddynt, a bernir ei werth yn bennaf ar 
sail y gwaith ysgrif y medr ei baratoi; ac os na fydd hwnnw’n 
ddigonol yn ol tyb ei athro, rhoddir adroddiad yn condemnio’r 
myfyriwr, ac yn aml cymerir ei ysgoloriaeth oddiarno. Gellir 
profi nad perygl tybiedig ydyw hwn drwy nifer y myfyrwyr a 
rybuddiwyd ar derfyn un o’r tymhorau colegol o herwydd 
diffygion eu gwaith mewn un gangen, ond a enillodd ar ddiwedd 
eu cwrs radd anrhydeddus yn y dosparth cyntaf neu’r ail mewn 
cangen arall. Edrycher hefyd ar yr awydd a ddanghosir o’r 
naill adeg i’r Ilall gan athrawon anfoddog, i gael gan fyfyriwr 
sydd yn wan yn eu hadran hwy, adael y pwne hwnnw yn Nlonydd 
ac felly ddifetha eu holl gwrs colegol. Caniateir, mae’n wir, 
gan reolau diwygiedig y Brifysgol 1 fyfyriwr a fedr brofi ei gym- 
hwysder 1 fyned ymlaen ar unwaith 1’r dosparth terfynol (Final), 
ac a ymrwyma i gyrchu at radd anrhydeddus, osgoi’r dosparth 
canolraddol ; ond bydd y daflen wersi, y rhan amlaf, yn ddigon 

o rwystr ar ffordd neb a ddymuno fanteisio ar y cyfle hwn. 
Heblaw hynny, mae’r rhagamodau gofynnol at dderbyn hyn o 
ffafr yn gyfryw fel nas ceir nes myned heibio amryw wyth- 
nosau o’r tymor cyntaf. Ffrwyth pennaf y trefniadau hyn 
ydyw bod llawer o’r myfyrwyr goreu yn myned drwy eu 
blwyddyn gyntaf heb dynnu sylw eu hathrawon atynt 0 gwbl, a 
chollant felly y gefnogaeth a’r cyfarwyddyd personol sydd mor 
bwysig yn y cyfnod hwn o’u gyrfa. Mewn un ystyr cant wrth 
gwrs ddigon o sylw; cant doreth o ddarlithiau a gofynion am 
waith ysgrif ; ond gwneir cam 4 hwy trwy ddiffyg arolygiaeth a 
chyfarwyddyd priodol. Pe cymhwysid llafur ac egni’r ath- 
rawon at ddibenion mwy rhesymol, gellid disgwyl firwythau 
fyddai yn anhraethol ragorach. 

Ceisir o’r naill adeg i’r llall gan y colegau a chan y Brifysgol 
gyfarfod a’r diffygion gwaethaf a gyfyd drwy’r gyfundrefn sydd 
mewn grym. Ond yr hyn a wneir fydd amlhau’r rheolau i ateb 
gofynion yr achos neilltuol a fo dan sylw. Y canlyniad yw 
gwneuthur y dyryswch yn waeth ; a gwastreffir llawer o amser 
yng nghyfarfodydd Senedd y Brifysgol ar ddehongli rheolau 
sydd yn groes i’w gilydd. Mae’r peth hwn wedi tyfu gymaint 
fel y dywedir nad oes ond un swyddog yn y Brifysgol sydd yn 
deall holl reolau ac ordeiniadau’r amrywiol gynghorau, y senedd- 
au a’r pwyllgorau sydd yn dwyn gwaith y Brifysgol ymlaen. 

Cred yr ysgrifennydd ydyw y dylid gosod terfyn ar amlhau 
rheolau, ac mai’r hyn sydd yn eisieu ydyw cyfnewid y drefn 
-bresennol i gyfeiriad cyfundrefn hyfforddiadol (Tutorial 
System). Nid wyf yn dal y byddai’r cyfnewidiad hwn yn ddigon 
ar ei ben ei hun i ddileu’r holl feiau a grybwyllwyd ; ond rhaid 
ystyried sefyllfa gyllidol y colegau, a chofio na ellir ar hyn o 
bryd lunio unrhyw drefn a wnelai eu treuliau ariannol yn fwy. 
Ond fe ellid, heb ychwanegu dim at y costau, wneuthur y cy!- 
newidiad a gymeradwyir yn yr ysgrif hon; a byddai hynny’n 
gychwyniad pwysig i gyfeiriad diwygiad. 

Mae gennym eisoes yn y colegau Ysgolion Galwedigaethol, 
Ysgolion Meddygiaeth, Peirianyddiaeth, Metelyddiaeth, Mwyn- 
gloddiae*™ -a chan y sawl a elo iddynt ei gwrs penodedig i’w 
ddilyn, a saif yntau yn ystod ei yrfa ynddynt o dan arolygiaeth 

Deon yr ysgol feddygol, neu’r athrawon yn y canghennau 
eraill. Pan gyfyd unrhyw amheuaeth neu anhawster, gall y 
myfyriwr ymgynghori 4 pherson penodol, a’r ddyledswydd arno 
o’'i gyfarwyddo ar faterion a berthyn i’w alwedigaeth. I’r 
graddau hyn y mae gennym eisoes fath 0 gyfundrefn hyffordd- 
iadol; ond nid oes dim o’r fath beth ar gyfer efrydydd yn y 
Gwyddorau sylfaenol. Gellid rhannu’r myfyrwyr yn y gwy- 
ddorau o dan dri phen:—(1) Rhifyddiaeth ac Anianeg ; 
(2) Fferylleg; (3) Bywydeg. Ni ddylai fod yn beth anodd 
rhestru pob efrydydd yn y naill neu’r Ilall o’r dosbarthau hyn— 
weithiau cyfuno dwy ac weithiau dair o’r canghennau a ddewisir 
ganddynt o dan un o’r pennau aenwyd. Yna gellid penodi un 
o’r athrawon presennol yn hyfforddwr i nifer o honynt heb fod 
dros ddeg neu ddeuddeg. [Ei swydd ef fyddai ymgydnabyddu 
A gyrfa ei ddisgyblion yn yr ysgolion y deuent o honynt, eu 
eynghori ynghylch llyfrau i’w darllen, eu cynorthwyo ynglyn 
a’r anhawsterau y cyfarfyddant 4 hwy yn eu gwaith, a’u cefnogi 
ym mhob modd i ymegnio. Cefnogai’r trefniad hwn dyfiant 
ysbryd anturio ym meddyliau’r myfyrwyr eu hunain, creai 
ynddynt fwy o ffydd ynddynt eu hunain, ac hefyd, gan y 
gellid yn awr leihau nifer y darlithiau, caent hamdden i ddarllen 
mwy drostynt eu hunain. Fel hyn dileid un o feiau gwaethaf y 
drefn bresennol, sef gormodedd darlithiau, a gellid gwneuthur 
hyn yn awr gyda mwy o hyder am fod yr ychwanegiad yn y 
swm a dderbynir oddiwrth y llywodraeth er prynu Ilyfrau ac 
offer wedi dileu un o’r rhesymau cryfaf dros yr hen gynllun— 
sef nad oedd cynnwys llyfrgelloedd y colegau’n ddigonol ar 
gyfer y myfyrwyr. Byddai mwy o gydweithredu hefyd rhwng 
yr amrywiol adrannau, ac ni fyddai’r un esgus dros athro a 
geisiai ymddwyn at aelodau ei ddosbarthau ef fel pe daethent 
rr coleg er astudio ei gangen ef yn unig. Byddai’r cynllun 
hwn hefyd yn gefnogaeth i’r myfyrwyr i ymgynghori yn amlach 
’u hathrawon, a rhoddid terfyn ar y duedd a welwn yn awr i 
wneuthur y darlithydd yn adroddwr nodion, a’r myfyrwyr yn 
ail-adroddwyr o’r un nodion pan ddelo dydd yr arholiad. 
Hawlia’r merched sydd yn cyrchu i’n colegau sylw arbennig 
yr awdurdodau. Derbynient hwy yr un fantais a’r bechgyn 


*, 

oddiwrth y drefn a gymeradwyir gennyf; ond byddai perygl 
yr esgeulusid eu hanghenion neilltuol hwy trwy fod mwyafrif 
mawr 0 wyr ar ein byrddau athrawol. Gellid cyfarfod 4’r 
perygl hwn trwy benodi swyddog neu swyddogion arbennig i 
arolygu’r merched ac i ymgynghori 4’r hyfforddwyr ynghylch 
y merched a fyddo 0 dan eu gofal. Y mae’r mater hwn o dan 
ymdriniaeth y Gymdeithas a elwir The Association of University 
Women, a diau y gelwir sylw’r Brifysgol ato yn fuan gan y 
gymdeithas honno. 

Ond sefydlu’r drefn hyfforddiadol yn y colegau gellir symlhau 
llawer ym mheirianwaith trwsgl y Brifysgol. Byddai gwaith 
_ Senedd y Brifysgol yn llawer mwy effeithiol pe’i rhennid rhwng 
byrddau arbennig cyffelyb 1 Boards of Studies Prifysgol Llun- 
dain a Phrifysgol Genedlaethol Iwerddon, a dylid rhoddi Ile 
ar y byrddau hynny i’r athrawon cynorthwyol yn y colegau. 
Ychwanegid felly at nifer y cyfarwydd ym mhob cangen ac fe 
osodid rhwystr ar awdurdod proffeswyr mympwyol sydd yn 
awr yn mwynhau mwy o lawer o allu nag a weddai iddynt yng 
nghynhadleddau’r Brifysgol yngl¥n 4 materion addysgol, o 
eisiau gwrthwynebiad goleuedig i’w cynlluniau. 

Gellir cyfeirio at y ffaith fod y drefn hyfforddiadol mewn 
grym ers canrifoedd yn yr hen Brifysgolion, ac na feddylia 
diwygwyr mwyaf chwyldroadol y sefydliadau hyn droi heibio y 
rhan yma o’r hen drefniad, er bod y myfyrwyr yno yn h¥n ac 
addfetach na’r eiddom ni, ac yn myned yno o ysgolion sydd a 
-chysylltiad nes o lawer rhyngddynt 4’r Brifysgol nag sydd 
gennym ni yng Nghymru. Y mae’r cysylltiad hwn yn fudd 
mawr i’r hen brifysgolion, ac ni ellir ameu nad yw’r drefn hy- 
fforddiadol yn y prifysgolion hynny yn nerth iddo. Byddai’r 
budd a ddelai iGymru oddiwrth y cyfryw gysylltiad yn ddirfawr. 
Oni ddylem ymofyn a ellir ei ennill yng Nghymru drwy yr un 
cyfrwng ag y’i henillwyd mewn gwledydd eraill ? 


Coleg y Brifysgol, J. G. SMITH. 
Caerdydd. 
Cyf, I. Bhif, 1. 3 

RYS beirdd y bymthegfed ganrif a’r unfed ar bymtheg 
oedd canu marwnadau; ac ymhlith cywreinion bethau 
bychain y cyfnod hwn ceir coffa am ddynion cyn eu marw, 
anffawd a ddibennodd weithiau mewn poen, weithiau mewn 
hapusrwydd. Dyna achos Gruffydd Gryg a Dafydd ab Gwilym. 
Cildyn iawn oedd y ddau fardd, a geiriau dig oedd rhyngddynt. 
Ond fe glywodd Gruffydd farw o Ddafydd, a’i gladdu’n 
ddiogel ddigon. |Toddodd yn lIlymaid, ac wylodd ddagrau 
dwys hiraeth. Dafydd yntau a glywodd am hyn ac a 
edifarhaodd. A chariad a ffynnodd lle bu dig. Felly yr 
esbonnir dwy farwnad Gruffyd i Ddafydd ab Gwilym, un 
mewn amryfusedd a’r Ilall pan fu farw mewn gwirionedd. 

Y mae son am farwnad arall i fardd byw yn diweddu mewn ~ 
geiriau chwerw. Llywelyn ap Gutyn a glywodd foddi Guto’r 
Glyn ym Malldraeth Mén, ac meddai— 

Tristach yw Cymry trostyn 

Tre a gwlad am Uto’r Glyn; 

Boddi wnaeth ar draeth heb drai, 

Mae’n y nef am na nofiai. 
Modd bynnag, yr oedd colled gwlad yn ennill i’r mér :— 

Awenyddiaeth y draethell 

O foddi’i gorph a fydd gwell. 
Pwnce y dydd ar ol hyn oedd cael capten newydd i’r beirdd ; 
pwy fyddai, tybed ? 

Pwy ond yspryd y Gudo 

Ai lludd fyth ag ai Madd fo. 
Llawen iawn oedd hyn gan ei genfigenwyr, meddai’r bardd, 
ac fe ddengys ei ddesgrifiad ef 0 gorph Guto yn y mér ei fod 
yntau yn un o honynt :— 

E fyn gwfr o afon gau 

Ysgadan o’j esgidiau. 

Mae’n ei gawell facrelliaid 

Mwy no llwyth ym min y llaid ; 

Mae hergod o bysgodyn 

Moelrhon yn nwyfron fy nn. 


MARWNADAU I DDYNION BYW 35 


Ofer yw chwilio am loes hiraeth yn y cywydd hwn. Gofidia’r 
bardd, mae’n wir, unwaith, ond yn unig am fod y pwrs ar goll: 

Och fi 0’i drochi dri-chwrs 

Na bawn ynglfn yn ei bwrs. 
Druan o Lywelyn. Yr oedd Guto yn fyw ac yn iach yn Llwyd- 
iarth, a rhyw dro wedyn yn chwerthin am ben “‘y tal awenydd.” 
Dywed bethau blinion iawn am dano. Daw ei wyneb digrif 
dan sen; ond naw wfit i’r ddwy law gybyddlyd fu’n ysu am y 
god a’r arian. 

. Ei fin oedd ddigrif a iach 

Ai ddwy grafange ddigrifach. 
Nid yw Guto yn ymdrafferthu i’w ddirdynnu’n bedwar aelod a 
phen. Rhydd iddo un brathiad miniog a gad ef i syllu ar yr 
eilun a welodd drwy’i hun ym mor Malldraeth. 

Och ym, mae’n ddoeth a chymmen 

Oni bai win yn ei ben. 

Diod wnaeth i’r tafod doeth 

Drori ben ar y d¥r beunoceth. 

Ef a welai fy eilun 

Mewn d¥r hallt ym Mon drwy’i hun. 

Er na chafodd Guto bregeth angladdol o’r fath a garai, eto 
teimlir fod asbri bywyd yn y farddoniaeth. 

Erbyn y ganrif nesaf, yr oedd llawer o’r marwnadau mor 
farw ag elor; nid oeddynt nemor mwy na certificates claddu. 
-Dodaf yma farwnad Edward Kyffin 1 Wilym Canoldref, cyf- 
ieithydd y Salmau. Ni haeddai wyneb haul, onibai fod ynddi 
beth goleuni ar hanes y cad-fardd. 

Duwiolgerdd gowrein-gerdd gu, a eilia 
Anwylyd y Cymru, 


Urddin dasc mowr-ddawn dyscu— 
Prif-gapten llawen ben Ilu. 


Canai da gwyddai ei gwau yn gynnil 
Ar geinwedd blethiadau 
Seil-modd holl gorph y Psalmau 
Ym [m]ael (?) cerdd Frutan-gerdd frau. 


O bair Cyridwen awenodd di-dawl 
(Fel doedai’r hen bobloedd) 
O gwch gor-hen Athenoedd, 
Ki or awen teg addien oedd. 

Ar foroedd dyfroedd da fryd a roddai 
(wiw ireidd walch hyfryd) 
Gadwynaw mewn gwawd ynyd 
Psalm gerdd o’r hoywgerdd ar hyd. 


Gorphennodd hwyliodd ei hoyw eiliaid waith 
Yn eitha ethroniad [estroniaid] 
Hwnt o ran-dir yr Indiaid 
Gorllewin deulu blin blaid. 


Wrth ddychwelyd funyd fu or eigiawn 
Fry agos at lanu 
Aeth ir nef i gartrefu 
At Duw mawr gadarn fawr gu. 


Er mynt i gorph i orphwys (daw gwedi 
i gydio’r enaid glwys) 
Pery gan-wawd bur-wawd bwys 
Byth genym [beth ?] wiw gynnwys. 


Tra fo haul araul tra fo ewyn bath 
Byth ei fawl ni therfyn 
Tra fo ser ag aderyn 
Tra fo gwydd a dydd a dyn. 


Yn iach gapten awenydd, a dysc 
Yn iach dase milywrydd 

Oni gaffem ddi fem ddydd 

Gu olwg ar ei gilydd. 
Yn yr Amgueddfa Brydeinig ceir tri chopi o Salmau Middleton, 
pob un o honynt yn gwahaniaethu yn y rhagair. Yn un o 
honynt y mae y farwnad hon, sef “‘ Maw] gerdd farwnad 1 Gap- 
ten William Middleton.” 

Y mae helynt bywyd Gwilym Canoldref yn stori felys odiaeth, 
yn llawn o’r gyfaredd honno a berthyn i ddynion a dreuliodd 
eu bywyd mewn tywydd garw. Difyr o beth fyddai ei ddilyn 
drwy heulwen a chwmwil, yn ysgrifennydd i Iarll Penfro, ac ar 
yr un pryd yn dysgu tonyddiaeth yr iaith gyda Sién Dafydd 
Rhys y gramadegydd enwog; yn gyfaill i Syr Philip Sidney, 
ac yn taro cledd dros ryddid wrth ei ochr yn yr Iseldiroedd ; yn 
byddino lle bynnag y byddai perygl; yn troi tua’r mér—yn 
gapten ar y Moonshine, y Galleon Ralegh, y Mayflower, a’r 
Solomon Bonaventure : yn dinistrio cyfoeth Spaen, ac yn helpu i 
falurio ei balchder hi. Ond gan mai ei farw sydd gennym, 
rhaid troi at y fordaith i India’r Gorllewin, ei antur olaf yn 
llynges Prydain. 

Yr oedd llongwyr y wlad hon wedi rhyw fan herwa llawer er 
amser yr Armada Fawr (1588) ac wedi gwneuthur dirfawr 
niwed ir gelyn. Cwynai rhai o gynghorwyr Elisabeth oher- 
wydd eiddilwch y paratoadau. Dywedai Drake a Howard, 
dau wron profedig a wnaethai cyn hyn wrhydri yn India’r 
Gorllewin, fod anrhaith ddigon eto i’w gael trwy rym llu. 
Weithiau tueddair frenhines i'w cynnorthwyo; bryd arall 
gwrthodai wrandaw arnynt. Ofnai rhag rhuthr ar y wlad hon. 
Dychrynnai oherwydd y gost. Siglai ar bigau petruster rhwng 
ofn a hyder. O’r diwedd diflannodd pob gwrthwynebiad pan 
ddeallodd i un o drysor-longau mwyaf Spaen droi yn ol i San 
Juan de Porto Rico yn fethedig, wedi ei chlwyfo gan y storm. 
' Hwylio o Plymouth ar y 28ain o Awst, 1595, tuag Ynysoedd 
y Canaries ; yna croesi’r cefnfor 1 gyfeiriad India’r Gorllewin. 
Ar y 26ain o Fedi, yr oeddynt gerllaw Las Palmas (Canaries) 
ac ar y 26ain o Hydref, cyrhaeddasant Martinique yr ochr arall 
ir Atlantic. Yn y fan hon chwalwyd y llynges gan wynt 
nerthol, a phan ail-gyfarfu gwelwyd fod un o’r llongau, y 
Francis, wedi ei dal gan y gelyn. 

Cyngor Hawkins yn y cyfwng hwn oedd hwylio yn union 1 
Nombre de Dios, a chroesi oddiyno ar draws y tir 1 Panama, ac 
yspeilio trysorau’r dref hon cyn i'r Spaenwyr drefnu eu ham- 
ddiffynfeydd a’u gosod eu hunain mewn ystum rhyfel. Ond 
mynnai Drake ei ffordd ei hunan. Trodd yr anghydfod yn 
loes chwerw i Hawkins, ac yn angau iddo, a chladdwyd ei 
gorph yn y mor. 

Y pryd hyn hwyliai Drake yn anniben i San Juan, lle yr 
oedd y drysor-long mewn diogelwch. Yna wedi methu’n dru- 
enus cyfeiriodd tua Panama, ond yn Ile mordeithio yn syth i’w 
siwrnai, bu yn ymdroi gyda rhyw fan drefedigaethau ar y 
ffordd. Yr oedd yn ddiwedd Tachwedd cyn iddo gyrraedd 
Nombre de Dios. Aeth saith gant a hanner o filwyr i’r lan 1 
groesi i Panama ; ac ar ol ymgais wan, troisant yn ol. Ar awr 
ddu ei fethiant, hwyliodd Drake gyda’r glannau tua’r gogledd. 
Erbyn y 10fed o Ionawr, cyrhaeddodd ynys fechan afiach 
Escudo de Veragua, lle yr angorwyd i lanhau’r llongau. Yn 
ol oddiyno ar y 23ain, a deuddydd wedyn bu farw Drake. 

Wedi colli’r llywydd, dychwelodd y Ilynges, a chyrhaeddodd 
y wlad hon yn Ebrill. : 

Dyna yn fyr hanes y fordaith. Ychydig iawn sy o hanes ein 
gwron ynddi. Gwyddom i feddyg ei long ef, y Solomon 
Bonaventure, gael ei gymryd yn garcharor yn y Canaries. 
Hefyd, ychydig ar ol hyn, ceir Thomas Middleton yn deisyf ari 
Cecil geisio cyfnewid un o garcharorion Spaen am ei nal, a 
thebyg yw ei fod ef a William Middleton ymysg y saith gannwr 
agymerth eu taith tua Panama. Dywed y bardd ei hun iddo 
orffen ei Salmau ar y 24ain o lonawr wrth ynys Scutum 
(Escudo de Veragua). Yn union felly wedi codi hwyl, a bron 
yr un adeg ag y rhuai y magnelau eu ffarwel i Drake y seiniodd 
Middleton acenion moliant y Salm olaf. 

Yn awr, yn ei farwnad fe ddywed Edward Kyffin i Middleton 
farw ychydig cyn tirio—“ agos at lanu’”’—hynny yw, cyn 
Ebrill, 1596. Ar y Ilaw arall, fe roddir rhesymau dros goelio 
ei fod yn fyw ar ol hyn. Yn ol y cyfrif swyddogol, talwyd ef — 
allan tua diwedd Mehefin. Dywed Williams (Records of 
Denbigh) i Robert Middleton ei frawd, a fu farw tua 1641, adael 
£40 yn ei ewyllys i’r bardd (Pa le mae yr ewyllys hon, tybed ?). 
A rhydd y Dictionary of National Biography ef yn fyw ac yn 
briod ym Mrussels am dros ugain mlynedd yn hwy. 

Y mae llawer i’w ddywedyd dros y dybiaeth olaf hon. Bu 
enwau William a brawd arall o babydd, a drigai ar y Cyfandir 
yng ngwasanaeth Spaen o flaen y Cyngor ynglyn 4 rhyw frad 
i geisio Iladd y frenhines. Ai tybed iddo ddianc o’r wlad hon i 
hinsawdd fwy pabyddol ?! Mewn dryswch o’r fath, dywedwn 
gyda’r bardd 


Aeth ir nef i gartrefu. 


Yr Ysgol Ganolradd, W. J. GRIFFITH. 
Caerdydd. 
* (Nid pabydd oedd William, yn ol gramadeg J. D. Rhys: “ond am 


Ddewiniaeth,” sef diwinyddiaeth babaidd awdl Fair, “ gochelwch y 
Surdoes, medd William Midelton,” td. 235.—Got.] 7 

BONES llyfrau hanes, yn enwedig llyfrau hanes wedi eu 

hysgrifennu yn Saesneg ar gyfer plant yr ysgolion, am 
oresgyniad Cymru gan frenhinoedd Lloegr. Buont ganrifoedd 
wrthi, o ddyddiau’r man frenhinoedd Sacsonaidd hyd ddyddiau 
Iorwerth y Cyntaf, yr hwn a deitlodd ei etifedd yn Dywysog 
Cymru er mwyn gwneuthur yn hysbys i bawb y perthynai 
iddynt wybod fod breuddwyd oesau wedi dyfod i ben o’r 
diwedd. Credodd y Saeson fod y goresgyniad hwnnw yn 
oresgyniad llwyr. Ond goresgyniad arwynebol a rhannol iawn 
ydoedd. Y cwhl a gollodd cenedl y Cymry o’1 herwydd oedd 
annibyniaeth boliticaidd, y golled leiaf o bob colled mewn ystyr 
-genedlaethol. Cadwyd Gwyllt Walia, cadwyd yr hen iaith, 
cadwyd moliant Nér, a chadwyd delfrydau cynhenid yr anian 
Gymreig. Deallodd y Sais cyn pen hir nad oedd ei goncwest 
cyn llwyred ag y tybiasai; a phenderfynodd fod yn rhaid 
goresgyn Cymru drachefn, a dwyn oddiarni y pethau a gadwodd 
yn feddiant iddi ei hun serch colli ei hannibyniaeth wladol. Ac 
y mae wrthi yn egniol ers amser yn ein goresgyn am y tro 
olaf, fel y cred. A chywir ywr gred honno, oblegid os Ilwydda 
ni bydd dim wedi ei adael ar ol i'w oresgyn mwyach. 

Daw cyfrwystra rhyfedd i’r golwg yn ei ddull presennol o 
ddwyn ymlaen yr ymgyrch. Meddyliodd unwaith ein gor- 
esgyn drwy ein gormesu a bwrw dirmyg arnom. Gwa- 
harddai i ni ddefnyddio ein hiaith yn yr eglwysi na’r ysgolion. 
A’r un fath yn y llysoedd barn hefyd; ond nid oedd hynny o 
nemawr bwys, gan anamled y gwelid Cymro yn y Illysoedd. 
Difriai’n lenyddiaeth a’n sefydliadau yn y modd bryntaf, a 
gwnai bopeth a fedrai i’n hysbeilio o’n hunan-barch. Ond ni 
thyciodd rhyfelgyrch felly. Po gryfaf yr ymdrech in llethu, 
eryfaf oll yr ai ein bywyd cenedlaethol ninnau. Ac fe newid- 
iodd y goresgynnydd ei ddull. Yn lle gwgu dechreuodd wenu, 
yn lle bygwth dechreuodd wahodd, ynlle dirmygu dechreuodd 
ganmol, yn lle hawlio fel gelyn dechreuodd ofyn ffafr fel cyfaill, 

yn lle taranu yn ddigllawn, “ yr eiddot ti oll sydd eiddof fi,” 
dechreuodd suo-ganu yn dyner, ‘‘ yr eiddof fi oll sydd eiddot 
ti.’ Cynghora ni yn awr i gadw ein hiaith, ein traddodiadau, 
ein sefydliadau, a’n llenyddiaeth fel teganau tlysion 1 ym- 
ddifyrru 4 hwy ar Ddydd GwWyl Dewi ac yn ystod wythnos yr 
Eisteddfod; ond gofala am ein hatgofio yr un pryd nad chware a 
theganau yw busnes bywyd, ac mai yn Saesneg ac yn ol safonau 
Seisnig y gellir dwyn busnes ymlaen. Traetha yn hyawdl am 
ardderchawgrwydd Cymru, arddunedd a thegwch dihafal ei 
golygfeydd, swyn-gyfaredd ei rhamantau, a dylanwad enaid- 
gynhyrfiol ei chanu, ond dyry bwyslais Ymherodrol ar y fiaith 
mai Cymru Fach ydyw—trhy fach i genedl dyfu ac ymddatblygu 
ynddi fel y dylai cenedl, ac fel y gwnaem ninnau pe rhoddem 
ein hunain yn ei ofal ef i’n harwain i fyd mwy ac ehangach. 
Gresyna oherwydd fod doniau a galluoedd mor ddisglair a’r 
eiddom ni yn cael eu cadw a’u claddu rhwng y bryniau o ddiffyg 
cyfrwng y gallent drwyddo leshau a dyrchafu dynoliaeth yn 
gyfiredinol. Paentia yn y lliwiau gloywaf ardderchawgrwydd 
y byd y mae ef ei hun yn byw ynddo, ei ehangder, ei gyfoeth, 
ei adnoddau, ei gyfleusterau, ei ddifyrion, a’i ddigonolrwydd i 
fodloni pob dyhewyd. 

Y mae’nanodd peidio ag edmygu’r cyfrwystra, ac yn anos na 
hynny peidio ag edrych ar Wr cyn llareiddied a chyn Ilawned o 
gydymdeimlad yn Foses eneiniedig i’n harwain ni, genedl dlawd 
ac anghenog, i wlad yn llifeirio o laeth a mél. Ysywaeth, 
felly yr edrychir arno gan liaws, os nad gan y mwyafrif, a 
chwardd yntau yn ei lawes wrth weled mor ehud ydym i 
gymryd ein goresgyn. Ac nid rhyfedd ei fod yn chwerthin, 
oblegid os rheibiwyd cened] erioed y mae corff cenedl y Cymry 
wedi ei rheibio heddyw gan Sais-addoliad. Ofnaf nad yw codi 
llef yn ei erbyn amgen na Ilefain yn y diffeithwch, a disgwyliaf 
gael fy llabyddio gan lawer fel gelyn dyrchafiad fy ngwlad am 
feiddio ameu doethineb ymostwng yn dawel o dan iau cyn es- 
mwythed ag iau’r duw sydd a’i wasanaethwyr yn poblogi pum 
cyfandir, a therfynau ei lywodraeth mor Ilydain fel na fach- 
luda’r haul byth arnynt. Ond deued a ddelo, yr wyf wedi 
penderfynu na chymeraf fy ngoresgyn o’m bodd; ac os rhaid 

dywedyd yn y diwedd, “ myfi fy hunan a adawyd,” caf loches 
wedyn ond odid mewn rhyw ogof yn Eryri i freuddwydio am 
yr hyn a allasai fod. Ni ddaeth i hynny eto, ac yn y cyfamser 
cymeraf finnau fantais ar wahoddiad caredig Golygydd Y 
BEIRNIAD i geisio dileu’r hud sydd ar lygaid fy mhobl. 

Ni buasai fawr berygl rr goresgyniad olaf hwn Iwyddo oni 
bai am yr help a roddwyd ac a roddir iddo gan rai a fynnant 
gael eu hystyried yn arweinwyr Cymru, yn bregethwyr, ath- 
rawon, llenorion, a chynghorwyr. Llygad-dynnir hwy gan 
ymddanghosiad graenus a mawreddog y Sais, a Ilwgrwobrwyir 
hwy gan ei aur, ac arferant eu holl hyawdledd i berswadio 
gwerin y wlad i blygu iddo. Mor fuan ag y daw Sais goludog 
—neu Gymro fyddo wedi anghofio iaith e1 fam oherwydd ym- 
arfer cymaint 4 Saesneg gwneuthur ffortiwn—i fyw i ryw fan, 
rhed pob un sy’n uwch nag arall yn y dref neu’r ardal i gyn- 
ffonna iddo. Etholir ef yn Faer neu Gadeirydd Cyngor, ac os 
bydd ganddo ddigon o arian i’w gwario’n ofer caiff wahoddiad 1 
sefyll etholiad senedd fel cenedlaetholwr, serch na Wyr ddim 
mwy na’r wadd beth yw ystyr cenedlaetholdeb. Deg i un na 
chychwynnir gwasanaeth Saesneg mewn rhyw eglwys neu gapel 
er ei fwyn ef a’i deulu—os na bydd addoldy Seisnig 0 fewn 
pum canllath yn barod—a threfnir y gwasanaeth hwnnw ar 
yr awr fwyaf cyfleus o’r Sul heb ystyried dim ai cyfleus ai 
ynte anghyfleus ir Cymry fydd awr y gwasanaeth Cymraeg. 
_ Gwn am enghreifftiau o’r Cymry yn mynd i addoli yn y seler 
er mwyn rhoi’r capel a godwyd ganddynt hwy eu hunain at 
wasanaeth llai na dwsin o Saeson a’r cynffonwyr na ddeallent 
fawr fwy na dwsin 0 eiriau 0’u hiaith. A rhaid cael y “ doniau 
goreu ”’ i bregethu i’r Saeson, a’u talu’n ol eu gwerth, ond gwna 
unrhyw ddawn y tro i’r Cymry, a chaiff yn gydnabyddiaeth 
hynny fyddo’n weddill ar ol i’r ddawn “ well” gael ei chyd- 
nabod yn deilwng. A phwy a ddichon rifo’r capeli Seisnig 
di-eisieu a godwyd i borthi balchder ? Faint o bobl na ddeall- 
ant Gymraeg yn well na Saesneg a geir yng nghynulleidfaoedd 
Seisnig Cymru ym mhobman oddiallan i Forgannwg a Mynwy ? 
Beiddiaf ddywedyd na rifant ddeg y cant. Aiff y gweddill yno 
i borthi crach-foneddigeiddrwydd. Gwn y dywedir mai er 

mwyn crefydd y gwneir hyn, ac yr ychwanegir fod crefydd yn 
bwysicach nag iaith, ac na raid i Gymro fod yn llai Cymreig 
oherwydd ei fod yn addoli neu yn ceisio addoli yn Saesneg. 
Gwadaf hynny yn bendant, am ddau reswm :—am fod crefydd 
y nerth cryfaf mewn bywyd, a chyfryngau ei mynegiant hi yn 
rhwym, yn hwyr neu hwyrach, o ddyfod yn gyfryngau myneg- 
iant y bywyd i gyd; ac am fod crefydd, fel popeth ysbrydol 
arall, yn gymaint mewn ffurf ag yw hi mewn ysbryd, ac yn 
cymryd ei ffurf a’1 mynegiant naturiol yn ol anianawd pobl. 
Os a’r Cymro i geisio addoli drwy gyfryngau Saesneg, nid yn 
unig fe 4yn llai o Gymro, ond fe gyll loywder ei grefydd yn 
ogystal. Clywais wr craff iawn oedd wedi byw yn Lerpwl am 
dros bymtheng mlynedd ar hugain yn dywedyd mai gris gyntaf 
dirywiad moesol yng Nghymry’r ddinas honno oedd myned at y 
Saeson iaddoli. Yr wyf yn gwbl argyhoeddedig ers talm mai’r 
fantais fwyaf i grefydd a moes Cymru fuasai defnyddio’ arian | 
a gyfrannodd y gened] i godi addoldai Seisnig 1 gynnal dosbarth- 
iadau i ddysgu Cymraeg i bobl ieuainc a phlant yr esgeulusodd 
rhieni coegfalch ac athrawon mursennaidd eu hyfforddi ynddi, 
ac hefyd i blant estroniaid yn ymsefydlu yn y tir. A meiddiaf 
ddywedyd y byddai crefydd Cymru ar ei hennill yn ddirfawr 
pe troid y nifer liosocaf ohonynt 1 bwrpas felly rhag blaen. 

Y gwyn fwyaf cyffredin a glywir yn y dyddiau hyn ydyw 
fod y grefydd Gristionogol yn colli ei gafael ar eincenedl. Beth 
allesid ddisgwyl yn amgen a chofio’r holl amgylchiadau ? 
Onid y syndod yw iddi ddal gafael ynddi cyhyd ? Agi mi 
draethu fy argyhoeddiad gonest, ni chafodd Cristionogaeth 
chware teg yng Nghymru er dyddiau yr Hen Eglwys Brydeinig 
—yr eglwys yr oedd Gerallt Gymro yr amddiffynnwr olaf iddi. 
Nodweddion anghymreig yw nodweddion pob corff crefyddol 
yn y wlad byth er hynny. Ymffrostia’r Eglwys Esgobaethol 
mai eglwys Loegr ydyw, ac i Gaergaint yr edrych hi am 
arweiniad a nawdd a phopeth. Y mae tri o’r pedwar enwad 
anghydffurfiol, y Bedyddwyr, yr Annibynwyr, a'r Wesleaid 
yn ymgangheniad o’r un enwadau yn Lloegr, ac wedi benthyca 
eu diwinyddiaeth a’u ffurf-lywodraethau o’r tu arall i Glawdd 
Offa. Yr unig enwad y gellir dywedyd fod iddo darddiad 

Cymreig mewn unrhyw ystyr ywr Methodistiaid Calfinaidd ; 
ond bu raid iddo yntau gael ei ddiwinyddiaeth o Geneva drwy 
Westminster, ac y mae byth a hefyd yn honni mai yr un ydyw 
a Phresbyteriaid Lloegr a’r Alban. Yn awr, pa genedl arall 
a fenthyciodd ei hathrawiaethau a’i ffurf-lywodraethau cref- 
yddol ac a geisiodd eu himpio yn eu crynswth i’w bywyd heb 
ymofyn a gyd-gordient 4g anianawd naturiol y bywyd hwnnw ? 
Niwniamun. Paham na fedrai Cymru lunio ei chredo a rhoi 
mynegiant ’w bywyd crefyddol drwy ffurfiau na thram- 
gwyddant ei delfrydau cynhenid, gystal a’r Kidal, yr Almaen, 
neu Loegr? Y mae ei hamgyffrediad a’i dirnadaeth ysbrydol 
yn llawn cyn gryfed, a dywedyd y lleiaf, ag eiddo un wlad. A’r 
un ysbryd sy’n Ilywodraethu’n harweinwyr crefyddol heddyw. 
Ni all Cynghrair yr Eglwysi Rhyddion gynnal un gymanfa heb 
gael un neu ddau o “ ddoniau dieithr ” o’r tu hwnt ’r Clawdd 
iddi. Ni fynnwn yngan gair amharchus am y gwysr teilwng a 
wahoddir o brydibryd. Diau eu bod yn awdurdod ar anghen- 
ion crefyddol Lloegr. Ond pwy oddigerth Sais-addolwyr dall 
a freuddwydiodd fod ynddynt un cymhwyster i ymdrin ag 
anghenion crefyddol cenedl na wyddant air 071 hiaith,ac na 
ddeallant ddim 0’i dyhewyd a’i delfrydau, a chenedl gyda hynny 
oedd yn Gristionogol ymhell cyn rr eiddynt hwy roi heibio 
addoli Woden a Thor. Dro yn ol, awgrymodd rhai Cymry 
cenedlgarol mai buddiol fyddai i’r Eglwysi Rhyddion ymffurfio 
yn Gynghrair Cymreig ar wahan, a’u dadgysylltu eu hunain 
oddiwrth Gynghrair Lloegr. Syrthiodd ofn dirfawr ar yr arwein- 
wyr, a phrysurasant 1 ymgynghori 4 swyddogion y mudiad yn 
Llundain ; ac wrth gwrs, perswadiodd y rheini hwy yn bur 
ddidrafferth i ladd y cyfryw syniad ar unwaith, y byddai ym- 
wahanu yn sism anfaddeuol, ac os gwneid na ddoi dimai o arian 
o Loegr at amcanion crefyddol yng Nghymru. Ni chlywyd 
son am y syniad wedyn, er mawr lawenydd i’r goresgynnydd. 

Gwelir yr unrhyw waseidd-dra cynffonllyd ym mywyd cym- 
deithasol Cymru. Mabwysiedir defodau cymdeithasol Lloegr 
gan bobl sy’n fwy trwsgl wrth geisio eu hymarfer nag oedd 
Dafydd yn nillad Saul. Yn lle dawnsio dan fedwen haf yng 
ngoleuni’r hirddydd, rhaid dawnsio yn orlau’r nos mewn 

ystafelloedd di-awyr a rhy brin o oleuni ir rhai fydd ynghyd 
wybod pwy ydyw pwy, am mai dyna ddull y Saeson.. Ac 
edrycher ar gyfundrefn addysg Cymru. Faint o nodweddion 
Cymreig sydd ynddi? Faint o gymhwyster a feddii hyfforddi 
a diwyllio bywyd meddyliol ein plant a’n pobl ieuaine yn ol 
tueddiad a dyhewyd cynhenid? Faint o le a roddir ynddi i 
ddelfrydau cenedlaethol ? Gwna’r Prif-arolygydd O. M. Ed- 
wards ei oreu 1 Gymreigio’r gyfundrefn yn yr ysgolion elfennol, 
a bendith ar ei ben am hynny. Ond faint o help a ddyry 
llywodraethwyr ysgolion iddo? Oni ddarllenasom yr wythnos 
ddiweddaf am lywodraethwyr ysgol yn Lleyn yn cwyno oher- 
wydd fod peth o’r addysg yn yr ysgol honno yn cael ei chyf- 
rannu yn Gymraeg, ac yn erfyn am i'r cwbl fod yn Saesneg er 
mwyn dyfodol y plant! Beth amgen na Sais-addoliad gwallgof 
allasai beri i bob! Lleyn yn anad unman ewyllysio i’w plant fod 
yn fwy o Saeson nag o Gymry ? Ac onid yw’r Bwrdd Canol yn 
ddihareb ar gyfrif nodwedd anghymreig ei drefniadau a’i reolau? 
Credaf fod y Colegau, o leiaf rai o honynt, ryw gymaint yn well, 
diolch i ychydig o wir genedlaetholwyr a geir ymysg yr athrawon ; 
ond y mae gormod o ddelw colegau Lloegr arnynt hwythau . 
hefyd. Nid llawer o gymorth a ddyry’r ewrs 0 addysg a gyf- 
rennir ynddynt 1 feithrin a datblygu delfrydau cenedl. Nid 
wyf yn beio ar athrawon y sefydliadau addysgol hyn yn gymaint 
a’r rhai sydd tu ol iddynt—-y ffyliaid a gred mai’r unig wareidd- 
iad gwerth s6n am dano a’i feithrin yw gwareiddiad Seisnig, ac 
mai unig bwrpas addysg yw cymhwyso’n pobl ieuaine i gyd- 
redeg a’r Sais am wobrau materol—rhai na fynnant weled 
mai’r perygl mwyaf sy’n bygwth Cymru heddyw ydyw ceisio 
ennill y byd a cholli ei henaid ei hun. Nid tueddfryd faterol 
yw tueddiryd naturiol y Cymro os ca chware teg. Yng nghyf- 
elriad y cyfriniol a’r ysbrydol y tynn ei reddf ef, ac y mae can- 
rifoedd o breswylio yng Ngwlad y Bryniau wedi ei ddysgu i 
werthfawrogi a charu amrywiaeth. Ond un cwhl wahanol 
ydyw'r Sais. Y mae ef yn reddfol fydol, a medd lygad barcut 
i ganfod golud o bell. Ni Wyr beth yw ystyr amrywiaeth. Y 
mae am i fywyd fod mor unffurf ag yw gwastadeddau canol- 
barth Lloegr. Myn wthio’i wareiddiad ei hun ar bob cenedl a 

ddaw dan ei awdurdod, ac ni all oddef y syniad am i neb 
wahaniaethu oddiwrtho mewn dim, yn enwedig bod yn fwy 
ysbrydol nag ef. Daearola bawb a ddaw i gyffyrddiad agos 
ag ef, ac fel rheol gwna hwy yn fwy daearol nag ef ei hun. 
Nerth anianyddol yw ei dduw, llwyddiant bydol yw ei nefoedd, 
golchiad aur yw ei sancteiddrwydd, a cherddi ymffrostgar 
Rudyard Kipling yw ei anthemau moliant. Ac am wareiddiad 
fel hyn, fe abertha Cymru ddelfrydau ei thywysogion, ei beirdd, 
a’i diwygwyr ! 

Ond fe ddichon y dywed rhywun, os yw crefydd ac addysg 
Cymru wedi ymostwng i’r iau estronol, fe geidw ei llenyddiaeth 
a’i chan eu hanibyniaeth gynhenid eto. Da fyddai gennyf 
finnau fedru credu hynny, ond ysywaeth y mae’r dystiolaeth 
wrthwynebol yn rhy gref. Llenyddiaeth rad a salaf Lloegr a 
welaf fi yn peri i estyll llyfr-werthwyr a byrddau parlyrau 
cartrefi duchan. Faint o gefnogaeth a roddir i lyfr Cymraeg— 
oni bydd yn gyfieithiad clogyrnog o lyfr Saesneg ? Ysgrifenna 
mwyafrif golygwyr a gohebwyr ein papurau newydd fel rhai 
na chlywsant erioed sén am briod-ddull Cymreig. Gwell gan 
fwyafrif ein beirdd geisio canu’n debyg 1 Wordsworth a Ten- 
nyson, a Browning, nag i Ddafydd ap Gwilym, a Dafydd 
Nanmor, a Thudur Aled, a Goronwy, a gwell gan ein cantorion 
yr ysgrech-beth diweddaraf a ddaeth o Loegr na’r bereiddiaf a’r 
dlysaf o hen alawon y wlad. Trowyd y delyn i’r groglofit er 
mwyn gwneuthur lle i’r piano, ac ni chofir y crwth gan mor felys- 
ber yw sain y gramaffén. ‘“‘Safaf ar hwyrnos Sabboth ar y 
traeth o ganu,” ebe Elfed lawer blwyddyn yn ol. Pe safai arno 
heddyw ni chlywai lawer o’r hyn a glywodd gynt. Yn Ile 
Salmau Edmwnd Prys ac Emynau Williams ac Ann Griffiths, 
cyfieithiadau sal o benillion salach llyfr Sankey a genir erbyn 
hyn ‘ar hwyrnos Sabboth” yn y rhan fwyaf o ardaloedd. 
Ac y mae’r hen Histeddfod, hithau,—amddiffynfa olaf tra- 
ddodiadau a delfrydau cenedlaethol—wedi agor ei phyrth led y 
pen ir goresgynnydd. Gwahoddir yr Eisteddfod i dref am yr 
un rheswm yn union ag y gwahoddir rhedegfa geffylau 1 dref yn 
Lloegr, er mwyn rhoi cyfle i fasnachwyr a thafarnwyr a cheid- 
waid llety-dai—y mwyafrif ohonynt yn Saeson—wneuthur elw 

da am wythnos. A rhaid i holl weithrediadau’r Wyl fod yn 
ddealladwy i’r Sais ac yn gyfryw ag a rynga ei fodd oblegid ei 
fod yn cyfrannu mor hael at y treuliau. Trefnir mwy o dest- 
ynau Saesneg nag o destynau Cymraeg, dewisir darnau Saesneg 
ym mhob cystadleuaeth ganu, a llogir Saeson yn feirniaid er 
mwyn denu corau a chantorion o Loegr i gystadlu. Caiff 
beirniad o Sais draethu yn Saesneg am hanner awr heb i neb 
o’r rhai na ddeallant air a ddywed aflonyddu arno. Y mae’n gof 
genny!f fod unwaith yng Nghyfarfod y Beirdd—nage, Cyfarfod 
Cymdeithas yr Orsedd, os gwelwch chwi’n dda—ac ynddo 
awgrymodd un twym ei galon dros ddelfrydau Cymreig fod gor- 
mod o Saeson a Saesneg yn yr Eisteddfod. Ond ni chafodd fawr 
o gydymdeimlad. Cododd amryw o swyddogion y gymdeithas 
ar ol eu gilydd 1 ddywedyd y fath anrhydedd a osodai presenol- 
deb cynifer o Saeson ar yr Wyl, nad allesid byth ei chynnal heb 
eu cefnogaeth ariannol hwy, ac mai’r peth lleiaf a ellid ei wneu- 
thur oedd cydnabod eu caredigrwydd a’u haelioni drwy ddwyn 
ymlaen ran dda o’r gweithrediadau yn eu hiaith. Gostyngais 
fy mhen mewn cywilydd, a meddyliais mai gwell ag Eisteddfod 
Cymru, os nad allasai fyw heb ddibynnu ar estroniaid, fuasai 
gadael iddi farw ar unwaith, a’i chladdu mor Gymreig ag oedd 
bosibl. Yr unig lygedyn o obaith a dywynna ar y sefyllfa 
ydyw fod gwerin y wlad yn dechreu gweled drwy hoced 
gwaradwyddus ffug genedlgarwyr. 

Sonnir yn awr am Ymreolaeth i Gymru. I beth? Yn yr 
ystad bresennol ar bethau ni wnai fawr o ddaioni pe’i ceid. Pe 
bai Cymru yn ffyddlon iddi ei hun, gallai wrthsefyll y gores- 
gynnydd heb Ymreolaeth wleidyddol; oni bydd yn ffyddlon 
iddi ei hun, ni phellhai Ymreolaeth ddydd ei darostyngiad 
llwyr. Nid o Westminster y daw ei hiechydwriaeth ; rhaid iddi 
el gweithio allan ei hunan drwy ddychwelyd at ddelfrydau ei 
hen feirdd a’i rhamantwyr, credu nad bod yn golledig ydyw 
bod yn fechan a thlawd, meithrin mwy o annibyniaeth ysbryd, 
ac uwchlaw’r cwhl, dysgu dywedyd wrth y Sais a fynn ei denu 4 
llwgrwobrwy, “ Bydded dy arian gyda thi i ddistryw.” 


Llundain. | MACHRETH. 

(eae fod aml fyfyriwr Cymraeg sydd yn cymryd dy- 

ddordeb yn iaith a llenyddiaeth ei wlad a garai wybod 
ychydig am y rhai hynny sydd mor brysur yn Ffrainc yn cyf- 
rannu addysg, nid ar bynciau yngl¥n 4 Chymru a Chymraeg yn 
unig, ond hefyd ar iaith a llenyddiaeth y Celt yn gyffredin. I[’r 
diben hwn yr ysgrifennwyd yr erthygl fer a ganlyn. 

Yr Almaen biau’r clod am ddechreu cyfrannu addysg ar 
bynciau Celtaidd, canys yn Athrofa Leipzig y cynhaliwyd y 
dosbarth cyntaf ir diben yma. Yn y flwyddyn 1871, pender- 
fynodd Herr Windisch gychwyn dosbarth i addysgu iaith y 
Gwyddel. Ond ni fu Ffrainc yn hir cyn dilyn ei esiamp! dda. 
Yn y flwyddyn 1876, blwyddyn yn unig ar ol creu cadair i 
addysgu Cymraeg yn Athrofa Cymru, sef yng Ngholeg Aber- 
ystwyth, cychwynnwyd dosbarth i ddysgu iaith a llenyddiaeth 
y Celt yn yr Ecole des Hautes Etudes ym Mharis. Gwahoddwyd 
Monsieur Henri Gaidoz, sylfaenydd a golygydd cyntaf y 
cylchgrawn adnabyddus, La Revue Celtique, i gymryd y gadair, 
a deil i’w llanw yn Ilwyddiannus fyth, er ei fod bellach mewn 
gwth o oedran. Rhydd un wers yr wythnos ar Wyddeleg, a 
Hanes Llén Iwerddon, ac un arall ar iaith a lenyddiaeth 
Cymru. Y mae nifer yr efrydwyr yn amrywio o flwyddyn 1 
flwyddyn. Ar adegau, gwelir yn ei ddosbarth nifer cymharol 
liosog, gymaint a saith neu wyth yn bresennol o amgylch y 
bwrdd yn y Salle Celtique, a phob un bron yn cynrychioli cened] 
wahanol, rhai o Gymru, Ffrainc, yr Amerig, Llydaw, ac hyd yn 
oed o Rwsia. Tro arall, bydd y nifer yn isel iawn, ni fydd ond 
dau neu dri yn gwrando ar y meistr yn egluro rhyw frawddeg 
neu air o un o drysorau llenyddiaeth Cymru neu’r Ynys Werdd. 
Ond yr un yw’r dyddordeb a gymer yr athro yn ei waith, bydded 
nifer ei ddisgyblion yn fach neu yn fawr. 

Y mae cyfle arall i ddysgu Gwyddeleg. Cynhelir dosbarth 
unwaith yr wythnos yn Athrofa Paris gan Monsieur Joseph 
Vendryes. Nid ydym ond pedwar gyda’r athro, ond nid Ilai ein 

mwynhad pan yn ceisio darllen hanes un o seintiau Iwerddon 
allan o hen lawysgrif a ysgrifennwyd oesoedd lawer yn ol gan un 
o feibion yr Ynys. 

Felly hefyd ynglyn a’r Gymraeg. Y llynedd, penodwyd 
Monsieur Joseph Loth i’r Gadair Geltaidd yng Ngholeg Ffrainc 
i lanw lle’r diweddar Monsieur d’Arbois de Jubainville, a fu 
farw flwyddyn yn ol yn lawn dyddiau, wedi ennill iddo ei hun 
anrhydedd lawer a pharch pawb a’i hadwaenai. Hyd yn 
ddiweddar, yr oedd Monsieur Loth yn Athrofa Rennes yn 
Llydaw, yn un 071 hathrawon mwyaf disglair, lle y bu yn dar- 
lithio ar iaith a llenyddiaeth y Celt er y flwyddyn 1893. Y mae 
Monsieur Loth wedi dewis egluro un o brif drysorau y Cymro, 
hynny yw, Llyfr Du Caerfyrddin, a mawr yw y pleser a’r 
mwynhad a geir gan bob un sydd yn gwrando arno. 

Yn yr Ecole des Hautes Etudes cynhelir dosbarthiadau eto ar 
Hanes Llydaw ac ar lenyddiaeth Cymru gan Monsieur Ferdinand 
Lot. Y mae o ddeg 1 ddeuddeg o honom eleni yn astudio un 
o weithiau’r mynach enwog hwnnv, Sieffre o Fynwy, ei Historia 
Regum_Britanniz. 

Ond nid Paris yw’r unig dref Ffrengig lle y gellir astudio 
hanes gwlad, iaith, a llenyddiaeth Cymru. Soniais eisoes am 
Rennes, un o drefydd mwyaf Llydaw, sydd erbyn heddyw wedi 
ei hamddifadu o un o’i meibion mwyaf athrylithgar, Monsieur 
Joseph Loth. Er hynny, gobeithiwn nad yw y gainc hon o 
ysgolheigdod Geltaidd i ddioddef, gan fod Monsieur Dottin 
wedi ei benodi i lanw lle ei gydwladwr, gyda Monsieur Le 
Roux, Llydawwr ieuanc, i’w gynorthwyo. 

Yn Poitiers, tref arall yn Ffrainc, addysgir iaith Llydaw, 
sydd, fel y gwyddys, mor debyg i’r Gymraeg. Y mae lle i 
obeithio, a barnu wrth lwyddiant yr athro, Monsieur Ernault, 
na fydd yr Athrofa hon yn hir cyn dymuno gweld addysgu 
ieithoedd y Gwyddel a’r Cymro hwythau o fewn ei muriau. 

Dyna, mewn ychydig eiriau, gyfrif o’r addysg Geltaidd a 
gyfrennir mewn gwlad sydd o ran gwehelyth ei phobl mor agos 
atom ni y Cymry. 


Paris. MARY WILLIAMS. 

ID oes ond ychydig flynyddoedd er pan oedd enw y 
ddrama yn gasbeth i bob Cymro gwladgar a chrefyddol, 
ac nid ywvr cyfnodolion enwadol hynny a fwriedir i blant 
(druain o’r pethau bach diniwed !) wedi peidio eto a chychwyn 
pob bachgen drwg a ddisgrifir ganddynt ar lwybr dirywiad 
drwy borth y chwareudy. Wrth gwrs, peth hawdd iawn yw 
deall paham y mae’r Piwritan Cymreig wedi pigo’r chwareudy 
fel prif eisteddfa llygredd ac annuwioldeb. Yr oedd Piwritan- 
iaeth, ar ei heithaf a’i goreu, fel gallu negyddol ac fel protest, 
yn adeg adferiad yr ail Siarl o fendigedig goffadwriaeth. 
Gwelodd y Piwritan y gwaith oedd bron wedi ei gwblhau ganddo 
yn syrthio yn chwilfriw i’r llawr, a’r annuwiol yn ffynnu fel y 
llawryf gwyrdd ; ni allodd byth anghofio’r hoyw frenin hwnnw 
a’i chwareudai anfoesol. Yn wir, bron iawn na allem ddywedyd, 
fel y dywedodd Macaulay, mai’r chwareudai, a difyrion eraill 
y genedl, a gadwodd Biwritaniaeth yn fyw. 

Y mae rheswm arall paham y mae’r Piwritan Cymreig wedi 
rhoddi cymaint 0’1 gas ar y chwareudy,—am nad oes dim byd 
o’r fath mewn gwlad efengyl—sef Cymru; ac wrth gwrs, y 
mae popeth nad yw'n Gymreig 071 ddechreu i'w ddamnio ar 
unwaith. Pwne arall gwerth ei gofio ydyw, nad oedd berygl 
digio neb wrth ladd ar y chwareudy ; nid oedd yr un chwareuwr 
na goruchwyliwr drama yn eistedd yn y sét fawr. Cedwid 
honno 7’r cybydd ac ir gwWr traws. 

Yn ddiweddar, y mae Piwritaniaeth Cymru wedi dechreu 
codi ei llygaid. Y mae gennym well dynion yn Ilenwi’n pul- 
pudau a’n seddau heddyw nag a fu gennym ers degau o flyn- 
yddoedd, a hynny am fod swyddi eraill cymhwysach wedi agor 
ir rhai sy’n anghyfaddas i fod yn arweinwyr crefydd y genedl. 
Heddyw, ni raid ir un o wyr yr un dalent sy’n awyddus am 
ei ddangos ei hun fynd i’r weinidogaeth—y mae’r Senedd yn 
agored iddo bob amser. Y mae masnachdai Lerpwl a Llundain 

yn cymryd oddiarnom y dyn ariangar, a gall y gWr traws (os 
oes ganddo ganpunt i dalu am nodyn y dreth) basio’r tipyn 
arholiad a’i gwna yn gyfreithiwr y bar. A cha crefydd a 
meddwl Cymru yr hyn sydd yn weddill, sef y rhan oreu o lawer. 
Ac os bydd un, trwy ddamwain, wedi aros yn bregethwr, 
gwaith bychan i hwnnw fydd ymwadu a’r pulpud ac ymwthio 
ir Senedd neu ir bar. 

Dyma ni, felly, wedi gorchfygu’r hen ragfarn Biwritanaidd 
ac yn barod i’r ddrama, ond heb y syniad lleiaf y tu yma i lidiart 
y mynydd o ba le y mae’r ddrama i ddyfod. Ychydig amser 
yn ol, gwnaeth Mr. Lloyd George araith hyawdl oddiar lwyfan 
Eisteddfod i ddywedyd mai angen mawr llenyddiaeth Cymru 
oedd y ddrama, ac yn union wedyn, dyma bob dyn cyhoedd 
ac anghyhoedd drwy’r wlad yn adsain yr un gri,—“‘ rhaid ini 
gael drama ”—ond yn bennaf am fod Mr. Lloyd George wedi 
dywedyd hynny, ac yr oedd peth fel yna yn dangos ar unwaith - 
wendid a llacrwydd ein syniad am y ddrama. Y mae’n siWr 
fod gan Mr. Lloyd George gystal hawl a neb i ddywedyd wrthym 
pa fesur gwlad y sydd arnom ei eisieu, neu i ddangos ini wen- 
didau yn ein harferion a’n cyfreithiau, ond ni all ei fiat ef na’i 
fendith ddyfod a’r ddrama un cam yn nes. Y mae’r materion 
hyn y tu allan i’w gylch ef, ac nid o ewyllys gWr nac o nerth 
braich ac ysgwydd y daw’r ddrama. 

Tyfiant naturiol ydyw, ac fel popeth arall sy’n tyfu, yn ei 
hamser ei hun y daw, pan fo’r haul a’r glaw a’r gwlith wedi cyf- 
rannu eu bendithion iddi. Rhaid cael daear gymwys hefyd, 
onide ni chryfha’r gwreiddiau, ac ni allant sugno’r maeth y 
sycheda’r planhigyn am dano. Allan o lawnder a chyfoeth 
bywyd y genedl y tyf y blodeuyn hwn, ac ni ddaw yntau, mwy 
na’r gwynt, wrth chwiban am dano. 

Y mae hyn i’w weled yn eglur iawn yn hanes llén Lloegr. 
Ni chafodd y wlad honno, sydd a’i Nenyddiaeth gyfled a holl 
brofiad dyn, ei drama nes dyfod y genedl ei hunan yn deilwng 
ohoni. Pan ymysgydwodd corff cysglyd y genedl o hun y 
canol oesoedd ; pan ddechreuodd dosbarth canol y dinasoedd 
a’r pentrefi sylwi ar symudiadau’r byd, dechreuodd y ddrama 
dyfu, ac o ddefnyddiau annelwig y Mystery, y Morality a’r 

Anterliwtiau, cododd, cyn pen hir, gerddi penigamp Shakes- 
peare a tharanllais linellau Marlowe. Ni feddyliodd yr un 
Sais am ddywedyd,—“ Mae’n rhaid ini gael drama,” ac nid 
ymgynhesodd y genedl at y syniad am fod Thomas Cromwell 
neu Arglwydd Burleigh wedi gwneuthur araith danllyd yn 
cymell y mudiad, nac ychwaith am fod offeiriaid yr oes wedi 
dywedyd nad oedd dim drwg ynddo. Cadd y Saeson eu 
drama am fod eu bywyd yn llawn, ac am fod calon y genedl yn 
iach, a phob dyn yn y wlad yn gwneuthur ei oreu i godi Lloegr 
yn uwch. Dyma oes euraid cenedlgarwch y Sais,—y mae 
ebychiadau dynion fel Kipling ac Arglwydd Roberts yn swnio 
fel ofer glindarddach drain pan gofiwn am y gwaith gonest a 
wnaethpwyd yn nyddiau Elizabeth. Ymaberthu dros ei 
frenhines a’i wlad oedd penllad a phrif amcan pob Sais yn yr 
oes honno, a’i gadw ei hunan yn ddigon pell o’r golwg. Nid 
oedd y dyn bach yn gallu ymbrancio yn gyhoeddus am mai 
dyn bach oedd ; nid oedd y ffol yn canmol ei ffolineb, na’r an- 
wybodus yn ymffrostio yn ei anwybodaeth. Y Doctor Morgan 
a ddewiswyd i gyfieithu’r Beibl ’r Gymraeg, ac nid rhyw 
bastynfardd eisteddfodol oedd yn gallu llunio englynion anghy- 
wir; a dewisodd John Penry farw dros Gymru yn hytrach nag 
eistedd fel dynion call ein hoes ni a’i ddeutroed o bobtu’r 
clawdd. Nid oedd yn yr oes honno wasg feunyddiol i groniclo 
ysmaldod diflas pob ryw fan ynatach, ac nid oedd cyfangorff 
y genedl yn malio blewyn beth oedd bywyd a syniadau y 
gwehilion bonheddig. Oeces oedd honno na lefarai “ y dyn ar y 
stryd ” ond am y mwyaf a’r uchaf mewn llén, mewn gwleid- 
yddiaeth ac mewn rhyfel, a rhaid oedd ir bychan gilio o’r 
golwg i wneuthur lle i’r mawr i wasanaethu ei wlad. Yr oedd 
morwyr ac anturiaethwyr wedi darganfod cyfandiroedd new- 
yddion y gellid rhoi Lloegr a Ffrainc o’r golwg am byth yn- 
ddynt ; yr oedd ysgolorion a phroffwydi wedi ail ddangos Ilén 
y gallai’r canrifoedd i ddyfod yfed ohonynt heb eu dihysbyddu. 
Canlyniad hyn i gyd oedd anghofio’r bychan a’r dibwys, y 
gwael a’r isel, a chododd y genedl fel un gWr 1 geisio am y gamp 
uchel oedd yn ei chyrraedd. Ac wrth ymestyn am dani, daeth 
Shakespeare a’r ddrama. 

Heb ymhelaethu, gellir dywedyd yr un peth am wlad arall y 
bu ei drama yn ogoniant iddi, sef gwlad Roeg. Nid ym 
mabandod y genedl y daeth y ddrama, ond yn anterth ei nerth 
pan oedd ei delfryd eto’n uchel a’i hamcanion yn gywir. Pan 
ymgrymodd Athen a’i chymheiriaid o dan law Macedon, a phan 
fu farw eu dynion mawrion, bu farw y ddrama hefyd. 

Beth, felly, am Gymru? Os gwir ywr hyn a ddywedwyd 
uchod, a ydyw Cymru’n barod ir ddrama? A ydyw yn ei 
haeddu ? Ni all y meddylgar diragfarn roi ond un atebiad,— 
nid yw Cymru’n barod ir ddrama nac ychwaith yn ei haeddu. 
Nid oes ganddi mo’r dyfnder daear i fagu’r gwreiddiau ; nid 
yw'r hin wedi tecau eto, na’r gwanwyn wedi cerdded yn ddigon 
pell i’r heulwen a’r tes adfywio’r hedyn yng nghroth y ddaear. 
Ysgrifenned-hwn a’r llall hynny o ganeuon ac o draethodau a 
fynnont ar ddull ymddiddan, nid drama mohonynt. Sut y ceir 
drama i Gymru, a’n bywyd cenedlaethol mor bwdr? Sut y 
gall Cymru ei haeddu tra fo’n byrddau cyhoeddus yn ym- 
dynghedu i wneuthur drwg, tra fo’n Heisteddfod a’n llenydd- 
iaeth yn griddfan o dan draed y cwac a’r anllythrennog, tra fo 
troed yr anwybodus a’r traws yn damsang ein holl addysg o’r 
ysgolion elfennol hyd at y Brifysgol. Sut y daw drama in — 
gwlad a’r grefydd a wnaeth gymaint erom yn nwylo’r mwyaf 
materol eu syniadau, a Chymru i gyd yn un maes trin i luoedd 
yn brwydro’n groes a phob un am ei amcan ei hun ? 

Bydd naw o bob deg, mi wn, yn taeru bod y pictiwr yn rhy 
ddu, a bod chwerwedd ysbryd wedi dallu barn. Nid yw 
dywedyd hynny ond prawf arall o’r un gwendid, ac ni cheir 
iechydwriaeth hyd oni theimlo’r genedl i gyd ei bod yn bryd 
ymysgwyd o’r Ilwch a tharo 1 lawr y gormeswyr aflan sy’n byw 
ar ei gwaed. Hollol ofer yw cwyno yn erbyn enwadaeth a’i 
ellyllion cynhorthwy, a ninnau’n gadael popeth y wlad yn 
nwylo’r rhai y mae enwadaeth y teimlad uchaf y gallant hwy 
ymgodi iddo. Gwlad yw Cymru wedi ymrannu yn ei herbyn 
el hun, ac nisaif. Yn anad dim, ni ddaw drama ohoni, ¢anys 0 
bob ffurf ar lenyddiaeth, y ddrama yw’r fwyaf cenedlaethol. 
Gall Methodist ysgrifennu traethawd, ac Annibynnwr ysgrif- 
ennu cerdd, ond rhaid cael Cymro i ysgrifennu drama, oherwydd 

mai wrth genedl gyfan y mae bardd y ddrama yn Hefaru ac nid 
wrth ran ohoni. 

Dyma beth arall sy’n brawf dios nad yw’r genedl yn barod 
vr ddrama—yr awydd am basiantri a rhialtwch sydd wedi 
gafael ynom yn ddiweddar. Y peth mwyafannhebig yn y bydi 
ddrama yw pasiantri, oherwydd mai ei hanfod ef yw boddio’r 
llygad a pheidio a rhoi gwaith i’r meddwl. Flwyddyn yn ol, yr 
oedd gan Gaerdydd ei phasiant, wedi ei baratoi gan ddau Sais 
uniaith, ac eto 1 gyd, “ pasiant y genedl Gymreig ” oedd yr enw 
a roed arno gan y ddau awdwr a’r Saeson eraill oedd yn ei 
gynnal, ac yr oedd yn raen gweled yr ychydig Gymry oedd yng 
Nghaerdydd yn byw ar y crystiau sychion oedd yn syrthio 
oddiar fwrdd y Sais. Beth am ddrama genedlaethol 1 Gymru 
pan fo coffadwriaeth anwylion a merthyron y genedl o dan 
draed ? Na, gwell fydd gweled y wlad heb ddrama, nes 
iddi sobri tipyn. Nid wyf fi, beth bynnag, yn dymuno cael 
drama i ddathlu’n gorchfygu a’n gwarth, a dyna’ unig 
ddrama a gyfyd cened!l wedi colli ei pharch ati ei hunan. 

Y mae’r un peth hefyd yn wir am ein Cymdeithasau Cymraeg ~ 
an hamryw Gymrodorion. Eu gwaith hwy yn bennaf yw 
gofalu am ochr bantomeimaidd bywyd Cymru—cael arfau 
Cymru ar arfbais y brenin, paratoi anerchiad pan ddaw’r 
brenin heibio, yfed gwin ar wyl Dewi (“‘ ni lewas Dewi win”’), a 
mynd i folera pan fo gWr mawr y fro yn eu gwahodd i’w dy 
- (mae hynny yn rhatach rr gWr mawr, er cymaint y difrod a 
wneir ar ei fwyd, na bod yn Gymro). Ni raid ond crybwyll 
agweddau ereill—gyrru’r maer avr bardd a’ pregethwr 1 
Lydaw i wledd y Pan-Celtiaid, Gorsedd y Beirdd, cael gradd o’r 
America, ac amryw ffurfiau eraill ar rith a thwyll sydd mor 
amlwg yng Nghymru. 

Yr wyf wedi ceisio dywedyd yn.onest ac yn agored yr hyn 
syn ymddangos i min arwyddion amlwg nad yw Cymru’n 
haeddu drama nac yn barod iddi. Ond y mae un drws arall 
yn agored, a rhaid sén am hwnnw cyn terfynu. 

Mewn gwledydd lle mae cymaint o oferedd ac o ynfydrwydd 
ag sydd yng Nghymru heddyw, fe gyfyd weithiau y ddrama 
dychan—satire—i ysgyrsio pechodau’r genedl. Paham na 

cheir hon yng Nghymru ? Fe’i caed yn Athen ac yn Lloegr. 
Paham na all Cymru gael hyn o leiaf ? 

Y mae Ile mawr i ofni fod hyn hefyd yn amhosibl. Y mae 
malltod arall sy’n llawn cynddrwg a’n hoferedd a’n trawsni 
wedi disgyn arnom, malltod sydd bob amser yn cydoesi a 
bywyd cyhoeddus gwag ac amcanion isel, a henw’r afiechyd 
hwn yw parchusrwydd. Yr ydym yn llawer rhy barchus 1 
edrych ar y ddrama dychan. Y mae gormod o fraster, 0 siarad 
plaen ac o alw pethau wrth eu henwau’u hunain yn y ddrama 
hon i’n boddio ni heddyw. Wedi’r cwhl, cenedl o ddynion 
neis, parchus, ydym, a gweiddi “‘ diffyg chwaeth ” yw’ peth 
cyntaf a wnawn wrth feirniadu. Yr ydym ynrhy barchus hyd 
yn oed 1 arfer ein henwau Cymraeg ein hunain. Nid yw Si6n 
a Dafydd a Mari yn gweddu bellach ond i wehilion cymdeithas. 
Y mae “cig moch” wedi mynd yn bacon ers blynyddoedd, ac 
nid gwiw darllen bellach fwy na rhyw chwarter o'r Hen 
Destament, am nad oedd ei ysgrifenwyr ef yn ddynion neis o 
gwhl. Pa fodd y ceir drama ddigri felly, a holl wrywiaeth a 
nerth y genedl wedi mynd i golli? “‘Os na fyddi dda, bydd 
barchus,” medd ySais. “ Paid a thrafferthu i fod yn dda, 
bydd barchus,’”’ medd Cymru fawr ei breintiau. 

Ond beth am y dyfodol? A oes rhyw siawns i Gymru gael 
drama? Oes; fe ddaw’r ddrama i Gymru, fel y daeth i bob 
gwlad arall, pan fo Cymru wedi ymlanhau ac wedi ymburo, a 
phan fo’1 meddwl a’i hiaith yn ddigon glan a gofalus i ysgubo 
ymaith yn dragwyddol fan ganonau y “ Pinky-dinkies”’ neis, 
neis, sydd mor feirniadol heddyw. Fe gyfyd y ddrama ar fedd 
y ewac a’r anwybodus,—ardderchog o wrtaith iddi fydd eu 
Ilwch. 


W. J. GRUFFYDD. 
Coleg y Brifysgol, Caerdydd. 

Y GODODDIN 


Mowe yw’r blas a gaiff pob cenedl arei chynnyg cyntaf ym 

myd llén a chan; a chan mai y Gododdin, yn ol tyst- 
iolaeth gwyr cymwys i farnu, yw’r cyfansoddiad cyntaf yn 
Gymraeg, nid bychan yw’r sylw a dalwyd gennym iddo o dro 
idro. Y flwyddyn aeth heibio, cyhoeddodd Dr. Gwenogvryn 
Evans y llawysgrif orau a hynaf ohono, sef Llyfr Aneirin, sydd 
ar hyn o bryd yn llyfrgell Caerdydd, a threigliad chwe chanrif 
wedi melynu ei femrwn gwyn, a phylu ei lythrennau tlws. 
Felly dyma destun sicr 1 ni weithio arno. 

Dechreua gyda’r mynegiad pendant, ‘““Hwn yw e Gododin, 
Aneirin ae cant,’ ac wedyn daw 938 o linellau o farddoniaeth. 
Atodir atynt ganiadau byrrach, a elwir Gorchanau, eiddo 
Tudfwlch, Adebon, Cynfelyn, a Maeldderw; ond gan y 
dywedir mewn pennawd mai Taliesin a ganodd yr olaf, a chan 
mai canmol Tudfwlch yw neges y gorchan cyntaf, ac mai 
gwrhydri Cynvelyn yw testun y trydydd, rhaid gwrthod y 
teitlau fel enwau’r beirdd a’u canodd. Cynnwysant 457 o 
linellau. Nid yw gorchan Adebon ond dyrnaid o ddiarhebion 
wedi eu hodli; ond, a’i eithrio ef, yn y gweddill fel yn y 
-Gododdin, clywn adleisiau aml o ryw frwydr a elwir Breithell 
Gatraeth, am y gwyr dewr a aeth i Gatraeth, am fyddin Ododd- 
in; am Osgordd Mynyddawg Mwynfawr o dri chan gwron, na 
ddychwelodd ond un; am y wledd yng nghyntedd Eiddyn, 
a’r medd melyn melys maglawr, a fu’n ddinistr chwerw i’r 


Brython. 
Cyd bei da ei flas 
Hi‘gas bu hir.? 


Bron na cheir holl ddefnydd y Gododdin yn yr wythfed 
pennill : 


2 Yr wyf yn ysgrifennu’r dyfyniadau mewn orgraff ddiweddar lle nad oes 
pwys ar ir darllenydd weld y ffurfiau gwreiddiol, 

Gwyr a aeth Gatraeth ; oedd ffraeth eu Nu: 

Glasfedd eu hancwyn, a gwenwyn fu. 

Trychant [trichant] trwy beiriant yn catau, 

A gwedi elwch tawelwch fu. 

Cyd elwynt i lannau i benydu, 

Dadl diau angau i eu treiddu. 
Os cofir mai ystyr elwch yw bloedd lawen, gwelir prydferthwch 
digymar y bedwaredd linell. Y llu yn feddw ffraeth gydag 
aml floedd drythyll yn cerdded ir gad “ gan ddydd,” ac yna 
erbyn nos yn gorwedd yn eu gwaed yn farw fud: 


Gwerth eu gwledd o fedd fu eu henaid. 


Ac nid oedd gweddi na phenyd a allai gadw Angau draw, pan 
ddaeth eu dydd. 

Ffurf y farddoniaeth yw penillion byrion yn canmol dewrder 
yr arwyr a aeth i Gatraeth ; ond ni ddisgrifir y frwydr o gwbl. 
Trwy ddyfalu a chraffu yn unig y gellir darganfod mai gwyr 
Deifr a Breneich (sef Saeson Deira a Bernicia, y llain hyd lan y 
mor o Afon Humber i Edinburgh) oedd y gelyn. 

Cynran yn rhagwan rhag byddinawr, 

Cwyddai pym pymwnt rhag ei lafnawr, 

O wyr Deifr a Brennych dychiawr ; 
h.y.,‘ Tywysog yn rhuthro o flaen byddinoedd ; syrthiai pum mintai 
o flaen ei lafn, o wyr Deifr a Breneich dan riddfan.’ 

Gan anhawsed yr iaith mewn mannau, ac aneglurder y cyf- 
eiriadau hanesyddol, coleddwyd amryw syniadau am y gan, 
Yn ol Edward Davies, dyry hanes Brad y Cyllyll Hirion ger 
Stonehenge yn Neheudir Lloegr, pan laddwyd ein tywysogion, 
meddir, gan Hengist. Yn ol Stephens o Ferthyr, ceir ynddi 
hanes brwydr Daegsastane, a ymladdwyd yn 603, rhwng 
Aidan mac Gabran, brenin Ysgotiaid Dalriada, yn erbyn Ethel- 
frith, brenin Northumbria. Yn ol Nash, y frwydr a elwir 
Strages Gai Campi yn yr Annales Cambriae a Nennius oedd 
hon, sef Winwaedfield yn Saesneg, rhawng Oswy a Penda yn 
656. Nage, medd Skene, ond Bellum Miathorum, neu Cath 
Chirchind yn 596, rhwng Aidan mac Gabran a’r Saeson. 

Ond yr hynotaf ei esboniad yw Barber, yn ei Ancient Oral 
Records of the Cimbri or Britons, 1855. Gwelodd gyfieithiad Ab 
Ithel o’r Gododdin, a throes yntau hwnnw i’r Hebraeg. Wedi 

chwarae tipyn gyda’r Hebraeg, ail gyfieithiodd ef yn ol ir 
Saesneg, ac yn ei eiriau ei hun :—‘“‘ The ‘ Gododin ’"—Battle 
of Cattraeth, now appears to have for its subject the Game of 
Chess, of which it gives general descriptions in successive 
stanzas, assigning it to a Hindu inventor, Caw of Gomer, as 
in Ferdushi.”’ 

Fodd bynnag, er amled yr anhawsterau, gellir bod yn sicr 
o ambell beth. Dechreuaf gyda’r enw Gododdin, gair a 
ddefnyddir mewn tair ystyr o leiaf, fel enw pobl, can, a Ile. 
Yn rhestr Ptolemy (Groegwr a ysgrifennai yn yr ail ganrif ar ol 
Crist) o lwythau Ynys Prydain, enwir yr Otadenai, neu 
Otadinoi. Y ffurf gywiraf ar eu henw a fuasai Votddinoi. Ni 
ddyry eu terfynau, ond yn unig eu safle mewn perthynas Ir 
Ilwythau ereill. Trigent, meddai, ir dwyrain i’r Selgovae, y 
bobl a roes eu henw i’r Solway Firth. Vr deheu i’r ddau lwyth 
hyn yr oedd y Brigantes yn cyrraedd o’r mor bwy gilydd, ac 
Eboracum, sef Caer Efrog, yn un o’u trefi. Profir felly ganddo 
mai yn neheu-ddwyrain yr Alban y cartrefai y Votadini. 

Ni chyfarfyddir 4’r enw ar ol hyn hyd ddiwedd yr wythfed 
ganrif, neu ddechreu’r nawfed, pan geir ef yng ngwaith Nennius 
neu bwy bynnag oedd awdur yr Historia Brittonum.  Cyft- 
ieithaf y cyfeiriad :—‘‘ Teyrnasai Maelgwn, brenin mawr 
ymhlith y Brythoniaid, yng ngwlad Wynedd, gan i'w hendaid 
Cunedda gyda’i feibion, wyth mewn nifer, ddyfod o’r fro a 
elwir Manau Guotodin 146 o flynyddoedd cyn teyrnasu o 
Faelgwn, a gyrru’r Gwyddyl allan o’r broydd hyn, 4 laddia 
fawr.”’ Mewn Cymraeg diweddarach, meddalheid y ¢ yn d ar 
d yn dd, a chollid yr u, ac felly Manaw Gododdin fuasai’r enw. 
Bu Maelgwn farw, yn ol yr Annales Cambriae, yn 547, ond ni 
ddywedir pa bryd y dechreuodd deyrnasu. Dadleuir a dadl- 
euwyd llawer am adeg dyfodiad Cunedda i Ogledd Cymru, ond 
heb ymhelaethu i geisio profi fy nhyb, barnaf mai tua dechreu’r 
bumed ganrif y bu hynny. Sut bynnag, un o Fanaw Gododdin 
yn y Gogledd ydoedd, ac enillodd uchafiaeth lwyr ar Ogledd 
Cymru, gan sefydlu ei deulu yn gyff brenhinol y Cymry. 
Clywir ei hanes ef a’i feibion hyd yn oed yng NgWyr a Chydweli 
yn y Dehau, yn gwastrodedd y Gwyddyl a’u halltudio. 


58 Y BEIRNIAD 


Yn Harley MS. 3859, rhoddir enwau meibion Cunedda, ac 
yno dywedir i’r hynaf ohonynt, Typipaun (Tybiawn) farw ym 
‘* Manau Guodotin,”’ ac na ddaeth yma gyda’i dad, ond cafodd 
ei fab Meriawn ran gyda’i ewythredd. Yr wyth oedd Osmail, 
Rumaun, Dunawt, Ceretic, Abloyc, Enniaun Girt, Docmail 
ac Etern. Danghosir gyfled eu Ilywodraeth trwy goffau yr ar- 
daloedd a enwyd ar eu hol, sef Meirionydd, Maes Osmeiliawn 
ym Mon, Rhufoniog yn y Berfeddwlad, Dunoding, sef Kifionydd 
ac Ardudwy, Ceredigion, Dogfeiling, ac Edeirnion. Os cofiwn 
mai Brythoniaid Gododdin oeddynt hwy a’u milwyr pennaf, ni 
raid synnu mai clod gwyr Gododdin ydyw testun hynaf beirdd 
Cymru. 

Ail ystyr Gododdin ydyw’r gan a geir yn Llyfr Aneirin, ac 
yn honno cawn y drydedd ystyr yn ogystal a’r ddwy arall, sef 
fel enw gwlad y Gododdin. Sonir am orffin Gododdin ac hefyd 


Gwyr a aeth Ododdin, ll. 57. 
Yma ac acw y bobl a feddylir, fel yn Ilinell 635 : 


Ni ddoeth yn ddiwarth o barth Frython 
Ododdin wr bell well na Chynon. 


Ond amlaf o lawer y gerdd ei hun yw: 


Neus adrawdd Gododdin, ll. 239. 
Nis adrawdd Gododdin, ll. 27; 


ac felly yn y teitl: “‘ Hwn yw y Gododdin, Aneirin a’i cant.” 

Arferaf “ gwyr Gododdin ” am y bobl, “‘ Y Gododdin ” am y 
gan, a “‘ Gododdin ’”’ yn syml am y fro. Aeth enw’r bobl ar eu 
gwlad yn union fel yr aeth Cymry i feddwl y wlad yn ogystal a’r 
bobl. Yn y dyddiau diweddaf hyn, yr ydym ni yn gwahan- 
laethu yn y sillebu, er mwyn hwylustod, ond ar y cychwyn, 
Cymry a wnai’r tro am y ddau; ac felly hefyd Ffrainc oedd 
lhosog F franc, ond aeth i feddwl erbyn hyn y wlad ac nid y bobl. 

Ond pwy oedd Aneirin, y bardd a gyplysir a’r gan? Ceir 
sylw fel hyn yn Nennius :—‘‘ Meddiannodd Ida fab Eobba y 
broydd yng ngogledd Prydain, sef i’r gogledd o Afon Humber. 
Y pryd hwnnw ymladdai Dutigirn yn ddewr yn erbyn y 
Saeson. Y pryd hwnnw yr oedd Talhaern Tataguen (Tad 

awen) yn enwog mewn barddoniaeth; a Neirin, Taliesin, 
Bluchbard, Cian, a elwir Gueinthguaut (Gwenith-wawd) a’u 
henwogodd eu hunain, yr un pryd, mewn barddoniaeth Gym- 
raeg (in poemate Britannico).” Awgrymodd Zimmer mati 
camgyfieithiad o A-neirin oedd et Neirin yn y gwreiddiol,} 
ond sut bynnag, cynorthwya’r uchod ni i bennu amseriad 
Aneirin. Teyrnasai Ida rhwng 547 a 559, ac ef oedd arweinydd 
mawr cyntaf y Saeson yn y Gogledd yn erbyn Brythoniaid 
Cumberland, Caerefrog, Ystrad Clwyd, a gwyr Gododdin. Yn 
ol tystiolaeth haneswyr, ymunodd yr olaf 4’u gilydd yn dynnach 
lawer ac 1 well pwrpas na gwyr meddal deheudir Lloegr, a 
chafodd y Saeson waith brwydro caled yn ystod y chweched 
ganrif cyn medru treiddio nepell oddiwrth y mor. Dyma gyI- 
nod y disgwyliem glywed beirdd yn clodfori arwyr Ystrad 
Clwyd a’r Gododdin, a dyma’n union yr amseriad a rydd 
Nennius i Daliesin ac Aneirin. Er mai tua’r flwyddyn 800 yr 
ysgerifennwyd ei lyfr, dengys olion cofnodion hyn am wyr y 
Gogledd, yn Saeson a Chymry, fel na raid i ni ddiystyru ei 
dystiolaeth heb achos. 

Aiff Nennius ymlaen i enwi pedwar brenin a ymladdodd yn 
erbyn meibion Ida yn ystod hanner olaf y chweched ganrif 
Urbgen (Urien), Riderch-hen (Rhydderch Hen), Gwallauc 
(Gwallawg), a Morcant (Morgan). Fel math o eglurhad ar hyn, 
rhoddir yn Harley MS. 3859 achau’r pedwar, ac yno ceir mai 
Lleenauc oedd tad Gwallawg. Yn Llyfr Du Caerfyrddin, 
td. 97, ceir can 1 Wallawg, mab Lleynnawg. Hefyd, yn Lly/r 
Taliesin, Skene ii., 149, molir Gwallawg a Hyfeidd—un o 
arwyr y Gododdin—gyda chyfeiriad yn Ilinell 5 at Lleenawe. 
Felly td. 194 o’r un llyfr, cenir i Wallawg mab Lleenawe, 
Heblaw y rhain, cynwysir amryw ganiadau i Urien ac 1’w fab, o 
waith Taliesin (o leiaf yn honni bod yn ffrwyth ei awen ef) yn 
yr un Ilawysgrif. Drachefn yn Llyfr Coch Hergest, Skene i., 
291—3, ceir cdn arall 1 Urien Rheged, Ile cyfeirir at Aneirin : 


1 [Yn erbyn yr awgrym gellir crybwyll mai dwy sillaf yw Aneirin ym mydr 
y Gododdin, fel yn y llinellau pum sillaf ‘‘ Mi na vi (A)neirin,” etc., a ddy- 
fynnir isod ; ac felly Netrin yw ffurf debycaf yr enw, ag a- o flaen n fel y 
gwelir anadredd am nadredd * snakes.’—GoOL. | 

Ac a vu er Addaf 

Lletaf ei gledd, balch yng nghyntedd, 

O’r tri theyrn ar ddeg o’r Gogledd 

A wnn eu henw, Aneirin Gwawdrydd Awenydd, 
Minneu Daliessin 0 iawn Llyn Geirionnydd. 


Cymharer y pennill o’r Gododdin : 

Mi na vi Aneirin, 

Ys gwyr Taliessin. 
Nid af i geisio profi dilysrwydd nac annilysrwydd caniadau 
Taliesin; digon yr uchod 1’m pwrpas i, sef dangos fod tra- 
ddodiad pur gyson ag ef ei hun yn priodoli Taliesin ac Aneirin 
i’r Gogledd, i lysoedd y brenhinoedd a fu’n ymladd ag Ida a’i 
feibion, ac felly 1 hanner olaf y chweched ganrif. 

Nid dibwys yw nodi hefyd na cheir yr enw Cymro na Chymry 
gymaint ag unwaith yn y Gododdin nac mewn un o’r Gorchanau 
yn Llyfr Aneirin; ac yn ol Syr John Rhys, daetharr enw 
hwnnw i fri cyn brwydr Caer yn 613 neu 616. Arferir Brython 
yn y Gododdin bumwaith, a Gododdin 32 o weithiau. 

A ydyw’r traddodiad hwn yn gredadwy, mai bardd o’r enw 
Aneirin o’r chweched ganrif a ganodd y Gododdin? I rwydd- 
hau’r ffordd i ymdrin 4’r cwestiwn, rhaid cychwyn gyda’r 
gosodiad nad Aneirin ei hun sydd gyfrifol am ffurf bresennol y 
gan. Yn wir, dywedir yn bendant ynddi ei fod wedi ei gladdu 
(Skene i1., 91): 

Er pan aeth daear ar Aneirin, 
Nu neut ysgaras nat a gododin ; 


hy., “er pan aeth daear ar Aneirin, yn awr yn wir ymadawodd 
can a Gododdin.’ 


Ystyr nad yw ‘can,’ fel yn marwnad; a dyma 
awgrym glir ar ol marw Aneirin fod y gan wedi gadael gwjr 
Gododdin. Rhaid fod y pennill hwn, beth bynnag, yn ddi- 
weddarach nag Aneirin. I’r un perwyl y rhed tystiolaeth 
- pennill xlv., Skene ii., 76: 

Ystynnawe vyg glin 
En ty deyeryn, 
Cadwyn heyernin, 
Am ben vyn deulin ; 
O ved o vuelin 


Y GODODDIN 61 


O gatraeth werin, 

Mi na vi aneirin, 

Ys gwyr talyessin, 
Ovec kywrenhin, 

Neu cheing e ododin 
Kynn gwawr dyd dilin. 


ar nesaf ato: 


Goroled gogled gwr ae goruc. 

O nerth e kledyf claer e[m] hamuc. 
O garchar anwar daear em duc 

O gyvle angheu o anghar dut 
Keneu vab llywarch dihauarch drut. 


Gwelodd Skene bwysigrwydd y penillion hyn, ac awgrymodd 
mai dyma ddechreu atodiad diweddarach i’r gwir Ododdin, a 
bod y bardd newydd yn cymryd arno alw Aneirin o farw yn fyw 
i ail-ganu. Haera fod y Gododdin hyd yma yn un cyfansodd- 
iad cyson. I brofi ei bwne, dyry gamgyfieithiad o’r adran 
bwysicaf, sef y llinellau olaf o’r pennill cyntaf. 


Yet of the mead and of the horn, 

I, Aneirin, will sing 

What is known to Taliessin, 

Who communicates to me his thoughts, 
Or a strain of the Gododin, 

Before the dawn of the bright day. 


Y mae Stephens cynddrwg: “J, Aneirin will do, what is known 
to Taliesin,” fel pe bai mi na vi yr un peth a mi’na’ i ar lafar 
gwlad bedair canrif ar ddeg wedyn. Gwelir yr ystyr trwy gym- 
haru’r modd yr arferir na yn yr enghreifitiau a ganlyn :— 


A mi discoganawe gwydi Henri 
Breenhin na breenhin,—Llyfr Du, 28, 14 ; 


h.y., ‘daroganaf y bydd ar ol Henri frenin na fydd yn wir 
frenin.’ 


Eto :— 


Rodyn na rodyn kygreir vyt(h) nys erchynt. 
Llyfr Coch, Skene ii. 266. 


hy., ‘mewn enw yn unig y rhoddent gyngrair (truce), ond ni 
ofynnent byth am un.’ 


62 Y BEIRNJAD 
Drachefn yng Nghywydd Simwnt Fychan yn Y Cymmrodor ix. : 


Barwn na farwn yw fo, 


h.y., ‘ barwn mewn enw, ac heb fod mewn gwirionedd.’ Felly 
deon na ddeon gan Dudur Aled am ddeon mewn enw yn unig. 


Yng ngoleu’r uchod, ni raid petruso parthed ystyr mi na vi 
Aneirin ; iaith bardd ydyw yn canu yn enw Aneirin, ac wrth 
gwrs, nid Aneirin ei hun. Yn union yr un modd ag y canwyd 
amryw gerddi tywyll a’u priodoli i Fyrddin neu Daliesin, felly 
hefyd canwyd yn enw Aneirin, a dyma un yn cyfaddef hynny- 

Pellach fyth yw Skene oddiwrth wir ystyr neu cheing. Nid 
‘or’ yw neu, ac nid ‘strain’ yw cheing ; ond neu “yn wir’a 
cheing am cheint ‘cenais.’ Ni threiglid c yn ch ar ol neu ‘or’; 
ond yn unig ar ol neu, y fannod a ddefnyddir i gryfhau berf. 

Sylwedd y ddau bennill gan hynny yw,—y bardd, pwy 
bynnag oedd, yn disgrifio ei garchar tanddaearol ymhlith cenedl 
greulon (anghar dud) a’i aelodau’n rhwym mewn cadwyni 
heyrn. Dywed iddo ganu cyn dydd ei ryddhad, fel Aneirin 1 
wyr Gododdin am y medd o’r cyrn bual a gwerin Catraeth. 
Oddiyno, achubwyd ef gan Geneu fab Llywarch, y gWr oedd 
yn destun gorfoledd y Gogledd, a’r un a’i hamddiffynnodd a’r 
cleddyf, ac a’i dug allan o gyfle angau. Nid codi’r marw, na‘i 
geisio mewn byd arall, fel Hercules gynt, a wnaeth Ceneu, ond 
achub carcharor a’i gleddyf. Prin y buasai raid rhwymo celain 
4 chadwyn haearn, ac ofer fuasai cleddyf i waredu ysbryd. 

Ymbhellach, y mae un llinell yn cyfeirio at amgylchiad a ddig- 
wyddodd yng nghanol y seithfed ganrif, sef lladd Donald Bree, 
neu Dyfnwal Frych, yr hyn a fu, yn ol y cofnodion Gwyddelig, 
yn 642. 


Gueleys y wyr tylluawr gan waur a doyn 
A phenn dyuynwal vrych brein ae knoyn. 


Prin y gallai’r bardd a welodd y brain yn “‘ cnoi”’ pen Dyfnwal 
Frych yn 642 fod yr un un ag Aneirin, a ganodd gyda Thaliesin 
i wrthwynebwyr Ida a’i feibion agos i ganrif ynghynt. Rhaid 
felly mai clytwaith o waith amryw feirdd heb fod yn gyd- 
oeswyr yw'r Gododdin, ac nid un cyfansoddiad. 

Cadarnheir hyn gan un peth arall. Nid yn unig ail adroddir 
yr un penillion yn y Gododdin ei hun, ond ceir tua phedwar 
ugain 071 linellau yng ngorchan Maeldderw, sy’n honni bod yn 
waith Taliesin; h.y., y mae y bedwaredd ran o’r olaf wedi ei 
chwalu drwy’r Gododdin. Hefyd, y mae llinell gyntaf pennill 
xxl. yn cyfateb i linell gyntaf Gorchan Tudfwlch, a’r gweddill 
ohono i adran o Orchan Maeldderw (Skene ii. 100). Eto, y mae 
awdur pennill xxi. o’r Gododdin yn hawlio iddo’i hun yr un 
ffawd a’r gWr a gant Orchan Cynfelyn. Medd y cyntaf :— 


Trywyr a thri ugeint a thrychant eurdorchawce ; 
O’r sawl yt gryssyassant uch gormant wirawt, 
Ny diengis namyn tri o wrhydri fossawt, 

Deu gatki aeron a chenon dayrawt, 

A minheu om gwaetfreu gwerth vy gwennwawt. 


Allan o 363 aurdorchawg, diangodd tri, a’r bardd ei hun, a 
dyna’n union brofiad awdur Gorchan Cynfelyn : 


Trywyr a thrivgeint a thrychant 
I vreithyell gatraeth yd aethant. 
O’r sawl yt gryssyassant 
Uch med menestri, namyn tri nyt atcorsant. 
Kynon a chadreith a chatlew o gatnant. 
_ A minheu om creu dychiorant, 
Mab coel kerth vygwerth y a wnaethant, 
O eur pur a dur ac aryant. 


Ac ychwaneg eto, ceir pennill xlviii. o’r Gododdin wedi 
ei weddnewid beth yng nghorff pennill xci., ac mewn ffurf 
hyn o lawer yng Ngorchan Maeldderw (Skene i, 103). Yr 
unig gasgliad a ellir ei dynnu o’r fath gawdel ydyw hwn—mai 
cruglwyth o ganiadau i wfr y Gogledd, neu w¥r Gododdin sydd 
yn Llyfr Aneirin, 0 waith amryw awduron, ac o wahanol gyf- 
nodau, ac nad oes wahaniaeth, i un pwrpas ymarferol, rhwng y 
Gododdin a’r Gorchanau, rhwng gwaith Aneirin a Thaliesin. 

Y cwestiwn bellach yw, hynafiaeth neu ddiweddarwch y 
caniadau hyn. Blodeuai Aneirin a Thaliesin tua 550—570 O.C., 
ond amseriad y llawysgrif hynaf, sef Llyfr Aneirin, yw oddeutu 
1300. A ellir pontio’r bwlch, neu ran ohono ? 

Yn y Myfyrian Archeology, td. 217, ceir cén o waith 
Dafydd Benfras 1 Lywelyn ab Iorwerth, ac felly cyn 1240, adeg 
marw’r tywysog hwnnw. Dymuna’r bardd gael— 


Cyflawn awen, awydd Fyrddin, 
I ganu moliant mal Aneirin—gynt 
Dydd y cant Ododdin. 


(Dengys y gynghanedd mai Gododdin, a ddywedai Dafydd, ac 
nid Gododin, fel y mynnodd llenorion diweddar seinio’r enw). 
Yr oedd traddodiad felly cyn 1240 fod Aneirin wedi canu can 
o’r enw Gododdin. 

Ond gallwn gamu yn ol agos 1 ganrif trwy gymorth can 
Owain Cyfeiliog ’r Corn Hirlas (4160—70 ?). Y mae iaith 
honno wedi eithrwytho yn nhermau’r Gododdin: 


Kigleu am dal_met myned dreig Kattraeth, 
Kywir eu harvaeth arveu lliweid, 
Gosgort Vynytawe am eu cysgeid ; 


ac y mae un llinell yn cyfateb yn rhy agos i un yn y Gododdin i’r 
berthynas fod o ddamwain. Gan Owain— 


Nid ym hyn dihyll nam hen deheu ; 


ac yn y Gododdin— 
Ni bu hyll dihyll na heu diheu. 


(Gweler Skene u1., 71, Myfyrian Arch., 191 b, 32). Yr oedd y 
canua glywsai Owain, felly, rywbeth yn debyg yr hyn sydd 
gennym ni yn Llyfr Aneirin. 

I ddangos fod y Gododdin yn hYn na dyddiau Owain, rhaid 
dibynnu ar y ddadl oddiwrth yr orgraff, a chamgymeriadau ~ 
wrth adysgrifennu. 

Dywed Mr. Egerton Phillimore (Y Cymmrodor, ix., 146) fod 
yr hen ddull o ysgrifennu mewn ffurfiau Hiberno-Saxon ar 
arfer yng Nghymru hyd ddiwedd yr unfed-ganrif ar ddeg. Yn 
honno, mae ¢ yn debyg iawn ig; ac yn y Gododdin, ceir eng- 
rheifftiau o g yn lle ¢, yn dangos fod rhyw gopiwr yn y gadwyn 
wedi cam-ddarllen llawysgrif yn y dull hwnnw, ac felly cyn 
hyned, o leiaf, a’r unfed ganrif ar ddeg. Cyfeirio yr wyf at 

“neu cheing’” am “neu cheint” a “ kynheilweing’” am 
“ kyneilweit.””. (Cymharer Skene ii. 76, 6, a 103, 7). Prin y 
buasai neb yn camgymeryd ¢ am g mewn Ilaw ddiweddarach. 

Yn y nodiadau o’r wythfed i’r ddegfed ganrif a elwir Glosses, 
cawn esiamplau o orgraff a Chymraeg y canrifoedd hynny; a 
chyfatebant yn rhyfedd 4’r hyn a gawn mewn mannau o 
Orchan Maeldderw, megis air aer, laguen lMawen, erdyledam 
erddyledaf. Cymharer y ffurfiau hyn o’r Glosses: lais llaes, 
leguenid llawenydd, guardam chwarddaf. Y mae / yn nechreu 
gair am // yn brawf go ddao henaint. Dynasydd yn y Glosses ; 
ac yn y Gorchan ceir amryw enghreifftiau megis luit, leech. 

Yn wir, ceir pob math o orgraff, o eiddo’r Llyfr Coch, a’r 
Llyfr Du, 1 eiddo’r Glosses, a Llyfr Llandaf, yn y gymysgedd 
ryfedd yma, y ffurfiau hynaf wedi goroesi trwy ddiofalwch 
caredig y gwahanol gopiwyr, ac yn helpu i brofi oed yr ysgrif 
wreiddiol. 

Fel hyn aiff yr orgraffani ir nawfed neu’r ddegfed ganrif 
yn ddios, ac hwyrach ychydig ynghynt. Ond nid yw hyn yn 
wir am bob pennill yn y ffurf y mae yn Llyfr Aneirin. Dyna’r 
pennill cyntaf oll o’r Gododdin yn odli ti a molt. Yny Juvencus 
MS. (8fed neu 9fed ganrif), ceir molim, yr m olaf yn sefyll am 
f. Yn y nawfed ganrif, gan hynny, molzf oedd y ffurf, a chyn 
y gallesid ei odli 4 thi, gair na bu f erloed yn ei ddiwedd (fel y 
dengys tu yn Lladin, a thow yn Saesneg), rhaid oedd i’r f golli 

-yn llwyr. Dyry hyn y pennill hwn yn ei ffurf bresennol yn 
yr unfed ganrif ar ddeg, y fan gyntaf. 

Aeth yr erthygl yn rhy hir, fel y mae, ac felly oedaf ystyried 
amser a lle Brwydr Catraeth hyd rifyn arall. Hwyrach y dy- 
wedwyd digon i ddangos nad un cyfansoddiad yw’r Gododdin ; 
ac na ellir ei wahanu oddiwrth y Gorchanau na’i briodoli oll i 
Aneirin yn y chweched ganrif. Casgliad ydyw yn hytrach o 
gorfft o ganiadau i wir Gododdin, na fedrwn fod yn rhy bendant 
parthed eu hawduron ; ond fod eu gwaith mewn bri cyn gynared 
a’r nawied ganrif, beth bynnag, er bod 61 ail bobi arno yn yr 
unfed ganrif ar ddeg. 


Coleg y Gogledd. IFOR WILLIAMS. 
Cyf. I. Rhif 1. ; 

DERWYDDIAETH GORSEDD Y 
BEIRDD 


vy ol ei honiadau ei hun, y mae Gorsedd Beirdd Ynys 
Prydain yn tarddu’n uniongyrch a di-fwlch o’r dder- 
wyddiaeth a ffynnai yn yr ynysoedd hyn cyn Cred ; er trengi o 
dderwyddiaeth ym mhobman arall, fe’i cadwyd yn fyw drwyr 
canrifoedd ym Morgannwg gan wyr yr Orsedd; crefydd a 
defodau’r derwyddon ydyw daliadau a seremoniau’r Orsedd, a 
eraddau derwyddiaeth yw ei graddau hi. Yn y flwyddyn 
1896, mi sgrifennais gyfres o erthyglau i Gymru 1 wrthbrofi’r 
haeriadau hyn, ac i ddangos mai sefydliad 0 ddyfais ddiweddar 
yw'r Orsedd, wedi ei seilio ar ffug a thwyll. 

Aeth pymtheng mlynedd heibio, ond ni ddaeth neb a chysgod 
dadl yn erbyn gosodiadau’r erthyglau hynny (canys nid ystyriaf 
fod baldordd gorffwyll Morien yn teilyngu ei alw’n ddadl). 
Dyma’n fyr y prif bwyntiau; a chan nad atebwyd hwynt, 
gellir cymryd nad oes atebiad iddynt :—Nid oes air 0 sOn am 
Orsedd y Beirdd yn y caniadau a briodolir i’r Cynfeirdd, nac 
yng nghyfreithiau Hywel lle buasai raid bod cyfrif ohoni petasai 
hi mewn bod yr adeg honno, nac yn Llyfr Llan Daf a sgrifennwyd 
ym Morgannwg ei hun, nac yn holl farddoniaeth a rhyddiaith 
y canol oesoedd ; ni chrybwyllir mohoni chwaith yn holl len- 
yddiaeth yr oesoedd dilynol, oddieithr yn unig mewn rhyw 
ddarnau wedi eu hysgrifennu ym Morgannwg mewn orgraff 
hollol ddiweddar. Y mae’r dystiolaeth nacaol hon ynddi ei hun 
yn Illethol. Ond at hon gellir ychwanegu’r dystiolaeth 
gadarnhaol. Fe gynhaliwyd eisteddfod yng Nghaerfyrddin 
tua’r flwyddyn 1451, 1 raddio a thrwyddedu’r beirdd—dyna 
amcan yr hen eisteddfodau ; cynygiwyd cadair am y trefniant 
goreu o'r pedwar mesur ar hugain i’w haddasu i fod yn brofion 
i farnu celfyddyd ymgeiswyr am raddau ; ac enillodd Dafydd 
ab Edmwnd y gamp am ei drefniant ef, a gynhwysai ddau fesur 
newydd o anhawster di-gyffelyb. Digiodd Gwilym Tew a 
beirdd eraill o Forgannwg am i’r eisteddfod warantu’r mesurau 

newydd; ym mhen amser, codasant fath o eisteddfod ym 
Morgannwg i goledd hen fesurau, a galwasant hi’n “ Gadair 
Morgannwg’’; wedi hynny aeth y Gadair yn “‘ Orsedd ”— 
enw mwy urddasol; a chan fod deiliaid yr Orsedd hon yn dal 
eu bod hwy’n cadw traddodiadau’r hen feirdd, aethant o dipyn 
i beth i honni eu bod yn ddilynwyr i’r Cynfeirdd (Taliesin ac 
Aneirin a Llywarch Hen); achan mai‘ Beirdd Ynys Prydain”’ 
y gelwid y Cynfeirdd, aeth Cadair Morgannwg yn “‘ Orsedd 
Beirdd Ynys Prydain.”” Dyna’r gorseddwyr wedi mynd yn ol 
yn awr i honni awdurdod o’r chweched ganrif. Un cam arall 
oedd yn bosibl, ac yn y diwedd oll fe gymerwyd hwnnw. Nid 
llawer o gamp i gelwyddwyr digywilydd a hawliai etifeddiaeth 
y Cynfeirdd oedd Ilamu dros ychydig o ganrifoedd ymhellach 
a thaeru eu bod hwy o hil y derwyddon. 

Yn yr erthyglau a grybwyllwyd, ceisiais ddangos pa fodd y 
lluniasant y graddau derwyddol allan o raddau traddodiadol y 
beirdd yn y canol oesoedd. Graddau’r beirdd, fel y’1 gwelir er 
enghraifft yn y Llyfr Coch, oedd 1, Pencerdd; 2, Bardd 
Teulu; 3, Clerwr. Yn ddiweddarach, ceid amryw enwau 
eraill ar y graddau hyn, ac yn eu mysg 1, Prifardd ; 2, Arwydd- 
fardd; 3, Oferfardd. Newidiwyd y ddwy radd olaf gan y 
gorseddwyr 1 Dderwyddfardd ac Ofyddfardd, ac felly y cafwyd 
graddau’r Orsedd: 41, Bardd; 2, Derwydd; 3, Ofydd. Fe 
sylwir fod yn enwau’r graddau hyn debygrwydd i enwau’r tri 
dosbarth a grybwyllir gan Strabo, ychydig cyn Crist, o’r gwyr 
a berchid fwyaf yn Nhir Gal. Ond beth a wyddai’r gorseddwyr 
am y Groegwr Strabo? O ba le y cawsant hwy’r enwau ? 
Nid tebyg iddynt daro ar ddamwain ar enwau cyn debyced i 
deitiau gwirioneddol derwyddon a brudwyr Gal; ac ni all neb 
ffugio enw heb fod o’r hyn lleiaf wedi clywed am dano. Y mae’r 
ffug yn ei fradychu ei hun yn yr enw “ Ofydd,” canys ni chyf- 
etyb hwn 1’r hen enw, er ei fod ar yr wyneb yn tebygu iddo. O 
ba le y cawsant y term Ofydd ?—Nid oes atebiad i’r cwestiynau 
hyn yn yr erthyglau a nodwyd. Er fy mod yn deall o’r goreu 
mai ffugio’r oedd y gorseddwyr, ni wyddwn o ba le y cawsant 
ddefnydd eu ffug. Ond mi ddeuthum o hyd ir dirgelwch 
ychydig flynyddoedd yn ol. 

Pan oedd Syr James Murray yn neshau at ddiwedd y lly- 
thyren O yn ei eiriadur mawr A New English Dictionary, fe 
anfonodd ataf i holi ym mha le y digwyddai’r gair ovate gyntaf 
yn Saesneg, ac i ofyn am ddyfyniad neu ddau yn cynnwys yr 
enghreifftiau hynaf ohono. Yr oedd yn hysbys ddigon i Syr 
James mai cam-drosglwyddiad o ouateis Strabo oedd ovates. 
Nid oedd w yng Ngroeg?, canys seinid yr u Roeg yn debyg ir 
u Gymraeg; y peth nesaf iw yng Ngroeg oedd y ddeusain ou, 
ac mewn geiriau o ieithoedd eraill ysgrifennai’r Groegiaid ou 
am w, neu’r ¢ Ladin. Y trosglwyddiad priodol gan hynny o 
ouateis Strabo ydyw vates mewn llythrennau Lladin ; o’r gair 
Celtaidd hwn y tardd y gair Lladin vates ‘ proffwyd, bardd ’ 
(gweler Walde, Lat. Et. Worterbuch, 1910, td. 809); a’r gair 
Cymraeg o’r un gwreiddyn ydyw gwawd yn ei hen ystyr o 
‘gan.’ Yng Ngwyddeleg, cedwid yr un gair yn y ffurf 
faith ‘ proffwyd, bardd’?; ond yn Gymraeg, gan fod y ffurf 
seml gwawd ar arfer am ‘ gan,’ bu raid ychwanegu terfyniad 1 
lunio gwawdydd am ‘ fardd.’ Ond gwawdydd, ac nid ofydd, 
ywr gair Cymraeg unigol a gyfetyb 1 ouateis Strabo. Nid 
“ bardd, derwydd, ac ofydd”’ sydd gan Strabo, ond “ bardd, 
derwydd, a gwawdydd.”’ Ni wyddai’r gorseddwyr ddigon i 
ffugio’n Nwyddiannus. 

Tybiais y gallwn ateb cwestiwn Syr James ar unwaith. 
‘Ym mha le y digwydd ovate gyntaf yn Saesneg?”’ Term 
gorseddol yw ovate, y ffurf Saesneg swyddogol am ofydd; a 
chan fod W. Owen [Pughe] yn ei ‘“ Bardism,”’ ar ddechreu ei 
Heroic Elegies of Llywarg Hen a gyhoeddwyd yn 1792, yn datgan 
mai dyna’r disgrifiad cyntaf o’r gyfundrefn orseddol a roddwyd 
rr byd (td. Ixxx.), naturiol oedd i mi gasglu na cheid mo’r gair 
ovate yn Saesneg cyn hynny. Anfonais hyn at Syr James 
Murray, gyda dyfyniad neu ddau allan o’r llyfr a grybwyllwyd, 
ac un neu ddau arall allan o Poems Iolo Morgannwg, a gyhoedd- 
wyd yn 1794. 


* Yr oedd sain wir hen ddigamma ; ond collwyd honno’n gynnar. - 


*GWyr pob ysgolor Celtaidd fod gwawd yn Gymraeg a faith yng Newyddeleg, 
lythyren am_lythyren, yn ol deddfau manylaf y ddwy iaith, yn tarddu o ffurf 
Geltaidd vdtis, ac na ellir eu tarddu o ddim arall. 

Ond wedi anfon yr atebiad a’r dyfyniadau, “‘ mi ofynnais 1 
mi fhunan” paham y cyfieithodd Puw “ ofydd ” yn ovate. 
O ba le y cafodd ef y ffurf hon? Yr oedd yn amlwg fod ovate 
wedi ei lunio gan rywun allan o ouateis Strabo. Ni wyddai’r 
hen ysgolheigion am fanylion seinyddiaeth, a gallent yn hawdd 
gyflawni cam-drosglwyddiad o’r fath. Ond nid oedd Puw’n 
ysgolhaig, ac ni allwn synio am dano’n trosglwyddo’r gair hyd 
yn oed yngham: gwelais fod yn rhaid ei fod ef neu Iolo wedi 
cael y ffurf ovate yng ngwaith rhyw hen ysgolor a sgrifenasai cyn 
eu dyddiau hwy. Ceisiais ddyfalu pwy oedd hwnnw. Medd- 
yliais am Edward Llwyd, am Camden, am Oronwy, a Dr. John 
Davies a Dr. J. D. Rhys, ac amryw eraill, ond ni allwn ganfod 
fod yr un ohonynt wedi arfer y ffurf ovate nac ovates yn Saesneg 
na Lladin. Rhy agos ataf oedd yr hen bererin y chwiliwn am 
dano; gwelaf yn awr o ffenestr f’ystafell y coed a dyf o gylch 
el gartref: Henry Rowlands oedd y gWr, awdur Mona Antiqua 
Restaurata. Anfonais eilwaith at Syr James, ddeuddydd ar ol 
fy llythyr cyntaf, i ddywedyd fel y canfuaswn, gan fod ovate 
yn amlwg yn waith rhyw sgolhaig, nad allai Puw fod yn awdur 
iddo; ac fel y chwiliaswn am dano mewn Ilyfrau h¥n, ac y’j 
cawswn yn y Mona Antiqua a gyhoeddwyd gyntaf yn 1723, 
Eithr fe ddatguddiwyd i mi beth llawer pwysicach na’r eng- 
hraifit hynaf 0 ovate: gwelais mair Mona Antiqua ydyw fiyn- 
honnell Derwyddiaeth yr Orsedd ! 

Cais Henry Rowlands oedd profi mai Mon oedd prif sedd y 
derwyddon ; ac un 01 brofion oedd fod enwau urddau’r der- 
wyddon ar ffermydd yn ei ardal ef. Dywedai (td. 246) fod 
Strabo ac eraill yn tystio fod o’r derwyddon “ three distinct 
Orders, viz. of Druids, Ovates or Evates, and Bards..... 
And that the Druids Order was also divided into two Parties, 
one whereof was supream head or chief Druid, and the other the 
inferior subordinate Druids.” Yna, eglurai’r enw Tre’r Dryw 
fel cartref y “‘prif dderwydd”; drwy newid Bod Rida i 
Bod-drudau eglurai hwnnw fel cartref y ‘‘ derwyddon ”’ (sef y 
“‘drudau”!); yr oedd yr enw 7re’r Beirdd yn ei egluro’i hun ; 
a Bod-owyr, medd ef, oedd cartref yr ‘“‘ ovates”’ ; ond yr oedd 
hyn yn gofyn eglurhad pellach : 

But of the Township of Bod-owyr,... . , it is not (I confess) 
at this time so intelligibly to be accounted for, as the other 
three; the name of the Order to which I have presumed to 
refer it being now quite lost and forgotten in our Language 
[td. 250] ; 

hynny yw, nid oedd yn yr iaith Gymraeg air ar arfer yn cyfateb 
1 quateis Strabo ; yr oedd ofydd fel enw ar urdd heb ei ddyfeisio. 
Rowlands ei hun a’i dyfeisiodd, canys fe ddywed ymhellach 
ymlaen :— 


’Tis not uneasy to conclude, that as their Bardi and Drude 
undeniably express’d our Beirdd and Drywydd ;_ so likewise their 
Ovates, so called by Strabo and Ammianus Marcellinus, by the 
same Consequence must express some Name they had at that 
Time on one of their Orders, sounding like Ovydd or Offydd 

- (-ydd being sometime a singular Masculine Termination, as 
Gwehydd). . . . But what will most rationally confirm this 
Conjecture, is the Agreeableness of the Composition of the word 
with the nature of the Thing: Off or Offer most plainly denoting 
(res Sacras) sacred and holy Things, as Offrymmy, Offeren do 
evidently testify: And Hydd or Yddion being equipollent with 
-wyr, they might be Offeydd, Offyddion or Offwyr in the plural 
Termination [td. 251}. 


Fel yna y ceisiai’r hen Rowlands benwan brofi mai ystyr 
Bod-owyr oedd Bod Offwyr, neu gartref yr “ ofyddion’’; ac 
o'r ieithyddiaeth wallgof hon y tardd urdd ofydd yr Orsedd. 
Y mae’n amlwg wrth y dyfyniadau uchod na chlywsai Row- 
lands erioed sdn am y fath beth ag urdd “‘ ofydd ”’; ac fe welir 
yn y dyfyniad olaf hyd ba lwybr gwyrgam y damweiniodd iddo 
ef e1 hun daro arno. A ddamweiniodd i wyr Morgannwg yn 
annibynnol hyd lwybr arall daro ar yr un rhith ddisylwedd ? 
Y mae’r peth yn anhygoel ynddo’i hun, ac yn fwy felly pan 
ystyrier a ganlyn :—Nid oes yr un o’r cyfeiriadau at dderwydd- 
laeth yn yr ysgrifau gorseddol y gellir profi ei fod cyn hyned a’r 
Mona Antiqua. Yn “ Nhrioedd Dyfnwal Moelmud ” a sgrif- 
ennwyd, meddir, yn 1685 (Myf. Arch., ail arg., td. 938), 0 dros 
ddeunaw tudalen wythplyg mawr, ni cheir ond dau baragraff 
yn crybwyll “ ofydd”’ a “ derwydd-fardd,” a chyfnewidiadau 
diweddarach ydyw’r rhain, canys eglur yw fod yr ail wedi ei 
roi yn lle “ bardd teulu” heb i’r newidiwr gofio am ddileu’r 
son am “y teulu y bytho ynnod ei swydd ” (yr un, td. 926). 
Nid yw’r un o’r ysgrifau derwyddol eraill yn hen yn y wedd 

sydd arnynt ; ac ymddengys eu bod oll yn llaw Iolo Morgannwg 
(gweler Barddas i. td. xv.). Ymbhellach, gellir dangos nad oedd 
y gorseddwyr wedi dychmygu am yr urddau derwyddol yn 
niwedd yr ail ganrif ar bymtheg. Yn nechreu Cyfrinach Beirdd 
Ynys Prydain, ceir cofnod am Orsedd ‘“‘a gynneiliwyd yn y 
Bewpyr. . . yn y Flwyddyn 1681,” ac enwir wrth eu graddau y 
beirdd oedd yn bresennol: yr oedd yno drio ‘“‘ Bencerddiaid,” a 
thri ar ddeg o “ Brydyddion a Beirdd wrth Fraint a Defod 
Beirdd Ynys Prydain.”” Nid oedd yno’r un ofydd na derwydd. 
Yn wir, ni welwyd y bodau hyn y rhawg wedi hynny. Cododd 
Theophilus Evans sylwedd damcaniaeth Rowlands i Ddrych y 
Prif Oesoedd, ail arg., 1740, td. 154; ac yr oedd John Bradford, 
athro Iolo, nid yn unig yn un o dderbynwyr y Drych, ond yn 
canu “‘ Englynion o Fawlir. . . Awdur” (gweler ad-arg. Mr. 
S. J. Evans). Yr oedd Theophilus felly mewn gohebiaeth 4 
John Bradford, a gwyddys ei fod yn ddigon cydnabyddus 4 
Morgannwg i briodi gwraig oddiyno; ond ni wyddai’r hen 
hanesydd hygoelus ddim am dderwyddiaeth ym Morgannwg 
yn 1740! Ac yn 1746 y ganed Iolo Morgannwg. 

Yr unig gwestiwn a erys yw, pa un ai Iolo’i hun ai rhywun 0’1 
flaen oedd awdur y ffug. Y mae’n ddigon posibl i John 
Bradford?! gael yr awgrym yn “ offyddion ” a “ derwyddon” y 
Drych ; gallasai o ran hynny ei gael yn y Mona Antiqua ei hun, 
Ond barn y Celtig Ddafis, a adwaenai Iolo a Phuw, oedd fod 
Tolo’n euog o ffugio; a dywedodd Silvan Evans wrthyf nad 
oedd Iolo mor onest ag y tybiwn i yn fy erthyglau. Y mae’n 
sicr y gwyddai lolo am y Mona Antiqua; ohono yn ddiau y 
cafodd ei ‘‘ Ovate (or Euvate)”’ (Poems ii. 231, Mon. Ant. 1728, 
td. 65). Ond rywsut yr argraff a edy Iolo yw mai penboethyn 
oedd, na thwyllasai heb fod wedi ei dwyllo. Ni ellir pender- 
fynu’r pwnc heb chwilio’r ysgrifau gwreiddiol, i weled a oes son 
am urdd “‘ ofydd” neu ‘“‘ dderwydd” i’w gael yn llaw John 
Bradford neu ei fab Richard, neu rywun cyn Iolo. 

Un peth, fodd bynnag, sydd sicr: mai twyll a hoced yw’r 
dderwyddiaeth newydd, wedi ei dyfeisio i ategu celwyddau am 


1‘ Who, for skill in Ancient British Bardism, left not his equal behind.” 
—Iolo, Poems ii, 219. 

fesurau cerdd a thraddodiadau’r beirdd. Ni allaf wneuthur 
yn well na dyfynnu geiriau’r beirniad a’r hanesydd Thomas 
Stephens o’r Arch. Camb. 1872, td. 182 :— 
The Chair of Glamorgan has falsified the history of bardism, 
corrupted the genealogies of Glamorgan, vitiated the chronicles 
of Gwent and Morgannwg, and given such currency to “a 
falsehood, a delusion, and a snare,” that the author of the 
Celtic Researches was almost the only Welshman sagacious 
enough to detect the forgery, strong-minded enough to resist 
its seductions, and honest enough to expose its real character. 

Gellir maddeu i Hwfa Mon a Chlwydfardd a’u tebyg yn yr oes 
o’r blaen; wedieu twyllo yr oeddynt hwy. Ond beth am y rhai 
sy'n cario’r twyll ymlaen yn awr? Gwyddant gan mwyaf 
mai celwydd ydyw ; eto ymddygant fel ped fai’n wir, a thwyll- 
ant yr anwybodus, a dieithriaid fel y Llydawiaid druain, sydd 
wedi bod mor amryfus a’u dynwared. 

Nid yn unig y mae’r peth yn gelwydd ynddo’i hun, ond saif 
am gyfundrefn o gelwyddau am draddodiadau’r beirdd a’r 
gened],—anfadwaith dyhirod yn llygru ffynonellau hanes. Os 
gwir hyn, yn sicr y mae parhau i gynnal y ffuant yn warth 
ir rhai a’l gwna. A dywedaf yn eglur wrthynt, hyd onid 
ymwrthodont a’r celwydd hwn, na ddaw’r un Cymro ieuanc 
deallgar, sy’n parchu ei wlad ac yn ei barchu ei hun, byth i 
mewn i’w cynteddau i gyfranogi o’u gwaradwydd. 


J. MORRIS JONES. 


DS. 

Anfoner pob ysgrifau a gohebiaethau ar gyfer Y BrrRnzaD, 
@ phob llyfrau i’w hadolygu, i’r Golygydd, J. Morris Jones, 
Llanfair Pwll Gwyngyll. 

Anfoner pob hysbysiadau a thanysgrifiadau i Ysgrifennydd 
Y BerrnraD, Coleg y Brifysgol, Caerdydd. 

Anfoned llyfrwerthwyr eu harchebion i’r Cyhoeddwyr, Mri. 
Hugh Evans & Sons, 356 a 358 Stanley Road, Liverpool. 


» 


Y 


~ BEITRNIAD 


BRWYDR CATRAETH 


EISIAIS brofi yn yr erthygl o’r blaen fod caniadau mewn 
bri yn y nawfed ganrif i wyr Gododdin, a Brwydr 
Catraeth, ac y cysylltid hwy 4g enwau Aneirin a Thaliesin, 
beirdd o hanner olaf y chweched ganrif yn ol y traddodiad a 
gawn yn Nennius. Ond pa le yr oedd Catraeth a pha bryd y 
bu’r frwydr ? 

Yn ol Skene, brwydr ydoedd rhwng Byddin Ododdin gyda’u 
pleidwyr o Ddeifr a Breneich yn erbyn Gosgordd Mynyddawg 
ar Brython. Tybiai ef mai Peithwyr (Picts) hanner paganaidd 
ydoedd gwfr Gododdin heb sylwi mai Brython y’u gelwir yn y 
caniadau :— , 

Ni ddaeth yn ddiwarth o barth Frython 


Ododdin wr bell well na Chynon. 
Sk. 83, IL. 5. 
Oedd odid ym mid o barth Frython 


Gododdin o bell gwell na Chynon. 
Skene 106, 31. 


Casglodd hefyd mai Aedan mac Gabran, brenin Ysgotiaid 
Dalriada neu Argyle, ydoedd Mynyddawg Mwynfawr, a hynny 
yn unig, hyd y gwelaf, oddiwrth hanesyn a geir ym muchedd 
Columba Sant gan Adomnan. Dywed hwnnw ir sant gryn 
ysbaid o amser ar ol brwydr Culdrebene (561) pan ydoedd yn 
Ynys Iona, alw yn sydyn ar ei was Diarmit, gan ddywedyd, 
“Can y gloch!”’ Rhedodd y mynachod mewn atebiad i dine 
honno, ar frys ir eglwys, a’r sant ei hun yn arwain. Wedi 
penlinio, dywedodd wrthynt, ‘‘ Yn awr, gweddiwch yn ddyfal 
dros y bobl hyn, a’r brenin Aedan, canys myned y maent yr 
awr hon i’r frwydr.”” Ymhen ysbaid, daeth allan o’r eglwys, a 
chan godi ei lygaid tua’r nefoedd, meddai, “ Yn awr, gyrrir y 
barbariaid ar ffo, a rhoddwyd y fuddugoliaeth i Aedan, er 
Oyf. I. Rhif 2. Mezerin, 1911. 6 

maint ei anffodion.”” Mwy na hynny, dywedodd y sant trwy 
ei ddawn broffwydo, ymlaen llaw pa faint oedd nifer lladd- 
edigion byddin Aedan, sef trichant a thri o wyr. “ Bellum 
Miathorum ” y geilw Adomnan y frwydr hon, a lladdwyd rhai 
o feibion Aedan ynddi. Dywed Tighernac y Gwyddel mai 
colli’r frwydr a wnaeth Aedan, a geilw hi yn “‘ Cath Chirchind ” 
gan roi 596 fel ei hamseriad. Ac medd Skene (ii., 369): “* The 
allusion to the three chiefs and three hundred slain at Cattraeth 
seems unmistakable, and if so, Mynyddawg was Aidan, king 
of Dalriada.”’ Ond er tlysed yr ymresymiad, go fregus ywr 
sail. Ni ddywedir yn unman yn y Gododdin, na’r Gorchanau, 
mai 303 a laddwyd yng Nghatraeth. Y mae’n wir y ceir 
(pennill xvii.) :— 

Trychwn a thrychant 

Tri llu lNurugawe 

Tri eurdeyrn dorchawe, 
ac enwir y tri phennaeth : 


Tri theyrn maon 
A ddyfu o Frython 
Kynri a Chynon 
Kynrein o Aeron. 
Ond ni helpa hyn ymresymiad Skene, oblegid mewn pennill 
arall (xxi.) dywedir fod “dau gadgi Aeron a Chynon”’ wedi 
dianc yn fyw trwy eu glewder 4a’r cleddyf, yr unig rai allan o’r 


Trywyr a thri ugeint a thrychant eurdor hawe. 


A dyna’r nifer yng Ngorchan Cynfelyn (tud. 96); 363 a thri 
yn diane. Cadarnheir y rhif hwn gan bennawd Gorchan Mael- 
dderw: “Canu un canuawe a dal pob awdl o’r Gododdin yng 
Ngherdd Ymryson. Tri chanu a thriugeint a thrychant a dal 
pob un o'r Gorchanau. Sef achaws yw, am goffau yn y gorch- 
anau rifedi y gwyr a aethant i Gatraeth.”’ 

Er mwyn amrywiaeth, fodd bynnag, a chwanegu penbleth, 
canodd awdur pennill lx. mai trichant oedd gosgordd Myn- 
yddawg, ac na ddiangodd ond un ; 

O osgord Vynydawe am dwyf atveillyawe e 


O drychan riallu yt gryssyassant 
Gatraeth, tru namen vn gwr nyt atcorsant. 

‘ Amddifadwyd fi o Osgordd Mynyddawg. O drichan milwr 
a frysiodd i Gatraeth, truan o beth na ddychwelodd ond un.’ 
(Ystyr fanwl rhiallu yw aelod 0 osgordd brenin). Ac felly yn y 
pennill 071 flaen :— 
O osgord Vynydawe vawr dru 
O drychant namen vn gwr ny dyuu. 
dyuu, ‘ daeth.’ 
Dyna ddywed Gorchan Maeldderw hefyd (tud. 99, 102) a’r 
Gododdin (pen. lxxvi.), ac felly cytunir yn yr holl amrywiaeth 
1 anwybyddu y rhifedi a ddymunai Skene. 

Methaf weld hefyd ar ba dir y tybir mai disgrifiad 0 Aedan 
yw Mynyddawg, ac nid enw person. Pe safai ei hun, hwyrach 
y gellid dadleu hynny, ond ychwanegir Mwynfawr fel dis- 
grifiad. Mwy na hynny, nid brenin Ysgotiaid ydoedd, ond ar- 
glwydd Hiddyn, neu Eiddin, enw a gedwir yn Edinburgh, 
Dunedin, a Caredin, tra’r ydoedd teyrnas Aedan yn y gor- 
llewin. Gweler Gorchan Maeldderw (tud. 104, 6) :— 

Gnaut ar les Minidauc scuitaur trei 

Guaurut rac ut eidin uruei. 
Mynyddawg, gan hynny, oedd udd neu arglwydd Eiddin, a 
gelwir ef yn “fynawe Gododdin” (lxxvi.) neu dywysog 
Gododdin, a gwyddys mai Brythoniaid oeddynt hwy. Gwlyged 
Gododdin oedd y gwr a ddarparodd ei wledd (xxxii.), ac yn 

Eiddin y bu honno (xvii.) :— 
Bual oedd arwynn 
Yng nghyntedd Hiddyn. 
Sonnir hefyd am Eiddyn Gaer, ac Esgor neu Ysgor (Am- 
ddiffynfa) Eiddyn, ac EKiddyn Fre (Arthur’s Seat ?). Cymharer 
Mynydd Eiddyn yn y Llyfr Du (48a). A phetasai angen am 
dano, yr oedd Aedan neu Aeddan yn enw hysbys i’r bardd, a 
chawn ef ganddo fel enw un o osgordd Mynyddawg (xxx1.) :— 
Peredur arfeu dur, Gwawrddur, ac Aeddan. 


Heblaw y rhesymau uchod, dylid crybwyll nad oes air yn y 
Gododdin i awgrymu fod Mynyddawg ei hun yn bresennol yn 
y frwydr, nac iddo golli ei feibion ynddi; ond yr oedd Aedan 
a’i feibion yng Nghad Circhin, a lladdwyd pedwar 0’i feibion, 
colled ddigon trom i alw am bennill, o’r hyn lleiaf. 

Oherwydd ei ddamcaniaeth gyffredinol, gorfodwyd Skene i 
chwilio am Gatraeth yng ngwlad y Miathi neu’r Maeatae, ac 
felly heb fod nepell oddiwrth Edinburgh. Cynygiodd Calatria 
(Lladin) neu Calathros (Gwyddeleg) ger Linlithgow, enw na 
ellid ei lurgunio mewn modd yn y byd i debygrwydd Catraeth. 
Felly, bu raid iddo syrthio ar y ffurf Galtraeth, oedd lawn mor 
anhydrin, ac yn dlawd ryfeddol 0 awdurdod mewn llawysgrifau. 
Ond ni roddai Calatria, na Chatraeth na Galtraeth. 

Gweithiodd Stephens yn ddyfal ar y Gododdin, ac yn sier 
ef sydd iawn ar safle Catraeth. Yn y rhestr o orsafoedd ar y 
fiyrdd Rhufeinig a elwir [tinerarium Antonini (ail ganrif, A.D.), 
rhoddir Catarractonium fel un ohonynt, rhyw ddeugain milltir 
ir gogledd o Eboracum neu York. Ceir yr un enw gan Ptolemy 
(140 a.p.) fel Katourraktonion, dinas vr Brigantes. Digwydd 
hefyd deirgwaith yng ngwaith Bede (725 a.p.) yn y ffurf 
Cataracta; ac yn ol Cronicl Simon o Ddurham, yr oedd y Ile 
yn bur enwog yn yr wythfed ganrif, gan mai yno y priododd 
Ethelwald, brenin Northumbria, ei frenhines Etheldryth yn 
762. Liosgwyd y dref gan Earnred yn 769, ond yn 793, cawn 
i Ethelred briodi merch Offa o Mersia yno, digon o brawf fod 
y fangre yn gysurus eilwaith, ac wedi ennill ei safle gysefin. 
Nid mewn mannau dinod y cymer priodasau brenhinoedd le, 
fel rheol. 

Fodd bynnag, gwrthodir syniad Stephens gan amryw ar dir 
ieithyddol, gan y tybir na all Cataracta roi ond Cadraeth yn 
ol rheolau manylaf datblygiad yr iaith, oherwydd bod ¢ yn 
troi yn d rhwng llafariaid. Gwir mai hynny a fuasai yn rheol- 
aidd ar un olwg, ond dylid cofio 
(1) Y buasai Cadraeth yn orgraff hynaf Llyfr Aneirin yn 

ymddangos fel Catraeth. Cymharer atranhet, atnabot, 
catvan, am adranned, adnabod, Cadfan. 

(2) Na chafodd y gair fyw yn y Gymraeg. Wedi colli 
Swydd Efrog, aeth yn enw ar ddinas yr estroniaid, ac 
yn eu hiaith hwy ceirthyd heddyw, Catterick. Collwyd 
ef o lif yr iaith Gymraeg, ac felly gallesid cadw ffurf 
hyn arno yn ddigyfnewid, fel pwne o draddodiad 
llenyddol. 


a a 

(3) Yn bwysicach fyth, yn y Gymraeg hefyd,  gall- 
asai’r d galedu yn t o flaen cydsain arall, megis r neu m, 
neu hyd yn oed 7 gydsain. Clywir metru ac etrach 
heddyw yn Arfon am medru, ac edrych. Mewn enwau 
lleoedd, ceir Coetmor, ac nid Coedmawr. Neitio ddy- 
wedai Dafydd ab Gwilym, a neitiwr, am neidio, a neidiwr. 

Neitiwr gwrdd dros nawtir gwydd. 
Yn y Liyfr Coch, ceir enghreifftiau amryw o’r caledu 
hwn, er nad oes reol bendant iddo. GWyr pawb am 
hytrach, petruso a phetryal, er fod pedryal ar gael 
a phedruso. 

Credaf, gan hynny, y gallwn fynd yn ol at yr hen syniad 
mai Cataracta Bede ydoedd Catraeth y chweched ganrif. 
Cawn weld ymhellach a ydyw ei safle yn dygymod 4 Chatraeth 
y Gododdin. 

Ond pan aiff Stephens ymlaen i ddadleu mai Aedan mac 
Gabran yw Mynyddawg, nid yw yn hawdd ei ganlyn. Dyma 
el ymresymiad, seiliedig ar p. lxi. :— 

Yng ystryng ystre 


Ac adan gatvannan cochre 
Veirch marchauc godrud emore. 


Hynny yw, medd Stephens (35, 285) :— 


In the narrow valley he was resistless 
As Aeddan, owner of the redstained steeds of Manann fight : 
He was an eager rider at the morning dawn. 


“This battle of Mannan took place about 582 as we learn 
from the Annals of Ulster and Tighernac—’ Anno Domini 
Dixxxi., Bellum Manonn in quo victor erat Aedhan mac 
Gabhrain.’’’ Rhoddodd y geiriau ‘“adan gatvannan” da- 
welwch perffaith i’w feddwl mai Aeddan, buddugwr ym mrwydr 
582 oedd gwron y Gododdin, a dyry hanes Ilawn o’1 fywyd, 
gan ddangos mai Brwydr Degsastan yn 603 sy’n cyfateb oreu 
i Frwydr Catraeth. Rhoddir yr adroddiad llawnaf am y 
frwydr honno gan Bede; ar ol canmol Ethelfrith, brenin 
Northumbria, a dywedyd mai ef ddiffeithiodd fwyaf ar genedl 
y Brython, o holl benaethiaid y Saeson, aiff ymlaen :—“ Wedi 

ei gynhyrfu gan lwyddiant Ethelfrith, daeth Aedan, brenin y 
Sgotiaid a drigent ym Mhrydain, yn ei erbyn gyda byddin 
gref a gwrol; ond ffodd yn orchfygedig gydag ychydig nifer, 
oherwydd yn y Ile tra enwog a elwir Degsastan, h.y., Maen 
Degsa, lladdwyd ei holl fyddin bron. Yn yr un frwydr, lladd- 
wyd Theodbald yntau, brawd Ethelfrith, ynghyd a’ holl 
fyddin a arweiniai.”” Dawston, yn Jedburgh, yw'r safle a’r 
enw tebycaf i Degsastan, ond mynn Stephens mai Sigston yng 
nghyffiniau Catterick, yn Swydd York, yw, ac ymegnia i brofi 
mai enw arall ar Frwydr Catraeth ydoedd. 

Ond, ysywaeth, adeiladodd ar y tywod. Nid ‘Aeddan’ yw 
adan, ond ‘o dan.’ Yn y Gododdin ei hun, ceir digon o 
enghreifftiau o hono, megis a dan forddwyd, a dan frain, a dan 
eleirch fre, adan forddwyd haelon. Weithiau, ysgrifennir y 
ddeuair ynghyd, ac weithiau ar wahan, a dan, neu adan. 
Aeth preposition yn frenin Ysgotiaid gan Stephens! A’r un 
modd, camddeallodd Gatvannan. Nid enw brwydr, ond enw - 
marchog ydyw, a dyna’n union a ddywed y Ilinellau uchod. 
Marchogai’r tywysogion i’r frwydr, ac amryw feirch at eu 
gwasanaeth. Felly yn y pennill cyntaf oll :— 


Merch mwth myngvras 
A dan vordwyt megyr was. 


‘ Meirch cyflym myng-fawr, o dan forddwyd y Ilanc hardd.’ 


Defnyddir gre (Lladin grex) am yrr o geffylau; coch-re feirch, 
‘gyrr o feirch coch’; ‘dewr, pybyr’ yw drud. Yr ystyr felly 
fyddai :— 


‘O dan Gadfannan yr oedd meirch cochion, 
Marchog gwrol ydoedd ym more’r frwydr.’ 


Y mae’r enw hwn, Cadfannan, i’w gael ddwywaith heblaw 
hyn yn y Gododdin, a chamgyfieithir ef bob tro gan Stephens : 


Ny nodi nac ysgeth nac ysgwyt 
Ny ellir anet ry vaethpwyt 
Rac ergyt catvannan catwyt. 
‘ Ni noddai na gwaewffon, na tharian . . . . i gadw neb rhag 
ergyd Cadfannan.’ . 

Pennill xxxix. :— 
Emyt ef krennit e gat waewawr 
Catvannan er a clut clotvawr, 
Ny chynhennit na bei llu idaw llawr, 


‘ Mewn brwydr ysgydwai ei waewftyn, Cadfannan yr Alclud(?) 
clodfawr. Nid ymleddid hebi lu gwympo i’r Ilawr o’i flaen.’ 


Yr ystyr o farchog dewr yw yr unig un sy’n gweddu, ond 
yn ei fyw ni fedr Stephens gael Cath Manann (enw Gwyddelig 
Bellum Manann) allan 071 feddwl, ac ni wél mai amhosibl iddo 
gyfateb yn Gymraeg, er tebyced ydyw, 4 Chadfannan. I 
ddechreu, Manaw yw’r Cymraeg am Manann, a Chad Fanaw 
fuasai Cath Manann o angenrheidrwydd. MHefyd, sylwer mai 
un 2 sy bob amser yn yr Wyddeleg yn Manann, yng nghanol y 
gair, ac mai un sydd ym Manaw. Gwnaethpwyd enw personol 
allan o enw’r lle, Manannan yn y Wyddeleg, a Manawyddan yn 
Gymraeg, gan gadw’r n syml, ond nn sydd deirgwaith yn yr 
enw Cadfannan yn y Gododdin, a phrawf hynny mai Cadfann 
gyda’r terfyniad -an ydyw, ac yn yr enw hwnnw rhaid wrth 
nn fel y dengys yr enw Catamandus mewn Galeg, gan fod nd 
mewn Celteg yn rhoi nn yn Gymraeg. 

Am y tebygrwydd mawr a wél Stephens rhwng Brwydrau 
Catraeth a Degsastan, y mae llawer ohono 41 bwys ar gam- 
gyfieithu fel yr uchod ; ac am y gweddill, nid yw yn fwy na’r 
tebygrwydd rhwng unrhyw ddau orchfygiad bron. Caeodd ei 
 lygaid rhag gweld yr anhawsterau. Sut na chyfeirid unwaith 
o leiaf yn y Gododdin at Sgotiaid neu Wyddyl Aeddan yng 
Nghatraeth? Pam y gelwid ef yn Fynyddawg Mwynfawr, ac 
yntau yn dwyn yr enw Aeddan Fradawg ymhlith y Cymry fel y 
dengys y Trioedd ? Pam y newidid ei enw ef o gwhl, a gadael 
enw ei fab, Dyfnwal Frych, serch hynny, yn ddigyfnewid ? 
Sut y gallai gosgordd Brenin Ysgotiaid fod yn Frythoniaid o 
Ododdin; ac os oedd y Brythoniaid yn Degsastan, mewn 
grym mawr, pam na ddywedodd Bede air i foli gorchfygiad y 
ddwy genedl gyda’u gilydd gan Ethelfrith ? Yn sicr, nid o 
gariad at y Brython y bu’r gwr hwnnw mor ddistaw. 

Yr unig dyb arall deilwng o sylw a ddaliwyd ar amseriad 
Brwydr Catraeth yw eiddo Nash, sef mai hi ydoedd y “ Strages 

Gai Campi” y sonia Nennius a’r Annales Cambriae am dani, 0 
dan y flwyddyn 655, yr un a Uinwaed, neu Winwaed, gan 
Bede. Gan fod Nennius yma yn gymysglyd ac aneglur iawn, 
rhoddaf ddisgrifiad yr Athro J. E. Lloyd o’r hyn a ddigwyddodd 
(History of Wales, i., 190) :— 
Cerddodd Penda, brenin Mersia, i’r gogledd yn erbyn Oswy, 
brenin Breneich, a chydag ef, yn ol Bede, ddeg ar hugain o 
fan frenhinoedd. Gwarchaewyd Oswy yn ninas Judeu, a oedd 
yn rhywle yng nghyffiniau Aber Fforth, hwyrach mewn ynys 
ynddo, a gorfodwyd ef i roi i fyny i Benda yr holl drysorau a 
gasglasai. Rhannodd yntau -hwy ymbhlith brenhinoedd y 
Brython a oedd gydag ef. Yr enw a roddes y Cymry ar hyn 
oedd ‘‘ Atbret Iudeu,’’ medd Nennius, sef mewn Cymraeg di- 
weddar, o bosibl, Adferiad Iudeu. Dychwelodd ei lu mewn Ila- 
wenydd tua’r Deheu,ond wrth iddynt deithio yn bur ysgafala trwy 
wlad Deifr yng nghyffiniau Loidis neu Leeds, daeth Oswy ar eu 
gwarthaf, a gorchfygodd hwy 4 Uaddfa fawr ger yr afon 
Winwaed, a lladdodd Penda, a mwyafrif y deng mrenin ar hugain 
oedd gydag ef. Fodd bynnag, diangodd Cadafael, brenin 
Gwynedd, yn groeniach, ef a’i wyr, y noson cyn y frwydr, ac 
oherwydd hynny, enillodd y llysenw Cadafael Gadomedd (neu 
Cadwrthod). Bu hyn yn 655. 


Ai hon oedd lladdfa Catraeth? A ydym i gymryd 
mai ymdrech Nennius i Ladineiddio drwy’r tew a’r tenau, 
a barodd i Gatraeth fynd yn Gai Campus, fel petéi o 
Ga a traeth? Ai y deg brenin ar hugain a roes gychwyn 
lr chwedl am y trichant eurdorchog (mwy neu lai) a laddwyd 
yng Nghatraeth ? Ai Penda oedd Mynyddog? Yn rhyfedd 
lawn, yng ngorchan Maeldderw (tud. 103, 30) enwir Iudeu; 
ond nid yw'r cyfeiriad o fath yn y byd o help i derfynu’r 
ddadl, gan nad oes neb yn ei ddeall yn glir! 

Tra merin zodeo trileo 


Yg caat tri guaid franc fraidus leo 
Bubon a guoreu bar deo, 


Tebygrwydd yr enw Gai Campus, a’r crybwylliad yna o Jodeo, 
ydyw yr unig gadarnhad i syniad Nash, hyd y gwelaf; tra 
mae grym yrhesymau ynerbyn. Nienwir Penda unwaith yn y 
Gododdin, ac nid awgrymir fod neb o’r Saeson yn bleidwyr 
gyda’r Brython yn erbyn Deifr a Breneich. Y mae’r amseriad 

hefyd (655) yn rhy ddiweddar i ni fedru ei gysoni 4 dyddiad 
Aneirin. Os oes grym mewn traddodiad, yr oedd rhywheth a 
wnelai Aneirin 4 chanu i Frwydr Catraeth ar y cychwyn, ac 
ni ellir dringo dros dystiolaeth yr Historia Brittonum mai yn y 
chweched ganrif yr oedd yn ei flodau. Yn wir, rhoddais y 
ddad! i lawr yn rhy egwan yn yr erthygl o’r blaen, wrth geisio 
bod ar yr ochr ddiogelaf, pan yn trin ar eiawdurdod. Cedwais 
at 800 fel amseriad Nennius, sef adeg yr adolygu diweddaf fu 
arno ; ond aiff yr adran lle sonniram Aneirin, i oddeutu 700, 
medd yr Athro J. E. Lloyd, gan dderbyn casgliad Zimmer. 

A chan fod Iudeu yn ymyl Eiddin, neu Edinburgh, os nad 
oedd, yn wir, ym Manaw Gododdin, nid synn fuasai i’r bardd 
el henwi, hyd yn oed ymhell cyn 655, pan nad oedd angen 
adferu ei chyfoeth ir Brython. 

Y ddadl gryfaf yn erbyn Nash yw absenoldeb o’r Gododdin 
o unrhyw gyfeiriad at Gadafael Gadomedd, neu ei ragflaenydd 
Cadwallon. Prin y medrai bardd ar ol canol y seithfed ganrif 
ganuifrwydr ynerbyn Deifr a Breneich heb goffau y rhuthr- 
gyrch ysgubol pan ddifrododd Cadwallon eu tiriogaethau fel 
gorchfygwr y gogledd,pan adfywiodd y breuddwyd am ennyd yr 
enillair Ddraig Goch y gwastadeddau teg yn ol, oddiar y 
Ddraig Wen. Bu Cymru yn hir yn disgwyl Cadwallon, 1 ail 
arwain ei byddinoedd i fuddugoliaeth ; a hoffai ei beirdd bro- 
ffwydo ar gin am dano. Ond nid enwir ef unwaith yn y 
Gododdin, a helpa hynny ni i gredu fod yn rhaid chwilio am ei 
dechreuad cyn 635, adeg marw y gwron hwnnw. 

Ceisiaf y tro nesaf dynnu allan o’r Gododdin ei hun y dis- 
grifiad gorau a fedraf o’r Frwydr, er mai haws o lawer, a difyrr- 
ach, yw rhidyllu cynygion rhai ereill yn yr un maes. 


Bangor. IFOR WILLIAMS. 

Er rhoi niwl ar yr hen iaith, 
O’r un niwl yr awn eilwaith.—Jorwerth Fynglwyd. 


N! ellir dychmygu am ddim tristach yn hanes cenedl na 

cholli iaith. Os marw hon, colled, 0 safbwynt cenedl- 
aethol, fydd ennill dim arall. Yr iaith ydyw’r gwrthglawdd 
yn erbyn nodweddion ac arferion dieithr a thramor, ar caerau 
a geidw hen draddodiadau rhag diflannu. Nid cyfanswm o 
seiniau a brawddegau nac ychwaith gyfrwng cymundeb yn 
unig ydyw, eithr rhan o fywyd ac enaid cenedl. Datblygodd 
a thyfodd gyda hi, ac adlewyrchir ynddi hanes ei gogoniant 
a’i llwyddiant, ynghyd 4 gormes, trais, a gorthrwm. Hi 
ydyw trysorfa urddas a bri oesoedd gynt, pan deyrnasal 
tywysogion yng nghanol eu teuluoedd ar wyr na phlygodd 
war na glin i neb erioed; cyn i estron anghyfiaith sengi ar 
y wlad a throi ei gweunydd a’1 mynyddoedd yn warwyfa 
iddo ef ei hun; cyn dyfod un pennaeth 1 daenu ynddi 
“‘ryfel, arfau coch, ac ochain”’; cyn gwawrio dyddiau mal y 
““merchyr-ddydd creu” a ddug “ orhoffedd 1 Loegr gorgoch 
lafneu,” a phan fu “ Menai heb drai o drallanw gwaedryar.” 
Ow! Olygfa brudd! Y fam yn suo ei phlentyn i gysgu yn 
laith y gorthrymydd a roddes orffwylledd i famau ac 
anhunedd i dadau yn yr hen amser; y tad yn erfyn ar 
Dduw yn y weddi foreol yng ngeiriau y “diefyl duon” a 
alltudiodd dywysogion ei bobl mewn gwarth a sarhad; y 
plant yn chwarae yn swWn seiniau a fu’n ddychryn ac ofn 1 
ieuenctid yr oesoedd tywyll, a’r gwas ieuanc yn annerch ei fun 
mewn iaith a fu gas a gwenwyn gan gariadau y cyfnod trist. 
Oni chanodd Iolo Goch ?— 


Byd caeth ar waedoliaeth da 
A droes o aml drais yma ; 

Lle bu’r Brython, Saeson sydd, 
A’r boen ar Gymru beunydd. 

Dyna ochr dywyll y darlun. Odidoced, ar y llaw arall, yw 
gweld cenedl yn deffro i’w pharchu ei hun, i garu’i thraddodiad- 
au aciroddi gwerth ar ei hiaith a’i llenyddiaeth, a phwy a faidd 
ddywedyd mai teimlad gwallgof ydyw y cyfan? A oes dim 
gwerth mewn cadw iaith? Onid oes, ym mha fodd y gellir 
egluro’r ymdrechion egniol a wnaethpwyd ym Mohemia, Poland, 
Finland, a Hungari, 1 wrthsefyll iaith y gorchfygwr? Rhaid 
fod rhyw berthynas rhwng cenedl a’i hiaith. Ai cyfanrif y 
deiliaid a’u nodweddion yn unig ydyw cenedl? Nage, mi 
gredaf, oherwydd ni ellir ei gwahanu oddiwrth y gorffennol. 
Cynnyrch galluoedd ac egnion a fu’n gweithio drwy y canrif- 
oedd a’r oesoedd ydyw, ac y mae iddi, felly, ei hanes ei hun, e1 
thraddodiadau, ei hiaith a’i llenyddiaeth, a’r cyfan yn gyfifredin 
gan bob un o’i deiliaid. Mae iddi ddyheadau a gobeithion a 
rydd gyfeiriad iw datblygiad a ffurf iw bywyd. Iaith, yn 
ddiameu, ydyw un o sylfeini pwysicaf ei chadernid, ac os cyll 
hi, onid caead fydd pob porth a llwybr 1 amgueddfa’r gor- 
ffennol? “A fathr y gorffennol,”’ meddai Thomas Davis, “ni 
adeilia ar gyfair y dyfodol.” 

Ni wn am enghraifft well o iaith yn edwino ac yn adgyfodi 
fel pe bai o’r bedd, na’r Wyddeleg, ac amcanaf yn yr ysgrif 
fer hon at roddi ychydig o helynt ymarwar’r deffro a fu yn 
ei hanes. 

Oddeutu diwedd yr ail ganrif ar bymtheg, mae’n debyg mai 
hi ydoedd iaith lafar tair rhan o Iwerddon, ac y deellid hi 1 
raddau helaeth yn y bedwaredd dalaith. Dyma’r pryd y 
teyrnasai y frenhines Elizabeth, ac y dechreuodd y gorthrwm 
ar gormes na chollwyd mo’i effeithiau hyd heddyw. Ceisiodd 
orfodi’r Gwyddel i newid ei grefydd, a phan ddeallodd ei han- 
allu, anfonodd anturiaethwyr, lladron, ac ysbeilwyr, 1 fedd- 
lannu cymaint o dir ag a allent ei ddwyn trwy drais oddiar y 
brodorion. Gellir yn hawdd ddychmygu’r canlyniad, y 
rhyfel, y gorthrwm, a’r anrhaith; a dywed y bardd Edmwnd 
Spenser na chlywid bréf buwch na llais plentyn yn yr holl dir. 
Ymhen ychydig o amser, fodd bynnag, dychwelodd y Gwyddyl 
o'r glynnoedd, y coed, a’r mynyddoedd, eithr nid i ddim ond 1 
ddioddef eilwaith dan lago’r Ysgotyn a Chromwel, a geisiodd 


84 Y BEIRNIAD 


gwhlhau y gwaith a ddechreuodd Elizabeth. Ni raid imi 
ymdroi gyda helyntion y ddwy ganrif ddilynol, yr eiddigedd 
brwnt rhwng Gwyddel a Sais, a chreulondeb gwrthun yr olaf, 
nac ychwaith gyda diwedd y ddeunawfed ganrif, pan dorrodd 
y rhyfel crefyddol dychrynilyd allan rhwng Pabyddion y Dehau 
a Phrotestaniaid y Gogledd, a goffheir hyd heddyw yn yr elyn- 
iaeth sydd rhwng y ddwy grefydd. Er hyn i gyd, cawn fod 
yn y flwyddyn 1801 bedair miliwn a allai siarad yr Wyddeleg 
allan o ychydig dros bum miliwn o drigolion, ond na fedrent, 
oddieithr nifer cymharol fychan ohonynt, ei darllen na’i 
hysgrifennu, oherwydd gwaharddai’r ddeddf i Babydd agor 
ysgol na dysgu ynddi. 

Yn y flwyddyn 1831, daeth Cyfundrefn Addysg Genedl- 
aethol irym, ae agorwyd ysgolion elfennol ymhobman ar hyd a 
lled y wlad. Trwyddynt hwy, lhifodd dylanwadau’r Sais a’l 
iaith dros Iwerddon benbaladr, a daeth plant bychain wrth y 
miloedd i ddysgu iaith estron, ac i’w cosbi pan feiddient sibrwd 
sillaf o’u hiaith eu hunain. Ymbhellach, syrthiodd Coleg May- 
nooth i’r fagl, ac wedi i’r efrydwyr dderbyn eu haddysg drwy 
gyfrwng y Saesneg, anfonwyd hwy i bregethu ynddi i bobl na 
ddeallai air ohoni. Dyma’r Saesneg bellach yngiyn ag addysg 
a chrefydd, ac yn nod gwybodaeth a pharch, tra cysylltid yr 
Wyddeleg 4 thlodi ac anwybod, a pharodd hyn i'r rhieni gyn- 
orthwyor ysgolfeistr trwy rwystro ir plant arfer iaith eu 
mamau, au hannog ymhob modd i ddysgu a Ilefaru Saesneg 
yn unig. 

Rhaid nad yw cariad at ei iaith cyn ddyfned yn anian y 
Gwyddel ag yn y Cymro, oherwydd er i gyfryw ddylanwadau 
weithredu yng Nghymru, ni anogwyd y bobl erioed i lynu 
wrth eu hen iaith. Mae serch a pharch at y Gymraeg yn 
gynhenid ynddynt, ac ni wad neb na chadwodd hyn hwynt 
rhag efelychu’r Sais a myned yn aberth i'w syberwyd a’i 
ormes. 

Yn 1848, daeth y newyn dychrynllyd, a daenodd ddinistr 
ar y cadarn a’r gwan, yr hen a’r ieuanc, ac a barodd i filoedd 
ddianc 0’i afaelion, a chwilio am fwyd i ladd eu gwane dros yr 
Iwerydd. Y pryd hwn y dechreuodd yr ymfudo, ac yn y 


~—— 

flwyddyn 1861, nid oedd ond miliwn a hanner a allai siarad yr 
Wyddeleg. O hynny hyd ddiwedd y ganrif, parhaodd y di- 
rywiad, ac ym mlwyddyn gyntaf y ganrif hon, deallwn mai 
ychydig dros chwe chant ac un a deugain o filoedd ydoedd rhif y 
ffyddloniaid. Yr oedd hyn wedi’r adfywiad, ond cyn iddo 
gyrraedd ei lawn rym; a disgwylir yn ddyfal am ffigyrau’r 
flwyddyn hon, i weled a ataliwyd yr edwino. 

Tybiaf glywed rhywun yn gofyn a welodd neb y perygl a’r 
dinistr a fygythiai ddifodi’r iaith, ac na ddyrchafodd ei lef yn y 
diffeithwch irybuddio’r genedl. Do. Canfu’Thomas Davis ef, 
y bardd a’r llenor a fu farw’n un ar ddeg ar hugain oed, yn y 
flwyddyn 1845. Gloes i’w lygaid tyner ef ydoedd cyflwr ei 
wlad :— 


And then I prayed I yet might see 
Our fetters rent in twain ; 

And Ireland, long a province, be 
A nation once again. 


Yn ei draethodau, cyfarfyddwn 4’r brawddegau a ganlyn :— 


Nid yw cenedl heb ei hiaith ond hanner cenedl. Dylai ei 
gwarchod yn fwy na’i thiroedd gan ei bod yn fur cadarnach a 
phwysicach na chaer nac afon..... Colli iaith a dysgu un yr 
estron yw arwyddnod gwaethaf concwest—cadwyn yr enaid 
VOY ies els Ni allaf gredu ei bod yn naturiol nac yn anrhydedd 
ir Gwyddel ddysgu iaith yr estron, yr anrheithiwr, y gormeswr 
Seisnig ac ymadael ag iaith ein brenhinoedd a’n gwroniaid. 


Er hynny, aeth blynyddoedd heibio cyn gwneuthur dim, ac 
nid cyn y flwyddyn 1877 y sefydlwyd y Gymdeithas a elwid 
“The Society for the Preservation of the Irish Language.” 
Gwnaeth hon waith da, a pharha i gyhoeddi llyfrau Gwyddeleg, 
a thrwyddi y cafwyd caniatad i ddysgu’r Wyddeleg fel pwne 
ychwanegol yn yr ysgolion elfennol, ond gwywo a marw yr 
oedd yr iaith, oherwydd nad aeth y Gymdeithas hon at wraidd 
y drwg. 

Fodd bynnag, yr awr dywyllaf yw honno cyn y wawr, a 
chafwyd yn Iwerddon wr a chariad at eu hiaith yn llosgi yn eu 
calonnau, a chwilient yn ddyfal am foddion i wella’r clwyf. Un 
o’rrheiny ydoedd John MacNeill, sydd heddyw yn athro hanes 
hen Iwerddon yn y Coleg Cenedlaethol, a firwyth ei egnion ef fu 

i ddeg o geraint yr Wyddeleg gyfarfod ar y 31ain o Orffennaf, 
1893, yn 9 Heol Isaf O’Connell, yn y dref hon, a’r Doctor 
Douglas Hyde yn y gadair. 

Yn y cyfarfod distadl ond bythgofiadwy hwn y penderfyn- 
wyd ffurfio Cymdeithas a elwid ‘‘ Connradh na Gaedhilge”’ 
(Undeb yr Wyddeleg, y Gaelic League) 1 gadw’r Wyddeleg ar 
lafar yn Iwerddon. Dewiswyd Douglas Hyde yn Llywydd, a 
cheidw y swydd heddyw ; ac R. M. Gordon a John MacNeill yn 
ysgrifenyddion. Trefnwyd cynnal cyfarfod bob nos Fawrth 
yn 4 College Green, ac yn fuan iawn, daeth cynulliadau da 
ynghyd. Ar y cyntaf, ef allai, arferid mwy o Saesneg nac 0 
Wyddeleg, ond cyn diwedd y tymor, ni chlywid fawr ddim ond 
yr olaf. Yn y cyfarfodydd hyn, ceid dadleuon ynghylch y 
Gymdeithas a’i gwaith, ac anerchiadau yn yr Wyddeleg; a 
darllenid darnau o ryddiaith a barddoniaeth Wyddelig; ac, 
ar brydiau, canai rhywun hen alawon ei genedl. 

Ym mis Medi o’r un flwyddyn, ffurfiwyd dau ddosbarth, un 1 
rai na wyddent fawr o Wyddeleg, ac un i rai mwy perffaith a 
hyddysg ynddi, a dyma’r cynllun a arferid. Cymerid llyfr mal 
un De Fivas, Guide to French Conversation. Darllenai rhywun 
frawddeg yn Saesneg, a chyfieithid hi gan amryw i'r Wyddeleg. 
Felly y ceid gwahanol briod-ddulliau a chystrawennau Gwy- 
ddelig, a chofnodid hwy gan yr ysgrifennydd ar gyfair y dy- 
fodol. Hefyd, yn y modd hwn, cai y rhai a allai siarad yr 
iaith yn llithrig, ond na fedrent ei hysgrifennu, gyfle i ddysgu’r 
orgraff. 

Ymhen blwyddyn, rhifai’r aelodau dros ddau gant a deugain, 
a sefydlwyd canghennau yn ystod y flwyddyn gyntaf yng 
Nghork, Galway, Derry, a New Ross, a gallai y gyntaf ym- 
ffrostio fod ynddi’n agos i bedwar ugain o aelodau. Erbyn y 
flwyddyn 1902, yr oedd dau gant a saith ar hugain o gang- 
hennau, ac eleni y mae oddeutu chwe chant a phedwar ugain 
yn Iwerddon, a thros drigain mewn gwledydd ereill. 

Gellir barnu llwyddiant yr ymdrechion oddiwrth a ganlyn. 
Yn 1902, dysgid yr Wyddeleg fel pwnc ychwanegol (eztra 
subject) mewn 235 o ysgolion cenedlaethol, ac aeth 4,092 o’r 
disgyblion yn Ilwyddiannus drwy’r arholiad. Yn y flwyddyn 

1908-9 dysgid hi mewn 1,507 o ysgolion fel pwnc ychwanegol, 
ac mewn 174 ereill yr oedd y rhaglen ddwy-ieithog mewn grym, 
ac aeth cynnifer a 46,006 drwy’r arholiad. Os cofir na chyn- 
hwysir ymhlith y rhain blant y dosbarthiadau isaf, oherwydd 
nad oes arholiad iddynt hwy yn yr Wyddeleg, ceir syniad o’r 
cynnydd mawr a fu yn nifer efrydwyr yr iaith. 

Yn 1902, eisteddodd 1,851 o ddisgyblion yr ysgolion canol- 
raddol arholiad Bwrdd Addysg Ganolraddol, eithr yn 1909 yr 
oedd eu nifer yn 5,814, mwy na hanner yr holl ymgeiswyr ; 
ac erbyn hyn, wedi dwy flynedd o ymdrech galed, Ilwyddwyd i 
wneuthur yr Wyddeleg yn orfodol yn y colegau cenedlaethol. 

Gwelir 1 lwyddiant dihafal ddilyn ymdrechion yr Undeb, ac 
yn ddiameu mae’r gobeithion am ddyfodol goleu yn ddisgleiriach 
nag erioed. EHithr nid trwy bregethu’n unig ac annog y bobl i 
ddysgu’r iaith y cafwyd y cynhaeaf toreithiog hwn, a bwriadaf 
o hyn ir diwedd ddisgrifio’n fyr wahanol agweddau gweith- 
garwch Undeb yr Wyddeleg :— 


4—Yr Ard-Fheis, neu uchel-wyl flynyddol, a gynhelir yn 
Awst i fwrw trem ar waith y flwyddyn, i drefnu ar gyfair y dy- 
fodol, ac i ddewis cyngor neu bwyllgor i weithredu am flwyddyn. 
Daw amryw gannoedd o gynrychiolwyr o bob rhan o’r wlad i 
hon, a phery’n gyffredin am ddeuddydd. 


2—Trefnwyr (Organisers). Rhennir y wlad yn adrannau, a 
roddir yn nwylaw yrhain. Eu gwaith yw myned oddiamgylch 
i annerch cyfarfodydd a dangos i’r bobl bwysiced ydyw cadw’r 
iaith rhag trengi, a deisyf arnynt i’w siarad beunydd a beunos, 
ond pan fydd yn rhaid arfer iaith arall. Ymwelant hefyd ag 
ysgolion a pharatoant adroddiad ar y dull a’r modd a gymerir 
i ddysgu’r iaith ynddynt, a lle y geill mwyafrif y trigolion siarad 
yr Wyddeleg, ceisiant gan yr offeiriaid bregethu yn yr iaith 
honno, a goddef ir plant gael addysg grefyddol ynddi. 


3—Athrawon Teithiol. Anodd mewn rhannau gwledig ydyw 
cael dyn cymwys i fod yn athro, a chanddo ddigon o hamdden 
i fyned o bentref i bentref i gynnal dosbarthiadau, ac yn 
wyneb hyn, ymuna amryw ganghennau i gyflogi athro teithiol. 

Nid gwaith ysgafn sydd gan hwn, oherwydd yn fynych y mae 
ei faes yn eang a’i gyflog yn fychan, ond erbyn hyn y mae 
ymhell dros chwech ugain ohonynt. 


4—Colegau. Ychydigo flynyddoedd yn ol, gellid yn hawdd 
gael athrawon i ddysgu’r Wyddeleg drwy gyfrwng y Saesneg, 
ond yr oeddynt fel babanod pan roddwyd hwy o flaen rhai na 
wyddent ond ychydig neu ddim o’r iaith fain. Yn wyneb yr 
anhawster hwn, sefydlodd yr Undeb golegau Gwyddelig, a 
dyma restr o honynt :—Coleg Leinster yn Nulyn; Coleg 
Ulster yng Nghloughaneely, Co. Donegal; Colaiste Chomh- 
ghaill ym Melfast ; Colegau Connacht, y naill yn Nhourma- 
keady, Co. Mayo; a’r llall yn Spiddal, Co. Galway ; Colegau 
Munster, un ym Mullingeary, Co. Cork, a’r llall yn Ningle, “o. 
Kerry, ynghyd ag ysgol a choleg haf yn Ring, Co. Waterford. 

Mae’r cyntaf a’r trydydd yn agored yn y gaeaf ar gwan- 
wyn, a’r gweddill, oddieithr Ring, yn nhrimis yr haf. Ysgol 
ganolraddol i fechgyn a genethod dan nawdd yr Undeb yw 
yr olaf, ac yn ystod gwyliau’r haf cynhelir dosbarthiadau 
i athrawon yr ysgolion elfennol. 


5— Ysgoloriaethau. Tlawd iawn, fel y gWyr y darllennydd, 
ydyw y rhan fwyaf o drigolion Iwerddon, ac nid yw trysorfa’r 
Undeb mor gyfoethog ag i roddicynhorthwy ond i ychydig o’r 
plant disgleiriaf eu galluoedd. Rhoddir gwobrwyon ir sawl a 
fo oreu mewn arholiad fel y gallo fyned i’r ysgolion canolraddol 
a phan fo’n barod 1 fyned i’r coleg, caiff, os bydd ei waith yn 
foddhaol, ddeg punt gan yr Undeb 1’w gynorthwyo i gael llyfrau 
a dillad, neu rywbeth arall y bo arno ei eisieu. . 


6—-Cyhoeddiadau. Newyddiadur swyddogol yr Undeb ydyw 
An Claidheamh Soluis (Cleddyf y Goleuni) a chyhoeddir hefyd 
yn flynyddol yn yr Wyddeleg amryw lyfrau addysgol yn cynn- 
wys hanes, barddoniaeth, bucheddau, etc. Amcan hyn ydyw 
nid yn unig lliosogi darllenwyr, ond hefyd cynhyrchu awduron 
a chasglwyr y darnau afrifed o farddoniaeth sydd ar lafar 
gwlad. 

7—Yr Oireachtas. Hon ydyw y brif wy] flynyddol, a chyn- 
helir hi yn y Rotunda_yn Nulyn yn wythnos yr Ard-Fheis. 
Yn ystod y dydd, ceir cystadleuon Nenyddol a cherddorol, 
megis canu’r delyn a’r pibau Gwyddelig, hen alawon Gwyddelig, 
dawnsio, etc., a phob nos cynhelir cyngerdd pan geir caneuon 
neu ddrama Wyddelig. 


8—Y Feiseanna neu LEisteddfodau. Y mae gan bob un o’r 
pedair talaith ei Feis, a thal yr Undeb dreuliau un neu ddau 
or buddugwyr, er mwyn iddynt ddyfod i Ddulyn i gystadlu yn 
yr Oireachtas, a gwna pwyllgor yr eisteddfod daleithiol yr un 
fath gyda buddugwyr y man eisteddfodau lleol. Dyma sut y 
cesglir hen alawon a thraddodiadau, a bydd clustiau a llygaid 
y beirniaid yn agored i gofnodi pob peth a fo’n werth ei 
gadw. 


Dyna’n fyr y moddion a gymer yr Undeb i gario ei fwriadau 
1 ben, a lledaenu’r egwyddorion a leinw galonnau yr arweinwyr, — 
Ni eill neb fesur y llwyddiant a ddilyn ymdrechion y Gym- 
deithas oherwydd onid moddion ydyw cadw’r iaith yn fyw i 
gyrraedd amcan uwch ? Dywedwyd eisoes fod ei hiaith hi ei 
hun yn hanfodol i hunaniaeth cenedl, a hon yw’r egwyddor a 
orwedd dan holl waith Undeb yr Wyddeleg. 

Ennyn pob mudiad cenedlaethol frwdfrydedd yng nghalon 
y genedl, gan roddi cyfeiriad newydd i’w hegnion, a delfrydau 
teilwng ac uchel i gyrraedd atynt. Gwel llawer y ffurf allanol 
sydd iddo ; ond ychydig a ddeall yr ysbryd a draidd drwyddo, a 
hwn, wedi’r cyfan, sydd yn bwysig. Hwn a feddiannodd 
gychwynwyr y mudiad, ac a enynnodd ynddynt benderfyniad 
diwyro a gwroldeb di-ofn, a hwn yw dylanwad y rhain ar 
feddyliau ac ymwybyddiaeth y rhai a ddaeth 1 gyffyrddiad 4 
hwynt. Cariad ydyw at y genedl a’1 hiaith, a ffydd a hyder 
yn ei dyfodol. | 

Beth yw dylanwad yr Undeb ar y Gwyddelod ? Deffrodd 
ynddynt ymdeimlad o’r difodiad a daflai ei gysgod drostynt 
fel cenedl, a’r canlyniadau difrifol ac alaethus a’u goddiweddai 
os collent eu hiaith. Enynnodd ynddynt sél, brwdfrydedd, a 
hunanbarch, drwy gynneu cariad at eu traddodiadau gwerth- 

Oyf. I. Rhif 2. 7 

fawr a’u bri cyntefig. Mewn gair, gwnaeth iddynt amgyffred 
eu bod, er wedi eu gorchfygu a’u gorthrymu, eto’n genedl a 
eill dyfu’n allu mawr a chryf yn y byd, ac y dichon fod iddi 
ogoniant mwy nag a fu erioed yn y cyfnodau disgleiriaf yn 
ei hanes. Nid gallu plaid na sect ydyw hwn, gan y ceir 
ymhlith y gweithwyr mwyaf blaenllaw ac egniol rai o wahanol 
gredoau a syniadau gwleidyddol, eithr grym anorchfygol a 
daniodd feddylwyr dyfnaf y genedl o bob math i gynorthwyo 1 
godi’r hen wlad, eto, yn ei hol i gyflawni amcanion uchaf ei 
bod. 

Palla fy iaith i ddisgrifio f’edmygedd o Undeb yr Wyddeleg, 
ond os llwyddais yn yr ysgrif fer hon, i ddangos y lle pwysig a 
gymer ym mharatoir genedl erbyn y cyfnewidiad mawr a 
gymer le’n fuan yn ei hanes, cyrhaeddais fy amcan, ac, wrth 
derfynu, dymunaf ddiolch i rai 0 aelodau yr Undeb am fy 
nghynorthwyo, yn bennaf yr Ysgrifennydd, Mr. Patrick 
O’Daly, a Mr. Hugh MacNeill, B.A., trwy roddi i mi amryw 
erthyglau ac adroddiadau ar waith y Connradh na Gaedhilge. 


Dulyn. J. LLOYD JONES. 


.@ ie 

TEBYG yw nad oes wlad dan yr haul heddyw Ile y mae 

gwell cyfundrefn addysg na’r sawl a geir yng Nghymru, 
ac efallai nad oes mo’i chystal yn unman. Dyma’r Ysgolion 
Canolraddol yng nghyrraedd pob ardal, y Colegau Cenedl- 
aethol ac Enwadol yn llawnion, a Phrifysgol Cymru’n goron 
ar y cwbhl. Mawr a dwin y dylai’n parch fod i’r dynion glew 
a barodd i ni y cyfoeth hwn,—dynion fel Owain Glyn Dwr, 
Thomas Gouge, Griffith Jones Llanddowror, Charles o’r Bala, 
Syr Hugh Owen, Dr. Lewis Edwards, a Viriamu Jones. Anodd 
dyfalu sut olwg fuasai arnom heddyw oni bai am lafur diflin 
anhunangar y gwyr ardderchog hyn, a’u cyffelyb. Yn wyneb 
y goleuni ysblennydd a’r manteision afrifed sydd yn awr yng 
Nghymru, y mae’n anhraethol bwysig fod Pulpud Cymru yn 
un dysgedig a diwylliedig, os yw i gadw’i le a’i ddylanwad ym 
mywyd y genedl. A chymryd popeth i ystyriaeth, mentraf 
ddywedyd fod dysg yn anhepgor i wneuthur pregethwr Ilwydd- 
iannus yng Nghymru heddyw. Nid dywedyd yr ydwyf mai 
dysg yw yr unig anhepgor. Nid pob dyn dysgedig a fedr 
bregethu, fel y gWyr y gwahanol enwadau trwy brofiad digon 
chwerw. Yn ddiau, anhepgor cyntaf pregethwr yw cymeriad 
da. Gan mai Moesoldeb, chwedl Butler, yw natur pethau ; 
gan mai’r Moesol yw’r pennaf peth, ac yn y pen draw yr unig 
beth, mewn bywyd,—heb gymeriad da, heb ddim. Ond nid 
pob dyn da fedr bregethu chwaith. Adwaen aml Wr, da od- 
iaeth ei fuchedd a hardd ei rodiad,—yn enwedig ymysg pre- 
gethwyr cynorthwyol y gwahanol enwadau—y gellir dywedyd 
amdano mai’r unig fai arno yw ei fod yn ceisio pregethu. 
Petai wedi bodloni i aros yn y Sét Fawr a’r Ysgol Sul, buasai’r 
dyn yn dywysog yn ei Eglwys ; ond am ei fod wedi ymgyrraedd 
at waith nas galwyd iddo, nid yw’n fawr neb hyd yn oed gartref, 
heb son am oddicartref. Mynych y clywais liaws yn dywedyd 
am y dynion rhagorol hyn,—‘“ Buasai’n well petai hwn-a-hwn 
yn aros gartref.” 

Yn ogystal a meddu cymeriad da, dyweder a fynner, y mae 
dawn yn anhepgor i bregethwr. Clywais Wr chwyrn tanllyd 
yn datgan mewn cyfarfod crefyddol y dydd o’r blaen nad oedd 
eisieu na dysg na dawn i fedru pregethu’r Efengyl! A glybu- 
wyd y fath ynfydrwydd o ben dyn erioed ? Nid ydys yn rhoi' 
prif bwyslais ar ddawn siarad, ac ni ddywedir fod meddu dawn 
lefn, loyw, lifeiriol, yn anhepgor i bob pregethwr,—yn ol pob 
golwg, nid oedd gan yr Apostol Paul ddawn felly. Ond 
goreu’n y byd os bydd gan bregethwr ddawn rwydd a rhugl,— 
a bod ganddo rywheth i’w ddywedyd hefyd. Yr anhawster 
y mae rhai ohonom fel enwadau ynddo heddyw yw fod gennym 
ysgolheigion cwhl ddi-ddawn yn ein pulpudau,—rhai, felly y 
dywedir, y mae eu gwrando yn faich ac yn flinder. Hyd y 
gwelais i, nid wyf yn adnabod neb o’r cyfryw trwy brofiad ; 
ond os oes y cyfryw rai yn ein plith, gresyn mawr tros ben yw 
hynny. Oblegid y mae peth fel hyn yn helpu’r dwl ar di- 
feddwl i ddiystyru addysg ac i roddi pris mwy fyth ar anwy- 
bodaeth. Ond nid ar ddawn yn unig y bydd dyn byw yn y 
pulpud bellach. Fe fu adeg pan oedd y “ dinc” a’r “ hwyl ” 
yn ffortiwn go dda i bregethwr, heb fawr ddim ond hwyntwy. 
Nid yw’r dyddiau hynny yn gwbl ar ben eto. Y mae Ile i ofni 
fod yn ein mysg heddyw rai sydd naill ai’n rhy ddwl neu’n rhy 
ddiog i astudio a gweithio, ac eto’n disgwyl para i farchogaeth 
yn llwyddiannus ar gorn y ‘‘ dinc ” a’r “‘ hwyl.”’ A’r anhawster 
yw fod llaws yng nghynulleidfaoedd y wlad yn mawr werth- 
fawrogi twrw heb fawr o daro, yn caru sWn heb sylwedd. 
Peth go ddigalon yw hynny, digon i atgoffa dyn am farn 
Thomas Carlyle am drigolion Prydain, a chredu’n gyffelyb 
iddo. Ond wrth lwe y mae rhyw reddf yn y cynulleidfaoedd i 
fedru barnu’r pethau sydd a gwahaniaeth rhyngddynt ; hefyd, 
gwrandewir cyn y diwedd ar farn a theimlad y bobl fwyaf 
detholedig yn y cynulleidfaoedd ; ac os cyfyd ambell seren wib 
yn ysgubo popeth 0’ blaen tros dro, byr ar y goreu fydd ei thro 
cyn diffodd ohoni a diflannu. Fe ddaw pawh ohonom 0 hyd 
in lefel a’n haeddiant yn y diwedd, yn y pulpud megys allan 
ohono, a hynny’n fuan yn hytrach nag yn hwyr. Nid ydys yn 
taeru y dylai pob pregethwr Ilwyddiannus feddu dawn anorch- 

fygol,—er mai goreu’n y byd po fwyaf fo’r ddawn—ond os 
bydd gan ddyn neges i’w mynegi, a dawn siarad naturiol di- 
dramgwydd, bydd hwnnw’n sicr o lwyddo. Enaid ar dan 
yw dawn,—nid oes gennyf fawr o gydymdeimlad 4 dysgu areith- 
yddiaeth i bregethwr ; oblegid hanfod hyawdledd yw difrif- 
weh ysbryd. Fe aiff y dyn tafotrwm yn llawn digon hyawdl 
os bydd ganddo rywheth yn pwyso ar ei feddwl eisieu’i ddy- 
wedyd. A pha mor bwysig bynnag yw dawn siarad, nid ar 
hwn y mae’r pwyslais pennaf i fod. 

Beth bynnag arall yw anhepgorion pregethwr Ilwyddiannus 
yng Nghymru heddyw, dywedaf yn gryf ac yn groyw eto fod 
dysg yn un ohonynt. Nid wyf yn anghofio ein bod yn byw 
mewn oes ddyrys, anodd. Ar un llaw, y mae yn ein mysg 
oleuni mawr a gwir ; ar y llaw arall, y mae eto’n aros yn y tir 
gryn swrn o anwybodaeth erch ac anystyriaeth. Dyma 
oleuni—tipyn ohono’n glaer a thipyn ohono’n gymysg—yr Uch- 
Feirniadaeth yn llifo 1 ryw nifer o feddyliau yn ein gwlad; ac 
eto dyma gynulleidfaoedd na chlywsant ac na ddeallant fawr 
ddim am y peth. Y mae yng Nghymru heddyw bobl a dybia 
fod dyn yn pechu os maidd newid gair er gwell yn y Cyfieithiad 
Cymraeg. Bygythiodd un o'r cyfryw wrth yr ysgrifennydd 
presennol na ddeuai byth i’w wrando ac nad oedd arno byth 
eisieu’i weld am iddo ddywedyd fod rhyw un gair yn y Beibl 
Cymraeg yn anghywir! Ceir yn yr un gynulleidfa bobl yn 
darllen pethau fel yr Hibbert Journal, ac ereill nad ydynt yn 
darllen fawr ddim ond papur dimai o ddechreu blwyddyn i’w 
diwedd. Enwaf yr Hibbert Journal nid am fy mod yn ei ed- 
mygu’n ddigymysg: nid adwaen i un cyhoeddiad y mae eisieu 
mwy o halen gydag ef na hwnnw. Ond enwir ef fel esiampl o’r 
hyn a ddarllenir gan liaws yng Nghymru o’r bobl sy’n gwybod 
beth sydd yn mynd ymlaen ym meddwl yr oes. Yn awr, 
cwestiwn go anodd yw gwybod sut i bregethu nes cyrraedd 
clust a chalon a chydwybod y ddau ddosbarth hyn. Purion 
peth fuasai i wyr y Wybodaeth Newydd yng Nghymru gofio 
hynny,—efallai y byddai’n haws wedyn gan rai ohonynt gyd- 
ymdeimlo 4’r pregethwr sy’n ceisio pregethu nes peidio peri 
tramywydd i chwaeth y bobl ddysgedig a merwino’u clustiau, 

ac ar yr un pryd beri bendith i’r rhai di-wybod a di-feddwl ynein 
plith. Ofni y mae rhai o’r sawl sy’n fwyaf abl 1 farnu nad yw 
Cymru heddyw yn medru gwerthfawrogi pregethu da, coeth, 
meddylgar, cystal ag yr oedd, dyweder, ddeng mlynedd ar 
hugain yn ol. Nid wyf yn ddigon hen i wybod yn sicr pa faint 
o wir sydd yn hyn, ond drwg yw’r arwyddion mewn rhai cyfeir- 
iadau. Er enghraifft, nid oes cymaint o astudio’r Beibl a 
Diwinyddiaeth ymhlith y werin ag a fu. Darllenir manion a 
phetheuach o Loegr yn hytrach na’r Beibl a Ilyfrau am y Beibl. 
Hyd yn oed o safle addysg, y mae hyn yn golled echrydus. 
Oblegid y mae’r neb a Wyr ei Feibl yn weddol drylwyr hyd yn 
oed mewn un iaith yn ddyn diwylliedig, er nad yw efallai yn 
ddysgedig. A pheth bynnag yw’r newid sydd wedi digwydd 
ar flas a lliw a lun Diwinyddiaeth, fe erys hi byth yn Frenhines 
y Gwybodaethau. Colled arswydus hyd yn oed i feddwl y 
genedl, ac oblegid hynny i’w chwaeth a’i moes a’i chrefydd, yw 
peidio a darllen a myfyrio’r Llyfr godidocaf yn Llenyddiaeth y 
byd, a’r trysor pennaf a fedd y ddaear heddyw. Yn ddiau, y 
mae’r sefyllfa yn un anodd ei gwala,—ar un llaw, dyma 
bobl yn clochtar am inni ddyfod a mwy o’r goleuni newydd 
gwerthfawr in pulpudau; ac ar y llaw arall, dyma bobl yn 
ein cynulleidfaoedd sy’n anllythrennog, yn ddi-feddwl, ac o’r 
braidd yn gwhl anwybodus hyd yn oed o’u Beibl. 

Ac eto, eto, yr wyf yn credu pethau gwell am fwyafrif mawr 
cynulleidfaoedd Cymru. Ynrhwydd ac yn llawen yr adroddaf 
fy nghred fod y Cymro cyffredin sydd heb fod yn baganaidd, 
ond yn arfer mynychu’r Cysegr, yn ddyn darllengar a meddyl- 
gar o fewn ei gylch; ac er iddo weithiau gamgymeryd rhwng 
y gwir ar gau mewn pregethu tros dro, ni ellir taflu llwch i’w 
lygad ynhir. A’m dadl yw hon,—mai’r pregethwr mwyaf dysg- 
edig a goleu yw'r goreu i fedru pregethu i’r bobl ddiwylliedig 
a hyddysg yn ein cynulleidfaoedd yn ogystal ag i’r rhai cym- 
harol anwybodus ac anllythrennog. Peth poenus iawn i’r 
cyfarwydd yw gweld rhai ohonom ni bregethwyr yn gwneuthur 
arddanghosfa o’n tipyn dysg a’n gwybodaeth. Ac fel rheol, 
fe wél y gwrandawr cyffredin meddylgar, er nad yw’n ddysg- 
edig, trwy ein huchter a’n hymchwydd. “ Yf ychydig wy- 

bodaeth,” ebe’r hen air Cymraeg, “a thi a feddwi; $f ragor, a 
thi a sobri.”. Pwy ohonom na welodd yn ei dro ambell un 
wedi yfed rhyw ddiferyn neu ddau o ddysg, ac wedi meddwi 
fel na wyddai ymhle’r oedd yn sefyll ? Nid oes dim yn fwy o 
ffieidd-beth yng ngolwg y cyfarwydd a’r chwaethus a’r meddyl- 
gar na choeg-ddysgeidiaeth. Y mae gwir fawredd mewn 
addysg, fel ym mhopeth arall, yn syml bob amser. Y ganmol- 
iaeth uchaf a gafodd Dr. Lewis Edwards braidd erioed oedd y 
sawl a roddwyd iddo’n ddiarwybod gan yr hen wreigan honno 
ger y Bala wrth ei ddisgrifio fel “ pregethwr bach sym] agos 
atoch chi.” Ac yn ddiau, beth bynnag yw gwendidau’r oes 
hon, llwyr gredaf, i’r graddau y mae addysg yn cynhyddu, 
fod gwynt a chWydd yn mynd beunydd yn fwy annioddefol. 
Clywais 4’m clustiau fy hun pan oeddwn fachgen wrandawr 
ar ei ffordd adref o’r oedfa’n dywedyd wrth ei gymar, wedi 
gwrando pregeth faldorddus, fwngleraidd, a’r pregethwr yn 
curo awyr ac yn siarad am bethau nas deallai,—“‘ Bobol annwy]! 
ond ’doedd hwna’n ddyn galluog, yn ddyn mawr, yn bregethwr 
dyjn ; wyddoch chi be’, *doeddwn i'n dallt mo’i hanner 0”’! 
Diolch 1 addysg, y mae ynfydrwydd fel hyn yn cilio’n gyflym 
on mysg, er fod llawn digon 0’1 flas yn aros eto. Cyngor 
penigamp oedd cyngor Mr. Gladstone,—“ Byddwch yn drylwyr 
ym mhopeth.” Trylwyredd dysgeidiaeth,—y mae hyn yn 
angenrheidiol i gadw Pulpud Cymru rhag mynd yn wawd ir 
cyfarwydd. Cyfyng fydd ein gwybodaeth ar y goreu: y mae’r 
pethau nas gwyddom yn anfeidrol wrth y pethau a wyddom. 
Yn wyneb Beirniadaeth Feiblaidd ddiweddar a thueddiadau 
meddwl y dydd, y mae’n bwysig inni fod yn bwyllog, yn ddoeth 
a thrylwyr, onité yr ydys yn bur debyg o roi cam gwag a rhoi 
bys y cloc yn ei ol mewn Diwinyddiaeth ac Esboniadaeth. 
Y mae’n anhraethol bwysig yn wyneb y sefyllfa bresennol inni 
gael addysg ddigon trylwyriochel ynfyd ac annysgedig gwest- 
tynau, i gyfaddef ein bychander, i gydnabod mai cyfyng yw 
ein cylch, ac i beidio a siarad ar ein cyfer ar goedd gwlad am 
bethau na wyddom rywhbeth yn weddol drylwyr amdanynt. 
Clywir weithiau o Bulpud Cymru yn ddiweddar gyflwyno rhai 
0 syniadau mwyaf amrwd ac annelwig rhai o’r beirniaid Al- 

maenaidd diweddaraf a mwyaf mympwyol, fel pe baent yn 
eiriau gwirionedd a sobrwydd. Ac ar y llaw arall, llawn mor 
boenus o beth yw gorfod gwrando ar ddynion anwybodus, a 
diog efallai, ond dawnus, na wyddant mo’u geni, yn rhoi cic rr 
beirniaid, ac yn glafoerio a bytheirio cynddaredd yn erbyn 
rhai o ddoethion yr oesau. Yr unig feddyginiaeth at fusgrellni 
afrwydd fel hyn yw trylwyredd addysg. 

Hyd yn oed yn yr oes oleu hon, y mae gennym eto le i 
ddysgu, ie, mewn rhai pethau elfennol, ym Mhulpud ein gwlad. 
Rhyfedd yw meddwl fod ymadroddion fel “ priodoliaethau 
gwahanfodol dynoldeb”’ i’w clywed yn y dyddiau diweddaf 
hyn. Anhygoel yw fod y fath wynt a rhodres a’r sawl a gyn- 
rychiolir mor deilwng yn y pen pregeth a ganlyn yn blaguro eto 
yn ein mysg,—‘‘ Yn gyntaf: Fod gwahaniaeth hanfodol 
rhwng meddu gwybodaeth o beth, a meddu ymwybyddiaeth 
ein bod yn meddu gwybodaeth o’r peth y meddwn wybodaeth 
amdano’”’! Gallai’r cyfaill a lwyddodd i wneuthur y fath ben 
diorffen ddywedyd y cwhl yn fyr a hysain fel hyn,—* Fod 
gwahaniaeth rhwng gwybodaeth ac ymwybyddiaeth,” neu 
““rhwng gwybod ac ymwybod.”’ Arferir heddyw ffurfiau hir- 
wyntog fel “ cyfoethogrwydd”’ yn lle “cyfoeth’’; “ gogon- 
eddusrwydd”’ am “ogoniant’”’; ie, a’r ffurf seinber “ dirgel- 
edigaetholrwydd ”’ yn lle “ dirgelwch’! Nid yw “ dylanwi’’ 
am “dylanwadu,”’ nac ““yn y mynedol’”? am “yn y gor- 
ffennol’’ yn ddieithr-bethau o dipyn. Cyfeiliornir weithiau 
wrth ddyfynnu barddoniaeth Saesneg, a dywedir mai Shakes- 
peare yw yr awdur, ar dernyn wedi’i ysgrifennu gan Words- 
worth efallai. Cynhenir geiriau Saesneg yn anghywir, nes peri 
i blant yr Ysgolion grechwen. Nid wyf yn anghofio nad oes 
tipyn gormod o fursendod a balchter yn aml 0 gwmpas plant 
yr Ysgolion Canolraddol ac ereill ; ond rheswm arall yw hynny 
dros i ni yn y Pulpud beidio a rhoi achlysur iddynt i wawdio. 
Nid pob pregethwr a fyn ddywedyd rhif yr emyn yn Saesneg 
a fedr wneuthur cymaint a hynny’n gywir. Mynych y elywir 
two hundred and twenty three hymn / ac onid yw'n anodd i blant 
yr Ysgolion beidio a gwenu wrth orfod gwrando ar wall mor 
blentynnaidd ac elfennol ? Rhyfedd yw adrodd na Wyr pob 

pregethwr mo’r gwahaniaeth rhwng “emyn” a “ phennill,” 
er y mae’n ddiau nad oes yr un ohonom na Wyr y gwahaniaeth 
rhwng “pennod” ac “‘adnod.” Ni ddarllenir y Beibl yn 
gywir a difai bob amser. ‘‘ Yr hwn sydd yn gosod talaethau 
(tylathau) ei ystafelloedd yn y dyfroedd,” ebe un yn ddiweddar 
wrth ddarllen Salm civ. 3.  “ Bydded eich ymadroddion 
(ymarweddiad) yn ddiariangar,” ebr un arall yn dalog ddigon 
wrth ddarllen Heb. xiii. 5. Meddir yn fynych pan ddeuir at 
Esaia xl. 4,—“‘ y gwyr (yn lle y gWyr) a wneir yn uniawn,” 
fel petai’r gwragedd eisoes wedi’u hunioni! Digrif yw clywed 
rhai’n dywedyd “ Mathiw” a “Liwe”; a chlybuwyd cyn 
heddyw un yn darllen ‘‘ y bennod gyntaf yn yr Epistol yn ol 
Jago.” Nid wyf yn siarad dan fy nwylo, ac nid mewn dim 
math ar ysbryd crach-feirniadol yr ysgrifennaf hyn. Nid 
cyfeirio at un enwad mwy na’i gilydd yr wyf chwaith,—hyd y 
gwelais i, nid oes fawr o ddewis rhyngom fel enwadau. ‘Teimlo 
yr wyf dros urddas y Pulpud a dylanwad yr Efengyl. Y mae 
gwybed meirw fel y rhai uchod, er mai gwybed ydynt, yn periir 
ennaint goreu erioed ddrewi. Oferedd yw dywedyd mai 
manion dibwys yw pethau fel hyn. Un o nodau cyntaf y gwir 
ysgolor yw manylder a thrylwyredd, ac nid oes ond yr 
anllythrennog yn cymryd pethau fel hyn yn ysgafn. Os ywn 
bwysig cynhanu geiriau’n gywir a pheidio a llithro ar air yn 
Senedd Prydain, onid yw hynny’n bwysig hefyd yn y Pulpud ? 
Yr unig beth a fedr ymlid meflau fel y rhain, a gwynt a rhodres 
allan o Bulpud ein gwlad, yw i’n pregethwyr dderbyn addysg 
lwyrach. 

Yn wyneb cynnydd mawr Addysg yn y tir, rhyfedd os nad 
’ ofnadwy yw meddwl fod eto’n dirgel lechu mewn rhyw gil- 
fachau yma ac acw ryw ragfarn yn erbyn pregethwr dysgedig, 
yn enwedig os bydd wedi graddio, ac yn enwedig eto os bydd 
yn B.D. Efallai yr ymddengys peth fel hyn yn ddywediad 
pur blentynnaidd a dieithr yng ngolwg rhai o ddarllenwyr Y 
BEIRNIAD, ond y mae gennyf ddigon o dir dan fy nhroed wrth 
ei ddywedyd. Nid yw’n ddim ond yr hen ragfarn gibddall 
gynt heb lwyr drengi,—y rhagfarn y gwnaeth Dr. Lewis Ed- 
wards fwy na neb arall i’w lladd. Iddo ef, yn anad neb, y 

mae’r genedl i ddiolch heddyw’n bennaf am hynny o ddysg 
sydd ym Mhulpud ein gwlad. Ni chododd neb mwy nag ef 
yng Nghymru yn y bedwaredd ganrif ar bymtheg,—y mae’n 
amheus gennyf a gododd rhywun cymaint ag ef. Dylanwad 
ei bersonoliaeth gyfoethog, ei ddysgeidiaeth uchel, ei athrylith 
gref, a’i gymeriad sanctaidd ef fu’r prif offeryn i ladd a difa 
rhagfarn yn erbyn dysg ar gyfer y Pulpud. Fel y dywedwyd 
eisoes, nid dysg yw'r unig gymhwyster ar gyfer pregethu’r 
Efengyl; ond i’r sawl ohonom a gred gyda diwinydd pennaf yr 
Eglwys fod yr Efengyl yn Ddoethineb Duw i ddynion, mai Iesu 
Grist yw Haul pob gwirionedd, ac fod holl drysorau gwybod- 
aeth a doethineb ynddo Ef, y mae’n anhygoel fod neb yng 
Nghymru heddyw yn coledd unrhyw ragfarn yn erbyn dysg ir 
Weinidogaeth. Er fod Cymru wedi troi’i chefn ar Babydd- 
iaeth ers llawer dydd, y mae amryw ohonom yma ac acw yn 
credu llawn gormod ar yr hen arwyddair Pabyddol,—“ An- 
wybodaeth yw mamaeth Duwioldeb.” Clybu’r ysgrifennydd 
ddegau o weithiau ar hyd a Iled y wlad bobl yn taeru fod y 
Coleg wedi andwyo hwn-a-hwn fel pregethwr! Fel petai gwy- 
bodaeth yn rhywbeth peryglus, ac nid anwybodaeth ; fel petai 
llawer o wybodaeth yn ddrwg, ac nid ychydig. Fel petai’r 
Brenin Mawr yn gwneuthur pregethwyr megys y gwneir 
gramophones! Y mae’n rhydd imi gyfaddef ar unwaith mai 
fy nghred ddiymod yw fod Duw eto’n galw dynion i bregethu’r 
Efengyl ; credaf fod y gwir bregethwr yn derbyn y weinidog- 
aeth gan yr Arglwydd Iesu. I’m bryd i, gwaith Dwyfol yw 
pregethu’r Efengyl ; ac nid oes neb yn wir bregethwr oddieithr 
y bydd hynny wedi’i roddi iddo gan Dduw. Os felly, paham 
y mae eisieu dysgeidiaeth ? Oni fedr yr Arglwydd wneuthur 
heb ein gwybodaeth ? Gall, gall; ond yr wyf yn bur sier y 
medr hyd yn oed yr Anfeidrol wneuthur yn well heb ein han- 
wybodaeth. Os yw Duw yn gweled yn dda gadw y rhai sydd 
yn credu trwy ffolineb pregethu, nid wyf yn deall Ei fod yn 
gwneuthur hynny o gwhl trwy bregethu ffolineb. Bod enaid~ 
y pregethwr heb wybodaeth nid yw dda. Nid oes lyfr yn llen- 
yddiaeth y byd heddyw yn rhoi mwy, os cymaint, o bwyslais 
ar feddylgarwch a gwybodaeth a’r Beibl. Nid wyf yn honni 

fod y gwfr dysgedig sydd ym Mhulpud Cymru heddyw cyn 
hyotled bob un a’i gilydd ; nid wyf yn deall fod neb ohonynt 
hwy eu hunain yn honni hynny. Ond tybed eu bod yn Ilai eu 
dawn am eu bod yn ddysgedig ? Ac onid yw Pen yr Eglwys 
yn rhoddi “ athrawon ”’ yn ogystal ag “‘ efengylwyr,”’ a “‘ phro- 
ffwydi ’’ ymysg Ei roddion i’w Eglwys ? Eisys y mae rhai o’r 
gwyr ieuainc dysgedig a enillodd y radd o B.D. ym Mhrifysgol 
Cymru wedi cyhoeddi ysgrifau a llyfrau goleu gwerthfawr 
sydd a’u gwasanaeth yn amhrisiadwy mewn dyddiau fel y 
rhain. Y pwynt sydd gennyf yw hwn,—Os yw yr Arglwydd 
yn galw dyn i bregethu’r Efengyl, onid yw’n debygol mewn 
difrif fod gan hwnnw ddigon o allu ac ynni i ddysgu a llafurio 
digon i fedru pasio’r man arholiadau ar gyfer y Weinidogaeth ? 

Ac mi ddymunwn atgoffa’r bobl sy’n diystyru addysg fel 
cymhwyster i'r Weinidogaeth fod pob pregethwr mawr ar hyd 
yr oesau yn ysgolor hefyd, o’r Apostol Paul hyd y Prif Athro 
Thomas Charles Edwards. Ond beth am Mr. Spurgeon, 
John Elias, Christmas Evans, Williams o’r Wern, a John 
Evans, Eglwysbach? A oeddynt hwy’n wfr dysgedig ? 
Atebwn yn groyw eu bod felly, yn eu hoes ac yn ol eu man- 
teision, neu yn hytrach eu hanfanteision. Er enghraifft, cy- 
merer Mr. Spurgeon. Gwir nad oedd ef wedi graddio yn yr un 
or Prifysgolion, ond lafuriodd yn galed trwy gydol ei oes i 
gyfoethogi ei feddwl 4 thoreth o ffrwythau addfetaf llenydd- 
iaeth pob oes a gwlad, yn enwedig llén gyfoethog ei wlad-ei hun. 
Y canlyniad oedd iddo ennill meistrolaeth o’r braidd ddihefel- 
ydd ar yr iaith Saesneg. Buasai’n amhosibl i’r pregethwr 
mawr hwnnw ennill clust y byd am gyfnod mor faith oni bai 
fod ei feddwl yn llawn o oleuni megys yr oedd ei galon yn 
lawn o wres. A dyna bregethwyr blaenaf Cymru yn y gor- 
ffennol,—beth amdanynt ? Ni chawsant hwythau fanteision 
addysg uwchraddol ym more’u hoes; ond caled a di-ildio y 
Nafuriasant ar hyd y blynyddoedd i wneuthur y golled 1 fyny, 
onité ni chyrhaeddasent fyth y safle uchel oedd iddynt yng 
ngolwg cenedl gyfan, ac ni buasent byth wedi dal eu tir. O’u 
cymharu 4’u hoes, yr oedd John Elias, Christmas Evans, 
Williams o’r Wern, a Thomas Aubrey’n ddynion gwybodus a 

diwylliedig. Dyma’r hanes yn ddieithriad ymhob oes a gwlad, 
a heriaf neb i enwi cymaint ag un dyn anwybodus a wnaeth 
waith mawr, parhaol, yn yr Eglwys. Heb lafur, heb fyfyr, heb 
ymboeni yn y Gair a’r Athrawiaeth ac ymhob peth a berthyn 
iddynt, i’r wal yr awn ninnau megys yr haeddwn. Credu ac 
yn wir hyderu yr ydys y bydd y Pulpud gyda hyn yn Ile ofn- 
adwy ir diog, a’r anghymwys ; ac ir graddau yr aiff y genedl 
ymlaen mewn gwir wybodaeth a diwylliant, fe gynhydda’i gallu 
i fedru gwahaniaethu rhwng gwacter a gwychter. Ni fedr 
Eglwysi Cymru gyflawni eu cenhadaeth yn Ilawn a theilwng, 
os o gwhl, yn y dyddiau a ddaw, heb ofalu fod eu pregethwyr 
yn ddynion sy’n ddigon dysgedig 1 bregethu ir gwyr llén yn 
ogystal ag i’r anllythrennog, i’r doethion a’r deallus yn ogystal 
ag i’r rhai bach eu gwybodaeth a’u hamgyffredion. Yr ydys 
yn aml yn gwario llawn gormod ar gapelau ac adeiladau ynglyn 
4 hwy, a rhy fach ar y dynion sydd 1 weini wrth Allorau Duw 
ynddynt. Pa ddiben cael Allorau Aur ac Offeiriaid Pren ? 
Siarad ofer yw fod yr Eglwysydd a’r Capeli’n mynd yn weigion, 
—y mae hynny’n dibynnu gan mwyaf ar pwy sy’n pregethu 
ynddynt. Rhowch imi ddyn a meddwl llawn, effro, byw, yn 
ogystal a chalon gynnes, raslon ganddo, ac fe wrendy’r bobl o 
bob dosbarth yn llawen ar hwnnw. Nid ydwyf am funud yn 
anghofio’r pethau trymaf y rhaid eu cael i wneuthur gwir 
bregethwr, ond y mae’r amser yn sicr wedi dyfod pryd y mae’n 
rhaid i'r pregethwr yng Nghymru gael addysg drylwyr i 
fedru pregethu’r Efengyl Dragwyddol yn Ilwyddiannus, yn 
llewyrchus, yn effeithiol, ac 1 gyfarfod 4 gofynion amryfal yr 
oes. 


Conwy. D. TECWYN EVANS. 

II 


ANGHOSWYD yn yr ysgrif gyntaf fod Gruffudd Gryg, 
Dafydd ap Gwilym, Llywelyn Goch ap Meurig Hen, 
ac Iolo Goch, wedi canu awdlau tebyg i’w gilydd o ran cyng- 
hanedd, iaith, a deunydd, a bod dull a chynnwys yr awdlau 
hynny yn eu cysylltu yn agos 4 Thraddodiad y Go-gynfeirdd. 
Ond fe ganodd y pedwar hefyd gywyddau, tra gwahanol i’w 
hawdlau o ran iaith, cynghanedd, a chynnwys, ac y mae a 
wnelo hynny nid ychydig 4’r traddodiad Ilenyddol a dechreuad 
y cywydd. Gwir fod peth o olion yr hen ganu ar y cywyddau 
cynharaf. Nid wyf, o’m rhan i, yn bwrw fod hynny yn anaf 
yn y byd ynddo’i hun. Yn wir, ni all rhywun a chanddo 
glust at sain lai na gofidio fod rhai o’r hen gynghaneddion wedi 
myned o’r ffasiwn, heb s6n am y gwir mai goreu po fwyaf o 
gyfryngau a fo gan ddyn at ei law pan ymosodo ar wneuthur 
gwaith da, boed ef y peth y bo. Ennill mawr 1 lenyddiaeth 
Gymraeg fuasai bod wedi cadw yr hen gynghanedd “ fraidd 
gyfwrdd,” a’r gynghanedd sain ganolfraich—os caf lunio term 
—ac hyd yn oed y gynghanedd bengoll. 

Os cymerwn gywyddau y pedwar bardd, cawn eu bod, fel eu 
hawdlau, yn tebygu mewn pethau sy’n bwysig pan geisier 
chwilio hanes eu cysylltiad 4’r hen a’r newydd. Ychydig o 
waith Gruffudd Gryg, heblaw ei gywyddau ymryson 4 Dafydd 
ap Gwilym, sydd yn hysbys. Testun (neu ddarlleniad) drwg 
anfad sydd i’r cywyddau hynny, ond y mae’n ddigon hawdd 
gweled fod y bardd yn arfer rhai cynghaneddion tebyg i rai 
yr awdlau, megys :— 


Artaith ddirym ar Gymro. 

Pe bai Arthur ddur ddewrgorf. 
Och ym pes brathai Gymro. 

O byddai farw y bore. 

Nad oedd ym ddim ond gwawdlef. 
Rhag fy nghael ynghwlm coddiant. 

Ymhob glyn gelyn y glér. 
Paham am gam Gymraég. 


Y mae’r un peth yn wir am gywyddau Iolo, er cynddrwg eu 
testun hwythau. Ceir ganddo liaws 0 gynghaneddion o’r math 
sy'n canlyn yma :— 

Ban wisgawdd rydd ganclawdd Ri. 

Uthr Bendragon lonn lendyd. 

Ar grog drwy fawr annog draw. 

Uchel oedd niferoedd nef. 

A’i lem lifaid arem drydoli. 

Yn gwau sidan glan gloywliw. 

Rossier ieuangk plangk plymlwyd. 

Nid oes ond eissiau arver. 

Kae Owain hwnn gwnn ganmil. 

Klod bod kyd boed alussen. 

~ Vehelwyl hwy] hil vchdrud. 


At hyn, y mae Iolo yn aml yn cadw y cymeriad Ilythrennol, 
megys yn ei gywydd i Owain Glyn Dyfrdwy :— 

llyw llawen yw llew a nudd 

llyrf ffyrf digriffyrf gruffydd 

llidio wrth wyr a llediaith 

llym gledd bryd ar wedd brwydur waith 

Ilwydd brenin fydd Iladd brynaich 

New o brudd nerth law a braich 

llygra gyrff gwyr lloeger goch 

llew aurgryf hyder Ilaw eurgroch. 


Yn rhai o’r cywyddau, ceir llinellau di-gynghanedd, megys yn y 
‘*“Cowydd Merch,” Jes. Coll. MS C, 104, sy'n dechreu :— 


Y ferch a wisg yn sientli. 
Wele ychydig o honynt :— 
Ni by achos nag ystyr. 
Ond i myned illdeyoedd. 
Gad yna heb y geinferch. 
Pen egorodd i ddwylaw. 
Fo fy Iolo genyd. 
Fo fy genyd yn fynych. 
Fo a’th weled nos wylfair. 
Ag ath weled nos ynyd. 
Fy nghred pe doethwn attoch. 
Dos allan gynta i gellych. 

Gellid dywedyd mai testun drwg sy gyfrifol am bethau fel hyn, 
a gallai hynny fod i ryw fesur. Byddai yn hawdd cywiro 
Nawer o’r Ilinellau uchod fel y byddent ddifai wrth y rheolau 
sefydlog, ond y mae’r llun sydd arnynt yn profi nad oedd yr 
hen gopiwyr, drwy drugaredd, wedi dechreu trwsio eu testunau, 
na meddwil, fel Gwallter Mechain, y gellid adfer unrhyw bennill 
ond cael ei hanner. Heblaw hynny, y mae peth arall, fel y 
caf sylwi ymhellach ymlaen, a ddichon gyfrif am linellau fel y 
rhai a ddyfynnwyd. 

Cymerwn eto olwg ar gywyddau Llywelyn Goch. Yr enwoc- 
af ohonynt yw “ Cywydd Marwnad Lleucu.” ‘Y mae yn hwnnw 
ryw 114 0 linellau, ac o’r rhai hynny ceir amryw yn ateb i ddull 
y cynghaneddion cynharaf, megis 

Ar gelwydd tragywydd trist. 

A’r genau hwn gwn ganmawil. 
Cymhenaidd groyw loyw Leucu. 
Lleddf ddeddf ddiddawn ogyfuwch. 
Pridd a main glain galarchwerw. 
Clo du derw galarchwerw gael. 


Y mae’r gwaith hefyd yn cynnwys cryn lawer o’r ymadroddion 
a’r cyffelybiaethau sy mor gyffredin yn y gweithiau cynharach, 
megis y llinellau hyn :— 

Mae yma, hoywdra hydraul, 

Uwch dy fedd, hoyw annedd haul. 


Ti addawsud, y fud ferch, 
Fwyn dy sud, fando sidan, 
Fy aros, ddyn loywdlos lan. 


A genais, lugorn Gwynedd, 

O eiriau gwawd, eira’s gwedd. 
Y mae hyn yn gwneuthur gwé y gwaith yn Ilacach na’r cy- 
wyddau diweddarach, ond 0’i chymharu ag awdlau tebyg i rai 
Cynddelw Brydydd Mawr, nid anodd deall paham y daeth y 
gerdd newydd mor gymeradwy. Ceir yma yr un cymar- 
iaethau yn union ag a geid o'r blaen yn aml, megys cymharu 
glendid merch 4’r lloer, ag ewyn y donn, 4’r haul, ag 4 “ geirw 
afonydd.” Caech bob un o’r cyffelybiaethau hyn yn ddiau 
yng ngweithiau rhai o’r beirdd gynt, megys :— 

Hoen gynwaneg maen 
Pan daen ton frwysgflaen gaen am garreg. 
—Casnodyn. 


Ergyd galarchwerw 
Rhoi yn rhwym irdderw lliw berw basryd. 
—Gruffudd ap Maredydd. 
Lloer gymryd gamre wastad. 
—Hywel ab Hinion Llygliw. 


Lliw ewynfriw teg rac ton nawfed. 
Gorne gwawr fore ar for diffaith. 
—Cynddelw. 


Lliw eiry llathr oerfel ar uchel fan. 


Ki lliw oedd debyg gwenyg gwynlas 
Am Nest deg am debyg afallflawd. 
—Hywel ab Owain Gwynedd. 


Ac am lawer o’r llinellau hyn a’u tebyg yng ngwaith y Go- 
gynfeirdd, rhaid cydnabod eu bod cystal 4 dim a gafwyd byth 
ar eu holau. Pa beth decach na’r rhai a ddyfynnwyd uchod ? 
Ond y mae yng ngherdd Llywelyn Goch fwy 0 undod a meddwl. 
Nid pentyrru cyffelybiaethau a geiriau yn unig y mae ef, pa 
un bynnag a oedd yn canu o ddifrif ai peidio. Gallwn gasglu’r 
ystori oddiwrth ei gywydd, ac eto, nid edrydd hyd yn oed 
yntau mo’r hanes fel y gallasai wneuthur. Oni bai am y tra- 
ddodiad, ni allasem lwyr ddeall y cywydd. Y mae’r cyfeiriadau 
yn rhy gwta ac aneglur—yr un peth ag y sydd yn wir am gyw- 
ydd Dafydd ap Gwilym r’r “‘ Ddylluan ”’. 

Fel y dywedwyd eisoes, y mae llawer o gynghaneddion 
Dafydd ap Gwilym yn debyg i rai Llywelyn Goch. Yn ar- 
graffiad 1789 071 waith, y mae rhyw 12,467 o linellau. O’r 
rheiny, y mae tua chwech o bob cant naill ai yn ddi-gynghanedd 
neu ynte yn afreolaidd, a’u barnu wrth safon y rhan fwyaf. 
Cymherais y rhai hyn a’r cywyddau yn Ysgrifau Peniarth, 
49 a 54, ag a4 chasgliad Lewis Morris yn y British Museum, 
mewn rhan. Y mae gwahaniaethau lawer rhyngddynt, ond 
nid cymaint fel na saif y ffigyrau hyn am amrywiad y cyng- 
haneddion, yn ol yr herwydd. 

Gellir crynhoi cynghaneddion afreolaidd Dafydd at eu gilydd 
fel hyn, os caf luniorhai termau i’w gwahaniaethu’n fanw! :— 

1—-Cynghanedd Sain, yn cynnwys yr amrywiadau hyn :— 

(a) Cynghanedd sain ganolfraich, megys— 
Cyfarf arf eirf ni’th weheirdd. 
Ffraeth arfaeth erfai haerllug. 

(6) Cynghanedd sain unclo— 
Nid hael wrth gael ei gyfri. 
Gochel Buli ci coesgoch. 

(c) Cynghanedd sain fraidd gyfwrdd— 
Treuliais gwelais yn gywir. 
Artaith oer duoer dyblyg. 

(ch) Cynghanedd sain ddibroest— 
Marw fych pan glywych weiddi. 
Pa anaf arnaf amgen. 


2—Cynghanedd Fraidd Gyfwrdd :— 


Hyd y gwyl golwg ddigust. 
1 rodio tref treigl anhun. 


3—Cynghanedd draws bengoll :— 
Tawaf tra tawyf tywyn gwmpas haul. . 


4—-Cynghanedd wreiddgoll :— 
Lle y trosa rhan o’m traserch. 
Menig Ifor a gefais. 


5—Llinellau di-gynghanedd, neu 4 chynghanedd lusg 


amherffaith :— 
Nid felly y mae Morfudd. 


Morfudd weddaidd anghywir. 


Gallai chwilio rhagor o destunau newid peth ar y ffigyrau hyn, 
ond nid llawer. Gwelir fod y prif amrywiadau oddiwrth y 
gynghanedd sefydlog yn digwydd braidd yn rhy fynych i fod 
yn bethau damweiniol:—1, (a), 65; (b), 87; (ch), 514. 
2, 46. 4, 308. 5, 277. 

Peth nodedig hefyd yw fod Dafydd yn aml, pan fo ganddo 
gynghanedd amherffaith—a’i barnu wrth y rhan fwyaf 0’1 
gynghaneddion,—neu gynghanedd lusg yn y braich cyntaf o 
bennill, yn cadw’r cymeriad Jlythrennol neu gymeriad cyng- 
haneddol llawn, megys yn y pennill hwn :— 

Bodlon wyf i'r ganiadaeth, 
Bedwlwyn o’r coed mwyn ai maeth. 
Oyf, I. Rhif 2 8 

Sylwer nad oes gynghanedd o gwbl yn y braich cyntaf, ond fod 
“bodlon”’ a “ bedwlwyn’”’ yn ateb eu gilydd. Dyma eto 
enghraifft arall, lle y mae cynghanedd fraidd gyfwrdd yn y 
braich cyntaf o’r pennill :— 


O ddinau i ddeunant ar Iled 
Oddi yno fy eidduned. 


Er nad yw hyn yn digwydd bob amser mewn Ilinellau o’r fath, 
y mae i’w gael yn ddigon mynych i beri i ddyn feddwl fod cys- 
ylitiad rhyngddo 4’r peth cyffelyb a geir yn y darn cywydd a 
roddir fel enghraifft o’r mesur yn y copi argraffedig o “ Ddos- 
barth Edern Dafod Aur.” Anaml y ceir gan Ddafydd yr ail 
braich o bennill cywydd heb gynghanedd ynddo, ond y mae 
ganddo rai enghreifftiau, megys :— 
_ Ciliawdr cof nid wyf ofydd, 
Calon serchog syberw fydd. 


Sylwer yma hefyd fod geiriau cyntaf y ddwy linell yn cyng- 
haneddu yr un ffunud. Dwg un pennill gan Iolo ni gam 
ymhellach. Dyma fo :— 


Nid oes ond eissiau arver, 
O arvau prydferth nerth ner. 


Yn y braich cyntaf ceir cynghanedd fraidd gyfwrdd rhwng 
“nid oes” ag “ond eissiau,’” ac yna gynghanedd gyrch 
rhwng “arver” ag “ arvau.” 

Felly yr ydym yn cael yng ngweithiau Dafydd, ac yn y 
eywyddau cynharaf broni gyd, enghreifitiau o’r mesur 071 dde- 
chreuad moel hyd ei berffeithrwydd uchaf, a gellir dosbarthu’r 
twf hwnnw yn dri dosbarth, sef 1—Penillion di-gynghanedd. 
2—Penillion a’u braich cyntaf yn ddi-gynghanedd, ond 4 
chymeriad llythrennol neu gymeriad cynghaneddol. 3— 
Penillion cynghaneddol, rheolaidd wrth drefn y rhan fwyaf o 
lawer o waith tybiedig y bardd. 

Ceir y penillion digynghanedd y sydd yng ngwaith Dafydd, 
gan mwyaf, yn y Traethodyn. Y mae yn argraffiad 1789 o 
weithiau'r bardd ryw bump o draethodynnau. Yn yr “‘ Ym- 
ddiddan rhwng y Bardd a’r Brawd Llwyd,” sydd yn y mesur 
hwn, ceir 96 o linellau. O’r rheiny, y mae 4 yn rheolaidd eu 


—_ 

cynghanedd. Ceir yn y gerdd 27 o benillion yn odli fel 
cywydd, a’r leill yn odli ar sillafau di-acen. Dyma enghraifft 
or penillion a nodwyd olaf :— 

Nid ydyw Duw mor greulon 

Ag y dywaid hen ddynion, 

Ond celwydd yr offeiriaid 

Yn darllain hen grwyn defaid ; 

O’r nef cad pob digrifwch, 

Ac o uffern bob tristwch, 

Cyn rheitied i mi brydu 

Ag i tithau bregethu ; 

A chyn iawned i mi glera 

Ag i tithau gardota. 


Nid oes ynddynt gynghanedd ond ar ddamwain yn unig, ond 
yn gymysg a hwy ceir llawer o linellau yn odli fel cywydd, 
cryn nifer ohonynt yn foel, ac ereill 4 chynghanedd ynddynt. 
Dyma siampl o’r pennill cywydd di-gynghanedd :— 

Mi a euthum at y Brawd 

I gyffesu fy mhechawd, 

Iddaw ’r addefais, hyd gwn, 

Mai eilun prydydd oeddwn. 


Nid oes yn y llinellau hyn yn gyffredin ddim cymeriad llyth- 
rennol ychwaith, ac y mae’r iaith yn llawer mwy sathredig yn- 
ddynt, a’r pynciau, drwodd a thro, yn debycach i’r materion 
yr oedd y clerwyr, yn ol y traddodiad, i ganu arnynt—ffrae 
rhwng y bardd a’r mynach, trwstaneiddiwch y bardd wrth 
garu, a phethau tebyg. Eto, ar dro, y mae’r bardd yn cloi ei 
benillion sydd yn null y cywydd 4 Ilinell gynghaneddol, megys 
yn y rhai hyn :— 

Gwae fi na Wyr y forwyn 

Glodfrys a’i llys yn y llwyn. 


Ac na bu im o’m Illofrudd 
Les am unbennes, na budd. 


O cheraist eiliw ewyn, 
Lliw papir oed hir hyd hyn. 


Mi a ganaf, myn fy Ilaw, 
Y pader fyth heb peidiaw. 


108 Y BEIRNIAD 


Dro arall, dygir y cymeriad cynghaneddol i mewn, megys yma: 
Llaesa boen y dydd a ddaw— 
Lles oedd i’th enaid beidiaw. 
Tuedd y bardd yn ei Draethodynnau yw defnyddio’r pennill 
cywydd, a’iduedd yn y pennill hwnnw yw ei gloi 4 chynghanedd. 
Y mae hynny yn edrych yn debyg i ran yn nhwf y cywydd o 
fesur y “ traethawd ”’ neu y “ traethodyn,” neu y “ traethodl.” 

Cadwodd y Traethodyn ei le am ganrifoedd—o adeg Dafydd 
ap Gwilym, neu gynt na hynny, hyd oes Twm o’r Nant neu 
ddiweddarach fyth, a diau fod iddo wasanaeth arbennig yn ol y 
traddodiad llenyddol. Yn ei “ Awdl 1 Dduw” (Myo. Arch., 
td. 532), y mae Llywelyn Goch yn sén am ddaioni Duw a’i 
ddrygioni yntau bron bob yn ail Ilinell, cystal 4 dywedyd 
‘‘ ewnaethost ti fel hyn ac fel hyn, a minnau felly ac fel arall.”’ 
Ymhlith ei bechodau ef ei hun, cyfeiria at “‘ Gywydd Marwnad 
Lleucu,” yn y geiriau hyn :— 

Gwneuthum ar draethawd geuwawd gywydd 
Lleucu yn eilfar lliw caen elfydd. 
Pa beth yw ystyr y llinellau hyn? Tebyg fod “ traethawd” 
yn cyfeirio at y mesur y canodd y bardd farwnad Lleucu arno, 
ond pa beth yw “ geuwawd gywydd” ? Yn y cyntaf 071 gy- 
wyddau ymryson a Dafydd ap Gwilym, y mae Gruffudd Gryg 
yn cyhuddo Dafydd o gymryd arno garu—mewn gair, o 
ganu ffug. Wrth ei ateb, dywed Dafydd yntau yn ei dro :— 
Nid llai urddas, heb ras rydd, 
Na gwawd, geuwawd o gywydd. 

Ymddengys 1 mi fod Llywelyn Goch yn y geiriau uchod 
yn addef fod yn fai arno ganu’r “‘ geuwawd gywydd,” ac yn 
ddiau y mae Dafydd yn cyferbynnu “ gwawd” 4 “‘ geuwawd 
gywydd ” mewn ffordd sy’n awgrymu mai cerdd ddychymyg 
yw “ geuwawd,” peth sy’n cyd-fynd a’r traddodiad am bynciau’r 
beirdd. Ond rhodder y dehongliad a fynner ar y geiriau, 
y peth sy’n bwysig yw fod y ddwy linell a ddyfynnwyd o 
waith Llywelyn Goch yn cysylltu’r “ traethawd ” a’r cywydd 
a’u gilydd, a bod Dafydd ap Gwilym, wrth ei amddiffyn ei hun 
rhag Gruffudd Gryg, o ran ystyr, yn gwneuthur yr un peth. 
Ai Bardd yn troi yn deultiwr, neu hyd yn oed yn canu ar fesur 

y clerwr oedd Llywelyn Goch? Buasai wrth wneuthur 
hynny yn pechu yn erbyn y traddodiad Menyddol, yn mynd 
yn erbyn ceidwadaeth y beirdd, fel y gwna rhywrai ymhob 
gwlad, o droidro. Dechreuodd Dante, meddir, ganu ei gerdd 
fawr yn Lladin, ond daethai dechreuad y Dadeni a’i iaith i’w 
ganlyn, ac yr oedd yn rhy gryf iddo, er ei fod ef yn hoff iawn 
or hen iaith glasurol, pryd yr oedd ei gyfaill Guido Cavalcanti 
yn ei herbyn.: Nid Ilai, yn sicr, oedd ceidwadaeth y beirdd 
Cymreig. Sonia Gruffudd Roberts am honno yn ei lyfr difyr 
a chraffi—a dyddorol sylwi wrth fynd heibio ei fod ef yn ysgrif- 
ennu yn yr Eidal. Gofynna ei gydymaith iddo onid ellid newid 
peth ar drefn y mesurau Cymreig, ac etyb yntau :— 

Ni welafi reswm yn erbyn hynny, o bydd synnwyr ag ym- 
ddygiad yr ymadrodd yn godde, ond megis mewn parri o ddefaid 
ar lan ffrwd, e fydd ar bob un ofn dechrau myned drosodd, eithr 
pan elo un o’r blaen, y Ileill i gyd yn ddiarswyd a ganlynant. 
Felly, am na welodd y prydyddion neb yn arfer y fath yma, ni 
lefus neb ddechreu, ond pe gwelent un oi blaen, ni rusai’r Leill 
wrth fynd ar i ol. 

Cymharer y dyfyniad hwn 4a’r gosodiadau pendant yn Ilyfr 
Edern Dafod Aur, na ddylai bardd ganu ar fesurau a phynciau 
clerwyr, er fod yn rhydd iddo ‘“‘ymyru ar Deuluwriaeth.” 
Nid oes amheuaeth nad oedd y beirdd yn cadw yn dynn at eu 
defodau. Cymerer eto ddarn o Lyfr Gruffudd Roberts :— 

** Rhaid gwybod,” eb ef wrth ei gydymaith, “ fod llawer peth 
ymysg y beirdd heb reswm i’w roi drosto, ond darfod iddynt 
hwy... ei safedlu, a chan nad oeddynt ond gwyr megis ereill, 
nid yw'r pethau a ddarfu iddynt hwy i gynglydu a’i derfynu mor 
awduredig na allo rhai ereill ddoedyd yn i herbyn, megis y 
gwnaethont hwythau am Ddafydd ap Gwilym ag ereill oedd wyr 
enwog oz blaen, canys er bod enw a son mawr am fagod o feirdd 
hen trwy Gymru, hynny a fu, yn fwy 0 eisiau gwyr cyfanddysg 
odidawg a di-ddiffig mewn gwybodaeth ag ieithoedd, a brenin 
fydd unllygeidiog ymysg deillion.”’ 

Sylwer yn arbennig ar y cyfeiriad yn y dyfyniad uchod at 
Ddafydd ap Gwilym. Mynegir fod y beirdd wedi dywedyd 
yn ei erbyn ef ac ereill oedd wyr enwog. Am ba beth y 

1“*Da queste parole apparisce che alla lingua latina, ch’era quella _ 


allora usata dai dotti, Guido Cavalcanti preferiva la lingua volgare.”— 
Fraticelli, La Vita Nuova. 

gwnaethant hynny, onid am ei fod yn torri dros y cloddiau ? 
Y mae praw da fod Dafydd wedi gwneuthur hynny. Ceir 
peth o adlais y ffrae yn y cywyddau ymryson rhyngddo ef 4 
Gruffudd Gryg. Fel y dywedais eisoes, testun drwg anaele 
sydd ir cywyddau hynny yn argraffiad 1789 o weithiau Daf- 
ydd, a gwn fod rhai yn eu hameu. Ond nid wyf fi mor barod 
i’w taflu dros y bwrdd. Cyn belled ag y gellir eu dyall, y mae 
ynddynt lawer o bethau sy’n perthyn 1 helynt y Cywydd. 
Yn ei gywydd cyntaf, y mae Gruffudd yn dychanu Dafydd 
am son cymaint am ei gariad, ac yn ei gyhuddo o ganu celwydd : 

Er dengmlynedd i heddiw 

Dafydd a ddywawd, wawd wiw, 

Fod yntho gant, ond antur, 

O frathau dyrnodau dur ! 

Celwydd, mwyn brydydd, mewn brad, 

A draethodd Dafydd, druthiad ! 

Pei bai Arthur, ddur ddewrgorf, 

A wnai fiysg derfysg ar dorf,— 

Gwir yw, pe bai’r gwewyr oll, 

Cynyrchiol mewn can archoll, 

Gwyllt ryfel a gynhelis, 

Gwir yw, na byddai fyw fis! ” 
Etyb Dafydd, ond, ysywaeth, nid yw mor eglur a’r Cryg :— 

Nid llai urddas, heb ras rydd, 

Na gwawd, geuwawd o gywydd ; 

Cywair ddelw cywir ddolef, 

Cywydd gwiw Ofydd, gwae ef ! 

Un a’i cais, arall a’i cant, 

Enw gwrthgas, un a’i gwrthgant. 
Nid wn i pa beth yw ystyr y ddwy linell olaf os nad yw Dafydd 
yn edliw i Ruffudd mai dynwared cerdd arall y mae. Cadarn- 
heir hynny gan linellau yn nes ymlaen, lle dywed Dafydd 

Gwr heb hygarwch gwawdydd, 

Gwyro oi ben gerdd y bydd 

Crair pob ffair, a ffurf gweheirdd, 

Cryglyfr bost, craig lefain beirdd. 

Nid oes lle mae maith y medd 

I geiniaid cerddau Gwynedd, 

Eithr torri athrod hiraen 

Braisg gofl yw y brisg o’i flaen. 

Dyma ddywedyd yn lled blaen mai dynwared yr oedd beirdd 
Gwynedd, ac mai ereill oedd yn torri’r brisg iddynt. Ac eto: 

Pawb a wnai adail pybyr, 

O chaid gwydd, ag iechyd gwfr ; 

Haws yw cael, lle bai gwael gwfdd, 

Siwrnai dwfn, saer na defnydd. 

O myn wawd, urddwawd eurddof, 

Aed i’r coed, benadur cof. 


Sef, chwilied am eu ddeunydd ei hun. Gorffenna Dafydd 
y cywydd hwn drwy herio Gruffudd 1 ganu “‘ cywydd 0’i hen- 
wyddeihun.” Etyb Gruffudd yn egniol drwy hawlio ei brofi: 

Tyngodd na wnaf a’m tafawd, 

Gorau gwr, ond gwyro gwawd ; 

Arwydd na fynnwn eiriawl, 

Wyro ermoed air o’r mawl. 


Pa beth yw “ gwyro gwawd”? Yn nes ymlaen, cawn air 
arall, a deifl beth goleu arno. Ebr Gruffudd :— 


Dryglam oer, drwg glwm eiriau, 
I’r dyn ohonom ein dau, 
A difa ei ben a’i dafawd, 
Lle bai a newidiai wawd. 


“ Gwyro” neu “newid gwawd ’’—dynwared, neu ddwyn a 
thrwsio cerdd rhywun arall? Wedi gwadu’r cyhuddiad yn 
gadarn, sonia Gruffudd am yr “organ ym Mangor,” ac am 
Ddafydd yn dyfod yno, ac ebe fo :— 


Pawb o’i goffr o roi offrwm 

O’r plwyf, er a ganai’r plwm ; 

Hoff oedd yng Ngwynedd, meddynt, 
Yn newydd et gywydd gynt ; 

Bellach, gwywach ei gywydd, 

Aeth yngwyllt ei warth yngwydd. 


Yn ei ateb i hyn, dywed Dafydd yntau :— 
Llyma’r tyst, lle mae’r testun, 
Gwardd hir, yn ei gerdd ei hun ; 
Cynt i’n gWydd i cant yn gerth 
(Cefn i’r Dudur ab Cyfnerth) 
Ym, er march gw¥dd, hydd hoywddaint, 
Ag i’ organ seinian saint, 
Caniad talm, cyn oed dolef, 

Cenau taer, nag y cant ef, 

Pam i rai, ddifai ddefawd, 

Pefr nerth dros dalu gwerth gwawd, 
Was dewr hy ei west yrhawg 

Ar Dudur wr odidawg ? 


Awerymat mai “cefnir’’=cefn-hir, a ddylai fod yn y bedwaredd 
linell uchod ac mai “‘ ir 4i ’’=yr 4i, yw’r darlleniad yn y nawfed. 
Os felly, y mae yn amlwg fod y darn yn s6n am ryw ymryson 
a fu rhwng y ddau pan ddaeth Dafydd i Fangor gynt. “ Oed 
dolef ’—amser cychwyn hela? Naturiol felly fuasai canu I’r 
“march gwydd,” a dyma at hynny son am yr “organ,” ac 
edliw i Ruffudd ei fyned ‘“‘ ar west Tudur.” I ddiweddu’r 
cywydd hwn, y mae Dafydd yn herio Gruffudd i ymladd. 
Etyb Gruffudd drachefn ei fod yn barod i dderbyn yr herr, a 
dywed nad yr un a fyddai ei dynged ef ag un Rhys Meigen :— 

Anodd i brydudd unig 

Ymwrdd & dyn agwrdd dig ; 

Medra bwy/ll, a mydr o ben,— 

Mogel, nid wyf Rys Meigen. 


Wedi hyn, dywed Dafydd mai “‘ draenen gwawd ”’ neu “ eithin- 

en iaith Wynedd” y gelwid Gruffudd. Dywed y cal ef fwy 

o roeso ym Mon nag a gai Ruffudd yn y Dehau, ac edliw iddo 
fod blaen ei dafod yn blwm. 


‘“‘Gwn,” meddai “nad wyt un enw a Rhys Meigen,” ond— 


Gallai fod am dafodau 
Unwedd ych diwedd ych dau ! 


Yn ei gywydd nesaf, y mae Gruffudd yn gofyn i’w gariad, 
Gwerfyl, a’ielyn, Tudur Goch, ei esgusodi am beidio 4 chanmol y 
naill a dychanu’r llall, am fod yn rhaid iddo ymryson 4 Dafydd, 
a gorffen yn o gds y mae’r ddadl, a Dafydd yn peri i Dudur 
Goch adael rhyngddo ef a’1 elyn. Ni wyddom ddim am Dudur 
Goch, na’r helynt a ddechreuodd y ffrae, ac anodd iawn yn wir 
yw dyall y cywyddau yn llawn, ond y mae yn Iled eglur fod 
yma ran 0 ymryson y cywydd—darn o ddadl yr hen a’r newydd. 


Y Llyfrgell Genedlaethol, T. GWYNN JONES. 
Aberystwyth. | 

66 T\YN ailile” y galwai pobl dduwiol Llan y Gors yr hen 

Jonah Puw, ond yr oedd y publicanod a’r pechaduriaid 
ers blynyddoedd,mewn aml gynghor a gynhaliwyd ar ei achos ar 
gadeiriau y “Ring Bach,” wedi penderfynu, heb neb yn 
tynnu’n groes, mai cythraul rhagrithiol oedd, a chan fod lawn 
mwy o gariad brawdol yn seiat y Ring nag ymhlith y frawdol- 
iaeth yng nghapel Gilgal, byddai’r crefyddwyr yn newid eu 
meddwl am dano yn amlach na’r pechaduriaid. Yr unig un 
yn y plwyf oedd yn ceisio pasio-dedfryd ystyriol a diragfarn 
arno oedd Mr. Jenkins y person, ond gan nad oedd ef yn perthyn 
ir un o’r ddwy gymdeithas a enwasom, ychydig iawn o ddy- 
lanwad a gai ei syniadau. 

** Welist ti’r hen Jona’n chwerthin rywdro ?” meddai’r gwr 
parchedig wrthyf unwaith, pan oeddem yn cyd-gerdded o 
gynhebrwng. 

“ Naddo, am wn i,” meddwn innau, “ ac mae’n anodd genni 
feddwl y medar o,” 

“Wel, marcia di be ydw i’n ddeud wrthat ti,” ebe Mr. Jen- 
kins,“ os ceith yr hen Jonyn fyw’n ddigon hir i chwerthin,dyna’r 
pryd y ceith oi aileni. Mirydach chi’r Ymneillduwrs yma yn 
rhy felltigedig o sych i wybod be ydi gwlith y nefoedd.”’ 

Un o Fén oedd Jonah Puw, wedi dyfod i Ben y Marian yn 
was bach ugeiniau o flynyddoedd yn ol. Mewn oes pan oedd y 
rhan fwyaf o weision ffermwyr yn gwario pob dimai 0’u henillion 
am gwrw a cherddi, ac yn edrych ar sobrwydd a’i rinweddau 
cynorthwyol fel math o falltod sydd yn disgyn ar hen bobl, yr 
oedd sén drwy’r plwyf am was Pen y Marian fel dyn ifane dif- 
rifol ac ystyriol. Wrth fyw yn fain, a rhoi pob dimai heibio 
ond yr hyn a wariai ar lyfrau diwinyddol, heliodd Jonah dipyn 
0 geiniog go ddel, a gwnaeth ei fywyd sobr gymaint o argraff 
ar yr hen Wmffra Pen y Marian, fel y rhoes Dinah ei ferch yn 
wraig iddo. Pan roed yr hen wr ym meddrod ei dadau wrth 

ffenestr fawr hen eglwys Llanfesach, daeth Jonah yn denant 
Pen y Marian. Nid rhaid dwedyd mai fo oedd trysorydd a 
phen blaenor Gilgal, ond anaml y byddai’n yngan gair yn y 
seiat ond i alw sylw at dlodi’r casgliadau, neu i ddiarddel un o’r 
aelodau. Pan ddelai achos annymunol felly o flaen yr eglwys, 
byddai pob un o’r blaenoriaid ereill a’u pennau yn eu plu, yn 
ceisio ymddangos mor fychan ag y gallent yn y sét fawr, rhag 
i neb o berthynasau’r pechadur feddwl bod a wnelent hwy a’r 
ddedfryd. Ar achlysuron felly, yr oedd Jonah ar ei oreu yn 
taranu melltithion yn erbyn pechodau ac ysgafnder yr oes; 
pan ddelai’r pechadur yn ol i geisio ei le, Jonah a fyddai’r pryd 
hynny a’i ben yn ei blu, a phob un o’1 gydswyddogion am y 
cyntaf yn rhedeg i ymddiddan 4@’r edifeiriol. ; 

Weithiau, gellid gweled rhai o ffermwyr ieuainc Llan y 
Gors yn pengrymu y tu ol i’r gwrychoedd, ar nosweithiau di- 
loer, ac yn ystelcian yn euog i gyfeiriad Pen y Marian i geisio 
benthyg tipyn i dalu’r rhent hyd y pen-tymor nesaf, ond deuent 
oddiyno bob amser yn dalsyth ddigon, ac heb falio yn y byd 
pwy a’u gwelai. Arwydd oedd hynny nad oedd eu balchter 
na’u tlodi wedi ei leihau yr un ddimai goch. 

Yr oedd i Jonah ddau fab, Morys a Robert, ac yn groes i bob 
rheol y clywsom erioed am dani mewn amgylchiadau o’r fath, 
yr oedd y ddau yn debyg i’w tad. Trigai Morys, yr hynaf, 
gartref ar y flarm, a gwyddai pawb mai ef oedd perchen mwy 
na hanner y stoc. Dyn distaw, gweithgar, oedd Morys, yn 
gorffen hau cyn i'w gymdogion ddechreu, ac wedi toi ei deisi 
cyn ir lleill gael y llafur ir gadlas. Yr oedd ei dad wedi 
gadael y cwhl bron yn ei law, ac yn ei hen ddyddiau yn cymryd 
yr esmwythyd nas cafodd cynt, yn eistedd ar gornel y setl yn 
darllen Athrawiaeth yr Iawn neu’r Esboniad diweddaraf. 

Perthynai’r un diwydrwydd a’r un penderfyniad haearnaidd 
1 Robert, ond bod ganddo lawer mwy o allu meddwl, ac nid 
oedd yn ddistaw fel ei dad a’ifrawd. Yr oedd ganddo rywheth 
digri i’w ddywedyd wrth holl hen ferched y plwyf, a chan mai’r 
hen wragedd sydd yn gwneuthur ac yn torri cymeriadau yn y 
pentrefi, yr oedd iddo air da gan bawb. Pan yn Ilanc, gwnaeth 
enw eglwys Gilgal yn enwog drwy Gymru fwy nag unwaith 

drwy ymddangos ar ben rhestr yr Arholiadau, a gobeithiai ei 
rieni ei weled rywdro yn bregethwr mawr. Ond nid yng nghyf- 
raith yr Arglwydd yr oedd pleser Robert, ond yng nghyfraith yr 
arglwyddi, a rhwymwyd ef gyda Mr. James y Twrne yn Nhre’r- 
caerau. Cyn bod yn ddeg ar hugain oed, dewiswyd ef yn Aelod 
Seneddol dros ran isaf Sir Dre’rcaerau, a gwyddai pawb nad 
oedd hynny ond dechreu ei yrfa. 

Fel y cynhyddai Robert yn ffafr y Saeson, ai balchter a thra- 
hauster ei dad yn fwy annioddefol. Rywle yn y gegin, wedi eu 
cuddio’n ofalus y tu ol 1 fwndeli o’r Athrofa a chyhoeddiadau 
enwadol ereill, yr oedd y papurau Saesneg yn cynnwys areithiau 
Robert. Nisonnid gair ym Mhen y Marian am y papurau hyn, 
ond ambell dro, pan fyddai pawb arall wedi myned i’w hun a’u 
heddwch, byddai’r hen ddyn yn cloi drws y gegin, ac yn tynnu 
allan y papurau llychlyd a’u tannu ar y bwrdd 0’i flaen. Gan 
na wyddai’r un gair o Saesneg, rhaid oedd iddo fod yn fodlon ar 
fesur hyd areithiau ei fab wrth hyd areithiau’r gwleidyddwyr 
ereill, a chyfrif pa mor aml yr oedd enw Mr. Robert Pugh, neu 
** the hon. member for Trercaerau ”’ i'w weled yn y prif erthyglau. 
Pan fyddai Jonah yn torsythu mwy nag arfer ar y buarth, neu 
yn siarad yn o ddreng gyda’r gweision, meddai Dic y gwas :— 

** Mi wn i’n iawn lle bu’r hen harthgi hen ddyn ’ma yn pori 

neithiwr: wedi bod yn cyfri dannadd Bob bach y mae o. 
Ond ’gei di weld y ceith o glenc ryw ddiwrnod, cin wiriad a bod 
bara mewn torth.”’ 
- Pan oedd Robert wedi bod yn y Senedd bedair blynedd, a 
Jonah Puw yn gadael gwaith y ffarm fwyfwy yn llaw Morys, 
disgynnodd yr ergyd gyntaf i brofi gwerth Piwritaniaeth yr hen 
flaenor. Yr oedd Morys wedi bod yn aredig drwy’r dydd, a 
phan ddaeth i’r ty gyda’r nos, yr oedd yn ofni fod y “ gafod ” 
arno. 

“ Twt,twt,”’ meddai’i dad,‘ neith tipyn bach o annwyd ddim 
drwg iti. Brysia i orffan troi’r hen gae ’na.” 

Aeth Morys i’r cae drannoeth, ond bu raid iddo ollwng cyn 
einio, a dyfod ir ty i orffwys. Ymhen y pum niwrnod, aeth y 
meddyg (a wysiwyd ar y funud olaf) yn araf ofnus , fel 1ar ar far- 
wor, at Jonah pan oedd yn carthu’r ystabl, ac, yn null ofer ofal- 

us y meddygon, dechreuodd siarad ar draws ac ar hyd am y 
pneumonia. 

** Henw ar ryw glefyd, ’ddyliwn,”’ medd Jonah, ‘* wrth is®n 
o. Ond be’ mae pobol anwybodus a hen ffarmwrs yn i alw fo, 
Doctor Prys ?” 

“Llid ar yr ysgyfaint fydd pobol yn i alw o yn y cyrrau 
yma,” medd y meddyg, yr hwn oedd erbyn hyn yn teimlo 
fel dyn yn cael ei groesholi mewn llys barn, a’i achos yn ddrwg. 

“Felly wir, ac mi rydach chin meddwl bod y ddau’r un 
peth ?” 

“Yr un peth yn union.” 

‘““ Ag mae o ar Morys, ydio?” 

‘““Mae Morys yn diodde oddiwrth y pneumonia.” 

‘* Doctor,” meddai Jonah yn ddiamynedd, gan bwyntio’i fys 
drwy’r we bry copyn oedd ar ffenestr dalcen yr ystabl, “‘ welwch 
chi gae Llain Mawr yn y fan acw ? Mae o wedi hannar i ’redig, 
ag mae rhaid i orffan o cyn yr wsnos nesa. Pa bryd rydach chi 
*n meddwl y medar Morys ail ddechra ? ”’ 

Edrychodd y meddyg arno rhwng llid a dirmyg. ‘“ Jonah 
Puw,” meddai’n drist, ‘ rydach chi’r cythral cleta y clywodd 
*y nwy glust is6n am dano yrioed—y dyn i hun, yn siarad mor 
ddi-damp a thasa fo’n ddim ond ci. Duw a faddeuo i’ch calon 
galad chi,—mae arna 1 ofn na chyfyd Morys druan byth eto.” 

Tremiodd y ffarmwr arno am funud, fel pe buasai’n awyddu 
gwneuthur gwaed arno. Yna gosododd y brwsh bras yn ofalus 
y tu cefn i’r drws, ac wedi sychu ei ddwylo mewn hen sach oedd 
ag arogl y guano eto arno, cerddodd yn hamddenol at y ty. 
Wrth y drws, tynnodd ei esgidiau, a cherddodd ir Ilofft fel 
dyn yn myned i’w grogi. Ar ben y grisiau, daeth yn sydyn 
wyneb yn wyneb 4 Beti Twm, yr offeiriades a gadwai’'r ddau 
ddrws sydd un ymhob pen i deml bywyd. 

““Hym,” ebe Jonah’n gras, “ chlywis 1 mo Dinah Puw yn 
deud i bod hi’n disgwl i gwely.” 

‘““Naddo, miwn,” atebai Beti, ‘a thasa hi felly, mi fasa’n 
treio gneud hebdda 1.” 7 

“Be di dy fusnas di yma heiddiw, felly ? ”’ 

** Wedi dwad rhac ofn yr ydwi, Jonah Puw. ‘Ni wyddoch 
na’r dydd na’r awr,’ chwadal y Comman Preiar.”’ 

* Dos o ngolwg i, ’r deryn corff,” taranai Jonah, ac heb fwy o 
lol, gwthiodd hii lawr y grisiau a thrwy’r drws, er mawr syndod 
a phleser i’r doctor. Yna aeth i fyny’n ol, ac ar ol agor drws 
y llofft firynt, y peth cyntaf a welai oedd Dinah Puw ar ei 
gliniau wrth ochr y gwely, yn ysgwyd yn ol ac ymlaen fel coeden 
mewn storm. Wrth ei hochr, yr oedd Mari’r forwyn yn 
ceisio’i chysuro, ond heb fawr o arddeliad ar ei gwaith. Saf- 
odd Jonah wrth y drws, fel peth wedi tyfu yno, a chan furmur 
yn aneglur wrtho’i hun, fel dyn yn darllen y papur newydd am 
rywbeth hollol amhersonol, medd ef, yn ddigon uchel i Dr. 
Prys ei glywed :—“ y trydydd gwrthrych a welid yn yr ystafell 
oedd wyneb gwelw Morys Puw, yr hwn a adawodd yr aredig ar 
eihanner, ac a fu farw o'r hyn a alwai Dr. Prys yn llid 
ar y niwmonia.” 

Am fwy na phythefnos, prin y cai neb air ganddo. Yr oedd 
fel dyn wedi ei syfrdanu, am ddyfod i’w fyd rywbeth na wyddai 
am dano o’r blaen. Y gwir am dani oedd, na wyddai Jonah 
ddim am Angau yn ei Frenhinllys nesafi mewn. Nid oedd yn 
cofio marw ei dad na’i fam, a dyma’r cynhebrwng cyntaf o 
Ben y Marian ar ol claddu’r hen Wmffra. Ceisiai’i gyd- 
swyddogion a phawb arall roi gair o gysur iddo, ond nis mynnai. 
Un bore Sul wrth basio i’r capel, synnwyd ffermwyr Llan y Gors 
yn fawr pan welsant y rhych a adawsai Morys ar ei hanner, 
wedi ei gau allan yn ofalus gyda gwe o wifrau. Am dair blyn- 
edd, gadawyd y darn tir heb ei gyffwrdd, ond yr oedd yn amlwg 
ir neb a wyddai rywheth am ffirwythlondeb blodau’r meysydd, 
fod rhywun gofalus iawn yn chwynnu yno bob dydd. a 

Casglesid dau gynhaeaf ar feysydd ereill Pen y Marian, ar ol 
marw Morys, ac yr oedd y trydydd bron yn barod. Tua’radeg 
yma, dechreuodd Jonah gofio am ddamwain a ddigwyddodd 
iddo ychydig fisoedd cyn hynny. Yr oedd, y pryd hynny, yn 
sefyll o flaen yr hen Loffti, yn tynhau tipyn ar y bit, oher- 
wydd bu gorfod arno adael ei lyfrau diwinyddiaeth a mynd 
yn ol at waith y ffarm ar ol colli Morys. Yr oedd Dic y 
gwas wedi gweled llygoden fawr ym mwyd y moch, ac wedi 

ei chynnyg gyda charreg, ond yn Ile taro’r Iladrones, dis- 
gynnodd ochr finiog y garreg ar balfais y gaseg. Dychrynnodd 
hithau, a rhoes lam ymlaen, gan daro Jonah 4 llorp y drol yn 
elochr. Bu’r briw’n gryn loes iddo am ddiwrnod neu ddau, ond 
ni ddywedodd air wrth neb, canys ymfalchiai mewn Stoiciaeth 
o'r fath. Cyn pen yr wythnos, yr oedd wedi anghofio popeth 
am yr anffawd, a dyma’r sut y daeth i’w gof drachefn. 


Yr oedd wedi bod yn lladd gwair gydag ymyl y cloddiau yny © 


Cae Cam, ar gyfer y peiriant drannoeth. Gwyddai’n eithaf da 
fod rhyw boen yn ei ochr yn mynd yn waeth waeth beunydd, 
ond ni ddychmygodd unwaith fod dim a wnelai hynny 4’r 
ergyd a gawsai gan y llorp, ac nid oedd y boen, er cynddrwg 
oedd, yn blino nemor ar ei ysbryd ; dywedai wrtho’i hun mai 
rhyw swmbw!l oedd a yrasai Duw i’w berffeithio. Unwaith neu 
ddwy, ceisiodd archwilio’r fan yr oedd y boen, ar ol i bawb fynd 
i gysgu, ond methai a chanfod dim arwydd drwg. Ond hedd- 
yw, wrth dorri braswellt y Cae Cam, wedi gorffen yr ochr isaf, 
ymunionodd braidd yn sydyn i roi’ stric ar y bladur, a theimlai 
rywheth yn wlyb areiochr. ‘‘ Rydwi’n chwysu’n ofnatsan yn 
y lle mae’r hen boen ’na,” meddai wrtho’i hun, ond buan y 
dechreuodd feddwl fod hyn yn rhywheth gwaeth na chwys, ac 
yn glynu yn ei ddillad. Tynnodd am dano o dan y gwrych, a 
chafodd fod ei ochr chwith yn un briw mawr gwaedlyd, a 
chofiodd am yr ergyd. Rhoes ei gdt am el ysgwyddau noethion 
cyn gynted ag y gallai, a gwnaeth y gweddill 071 ddillad uchaf 
yn bac twt, a chariodd hwy tua’r ty ar un ysgwydd, a’r bladur 
ar y llall. 

‘“‘ Dinah,” meddai wrth ei wraig, “‘ mae genni dipyn o neges 
yn y dre yfory. Gofala di, da chditha, fod Dic yn sticio ati i 
ladd Cae Cam cyn nos.” 

‘“* Neges by bé ?” ebe’r wraig. ‘“*‘ Mae rhwbath sydyn ofnats 
wedi dod trostach chi.” 

“Ona,” meddai yntau dan grynnu, “‘ mae’r peth ar y meddwl 
i ers misoedd.” 
* * x * 


Yr oedd Jonah Puw newydd orffen gwisgo am dano yn ystafell 
breifat Dr. Prys. 

“Mi rowch ryw enw clyfar ar y tipyn briw yma reit siwr 
genni, doctor,” gofynnai’r claf yn ddigon cas. 

** Enw digon cyffredin, rhy gyffredin o lawer,’’ ebr y meddyg. 

*Ydach chi’n siwr ohono fo y tro yma, deudwch ? ” 

“Cyn siwred a’r tro dwytha.”’—Edifarhaodd y meddyg 
caredig filoedd o weithiau am ei eiriau, ond byddai tymer af- 
rywiog Jonah Puw yn codi’r hen ddyn ym mhawb weithiau. 

** ’Ydw i gin waethed a Morys bach ? ” 

** Gwaeth, mae arna i ofn.” 

*“Y giansar, decin i?’ Crymodd y meddyg ei ben. 

** ‘Ydi hi’n riw iws treio oparesion ? ” 

“Dim iws 0 gwbwl. Rydach chi wedi aros yn rhy hir, 
Jonah Puw bach.” 

“Faint o amsar sy genni i fyw eto, ta?” gofynnai’r hen 
Wr, gan grynnu’n wynebwelw ar ymy! cadair freichiau’r doctor. 

Yr oedd Dr. Prys yn ddistaw am ychydig. O rywle ymhen 
arall y stryd, clywid corn y stemar bach wrth gychwyn ar ei 
“‘mordaith faith 1 Fon ” (“ Ma’r hen stemar na’n hwyr heidd- 
iw ” meddyliai Jonah). Wedyn daeth ais hogyn o rywle yn 
galw cw—w—i ar gyfaill o’r un golygiadau ar fywyd. (“ Mi 
fuom innau’n medru gneud sWn felna ers talwm ’’). 

‘Wel,’ meddai’r meddyg o’r diwedd, “’does neb a Wyr. 
Chwe mis neu hwyrach.. . lai.” 

“Tad!” meddai Jonah. Nid oedd y newydd wedi cael 
amser i suddo 1’w ymwybod eto. (“ Bedi’r hen figiaris sy ar y 
cardia na tybed ? ” meddyliai ynddo’i hun, ‘‘ ag ym mhrun o’r 
poteli na mae o’n cadw’r hen ogla ma?”’) Yna torrodd yr 
argaeau, a daeth chwerwder tair blynedd o hiraeth allan yn Ilif. 

‘** Tydach chi ddim yn meddwl fod y Brenin Mawr yn frwnt 
iawn wrtha i, a finna wedi gneud y ’ngora 1 wasanaethu o ers 
trigain mlynadd ? Dyna Morys bach yn 1 fedd, a finna’n mynd 
mewn poena a nychtod ar i ol o.” 

Yr oedd y meddyg yn ddyn o ysbryd caredig, a mwy o lawer 
o dduwioldeb yn ei galon nag ar ei wefusau. Gwyddai bob 
amser am y gair iawn i’w ddywedyd wrth rai fel Jonah. 

*“Mae Robert gynnoch chi eto, a mae Cymru’n mynd yn 
falchach ohono bob dydd.” 

Tynnodd Jonah o rywle y peth tebycaf i wén a welsai y 
doctor erioed ar ei wyneb. ‘“‘ Mae Robat genni o hyd,” meddai, 
‘“‘a mae Cymru’n mynd yn falchach ohono fo bob dydd.” 

Oedd, yr oedd gwahaniaeth mawr ynddo erbyn y bore. Ni 
allai Dinah Puw lai na sylwi bod ei atebion yn fyrrach nag arfer 
a’irwgnach yn gasach. ‘“ Ma ’na riwin wedi sathru ar gwnffon 
yr hen ddyn,” meddai Dic wrth fwyta’i frecwast, ond ni allai 
yntau mwy na’i feistres ddyfalu beth oedd yr achos. Pan oedd — 
y pryd ar orffen, dyma’r postman 1 mewn gyda Ilythyr i 
Jonah Puw. Darllenodd yntau ef drwodd yn ofalus, ac ar ol 
gorffen, aeth ymiaen yn hamddenol gyda gwaith cyntaf y 
dydd, sef y weddi deuluaidd. ‘‘ Darllan bwt o bennod, Dic,” 
meddai wrth y gwas, ac wedi i Dic hercian yn llafurus drwy 
dduciaid Edom, aeth Jonah i weddi. Un weddi oedd ganddo 
at y ddyledswydd foreol, a gwyddai’r teulu’n dda am bob gair 
ynddi, a byddai Dic weithiau yn sibrwd y geiriau 0’1 flaen yng 
nghlust Mari, ond heddyw, ar y canol, cododd pawb eu pennau 
mewn syndod. Yr oedd wedi gadael allan ganol y weddi— 
ymbil hir ar yr Hollalluog i fendithio “‘ y rhai ohonom sydd ar 
wasgar, yn llafurio mewn uwch cylchoedd na ni.” 

“Ma na rwbath o le ar yr hen dderyn, myn fend i,” meddai 
Dic wrth Mari. ‘“ Sylwis ti fod o wedi gadal allan y mantlpis 
mawr heiddiw ? ” 

Pan ddaeth cinio, torrodd Jonah y newydd i'r teulu fod Robert 
wedi boddi y prynhawn cynt. Wedi dywedyd y newydd, 
aeth allan i’r ysgubor heb air yn rhagor. Yr oedd yn dechreu 
deall pethau o’r diwedd. Yr oedd wedi meddwl ar hyd ei oes 
ei fod yn un o’r etholedigion, a dyma Dduw o’r diwedd yn ei 
gosbi am fod mor rhyfygus. ‘‘ Y marw yma,” meddai wrtho’i 
hun, ‘‘ rydw i’n dallt popeth ond hwn. Dyna ben ar Morys a 
Robat, a dyma Anga’n mynd i nghymryd inna yn sport eto, ac 
yn mynd i gael hwy] wrth y ngweld i’n gwingo cynmynd. Ond, 
fel mae byw fi, mi arbeda i’r drafferth iddo.”” Estynnodd ei 
law 1 ben yr ysgubor, a thynnodd raff gerdded hir o’r t6. Yna 
aeth allan i’r caeau 1 ymgrogi. 


* * * x 

Ni fu erioed gynifer o bobl y wlad yn Nhre’rcaerau a’r bore 
wedyn. Yr oedd yr amaethwyr wedi gadael y cynhaeaf ar y 
meysydd, ac yn gwastraffu’r oriau heulog yn disgwyl i’r cwrt 
bach agor. Yr oedd sén wedi mynd drwy’r wlad,—fel pob sén 
sydd a cholyn ynddo,—fod Jonah Puw wedi ei gymryd i’r 
rheinws y noson cynt am fod yn feddw ac aflywodraethus. 
Wrth gwrs, yr oedd pawb yn credu’r stori, oherwydd po fwyaf 
annhebig i wir y bo stori gas, tebycaf yn y byd fydd o gael ei 
choelio. Heblaw hynny, yr oedd Jonah wedi cymryd gofal i 
wneuthur ei hun yn ddigon cyhoeddus i bawb, a phlant y wlad 
a’r dre wedi rhedeg yn lluoedd ar ei ol. Esboniai pobl dduwiol 
a phobl garedig y fro,—yn enwedig y person,—ymddygiad y 
ffermwr drwy ddywedyd fod marw Robert a hiraeth am Forys 
wedi bod yn ormod iddo, a’i fod yntau wedi ceisio, gyda graddau 
amlwg o lwyddiant, boddi ei ofid mewn diod. Yr oedd criw y 
Ring Bach ar uchelfannau’r maes, yn taeru wrth bawb mai’r 
hen arfer ddirgel wedi torri allan oedd, ac yr oedd gwyr y seiat 
a’r person, yn ogystal ag arglwyddi’r Ring, wedi dyfod rr llys i 
wybod pwy oedd yn iawn. Wedi hir ddisgwyl, agorwyd y 
drysau, a chafodd rhyw un rhan o ddeg o’r bobl le i eistedd. 

Y cyntaf i roi ei dystiolaeth oedd Rolant Jones y Plisman, 
neu ar lafar plant, Roli Ben Buddai. Tystiodd yntau mewn 
llais sych, swyddogol, iddo weled y cyhuddedig y noson cynt 
yn cicio ei het silc ar hyd y ffordd, a thrwy hynny yn torri ar 
heddwch y Brenin. Pwysai ’n arbennig ar lawenydd ac uchel 
chwerthin Jonah Puw, ac yn ben ar bopeth, pan gyhuddodd ef o 
fod yn feddw, a phan geisiodd ganddo fynd adref yn ddistaw, 
gwthiodd Jonah yn sydyn ei het swyddogol ef (y plisman) am 
ei glustiau, a bu raid cael Huw William y Go i’w thynnu’n ol 
dros eidrwyn. Ar ol gwrando ar un neu ddau o dystion ereill, 
gofynnwyd i Jonah beth oedd ganddo i’w ddwedyd drosto’i hun. 

Edrychodd yntau dros y Ilys, yn wén o glust i glust ar ol 
clywed hanes het y plisman. Yna gwnaeth araith fel hyn :— 

‘“* Foneddigion, ’rydach chin fy nabod i ag yn gwhod tipyn 
o f’hanas i, ac yn dallt yn iawn un mor sych-dduwiol oeddwn 1. 
Wel i chi, dair blynadd yn ol, mi gladdis hogyn bach ”—(yr 
oedd Morys dros chwe throedfedd o hyd)—“y ffarmwr gora 

Oyf. I. Rhif 2 9 

roes i law ar gorn gwydd yrioed. Ddoe, mi glywis fod 
Robat, yr ydach chi gid yn meddwl cimin o hono fo, wedi 
boddi. Mae ’na beth arall go ryfadd yn f’hanas i na wyddoch 
chi ddim am dano fo. Mae f’ochor chwith i’n gig noeth i gid, 
ag mae Dr. Prys yn deud ma’r giansar ydi 0, a mi roth riw chwe 
mis imi i fyw eto, ond erbyn heiddiw, ma’n debig na roe 0 ddim 
chwe diwrnod imi. Foneddigion, ’rydwy’n diolch 1 Dduw ”— 
(yr oedd yr ynadon wedi cuddio eu llygaid ers meitin)—“ imi 
gal byw’n ddigon hir i gicio fy het ora unwaith yn f’oes, ac os 
cai fyw i fynd allan o’r cowrt yma, mi cicia hi eto. Raid imi 
ddim deud wrthach chi, deicin i, na chyffyrddis i rioed a thropyn 
o ddiod, ag y mod i mor sobor ddoe ag ydw ’r munud ’ma, ond 
ma’n ddrwg iawn genni os brifis i drwyn Mr. Jones y plisman 
’ma. Mi dalith Dinah Puw am het newydd iddo fo’n reit siwr.”’ 

** Ond beth oeddech chi’n neud hefo’r rhaff yna ? ” gofynnai’r 
prif ynad iddo. 

** Wel, teimlo’r oeddwn i fod Anga wedi chwara dau gast mor 
fudur hefo mi, ac yn mynd i chwara cast butrach eto,—a 
finna, sylwch chi, yn methu dallt y marw ’mao gwbwl. A ml 
benderfynis arbad y draffarth iddo fo. Crogi f’hun oeddwn i’n 
mynd i neud hefo’r rhaff ’na. .. ond neis i ddim, diolch i 
Dduw, neisiddim. Mi ai adra heiddiw dan ganu’r holl ffordd, 
a’r peth cynta ’na i fydd gyrru Dic i orffan redig rhych Morys 
bach. Wedyn, mi fydda i farw’n ddigon bodlon. . . a wedi 
1 Dinah Puw ddwad ar f’ol 1 mi fydd y teulu’n gyfa.” 

(SWn pesychu a chwythu trwyn enbyd o gyfeiriad y person). 

“Ud gair, Jodah Puw, cyd i chi fyd adra. Beth dath i chi 
dewid ych beddwl bor sydyd,” meddai’r ynad, a’i ffunen ar ei 
wyneb. 

Safodd Jonah yn syth fel milwr o flaen ei lywydd, a thynnodd 
el law, am y tro cyntaf, oddiar ei ochr friw. A meddai, fel un 
yn dywedyd cyfrinach yr oedd newydd ei chlywed :— 

““Cofio ddaru mi, pan oeddwn i yn troi’r cwlwm, fod Iesu 
Grist wedi adgyfodi! ” 

Aed ag ef allan ar yr ambiwlans, y person ag yntau’n gor- 
foleddu am yr uchaf. 

W. J. GRUFFYDD. 

pay y cafodd Llywelyn ap Gruffudd chwarae teg ar law 

gwerin na hanesydd. Barn y cyntaf yw mai gWr o 
athrylith ddisglair ydoedd, ond anwadal a byr o benderfyniad ; 
anghytyb hefyd yw barn yr hanesydd pendant amdano, fel 
un llwyddiannus, ond ffodus, gochelgar, ond pW ei ganfyddiad. 

Gellir esgusodi barn y werin, gan fod yr haneswyr hwythau 
yn ei hategu a’i phwysleisio. Hysbysant ni, y gwrthweithid 
rhinweddau cryfaf Llywelyn gan wendidau dinistriol. Tn tyb 
ni, fodd bynnag, nid yw anghysonderau cymeriad Llywelyn 
yn ddim wrth eiddo’i haneswyr yn ei ddisgrifio. A phan glor- 
iennir ef gan yr Athro J. E. Lloyd yn ei Hanes Cymru, tram- 
gwydda yntau trwy ei orofal, gan iddo roi dedfryd arno ar bwys 
gweithredoedd arbennig, ac nid cyfanswm gwaith ei fywyd. 
Anodd hefyd peidio a gofidio fod yn rhaid i’w Hanes, er hyfryted 
yw, adael argraff anfoddhaol ar y darllennydd, a hynny oher- 
wydd y rhinwedd hwnnw a ddylid ei ganmol fwyaf ynddo fel 
hanesydd: llithra’r rhinwedd o gymryd gofal i’r bai o ddiffyg 
beiddgarwch. Cwynodd un adolygydd nad oes lledrith a Iliw 
yn ei Hanes; tueddir ni i gwyno’n hytrach nad oes dynion 
byw ynddo. 

Llwyr feddiennir haneswyr y Llyw Olaf gan ddau beth, sef, 
mai ab Iorwerth yw Llywelyn Fawr, ac mai diglod fu diwedd 
gyrfa ap Gruffudd. Edrychant yn ol i gymharu ac ymlaen 1 
gollfarnu. Ond ple mae’r tegwch ? A’r Athro Lloyd ei hun 
yn dyst, digymar o ran disgleirdeb fu gyrfa ap Gruffudd yn 
holl hanes ein cenedl ; ond nid digon ganddo ysblander bywyd 
ein harwr, heb fynnu ei dywyllu drwy gymharu a thaflu 
prudd-der y gorchfygiad olaf dros ei wrhydri o’r blaen. 

Gwelir i ddechreu fel y gwthir ab Iorwerth i’r ymdriniaeth 
ar berthynas ap Gruffudd 4’r eglwys, “Ar y cyfan, yr oedd 
Llywelyn ar delerau cyfeillgar a’r eglwys, er nad oedd fel Lly- 
welyn ab Iorwerth yn amlwg fel noddwr a sefydlydd mynachdai.’ 
Ond ar yr un anadl, ychwanegir :—‘‘ Mewn gwirionedd, yr 

oedd oes codi mynachlogydd newydd yn cyflym fyned heibio ; a 
gwrthweithiad wedi dechreu.”” Trai ydoedd; ac felly, carem 
awgrymu nad teg yw cymharu 4 Llywelyn ab Iorwerth, a oedd 
ar flaen y llanw. Eto, prin y buasai angen ir Llyw Olaf gy- 
wilyddio sefyll wrth ochr ei daid yn hyn o beth :— 

“Yr oedd ap Gruffudd ar y telerau gorau ag aelodau yr holl 
urddau crefyddol. Yn 1274, ymunodd abadau Ty Gwyn, 
Ystrad Fflur, Cwm Hir, Ystrad Marchell, Aberconwy, Cymer 
a Valle Crucis i’w amddiffyn yn erbyn cyhuddiadau Esgob 
Llanelwy, gan sicrhau’r Pab ei fod ar y blaen fel amddiffynnydd 
erymus i’w hurdd hwy. Rhoddes gapelau brenhinol Llan- 
badrig a Llanbeblig i Aberconwy ; a chynorthwyid ef yn aml 
ynglyn 4 materion y llywodraeth gan Abadau Cistercaidd. 
Cododd urddau newydd o fyneich a brodyr, a Ilwyddasant dan 
ei nawdd; a hawdd yw casglu y pleidiai sé] mynachaidd, 
oddiwrth y nifer mawr o frodyr Cymreig yn ei lys.” 

Sylwer hefyd fel y dylanwedir ar haneswyr gan ddiwedd 
disyfyd ei yrfa :— 

““Tawn y gall diwedd anffodus ei fywyd beri i un oeri yn 
el ganmoliaeth, gan yr awgryma na feddai, er ei holl ragoriaeth- 
au, allu’r gwladweinydd i ragweld a rhagofalu fel y Llywelyn 
hynaf. Rhaid cyfrif iddo fethu codi goruwchadeilad parhaol 
yn ystod y naw mlynedd o heddwch a goruchafiaeth 0 1267 i 
1277, a hynny mewn rhan, beth bynnag, o herwydd ei ddiffyg 
rhagwelediad a threiddgarwch. Nid oedd ganddo y reddf 1 
synhwyro perigl o’r pellter.”’ 

Tueddir ni i wrthod derbyn y sylwadau hyn fel yn derfynol 
gan y gwirioneddau a ganlyn :—Ni ellir dangos fod gwladwein- 
iaeth y cyntaf yn rhagori ar eiddo’r olaf oddieithr yn y cyfnod 
diweddaf o’u bywyd. Dewisodd y ddau dywysog heddwch, 
pan oedd heddwch yn bosibl: plygent yn ddibetrus pan oedd 
raid: defnyddiasant eu buddugoliaethau gyda gofal mawr: 
ceisiasant gymorth penaduriaid ereill, pan oedd galw am hynny ; 
gwrthodasant delerau heddwch pan wyddent yr enillid -mwy 
trwy oedi; yn wir, doethach a mwy meistrolgar yr ymddengys 
yr ail na’r cyntaf yn y math hwn o fargeinio. Annichon esbonio 
ei lwyddiant adeg Cynghrair Amwythig heb roi’r clod iddo am 

ei ddoethineb fel gwladweinydd, wrth ddadleu eihawl. Cynyg- 
iodd ei gyfaill, Simon de Montfort, iddo yn Pepton (1265) dros 
Henry III., ei gydnabod yn Ilawn fel Tywysog Ffiwdal holl 
Gymru. Yn 1267, cynygiwyd iddo gan y Tywysog Edward, ei 
elyn, yn ymarferol yr un breintiau, a chyfaddefa’r Athro Lloyd 
mai buddugoliaeth hynod i Lywelyn oedd lwyred y cydnabydd- 
id ei hawliau y pryd hwn: “ Derbyniwyd cymaint oddiar law 
y brenin a adenillasai Orsedd Lloegr, ag a fynesid oddiar ar- 
weinydd plaid a oedd ar gwympo mewn gwarth.”’ 

Ac meddai yr Athro Tout,—‘“ Daeth Llywelyn allan o ym- 
gyrch aflwyddiannus ar delerau na chafwyd mo’u tebyg ond 
anfynych trwy fuddugoliaeth ar faes y gwaed.” Go ryfedd 
yw 1 hyn ddigwydd i dywysog prin o allu i ragweld, ac heb 
dalent wleidyddol. 

Ac yn awr, beth am wleidyddaieth glodfawr Llywelyn ab 
Jorwerth y sonnircymaintamdani? Treuliodd ei flynyddoedd 
olaf i gyflawni deubeth, y cyntaf yn ynfyd a’r llall yn anfad. 
Yr ynfydbeth oedd ei ymgais 1 gadw annibyniaeth Cymru 
trwy gyfamodau priodasol o bobtu’r goror. Ond tuedd ym- 
gyfathrach o’r fath oedd rhoi mwy o esgus i’r barwniaid Nor- 
manaidd dros geisio llyncu’n wancus rannau o Gymru, a’u 
corffori 4’u treftad. Yn bendifaddau, fe godai rhyw arglwydd 
ar y goror rhagllaw i hawlio Rhufoniog neu Elfael fel ei eiddo 
trwy etifeddiaeth yn ogystal a thrwy goncwest. Polisi ynfyd 
ydoedd, a gwrthgenedlaethol, ac heb addewid heddwch 0’i 
fewn. Anfadwaith y Llywelyn a elwir y Mawr ydoedd ymroi 
a’i holl egni i geisio sicrhau y dywysogaeth ar ei ol i’w fab dof a 
diniwed Dafydd. Os tywyllodd dallineb lygaid tywysog 
Cymreig erioed, dyna fu rhan ab Iorwerth yn hyn o beth. 
Am ei fab hynaf, Gruffudd, gWr dewr ydoedd, Ilawn talent ac 
ynni, gwir wladgarwraChymro. Eto, beth a wnaeth Llywelyn? 
Dewis Dafydd, a garai esmwythter a heddwch uwchlaw 
popeth, ac yn hanner Sais 0 galon, yn gystal ag o waed ; mab 
ei fam, ysywaeth. Hwyrach mai o orfod, 0 herwydd addewid 
ir brenin, y gwnaeth Llywelyn ef yn etifedd iddo ; ond sut byn 
nag, ymlafuriodd am hir amser i berswadio’r penaethiaid Cym. 
reig i blygu i’w ewyllys yn hyn o ynfydrwydd. Llwyddodd. 

Teyrnasodd Dafydd, ac aeth y dywysogaeth yn chwilfriw, 
effaith a ragwelsai unrhyw un a feddai’r gallu pell-dreiddiol a 
honnir i Lywelyn Fawr gan yr haneswyr hynny a hoffant fych- 
anu’r Llyw Olaf. Onid y cyntaf wedi’r cwbl, a haeddai’r gair 
na allai synhwyro perigl o hirbell ? 

Ymhellach, fe’1 danghosodd ap Gruffudd ei hun yn Iawer 
mwy ymarferol os nad doethach, na’i daid, yn yr un a’r unrhyw 
amgylchiadau. Ymgyfamododd ab lorwerth ag Alexander 
or Alban; gwnaeth ap Gruffudd gynghrair mwy ffafriol byth 
a’r wlad honno yn 1258, pan ymrwymodd larll Monteith 4’r 
barwniaid na wnaent heddwch ar wahan 4 Lloegr, ac y pleid- 
ient dynhau rhwymau masnach rhwng yr Alban a Chymru. 

Ac ynglyn ag Arglwyddi’r Gororau, diogelach ydoedd polisi 
y Llyw Olaf, a mwy manteisiol nag eiddo’i daid. Sylwer ar 
Iwyddiant ei bolisi yn ei berthynas 4 Simon de Montfort. Pe 
derbyniasai gynygion cyntaf Simon, prin fuasai’r wobr am 
gynorthwyo. Ond gwrthododd Llywelyn ei help hyd y munud 
olaf, pan oedd ei lwyr angen ar Simon, a phan oedd yn barod i 
dalu unrhyw bris iddo am dano. Dyna’r unig ffordd i esbonio 
Cynghrair Pepton—enghraifft o bell-welediad Llywelyn. 

Yn olaf, prif hawl y Llyw Olaf i’r enw gwladweinydd yw na 
adawodd, er mwyned a charediced ei galon, i unrhyw gysyllt- 
iadau personol ei demtio 1 ymddwyn yn wreigaidd yn groes i 
fuddiannau’i wlad. Aberthodd Llywelyn Fawr heddweh Cym- 
ru ar allor ei gariad at ei fab Dafydd. Ond carcharodd ap 
Gruffudd ei frawd hynaf Owain Goch, er gwaethaf ymbil y 
beirdd a’r bobl; a chaethiwodd Rodri brawd arall yr un modd, 
rhag mor anhydrin a pheryglus oeddynt. A phe cawsai Lly- 
welyn ei ffordd ei hun y tebyg yw mai cyffelyb fuasai ei ym- 
ddygiad at ei frawd Dafydd, a rhwystresid felly, o bosibl, y 
trychineb alaethus o farw’r Llyw Olaf, a rhoddesid cyfeiriad 
newydd i Hanes Cymru, ac amgenach testun i'w hanesydd. 

Pennaeth dinod ydoedd Llywelyn ap Gruffudd yn 4254: 
trwy frwydr unawr yn 1255, daeth yn Arglwydd Eryri, y teitl 
uchaf, gyda llaw, a hawliodd ab lorwerth iddo ei hun. Yn 
4256, ymestyn ei lywodraeth dros y Berfeddwlad hyd at Gaer, 
dros ganolbarth Cymru hyd at Ddinefwr. Yn 1257, ef biau 

Bowys, Ystrad Towi, Morgannwg. Yn 1258, arwisga deitl na 
hawliwyd erioed cyn hynny gan un disgynnydd i Gunedda ; 
sef “ Tywysog Cymru”; yn nyddiau ei fri mwyaf, “‘ Tywysog 
Aberffraw ac Arglwydd Eryri” ydoedd ab Iorwerth. Llyw- 
elyn ap Gruffudd oedd Tywysog cyntaf Cymru, yn gystal a’r 
olaf. Darostyngodd Llywelyn Fawr Gymru gyfan mewn 
un mlynedd ar ddeg; ond pum mlynedd a gymerodd ap 
Gruffudd i’w wneuthur ei hun yn ben. O 1260 hyd 1265, cad- 
arnha ei afael ar ei wahanol diriogaethau a daw i gysylltiadau 
gwleidyddol 4 Lloegr. Gweithiodd mor ddiwyd a deheuig, 
nes ennill o hono drwy Gynghrair Pepton gydnabyddiaeth 071 
deitl newydd. 

Rhwng 1265 a 1267, mynnodd gadw i fyny urddas a breintiau 
y teitl newydd, heb gwtogi arnynt, costied a gostiai; a llwydd- 
odd i’r fath raddau nes gorfodi i'w elyn, y Tywysog Edward, roi 
iddo gymaint a’i gyfaill a’i gydbleidydd, De Montfort. Cyf- 
undeb Amwythig yn 1267 ydoedd pinacl aruchelaf Hanes 
Cymru. Am y deng mlynedd rhwng 1267 a 1277, ni laciodd ei 
afael ar Bowys a Cheredigion ; a ffynnodd y Dywysogaeth yn 
aruthr. Nid enw gwag oedd y teitl newydd, ond cynhelid ef 
gan wriogaeth ffyddlon ddibetrus holl fan benaethiaid Cym- 
ru. Yr oedd Llywelyn mor boblogaidd gyda gwyr eglwysig a 
Henry I.; ac nid ail ydoedd i Henry II. am gadw’r esgobion 
mewn trefn. Cyn gywreinied a manyled ydoedd ei lyw- 
odraeth ag eiddo Hywel Dda. Cydnabyddid ei safle gan 
Arglwyddi’r Goror, gan lysgenhadau’r Pab, gan y Pab ei hun. 
Yn 1272, pan esgynnodd Edward I. ir orsedd, ef ydoedd y 
barwn cadarnaf yn Lloegr a Chymru. 

Tybed a allasai ddringo cyn gyflymed r’r fath safle pe’n am- 
ddifad o ragwelediad, treiddgarwch, a’r reddf i synhwyro 
perigl o hirbell ? Sarhad ar ei yrfa a fuasai gwadu iddo feddu’r 
cynheddfau na fedrai undyn, pa mor ffodus bynnag, ddringo 
hebddynt i’r man a gyrhaeddodd ef. 

Ni chymer haneswyr un amser fywyd Llywelyn i esbonio ei 
farwolaeth, ond haws yn eu golwg gymryd ei angau i egluro’i 
fywyd. Hwyrach mai haws, ond anhecach o lawer. 

Llanllechid. W. H. JONES. 

CENEDLAETHOLDEB MEWN 
CERDDORIAETH 


S oes Gymro yn tybio fod i’w genedl, fel cenedl, genadwri 
ir byd; fod ganddi deithi ac ansoddau neilltuol, y gall 
ychwanegu at gyfoeth y byd trwy eu meithrin, boed hysbys 
iddo mai breuddwydio y mae, a’i bod yn hen bryd iddo ddefiro 
oi gwsg. Nid oes y fath beth a chenedlaetholdeb mewn 
cerddoriaeth nac mewn lIlenyddiaeth; 0 ganlyniad nid oes 
neilltuolion meddwl cenedlaethol i roddi cyfrif am gynyrchiad 
gweithiau mawr mewn unrhyw wlad. Damwain yn unig 
yw fod gwledydd neilltuol yn hynod am eu Ilén, eu celfydd- 
yd, neu eu cerddoriaeth. Ac os nad oes cenedlaetholdeb yn 
y pethau hyn, nid oes ychwaith mewn cymeriad, na dim 
arall; ac nid oes genedl, namyn tyrfa o bobl yn digwydd 
cydfyw yn yr un wlad. 

Yr un a’n hysgydwodd o’n breuddwyd gwag yw’r Proffeswr 
D. Jenkins, un o’n cerddorion pennaf ac un o olygyddion ein 
hunig gylchgrawn cerddorol. Ar hyn o bryd, a ni eto yn 
rhwbio ein llygaid ac heb orffen deffro, teimlwn yn bur an- 
foddog ; ond hwyrach y deuwn i ddygymod a’r peth yn y man. 
Yn rhifyn Hydref, 1910, o’r Cerddor dyry Mr. Jenkins y 
datguddiad hwn i ni, ond yn rhyfedd iawn ni chafodd yntau, 
ar y cychwyn, weledigaeth eglur—gweled dynion megis 
prennau yn rhodio y mae. Cyn pen y ddeufis, pa fodd bynnag, 
erbyn Cerddor Rhagfyr, y mae yntau wedi llwyr ddeffro— 
ysgytiodd Ernest Newman bob mymryn o’r hen ofergoel 
cenedlaethol allan ohono. Teimlwn fel cenedl, na, nid fel 
cenedl, ond fel trigolion Cymru, yn falch o athrylith gerddorol 
Mr. Jenkins, 01 feiddgarwch, ac 01 ddiwydrwydd diflin ar hyd 
ei oes. Ond pa faint bynnag yw ein hedmygedd o Jenkins 
y cerddor, nid yw hyn ynddo ei hun yn hawlio iddo wran- 
dawiad fel athronydd. Cyn gofyn i’n cerddorion ieuainc 
lyncu yr athrawiaeth hon, a cholli symbyliad y temlad 

cenedlgarol, ‘gadawer ‘inni weled a yw sylwadaeth ac ymres- 
ymiad yr ysgrifennydd ar yr un safon a’i gerddoriaeth. 

Ar y cychwyn y mae syniadau Mr. Jenkins mor niwlog 
fel nad oes ynnom fawr o ffydd yn ei gasgliadau. Wrth sdn 
am gerddoriaeth y Saeson dywed, “‘ Mae yna rywhbeth yn fwy 
penodol yng nghynyrchion yr oll o’r cenhedloedd eraill ; 
rhywheth y gellwch ei weled a’i deimlo ar unwaith.” Onid 
cenedlaetholdeb sydd yn rhoi bod i’r “‘ rhywbeth mwy penodol ” 
hwn sydd yng nghynyrchion y cenedloedd eraill? O nage! 
Ac eto dyma ddywedir ymhellach ymlaen, ‘‘ Cwestiwn an- 
hawdd ei benderfynu ydyw pa beth sydd genedlaethol, er 
y gellir dweyd gyda rhwyddineb fod digon o wahaniaeth 
rhwng cerddoriaeth y Ffrancwyr a’r Ellmynwyr; ac eto 
rhwng eiddo y Rwssiaid a’r Llychlynwyr. Ond pwy fedr 
ddweyd beth sydd yn cyfansoddi y gwahaniaeth ?”’ A hyn 
cytunwn yn hollol. Pan glywir ambell alaw, gwyddom 
trwy reddf megis nad Cymreig fydd hi, eithr Gwyddelig, 
neu Ysgotaidd. Ac eto nid oes y fath beth a chenedlaeth- 
oldeb, oblegid dyma ddywedir wrthym gan Mr. Jenkins: 
“Ein syniad ni am genedlaetholdeb ydyw fod yna un neu 
ddau o feddyliau mawr yn perthyn i bob gwlad yn rheoli 
ac yn arglwyddiaethu yn feddyliol ar y rhelyw, fel y gwnaeth 
Bach, Handel, Beethoven, a Wagner yn yr Almaen.” Nid 
yw y Proffeswr yn gorffen ei eglurhad, ond gwelir yn amlwg 
i ba le yr arweinir ni. Cytuna pawb fod Wagner wedi dy- 
lanwadu yn ddwfn ar ei gydgenedl, ond awgrymir yma nad 
oedd Wagner wedi etifeddu dim fel Ellmynwr i roddi cyfeiriad 
penodol iw athrylith a’i alluoedd. Fel un wedi ei eni yn 
Sir Frycheiniog ni chafodd Mr. Jenkins ond anfanteision 
dirfawr. Digwyddodd fod yn gerddgar, yn athrylithgar, 
ac yn llawn penderfyniad, ond nid oedd yn ddyledus i’w 
waed Cymreig am ddim. Dychymyg bywiog y Celt, pw! 
ysprydoliaeth a rhamant y Cymro, ofergoel gwag! Nid 
fel Cymro ond fel D. Jenkins y mae y cerddor o werth i ni. 
Am y Dr. Parry dywedir, ‘‘Siaradodd a breuddwydiodd 
ein hen athraw lawer am ysgol Gymreig, ac y mae eraill ar 
ei ol yn credu y gallant wneud rhywheth ir un cyfeiriad, 

ond er cymaint o destunau Cymreig y darfu ef ysgrifennu 
arnynt, ychydig o’r elfen honno, yr un nodweddiadol Gym- 
reig, geir yn ei gyfansoddiadau ef ei hun oddigerth yr alawon 
Cymreig a ddefnyddiai efe ynddynt.” Y mae y Proffeswr 
yn y niwl eto canys llithra i son am yr “ elfen nodweddiadol 
Gymreig,” ermai ei amcan amlwg yw dangos nad oes gen- 
edlaetholdeb 0 gwb] mewn cerddoriaeth. 

Ymhellach ymlaen gwresoga Mr. Jenkins, a dywed bethau 
pendant a hyawdl, er mewn Cymraeg clonciog fel yr eiddof 
fy hunan. “Yr unig genedlaetholdeb a fydd byw ydyw 
hwnnw gaiff ei gynyrchu gan gerddor fydd yn onest iddo 
ei hun; cerddoriaeth a gynhyrfa e1 enaid i’w waelodion 
gan rym teimlad a meddwl, ac iddo ysgrifennu yn y modd 
goreu y medr, heb feddwl am genedlaetholdeb na dim arall, 
ond mér y testun fydd ganddo mewn llaw, yna ni fydd fawr 
gwahaniaeth pa un a elwir ei gynyrchion yn genedlaethol 
ai peldio.”” Dyma baragraph yn cynnwys gwirioneddau 
pwysig, a chasgliadau camarweiniol. Am y cenedlaetholdeb 
nad oes etifeddeg ynddo nid cenedlaetholdeb mohono; galwer 
ef ar ryw enw mwy priodol. Je, meddwn ninnau, bydded 
cerddor yn onest iddo ei hun, ac 7’r elfennau cenedlaethol 
a etifeddodd. “Cynhyrfer ef i waelod ei enaid” Celtaidd, 
os na fynnodd ladd yr elfennau hynny trwy addoli eiddo’r 
Sais yn fwy. Cytunwn yn galonnog a’r cyngor i beidio a 
meddwi am genedlaetholdeb. Yr hwn sydd yn amcanu 
fwyaf at wreiddioldeb yw y pellaf oddiwrtho; felly gyda 
chenedlaetholdeb. ‘‘ Ni bydd fawr gwahaniaeth pa un a 
elwir el gynyrchion yn genedlaethol ai peidio.” O, bydd!} 
Er na wypo’r cyfansoddwr Cymreig ei fod yn cyfansoddi fel 
Cymro, apelia’i gerddoriaeth at galon ac argyhoeddiad y genedl. 
Er na allant ddywedyd ‘‘ Wele yma ”’ neu “‘ Wele Acw ” bethau 
Cymreig, eto gall fod adsain yn eu heneidiau yn ateb i bob 
nodyn. A gwyddom pan ddigwyddo hyn y bydd y tramorwr 
yntau yn adnabod y gerddoriaeth fel rhywbeth a fedd gym- 
eriad oi eiddo ei hunan—distinctiveness ; nid rhyw lastwr 
Germanaidd neu Italaidd a fydd, ond cynnyrch naturiol y wlad, 
ac fel ei chreigiau a’i cheunentydd yn llawn rhamant. 

Dyma frawddeg ragorol eto, er nad yn wreiddiol iawn,— 
“ Kisieu cael gafael ar y dewrder hwn faidd gydfyned 4g an- 
ian.’ Tle, wrth gwrs! Ond nid “ anian”’ fel drychfeddwl dan- 
soddol annelwig—anian cenedl yn ei thueddiadau a’i thra- 
ddodiadau. Meddai cyfaill wrthyf ryw dro, ‘“‘ Wyddost ti beth 
sydd yn cyfrif am yr elfen gyffrous a rhyfelgar sydd mewn 
llawer o gerddoriaeth Jenkins ? Wedi etifeddu ysbryd bywiog 
a gwrol hynafiaid ymladdgar y mae ; mi glywaf yn ei gorawdau 
eco llawer cadymgyrch gyffrous yn erbyn y Normaniaid ym 
Mrycheiniog.”” Chwerddais y pryd hwnnw am ben y dychym- 
yg, ond heddyw, o’r ddau, gwell gennyf gredo fy nghyfaill nag 
un negyddol y proffeswr. ‘‘ Dewrder i gydfyned 4g anian.”’ 
Ie, dewrder Barrie ac Ian Maclaren i ysgrifennu am bethau Ys- 
gotaidd nes gwneuthur eu gweithiau yn fydenwog; dewrder 
Ceiriog i ganu am y grug a’r ehedydd, ac nid i geisio efelychu 
Miltwn ; dewrder Daniel Owen i ddisgrifio cymeriadau’r Wydd- 
grug, ac nid i geisio rhamanta fel Syr Walter Scott. 

Erbyn mis Rhagfyr sieryd Mr. Jenkins yn ddifloesgni iawn ; 
arweiniodd Ernest Newman ef allan o’r niwl. Dyma ddywed 
yr olaf, ‘“‘ Nid oes un gened! hunan-gynyrchiol mewn cerddor- 
laeth. Cyn y gellir sefydlu cerddoriaeth genedlaethol, rhaid 
penderfynu ar beth sydd genedlaethol. Beth sydd yn cyfrif 
fod cymaint o wahaniaeth rhwng Shakespeare, Milton, a 
Tennyson ?”’ Ac ynawr, deuwn at frawddeg a roes yr ysgytiad 
_olaf i genedlaetholdeb y proffeswr,—‘‘ Mewn gwirionedd, nid 
oes y fath beth a cherddoriaeth Saesneg, Ffrancaeg, ac Ell- 
mynaidd. Dim ond dau fath o gerddoriaeth y sydd—y da avr 
drwg.”’ Meddai Mr. Jenkins, ‘“‘ A’r uchod yr ydym yn hollo! 
gytuno,” ac yntau ddeufis ynghynt yn haeru fod gwahaniaeth 
rhwng cerddoriaeth Firengig ac Ellmynaidd! Wedi caffael y 
goleuni ychwanegol hwn, sonnir am y gwahaniaeth rhwng 
Ceiriog, Islwyn, Elfed, a Dyfed, fel prawf nad oes genedlaethol- 
deb mewn Ilenyddiaeth. Y casgliad anocheladwy ydyw, nad 
yw barddoniaeth Ceiriog ac Islwyn yn Gymreig neu y buasai’r 
ddau yr un fath 4’u gilydd! Amlwg yw, oddiwrth hyn, mai 
unffurfiaeth yw hanfod cenedlaetholdeb. A ninnau bob amser 
yn arfer synnu oherwydd yr amrywiaeth rhyfedd a geir ymhob 

teulu, er y berthynas agos sydd rhyngddynt, ac er cymaint o 
debygrwydd teuluaidd sydd rhwng yr aelodau. Ymbhelaetha’r 
ysgrifennydd ar y pwnc yma, a dywed,—“‘ Cyfansodda pob un 
fel y mae ei deimlad yn ei arwain, ac anghofia mai Cymry ydynt, 
ond ymgollant yn eu gwaith gan fynegu yr hyn roddwyd iddynt 
yn ol y gallu a’r medr sydd ganddynt i’w gyfleu.” Gwir, O 
Gerddor! Pan ddaw y meistr yr ydym yn ei ddisgwyl, 
‘“‘cyfansodda fel y bydd ei deimlad ’’ Cymreig “ yn ei arwain, ac 
anghofia ei fod yn Gymro,” eto adnebydd ei wlad ef fel ei 
phroftwyd, ac anrhydeddir ef gan y byd am iddo ddatguddio 
iddo ddefnyddiau newydd, ac agwedd newydd ar gerddoriaeth. 
“* Anghofiant mai Cymry ydynt.” Paham y defnyddir yr enw 
‘““Cymry ” o gwbl gan yr athronydd, canys mwyach nid oes 
genedl y Cymry, namyn y rhai a ddigwydd fod yn preswylio 
yn y wlad, ac o ryw ddamwain sydd yn gallu siarad Cymraeg ? 

Dengys y dyfyniadau uchod nad ydyw ein cerddor yn glir ei 
syniadau am ei bwne, nac yn gyson ag ef ei hun. Nid yw yn 
ymresymu, ond yn haeru ; a’r awdurdod uchaf sydd ganddo tu ~ 
cefn iddo ydyw Ernest Newman, ysgrifennydd rhagorol, ond 
heb eriloed wneuthur enw iddo ei hun fel cyfansoddwr. Gwn 
yn dda mai ofer fyddai i mi osod fy marn noeth yn erbyn cerddor 
o safle Mr. Jenkins, ond gallaf alw ar wyddoniaeth 1 wrthbrofi 
ei haeriadau, a chred cerddorion llawer uwch nag Ernest New- 
man yn ddiysgog fod elfen genedlaethol ym myd awen a chan. 

Dyma’r cwestiwn i’w benderfynu :—A etifeddir nodweddion 
cenedlaethol, ynte rhyw ddamweinio ymdebygu y mae pobl 
gwlad, o herwydd eu bod, heb yn wybod, yn dynwared bob un e1 
gymydog ? 

Pwy wad fod aelodau o deuluoedd yn dwyn arnynt ddelw eu 
hynafiaid mewn afrifed bethau, ac, er gwaethaf llawer o gy- 
mysgedd, nad yw cenedl ond teulu mawr ? Gwyddom fod gan 
Chineaid a Negroaid neilltuolion na all addysg, na byw wrth 
ochr y dyn gwyn am genedlaethau mo’u dileu. Er cymaint a 
wasgarwyd, ac a gymysgwyd, ac a orthrymwyd ar yr Iddew 
ymhob gwlad dan haul, y mae yr un ysbrydolrwydd ynddo 
heddyw, ar un medr i ysbeilio’r Eifftiaid ag oedd ynddo filoedd 
o flynyddoedd yn ol. 

Nid oes odid bwne mor ddyrys ac mor ddyddorol ag eti- 
feddeg. Hwyrach rywdro y caniata y Golygydd fwy 0 
le i drafod agwedd wyddonol y mater nag a ellir ei roddi 
yn awr. Profir gan y miloedd arbrofion a wneir ac a wnaeth- 
pwyd, yr etifeddir galluoedd a thueddiadau o genhedlaeth 
i genhedlaeth am ganrifoedd lawer. Gwyddom erbyn hyn 
na throsglwyddir, o anghenrhaid, y neilltuolion a dyf mewn 
dyn yn ystod ei fywyd, i’w hiliogaeth; fod tueddiadau a 
galluoedd yn aml a myned yn groups i ganlyn eu gilydd, 
fel pan welom ddyn o bryd a gwedd neilltuol, y gallwn fynegi 
yn lled agos ei gymeriad; ac fod yn bosibl i alluoedd ac 
ansoddau orwedd ynghwsg dros genedlaethau, ac ymddangos 
drachefn. Dysgir ni ymhellach fod pob bywyd yn tueddu 
1 amrywio oddiwrth y type, ond na fydd yr amrywiaethau 
hyn yn crwydro ymhell, ond fel y pendil yn dychwelyd 
drachefn—dyma sydd yn cadw cenedl er cymaint yr amrywio 
rhag colli ei hunaniaeth. 

Ond beth am genedl gymysg ? Dywedodd athro o un or 
colegau wrthyf y dydd o’r blaen nad oes y fath beth a chenedl 
y Cymry. Dylwn ddywedyd mai Sais oedd, ond ei fod yn 
caru y Cymry (na, nid y Cymry ond trigolion y wlad). Cy- 
mysgedd meddai ef oedd trigolion Cymru yn nechreu hanes ; 
wedi hynny daeth Rhufeiniaid a Normaniaid a Ffleming- 
laid a Saeson ir wlad, fel erbyn hyn mai ynfydrwydd yw 
meddwl fod Mr. Jenkins na’r un athro arall yn Gymro. Ym- 
ddengys y ddadl hon ar yr wyneb yn eithaf teg, ond y mae 
ffeithiau etifeddeg yn myned yn hollol groes ir dybiaeth— 
nid mor hawdd yw caffael gwared o neilltuolion cenedl. 
Danghoswyd eisoes fel y trosglwyddir tueddiadau yn aml 
mewn groups cysylltiedig 4’u gilydd; oherwydd hyn, er 1 
ddau o wahanol genhedloedd briodi, nid yw yn dilyn y bydd eu 
plant yn dangos Ilwyr gymysgedd o dueddiadau y ddau. 
Y dydd o’r blaen, gwelais weithiwr yn y trén yn darllen llyfr 
ar Fendeliaeth. Gallasai hwn ddangos i’r athro fod yr arbrofion 
a wnaeth Mendel ar groesi amrywiaethau o’r un rhywogaeth 
o lysiau neu anifeiliaid, yn dangos fod tueddiadau un o’r rhieni 
yn aml yn Ilywodraethol (dominant), ac eiddo’r llall yn aros 

ynghudd mewn un genhedlaeth ac yn ymddangos drachefn. 
Fel hyn, nid yw yn dilyn o angenrheidrwydd fod cenedl fel 
y Cymry, neu y Saeson yn yr Unol Daleithiau, er ym- 
gymysgu lIlawer 4 chenhedloedd ereill, yn colli eu hunaniaeth. 
Y mae yn bosibl i Gymru, er ei goresgyn gan donn ar ol tonn o 
dramoriaid, godi ei phen o’r dilyw a dyfod i’r lan yn hollol 
Gymreig ei hysbryd a’1 nodweddion. Pe bai’n ddoeth, gallwn 
enwil mwy nac un dref sydd wedi bod yn Normanaidd, ac ar ol 
hynny yn Seisnig, ond sydd heddyw yn gartrefi gwladgarwch 
Cymreig. Pwy wyr na all yr un peth ddigwydd eto ? 

Ond, meddai Mr. Jenkins, a chaniatau fod cenedlaetholdeb 
yn bod mewn rhai cysylltiadau, ac fod y Cymry yn genedl er 
gwaethaf y tryblith cymysgedd, nid oes a fynno hyn 4 cherdd- 
oriaeth, gan mai yr un yw hi ymhob gwlad. I hyn yr atebwn, os 
oes cenedlaetholdeb o gwhl, ei fod yn sicr 0’1 ddangos ei hun ym 
myd y meddwl, y dychymyg, y galluoedd creadigol. Ac er 
mai’r un yw rheolau cerddoriaeth ymhob man, a bod yn rhaid i 
bob cyfansoddwr eu meistroli, eto y mae lle i amrywiaeth, Ile rr 
man wahaniaethau sydd rhwng cenhedloedd 4’u gilydd, gwa- 
haniaeth mewn dewisiad testunau a ffurfiau, ac mewn trin 
brawddegau cerddorol—yr holl bethau yr oedd yr awdur yn 
credu ynddynt ym mis Hydref. Yma eto, cawn gymorth y 
gwyddonydd. Dengys efi ni fod pob bywyd yn amrywio, ond 
allan o71 holl amrywiadau mai ychydig sydd yn parhau. 
Dibynna parhad y rhai hyn ar eu cyfaddaster i’r planhigyn neu'r 
anifail, ac ir amgylchiadau y mae yn byw ynddynt. Wrth 
astudio canu y werin (a hwn yw y canu sydd gynhenid ir 
wlad), gwelwn fod man amrywiadau yn eu halawon. Y mae 
rhai caneuon, fel llén gwerin, i’w cael ymhob gwlad. O’r nifer 
mawr o amrywiadau, nid yr un rhai a apelia at y Cymro ag at y 
Sais neu’r Gwyddel, ac yn y dewisiad anymwybodol hwn y’i 
dengys y chwaeth genedlaethol ei hun. Yr wyf yn cofio un- 
waith i bwyllgor o dri,—Sais a dau Gymro, gael eu penodi i 
ddewis tair o Alawon Cymreig at ryw bwrpas neilltuol. -Enw- 
odd y Sais “ Difyrrwch y Brenin”’ a “ Hela’r Sgyfarnog,” ac 
ef oedd yr unig un o’r tri a ddewisodd yr alawon hynny. Ni 
wyddai ef mai Seisnig oedd y ddwy alaw, ac nid Cymreig, ond 

y mae yn ddiddadl fod ei chwaeth Seisnig yn ei arwain heb yn 
wybod iddo. Fel y dywed Hadow, ‘“‘ Y mae gan bob gwlad ei 
hiaith gerddorol ei hun, a’i hidiom ei hunan ; a bydd ei chwaeth 
yn iachus i’r graddau yr ysbrydolir ac y bywheir y genedl gan y 
teimlad cenedlaethol.”’ Fel hyn, dyry astudiaeth o alawon 
gwerin i ni oleuni ar chwaeth reddfol, h.y., genedlaethol, y 
bobl, ac y mae hyn yn wir er i'r alawon amrywio llawer yng 
Nghymru ei hunan,—po rymusaf y bywyd, mwyaf yr amrywio, 
ond fel y danghoswyd uchod, fe geidw yr amrywio o fewn ter- 
fynau. Y maey peth yn wir hefyd er bod llawer 0 debygrwydd 
rhwng rhai o’n halawon ac eiddo cenhedloedd ereill: deillia’r 
tebygrwydd hwn yn naturiol oddiwrth y berthynas a’r gyf- 
athrach sydd rhwng cenhedloedd Europ 4’u gilydd. Er fod 
Mr. Jenkins wedi gwneuthur llawer dros alawon cenedlaethol 
Cymru, gwn mai ei gred yw y rhoddir gormod o bwys ar alawon 
gwerin. Gresyn fod un o’n harweinwyr yn cymryd yr olwg 
yma ar y pwne pryd y mae cerddorion o safle Dr. Vaughan 
Williams, Syr Hubert Parry, Villiers Stanford, ac ereill, yn 
cefnogi’r mudiad. Gwyr y llysieuydd yn dda, os bydd eisieu 
astudio llysieueg (flora) gwlad y rhaid cau’r llygad ar flodau’r 
ardd a’r greenhouse, ac astudio’r grug a’r briallu a’r chwyn. 
Heblaw y gwerth cerddorol sydd ym mlodau gwyllt cerddor- 
iaeth, y mae iddynt eu gwerth gwyddonol, a bydd yr Eth- 
nologist eto’n diolch 1 Gymdeithas Can Gwerin am gasglu defn- 
yddiau efrydiaeth iddo cyn ei myned yn rhy ddiweddar. I 
fyned yn ol at y gymhariaeth, nid yw’r llysiewydd mwyaf eidd- 
gar yn chwennych rhoddi mwy o le 7’r llysieuyn gwyllt nag ir 
Ilysieuyn gardd. Cofier ar yr un pryd fod meithrin a gwella’r 
llysieuyn gwyllt yn rhan bwysig o waith y garddwr ymhob 
oes, a hyd yn oed heddyw, rhaid impio llawer rhosyn hardd a 
llawer brigyn afalau pér ar y pren gwyllt cyn y bydd iddo 
nerth. Ynglyn 4’r olwg yma ar y pwne, dyfynna Mr. 
Jenkins o’r Musical Standard. ‘‘ Ymddengys i ni yn beth mor 
blentynaidd i feddwl os defnyddir alawon y werin y byddis yn 
cynhyrchu cerddoriaeth genedlaethol. Ein syniad am gyfan- 
soddwr ydyw un fedr greu brawddegau tarawiadol eihun. Nid 
ydym yn gweled y dylem gefnogi cyfansoddwr trwy estyn alaw- 

on sydd mewn bod eisoes iddo i’w trefnu.’”” Y mae’r dyfyniad 
hwn eto fel yr almanac hwnnw, peth yn wir a pheth yn bur 
gamarweiniol. Mewn cerddoriaeth, fel mewn llenyddiaeth, nid 
gwneuthur peth o ddim ydyw creu. Yr hyn a wnai Shakes- 
peare yn fawr oedd ei allu digymar i wneuthur pethau cyfiredin 
bywyd a phrofiadau pobl ereill yn rhan o’i feddwl ei hun, a 
rhoi delw ei athrylith ar ffrwyth ei sylwadaeth fanwl. Ac nid 
yr anghyffredin a’r pell yw defnydd gweithiau mawr y byd, ond 
yn hytrach y cyffredin a’r agos. Pan y mae Crockett yn 
ysgrifennu rhamant gyfirous, ac yn ei lleoli yn Germani, nid 
yw hanner mor fyw a phan ddisgrifia y Stickit Minister, neu 
Cleg Kelly, dlawd, garpiog, ddireidus. I gerddor o Gymro, y 
defnyddiau goreu ydyw y Mabinogion, hanes a thraddodiadau 
Cymreig, bywyd Cymreig heddyw, y broddegau a’r acenion 
gwir Gymreig sydd yn rhedeg trwy ei halawon, a’r ysbrydiaeth 
Cymreig sydd i’w gael trwy fyw yn eu cymdeithas nes eu caru. 
Cytunwn 4a’r ysgrifennydd pan ddywed nad yw y ffaith fod 
Edward German wedi defnyddio Alawon Cymreig yn ei Welsh 
Rhapsody yn profi fod y gwaith hwnnw yn Gymreig. Y mae 
llawer Sais cyn hyn wedi bod yn adrodd ystoriau am Gymru, 
ond rhaid cael Hiraethog neu Daniel Owen, oedd wedi eu trwy- 
tho a’u hanianawd, i°w hadrodd mewn ysbryd Cymreig. 
Gwyddom, ysywaeth, fod llawer o’n cerddorion ieuainc na 
wyddant ddim am bethau Cymreig, ac ni fynnant wybod ych- 
waith. Niddaw yr un o honynt byth i safle uchel mewn cerdd- 
oriaeth, oblegid dibrisiant eu hadnoddau naturiol eu hunain, a 
cheisiant efelychu yr hyn sydd yn hollol dramor iddynt. 
Caniateir yn gyffredin fod cerddorion fel Grieg a Brahms a 
Tchaikovsky yn gwneuthur defnydd o alawon y werin, ond dy- 
wedir wrthym nad oedd Bach yn gwneuthur hynny. Cam- 
gymeriad dybryd yw hyn. Nid yn unig fe wnaeth Bach 
ddefnydd uniongyrchol o alawon gwerin mewn amryw 0’i 
weithiau, ond yr hyn sydd bwysicach o lawer, fe sylfaenwyd yr 
Ysgol Germanaidd ar y Chorale, yr hon yn y dechreu nid oedd 
ond cén gwerin o nodwedd gysegredig. Dywed Mr. Jenkins 
ar ol Ernest Newman, ‘“‘ Pe na buasai Bach wedi cyfansoddi 
ond ar gyfer yr Ellmyn yn lle i ddynoliaeth yn gyffredinol, 

ychydig fuasai ei edmygwyr.”’ Y cwestiwn yma ydyw pa 
un a oedd lIlygad Bach ar ddynoliaeth ai ynte ar ei eglwys a’i 
waith fel organist. Credwn fod holl hanes Bach yn dangos fod 
y ewbl o’r Passion Music, y Masses a’r Cantawdau eglwysig 
wedi eu hysgrifennu yn gyntaf er mwyn ei ardal a’i eglwys, ond 
fod athrylith Bach mor fawr nes torri dros bob terfynau. A 
thrwy wneuthur ei oreu yn ei gylch ei hun, a defnyddio’r hyn 
oedd wrth law yn Ile benthyca o wledydd ereill, felly y daeth 
Bach yn gyfansoddwr ir byd. Enghraifft ragorol arallo hyn 
yw hanes Balakirev y Rwsiad a’i bedwar cydymaith. Pender- 
fynodd y rhai hyn gasglu pob math o gerddoriaeth werinol a 
chenedlaethol yn Rwsia, ac yfed o’u hysbryd, a chyfansoddi ar 
gyfer eu gwlad eu hunain. Canlyniad hyn oedd iddynt wneu- 
thur yr hyn na lwyddodd yr un Cymro eto i’w gyflawni, enill- 
odd eu gweithiau sylw y byd. 

Nid amcan hyn o lith oedd ceisio argyhoeddi Mr. Jenkins. 
Yn ffodus, nid oes angen. Cred ei subconscious mind mewn 
cenedlaetholdeb, er y chwennych ei ewyllys ddilyn athrawiaeth 
Newman. Dyma paham y metha mor llwyr, er ceisio yn deg, 
ymwrthod 4 thermau cenedlaetholdeb yn ei ysgrifau. Heblaw 
hyn, oni chawsom ganddo “ Dewi Sant,” a “ Llyn y Morwyn- 
ion’; asicr wyf y cenfydd y craff lawer o elfennau Cymreig yn 
ei ddarnau cerddorol. Eiddunwn iddo hir oes i roddi i ni 
ychwaneg o'r cyfryw. Btm yn dyfalu mai yr hyn a roddes 
fod i’r ysgrifau oedd rhyw gymysg o addoliaeth y Critig Seisnig, 
angen copi, a byr amser i feddwl am y pwne. Ond, er credu 
fod calon y proffeswr yn ddigon llawn o genedlaetholdeb, 
gallai ei ysgrifau wangalonni rhai o’n cerddorion ieuainc 
sydd a’u bryd ar feithrin yr elfen genedlaethol. Niraid iddynt 
betruso. Llefara gwyddoniaeth yn bendant a ddiamwys ar y 
pwne, a phrofir yn eglur gan esiamp! a dysgeidiaeth rhai o gyf- 
ansoddwyr mwyaf awenyddol y byd fod cenedl yn debycach 
o lwyddo trwy feithrin ei hadnoddau ei hun na thrwy ddyn- 
wared a benthyca. Yr adeg fwyaf gogoneddus ar gerddoriaeth 
Seisnig oedd y cyfnod Tuduraidd—cyfnod y fadrigal, cynnyrch 
naturiol y tir; y cyfnod isaf oedd yr Hanoferaidd, pan na 
thalai dim os na byddai wedi ei gludo o’r Cyfandir, neu yn 

Cyt. I. Rhif 2 10 


138 Y BEIRNIAD 


efelychiad o gerddoriaeth dramor. Dysged ein cerddorion 
gymaint a allant oddiwrth feistriaid y gelfyddyd, pwy bynnag 
font; ond ceisiant ddefnyddiau ac ysbrydoliaeth i greu o 
ffynhonnau llén a chén eu gwlad eu hunain. Fel y dywedodd 
ysgrifennydd enwog wrth genedl arall,—pan yn adeiladu teml 
cerddoriaeth eu gwlad, boed iddynt ddefnyddio meini wedi eu 
cloddio yn chwareli eu gwlad eu hun. Y mae manteision y to 
presennol o efrydwyr cerddoriaeth yn anhraethol fwy na dim 
a gafodd eu rhagflaenoriaid na’u hathrawon. Yr ydym yn hir- 
aethu am weled Cymru yn cymryd ei lle ymysg y cenhedloedd 
sydd wedi creu cerddoriaeth aruchel—er eu mwyn eu hunain 
na fydded i’n cerddorion fodloni ar fod yn Saeson yn eu gweith- 
lau; er mwyn cerddoriaeth boed iddynt ddatguddio ir byd 
rywbeth o drysorau llenyddiaeth a melodi yr Hen Wlad. 


Bangor. 


BLODAU 


Do, do; mi glywais sennu 
Man flodau gwyllt y wlad, 
Gan rai yn haeru caru 
A’u henaid Wlad ein Tad ; 
Draw, draw yn nhir yr estron, 
Mae’r blodau teca’u pryd, 
Yn tarddu a pherarogli 
Yng ngerddi mawrion byd. 


Mi wn am flodau’r gwledydd 
Hawddgara dan y rhod, 
Am swyn eu lun a’u Iliwiau, 

A’u sawr sy’n fawr ei glod ; 
A rhodiais mewn hyfrydwch 

Yng ngerddi hardda’r byd, 
A thrwy hafotai grisial 

Breuddwydiol broydd hud. 


Ond byth ni ddiystyraf 
Y blodau gwylition gynt, 
Brydferthai lwybrau ’mebyd, 
A beraroglai’r gwynt 


J. LLOYD WILLIAMS. 


GWYLLTION 


Anadlwn ar y bryniau, 
Wrth rodio’n llaw fy nhad, 
Yn oriau gwynnaf bywyd, 
Mewn gwynfyd o fwynhad. 


Beth dalai i dlodion Cymru, 
Pe trengai’r blodau hyn, 

Sy’n gwenu ar y gweunydd, 
Yn harddu dol a bryn, 

Fod draw yn nhir yr estron 
Y blodau teca’u pryd, 

Yn tarddu a pherarogli 
Yng ngerddi mawrion byd ? 


Cyfoded pawb a allo 
D¥ gwydrin yn ei ardd, 
Bugeilied yno’r blodau 
Melysa, tlysa a chwardd ; 
Ond peidied a dirmygu, _ 
Na drygu gwraidd na had 
Y blodau gwylition siriol, 
Sy’n llonni Gwlad ein Tad. 


ROBERT BRYAN. 

A History of Wales, from the Earliest Times to the Edwardian Conquest. 
By John Edward Lloyd, M.A., Professor of History in the 
University College of North Wales. London: Longmans, Green 
and Co. 2 gyf., 380 td., 468 td., pris 21s. 


Nip oes angen cyflwyno’r Athro J. E. Lloyd i sylw’r cyhoedd, megis 
am y tro cyntaf, fel awdurdod ar Hanes Cymru, canys enillodd 
iddo’i hun enw am waith da yn y cyfeiriad hwn ers blynyddoedd 
bellach. Nid pell o’n lle fyddem, pe dywedem iddo lunio ei holl fywyd 
a threfnu pob efrydiaeth o’j eiddo, er yn fachgen, i’w gymhwyso’i hun 
i ysgrifennu hanes ei wlad. Yn Rhydychen, enillodd yn gyntaf oll 
safle uchei am ei wybodaeth o’r Clasuron—gwybodaeth anhepgor i ef- 
rydydd bore oes cenedl y Cymry; yna troes i faes Hanes, gan fawr 
ragori yno hefyd. Ond hyd yn oed cyn gorffen ei yrfa yno, rhoddasai 
eisoes flaenbrawf o’r hyn a allai Cymru ei ddisgwyl oddiwrtho fel ei 
hanesydd, gan mai iddo ef y dyfarnwyd y wobr yn Eisteddfod Lerpwl 
yn 1884 am y llawlyfr goreu ar Hanes Cymru at wasanaeth ysgolion 
beunyddiol. Cyhoeddwyd ef yng Nghofnodion yr Histeddfod; ond 
mwy o draethawd ysgolheigaidd ydoedd na llyfr ysgol, ac yn wir, 
ambheuwn a gyhoeddwyd dim wedi hynny arydd well crynhodeb mewn 
iaith boblogaidd o hanes cyfnodau boreol Prydain. Cafwyd ganddo 
dri o lyfrau ysgol yn ddiweddarach, ac er na wn i ba raddau y’u defn- 
yddir yn ein hysgolion, hynod gymwys ydynt i hynny o beth, oherwydd 
gallu nodweddiadol yr awdur i wneuthur yr anghynefin yn gynefin, a’r 
aneglur yn glir. 

Eto i gyd, cyn cyhoeddi ei Hanes Cymru, ddechreu’r flwyddyn hon, 
nid rhyw gyfarwydd iawn oedd corff mawr darllenwyr ein cenedl 4 
gwaith goreu y Proff. Lloyd, gan mai ar wasgar yr oedd hwnt ac yma: 
erthyglau bywegraffyddol cynwysfawr ar enwogion Cymru yn y Diction- 
ary of National Biography ; darlithiau ar Hanes yng nghofnodion Cym- 
mrodorion Llundain, Cymdeithas Hynafiaethau Cymru, a Chymdeithas 
Gymreig Lerpwl. Felly, gwelir nad hogi ei gryman yn unig y bur 
Athro drwy ystod y chwarter canrif diweddaf. Bu’n prysur fedi’r 
rhannau cynharaf o’r cnwd ; ac nid ysgub blaenffrwyth ei gynhaeaf yw 
ei Hanes Cymru, ond cyflawn gynnyrch maes helaeth wedi ei gywain 
adref yn aeddfed a diogel. Bu agos iddo lwyr ddihysbyddu adnoddau 
ambell ran o’r maes, yn enwedig y cyrrau nesaf atom ; ond erys, serch 
hynny, lawer o adnoddau cudd yn y conglau pellaf na fedir mohonynt 
heb wmbredd o amaethu pellach, drwy waith dyfal a manwl a “ chaiba 
rhaw ”’ yn hytrach na ‘ swch a chwlltwr ”’. 

Tegwch 4 phob awdur yw ystyried, wrth eifarnu, y nod a'r amcana 
osododd ef ei hun i’w waith, boed uchel neu isel, eang neu gul, ac ni wiw 
beio unrhyw waith am nad ydyw yn rhywbeth na fwriadwyd iddo fod 
ganeiawdur. Dywedy Proff. Lloyd mai ei ymgais ef fu, casglu ynghyd 
holl ffeithiau profedig hanes Cymru hyd gwymp Llewelyn ap Gruffudd 
yn 1282, a’u cordeddu yn un stori ddifwlch, Mewn tiriogaeth na all y 

mwyaf anturiaethus byth ei lawn gwmpasu na cherdded ei chyrrau 
pellaf, a le bo rhaid dyfalu beth yw rhediad y tir, a pha rai yw terfynau’r 
rhannau anadnabyddus, y nod a osododd yr awdur o’i flaen, medd 
ef, ydoedd mapio cymaint o’r wlad ag oedd eisioes wedi ei ddarganfod, 
a nodi terfynau’r rhannau a erys eto i'w hysbio. Rhag i’w ddarllenwyr 
gymryd hyn yn rhy lythrennol, dylid dywedyd ar unwaith fod y gwaith 
yn amgenach lawer na chasgliad moel, pa mor gywrain bynnag, o’r hyn 
oedd eisoes yn hysbys. Nid oes o’r braidd adran ynddo lle na ddug yr 
awdur ffeithiau newydd i’r amlwg, a’r rheiny o’r pwys mwyaf ; a gwelir 
profion diamheuol o’i ymchwil bersonol, ac annibyniaeth ei farn yn 
nhriniaeth aml gwestiwn, megys hanes Eglwys Fore’r Cymry, eu cyf- 
reithiau a’u sefydliadau cymdeithasol, ac yn arbennig hanes y genedl o 
ymddanghosiad y Norman ymlaen. 

Dwg yr holl waith argraff gwybodaeth eang a manwl; dengys 
gynefindra llwyr 4 ffynonellau brodorol ein hanes, ac amgyffrediad 
eithriadol o werth darganfyddiadau hynafiaethol. Ymddengys yr 
awdur lawn mor gartrefol yn hanes cyfamserol gwledydd ereill, a thrwy 
ei wybodaeth drylwyr o’r Lladin, gall ganfod gwir ystyr lawer hen 
frawddeg aneglur a gamesboniwyd hyd yn hyn. 

Rhwystra diwyg ysgolheigaidd y gwaith, y mae’n debyg, iddo ddyfod 
yn boblogaidd fel llyfr darllenadwy gan y werin. Nid llyfr 7’w ddarllen 
ar garlam er adloniant ydyw, ond i’w astudio gan y neb a efryda Hanes 0 
ddifrif. Er hynny, na thybier fod ymddanghosiad ymhongar neu ddi- 
anghenrhaid o ddysg ynddo. ‘Ysgrifennwyd ef mewn dull a’i gwna o'r 
gwasanaeth mwyafiefrydwyr Hanes. Er enghraifft, rhoddir ar waelod 
y ddalen yr awdurdod am bob ffaith nad oedd yn berffaith hysbys o’r 
blaen ; pan ddyfynnir o awdur arall, nodir y tudalen o'i waith; pan 
seilir casgliad ar frawddeg neilltuol mewn hen ysgrif, ar ffurf arbennig 
enw lle neu ddyn, rhoddir y rhain lythyren am lythyren fel y’u ceir yn 
y gwreiddiol, yn Gymraeg neu yn Lladin. Gall y darllenydd felly 
farnu drosto’i hun ai cywir yr esboniad ai nad e. 

Rhoddais y lle blaenaf ir ddysg a’r wybodaeth a nodwedda’r gwaith 
hwn. Ond o ystyried aneirif lu y ffeithiau a gludwyd at eu gilydd fel 
meini o gynifer cyfeiriad, gorfodir ni i edmygu nid yn unig hir ymchwil 
yr ysgolhaig ond hefyd ei allui gynilunio’n gelfydd, i ddethol a threfnu 
ei ddefnyddiau, a’u rhoi yn eu Je priod yng nghyfanwaith ei Hanes. 
Y mae’n feistr ar gyfrinion celfyddyd y llenor ; ysgrifenna ag arddull 
gref, lithrig, a choeth,ac yn hynod glir, pob gair wedi ei ddewis yn ofalus i 
gyfleu’r meddwl hyd at drwch y blewyn. 

Pryd yw bellach i droi oddiwrth y wisg at gorff y llyfr. Dwg y gyfrol 
gyntaf yr hanes i lawr hyd ddechreu’r unfed ganrif ar ddeg ; ac ymdrinir 
yn yraila’rtair canrif sy’n dilyn, a hynny a’r manyldra ychwanegol a 
wneir yn bosibl trwy fod y croniclau cyfamserol yn amlhau mewn rhif o 
oes i oes. Ym mhenodau arweiniol y gwaith, fel rheol, derbynnir 
daliadau yr hynafiaethwyr a’r ieithyddion uchaf eu hawdurdod, megis 
Syr John Rhys, Proff. Boyd Dawkins, a’r Dr. A. J. Evans, parthed 
tarddiad ein hiaith a’n cenedl, a natur gwareiddiad cyntefig ein hynys. 
Er fod gweddillion dynol o Oes Hynaf yr Offer Cerryg, ddegau o filoedd 
o flynyddoedd yn ol, i'w cael mewn ychydig ogofeydd yng Nghymru 
gydag esgyrn y mamoth, a gwylltfilod ereill a ddiflannodd o’r tir, tybir 
ir hiliogaeth hon drengi’n llwyr yng Nghyfnod yr Ia, ac heb adael 

dolen i’w cysylltu & phobl yr Oesoedd diweddarach. Yn ol barn yr 
awdur, cenedl gymysg yw’r Cymry, ac ynddi gynrychiolwyr tair o brif 
genhedloedd y Cyn-Oesoedd :— 

(1) Yr Iberiaid, a ddaeth yma gyntaf yn Oces Newydd y Cerryg, o 
wledydd ar lan Mér y Canoldir, dynion bychain tywyll eu pryd, hirgul 
eu pennau a nwyfus o ysbryd, Claddent eu meirw mewn ystafelloedd 
tanddaearol, ac nid yw’r hen gromlechau ond pileri a chloriau y cyfryw 
gladdfeydd. I’r bobl hyn y priodolir y nodweddion hynny, gan 
mwyaf, o gorff a chymeriad, a berthyn i fwyafrif y genedl. 

(2) Y Celtiaid Gwyddelig, gwfr tal, esgyrnog, safnrwth, a phennau 
crynion, o bryd gwinau. Gwthiasant hwy eu ffordd tuag yma o ganol- 
barth Ewrop, ar hyd y Danube a’r Rhein, tua deuddeg canrif cyn Crist. 
Hwy biau, meddir, sefydliadau gwladol a chymdeithasol y genedl. 

(3) Yn olaf, y Brythoniaid, a ddaeth drosodd o Ffrainc tua’r 
drydedd ganrif cyn Crist, cangen o’r Galatiaid, gwfr corffol afrosgo, 
coch o bryd, 4 gwallt melyn hirllaes. Iddynt hwy yr fm yn ddyledus 
am yr iaith Gymraeg, er ei bod yn debyg ddarfod i’r Iberiaid roi iddi 
rai o briod-ddulliau eu hiaith eu hunain. Tybir mai tua’r ganrif gyntaf 
o oed Crist y gwthiodd y Brythoniaid eu ffordd gyntaf i Gymru hyd 
lannau Hafren, ac na ddaethant yn brif allu llywodraethol yn y wlad 
nes eu hadgyfnerthu tua’r bumed ganrif gan deulu Cunedda o Ogledd 
Prydain. Rhy ychydig o sylw a delir gan y Proff. Lloyd i’r elfennau 
diweddarach a ddaeth i mewn i Gymru, megys Fflandrysiaid Penfro a 
Llychlynwyr glannau’r mor.‘ O ran hynny, gellir disgwyl goleuni 
pellach ar yr holl gwestiwn o wehelyth trigolion gwahanol rannau o 
Gymru, ar ol ychwaneg o fesur pennau a chymharu nodweddion etifeddol 
pobl ein gwlad, gwaith y mae rhai o athrawon Coleg Aberystwyth 
wedi bod wrtho ers peth amser bellach. Dengys erthygl ddyddorol y 
Proff. Fleure ar frodorion Ceredigion yn Souvenir Cynhadledd Undeb 
yr Athrawon (N.U.T.) yn Aberystwyth y Pasg diweddaf, yr hyn a ellir 
ei ddisgwyl yn y cyfeiriad hwn. 

Y mae eisieu help hefyd o rywle i benderfynu’r cwestiwn pa un a 
ydyw’r elfennau a’r olion Gwyddelig yng Nghymru yn profi ymfudeo 
mawr o Iwerddon i Gymru tua’r bumed ganrif, fel y cred Kuno Meyer 
ai ynte nad ydynt ond ol-ddylanwad y gyfran Wyddelig a arhosodd 
yma, pan ymfudodd corff mawr y genedl i Iwerddon, fel y deil Syr J. 
Rhys a’r Proff. Lloyd yn ei ddilyn.? 

Ynglyn a’r cwestiwn hwn o boblogiad ein gwlad, dymunol fuasai gair 
am giwdodau traddodiad, eiddo Brutus, a Hu Gadarn. Credwn fod 
y chwedl am Frutus, er enghraifft, yn tarddu o awydd y penaethiaid 
Prydeinig yn yr oes ar ol ymadawiad y Rhufeiniaid, i brofi eu hawdur- 
dod a’u hurddas, drwy ddangos eu bod. yn wir ddilynwyr i'r swyddogion 
ymerodrol, a’u hachau yn cychwyn o gyff brenhinoedd Rhufain ei hun. 

Y mae’r bennod ar Gymru dan iau Rhufain yn un o’r rhai goreu yn 
y llyfr, ond onid oes ynddi, ef allai, duedd i fychanu gormod ar ddy- 
lanwad parhaol Rhufain ar ein gwlad ? Anodd ini beidio a chredu na 


1 Credwn na thalwyd sylw dyladwy eto gan neb ir dylanwadau Scan- 
dinafiaidd a ddygwyd iGymru gan Ruffudd ab Cynan. 

2 Y mae hanes Brychan a’i deulu, ni gredwn, a (anwybyddir gan y Proff. 
Lloyd yn y cysylltiad hwn) yn ategiad pwysig iawn ir farn gyntaf. 

ddarfu i’r milwyr ymgyfathrachu cryn lawer 4 merched ein gwlad. 
Onid hyn a esbonia liosoced y geiriau benthyg o’r Lladin yn ein hiaith 
am gysuron teuluaidd ? 

Pan orffennir ymchwil Ancient Monuments’ Commission Cymru, & 
phan ddadorchuddir hynafiaethau cudd Ilawer Iecyn 4 chaib a rhaw. 
ychwanegir yn ddirfawr at a wyddom am y cyfnodau bore hyn. 

Rhodd bennaf Rhufain i Gymru oedd Cristionogaeth ; ond datblygodd 
yn ein gwlad hyd linellau tra gwahanol i’r rhai a ddilynodd ar y Cyfan- 
dir. Sefydlwyd “ mam eglwysi’”’ y wlad ar sail fynachaidd ; perthynai 
i bob un o honynt gorff neu “ glas ” o glerigwyr a phregethwyr mynach- 
aidd. Yn hollol annibynnol ar y rhain ceid hefyd hwnt ac yma, feudwyaid 
yn byw mewn celloedd anghysbell, dan lwon i ymwrthod 4 phob mwyn- 
iant. Credwn fod hanes sefydliadau eglwysig Cymru yn llawnach a 
rhagorach yn y gwaith hwn na dim a ysgrifennwyd o’r blaen arnynt; & 
thra defnyddiwyd gweithiau yr ysgrifenwyr goreu, megys y diweddar 
Ddr. Hugh Williams—prif awdurdod ein hoes ar y cwestiwn—eto 
llwyddwyd i eangu cylch ein gwybodaeth o’r maes hwn gan ein hawdur. 
Y mae ei feirniadaeth ar waith Gildas yn feistrolgar: proffwyd ac nid 
hanesydd ydoedd, yn crochlefain yn erbyn bywyd penrhydd ei oes, un @ 
gredai’n ddiysgog mai trwy dderbyn Eglwys Rufain yn arweinydd, & 
thrwy ddilyn bywyd mynachaidd y gallai’r genedl osgoi dinistr. 
Ond caethach fyth, medd ein hawdur, oedd y bywyd a orfodai Dewi i'w 
ddisgyblion ei fyw ; rhaid oedd iddynt lwyr ymwrthod 4 phob cigfwyd, 
ac megys Doukhoboriaid ein dyddiau ni, llusgent yr erydr eu hunain 
heb gymorth fch na cheffyl. Hwn oedd y bywyd cul a chaled a 
dreulid gan y seintiau a goffheir yn enwau cynifer o’n heglwysi—eithr 
ni sylwa ein hawdur ond ar bump neu chwech ohonynt, megis Illtud, 
Samson, Dewi a Dyfrig. Gwir mai tua phum can mlynedd wedi eu 
hamser yr ysgrifennwyd bucheddau’r Saint, yn y ffurf y daethant in 
dwylaw ni, a’u bod yn dra llawn o’r gwyrthiol a’r ofergoelus, ond eto 
credwn y gellid gyda gofal adennill llawer o’r ffeithiau y seiliwyd hwy 
arnynt. Yn sicr, teilynga Cadog a Brychan fwy o ofod na rhyw ugain 
llinell yr un, a chwithig yw meddwl mai’r cwbl a ddywedir am ddau 
sant enwog arall yw hyn—ddarfod i ‘“‘ Ddewi gydweithio’n heddychol 
a dau arall o gychwynwyr mynachdai y Dehau, sef Padarn, neu Paternus 
o Lanbadarn Fawr, ac Eliud, a adnabyddid yn fwy cyffredin fel Teilo, 
noddwr llawer Llan Deilo yn y Dehau.” Gwell fuasai peidio a son am 
enw anghynefin Teilo, heb roddi rhyw eglurhad arno.1 Dywedwn, 
gan hynny, yr erys eto lawer iawn o waith i’w wneuthur yngl¥n & hanes 
Saint Cymru yn y 6ed a’r 7fed ganrif. 

Hyrwyddwyd lledaeniad yr Efengyl yng Nghymru drwy i lwyth 
lliosog o’r Brythoniaid dan Gunedda a’i feibion ymfudo o Fanaw 
Gododdin (neu ardal y Firth of Forth yn Ysgotland) i Gymru yn y 
bumed ganrif, a gyrru allan o’r wlad yn y ganrif honno a’r un ddilynol 
lawer o’r Celtiaid Gwyddelig, a darostwng y rhelyw. Credwn i lawer 
o’r rhai a adawyd ar ol, a hefyd o hen frodorion Iberaidd y wlad, hir 
lynu wrth gyfran fwy neu lai o’u paganiaeth; ac ni allwn dderbyn 
barn yr awdur ir Ilwythau Cymreig cyn diwedd y chweched ganrif 


? Gallesid cyfeirio at eglurhad yr Athro T. Powel ar y ddau enw—Eliud 
a Theilo—yng Nghofnodion Cymdeithas Lerpwl, 1889—1890. 

daflu ymaith yn llwyr bob rhith 0 baganiacth o’umysg. Onid yw llawer 
o lén gwerin ein gwlad—parthed hen ffynhonnau santaidd er eng- 
hraifft—yn profi nad hawdd y Ileddir o’r tir arferion a chredoau pagan- 
aidd ? Crybwyllwyd mai o Ogledd Prydain y daeth Cunedda i Gymru. 
Tan ymosodiadau Saeson y Gogledd (Northumbria) dygwyd y rhai a 
gyfaneddai rhwng aber Hafren ac aber Fforth i amgyffred eu hundeb 
cenedlaethol am y tro cyntaf dan yr enw newydd o “ Gymry.” Yn y 
Gogledd hefyd yr ymladdwyd brwydrau mawr y cyfnod hwn, Arderydd 
a Chatraeth, brwydr Caer yn 619 a brwydr Winwaed, rywle yng 
ngorllewin Swydd Efrog, yn 655. Gwelir nad yw hyn yn cytuno a’r 
traddodiad seiliedig ar Sieffre o Fynwy mai ffoaduriaid a yrrwyd 
gan y Saeson o’u cartrefi yn rhannau Dehau-Ddwyreiniol Prydain 
oedd y Cymry. Ni bu i'n hynafiaid, medd ein hawdur, un rhan yn yr 
ornest hir rhwng y Saeson a brodorion Dehau Prydain; ac nid yng 
Nghymru nac ar ran pobl Cymru y cyflawnodd Arthur ei wrhydri. 
Gwrthyd yr Athro Lloyd hefyd farn yr hanesydd Freeman i Went, 
mewn oes ddiweddarach, syrthio dan iau’r Saeson. 

Teimlwn fod y pwne hwn o berthynas y Cymry 4 Saeson Dehau Pry- 
dain, ynghyd 4 holl hanes y cyfnod tywyll o’r chweched hyd y ddegfed 
ganrif, yn faterion y gellir disgwy! goleuni newydd arnynt rhag llaw. 
Sicr yw mai ar ol ysgaru pobl Cymru oddiwrth eu brodyr yng Nghumbria 
a Chernyw y darfu i’w sefydliadau gwladol a chymdeithasol gyrraedd y 
perffeithrwydd cywrain a adlewyrchir yng nghyfreithiau Hywel Dda, 
ac yn rhaniad y wlad yn gantrefi—yn ddiweddarach fyth yn ol y Proff. 
Lloyd y rhannwyd hin gymydau. Teilynga triniaeth yr awdur o’r 
pynciau hyn y ganmoliaeth uchaf; canfu ei lygad craff wir ystyr 
llawer oedd yn ddyrys o’r blaen ynddynt, a cheir yma hefyd esiampl 
wych oi allu digymar i egluro’r anghynefin. 

Ar ol rhoi pennod i hanes y 9fed a’r 10fed ganrif cymer yr awdur 
mewn llaw, yn yr ail gyfrol, y cyfnod Normanaidd ; ond ni chaniataé 
gofod nac amser i ni ei ddilyn ymhellach. Digon yw dywedyd fod hwn 
wedi bod yn faes ymchwiliad arbennig i’r Proff. Lloyd am flynyddoedd ; 
ac ychydig iawn a ddichon neb 0’i ganlynwyr ei loffa ar ei ol: rhyw ych- 
ydig yma ac ychydig acw am fywyd cyffredin y bobl, a'r dull yr enillent 
eu cynhaliaeth, am eu masnach, eu marchnadfeydd a’u man borth- 
laddoedd, am eu sefydliadau tylwythol yn araf ddadfeilio, ac am 
fyddinoedd y tywysogion, pa fodd y sicrheid gwasanaeth y milwyr, pa 
ddarpariadau a wneid i'w harfogi a’u cynnal yn ystod rhyfel. Yn y 
cyfnod hwn y cawn wir ramant hanes Cymru, a phortreir eu harwyr yn 
y gwaith hwn 4 medrusrwydd meistr—Gruffudd ap Llywelyn, gorch- 
fygwr Rhyd-y-Groes a Hafren, “‘pen a tharian ac amddiffynwr y 
Brythoniaid ”’ ; Bleddyn ap Cynfyn, “‘ y gwaraf a’r trugarocaf o’r bren- 
hinoedd’”’; Gruffudd ap Cynan, a’i fab mawrfrydig Owain Gwynedd 
yn y Gogledd; Rhys ap Tewdwr ai Wyr urddasol yr Arglwydd Rhys 
yn y Dehau; y rhyfelwr doeth a’r llyw glew Llywelyn Fawr, a’i Wyr 
anffortunus Llewelyn y Llyw Olaf. Aeth lawer cenhedlaeth heibio 
cyn i Gymru allu gweled nad ofer fu ymdrech y Llyw Olaf, ond ddarfod 
iw waith ai fywyd gyfrannu’n helaeth er adeiladu cenedlaetholdeb 
y Cymry’n sicrach ac yn ehangach nag o’r blaen, ac yn beth 1 barhau 


nid dros dymor yn unig. 


Caerdydd. D. LLEUFER THOMAS. 

Duw, ei Fodolaeth ai Natur, gan y Prifathro T. Rees, M.A., Bangor. 
(Y cyntaf o gyfres Llawlyfrau Duwinyddol vr Wertn dan 
olygiaeth yr Athro D. Miall Edwards,,a’r Parch. Richard Morris). 
Wrexham: Hughes a’i Fab; td. vii., 136, pris 1s. 6d. 


Dyma ddechreu cyfres newydd o lyfrau diwinyddol i werin 
Cymru; yr oedd mawr angen am dani a dymunwn rwydd 
hynt i’r anturiaeth 4’n holl galon. Y mae’r gyfrol sydd ger 
ein bron wedi ei hargraffu mewn Ilythyren eglur ac wedi ei rhwymo’n 
chwaethus. Yr athrawiaeth am Dduw ydyw’r pwnc ac fe’i trinir gan 
wr medrus a chyfarwydd. Nid y wedd Ysgrythyrol i’r pwne a gyf- 
lwynir i’n sylw yma, eithr y wedd athronyddol, ac y mae honno yn 
ddieithrach i’r Cymro uniaith ac yn fwy anodd ei thrin ar lawer golwg. 
Un anhawster mawr i’r sawl a fynno dramwy’r llwybr dieithr hwn yw 
diffyg termau priodol at wasanaeth yCymro. Pa gyfystyron a geir i 
ymadroddion fel y rhain :—Reality, Realism, Objectivity, Pragmatism, 
Intuitionism, Materialism, Naturalism, Theism, Deism, Pantheism, 
Mysticism, Agnosticism—heb grybwyll ond ychydig ymhlith llawer, a 
hynny’n ddigon didrefn? Tipyn o jargon yw'r termau athronyddol 
yma ar y goreu, ond fe ddylid ceisio’'u gwneuthur mor gywir, mor 
hysain, ac mor eglur ag y gellir, a da fyddai i’n hysgrifenwyr gytuno, 
pe bai fodd, ar ffurfiau gweddol sefydlog i'w defnyddio. Bydd y 
daith beth yn llwybreiddiach yn ol y Prifathro. Ond er na welsom 
mo’u gwell, anhyfryd i ni yw geiriau megys Mewnweledwyr (Intuttton- 
ists), Naturiolaethwyr (Naturalists) a Theistiaeth (Theism). 

Trefna’r awdur ei waith yn ddeg pennod, a dyry olwg eang ac eglur 
ar ei bwne. Ymae’n hollol gydnabyddus 4 llenyddiaeth oreu’r pwne, 
a dwg allan o’i drysorau bethau newydd a hen—mor newydd a William 
James ac mor hen a Phlato. Rhaid edmygu ysbryd gonest a digél yr 
ymdriniaeth. Safbwynt Delfrydiaeth (Idealism) a gymer yr awdur, ac 
fel y gellid disgwyl, y mae ganddo barch mawr i Reswm, a hyder cryf yn 
ein gallu i gael gafael sicr mewn gwirionedd. Er hynny, nid ydyw’n 
rhy bendant, fel y dengys y frawddeg hon: ‘‘ Gwell yw cydnabod ar 
unwaith nad oes yn bosibl i ddyn syniadau ac athrawiaethau an- 
ffaeledig am wrthrychau a ffeithiau’r bywyd ysbrydol.”’ 

Dengys y Prifathro ddiffygion y gwahanol gyfundrefnau sy’n ceisio 
esbonio’r bydysawd heb Dduw (Materoliaeth, etc.),neu heb ddim ond 
Duw (Olldduwiaeth) ; ac yna gesyd i lawr sylfeini ein gwybodaeth am 
Dduw yn gyntaf oll yn ein profiad uniongyrchol, ac yna yn yr ym- 
resymiadau oddiwrth olion deall a threfn yn y byd, etc. Danghosir yn 
eglur mai diffygiol yw pob un o’r hen brofion enwog hyn ac na cheir 
mo’r lawn werth o honynt heb eu cymryd gyda’u gilydd yn hytrach 
nag ar wahan. Wedi profi’ profion, dywed yr awdur yn groew mair 
unig brawf gwerth son am dano yn y pen draw yw hwnnw sydd yn 
dangos fod y dybiaeth fod y cyfryw un a Duw i’w gael yn rhoi gwell 
esboniad ar y cyfanfyd na’r dybiaeth gyferbyniol. Dyna’r unig ffordd 
i brofi popeth sylfaenol (ultimate truths) yw dangos ei fod yn cyfrif yn 
well am bethau fel y maent na dim arall a gynhygir yn eile. Tybiaeth 
(hypothesis) yw pob prif wirionedd, a’r mwyaf o honynt yw’r gwirion- 
edd am Dduw. Anodd gweld sut y gellid gosod y mater yn Nawnach 
ac yn eglurach mewn cyn lleied o le. Carem, er hynny, pe bai’r awdur 
wedi egluro dipyn yn fanylach beth a olyga wrth y profiad crefyddol a’r 

wybodaeth uniongyrchol a geir drwyddo. Beth yw ei berthynas 4 
Rheswm ac 4 dealltwriaeth ? Ceisia’r awdur bwysleisio unoliaeth byw- 
yd a phrofiad drwy’r llyfr, ac eto y mae’n gosod profiad a rheswm 
mewn cyferbyniad ragor nag unwaith. Anodd peidio, wrth gwrs. 

Wrth ddarllen yr hyn a ddywed y Prifathro am feirniadaeth Kant ar 
y prawi arhosol, teimlwn nad ydyw wedi sylweddoli ei grym yn llawn. 
Hwyrach mai prinder y gofod sy’n cyfrif am hyn, ond fe ddylid dy- 
wedyd naill ai fwy neu lai ar bethau o’r fath. Tybed, er enghraifft, y 
gall y darllenydd anghyfarwydd ddirnad rhywbeth o’r hyn a ddywedir 
am waith y meddwl yn ffurfio categoriau megis Sylwedd ac Achos ? 

Un o brif ragoriaethau’r llyfr yw’r ymdrech onest a geir ynddo i 
wynebu’r anhawsterau sydd ar ffordd y neb a fynno gredu ym modolaeth 
Duw. Y prif anhawster, wrth gwrs, yw esbonio presenoldeb Duw a 
Drwg yn yr un byd, ac y mae’r awdur i’w ganmol yn fawr am ei wroldeb 
yn trin yr adran hon o’r pwne. Sut y gall Duw fod yn Hollalluog ac 
yn berffaith mewn daioni, a goddef presenoldeb y Drwg yn ei fyd ? 
Nid yw’r awdur yn ceisio glynu wrth yr hen syniad am Hollalluogrwydd, 
ac eto y mae’n ceisio cadw’r syniad o Anfeidroldeb. Nid yw Duw, eb 
ef, yn ddarostyngedig i derfynau a osodwyd gan neb y tuallan iddo, ac 
eto sonia am Dduw yn ymosiwng idelerau creu. Os nad oedd rhyw fath 
0 gyfyngiad arno, beth a dal s6n am ymostwng ? Dyma’r byd goreu 
posibl, ebe’r awdur gyda Leibnitz, er nad ydyw’n berffaith. Pwy sy’n 
ei rwystro rhag bod yn berffeithiach ? Os Duw, yna y mae’n gyfrifol am 
ei ddiffygion. Os nad Duw, yna y mae rhyw fath o derfyn y tuallan 
iddo. Os dewis y goreu a wnaeth Duw, yna yr oedd terfynau i’w 
ddewis, ac y mae’n sicr nad Ef a’u gosododd. Ni ellid creu byd moesol 
heb bosibilrwydd drwg, medd yr awdur gyda phawb o honom, ond beth 
yw dywedyd hyn namyn dywedyd fod terfyn i ddewis y Duw mawr 
Ei Hun yn natur pethau ? Nid yw’r Prifathro wedi llwyr wynebu’r 
anhawster hwn. Tuedda rhai yn ein dyddiau ni i s6n am Dduw 
meidrol, megys y gwnaeth yr Athro William James yn ei lyfr A Plural- 
istic Universe. 

Dyma’r dyrysbwnc gwaethaf y bu’r meddwl yn ymgodymu 4g ef 
ymhob oes ; ac ni chaed y llaw drechaf arno eto gan neb hyd y gwyddys. 
Hwyrach mai Hegel a wnaeth y cynnyg goreu. 

Cyn terfynu, rhaid dywedyd gair am arddull y llyfr. Symladiadd- 
urn ydyw ar y goreu gallwn feddwl, ond y mae aml nam arni yn y gyfrol 
hon. Rhoddes brys neu ddiofalwch gyfle i lawer o fan wallau lithro i 
mewn ac y mae llawer o ddarllen Saesneg wedi llygru priod-ddulliau’r 
Cymraeg. Ceir Saesonaeg yn y Rhagair; ceir “ef” yn cyfeirio at 
athrawiaeth (td. 22); sonir am esbonio peth “allan o fater ”’ (td. 30) ; 
ceir “nag... nag’ yn lle ‘“‘nac. .. nac”’ (td. 32); ceir “ tebygol- 
rwydd” yn lle ‘‘ tebygrwydd.”’; sonnir am “ athrawiaeth cyfochredd 
meddylegol”’ lle y gosodir ‘‘ meddylegol”’ (psychological) 1 gyfleu 
psychophysical ; dywedir fod “‘ gan y Philistiaid e¢ Dagon”; “yn 
anabl ei chael”’ ; ceir et ac eu y naill yn lle’r lall droion; sonnir am 
“ amgylchu gwybodaeth,” beth bynnag yw hynny ; ceir cyffredinedd lle 
y mae’r ystyr yn gofyn am wasanaeth cyffredinolrwydd (universality) ; 
cyfieithiad yw “‘ gwybod Llundain ” 0 to know London ; ceir “ cyfann- 
edd”? droion, ond brydiau ereill “‘ cyfanedd ’’ yn gyfystyr 4’r Saesneg 
totality—y ddwy nn sy’n iawn yn ol y tarddiad, ond ysywaeth y mae 

cyfannedd yn golygu peth arall ; sonnir am brawf yn “ cyfrif rhywbeth 
iddo”’ (count something for him—nid count for something to him); y 
mae’r haul yn “ codi a gostwng”’; y mae rhywun yn “ deilliaw y naill 
beth o’r llall,”’ fel pe bae’r ferf declliaw yn weithredol megys ei chyfystyr 
yn Saesneg, derive ; caiff rhywun wobr “ yng ngweld ” (got his reward in 
seeing) ; ‘‘ edrych ffeithiau yn eu hwynebau ”’ (looking facts in the face) ; 
‘“amcanion y gall meddwl yn unig eu gwrthfawrogi”’ (purposes which 
mind alone can appreciate—na all ond meddwl yn unig eu gwerthfawrogi); 
‘“‘llawer ffaith a ddont’’; “‘ pobpeth fel y maent”’; ac yn ben ar y 
ewhl ceir camddefnydd o 7 gyda’r ferf yn y modd annherfynol drwy’r 
llyfr: ‘‘ caniatawyd i wyddoniaeth 7 esbonio,” etc. Yn y Mynegai ceir 
Athestiaeth yn lle Atheistiaeth, a concensu yn lle consensu. 

Maddeued yr awdur i mi am nodi’r pethau hyn mor fanwl. Y mae 
rhagoroldeb y llyfr 0 ran ei gynnwys yn cymell hyn o feirniadaeth ar 
yr arddull. Pan elwir am ail-argraffiad, fel y dylid, ceir cyfle i gywiro’r. 
gwallau ac i loewi tipyn ar yr arddull fel y bo’n deilwng o’r llyfr meddyl- 
gar ac o'r awdur hyddysg. 


Llundain. HERBERT MORGAN. 


Person Crist. Gan y Parch. Richard Morris, M.A., B.D. (Yr ail o’r 
Liawlyfrau Duwinyddol ’r Werin). Wrexham: Hughes a’i Fab. 
Td.—xii., 148; pris, ls. 6d. 


Hon ywr ail gyfrol o gyfres Llawlyfrau Duwinyddol vr Werin 
a gyhoeddir gan Hughes and Son, Wrexham, dan olygiaeth 
y Proff. D. Miall Edwards, Aberhonddu, ac awdur y llyfr hwn. 

‘““Amean y gyfres,’’ medd y ddau olygydd, “ yw dwyn i gyrraedd y 
bobl y wybodaeth oreu a diweddaraf ar y pynciau mawrion sydd yn hen 
ac eto fyth yn newydd.” Dyna amcan canmoladwy iawn. Yn ei 
Ragair i’r gyfrol hon dywed yr awdur mai “ llawlyfr i’r werin y bwriedir 
iddo fod,” a hydera fod iaith ac arddull y llyfryn mor syml ag y mae’n 
bosibl iddynt fod gyda thestun mor fawr a gogoneddus. Cydolygwn 
ag ef pan ychwanega’r geiriau a ganlyn: “ Teimlaf mai y gorchwyl 
mawr sydd gennym fel diwinyddion i’w wneud ar hyn o bryd yw adfer 
i ddiwinyddiaeth Cristionogaeth y syliaen a’r cyweirnod moesol a ber- 
thynent iddi yn wreiddiol, ond a gollwyd i raddau gyda threigliad y 
canrifoedd, ac a gladdwyd dan garnedd o ddamcaniaethau anianol ac 
uchanianol.”” Drwy y geiriau hyn y mae’r awdur yn ein cymryd i’w 
gyfrinach, ac yn ein hysbysu ymlaen llaw am y modd y bwriada ymdrin 
a'r pwne pwysig, Person Crist. 

Y mae’r gyfrol yn dwyn profion amlwg o wybodaeth eang yr awdur. 
Y mae’n gynefin iawn a hanes yr athrawiaeth uniongred am Berson 
Crist o’r dyddiau boreuaf hyd yn awr. Ond y mae, er hynny, yn 
hynod ymlynol wrth “ Y Gyffes Ffydd ” a ddysgwyd iddo ar yr aelwyd. 
Synnir, fe allai, fod yn bosibl 1 un sydd wedi mwynhau manteision y 
ewrs diwinyddol am y radd o B.D. barhau i ymlynu wrth yr hen ddull o 
feddw] a dal yr hen syniadau i’r un graddau y gwna awdur y llyfr hwn. 
Ystyrir hyn yn ddiau yn rhagoriaeth ynddo gan lawer, ac yn brawf o 
annibyniaeth meddyliol. Ond ni fynnwn geisio priodoli iddo amcanion 

ogwbl. Rhaidi ni gymryd y gwaith fel y mae, a chymryd yn ganiataol 
ei fod yn adlewyrchiad ffyddlon o argyhoeddiadau’r awdur dysgedig. 

Yn y llyfr hwn, ymdrinia’r awdur 4 nifer o athrawiaethau pwysicaf y 
grefydd Gristionogol. Dymaraio honynt: Lle Crist yn niwinyddiaeth 
Cristionogaeth, Duwdod ynte Dwyfoldeb ? Posibilrwydd a Rhesymoldeb yr 
Ymgnawdoliad, Person Crist wr Drindod, Y Gair cyn yr Ymgnawdoliad, 
Yr Ymwaghad, etc. Gwyn fyd y genedl y mae ei gwerin yn cael blas 
i fyfyrio ar destynau sydd yn gofyn am graffter meddwl, profiad cref- 
yddol, a gwybodaeth o ‘‘ddamcaniaethau anianol ac uchanianol.”” Da 
pe gellid ymdrin 4 hwy mewn iaith ac arddull syml, mor sym] a swynol 
ag i ddenu gwerin ein gwlad i ymgydnabyddu a'r syniadau goreu 
a diweddaraf ar y pynciau pwysig a enwyd uchod. 

Ofnwn mai anawdd iawn yw bod yn syml wrth ysgrifennu ar y 
fath bynciau dyrys heb syrthio i fod yn anurddasol a gwerinol o ran 
arddull. Anawdd, a dywedyd y lleiaf, fu’r dasgi’r awdur yn y gyfrol 
hon. Er enghraifft: ‘‘ Nid amhriodol yw i ni gredu mai Undeb y 
Drindod yn Undod y Duwdod yw rhag-gynllun undeb y ddwy natur 
ym mherson yr Arglwydd Iesu, ac felly, yn gymaint a bod cyd-breswyl- 
iad (pertchoresis) y Tri Pherson yn un o nodweddion y naill, gweddus 
yw i ni gredu fod cyd-breswyliad y ddwy natur yn un o nodweddion 
y llall,”’ td. 85. Dyddorol fyddai sylwi ar wyneb ambell werinwr 
unieithog wrth ddarllen y frawddeg uchod. Prin y mae symledd yn 
nodwedd amlwg iawn yn arddull yr ateb a rydd yr awdur i’r gofyniad— 
ym mha beth y mae cyflawnder dynoliaeth yr Iesu yn gynwysedig ? 
*“Atebwn. Yn y cyfuniad o gyffredinolrwydd a neillduolrwydd ; nid 
mewn neiliduolrwydd heb gyffredinolrwydd, nac mewn cyffredinol- 
rwydd heb neillduolrwydd, ond yn y ddau gyda’u gilydd,” td. 89. Y 
mae'r geiriau hyn yn swnio yn ein clustiau fel adlais o frawddegau 
trystfawr Credo Athanasius. Ond hyderwn yn fawr na themtir yr 
awdur parchedig fyth i ychwanegu geiriau terfynol y credo hwnnw, 
“Yr hwn onis creto pob dyn diau y collir ef yn dragywydd.”” Tywyllai 
hyn ragolygon llawer un am eu cadwedigaeth. Diolchwn iddo am 
amcanu bod yn syml o ran iaith ac arddull, a chydymdeimlwn yn fawr 
ag ef pan fetho gyrraedd ei ndd. 

Cydolygwn yn hollol a4’r hyn a ddywed yn ei Ragair mai adfer i 
ddiwinyddiaeth y sylfaen a’r cyweirnod moesol yw un 0 ddyledswyddau 
amlycaf diwinyddion ein hoes ni. Wrth ddarllen ymlaen o’r naill du- 
dalen i’r llall edrychem am brofion o waith yr awdur yn mabwysiadu’r 
cyfryw ddull o ymresymu ac egluro. Ond prin iawn yw’r defnydd a 
wna ohono. Ond yn ei le cawn “ Ddiwinyddiaeth draddodiadol yr 
Eglwys” ac “‘ymdeimlad o ddirgelwch cyfrin”’ fel safonau i brofi 
gwirionedd athrawiaethau ein crefydd. 

Mae’n wir ei fod yn datgan ei fwried i ‘‘ ddangos ar dir rheswm fod 
egwyddor sylfaenol dysgeidiaeth draddodiadol yr Eglwys ar Berson 
Crist yn gywir.”” Ond nid hawdd i’r darllennydd yw dyfalu yr ystyr 
@ gysyllta’r awdur 4rheswm. Cysylltir ganddo y “ deall »’r rheswm ” 
yn fynych, fel y tueddir ni i dybied ei fod yn ystyried y ddau yn dermau 
cyfystyr. Ond y mae hyn yn anwybyddu gwahaniaeth amlwg a wneir 
gan athronwyr o ddyddiau Kant, a’r cymhwysiad oi ddysgeidiaeth gan 
Coleridge yn ei Aids to Reflection. Y mae rheswm yn rhywbeth mwy 
na’r deall (intellect). Yn rhyfedd, dywed mai “ gwaith y galon yw 
darganfod Athrawiaeth.” Yma, eto, ni wna’r awdur unorhyw wahan- 

iaethiad rhwng profiad (experience) y credadyn, a gwaith y deall yn 
ceisio cyfrif am dano drwy fiurfio Athrawiaeth (docirine). Nid dargan- 
fod athrawiaeth a wna’r galon, ond cyflwyno defnyddiau i’w cyfundrefnu 
yn athrawiaeth. Ond pan fo athrawiaeth yn cyflwyno anhawster y 
mae gan yr awdur ffordd ryfedd i ddwyn rheswm allan o ddyrysni’'r 
anhawster: ‘‘ Rheol dda i’r diwinydd yw, o ddau ddirgelwch, dewis y 
mwyaf. Gellir bod yn sicr mai y mwyaf ei ddirgelwch sydd yndwyn 
nodau gwirionedd dwyfol amlycaf.” Dyma ni yn ol yn gyfan allwyr 
yn y Canol Oesau,—oesau ffydd—pan ddysgid mai’r rheswm cryfaf 
dros gredu unrhyw osodiad oedd ei fod yn wrthun neu yn amhosibl!! 

Yn lle y “‘ wybodaeth oreu a diweddaraf,” cawn ein hunain yn barhaus 
yn y gyfrol hon yng nghwmni syniadau a dulliau ymresymiadol hen ac 
oedrannus. Prin y buasem yn disgwyl cyfarfod a’r hen arf rhydlyd 
hwnnw—‘“ Os nad Duw, yna dyn drwg”’ oedd Iesu. A dyma un arall 
tebyg iddo—" Gwell heb yr Iesu yn Ddelfryd os nad yw hefyd yn 
Waredwr.” Rhaid fod gan yr awdur syniad rhyfedd am swyddogaeth 
delfryd. Rhyw ddelw farw ond prydierth ydyw, mae’n ymddangos. 
Yr oeddwn yn arfer meddwl fod “ y wybodaeth oreu a diweddaraf”’ ar 
feddyleg ddiweddar yn gwneuthur syniad mor beiriannol neu arhosol 
(static) am swyddogaeth delfryd a gwirionedd yn gwhl amhosibl. 
Fel pe bai’n bosibl i ddelfryd fod heb allu achubol yn perthyn iddo ar 
un llaw; ac nad yw gwaredwr, ar y llaw arall, i fod yn ddelfryd o'r 
waredigaeth y mae ar ei oreu yn ceisio ei sicrhau ! ! 

Ar dudalen 4, addawa ymgymeryd 4’r gwaith o brofi ar dir rheswm 
fod yr athrawiaeth uniongred am Berson Crist fel Ymgnawdoliad Duw 
yngywir. Ond ar dudalen 19, y mae’n ymguddio’n llwfr yng nghysgod 
dirgelwch y pwne rhag wynebu anhawster y dasg—“ Nis gall fod yn 
ddealladwy neu amgyfiredadwy ond ir Anfeidrol ei Hunan.” I bawb 
arall, “ dirgelwch i’w gredu ac nid i'w amgyfired ” raid iddo fod. Ond 
ymgysura er hynny. ‘Teimla’n sicr, er ei fod uwchlaw ein rheswm ni, 
nad yw uwchlaw rheswmiDduw. Ond pa fodd y gWyr ef fod yr haeriad 
hwn yn wirionedd ? Sut y gall rheswm dyn ffurfio syniad fod yr hyn 
nad yw yn cymeradwyo’i hun fel gwirionedd i’w reswm ef, er hynny 
yn gyson drheswm yn Nuw? Arferid gynt edrych i lawr ar ymresym- 
iad oddiwrth anwybodaeth. Ond nid oedd y meddwl diwinyddol yn 
adnabyddus y pryd hwnnw, efallai. 

Arweinia hyn ni at ddull yr awdur o gyfarfod anhawsterau: Wedi 
iddo roddi yn ei ddarnodiadau (definitions) yr hyn y teimla angen am 
danynt yn ei gasgliad (wnference) y mae’r cyfan yn hawdd. Os derbynnir 
y cynseiliau, rhaid cymryd yr adeiladaeth wedyn; e.g., 

(a) ‘“Y mae Duw yn Fod Hollalluog.”’ Gan mai Cariad yw Duw, 
yna rhaid fod ei Gariad yn hollalluog. Ond wrth ymresymu yn y 
modd yma, anwybyddir y ffaith fod Cariad Duw yn dylanwadu yn 
foesol ar bersonau, tra y mae nerth anianyddol Duw yn gweithredu ar 
fater amhersonol. 

(6) Cawn yr un dull o ymresymu yn ymdriniaeth yr awdur 4 Dat- 
blygiad, td. 62: ‘“‘ Os dywedir fod yr 1s yn cynnwys ynddo ei hunan 
bosibilrwydd yr uwch, yr ydys ar unwaith yn mynd ar draws un o 
egwyddorion sylfaenol athroniaeth, sef y rhaid i achos fod o leiaf yn 
ogymaint ai effaith, Ond lle y mae damcaniaeth datblygiad yn 
ddistaw y mae diwinyddiaeth Cristionogaeth yn hyawdl,” td. 62, 63. 
Cymer yr awdur yn ganiataol fod damcaniaeth datblygiad yn dysgu 

fod yr is yn achos yr uwch. Ond nid oes yr un Theist yn dal athrawiaeth 
o'r fath. I hwnnw nid yw datblygiad ond enw ar ddull Duw o weith- 
redu. Disgrifio process a wna datblygiad fel y cyfryw, ac nid dam- 
caniaethu o barth i’r gallu achosawl. Cred y Theist ydyw mai 
Duw fel y mae’n breswyliedig yn y cread yw y gwir achos. Haera’r 
awdur hwn mai yng Nghrist y mae posibilrwydd yr is a’r uwch. Cydol- 
ygwn ag ef, ond ar y dybiaeth fod Duw a Christ yr un a’r unrhyw; ac 
fod y cyndyb yma yn meddu ar wirionedd, am ei bod yn esbonio’r cread 
a dyn yn well na’r un cyndyb arall. Ond dibynna gwerth yr ymres- 
ymiad ar wirionedd y cyndyb. 

(c) Y mae rhyw aneglurder rhyfedd yn nodweddu meddyleg a moeseg 
yr awdur yn y frawddeg ganlynol—“* Hawdd gweld pa fodd y gall natur 
ddynol amhersonol fod yn ddibechod,” td. 83. Ym mha goleg, tybed, 
y dysgodd yr efrydydd hwn fod yn bosib! cael gafael ar natur ddynol ar 
wahan i berson ? Onid personoliaeth yw nodwedd wahanredol y natur 
ddynol? ‘“ Personau nid naturiaethau sydd yn pechu.” Gwir 
ddigon. Ond ym mha le y ceir personau fel dansoddion ar wahan i’w 
naturiaethau ? A yw hi yn bosibl cael naturiaethau dynol ar wahan i 
bersonau dynol? Dyma un o’r brawddegau rhyfeddaf a ddarllennais 
erioed: “‘Ganwyd yr Iesu o forwyn er mwyn sicrhau amhersonol- 
rwydd ei natur ddynol, a thrwy hynny sicrhau purdeb dilychwin y 
natur honno ynddo,” td. 84. 

Ond er hyn, cred fod yna ddwy ewyllys yn yr un Person, Crist Iesu, 
er mai natur ddynol amhersonol a feddai! ‘‘ Ond y fath yw unfrydedd 
dyfarniad yr Eglwys mai dwy ewyllys ac nid un oedd gan Jesu ”’ fel y 
mae’r awdur yn teimlo ei hun dan rwymedigaeth i’w amddiffyn. Cyfyd 
rhywun wrthddadl—os gellir credu mewn natur ddynol amhersonol 
paham na ellir credu hefyd mewn natur ddynol ddi-ewyllys ? Dyma’r 
ateb, ““Y mae ewyllys dyn y tu fewn i’w natur, tra y mae personol- 
iaeth dyn y tu allan i’w natur.” 

Fyfyrwyr athronyddol ein Colegau, rhoddwch ystyriaeth fanwl i’r 
geiriau a ganlyn: ‘‘ Arferwn son am y deall, y serch, a’r ewyllys fel 
pethau yn perthyn i natur dyn; ac y mae y pethau hyn oll yn wahanol 
i'w gilydd. Nid deall dyn yw ei gof, ac nid ei gof yw eiserch. Gwneir 
natur dyn ifyny o wahanol rannau, ond y mae ei bersonoliaeth yn undod 
diraniadau. Gan hynny, y mae personoliaeth dyn y tu allan i’w natur 
er mewn undeb 4 hi.” Peidied neb o honoch chwi fyth mwy a thybied 
fod y faculty psychology ymhlith y pethau a fu. Dyma i chwi M.A. a 
B.D. yn ei dwyn fel “‘ gwybodaeth oreu a diweddaraf’”’ y cyfnod i sylw 
gwerin Cymru! Cofiwch o hyn allan fod “‘ ewyllys dyn o fewn ei natur 
tra y mae ei bersonoliaeth y tu allan i’w natur.”’ ‘“‘ Personoliaeth y 
dyn yw yr hyn sydd yn ei wneud yn berson.”’ Pan mewn angen am 
enghraiffit o tautology gall y frawddeg olaf yma fod yn wasanaethgar 
iawn i chwi. 

O ddyddiau Aristotle yn ei Hthics hyd ein dyddiau ni, y mae’r ath- 
ronwyr yn defnyddio’r term natur, h.y., gwir natur unrhyw wrthrych 
neu berson, fel yn gyfystyr 4’r cwhl o’r galluoedd a’r posibiliadau sydd 
yn cudd-orwedd ynddo. Y mae bod personol cyflawn o ganlyniad 
yn golygu un sydd wedi sylweddoli’n llawn bob gallu a dawn perthynol 
Vw natur Ond yn unol 4’r Feddyleg ddosrannol a ddelir ganddo, 
cawn yr awdur parchedig yn ysgar Natur Duw ac Ewyllys Duw. “Y 
mae Duw yn bod o angenrheidrwydd ei Natur, ond y mae Creu yn 

gynnyrch ei Ewyllys”!! Onid haeriad noeth yw sylw o'r fath? 
Sut y gall neb dynion wybod y gallai Duw fodoli yn ddiegni a segur ? 
Onid mwy cyson 4 natur Duw yw tybied mai ynni gweithgar yw, ac fod 
creu a chynnal mor hanfodol i’w natur a bodoli? /Y mae priodoli’r 
weithred o greu i’w ewyllys yn ei hysgar yn ormodol oddiwrth ei Natur 
hanfodol. Sylwer eto: ‘‘ Y mae Cariad yn bod o angenrheidrwydd yn 
Natur Duw, ond y mae cymhwysiad o’r cariad at bersonau dynol yn 
dibynnu ar ewyllys Duw”’!! 

Y mae ufuddhau i’w Dad, meddir, yn rhan 0 natur angenrheidiol Iesu 
fel Mab Duw, ond cynnyrch ei ewyllys oedd ufuddhau i’r ddeddf!! 
“Nid oedd gan y ddeddf yn wreiddiol hawl i ofyn bywyd y Mab, gan 
y Tad yn unig yr oedd yr haw! wreiddiol i hynny. Trwy ir Mab 
ddyfod dan y ddeddf y cafodd y ddeddf hawl i ofyn ei fywyd. Pena 
byddai yr Iesu yn ‘ gynrychiolydd pechaduriaid ’ yr eithaf y buasai gan 
y ddeddf hawl i’w ofyn iddo fuasai ufudd-dod perffaith, ond heb hawl 
0 gwhbl i ofyn iddo farw,” td. 118. Er nad yw yn darnodi’r ystyr a 
ddyry ir term deddf mae’n amlwg oddiwrth rediad ei sylwadau mai’r 
ddeddf foesol neu hawliau daioni a chyfiawnder yw yr hyn a olyga. 
Os felly, dysga fod ufudd-dod Iesu iddi yn gynnyrch ei natur, ond fod 
ei farwolaeth yn gynnyrch ei ewyllys, ac yn rhywbeth mwy nag a ofynnat 
et natur iddo et gyflawni. Yr un peth a dywedyd fod yr Iesu wedi 
ewyllysio ymddwyn yn well nag yr oedd rheidrwydd moesol ei natur 
yn gofyn. Y mae marwolaeth Iesu ar y groes yn weithred uwchfoesol 
ac uwchddwyfol !! Dr ynfydrwydd cableddus yma yr arweinir yr 
awdur gan ei waith yn ysgar Natur Duw a’i Ewyllys oddiwrth eu gilydd. 

Yr wyf yn ofni fy mod yn barod wedi defnyddio’r holl ofod y gall y 
Golygydd ei ganiatau imi. Ond y mae’r pwnc yr ymdrinir ag ef mor 
bwysig, a safle’r awdur dysgedig y fath fel yr hawlia ei lyfr ddarlleniad 
manwl. Yr wyf wedi ei adolygu mor deg a diragfarn ag oedd yn bosibl, 
nid er mwyn darostwng yr awdur, ond i roddi darllenwyr Y BErRNIAD 
ar eu gocheliad rhag cymryd yn ganiataol fod ysgolhaig graddedig o 
angenrheidrwydd yn gywir pan ysgrifenna ar bwne sydd yn gofyn am 
athroniaeth ac uchanianaeth gywir yn ychwanegol at brofiad ysbrydol 
dwfn a sancteiddrwydd gwylaidd y Cristion syml. 


Lerpwl. DAVID ADAMS. 


Ifor Owain; Nofel am Gymru yn amser Cromwel. Gan Elwyn. 
Wrexham: Hughes a’i Fab, 1911. Td.—iv. 174; pris Is. 


MEwn digwyddiadau cynhyrfus; cymeriadau hynod a dyddorol ; 
awyrgylch wleidyddol grefyddol, foesol, a chymdeithasol yn 
lawn trydan, anodd fyddai i nofelydd Cymreig ddewis gwell 
cyfnod na Chymru yn amser y Rhyfel Cartrefol. Ond ar hyn o bryd 
_ rhaid ir nofelydd ei hun fod yn hysbys 4 ffynonellau hanes, gan nad 
oes gennym yr un hanes i ymddibynnu arno. Mae Elwyn wedi llwyddo 
yn rhyfedd o dan yr amgylchiadau i roddi portread cyffredinol cymedrol 
gywir, er fod ambell un o’r manylion yn anghywir. Mae ei ddarlun- 
iadau o Wroth a Phiwritaniaid Llanfaches, ac o’r Tad Meurig ar 
Pabyddion, yn corffori ysbryd y pleidiau feallai mewn enghreifitiau 
neilltuol, ond yr wyf yn sicr y byddai iddo gywiro rhai llinellau pwysig 
pe bai yn gyfarwydd 4 gwir hanes y Cyfnod. Modd bynnag, rhaid i mi 

ddywedyd fod y chwedl ar y cyfan yn un ddaiawn. Mae’r cymeriadau 
wedi eu tynnu’n rhagorol—yn enwedig Delyth Kyffyn, Megan, a Wil 
Pengwenlly. Credaf y gallai’r awdur hepgor rhai gosodiadau sy’n 
ymylu ar y gwyrthiol a’r trawsffurfiadau anhygoel sydd weithiau’n 
dymchwel ein rheswm. Teimlwn hefyd y gwthir i mewn rai o'r hen 
arferion yn beiriannol—yn neilltuol felly y bwytawr pechod. Brychau 
ar stori ddyddorol ydyw’r pethau hyn. Llwyddodd Elwyn i wau’r plot 
yn gampus. Ni ddaeth eto ddim o’i law yn dangos cymaint o feistrol- 
aeth ar gelfyddyd y nofel. Dylai ein darllenwyr ei phrynnu a’i darllen. 
Rhydd bleser iddynt, a chymorth i ddeall ysbryd Cymru’r cyfnod hwn. 


T. SHANKLAND. 


_ Detholion o Straeon y Pentan: Selections from Straeon y Pentan, by 
Daniel Owen. Edited with Notes and a Glossary by T. Gwynn 
Jones. Wrexham: Hughes & Son. Td.—iii., 83; pris Is. 


Gosopwyp bellach agendor mawr rhwng Ilafar gwlad ag iaith llén y 
Gymraeg, ac nid hawdd ywi estron bontio’r gwagle drosto’i hun. Yma 
darparodd Mr. Gwynn Jones foddion esmwyth iddo gamu o’r naill i’r 
Nall, trwy olygu saith o Straeon diddan Daniel Owen yn y dafodiaith, ac 
egluro’r berthynas rhwng ffurfiau llyfr a thafod mewn nodiadau. 
Ycehwanegir llawer at werth y llyfr gan yr Hirfa ar y diwedd ac yn 
arbennig y rhestrau hwylus o’r berfau yn eu dull sathredig. Gresyn na 
fai’r sylwadau cyffredinol ar dafodiaith yr Wyddgrug yn helaethach ; 
prinder gofod oedd yr achos yn sicr, ac nid eijsieu defnydd. 

Methwn gytuno 4 rhyw fanion: megis yr awgrym (td. 1), mai o 
para y daw prun. Ystyr corn yn y frawddeg, “‘yn feddw gorn”’ (td 
2—) ydyw yr un ag yn y termau “corn o wlanen”’ (roll of flannel) 
*‘plentyn yn ei gorn”’ (in swaddling clothes)—gair felly yn arwyddo 
anallu llwyr a pherffaith i ymsymud. Cymbharer tight yn Saesneg. 
Gwell fuasai dywedyd (td. 44) fod morthwyl yn llygriad 0 mwrthwl, nac 
ir gwrthwyneb, gan mai o’r Lladin martulus y daw. Chwarae teg hefyd 
ir hen adarwr digri, Cwil (td. 35): nid llysenw Saesneg quzll oedd arno, 
ond byrhad 0 Gwilym. Onid William Jones oedd ei enw bedydd, druan 
bach? A mynychaf o lawer, yn Arfon, beth bynnag, cynhenir 
Gwilym fel Cwilym, ac yn Nhregarth aiff hynny yn Cwil. 


IFOR WILLIAMS. 


Y Parchedig Humphrey Gwalchmai, y Bugail Cyntaf yn Nghyfundeb y 
Methodistiaid Calfinaidd. Gan’ T. Mordaf Pierce. Ail arg. 
Llanidloes: J. Ellis. Td.—287; pris 3s. 


CYHOEDDWYD yr argraffiad cyntaf o’r llyfr hwn yn 1908, a galwyd am 
yr ail cyn diwedd 1909. Ceir ynddo, heblaw hanes bywyd Mr. Gwalch- 
mai, lawer o fanylion ynghylch yr achos Methodistaidd; yn nosbarth 
Llanidloes cyn ac wedi ei amser ef. | 

Ganwyd Humphrey Gwalchmai yn Llanwyddelan yn 1788; aeth i 
Lanidloes yn 1813, galwyd ef yn fugail yn 1816, symudodd i Groesos- 
wallt yn 1842, a bu farw yn 1847. Diameu ei fod yn un o’r dynion 

hoffusaf a mwyaf llednais a fu erioed ; yr oedd hefyd yn ddyn o alluoedd 
uwch na’r cyffredin. Bu iddo ran flaenllaw ymysg yr arweinwyr ar 
adeg bwysig yn hanes y Corff; fo ydyw awdur pump o erthyglau’r 
Gyffes Ffydd. Eto, cyn ymddangos o’r llyfr hwn, ni wyddai neb fawr 
am dano: ambell lenor a gofiai ei enw fel golygydd Yr Athraw. Paham 
y bu hyn? Awgryma Mr. Pierce mai’rrheswm oedd yr ysbaid y bu 
dan gwmw!l o herwydd ei amgylchiadau ; ond ni chredaf hynny, canys 
er holl lymder ei frodyr swyddogol, ni chollodd barch y bobl. Y gwir 
yw, nad oedd ef, wedi’r cwhl, yn un o’r anfarwolion. Er hyn yr 
oedd yn wir deilwng o’r gymwynas a wnaeth Mr. Pierce ag ef. 
Darllenais y llyfr 4 lawer o fwynhad. Y mae’r arddull yn syml a 
dirodres ; nid oes ynddi odid ddim i beri tramgwydd. Ond y mae’r 
orgraft yn gywilyddus. Galwyd sylw ati yn y Drysorfa ar ol yr argraff- 
iad cyntaf; ond, ymddengys, heb fennu ar yr awdur. ‘“ Ni ddygir un 
lythyren i mewn nad oes ei hangen,’’ medd ef; ac eto, sgrifenna boreu 
a godreu am bore a godre, a chydmaru am gymharu. Y pwynt yw hyn: 
dyma lyfr a ddylai fod yn llyfrgell pob ysgol ganolradd yng Nghymru. 
Ond gWyr plant yr ysgol fod cyd- yn gofyn y feddal, cyd-fynd, ac nad yw 
m yn feddal o ddim; felly ar dir y Gymraeg ei hun fod cyd-maru yn 
wallus ; gwyddant ymhellach y tardd cymharaf o’r Lladin comparo, fel 
cymhellaf o compello, a bod cydmar fel pe dywedid cydmell. Gwelant 
gan hynny na wyr Mr. Pierce mo’r pethau elfennol hyn. Yr oedd 
cydmarwn burion yn oes Humphrey Gwalchmai; ond yn yr oes hon, 
pwy bynnag ni chymero drafferth i ddysgu elfennau’r orgraff, ni waeth 
hynny na chwaneg, fe’i cyfrifir yn anwybodus gan y t6 o ddarllenwyr 
sy ncodi. Y mae Cymru’n aeddfedu’n awr i gael orgraff gyson & hanes 
ei hiaith ; yr oedd yn fy mryd ysgrifennu ar y mater yn y rhifyn hwn, 
ond nid oedd modd cael lle i’r defnyddiau oedd gennyf yn barod iddo. 
J.M.J. 


Yr Oriau Olaf. John Ceiriog Hughes. fAil Arg.] Gwrecsam : 
Hughes a’i Fab, 1911. Td.—viii. 143; pris Is. 


CYHOEDDWYD y casgliad hwn gyntaf gan y Llyfrbryf yn 1888; a da 
gennyf weled ail-argraffiad ohono. Cynwysa weddillion awen Ceiriog, 
peth ohonynt wedi eu casglu ganddo ef ei hun. Ni chwanegodd lawer 
at enw’r bardd, er chwanegu at ein diddanwch ni. Rhyfedd yw barn 
Llyfrbryf fod ‘‘ Syr Owen Tudor ’”’ yn “hafal i’r un ”’ o’r rhieingerddi 
cyntaf. Tipyn yn fwy llafurus na chynt yw smaldod Evan Benwan, 
er bod yma darawiadau fel helynt Evan yng ngorsaf Caer ‘‘ Am altro 
cloc yr Irish Mail, cloc pren—dim-byd-ond- bysedd.”’ Y mae digrifwch 
‘** Ffarwel iti, dawel Dowyn”’ yn fwy diymdrech a naturiol : 


Ffarwel loow Ffynnon Gadfan, Mae mynd iti yn beth doeth ; 

Er na fum erioed fy hunan, Gwelais ynot ffyliaid noeth. . 

Ffarwel iti—(gafr a’m sgubo! Mae hi’n dechreu mynd yn ddu ') 

Ffarwel iti, yr hen gannwyll, ’Thdi ydi’r olaf yn y ty— 

Dan fy nwylaw ymbalfalaf, I ystafell bach fy mun— 

‘* Lle mae’r matches ? ’’—chwyrnu glywaf—Ffarwel i chwi bod yg un. 
J.M.J. 


*..* Anfoner llyfrau i’w hadolygu i’r Golygydd, yr Athro J. Morris Jonzs, 
Llanfair Pwll Gwyngyll 

PREGETHWR—dyna ydoedd ; 
Hyn fu am einioes faith : 

Un drodd, wrth alwad Cloch y Nef, 
Yn gynnar iawn i’ gwaith. 


Adnabu y Gwaredwr— 
A hyn fwi ymffrost mwy ; 

A phenderfynodd sén wrth bawb 
Am rinwedd Dwyfol Glwy. 


*Roedd pregeth yn ei galon 
Yn wastad ar ddihtn ; 
Dysgodd bregethu i’r bobl, drwy 
Bregethu iddo’i hun. 


’Roedd ganddo deulu bychan— 
Pregethai iddynt hwy ; 

Ac nid oedd cylch o deulu bach 
Sancteiddiach yn y plwy. 


Pregethai ar yr heol, 

Fel proffwyd oddiwrth Dduw ; 
A thyrrai’r pentre ar ei ol 

I ddysgu sut i fyw. 


Ai ar y Sul i'w “ deithiau ”’ 
O fewn ei Sir ei hun, 

Gan ado bendith ar ei ol 
Cyn dychwel fore Llun. 


Ni chafodd ‘‘ Gwrdd Pregethu ”’ 
Erioed—ni wn paham ; 

Ond gwn fod cariad Crist 0’i fewn 
Yn losgi’n loyw filam. 


Cyf. I. Rhif 3. 


Déi adre oi “‘ gyhoeddiad ”’ 
A’i dal yn ddigon prin— 
Ond fod ei drem yn dawel-dlws 
Gan oleu Pen y Bryn. 


Ymwelai a’r anghenus 
A’r tlawd, o dan eu pwn; 
A Duw’n y Nef yn unig Wyr 
Am elusennau hwn. 


Cysurai’r rhai galarus 
A salm o nefol sain ; 
Ac yn ei weddi, carai son 
Am flodau ar y drain. 


*Roedd llwyddiant pobl yr ardal 
Yn win i’w lawenhau ; 

A phan ddoi “ newydd drwg ”—efe 
Fai’r cyntaf i dristau. 


Fel hyn y treuliai’i ddyddiau, 
Ar lwybr y Diodde Mawr ; 

Ac o dan gysgod llawer nos 
Pregethai am y wawr. 


Ba | 


Daeth Henaint ar ei warthaf, 
I’w rwystro ar ei hynt— | 
A’r nwyd anfarwol eto o’i, fewn 

Yn llosgi megis cynt. 


Caethiwyd ef i’w stafell, 

I beidio a “ theithio ’” mwy— 
Ac odid fu na thorrai hyn 

Hi galon fawr yn ddwy. 


Hyprer, 1911. ll 


V. 

Daeth cwmul dros et feddwt Apeliai yntau eilwaith :-— 
(O ryfedd-boenus wir !) ** Hen Wr! mae’th wallt yn wyn, 
A rhoddwyd ef, hen was y Nef, Ac eto’th galon fel y graig— 
Yn hen Wallgofdy’r Sir. Pa fodd na thawdd yn llyn ? 
Ysbrydion fel yng ngharchar “ Bu’r Iesu farw drosot mn 
Oedd rhwng y muriau hyn: Ar ben Calfaria draw ; 
A’r nwyd anfarwol daniai ym mron Cred—ar yr unfed awr ar ddeg ; 
Yr Hen Weinidog syn. Mae’r Afon Ddu gerllaw.”’ 


Pregethai i’r gwallgofiaid 
Yng ngrym ei galon fawr, 

Ac nid oedd modd ei atal—mwy 
Nag atal firwd y wawr. 


Ond ni wnai’r ddelw ond eilio 
Ei holl ystumiau ef ;— 

Nes wylo o’r Hen Bregethwr mwyn 
A thorcalonnus lef ; 


Ei feddw! wedi drysu ! 
A’i galon fawr yn rhydd 

Heb eiliw dryswch: gwelai’r Drefn 
O uchelderau Ffydd. 


Disgynnai’i ddagrau heilltion 
Ar hyd ei farf i lawr,— 

Wrth weled fod y byd mor oer, 
A chariad Crist mor fawr. 


A syllai’i gyd-wallgofiaid 
Yn hurt i'w wyneb ef ; 

Ac oni ddaeth rhyw dangnef mawr 
I’w rhan yn s¥n ei lef ? 


Ond gwenu wnaeth pan welodd 
O fewn y drych, ar hyn, 

Yr henwr yntau’n wylo’n hidl, 
A’i galon graig yn llyn! 


Ir *°O diolch!”’ llefai weithian, 
Un dydd, o fewn ei stafell, “I Fugail Da y Nef; 
Myfyriai wrtho’i hun; Mae dafad arall heddyw n dod 
A throes i edrych yn y ¢Crych, I mewn i’w Gorlan Ef. 
A chanfu yn hwnnw’i lun. * * % * 
A chododd hwvl pregethu Y noson hon, bu farw 
O’i fewn, er maint ei nych; Yr Hen Bregethwr mwyn— 
Heb onid un gwrandawr o’i flaen— Yng ngafael nwyd anfarwol Crist 
Ei ddelw yn y drych. Fu farw er ei fwyn. 
“Tydi, hen ¥r!” ymbiliai, A chlybu Angau, yntau, 
** Paham y bvddi drist ? Ei bregeth rymus ef ; be 
O dywed im’—Paham, paham Pregethai yn y Dyffryn Du a aa 
Na chredi yn Jesu Grist ?”’ Wrth groesi tua Thref. oh & 
Ond syllai’r ddelw arno, A’r cyntaf 1’w groesawu 
Fel pe yn gwawdio’i lef Ar draeth y Nefol Dir, 
Drwy efelychu pob rhyw iot Oedd un—a lanicdd yno o’i flaan— 
O’i daer ystumiau ef, O hen Wallgofdy’r Sir, * 
JOHN T. JOB. 

CADAIR TREGARON 


UA deugain mlynedd yn ol, y cér canu enwocaf ym Mor- 
gannwg oedd cor y Gilfach Ddu. Yr oedd canu yn eu 
gwaed yn y pentref hwnnw, a chystadlu hefyd. Ni chlywsai’r 
byd am y lle onibai am ei ganu. Aent ati ymron bob nos i 


_ystafell ddigon diaddurn yng ngwaelod y pentre; ac er fod y 


creithiau’n las ar wynebau’r bechgyn, a llawer mam ieuanc a’i 
baban ar ei bron, nid wyf yn disgwyl y clywaf byth ddim tebig 
ir canu hwnnw, ddeugain mlynedd yn ol. Erys ambell ddarn 
i chwarae 0 gwmpas fy nghalon hyd y dydd hwn, a chaf fy 
hun fyth a hefyd yn mwmian canu hen dameidiau Ileddf a 
glywais yn y Gilfach Ddu. Dydd mawr y pentre oedd dydd 
hebrwng y cor ir eisteddfod. Tyrrai pawb i’r orsaf, ac nid 
oedd lun ar waith yn y lofa’r diwrnod hwnnw. A chwarae 
teg ir hen yswain, perchen y gwaith, anghofiai’r golled 1 gyd 
pan gyrhaeddai’r newydd gyda’r nos fod y cdr wedi curo. 
Byddai ef yn un ovr rhai cyntaf i gael y newydd. Gofalai 
Shoni’r Achos am hynny, canys cai chwecheiniog am ei dra- 
fferth. Cyn gynted ag y cyrhaeddai’r newydd i’r Ile, bras- 
gamai Shoni druan fel hydd i gyfeiriad yr office. ’Doedd neb 
byw wedi gweled Shoni yn rhedeg ond ar y teithiau hynny. 
Tair ceiniog oedd y tal pan fyddai’r cér wedi colli, a chwech 
pan fyddai wedi ennill; ond gofalai cor y Gilfach Ddu fod 
Shoni, naw. gwaith o bob deg, yn cael ei chwech yn gyfan. 
Byddai saith neu wyth o fechgyn cryfion, tipyn yn arw yr 
olwg arnynt yn myned gyda’r cér i bob man, i ofalu ei fod yn 
cael “‘ whara teg,”’ a chafodd mwy nag un beirniad le i edifeir- 
weh am wneuthur camwri. Wedi cychwyn o’r cor 4i’r hen 
bobl, a’r plant yn eu dwylo, yn ol i’w tai; ond nid oedd ergyd 
o waith y diwrnod hwnnw, ond cwrddent a’1 gilydd ar y gongl 1 
ddyfalu tynged y cor. 

“Wyt tin meddwl ’nillan nhw, Marged ?” ebe gwraig y 
drws nesaf. 

“ Rwy’n cretu g’nan’ nhw, ferch,” ebe Marged, “ro’n nhw’n 
gwe’d fod swn tocins yn i canu nhw nithwr, ta beth.” Ac unai 
pawb nad oedd dim ond ennill i fod, “ os na chelen’ nhw gam.” 

Fodd bynnag, daeth y son am eisteddfod fawr Tregaron, a 
chyrhaeddodd y rhagleni’r Gilfach Ddu. Galwyd y cér ynghyd 
yn ddiymdroi i benderfynu “os o’dd mynd i fod.”  Aw- 
erymodd yr arweinydd fod “‘yr amsar dicyn yn bring, y darn 
dicyn yn galad, a’r wobor dicyn yn fawr.” 

“Beth ywr pishyn ? ” ebe rhywun. 

“Worthy is the Lamb,” ebr yntau. 

“Faint ma’n’ nhw’n ginnig am dano fa?” 

*Ucian punt,” ebe’r arweinydd. 

Dyma’r holwr ar ei droed fel bollt :— 

“ Annw’l gidwithwrs,” meddai (yr oedd yn aelod o bwyllgor 
y gwaith), “’y marn i yw nad 6’s dim doi ar y cwestiwn. 
Ucian punt, a ninna man hyn heb acor yn penna’ am ddoi 
fis!. Mi fydde’n gwiddil i ni. *Allwn i ddim marw fel dyn 
arall pe bydden ni’n gatal iddin’ nhw fynd heb ga’l shot atyn’ 
nhw, ta beth. Os Wimiwn ordor, Mr. Cadeiridd, rw’ i’n cinnig 
yn bod ni yn *mofyn yr ucian punt ’na.” 

““ Rw’ i'n cinnig yr eiliad,” ebe rhywun. | 

Ac heb ragor o ddadleu dyma’r dwylo caled 1 fyny bob un i 
““mofyn yr ucian punt.”” Chwardd di, ddarllenydd mwyn, os 
mynni am ben y dadleu diniwed yna; ond pe clywsit hwy yn 
canu ymhen y mis, “ Worthy is the Lamb,” ac os oes calon o’th 
fewn fe deimlit y dagrau yn cronni i’th lygaid, fel y teimlaf 
innau y funud yma, wrth feddwl am fechgyn y creithiau glas 
a’u lleisiau fel y nablau aur yn canu am yr Oen—ddeugain 
mlynedd yn ol! 

Preswyliai dyn ieuanc o’r enw Evan Watcyn yn y Gilfach 
Ddu, ac ef oedd yr unig un yn yr ardal a ystyrrid “‘ yn dicyn 
_ofardd.” Jeuan Gwent y gelwid ef gan bawb. Dyna’i ffugenw 
bob amser pan yn adrodd yn hogyn yn y man eisteddfodau, ac 
erbyn hyn ymddanghosai ambell bennill pér uwch enw Ieuan 
Gwent. Gwelid ei enw ar ambell garreg fedd mwy diaddurn na’i 
gilydd yn y fynwent fach yn y cwm, a thystiai ambell un ymaa 
thraw fod Ieuan yn “fardd bach nét.” Ni freuddwydiodd 

neb bethau mawr am dano, ond sylwai’r mamau fod yn haws 
gan y plant bach gofio penillion Ieuan nag eiddo neb arall. 
Daeth yntau rywsut o hyd i raglen testunau Tregaron, a sylw- 
odd fod yno wobr a chadair am bryddest i’r “‘ Gwlith.” Am 
wythnosau wedyn, sylwai’r gweithwyr a adawai’r lofa hanner 
nos fod y gannwyll yn llosgi’n hwyr yn ystafell Ieuan Gwent. 
Cadwodd ei fwriad iddo’i hun, a gwasgodd ef at ei galon o olwg 
y byd; ond sylwodd ei gydweithiwr yn y lofa fod Ieuan yn 
ysgrifennu mwy nag arfer ar y bocs cwrlo, a’i fod yn brinnach 
ei eiriau na chynt. Ond yr oedd dydd yr eisteddfod yn agos- 
hau, ac nid oedd hamdden i siarad am ddim arall yn y Gilfach 
Ddu. Canai’r cor yn well nag erioed, a chlywid ‘‘ Worthy is the 
Lamb” ar dafodau’r plant ar y ffordd ir ysgol. Daeth yn 
bryd i bob mam baratoi coler lan i’w bachgen, ac i’r merched 
feddwl beth i’w wisgo. Un noson gwelwyd Shoni’r Achos yn 
Jlechu wrth y drws i wrando’r cor. 

** Pun ai tair ynte *whech gei di’r tro hyn, Shoni?” ebe 
rhywun. 

** Myn brain 1, ma’ sWn ’whech miwn na heno os nad w i’n 
camsyned,” ebe Shoni, a’r goleu yn ei lygad. 

Ond y bore cyn yr eisteddfod ymdaenodd cwmwl dros y 
Gilfach Ddu. Aethai’r bechgyn fel arfer i’r lofa ar doriad y 
dydd, a hawdd gwybod fod trannoeth yn anfon ei gysgod 0’i 
flaen wrth glywed y talcenni glo yn diaspedain gan nodau 
mawreddog: “‘ Blessing and honour, glory and pow’r be unto 
Him, be unto Him.”’ A phed eisteddech ar y llethr foel uwchben 
y pentre caech glywed y merched yn canu ymhob ty; a’r un 
oedd y gan: “ Blessing and honour, glory and pow’r be unto 
Him”; a phwy Wyr na chydiodd telynau’r nef yn y gan cyn 
marw ohoni ar y moelydd! Ond bu diwedd sydyn i'r canu, a 
gwelwyd y Gilfach Ddu yn dal ei hanadl. Rywsut, darganfu 
rhyw wraig fod telegram irywun yn y pentre newydd gyrraedd 
y Post Office, ac i ffwrdd 4 hi a’i hanadl yn ei dwrn 1 gyhoeddi 
fod “ teligrafft ” ar y flordd yn dyfod. Ymdaenodd y newydd 
fel tén mewn eithin crin, a rhuthrodd y pentref i’r drws. 
Druain ohonynt, cennad marwolaeth oedd pob telegram a 
ddaethaii’r pentref hyd ynhyn. Calon pwy oedd 1’w chlwyfo’r 

tro yma? Mawr y dyfalu fu. Ar hyn, dacw’r hen bost-feistr 
i’r golwg yn y tro, a churodd pob calon yn gyflymach. “ Ble 
saife?”  ’Roedd gWr hon a hon yn gweithio yng Nghwm- 
tyle, ‘fe ellwch fentro taw —.”’ Ond dacw ddiwedd ar y 
dyfalu, a’r hen swyddog yn sefyll wrth ddrws Marged Watcyn, 
mam Ieuan Gwent. Nid oedd angen curo; yr oedd Marged 
druan, ar y drws, a’i hwyneb erbyn hyn fel y marmor gwyn. 
Hysbyswyd hi mai eiddo Evan Watcyn (Jeuan Gwent) oedd y 
telegram. Gosododd y swyddog ef ar y bwrdd gan fod gormod 
o gryndod ar Marged, druan, i gydio ynddo, ac i ffwrdd ag ei 
heb air ond hynny. Gyda’i fod o’r ffordd, llanwodd y cym- 
dogion y ty, a mawr oedd y cydymdeimlad 4 Marged Watcyn. 
’Feiddiai neb gyfiwrdd y telegram, ond gadawyd ef, fel darn o 
wahanglwyf, ar y bwrdd. A phaangeneiddarllen? Gwyddai 
pawb beth oedd ynddo. Un mab oedd gan Marged heblaw 
Ieuan. Yr oedd hwnnw’n weinidog i Iesu Grist mewn capel 
bychan yn y wlad. 

‘“‘ Machgan annw’'l 1,’ ebe Marged a’i dagrau’n hidl, “ fiws e 
ddim yn rhyw iach iawn aridd, ond *feddyles i riéd y bydde fe’n 
mynd mor gynned. Deigen 6’d o’dd ’i dad yn ’yngadel 1 gyda 
nhw’i doi.”” Wylai Marged “ y dwr nesa’ at ei chalon,” ac 
wylai pawb gyda hi. Gwyddent trwy brofiad mynych yn y 
Gilfach Ddu mai mwy effeithiol na phob araith yw wylo gyda’r 
rhai sydd yn wylo. 

Anfonwyd i’r gwaith at Ieuan, ac nid oedd angen oedi munud 
i benderfynu pwy oedd i gyfarfod Ieuan ar ben y pwll. Gwaith 
yr hen Ddafydd Ifan y diacon oedd hynny. Nid oedd neb 
drwy’r holl wiad a’r ddawn i dorri’r garw fel Dafydd Ifan. Pan 
glwyfid bachgen yn y lofa, gofelid bob amser anfon Dafydd 
Ifan i dorrir newydd i'r fam. Ac nid oedd d¥ yn y pentre na 
wybu rywbryd am gysuron Dafydd Ifan. Cyfarfu’r ddau— 
Ieuan a Dafydd—ar ben y pwill. 

“ Be’ sy'n bod, Dafydd Ifan, 6’s rh’wbeth ar mam ? ” ebe 
leuan. 

‘“ Nag 0’s, ‘machgan 1,” ebe’r hen Wr, ‘“‘ ddim byd ar dy fam.” 

A dyna’r cwbl a glybuwyd o’r ymddiddan. Tipyn o orchest 
ir hen wr fu dilyn leuan y bore hwnnw. Ar y ffordd i fyny 

gwelai arwyddion galar ar bob llaw. Yr oedd y blinds i lawr 
ar bob ffenestr yn y pentre,—dyna un o’r traddodiadau na 
feiddid ei ddiystyru yn y Gilfach Ddu. O’r diwedd, cyr- 
haeddodd y ty, a chafodd olygfa nas anghofiodd hyd ei fedd. 
Eisteddai Marged Watcyn yn y gadair fawr yn y gong! nesaf i’r 
tan, a’l phen yn ei neished boced. Ar bob cadair arall yn y ty 
eisteddai’r cymdogion, a’u neishedi yn eu dwylo,—mynnai’r 
traddodiad mai Marged yn unig oedd i gadw’r neished ar ei 
hwyneb! Ary bwrdd yr oedd lliain cyn wynned a’r carlwm, ac 
ar y canol gorffwysai’r telegram heb ei agor byth. Yr oedd 
golwg ryfedd ar Ieuan,—ei wyneb yn ddu fel y glo, a dwy ffrwd 
o chwys wedi rhigoli’r llwch ar ei ddeurudd, fel ffrydiau’r 
gaeaf ar darenni’r fro. P 

*“* Dyna fel ma’ hi, Ieuan bach,” ebe un o’r gwragedd, ‘‘ ma’ 
rhywun dani o hyd.” 

** Te, ie,’ ebe un arall, “‘ mae’r Beibl yn gwe’d yn eitha’ gwir : 
*'Ynghanol ein bywyd yr ydym yn ange’.” 

** Rw i wedi gwe’d wrthot ti lawar gwaith mai nid yn y Beibl 
ma’ hwnna,” ebe Dafydd Ifan. 

** Beibl ne’ beido, Dafydd Ifan, ma’ fe’n eitha gwir ta beth,” 
ebe’r wraig dafodrydd. 

Bu distawrwydd am dipyn wedyn, ac amcan pennaf hwnnw 
oedd rhoi cyfle i leuan ddarllen y telegram. Yr oedd cywrein- 
rwydd y gwragedd yn prysur gael y trechaf arnynt. 

** Well i ti ddarllen e’ *machan i, 1 ni ga’l clWed y gweitha,” 
ebe un ohonynt o’r diwedd. Ufuddhaodd Ieuan, a bu tawel- 
weh mawr. Syrthiodd mudandod ar bawb, ac aeth swWn 
rhwygo’r telegram fel cledd 1 galon Marged Watcyn. Edrych- 
odd Ieuan yn hir arno, a daliai pawb eu hanadl. 

‘“*Mam,”’ eb ef o’r diwedd, ‘“‘ codwch y blinds ‘na.” 

‘Bachan ofnadw’,” ebe un ohonynt, “ cwnnu’r blinds a dy 
frawd wedi marw!” 

***Dyw mrawd ddim wedi marw,”’ ebe Ieuan, “ cwnnwch y 
blinds ’na.” 

“O wel, wir,” ebe un arall, “‘ wa’th teligrafft ne beido.”’ 

Mawr fu’r ymgais 1 wybod beth oedd cynnwys y telegram, 
ond yr unig beth ddywedai Ieuan oedd mai rhywbeth iddo ef 

ei hun oedd ynddo. Cwmni siomedig iawn ymadawodd a th¥ 
Marged Wactyn y bore hwnnw. 

“ Cwnn y blinds ’na, Miriam,” ebe gwraig y drws nesaf wrth 
ei merch, “‘ ’d6’s dim anglodd i fod yto.” 

“Dim anglodd ?” ebe Miriam. 

‘“‘ Nag 6’s, wir, gweitha’r modd,” ebe hi, “a dyna finne wedi 
ymolch ’y ngwmed am ddim.” 

“* Neiff e’ ddim drwg i chi, mam fach,”’ ebe’r Firiam ddrwg, a 
chwarddodd lond y ty. 

Wedi cael gwared y galarwyr y peth cyntaf a wnaeth Ieuan 
oedd gofyn a oedd ei goler yn lan. 

‘*Pwy lan yw hi,” ebe Marged Watcyn, ‘“‘a thithe wedi’i 
gwishgo hi dy’ Sul ?.” 

** Rhaid i mi gael un yn rh’wle,” ebe yntau, “ ma’ whant arna 
i fynd i'r steddfod fori.” 

‘“* Ma’n well i ti fynd 1 weld dy frawd,” ebe’r fam druan, “ elli 
di fentro fod rh’wheth arno fe.” 

- Cystal dywedyd yn y fan hon mai cynnwys y telegram oedd 
—‘‘ Wanted at Tregaron to morrow, come early without fail.” 
Ofer ceisio darlunio teimladau Ieuan Gwent, ond aeth ati i 
chwilio gyntaf y medrai am y ffordd gyflymaf i gyrraedd Tre- 
garon. Y gair early a’i blinai fwyaf. Onibai am hwnnw 
gallai fyned gyda’r un trén a’r cor, ond nid oedd hwnnw i 
gyrraedd yno hyd y prynhawn. Gwelodd mai yr unig ffordd 
am dani oedd cerdded wyth milltir a hanner yn y bore bach i 
gwrdd y mail yn Brinderry Junction. 

Taith ryfedd fu honno! Cychwynnodd cyn i’r wawr orffen 
ymlid y gwlith o’r tarenni. Y Gwlith! onid dyna destun ei 
gerdd ? Siaradodd 4 phob perlyn y bore hwnnw, ac adroddodd 
ei gan bob gair wrth gerdded Tarren y Dduallt. A phan yn 
croesi’r gamfa i’r gwastatir dychmygai glywed miliynau 0 leisiau 
pér yn gweiddi “ Heddwch”’ ar lechweddau’r Darren. Nid 
oedd ar y ddaear y bore hwnnw namyn angylion a thylwyth teg |! 
Cyrhaeddodd yr orsaf awr a hanner cyn pryd, a threuliodd yr 
amser i ddarllen y telegram, ac adrodd ei gan drosodd a thros- 
odd wrtho’i hun. Daeth y trén o’r diwedd, ac i ffwrdd 4 Ieuan 
Gwent a’i wyneb yn syth 1 Dregaron. Ymbhen tua dwyawr 

arhosodd y trén yng ngorsaf Pontyffynnon, a digwyddodd 
rhywbeth yno barodd i Ieuan ddarllen y telegram am y filfed 
waith. Pwy ddaeth i’r cerbyd yno ond Salamus, a Siencyn 
Wyn—dau eisteddfodwr pybyraf y dydd: Salamus, a’i wallt 
modrwyog, gwineu ; a Siencyn Wyn, a’i ateb firaethlym, pert. 
Deallodd yn fuan eu bod hwythau ar eu taith i Dregaron; a 
chan eu bod yn siarad am bopeth ond y gadair, teimlodd yn sicr 
fod y ddau yn cynnyg. Gwyrth yn unig a’i galluogai ef i guro 
cewri felly, a rhag llewygu ohono darllenodd y telegram eto. 
‘* Wanted at Tregaron ’’—ie, dyna’r geiriau, ar waethaf Salamus 
a Siencyn Wyn. Wedi hir deithio, ‘‘dacw’r babell,”’ ebe 
Salamus; “ie, dyco’r tent,” ebe Siencyn Wyn, a _ deallodd 
Ieuan Gwent fod Tregaron o’r diwedd yn ymyl. Wrth edrych 
ar eu cyd-deithiwr syml yn y gongl, tybiai Siencyn Wyn fod y 
graith ar ei dalcen yn lasach nag y buasaiawr ynol. Niddaeth 
i'w feddwl mai’r wyneb oedd yn wynnach ! 

Lle bychan oedd Tregaron, ac oherwydd hynny yn lle da am 
eisteddfod. Rhwng trén a cherbyd a throl a thraed, daethai 
dwy ochr y wlad ir wledd y diwrnod hwnnw. Aeth Ieuan ar 
ei union 1 babell yr wyl, ond gwybu’n fuan nad oedd fawr angen 
am y “come early.’ Buwyd gydar unawdau avr adrodd, ac 


araith Saesneg y llywydd hyd yn ddiweddar yn y prynhawn; 


ond wedi hir a hwyr, gwelwyd darpar ar gyfer y cadeirio. 
Llenwid y babell yn awr i'w hymylon eithaf, a theimlai Ieuan 
Gwent ei galon yn ei wddf. 

Gyda hyn, clybuwyd mwy o swn nag arfer ymhen ol y 
babell, ac aeth y sibrwd drwy’r lle fod cor y Gilfach Ddu 
wedi cyrraedd. A chwarae teg ir cor hwnnw nid aeth i eis- 
teddfod erioed heb i’r holl babell ddyfod i wybod hynny yn bur 
fuan. O hynny allan, clywid acen bert Morgannwg yn amlwg 
ym mloeddiadau’r wyl; a pha eisteddfod sy’n llawn hebddi ? 
Deallodd y corau ereill hyd yn oed drwy’r bloeddiadau diniwed 
fod yno leisiau fel y diliau mél. Ond ust! dacw’r Gadair yn 
y canol; dyna ddiasbad y Corn Gwlad ; dacw’r beirdd ar y 
Ilwyfan ; y feirniadaeth yn cael ei darllen, ac Eiddil yn oreu o 
ddigon o dri-ar-ddeg. Ar hyn, dyma daranllais yr Arch- 
dderwydd yn rhwygo nef adaear: ‘“‘ Os yw Liddil yn wydd- 
fodawl safed ar ei draed |” 


‘ 

**'Ych chi’n dishgwl iddo sefyll ar 71 ben, ’te ? ” ebe Ilais main 
Morgannwg yn y pen ol. ‘“ Eiddil,” rhuai’r Archdderwydd 
drachefn. Ar hyn, ynghanol mudandod Ilethol, dacw ddyn 
ieuanc gwelw ar ei draed, a chraith fawr las ar ei dalcen. 

““Pwy ydi o?” ebe’r Gogleddwyr. 

‘““Pwy yw e’ boys’ ebe Morgannwg. 

Ar hyn, dyma wawch annaearol o gongl y Gilfach Ddu— 
“‘O’r Ieuan bach ag e’! O’r canon ag e’!”’ 

““ Pwy yw e’ ’te, Dai?” ebe rhywun. 

“Wel bachan, ond taw Ieuan Gwent yw e,” ebe Dai. 

‘““Rwyt ti’n siWr o fod yn camsynied,” ebe hanner dwsin. 

** Camsyned,” ebe Dai, “‘ b’le ma’ch llyged chi ? ” 

Bu gorfoledd na chlybuwyd ei gyffelyb ar y ddaear hon pan 
wnaed yn sicr-mai Ieuan Gwent oedd biau’r Gadair. Wrylai’r 
merched a neidiai’r bechgyn, a chafodd un ohonynt enw newydd 
a lynodd wrtho hyd ei fedd—Twm gollws i gap! Erbyn hyn 
yr oedd dau fardd urddasol wedi eu hanfon o’r llwyfan i gyrchu’r 
buddugwr i’w sedd. Ni bu raid iddynt gerdded ymhell, canys 
yr oedd dau o fechgyn y Gilfach Ddu yn cario Ieuan ar eu hys- 
gwyddau i gyfeiriad y llwyfan. *Wyr neb hyd y dydd heddyw 
sut yr aethant ato drwy’r dorf,ac ni wyddent eu hunain chwaith. 
Aed ymlaen a’r cadeirio yn ol Braint a Defod Gorsedd Beirdd 
Ynys Prydain. Taranai’r Archdderwydd: A oes Heddwch ? 
‘“*O’s myn hyfryd i,” ebe un o fechgyn y Gilfach Ddu cyn i’r 
dyrfa gael gafael yn ei llais. Chwarddodd pawb, ond gwgodd 
yr Archdderwydd, a gwelwyd cymylau tair sir yn cronni ar 
eiael. Wedi araith lem ar “ hynafiaetholrwydd a chysegredig- 
eiddrwydd yr Orsedd,” gofynnodd drachefn: A oes Heddwch ? 
‘““ Heddwch,” ebe’r dorf yn unllais, a dihangodd y waedd 
heibio cors Tregaron 1 gyfeiriad y mor, a thystiai rhywrai iddynt 
ei chlywed yn gymysg 4 chri’r gwylanod ar y traeth. 

Bu Ieuan dan orfod i aros yn Nhregaron trwy’r nos honno, 
canys yn unol 4 deddf ddigyfnewid nid oedd y Gadair i fyned 
o'r llwyfan nes byddai’r eisteddfod trosodd, ac nid oedd obaith 
am hynny hyd hanner nos. Treuliodd y nos, a’i Gadair gydag 
ef, mewn gwesty bychan heb fod nepell o’r orsaf. *Chysgodd e’ 
ddim, ond fe freuddwydiodd lawer. 

Yn y cyfamser, canodd y corau. Yr unig fai a ddarganfu’r 
beirniad ar gor y Gilfach Ddu oedd “‘ fod tuedd i sharpo yn y 
tenors.” 

“Fe sharpet tithe hefyd ’tae ti mor falch a fi. O’r Ieuan 
bach age!” ebe Dai Jones. Dai oedd cydweithiwr Ieuan yn 
y pwil glo. Ef a’i hadnabu gyntaf pan gododd Liddil ar ei 
draed. Cafodd y fath orfoledd y diwrnod hwnnw fel y bu dri 
mis cyn oerl. Niraid ymhelaethu ar dynged y cér. Digon yw 
dywedyd i rywrai weled Shoni’r Achos yn brasgamu ynghynt 
nag arfer i’r office, ac iddo ddyfod yn ei ol a dwy “‘ whech ” loyw 
yn ei law, tan foliannu Ieuan Gwent a chor y Gilfach Ddu. 

Daeth y cor adref tua hanner nos, a mawr y gorfoledd fu. 

Lledodd y s6n am Ieuan Gwent i bob t¥ yn y pentre, a phen- 
derfynwyd heb na chynnyg nac eilio nad oedd neb i fyned i’r 
lofa trannoeth. Nid anturiaf geisio darlunio’r derbyniad a 
roddwyd i Ieuan. Ni chafodd roddi ei draed ar y Ilawr nes 
cyrraedd carreg aelwyd ei fam. Sylwodd pawb mai distaw 
iawn oedd Marged Watcyn. Yr unig air a ddaeth dros ei 
gwefus ydoedd hwn: ‘“ Mi fydde’n dda gen i pe bydde’i dad 
e’ byw heddi.” 
- Dyna unig Gadair Ieuan Gwent. Ymhen blwyddyn neu 
ddwy gwelwyd fod yr afiechyd aeth a’i dad i’w fedd yn ddeugain 
oed wedi gafael ynddo yntau ; ac ymhen tipyn, gwelwyd gor- 
ymdaith ddu yn troi i’r fynwent ar waelod y Cwm, a Dai Jones 
ymlaenaf dan yr elor. 

Ryw gyfnos, yr haf diweddaf, pan oedd pelydr ola’r haul yn 
gorffwys ar Darren y Dduallt euthum at ei fedd. Dichon mai 
rhyw wendid ynof fi sy’n cyfrif am y peth, ond yn fy myw ni 
allwn lai na chredu fod mwy o wlith ar laswellt y bedd hwnnw 
nag yn unman arall drwy’r fynwent. Ac er fod y garreg yn 
Ilwyd, a’r goleu’n wan lIlwyddais i ddarllen y geiriau hyn: 
““Teuan Gwent, Bardd Cadair Tregaron.”’ 


Pentre, Rhondda. J. J. WILLIAMS. 

ANGERDD BEIRDD CYMRU 


PAN ganodd John Keats— 


‘Beauty is truth, truth beauty,’—that is all 
Ye know on earth, and all ye need to know, 


mynnai y doethion,—ac yn eu mysg Palgrave ac Arnold,—fod 
y bardd yn cyfeiliorni, ac y gwelsai, pe cawsai fyw, fod yn 
rhaid wrth wybod llawer mwy na hynny. Yr oeddynt yn 
unfryd 4g ef cyn belled a dywedyd bod tlysni’n wir, ac mai’r 
gwir sydd dlws. Ond, meddai Arnold, nid dyna’r cyfan sy 
raid inni ei wybod ar y ddaear. Ac ebe llu o oleuadau Ilai ar 
ei ol, gan ysgwyd pen uwch geugred y bardd, “ Nid dyna’r 
cyfan.” Ond a ydoedd Keats yn cyfeiliorni? Credai ef marr 
un yw gwirionedd a thlysni. Credai aml athronydd yr un 
peth. Credai’r athronydd lawer o bethau tebig: mor oleu yw 
rheswm. Eithr credai Keats y peth hwn mor angerddol ag 1 
fethu dymuno credu unpeth arall: y mae serch mor ddall. 
“* Beauty is truth, truth beauty,” ebe’r naill. ‘“‘ That is all ye 
know on earth, and all ye need to know,” meddai’r Ilall. Druan 
o'r bardd ieuanc a ddywedai beth mor wallgof heb yn gyntaf 
ymgynghori 4 meddylwyr gorffenedig ei oes. Ond wedi bod 
yn ddigon plentynnaidd i feddwl bod pawb yn synio’r un fath 
ag ef ei hun, bu mor ffdl a dywedyd hynny. Ac y mae’r byd 
yntau heddyw yn barod i foes-ymgrymu iddo am ei ddewrder 
yn cydfyned 4’1 anian, ac i’w alw’n Fardd am iddo ddal y 
doethion yn eu cyfrwystra. 

Ni buasai goreuon ein beirdd ni Gymry ychwaith yr hyn 
ydynt oddieithr yn gyntaf eu gwneuthur fel plant bychain. 
Gan y gwirion y ceir y gwir 0 oes 1 oes, ac nid oes wirionedd mor 
diws a hwn. Pan ddywedo bardd wrthym ei fod yn caru’n 
angerddol fun ag iddi wefus gwrel, a grudd o goch y ffion, nid 
ydym yn ei goelio hyd oni phrofo’i serch. Ychydig o goel a 
roddwn ar Fedo Brwynllys pan ddywed,— 


ANGERDD BEIRDD CYMRU 165 


Oni chaf y ddyn wych hon 

Dan irddail bedw yn wyrddion, 
Minnau gaf rhwng Mon a Gwent 
Gist faen ar gost y fynwent. 


Llai fyth o goel a roddwn ar Ieuan Deulwyn ; ac nid bob amser 
y credwn Ddafydd ap Gwilym neu Dudur Aled. Nid oes dim 
mor hawdd a rhagrithio cariad, os nad ydyw efelychu’r rhagrith. 
Ond pan welwn un yn ffugio difaterwch, ac yn ddiarwybod yn 
bradychu cariad ar ei dyneraf gyda diniweidrwydd plentyn, 
gwyddom fod hwnnw’n dywedyd y gwir. 
Mae’n dda ’mod i’n galed fy nghalon, 
Liw blodau drain gwynion yr allt ; 
Mae’n dda ’mod i’n ysgawn fy meddw], 
Liw’r banadl melyn ei gwallt ; 
Mae’n dda ’mod i’n ieuanc, ’rwy’n gwybod, 
Heb arfer fawr drafod y byd ; 
Pam peidiaist ti, ferch, a ’mhriodt, 
A minnau’n dy ganlyn di cyd ? 


Beth yn ymyl y ddwy linell olaf hyn ydyw— 


Rhoi Awdwr Bywyd i farwolaeth, 
Claddu’r Adgyfodiad mawr 


Ann Griffiths ? Hebddynt hwy ni buasai’r pennill yn Nawer 
gwell na’r hen bennill telyn,— 

Ni thorraf fi mo’m calon lawen, 

O drymder gwaith a wnaeth un bachgen, 

Trech yw natur na dysgeidieth, 

Rhodiaf beth, nid wyf ond geneth. 


Am a wyddom ni, y mae’r eneth yn hollol ddifater. Ond 
druan o’r brafado sydd yn chwe lIlinell gyntaf pennill hen 
alaw’r Fwyalchen ! 
Y mae llawer o bethau tebig yng Ngheiriog. Ynddynt hwy 
y mae ef yn anfarwol, ac nid, fel y sylwodd bardd a beirniad yn 
ddiweddar, mewn cerddi fel “Ti Wyddost Beth Ddywed fy 
Nghalon.” 
** Ti fynnet gael cusan, ti wnaet ? 
Ond cymer di’n araf, fy ffrynd ”’— 
Hi geisiai ymgellwair fel hyn, 
Ond O! ’roedd et chalon yn mynd. 

Fel hyn y mae’r galon yn ei bradychu ei hunerioed. Pwy 
fel plentyn hefyd am ddigio a gweled bai? Pwy nis gwel- 
odd yn wylo mewn galar gwyllt am na roddid y lloer iddo’n 
degan ? Ni wrendy ar reswm, ac ni chais ddeall. Yr oedd 
unwaith Wr a chanddo’n gariadferch eneth lygad glas, gyda 
gwallt o liw yr heulwen. Ar lan yr afon y cyfarfu 4 hi, ac ar lan 
y mor y rhodiannodd gyda hi lawer min nos o Orffennaf, hyd 
onid aeth celyn y mor a Ilwynir brwyn i adnabod y ddau, a 
hyd oni wnaethpwyd Ilw i gydfyw, ac y seliwyd yr amod tan 
lewych lleuad ieuanc. Ejithr torrodd un yr amod, a chadwodd 
un hi: mae yntau heno’n rhodio fel drychiolaeth min y mér, 
heb wybod pa ateb i’w roddi i gelyn y mor sydd yn holi am 
dani. Digon o ateb iddynt hwy fyddai gwybod iddi gael ei 
chario’r wythnos gynt ar ysgwydd pedwar tua’r llan. Hawdd 
iawn i gelyn y mor fyddai bodloni ar wybod hynny. Ond beth 
am yr amod a wnaethai 4g ef? Pam y torrodd hi hwnnw ? 
Pe bai ei chariad ato megis cynt, nid priodferch y bedd fuasai 
hi heno. Canys beth yw marwolaeth wrth serch, neu’r bedd 
wrth gariad dau? Am hynny— - 

Pe bai gennyt serch at dy fardd, fy Menna, 
Ti ddaethit fel cynt, | 

Rhwng llwyni y brwyn a gwymon Gorffenna’, 
A’th wallt yn y gwynt: 

Mae celyn y mor yn holi am danat 
Pan elwyf fy hun ; 

A pheth a ddywedaf am nad wyt yn dyfod, 
Fy mun, fy mun ? 


Mordwywyr fel cynt sydd ar lif yr afon 
Yn ddeuoedd fel cynt, 

A’u dwylo ymhleth fel eu rhwyfau gwynion 
Ymhleth yn y gwynt. 

Mae cymar gan bawb, gan fordwywr a gwylan, 
A mi heb yr un; 

Gwyn fyd na ddychwelit i’m cwch ac i’m calon, 
Fy mun, fy mun. 


GwWyr y sawl sy’n gyfarwydd 4 Thelynegion Maes a Mor Eifion 
Wyn o ble y tynnwyd y pennillion. Gallant olygu un o ddau 
beth. Pan welsom hwynt gyntaf meddyliasom mai cri un 

wedi ei ado am un arall gwell ei ffawd oedd yma, a dywedasom, 
“Yn sicr, dyma’r gerdd oreu yn y llyfr.”’ Darllenasom hi 
aml dro wedi hyn, a meddwl mai cri un yr oedd Menna wedi ei 
ado— 
Nid i garu rhywun arall 
Wrth y llyn na than y pren 


oedd yma, ond y gellid darllen ar y garreg dair Ilythyren ei 
henw ; a dywedyd,—“ Yn sicr, dyma’r gerdd oreu a ddarllen- 
asom erioed.”’ Edrycher y gerdd ddwywaith a theirgwaith, a 
gofynner beth sydd yma, Menna fyw ai Menna farw? Bydd 
yn dipyn o newid i’r rhai hynny sydd wedi blino’n pendroni 
uwchben problem “‘ The Lady or the Tiger?” Gallai’r awdur 
el hun ateb yn ddiameu, ond ni leihadi hynny ddim ar ein 
penbleth ni. Pe cyfodai Shakespeare o farw rhoddai derfyn ar 
lawer dadl, ond byddai raid i bob darllenydd farnu drosto ef 
ei hun a oedd Hamlet yn wallgof ai peidio, hyd yn oed ped 
atebid y cwestiwn gan y dramodydd ei hunan. Dyna, mae’n 
debig, a feddylid pan ddywedwyd, Byr yw bywyd, maith | 

» elfyddyd. Ond dacw’r bardd yn rhodio’r traeth yn wyllt 
anniddig. Pa fodd y gall y fun ddryllio cadwyni’r angau, a 
dyfod ato? “ Tyred,’” medd cariad afresymol, yn ddall i 
bopeth ond ei siom. ‘‘ Pe bai gennyt serch, ti ddaethit,” 
medd Hiraeth gwallgof. Nid yw angau na thynged na Duw 
na dyn yn ddim irgwr. Ni chydnebydd un arglwydd ond 
serch. Darfu serch y fun; a bu farw hithau. Ac onid 
beius ynddi oedd dorri’r amod ? 

Eithr nid syniad dieithr mohono i feirdd Cymru. Gwybu 
Wiliam Llyn yn well na nemor neb beth yw hiraethu am y 
marw. Ac meddai yntau,— 

Trwm ar id yw tramwy’r 6d, 
Trymach yw torri amod 


A luniais gynt ar lanerch, 
Oedd i mi fel addaw merch. 


Torrodd un yr amod; a chadwodd un hi. Yntau a ddywed 
ar fedd ei gér marw,— 


Sorrais wrthyd, ben saerwawd, 
Syr Owain, gwiw seren gwawd. 

Y mae cariad yn sifr o roddi’r bai ar rywun am ei frifo. Ar 
serch ei hun y rhoes Burns ef pan ganodd,— 
Had we never loved so kindly, 
Had we never loved so blindly, 
Never met and never parted, 
We had ne’er been broken-hearted. 


Beiai Poe ar sereiff y nef am ddwyn Annabel Lee oddiarno,— 
Nid hanner mor ddedwydd oedd engyl y nef, 
A hwy aeth i wrafun i ni,— 
Ié, dyna paham (a phawb a’i gWyr 
Yn y deyrnas ger y Ili) 
Y daeth oerwynt o’r cwmw!l du yn y nos 
I ddeifio a gwywo fy Annabel Lee. 


Ni byddai’r Gogynfeirdd hen yn 61 0 geryddu’r Goruchaf ei hun 
am farw anwylyd,— 
A mi pe gallwn ymgerydd & Duw 
Yr oedd im y defnydd, 
ebr un o honynt ar farwolaeth ei dywysog. 

Bydd y beirniad Seisnig o dro i dro am 1 ni wahaniaethu 
rhwng megis plentyn (child-like) a phlentynnaidd (childish). Ni 
ofynnwn yn hyn o ysgrif ir darllenydd wneuthur gwahaniaeth 
o’rfath. Diolchwn i’n beirdd am fod yn “ blentynnaidd,” os 
mynner, cyhyd ag y byddont yn farddonol. Beth ond plentyn- 
naidd ydyw Wiliam Llyn ac Edgar Allan Poe uchod? Beth 
hefyd ydyw Mr. W. J. Gruffydd yn ei gerdd i’r Wen Goll ?— 

Breuddwyd gefais am yfory, 
Dywed, Gwen, yw hwnnw’n wir ?— 
Gweld dy enaid wedi colli, 
Angof wedi atgof hir. 
Fe ddaw rhywun ac fe enwa 
Wen y Dyfiryn, ddydd fy mri ; 
Minnau ’nghanol gaeaf angof 
A ofynnaf, “ Pwy yw hi?” 
Plentynnaidd, onide? Ac mor gywir odidog. , 

Nid yw angerdd teimlad fyth yn ddifyfyr. Gall dorri arnom 
ni yn hollol ddirybudd, ond fel sylw neu gwestiwn plentyn, 
wedi maith ddyfalu y daw. Nid oes raid wrth well enghraifft 
na chan fach i’r gog yn Alun Mabon. Buasai’r gan honno’n 

dda heb y ddwy linell olaf; ond hwynthwy a’i gwna’n fawr. 
Ni rydd Ceiriog y rhybudd Ileiaf inni: nid yw’n sén am drist- 
weh, a daw’r diwedd fel cawod enbyd ar nawn o Fehefin. 


Wrth ddychwel tuag adref 
Mi glywais gwew lon, 

Oedd newydd groesi’r moroedd 
I’r ynys fechan hon. 


A chwew gynta’r tymor 
A ganai yn y coed, 
’Run fath a’r gwew gyntaf 
A ganodd gynta’ ’rioed. 
O diolch iti gwew 
Ein bod ni yma’n cwrdd, 
Mi sychats 7 fy llygaid, 
A’r gwew aeth 7 ffwrdd. 


A oeddem yn barod i’r diwedd ? Yn y Nationalist, dywed y 
Parch. Edmund O. Jones, yn ei gyfieithiad meistrolgar,— 


I dried my tears of sorrow, 
And cuckoo flew away. 


A fu i’r Saesneg drwy ychwanegu gair golli rhnywbeth mwy ? 
Sylwer ymhellach fel y mae’r person yn symud o’r ail i’r 
trydydd yn y pennill diweddaf. Y mae mwy yn hyn nag a 
feddyliem. Credwn mai’ cysodydd sy’n gyfrifol am ddodi the 
yn lle thee yn y cyfieithiad. Ond pa gyfrif bynnag sydd i’w 
roi amdano, bu colli llythyren yn golled fawr 1 Geiriog yma. 


O thanks to the sweet cuckoo 
For meeting me today ; 

I dried my tears of sorrow, 
And cuckoo flew away. 


GWyr pawb fu’n ceisio dysgu plentyn i gyfansoddi mor 
anodd ydyw cael ganddo fod yn gyson yn ei ddefinydd o’r 
personau,—yn gyntaf, ail, a thrydydd. Dyna blentyn mawr 
oedd Ceiriog uchod. Gwelsom Tennyson alarus yn gwneuthur 
yr un peth, ond ei fod ef yn symud o’r trydydd person i'r ail, 
gyda grym anorchfygol. Wrthym ni y llefara’r chwe Ilinell 

gyntaf a ganlyn; ond gyda’r fath sydynrwydd brawychus y 
try 1 gyfarch ei gyfaill marw |! 
But where the path we walked began 
To slant the fifth autumnal slope, 


As we descended following Hope, 
There sat the shadow feared of man! 


Who broke our fair companionship, 
And spread his mantle dark and cold, 
And wrapt thee formless in the fold, 

And dulled the murmur on thy lip. 


Buom yn meddwl lawer tro fod Can y Fam t’w Phlentyn yn 
un o’r cerddi perffeithiaf yn yr iaith. Wele’r pennill cyntaf :— 
Cwsg, fy anwylyd dinam, 
Tecach na rhosyn wyt ti, 
Huns ym mynwes dy fam, 
Tarian dy fywyd yw hi. 
Gwelw yw'r nos wrth y drws, 
Lieddf ac ystormus ei chri, 
O/ mae dy ruddiau yn dlws, 
Cannwyll fy Uygad wyt ti. 
Buasai bardd llai na Glan Padarn wedi ymhelaethu ar nod- 
weddion y nos oddiallan; canys beth sydd a wnelo tlysni 
gruddiau’r plentyn a gwelwder y nos? Ond nid yw traserch 
na thrachas byth yn rhesymol, ac ni wyddom beth i’w ddisgwyl 
ganddynt hwy un amser. 

Pan haerai Cynddelw (nid y Prydydd Mawr) mai nod angen 
barddoniaeth ydyw gwirionedd, mae’n debig mai rhywbeth fel a 
geir yn y dyfyniadau uchod a feddyliai. Ar y llaw arall, pan 
ddywedai Edgar Allan Poe fod yn rhaid inni, wrth ddywedyd 
yr hyn sydd wir, fod yn oer, yn dawel, ac yn ddinwyf, y mae’r 
un mor debig y golygai ef rywbeth hollol wrthnaws i’r hyn a 
geir uchod, canys ynddynt hwy bob un y mae un ai tan ai 
tymestl. Y mae ynddynt hwy bob un dlysni mabolaeth a 
gwirionedd plentyndod. A gwyn fyd y bardd ni roes heibio, 
pan aeth yn wr, lefaru a deall a meddwl fel bachgen. 


Tal y Sarn. R. WILLIAMS PARRY. 

Y BARDD GRAY 


pe™ tueddwyd i feddwl am ysgrifennu ychydig ar Thomas 

Gray a’1 waith gan dri pheth—rhyw hoffder er yn fore 
oi farddoniaeth, a’i hoffder yntau o bethau Cymreig, a gwaith 
rhai o feirdd Cymru yn cyfieithu rhai 0’i ganiadau. 

Yn Cornhill, Llundain, y ganed ef, yn y flwyddyn 1716. 
Ysgrifennydd i bobl yn rhoi arian ar usuriaeth oedd ei dad, gr 
o duedd go ddiog, na chwanegodd rhyw lawer at elw’r teulu. 
Ond fe wnaeth ymdrech i gael addysg dda i’w fab, Thomas. 
Fe’i hanfonodd 1 Ysgol Eton, lle y dysgodd lawer yn gyflym, a lle 
y daeth i gyfeillgarwch mawr 4 Horace Walpole, ac 4 bachgen 
ieuanc arall mwy dymunol, o’r enw Richard West. Yn 1734 
aeth, ar bwys ysgoloriaeth, 1 Gaergrawnt. Yno dechreuodd 
efrydu’r Gyfraith, gan feddwl, yn unol 4 dymuniad ei rieni, 
mynd yn fargyfreithiwr. Ond nid oedd sych-bethau’r Gyfraith 
yn rhyw unol iawn a’i anian ef. Yn niwedd y flwyddyn 1739, 
cychwynnodd ar daith drwy Ewrob gyda Walpole, a theithiodd 
y ddau gyda’u gilydd gryn ysbaid, gan gynhvyddu beunydd 
mewn gwybodaeth. Ond nid oedd natur y naill yn cordeddu’n 
dda 4 natur y llall—Walpole yn fywiog a llawen, a Gray yn 
fyfyriol a dwys; a chyn hir iawn fe barodd rhyw anghyd- 
welediad i’r ddau adael eu gilydd, a mynd bob un i’w ffordd 
ei hunan. Drwy gyfryngiad cyfaill i’rddau, fe adferwyd eu 
cyfeillgarwch cyn pen hir; ac fe gydnabyddai Walpole mai 
arno ef yr oedd y bai a achosodd y toriad. 

Yn fuan ar ol dychweliad Gray o’r daith trwy’r Cyfandir, bu 
farw ei dad, a chafodd y bardd ychydig gyfoeth ar ei ol. Nid 
oedd ynddo nemor duedd mynd ymlaen gyda’r efrydiaeth o’r 
gyfraith, ond dan rym cymhelliad cyfeillion fe ddychwelodd i 
Gaergrawnt, a chafodd yno cyn hir radd Gwyryf yn y Gyfraith. 
Ychydig, os dim, defnydd a wnaeth o’r wybodaeth hon. 
Ymsefydlodd yng Nghaergrawnt, lle y caffai fynedfa rydd 1 
lyfrgelloedd o werth ; ac yno y bu hvd ddiwedd ei oes, oddieithr 

rhyw dair blynedd y bu yn aros yn Llundain, ar ol agoriad yr 
Amgueddfa Brydeinig, er mwyn cael mynd trwy lawysgrifau 
neilltuol. Yn 1768 cafodd ei benodi yn Athro mewn Hanes 
Diweddar ym Mhrifysgol Caergrawnt—swydd a ddug iddo 
£400 yn y flwyddyn o hynny allan. Yr oedd yn dda ir gwyr 
ifeinc a addysgai ei fod mor hyddysg mewn Hanes, ac mor 
rwydd ei feddwl a’i lafar, canys ni pharatoai ryw lawer ar gyfer 
eu cyfarfod, er mynych fwriadu gwneuthur hynny, a phoeni 
cryn lawer am nas gwnai. Meddyliai am wneuthur llawer o 
waith lenyddol hefyd—ysgrifennu Hanes Barddoniaeth, yn 
un peth,—a dechreuodd ar hyn ac ar arall. Yr oedd yn ysgol- 
haig gwych; ond fe aeth i ormod o wahanol gyfeiriadau i allu 
bod yn enwog iawn mewn dim. Ef, ond odid, oedd y dyn 
mwyaf dysgedig yn Ewrob yn ei ddydd, ebe Rheithor St. 
Gluvias mewn llythyr at Boswell. Dyn tawel ydoedd, o duedd 
bruddglwyfus a neillduedig, agos ei galon at bobl yr hoffai eu 
cwmni, pur bell ac oer pan gyda rhai fel arall. Ac y maen 
ymddangos nad oedd yn rhydd oddiwrth rhyw falchder bach 
rhodresol. Nid ystyriai neb ond pobl wybodus neu dalentog 
yn deilwng o ryw lawer o sylwa pharch. Ffugiai ryw agwedd a 
elwid yn ferchetaidd pan gyda phobl a ystyriai yn lled ddi- 
wybod. Bu farw yn niwedd y flwyddyn 1771, ag ef felly yn 
55 mlwydd oed. ; 

Y mae’r beirniadaethau arno fel dyn ac fel bardd yn amrywiol 
iawn—rhai o’r beirniaid yn ei or-ganmol, efallai, ac ereill yn 
canmol rhy ychydig arno, ond pawb yn canmol ei lythyrau. 
Tueddu at fod yn wawdus mewn mannau y mae Johnson wrth 
son am dano, ond yn gorfod ei ganmol hefyd, ar y cyfan, ac yn 
e1 ganmol yn lled rwydd a chryf weithiau. Cydnebydd fod 
e1 glod mor uchel amser marw Cibber fel mai ef oedd y cyntaf 1 
gael cynnyg ar lawryf Bardd y Brenin, yr hon a wrthododd, ac 
a aeth ifeddiant Whitehead. Nid oedd yn drachwantus am 
arian, ebe Johnson ; ac yr oedd yn rhoddwr rhwydd 1’r anghen- 
us. Dyfynna Johnson ddisgrifiad 0’i ddull o gyfansoddi bardd- 
oniaeth—nid cyfansoddi’n rhwydd i ddechreu, a gwella’r 
gwaith wedyn, ond cymryd dirfawr drafferth gyda bron bob 
llinell wrth ei llunio. ‘‘ And he had a notion,”’ ebe’r Doethur 

dawnus, “ not very peculiar, that he could not write but at certain 
times, or at happy moments; a fantastic foppery, to which my 
kindness for aman of learning and virtue wishes him to have been 
superior.’ Dyma dameidiau ereill o feirniadaeth Johnson 
arno fel cyfansoddwr barddoniaeth :—“ In all his odes there is 
a kind of cumbrous splendour, which we wish away. . . . Pomp 
of machinery... . . The mind of the writer seems to work with 
unnatural violence. . . . He has a kind of strutting dignity, and 
ts tall by walking on tiptoe . . . His art and his struggle are too 
visible, and there is too little appearance of ease and nature... . 
His translations of Northern and Welsh poetry deserve praise.” 
Y mae cryn lawer o wir, ’goelia’ i, yn y dywediadau hyn a’u 
tebyg, ond fod rhywheth tuhwnt i wir yn rhai o honynt. 
Credaf nad all unrhyw sylwedydd craff lai na chanfod fod 
celfyddyd a rhwysg yn rhy amlwg gan Gray yn fynych, ac fod 
gorlliw mewn rhannau o lawer darlun ganddo. Fe geir yn ei 
ganiadau ddigon o brofion fod yr awen wir ganddo, ond profion 
hefyd fod ynddo rywheth fel awydd gref i ymddangos yn debyg 
1’r mawrion awenyddol yr oedd mor gydnabyddus 4’u gweithiau 
ac yn gymaint edmygydd o honynt. Gellir tybio na fuasai ef 
mor wrthwynebus a Dafydd gynt i ymdaith o flaen y byd mewn 
gwisg debyg i wisg Saul. Y mae’n debyg na cheir un awdur a 
aeth 1 gymaint trafferth ag ef 1 ddangos pwy neu ba beth a 
awgrymodd iddo rai ymadroddion a syniadau, ac fe’n temtir i 
ofyn mewn aml fan, “ Paham y gwnaeth ef y nodiad bach 
yma? Ai am ei fod yn nodedig o onest, ai er mwyn dangos 
el gynefindra 4 gweithiau’r mawrion?” Diau y dylai pob 
awdur gydnabod ei ddefnyddiad o frawddegau neu syniadau 
llawn o waith rhai ereill ; ond ped ai pawb i geisio dangos pa le 
y cafodd bob awgrym, pa le y byddai’r diwedd, a pha faint 
elwach a fyddai’r darllenwyr ? A phwy o honom sy’n gwybod 
o ba le y daeth llawer ymadrodd a llawer delwedd i’w feddwl ? 
Yr oedd Gray braidd yn rhy hoff 0 rai golygfeydd, a rhai drych- 
feddyliau, a rhai ansoddeiriau; a chan nad ysgrifennodd ef 
lawer o farddoniaeth y mae hynny yn tynnu sylw dyn. Yr 
oedd fel yn cael pleser mewn golygfeydd o “ gore”’ a “ carnage.” 
Yr oedd yn hoff ryfeddol o’r ffugr o wau pethau—gwau tynghed- 

wisg, gwau amdo, etc. Gellid meddwl fod iddo ryw swyn 
eithriadol mewn purple. Iddo ef yr oedd y Flwyddyn Ieuanc yn 
ymddangos yn purple ; gwelai ar eurbysg arlliw purple ; galwai 
oleuni Cariad yn purple light; ac fe sonia am purple spear, a 
purple tyrants. Fe led-gondemnia Johnson ei duedd 1 wneuthur 
ambell ansoddair amheus ei briodoldeb o sylweddair, drwy roi’r 
terfyniad -ed wrtho—yn enwedig, os wyf yn cofio’n iawn (heb 
y llyfr wrth law), ei waith yn galw’r Gwanwyn yn honied Spring 
yn y cwpled hwn :— 

The insect youth are on the wing, 

Eager to taste the honied spring. 


Dyddorol yw ei ddilyn trwy ddelweddau’r gwau, a boddhaol 
hefyd. Yn ei awdl “ Y Bardd,”’ dywed,— 


Weave the warp, and weave the woof, 
The winding-sheet of Edward’s race. 


Edward, lo! to sudden fate 
(Weave the woof. The thread is spun). 


Half of thy heart we consecrate. 
(The web is wove. The work is done). 


Yn nechreu awdl y “ Fatal Sisters,’ dywedir,— 


Now the storm begins to lower, 
(Haste, the loom of hell prepare). 


A dyma’r ail bennill :-— 
Glitt’ring lances are the loom, 
Where the dusky warp we strain, 
Weaving many a soldier’s doom, 
Orkney’s woe, and Randver’s bane. 


Ac ymlaen yn y gerdd dywedir ddwywaith, rhwng cromfachau, 
Weave the crimson web of war. 

Y mae cyfaredd cyfrin y syniad yn ein cyffwrdd ninnau drwy 
awen Gray. ime 

Yr oedd-ef yn fedrus, fel y mae rhai (ychydig) o feirdd Cymru 

Newydd, i wneuthur darluniau bach prydferth gydag ansodd- 

eiriau cymwys a mynegiadol. Disgrifiad da o gynffon cath a 

wél flasusfwyd braidd allan o’r cyrraedd ydyw “ her conscious 

tail.”” Sonia am “‘ Helicon’s harmonious springs.” Can am 
y “laughing flowers,’ a’r “nodding groves” ;—am “ pallid 
Fear,” a “‘ blue-eyed Pleasures,” a ‘‘ soft-eyed Melancholy,” a’r 
‘“ odorous shade” ;—am “‘ Meander’s amber waves,” y “ sanguine 
cloud,” y “glimmering landscape,’ yr ‘‘ incense-breathing 
Morn,” yr “animated bust,’ “ chill Penury,”’ etc. Anodd 
fyddai darlunio’n well nag fel yna. Y mae cryn lawer o ddy- 
wediadau Gray wedi mynd yn fath o ddiarhebion, nid am mai ef 
au dywedodd gyntaf, efallai, ond am mai ef a wrandawyd yn eu 
dywedyd, megis—‘“‘ One false step is ne’er retrieved.” “* Be with 
caution bold.” ‘‘ Where ignorance is bliss, ’Tis folly to be wise.” 
‘ Full many a flower is born to blush unseen.” 

Fe ymddanghosodd chwech 0’i ganiadau, yn llyfryn pryd- 
ferth, wedi ei addurno gan Bentley, yn y flwyddyn 1753. Yn 
1768 yr ymddanghosodd y casgliad llawn o’i ganiadau. Copio’r 
argraffiad a ddygwyd allan yn 1776 sydd yn fy meddiant i, 
mewn hen gloriau lledr, gyda darlun o’r “‘ Bardd ” Cymreig a’i 
delyn, a darlun o Odin wrth fedd y Broffwydes. Dyma’r teitl : 
*“ Poems by Mr. Gray. A New Edition. London: Printed for 
Mr. J. Murray, No. 32, Fleet Street, and C. Elliot, Edinburgh, 
MDCCLXXVI.” Daeth y llyfr i'm gafael o rywle a mi yn bur 
leuanc, a gwelaf ddarfod i mi ddechreu rhoi s ddiweddar uwch- 
‘ben pob s hen, er mwyn hwylustod wrth ddarllen, mae’n debyg. 
A braidd na ddywedwn, oddiwrth rai marciau a wneuthum, fod 
gennyf y pryd hynny ryw syniad beth oedd barddoniaeth. Ac 
yn sicr ddigon, y mae yng nghaniadau Thomas Gray lawer o 
farddoniaeth bur a swynol, er gwaetha’r ambell osgo 0 rwysg a 
rhodres. Un 0’i neillduolion pennaf oedd ei ofal wrth ddethola 
chynilo ymadroddion ; ond ni a deimlwn hefyd fod yr awyr y 
ceidw ni ynddi yn gynnes, yn gystal a glan. Yn yr awdl ir 
Gwanwyn disgrifia’i hun a’r Awen yn eistedd ar lan afon, gan 
feddwl 


How vain the ardour of the crowd, 
How low, how indigent the proud, 
How little are the great ! 


Ac yn ei diwedd clywir sWn y prif ddrychfeddwl sydd yn awdl 
Llion i’r Haf. ‘“‘ Thy sun is set,” ebe amryfal blant y Gwanwyn 

wrth y bardd unig (heb glitt’ring female 1 gyfarfod ei londerau), 
Thy sun is set, thy spring is gone— 
We frolic while *tis May. 


Ceir Nlawer tamaid melys yn yr awd] lle’r edrychir yn ol o bell ar 
‘Eton College,” megis y rhai hyn (wrth sén am y bechgyn 
oedd yno ar y pryd) :— 

Gay Hope is theirs, by Fancy fed, 

Less pleasing when possest. 


No sense have they of ills to come, 
Nor care beyond the day. 


Yet, ah! why should they know their fate | 
Since sorrow never comes too late, 
And happiness too swiftly flies. 


Yn yr “ Ode to Adversity,” ceir darnau fel— 


Wisdom, in sable garb array’d, 
Immers’d in rapt’rous thought profound, 
And melancholy, silent maid, 

With leaden eye, that loves the ground, 
Still on thy solemn steps attend. 


Yn yr awdl Bindaraidd ar Ymdaith Barddoniaeth ceir darnau 
gwych iawn—yn enwedig yn eu plith y darn Ile disgrifir 
Natur yn cyflwyno ei hallweddau i William Shakespeare ieuanc. 

This pencil take (she said) whose colours clear 
Richly paint the vernal year ; Le 

Thine too these golden keys, immortal boy ! 
This can unlock the gates of Joy ; 

Of Horror that, and thrilling Fears, 

Or ope the sacred source of sympathetic Tears. 


Ymddengys fod gan Gray gariad mawr at Pindar, a’i ddull o 
ganu. 
I mi y mae rhyw gyfaredd diddarfod yn yr awdl ar y “ Fatal 
Sisters,” er gwaetha’r gwaed a’r celanedd sydd ynddi, a’r awdl 
r “ Ddisgyniad Odin.” Y ‘ Valkyriur ” oedd y Tynghedus 
Chwiorydd—dwyfol forynion rr duw Odin (neu Woden). 
Hwynthwy oedd i ddewis pwy oedd i gael y fraint o gael eu lladd 
yn y brwydrau, ac i dywys y rhai hynny i Valhalla Odin— 

paradwys y dewrion. Rhyfeddol ydyw’r dwfn a dirgel swyn 
sydd yn yr ymddiddan rhwng Odin a’r Broffwydes. Odin wrth 
y bedd,— 


Where long of yore to sleep was laid 
The dust of the prophetic Maid. 


Facing to the northern clime, 

Thrice he traced the Runic rhyme ; 
Thrice pronounced, in accents dread, 
The thrilling verse that wakes the dead ; 
Till from out the hollow ground 

Slowly breath’d a sullen sound. 


Y mae’r forwyn yn rhyw lesg-ddefiro gryn chwech o weithiau 
i ateb gofyniadau y duw dynol sy’n aflonyddu arni, ond yn 
bloesg rwgnach bob tro, ac yn erfyn am lonydd i gysgu ymlaen. 


- Mor dyner a thlws yw byrdwn y forwyn cyn gorffen suddo 1 gwsg 
bob tro !|— 


Now my weary lips I close: 
Leave me, leave me to repose. 


Fe ddechreuodd Gray ganu “ awdl” ar “ Fuddugoliaethau 
Owen” (Owain Gwynedd); a gresyn na buasai wedi gallu 
gorfien. Y mae yn y dernyn linellau rhagorol. Difyrrus i ni 
yw yr olwg ar ddau o’r enwau ynddo—Talymalfra a Meinai. 
A rhyfedd cystal syniad a allodd ef ei roddi o’r Gododdin 
yn y darn ar “ farwolaeth Hoel;”’ Y mae’n werth dyfynnu’r 
ail bennill yma :— 


To Catraeth’s vale, in glitt’ring row, 
Twice two hundred warriors go ; 
Ev’ry warrior’s manly neck 

Chains of regal honour deck, 
Wreath’d in many a golden link : 
From the golden cup they drink 
Nectar, that the bees produce, 

Or the grape’s ecstatic juice. 

Flushed with hope and mirth, they burn : 
But none from Catraeth’s vale return, 
Save Aéron brave, and Conan strong, 
(Bursting thro’ the bloody throng), 
And I, the meanest of them all, 

That live to weep, and sing their fall. 

Yn awr, rhaid troi at y “ Bard” a’r “ Elegy,” oedd yn 
bennaf mewn golwg o’r dechreu. Dyma’r ddwy gerdd hoffaf 
ini Gymry o holl gerddi Gray, am fod i’r naill y fath berthynas 
4’n gwlad, ac fod y Ilall mor dyner a Ileddf, ac mor gampus ym 
mhopeth. Fel y gWyr bron bawb o’r darllenwyr, y mae awdl 
Bindaraidd ‘“Y Bardd’” yn sylfaenedig ar draddodiad y 
clywsai’r awdur fod iddo rediad yng Nghymru—y traddodiad 
ddarfod i Edward y Cyntaf, pan orffennodd orchfygu’r wlad, 
orchymyn rhoi i farwolaeth bob bardd Cymreig y gellid cael 
gafael arno. Yn y gerdd cawn olwg ar hen fardd yn sefyll ar 
graig uwch afon Gonwy, yn gynhyrfus ei enaid ac yn wyllt ei 
drem, a chyda llaw meistr, a than proffwyd, yn taraw alaethau 
dyfnion ei delyn; a chawn ei glywed yn adrodd hanes ac yn 
proffwydo pethau i ddyfod, a byddin Edward yn disgyn mewn 
arswyd dros lechweddau Eryri. Fe dybiodd rhai weled yn y 
gerdd arwyddion efelychiad o broffwydoliaeth Nereus ; i’r dyb 
hon nid oes nemor sail, petai fater am hynny. Wrth sén am y 
dyb fe deimlodd Johnson fod cyfiawnder yn galw arno i gyd- 
nabod rhwng bodd ac anfodd fod gwell delweddu, a gwell 
bywyd, a mwy o rym, a meddwl, ac amrywiaeth yng ngherdd 
““Y Bardd” nag yn y gwaith crybwylledig o eiddo Nereus. 
Ac yn ei goeg feirniadaeth dywed Johnson beth mor nod- 
weddiadol a hyn :—“ J do not see that ‘ The Bard’ promotes 
any truth, moral or political,” yr hyn a ddengys ar unwaith 
mor anghymwys oedd yr hen Ddoethur i farnu cerdd o’r fath. 
Ynddi hi y ceir mwyaf o ynni ac angerddoldeb o holl ganiadau 
Gray ; ac y mae ynddi rai darnau hollol ddi-guro. Y mae’r 
meddyliau, a’r sWn dig a dial sydd ynddi, yn hollol yr hyn a 
fuasid yn ei ddisgwyl o galon hen fardd Brythonig yn yr 
amgylchiadau. Nid rhyfedd i amryw o feirdd Cymru geisio ar 
y gwaith o gyfieithu’r gerdd, er mor an-hawdd y gwaith. 
Gadewch i ni sylwi am funud ar rannau o gais rhyw ddau neu 
dri. Dyma ran or pennill cyntaf :— 


Ruin seize thee, ruthless King ! 
Confusion on thy banners wait; 

Tho’ fann’d by Conquest’s crimson wing, 
They mock the air with idle state ! 

Helm, nor Hauberk’s twisted mail, 

Nor even thy virtues, Tyrant, shall avail 

To save thy secret soul from nightly fears, 
From Cambria’s curse, from Cambria’s tears ! 


A dyma gyfieithiad Einion o’r llinellau :-— 


Greulawn Deyrn atgas, du ddinystr a’th ddalio, 
Ar dy fanerau rhoed adwyth ei nod, 

Er cael coch aden gor’chafiaeth i’w chwifio, 
Gwawdiant yr awel 4 rhwysgedd di-glod, 

Cadwisg blethedig a helm, gyda’th riniau, 
Ormes-deyrn brwnt, ni allant 4’u rhi’ 

Gadw dy enaid cel di rhag nos ofnau, 
Rhag melldith Cymru, ei dagrau, a’i chri. 


I’m bryd i, dyma’r pennill goreu o gyfieithiad Einion; ac fe 
welir fod y cyfieithydd wedi llwyddo’n bur dda ynddo. Ond 
anffodus i’w gyfieithiad a fu iddo orfod rhoi “ rhwysgedd ” yn 
lle rhwysg, a llenwi i fyny gyda “ a’u rhi’” ac “ a’i chri.” 

Rhyfedd ei rwysg geiriau yw cyfieithiad Iago Trichrug 
(James Hughes, yr Esboniwr) o’r dernyn, fel o’r gerdd trwyddi : 
Distryw i ti, deyrn gormesaw] ! 
Afiwydd i dy lu baneiraw] ; 
Er dy wyntiaw 4 derchafiaeth 
Aden ruddain Buddugoliaeth, 
Ffroch, a rhwysg, traws oresgynwyr, 
Sydd watwariad idd yr awyr. 
Pais o ddur, na ffestin benawg, 
Ni nawddha dy enaid euawg ; 
Nos a dydd y sydd yn crynu, 
Rhag melldithion deigrawl Cymru ! 


Gwelir fod yr esboniwr enwog wedi methu mynd yn rhydd o 
afael ei duedd esboniadol wrth gyfieithu, ac fod caethiwed 
y mydr a’ odlau, neu rywbeth, wedi peri iddo gam-esbonio 
hefyd. Y mae’r cynnyg yna ymhell o fod yn gyfieithiad cywir. 
Go dda yw “ gwyntiaw ” a “ ruddain,” ac ni raid achwyn yn 
erbyn “nawddha”; ond doniol o hynod yw y “ ffestin 
benawg” a’r ‘“‘enaid euawg,” a'r “melldithion deigrawl.” 
Credaf mai cam-argraffiad am ‘‘ banierawl ’’ yw “ baneirawl,” 
ac na feddyliodd y cyfieithydd roddi yr atalnodau sydd yn 

agos i’r diwedd. Y fath yw hynodrwydd “‘ geiriawl” ac 
“esboniadawl ”’ cyfieithiad Iago Trichrug, ac mor wych yw 
llawer dernyn o hono, fel y buasai yn ddyddorol dyfynnu yn 
helaeth ohono; ond rhy brin i hynny yw’r Ile a’r amser. 
Credaf yn sicr mai pan yn bur ieuanc fel cyfieithydd y gwnaeth 
yr hybarch Wr y cyfieithiad hwn—cyn dysgu ohono ysgrifennu’r 
Cymraeg godidog sydd yn ei Esboniad. 

Y cyfieithiad goreu o’r “ Bard” a welais i hyd yma yw 
cyfieithiad Tudno—cyfieithiad a enillodd iddo wobr dda yn un 
o'r Eisteddfodau mawr. Fel hyn y ceir y darn a ddyfynwyd 
wedi ei gyfieithu ganddo ef :— 


Deyrn didostur, distryw iti, 
Aflwydd wylied dy faneri ; 

Er eu chwyfio gan rudd aden 
Buddugoliaeth yn yr wybren, 
Eu rhwysgfawredd gorwag ofer 
A watwaro’r awyr dyner ! 
Helm na llurig na’th rinweddau 
Ni’th gysgodant rhag nos-ofnau 
Dreiddia dagrau a melldithion 
Cymru drwy dy enaid creulon. 


Fe welir fod Tudno wedi cam-ddeall ystyr y bedwaredd linell. 
Dywedyd peth oedd yn bod y mae y Bardd ynddi, ond fe 
dybiodd y cyfieithydd mai dywedyd yr hyn a ddymunai yr 
oedd ef, ac fe droes y ferf o’r modd mynegol i’r modd dibynnol. 
Ac fe ddefnyddiodd y modd hwnnw’n wallus hefyd yn yr ail 
linell, drwy roi wylied yn lle wylio ;_ a rhoes yr awyr i watwar 
yn lle’r banerau. Ac heblaw ei fod wedi colli’r “ tyrant” a’r 
“secret soul’’ o’r padair arall, gwnaeth gam-ddefnydd pur 
ddybryd o’r gair “ dreiddia.”’ 
Ond gadewch i ni weled cynnyg arall gan Dudno :— 


On a rock, whose haughty brow 

Frowns o’er old Conway’s foaming flood, 
Robed in sable garb of woe, 

With haggard eyes the Poet stood ; 

(Loose his beard, and hoary hair 

Streamed, like a meteor, to the troubled air) ; 

And with a master’s hand, and prophet’s fire, 
Struck the deep sorrows of his lyre. 

‘ Hark, how each giant-oak, and desert-cave, 
Sighs to the torrent’s awful voice beneath ! 
O’er thee, oh King! their hundred arms they wave, 
Revenge on thee in hoarser murmurs breathe ; 
Vocal no more, since Cambria’s fatal day, 
To high-born Hoel’s harp, or soft Llewellyn’s lay.’ 


Dyma’r cyfieithiad :— 
Ar graig a wga gydag aeliau certh 
Uwchben ewynnawg lif y Gynwy ferth, 
Mewn diwyg galar prudd, y safai’r bardd, 
Ei drem yn wylit a’i farf yn llaes a hardd, 
Ac fel cynffonnog seren wib ar hynt 
Ki wallt a nofiai i’r cynhyrfus wynt ; 
A llaw feistrolgar a phrophwydol dan 
Deffroai’r delyn a’i lleddfgwynol gan. 
Clywch y deri a’r ogofau 
Yn ochneidio gyda’r tonnau ! 
Uwch dy ben, O! deyrn gormesol, 
Chwifia breichiau dialeddol. 
A chras furmur sy’n anadlu 
Dial dydd trychinawl Cymru ; 
Mwyach ni ymunant delyn 
Seinber Hywel na Llywelyn. 


Gwelir ar unwaith fod Tudno wedi llwyddo’n well yn y darn 
hwn, ac wedi llwyddo’n dda mewn rhai Ilinellau. Cywirach 
fuasai hen Gynwy nag “y Gynwy,”’ yn niwyg galar nag 
“mewn diwyg galar,” a trychniol na’r gair traws “ trychin- 
awl.” Gwell fuasai rhoddi ar wahan, rhwng cromfachau, yr hyn 
a roddes Gray felly; a gwell fuasai defnyddio ychwaneg o 
linellau i roddi i ni’n fwy llawn yr hyn a ddywedodd y Bardd. 
Gresyn hefyd na fuasai’r cyfieithydd wedi gallu gwneuthur 
gwell cyfiawnder 4’r ddwy linell nodedig “‘ And with a master’s 
hand,” etc. Buasai defirddd yn well na “ deffroai,” a galar 
dwin ei delyn lan na’r “‘ delyn a’i Ileddfgwynol gan.” 

Un enghraifft arall :— 


On dreary Arvon’s shore they lie, 
Smear’d with gore, and ghastly pale : 


182 Y BEIRNIAD 


Dear lost companions of my tuneful art. 
No more I weep. They do not sleep. 
On yonder cliffs, a grisly band, 
I see them sit: they linger yet, 
Avengers of their native land: . 


With me in dreadful harmony they join, 
And weave with bloody hands the tissue of thy line! 


Y cyfieithiad :— 


Hunant oll ar draethell Arfon 
Yn eu gwaed yn welw feirwon : 


O! fy anwyl goll gymdeithion. 
Mwy ni wylaf. Hwy nis hunant. 
Ar y gelltydd draw yr oedant 
Eto’n fyddin drychiolaethau, 
Dialeddwyr gwlad eu tadau ; 


Unant fi mewn uthr gysoniant 
I gydwau’th linachol blethiant. 


Y mae hwn yn gyfieithiad boddhaol iawn, hyd y ddwy linell 
olaf, y rhai sydd ryfeddol o anffodus ac anghywir.—lawn yw 
diolch am gyfieithiad gwobrwyedig Tudno, ond y mae lle clir i 
rywun arall eto gynnyg ar gyfieithu “ Gray’s Bard.” 

Bu mwy o ymdrechion egniol i gyfieithu i Gymraeg y 
““Gerdd Allwyn mewn Mynwent Wledig,”’ a hawdd cael y 
rheswm am hynny: hon ydyw campwaith Gray, yn ddiameu ; 
ac y mae ei thynerwch Ileddf yn hudol i galon Cymro. Yn 
y flwyddyn 1750 y rhoddes Gray y cyffyrddiad olaf arni, 
pryd, fe dybir, y dododd Hampden yn Ile Gracchus, a Milton 
a Cromwell yn lle Tully a Cesar, yn y pymthegfed pennill. 
Fe synnwyd ac fe swynwyd Horace Walpole i fesur mawr 
gan y gerdd pan ddarllenodd hi —gymaint nes teimlo ohono 
orfod i ysgrifennu copiau ohori i amryw o’1 gyfeillion. 
Wrth sén am dani y noson cyn yr ymosodiad mawr ar 
Quebec, dywedodd y Cadfridog Wolffe wrth ei gyd-swydd- 
ogion, ‘‘ Buasai yn well gennyf, foneddigion, fod yn awdur y 
gerdd yna na medru cymryd Quebec.’”’ “ Pe na bai Gray,” 
ebe Arglwydd Byron, “* wedi ysgrifennv dim ond ei Bruddgan, 

nid wyf yn sicr na fuasai yn sefyll yn uwch, er uched y saif. 
Hyhi ydyw conglfaen ei ogoniant. ... Y mae Pruddgan 
Gray yn rhoi boddhad uniongyrchol a bythol.” 

Hyd yn ddiweddar, cyfieithiad Davies, Castellhywel (yr hwn 
a gyfrifid yn ei ddydd yn Wr pur ddysgedig, ac a gyfieithodd 
gryn lawer o farddoniaeth 1 Gymraeg) o’r “‘ Elegy’ oedd yr 
unig un a gafodd sylw, os nad yr unig una wnaethpwyd. Ac fe 
gafodd lawer o sylw a chlod 0 brydi bryd. Fe gafodd ormod 
o glod, yn ddiau—a gormod o lawer iawn gan y rhai a’i dyfarn- 
asant yn well na’r gwreiddiol. Y mae yn y cais lawer o gyfar- 
edd esmwyth a deimla pawb—cyfaredd geiriau gwerinol pér, a 
throadau hapus mewn broddegau, a chyffyrddiadau o gyng- 
hanedd. Ond mewnrhan yn unig y mae yn gyfieithiad. Y mae 
bron gymaint o feddyliau Davies ag sydd o feddyliau Gray yn 
y cyfieithiad. Sylwer ar ychydig enghreifftiau. Dyma’r pum 
pennill cyntaf :— 


The Curfew tolls the knell of parting day, 
The lowing herd wind slowly o’er the lea, 
The plowman homeward plods his weary way, 
And leaves the world to darkness, and to me. 


Now fades the glimmering landscape on the sight, 
And all the air a solemn stillness holds, 

Save where the beetle wheels his droning flight, 
And drowsy tinklings lull the distant folds ; 


Save that from yonder ivy-mantled tower, 
The moping owl does to the moon complain 

Of such as, wand’ring near her secret bower, 
Molest her ancient solitary reign. 


Beneath those rugged elms, that yew-tree’s shade, 
Where heaves the turf in many a mould’ring heap, 
Kach in his narrow cell for ever laid, 
The rude Forefathers of the hamlet sleep. 


The breezy call of incense-breathing Morn, 

The swallow twitt’ring from the straw-built shed, 
The cock’s shrill clarion, or the echoing horn, 

No more ahall rouse them from their lowly bed. 

Fel hyn gan yr hen Gastellhywel fwyn :— 


Dacw ddolef y ddyhudd-gloch, yn oer ganu cnul y dydd, 
Dacw’r ychain gwar lluddedig yn d’od adre’i fyn’d yn rhydd, 
A’r llesg arddwr yn ymlusgo, ar eu hol o glun i glun ; . 
Pawb, gan ado’r byd ai ffwdan, ant i orphwys ond fy hun. 


Hyfryd liwiau’r bryniau a’r bronydd, gerddi a gwaunydd gyll eu 
gwawr, 

Prudd ddystawrwydd sy’n gyffredin, heb ddim lleisiau ar y llawr, 

Oni chlywir ambell chwilen yn ehedeg heibio’n chwyrn, 

A rhyw ddadwrdd pell o’r gorlan, gan y praidd yn curo’u cyrn. 


New’r ddylluan, wrthi’i hunan, yn llwyn iorwg pen y twr, 
Wrth y lleuad a wna achwyniad, whan irad, oer ei stwr, 
Ar rai eger ddelo’n agos at ei gwyrdd-ddail dawel df, 

I wneyd gormes ar un dalaeth oi llywodraeth helaeth hi. 


Rhwng y llan a’r hen geubreni, hyd yr iwen ddulas draw, 

Ffordd mae’n gymmysg briddgoch grygiau, a glas dwmpathau ar 
bob llaw, 

*Mhob i stafell gul y dodwyd holl hen deidiau pobl y plwy’, 

Lle gorweddan’ yn y graian—ni ddychwelan’ yma mwy. 


"Dall nac awel bér y boreu, na gwaedd ceiliog uchel gan, 

Na whit gwenoi lon foreuol, yn y lwfer uwch y tan, 

Na chorn helwyr, bloedd medelwyr, clych, taranau, na dae’r-grfn, 
Byth ddihuno rhai mewn amdo, sy yma heno’n drwm eu hun. 


Ni all neb Cymro a Wyr flas, ac a gar sain bér, lai na hoffi—a 
mawr hoffi—canu fel yna. Ond mor bell o fod yn gyfieithiad 
cywir ydyw! Gymaint o bethau sydd wedi eu colli, er h}d y 
mesur! a chymaint o gymysgu pethau dieithr, er mwyn Ilanw, 
sydd yn y penillion! A chymryd y ddau gyntaf yn unig, y 
mae aml] syniad a lliw ynddo yngholl, ac aml ddywediad i 
mewn nas ceir yn y gwreiddiol, megis “‘ dacw ddolef,” “i fynd 
yn rhydd,” ‘‘ Pawb, gan ado’r byd a’i ffwdan,” etc. Ac nid y 
peth a ddywed Gray a ddywedir yn Ilinell olaf yr ail. Hapus 
iawn yw 
A’r llesg arddwr yn ymlusgo ar eu hol o glun i glun, 


er yr ychwanegiad anghywir “ar eu hol,” a dymunol yw 
Oni chlywir ambell chwilen yn ehedeg heibio’n chwyrn. 

, 
Fel enghraifft arall nodweddiadol cymerwn ei gyfieithiad 
o'r pennill hoff “ Full many a gem ”— 


Full many a gem of purest ray serene, 
The dark unfathom’d caves of Ocean bear ; 
Full many a flower is born to blush unseen, 
And waste its sweetness on the desert air. 


Y mae’r gemau ar perlau puraf, goreu’u lliwiau is y llo’r, 

Dan y tonau’n gudd rhwng creigiau, yn nyfnderoedd mawr y mér, 
Ac mae’r blodau teca’u lliwiau lle nas gwelir byth mo’u gwawr, 
Ac yn taenu eu per-aroglau lle na sylwa neb mo’u sawr. 


Gadewch i ni yn awr sylwi ar gais Eilir Evans i gyfieithu y 
penillion uchod :— 


Mae’r hwyrgloch yn lleddf-ganu enul y dydd, 
A’r ychen gwar yn araf droi drwy’r ddol ; 
Yr arddwr blin a gaiff ei ben yn rhydd, 
A gedy’r byd i mi a’ gwyll ar ol. 


Ymdaen cysgodau’r nos dros fryn a chwm, 
Teyrnasa prudd ddistawrwydd ar bob llaw, 
Ond dyr gwyllt chwyrniad ambell chwilen bwm, 

A chysglyd dinciau’n suo’r gorlan draw. 


A’r gwdihw’n pendrymu yn y twr 
Fantella’r iorwg tew, gan ddweyd ei chri 
Yn nghlust y lloer, os sang rhyw grwydrog wr 
Ar ei thiriogaeth hen, ddiarffordd hi. 


Fan yma dan y brigog lwyf ac yw, 

Lle chwydda’r llawr yn frau dwmpathau gwyrdd, 
Y cysga’r rhai fu yn y fro yn byw 

Yn"eu gwelyau cul am oesau fyrdd. 


Pan ddel per anad] gwanwyn dros y tir, 
Neu dwit y wennol o dan fondo’r t¥ ; 
Pan gano’r ceiliog neu yr helgorn clir, 


Yr oll yn ofer i’w dihuno dry. 
* a * * * 


Mae llawer gem mor glaer a lliwiau’r wawr 

Dan gudd yng nghelloedd dwfn yr eigion Ilaith, 
.A llawer blodyn yn gwastraffu’i sawr 
A gwrido heb ei wel’d i’r anial maith, 


Cyt. I, Rhif;3. 13 

Dyna gyfieithiad canmoladwy iawn, ar y cyfan, onide? Acy 
mae cyfieithiad Eilir o’r gerdd 1 gyd yn gyffelyb—y rhan fwyaf_ 
o lawer o feddyliau Gray wedi cael cystal chware teg ag y gellir 
disgwyl ei gael iddynt mewn cyfieithiad mydryddol. Ond y 
mae cryn lawer o le i ragori ar y cyfieithiad hwn. Dyna’r 
dywediad am yr arddwr heb fod yn gwbl foddhaol; dyna golli 
peth o ystyr llinell gyntaf yr ail bennill, a thor cystrawen yn y 
drydedd linell ; a dyna goll amlwg yn nechreu’r pumed pennill. 
Enw doniol (rhy ddoniol) ar y ddylluan yw “ gwdihwW,” ond da 
yw'r cyfieithiad o’r pennill lle maesédn am dani. Felly pennill 
y gem avr blodeuyn hefyd; a lled dda y cyfieithiad o’r 
pedwerydd pennill ; ond y mae “ The rude forefathers of the 
hamlet sleep ” yn disgwyl gwell trosiad. 

Nid yw o ryw lawer o bwys erbyn hyn cael cyfieithiadau i 
Gymraeg o weithiau fel y rhai fu dan sylw ; ond y mae’n werthi 
ni weled ymdrechu gyda darnau fel Gray’s Elegy, er mwyn i ni 
ddysgu cynildeb a phurdeb wrth feddwl a mynegi. Mi a 
glywais fod cyfieithydd gwych o Homer wedi cyfieithu’r 
Elegy yn ddiweddar. Diau y bydd hwnnw yn werth ei 
weled. Mia glywais gyfieithiad campus o rai o’r penillion gan 
arall hefyd, yr hwn, ’rwy’n hyderu, a orffen yr hyn a ddech- 
reuodd. 


ALAFON. 


Y mae beth bynnag un cyfieithiad arall o’r Elegy wedi ei gyhoeddi— 
eiddo Gwenffrwd yng Ngheinion Awen, 1831, td. 178; ond aralleiriad 
rhwydd, yn hytrach na chyfieithiad, yw hwnnw gan mwyaf. Pan 
grybwyllodd Alafon wrthyf ei destun, dywedais wrtho fy mod innau, 
flynyddoedd yn ol, wedi ceisio cyfieithu pennill neu ddau o’r Elegy i 
edrych oni ellid eu trosi’n fwy llythrennol i’r Gymraeg; ac adroddais 
iddo ychydig linellau a allwn eu brith-gofio. Nid oedd yn fy mryd 
gyfieithu’r gerdd gyfan ; ond pan dderbyniais broflen yr erthyg] uchod 
daeth arnaf awydd rhoi cynnyg arni; a thybiais, wedi ei gorffen, 
nad anghymwys fyddai dodi’r ymgais i mewn yma, ar ol yr erthygl. 

Heblaw trosi’r meddyliau’n gywirach fy amcan oedd cyfleu, hyd y 
gallwn, burdeb arddull y gin. Dyn ieuanc sy’n ymson ynddi, “na 
wgodd Addysg ar ei eni’’; sonia am un cyffelyb iddo (some kindred 
spirit) yn holi amdano, a gWyr fod ei wir hanes yn ddirgelwch i'r 
“hen wladwr”’ a wylia’i symudiadau. Wrth beri iddo lefaru fel 
gwladwr ei hun, collir holl bwynt a min y gerdd.—GoL. 

MARWNAD 
A SGRIFENNWYD MEWN MYNWENT WLEDIG 


Can y ddyhuddgloch gnul i dranc y dydd, 
Try’r araf yrr dan frefu dros y dddl ; 
Yr arddwr adre’n blin ymlusgo sydd, 
A’r byd i’r gwyll a minnau ad o’i 6l. 


Diflannu’n awr mae gwedd lwydoleu’r fro, 
A dwys dawelwch drwy’r holl awyr sy, 
Oddieithr am rn y chwilen chwyrn ei thro, 

A’r tincian swrth a sua’r gorlan fry ; 


Oddieithr fod yn y tr eiddiorwg draw 
Dylluan hurt i’r lloer yn udo’i chri 
Am nebun tua’i lloches gél a ddaw 
I flino’i hén frenhiniaeth unig hi. 


Draw dan y geirw lwyf a’r ywen ddu, 
Lie tonna’r twyni braen mewn llawer man, 
Pob un am byth o fewn ei gyfyng df, 
Ynghwsg y gorwedd disyml deidiau’r Ilan. 


Awelog alwad peraroglau’r wawr, 
Na dyar gwennol dan eu bargod hwy, 

Na cheiliog croch, na chorn yn darstain gawr, 
Nis deffry hwynt o’u hisel wely mwy. 


Ni thywyn aelwyd iddynt mwy fwynhad, 
Ni ’morol gwraig am hwyrol swyddi’r t¥, 

Ni red ei blant i brablu am ddychwel tad, 
Neu ddringo’i lin am ran o’r cusan cu. 


Mynych y plygai’r yd i’w gwanaf laes, 
Y troes eu cwys y durol dir erioed ; 

Mor llon y gyrrent gynt eu gwedd i’r maes, 
Mor swrth o dan eu hwrdd y.crymai’r coed ! 

Uchelfryd na sarhaed eu buddiol waith, 
Na’u mwyniant gwladaidd hwy, na’u dinod ffawd ; 

Na wened Mawredd yn ddirmygus chwaith 
Pan glywo gofion byr a syml y Tlawd: 


Holl ffrost herodraeth, rhwysg a gallu’r llawr, 
Holl roddion golud a phrydferthwch gwedd, 
Arhosant yr anocheladwy awr : 
Nid arwain llwybrau Balchder ond i’r bedd. 


Na fwriwch, Feilch, mai’r rhain ar fai a fu 
Os Cof ni chyfyd arnynt feddfaen cain, 
Mewn asgell hir a nenfwd rwyllog fry, 
Lle chwydda mawl yr anthem gref ei sain. 


All wrn lliwiedig neu fyw eilun fflwch 
Adfer i’w thrigfa’r anadl wan a ffodd ? 
All llais Anrhydedd gyffro’r distaw lwch, 
Neu Weniaith ryngu i’r clustrwm Angau fodd ? 


Yn y fan unig hon gall fod yn awr 
Ryw galon gynt fu lawn o nefol dan, 

Llaw allai lywio ymerodraeth fawr, 
Neu ddeffro’r delyn i lesmeiriol gan. 


Ond nid agorodd Dysg erioed i’r un 
Mo’i dalen ferth o ysbail oesau fu ; 
Oer angen lethodd eu hardderchog w¥n, 

A rhewodd dirion lif yr enaid cu. 


Mee llawer gem o buraf belydr prid 

Yn nhywyll ddwfn ogofau’r mér ynghél : 
Ac aml flodeuyn, na wél neb ei wrid, 

Ar anial wynt yn gwario’i anadl fél. 


Gall fod rhyw ddinod Hampden glew ei fron 
Wrthsafodd dreisiwr bach ei feysydd o, 

Rhyw fud anenwog Filtwn, y fan hon, 
Rhyw Gromwell a fu lan o waed ei fro. 


Ond ennyn maw] seneddau astud brwd, 
Di’styru bygythiadau gwae a gloes, 

Tywallt helaethrwydd dros y tir yn ffrwd, 
Darllen yn llygaid cenedl]"stori eu hoes, 

Nis cawsant hwy. LHithr os bu brin eu rhad, 
Cylch eu camweddau hefyd cyfyng yw ; 
Ni chawsant rydio lladdfa i orsedd gwlad, 
Na bolltio pyrth tosturi ar ddynol ryw, 


Na chelu’r gwir yn ing ei ymdrech ddrud, 
Na diffodd gwrid cywilydd diwair dwys, 
Na llwytho allor Moeth a Balchder byd 
A safwyr dan o fflam yr Awen lwys. 


Pell o amryson gwael y dyrfa ffél, 
Ni chrwydrodd eu deisyfiad sobr erioed ; 
Yn encil bywyd ai gysgodol dddl, 
Cadwasant ar eu tawel hynt eu troed. 


Eto fel na thremyger yma’u llwch, 
Rhyw fregus goffadwriaeth a arhddd ; 

A’i hodlau trwsgl a’i cherfwaith trwstan trwch 
Erfyn ochenaid wrth fynd heibio’n rhodd. 


Eu henw a’u hoed a ddyd anhyfedr Lén 
Yma’n lle Clod a Marwnad yn goffad ; 
A gwesgyr ogylch lawer testun hén 
A ddysgo farw i ddifinydd gwlad. 


Cans pwy ’n ysglyfaeth i fud angof prudd 
Roes foddus ofnus fywyd heibio’n llwyr, 

Adawodd gynnes ffiniau’r siriol ddydd 
Heb daflu’n ol un drem hiraethus hwyr ? 


Ar ryw gu fron wrth fynd rhy’r enaid bwys, 
A’r llygad fyn ryw ddafnau serch wrth gau ; 
Yn wir, rhy Natur lef o’r beddrod dwys, 
A’r tanau gynut o’n lludw sy’n bywhau. 


A thi, sy’n coffa’r distadl yn eu hun, 
A thraethu’n hyn o gerdd eu hanes gynt, 
Os Myfyr unig rywbryd a ddwg un 
Cyffelyb it i holi am dy hynt, 


Odid na ddywed rhyw hen wladwr brith, 

** Mynych y’i gwelsom gyda’r gwawriad gwan 
A chamau prysur yn gwasgaru’r gwlith 

I gyfwrdd haul ar ben y rhosdir ban. 


189 


190 Y BEIRNIAD 


“Dan y ffawydden bendrom acw sydd 
Yn gwau’i hen eres wraidd mor uchel draw 
Yr ymestynnai’n ddiofal ganol dydd 
I wylio’r ffrwd yn trydar ger ei law. 


‘Draw ger y coed, sy’n gwenu fel mewn gwawd, 
Dan sibrwd ei wyllt dybiau yr ymdroes, _ 
Yn awr yn llesg a gwan, fel truan tlawd, 
Neu’n syn gan gur, neu seithug serch a’i groes. 


*“Ryw ddydd mi ai collais oi gynefin fryn, 

A cher y llwyn, a than ei ddewis bren ; 
Dydd arall ddaeth ; ond ger y ffrwd, er hyn, 
Nid oedd, na thua’r coed na’r fron uwchben. 


‘“‘Drannoeth, 4 galar gan a thristwch gwedd, 
Gwelsom ei araf ddwyn drwy’r llwybr gerllaw. 
Tyrd, darllen (ti a fedri) ar ei fedd 
Y gerdd a gerfiwyd, dan y ddraenen draw.” 


Y BEDD ARGRAFF 


Ar lin y ddaear y rhoes yma’t ben 

Lane oedd 1 Ffawd a Chlod yn ddietthr ddyn ; 
Ar em hwn nt wgodd Addysg wen, 

A’y Pruddglwyf ai meddiannodd iddo’s hun. 


Mawr «0 haehom, pur e enaid fu, 
A’r Nefoedd fu cyn haeled wrtho ef : 
A feddai oll, sef deigr, a roes Vr tru ; 
A fynnai oll, sef ffrind, a gadd o’r Nef. 


Na chais ddatguddio moi rinweddau mwy, 

Na thynnu ou huthr aneddle fetaws fyw, 
(Lle mewn crynedig obaith y maent hwy 

Yn gorffwys oll,) dan fron et Dad wi Ddww. 


Cyf. J. MORRIS JONES. 

III. 

Gers yn y bennod ddiweddaf, ddangos, yn ol y 

deunydd y sydd eto ar gael, pa fodd yr ymdarawodd y 
gerdd newydd pan ddaeth gyntaf i Gymru. Nid yng nghy- 
wyddau ymryson Dafydd ap Gwilym a Gruffudd Gryg yn unig 
y ceir olion-y ffrae a fu. Yn yr Additional MSS. 14970 a 
14976, British Museum; Jes. Coll. C 101, t.d. 106; Ceinion 
Llenyddiaeth Gymreig, cyf. i. t.d. 12; Y Brython, cyf. ii. t.d, 
202; a Gweithiau Iolo Goch, Ashton, xxxvi., ceir ‘‘ Cywydd 
Marwnad Llywelyn Goch Amheurig Hen,” gan Iolo Goch. Yn 
y cywydd hwnnw, geilw Iolo ei hun yn ddisgybl i Lywelyn 
Goch. Meddai:— - 


I gan Taliesin finrhasgl 
Trwy ei gwsg nid drwg y gasgl 
Y dysgawdd fi y disgibl 
Ar SE ge ) polerare uno 


Nid oedd neb cyfundeb cu 
Yngwynedd yn ynganu 
Dieithr a wnaem ein deuoedd 
Mi ag ef ail Emig oedd 
Amlyn wyf. 


Ceisiais brofi eisoes fod gweithiau Dafydd ap Gwilym, Gruffudd 
Gryg, Llywelyn Goch ap Meurig Hen, ac Iolo Goch, 0 ran dulla 
deunydd, yn perthyn rr un cyfnod. Y mae’r blynyddoedd a 
nodir ynglyn a’r cywydd uchod, ac ereill sy’n dwyn cysylltiad 
ag ef, yn cadarnhau’r dyb hon. Enwir Llywelyn Goch yng 
Nghywydd Gruffudd Llwyd Dafydd ab Ejinion Lygliw “i 
Forgan Dafydd Llywelyn ap Philip Trahaearn 0 Rydodyn yng 
Nghaeo, pan ydoedd yn myned ar gwest am ladd Ustus Caer 
ohonaw ar Fainc Caerfyrddin.”. Cyflwynir y cywydd hwnnw i 
Syr Dafydd Hanmer, y barnwr oedd i brofi’r achos. Penod- 
wyd Dafydd Hanmer, tad ynghyfraith Owain Glyn DwWr, yn 
farnwr yn 1383, a gwnaed ef yn farchog yn 1387. Rhaid felly 

fod Llywelyn Goch yn fyw tuag adeg y gyflafan honno. 
Tybygwn fod y llinellau a ddyfynnwyd uchod yn gosod Llywel- 
yn Goch allan fel dyfeisiwr cerdd newydd, ac mai ganddo ef y’i 
dysgodd Iolo, fel nad oedd ond hwy ill dau, oedd fel Amlyn ag 
Amig, yn ynganu ’r gerdd ddieithr yng Ngwynedd. Ymhellach 
ymlaen, sonnir am y beirdd yn canu yn y nefoedd, a Llywelyn 
Goch yn eu plith, ac ebe’r bardd :— 

Gwaith hoff gan Ddafydd Broftwyd 

Datganu cerdd Lleucu Llwyd. 
Gwn fod y llinellau hyn i’w cael mewn cywyddau diweddarach, 
megys Marwnad Dafydd Nanmor gan Hywel ap Rheinallt, ond 
ni wyddys ganu o Ddafydd Nanmor gywydd felly, a buasai yn 
hawdd cymysgu’r cywyddau wrth eu hadrodd a’u copio, canys 
y mae Hywel ap Rheinallt yntau yn sén am y beirdd yn y 
nefoedd— 


Y gler fil a glyw ar fwrdd 
Awen Dudur yn dadwrdd, etc. 


Enwa Hywel amryw ohonynt, a gallai yn hawdd fod yn ei 
gywydd ar y cyntaf gyfeiriad at Lywelyn Goch ynglfn a’r sdn 
am Gywydd Lleucu. Yn wir, ceir yr enw “ Lleucu Llwyd ” yn 
un o enghreifftiau Edern, fel hyn :— 

Nar haul yn hwy] awyrneid 

Na’r lloer nid gwell y lliwyd 

Yn Mathr wiw wedd yn Ilathreid 

Yn ilathru no Lleucu Llwyd. 
Os yw “ Dosbarth Edern Dafod Aur” yn gynharach nag oes 
Llywelyn Goch, y mae’r pennill uchod yn awgrymu y gallai fod 
rhyw draddodiad am ‘‘ Leucu Llwyd,” ac y mae hynny eilwaith 
yn peri i ddyn feddwl am “ Lucy Gray ’” Wordsworth, er na 
welais i eto fod y gerdd honno wedi ei seilio ar unrhyw dra- 
ddodiad. Ond y mae yn amheus a geir byth drefn ar y darllen- 
iadau, ac y mae yn amlwg fod llawer o farddoniaeth y cyfnod yr 
ydym yn sén am dano ar goll. Mewn nodyn ar ymyl y ddalen 
wrth ‘‘Gywydd Marwnad Ithel Ddy o Fon,” gan Iolo (Add. 
MSS. 14886) dywedir ‘“‘ E wnaeth Ithel ddy ddialog a elwir 
breuddwyd Ithel ddy a llawer draethod da yntho o fryd llawer 
ymofynwch am dano.” Pwy oedd Ithel Ddu? Yn Ysgrif 

Peniarth, 77, ceir “‘ Cywydd yr Ellyllon,” ac oddi tano, “ Ithel 
ddu ai cant,”’ a dyna’r unig beth a welais i eto tan yr enw. Y 
mae hwnnw hefyd yn gywydd nid anfedrus, yn disgrifio’r 
bardd a’i was yn camgymeryd coed yn y nos am ellyllon, ac yn 
ymladd 4 hwy yn eu braw. Daw enw Ithel i mewn yn y 
cywydd— 

“mui iawn Ithel dy helynt 

myn y grog gwyr arvog ynt. 


Ar ddiwedd “ Cywydd Duxan Gwyddelyn” (Add. MSS. 
14964), gan Iolo, ceir y geiriau—‘‘ Gwyddelyn oedd Gruffydd 
Gryg. Gwyddelyn marx cregyn cryg medd Iolo Marwnad 
Ithel Ddu.”” Yn Add. MSS. 14967 a 14970, ceir ‘‘ Cywydd i 
Hersdin Hogl o ach Ithel Ddu o Leyn.” Tybia Ashton 
(Gwaith Iolo Goch) mai yr un un oedd hi a “ Mallt y Cwd,” y 
sonia Dafydd ap Gwilym am dani yn ei ymryson 4 Gruffudd 
Gryg, ac 4 “ Mallt ferch Ddafydd,” y canodd Madog Dwygraig 
awdl ddychan iddi. Go wylit, hwyrach, yw y dyb honno, ond 
enwir Madog Dwygraig yng Nghywydd Dychan Gwyddelyn, fel 
y sonnir am “ Werfyl,’ yr enw a rydd Gruffudd Gryg ar ei 
gariad yn un 01 gywyddau ymryson a Dafydd ap Gwilym. Y 
mae yn lied debyg fod Iolo, Gruffudd Gryg, Madog Dwygraig ac 
Ithel Ddu yn byw tua’r un adeg. Peth nodedig yw fod merch 
o ach Ithel Ddu o Leyn yn fami Ruffudd Gryg ym Mén, a bod 
Ithel Ddu o Fon yn bod tua’r un amser. Gallai ychwaneg o 
oleuni ar y personau hyn symud llawer o ddyryswch ynglyn 4 
dechreuad y cywydd. Y mae’r cyfeiriad at “ Draethod ” Ithel 
Ddu hefyd yn ddyddorol yn y cysylltiad hwn. 

I grynhoi pethau at ei gilydd, ymddengys i mi fod tri math o 
ganu i’w gael tua’r adeg dan sylw, sef canu yn null y Go- 
gynfeirdd, fel awdlau Llywelyn Goch, Dafydd ap Gwilym, 
Gruffudd Gryg, Iolo Goch, ac ereill; cywyddau mwy neu lai 
rheolaidd eu cynghanedd, fel eiddo’r beirdd uchod ; a thraeth- 
odynnau weithiau’n foel ac weithiau’n gynghaneddol. Y mae 
Gruffudd Gryg yn dychanu Dafydd ap Gwilym am ganu cerddi 
serch dychmygol, am ei “gam Gymraég,”’ ac am ei “ gerdd 
newydd ”’ ; ac y mae Dafydd yn ei amddiffyn ei hun drwy edliw 
iddo yntau mai dynwared yr ydoedd, a newid hen gerddi— 

Cwrach memrwn weflgrwn waith 
I’r dom a fwriwyd ymaith. 


Dywed hefyd mai canu felly oedd canu “ ceiniaid Gwynedd.” 
Nid dyma ychwaith yr unig gyfeiriad amharchus y sy gan 
Ddafydd at y ““ memrwn,” peth arall a ddengys ei fod yn torri ar 
draws traddodiad. Oddiwrth yr hyn a ddywedwyd, rhaid 
casglu o leiaf gymaint a hyn :— 

(a) Os oedd y Cywydd Deuair Hirion yn fesur arferedig yr 
amser y casglwyd “‘ Dosbarth Edern Dafod Aur,” rhaid nad 
oedd yn fesur “pencerddaidd,” canys ni cheir cymaint ag un 
enghraifft sicr ohono cyn yr amser hwnnw. 

(6) Os mesur y clerwyr ydoedd, gellir dyall paham na chad- 
wyd copiau o’r pethau a ganwyd ynddo. Acos y teuluwyr ar 
y llaw arall a fyddai yn ei ganu, gellir dyall hefyd paham na 
chadwyd eu gwaith hwythau, am nad oedd yn unol 4 thraddod- 
ladau y beirdd. 

(c) Erbyn oes dybiedig Dafydd ap Gwilym, neu o leiaf erbyn 
canol y bedwaredd ganrif ar ddeg ac 0 hynny i’w diwedd, cawn 
y cywydd wedi ei gysoni neu ei ddosbarthu, a’r gynghanedd 
ynddo wedi sefydlu, ar y cyfan. 

(ch) Felly, hyd y dengys y deunydd sy gennym, tyfodd y 
cywydd rhwng canol y drydedd ganrif ar ddeg a chanol y 
bedwaredd ar ddeg. 

(zd) Bu cymaint dadi pan ddaeth y gerdd newydd gyntaf i 
Gymru ag a fu byth wedyn pan ddygwyd i mewn unrhyw beth 
a fernid yn groes i’r traddodiad llenyddol. 

Rhaid cofio fod hyn tua chyfnod y Trofaduriaid yn Provence 
ac Ysbaen a’r Eidal, ac ni ddihangodd Cymru yn ddiau rhag 
dylanwad yr amser rhamantus hwnnw. Ei ddylanwad ef, yn 
ddiau, oedd ffrae y Bardd a’r Offeiriad, a gwaith y beirdd yn 
canu cymaint 1 ferched. Ond pan ddaeth y dylanwad hwn i 
Gymru, ymgymysgodd 4 thraddodiad Ilenyddol cyntefig. 
Effeithiodd rywfaint ar ddeunyddiau y beirdd, ond nid effeith- 
iodd gymaint, os dim, ar ffurfiau eu gwaith, fel na chafwyd acen 
reolaidd ar fesurau cerdd yng Nghymru am gan mlynedd neu 
ragor wedyn. Daeth y cyfochri a geir mor fynych yng 
ngweithiau y beirdd, hwyrach, 1 mewn gyda’r dylanwad hwn, er 


TRADDODIAD LLENYDDOL CYMRU 195 


fod y cymeriad llythrennol ond odid yn bod eisoes mewn cerdd 
Gymraeg. Am y cywydd moel, neu ddi-gynghanedd, nid oes 
gennyf fi nemor amheuaeth nad o’r traethawd neu y traethodyn 
y tarddodd hwnnw, o ran deunydd yn gystal a ffurf. Ceisiais 
ddangos fod y traddodiad llenyddol yn cau’r gerdd hanes allan 
o fesurau y beirdd, ond yn ei chaniatau i’r clerwyr. Felly, yr 
oedd gan y clerwyr a’r teuluwyr ddau beth i’w rhoi i’r beirdd, 
sef mesur newydd a deunydd newydd, y traethodyn a’r gerdd 
hanes. Gallai y traethodyn yn hawdd fod wedi tarddu yn 
ei dro o’r ddeufraich saith sillaf a arferai y beirdd Ffrengig— 


En mont petit de saison 
Rent amours grand guerredon!, 


Neu yntau, gallai’r mesur, fel y gair, ddyfod o’r Lladin. Arferid 
y gair am beth a genid rhag ei flaen yn y gwasanaeth eglwysig, 
gan y cantwr, heb fod Ileisiau ereill yn ateb*. Pa un bynnag, 
yn y cywyddau cynharaf y soniwyd am danynt, ceir y cysylltiad 
rhwng y cywydd di-gynghanedd, fel y ceir ef yn enghraifft 
Edern Dafod Aur, 4’r cywydd rheolaidd, a’r berthynas, o ran 
deunydd, rhwng pynciau y teuluwyr 4 materion y prydyddion. 
Os cymerth Dafydd ap Gwilym fesur y clerwyr a deunydd y 
teuluwyr, yr oedd ef hefyd yn fardd yn yr ystyr uchaf i’r 
gair, a than ei law, troes y mesur ar mater yn gan newydd 
a ymledodd drwy yr holl wlad. Ef, hyd y gwyddom, a wnaeth 
y cywydd, ond rhaid fod llawer wedi bod wrthi 0’i flaen. Cyn 
y dysg dyn ehedeg, bydd llawer un wedi torri ei wddf wrth 
geisio. Yn y diwedd, ni chofir, hwyrach, ond am y sawl a 
Iwyddo gyntaf, ond ni lwyddasai yntau oni bai am y rhai a 
dorrodd eu gyddfau. Felly gyda’r cywydd. Rhaid fod lawer 
wedi bod wrthi yn canu arno cyn dyfod y rhai oedd feistri, ond 
nid oes gof am danynt hwy. Yr oeddynt yno er hynny. 
Gorffen y gwaith a wnaeth Dafydd a’i gymheiriaid. Bydd 
rhai ysgrifenwyr surion weithiau yn gosod ar Ddafydd am ganu 
maswedd ac oferedd, ac yn lladd ar y rhai sy’n astudio llenydd- 


1 W. J. Gruffydd, The connection between Welsh and Continental 
Literature in the 14th and 15th Centurtes. 


*Le Brun, Zplication de la Mesas. 

iaeth am ei ganmol a’i alw yn brifardd Cymru. Nid all fod 
gan y bobl hynny ond ychydig wybodaeth hanesyddol a Ilai 

fyth o ddawn barn. Ni ddisgwyliai neb gael Cymro o’r bed- 
waredd ganrif ar ddeg neu’r bymthegfed 1 ganu fel un o'r 
ugeinfed. Am allu Dafydd, nid oes amheuaeth. Yr oedd 
Dafydd yn nes i flaen ei oes nag yw ei gondemnwyr heddyw i 
flaen eu hoes hwy. Ymwrthododd 4 hen ffurfiau oedd wedi 
lladd barddoniaeth ; dewisodd fesur a lle 1 gamp arno a thwf 
ynddo ; lluniodd ef yn gyfrwng 1 ddywedyd ei feddwl; ehang- 
odd gylch ei bynciau ; beiddiodd gymysgu rhai o’r hen ddulliau 
&’r newydd—cadwodd hen gynghaneddion da. Gwnaeth fwy 
na hynny—peth na wnaeth un bardd ar ei ol—ysgrifennodd 
linellau di-gynghanedd pan dybiai fod hynny yn amgenach at 
el amcanion ; mewn gair, torrodd drwy gaethiwed y traddodiad 
Nlenyddol ynghylch ffurf a sylwedd barddoniaeth Gymraeg, a 
dechreuodd gyfnod newydd yn hanes cerdd yn ein gwlad, a 
gadawodd ei 6l ar ganrifoedd. Canodd lawenydd a harddwch 
bywyd; gwyddai hanes natur, adwaenai ei moddau, medrai 
fynd yn un 4 hwy ; bardd ydoedd yn byw allan ac wrth ei fodd 
ynghanol dail a blodau, adar ac anifeiliaid, gwynt a glaw, mellt 
atharanau. Gellid meddwl, wrth a ddywed rhai pobl weithiau 
i amddiffyn eu cyfyngder, fod adnabod natur wyllt yn beth i 
gywilyddio o’i blegid, ac na ddichon neb sén am goed a rhedyn 
heb fod ei feddwl a’i foes yn ddrwg ac anniwair. Drwg dybus, 
drwg eisus! Ond nid yn yr awyr iach y mae’ pechaduriaid 
gwaethaf yn byw. Pa fai bynnag oedd ar Ddafydd ap Gwilym, 
medrai weled Natur a chydfynd 4 hi a’i dehongli yn ysblennydd. 
Can ddychan i’r Daran, a dengys er hynny yn y darn odidog 
hwn fel yr oedd ei enaid yn ymddeffro yn nhwrf y dymestl :— 


Taro a wnaeth, terwyn oedd, 
Trwst taran tros y tiroedd, 

A ffrydiaw croewlaw creulawn, 
A phoeri mellt yn ffrom iawn ; 
Tan amlwg, dwr tew’n ymladd, 
Tan o lid, dwr tew’n ei ladd ; 
Canu trwmp yr wybr gwmpas, 
Curo glew ar bob craig las ; 

Creglef yn dryllio creiglawr, 
Crechwen o’r ffurfafen fawr ! 


Bryd arall, disgrifiai ferch hardd mewn llinellau sy’n gymaint 
cyferbyniad a phe baent mewn iaith arall :— 

F’enaid dlos, ni ddaw nosi 

IT adail haf y dél hi; 

Lliw dydd a ddaw Ile deddyw, 

Llewych haul ar y lluwch yw ; 

Gwedi del llygaid y dydd, 

Meillion gwynion a gwinwydd, 

Os hi ni ddaw ger llaw’r llwyn, 

Ni thrig yno eithr gwanwyn ! 
Onid yw’r darn 0 gywydd y Daran fel pe clywech ddryll o gerdd 
Roeg, a’r llall fel pe gwrandawech gan Eidaleg ? Cymharer ei 
gywyddau Natur 4 barddoniaeth y Go-gynfeirdd, a’i gerddi 
serch a’u canu cariad hwythau, a theimlir ar unwaith fod yr 
adwy a dorrodd Dafydd drwy y traddodiad llenyddol wedi 
arwain i ehangder lle’r oedd Ilawer peth yn ddichonadwy. 
Hwn oedd y gWr i dreiddio drwy draddodiad lenyddol caeth, 1 
ddewis a pherffeithio mesur newydd, i wau iaith hoew lefn, yn 
beroriaeth ddihafal, i osod ei ddylanwad ar feirdd gwlad gyfan, 
—ac yn ei dro, i greu traddodiad llenyddol newydd. 


Y Llyfrgell Genedlaethol. T. GWYNN JONES 
Aberystwyth. 

Y PRIFYSGOLION AC ADDYSG 
Y GWEITHWYR 


Wes ystod y deng mlynedd ar hugain diweddaf, ymunodd y 

gweithwyr 4’u gilydd mewn amryfal ddulliau, Undebau 
Llafur, Cymdeithasau Cyfeillgar, a Chydweithredol, etc., a 
chynhyrchwyd gan y rhain yn naturiol ddigon fath newydd o 
weithiwr, a fedd hawliau cedyrn ar ein Colegau. GwWyr gweith- 
iwr o’r math hwn, o angenrhaid, am amcanion ei Undeb neu 
Gymdeithas, a’r modd y’i dygir ymiaen; ac yn aml, parod ydyw 
trwy lawer o hunan-aberth, i ymroi i efrydu Trefnidedd 
(Economics), Gwyddor Wleidyddol, a’r cyffelyb. 

Yn wir, y mae cryn ofyn ymhlith gweithwyr am ddisgyblaeth 
drwyadl mewn pynciau fel yr uchod, na ellir mo’u cynnwys 
mewn addysg elfennol, gan y deuant, wrth dyfui fyny, wyneb 
yn wyneb 4 phroblemau pwysig mewn cymdeithas a threfn- 


idedd, y bydd yn rhaid iddynt eu hateb yn bendant mewn rhyw — 


ffordd neu ei gilydd. Niddylid disgwyl y gallant seilio’r atebiad 
ar amgyfirediad cyflawn o’r amgylchiadau, ac eto, os ydynt 
wyr meddylgar, gelwir arnynt yn barhaus i ymdrin a’r pynciau 
hyn gyda’u cydweithwyr, ac hefyd i gyd-ymdrechu 1 gyrraedd 
rhyw amcanion arbennig ynglyn 4 hwy. Nid oes modd pwys- 
leisio gormod nad cwestiwn o ennill gwybodaeth noeth yn y 
pen a olygir ; rhaid i’r dynion hyn weithredu, ac yn eu llaw hwy 
yn y pen draw y gorfiwys gallu gwleidyddol. Aeth yn ormod 
o’r dydd i neb rwgnach gyda dirmyg ac ias o ofn, ‘‘ ein bod yn 
addysgu’n meistriaid.”” Nid amcan y mudiad newydd o 
gwbl yw trwytho’r gweithwyr 4 rhagfarnau’r haenau uchaf o’r 
dosbarth canol. Pelloddiwrth hynny. Ni feiddiwn ddywedyd 


wrth neb pa beth a ddylai feddwl : y cwbl a allwn ei wneuthur_ 


yw—cynorthwyo rhai i feddwl. Argyhoeddid unrhyw ymof- 
ynnydd, a gaffai gyfle iadnabod arweinwyr y gweithwyr, eu bod 
yn aml yn amddifad o’r wybodaeth arbennig honno, ac o’r saf- 
bwynt hwnnw, a barai i’w hymdrechion fod yn lawer mwy eff- 


% 


: 

eithiol nag ydynt. Ceir yn aml ryw anniddigrwydd annelwig yn 
eu mysg y rhaid wrth beth disgyblaeth feddyliol, cyn y gall 
esgor ar symudiad llwyddiannus; ac hefyd ryw fath o ben- 
boethni breuddwydiol, a wna arweinydd diogel yn anhepgor. 

A all y Prifysgolion wneuthur dim i’r dynion hyn? Credaf 
y gallent, ac y dylent, wneuthur lIlawer iawn, er nad yw’r 
cwestiwn mewn modd yn y byd yn un syml. Camgymeriad 
dybryd fyddai tybied y rhydd addysg mewn Prif Athrofa 
welediad clir i neb 1 mewn i'r anhawsterau a flina gymdeithas yr 
awron. Mewn amryw gysylltiadau’n hytrach, tuedda i ddallu 
rhai rhag se y gwir bwyntiau mewn dadl. Eto i gyd, caiff 
myfyriwr o’r Brifysgol gyfleusterau godidog, a disgyblaeth, go- 
beithio, a’i ewna) n gymwys 1 ieee dyrys-bynciau 4 meddwl 
miniog, ac 1’w cyfleu yn eglur a chlir i’w wrandawyr. Methiant 
yw yn aml, am na fedr gelu oddiwrthynt, os digwyddant fod o 
gylch is mewn diwylliant, mor fawrfrydig yr ymglyw wrth estyn 
nodded iddynt, fel petai, a’u patronyddu ; a ffiaidd anoddef yw 
hynny yn ffroenau’r gwerinwr. Dylai’r ysgolhaig gydnabod 
nad oes wahaniaeth yn y byd rhyngddo ef a’r un a ennill ei fara 
trwy chwfs ei wyneb, gyda chyn a morthwy]l, neu gaib a rhaw, 
ond yn unig fod yr olaf wedi ymroi i gylch arall o wasanaeth 
anhepgor i gymdeithas. Anodd iawn yw dywedyd pa esgus 
sydd dros i ysgolhaig a fedr gyfansoddi barddoniaeth Lladin 
ddirmygu gwas ffarm a Wyr sut i aredig; ac eto, y mae rhyw 
rym cyfrin yn y demtasiwn 1 hynny. 

Ond nid oes angen gwneuthur gormod o’r anhawster i gael 
gafael ar wjr cymwys at y gorchwyl. Os iawn synia’r Brif- 
ysgol beth yw ei dyledswydd, gellir cynhyrchu’r rhain. Dylai 
gofio’r lle pwysig sydd iddi mewn cymdeithas, ac mor rwymedig 
ydyw i bawh, ac yn arbennig i’r neb a gais wybodaeth. Dylai 
amgyfired yng ngeiriau John Milton, mai “swydd addysg yw 
cymhwyso dyn i gyflawni’n deg, yn ddeheuig, ac yn fawrfrydig 

holl ddyledswyddau pob cylch o fywyd.” 

Ni fedrwn ragori ar y dull y cyfleir y gwirionedd yn Ozford 
and Working Class Education, sef adroddiad pwyllgor undebol 
o'r Brifysgol a chynrychiolwyr y gweithwyr. Ei sylwedd yw a 
ganlyn: dylai Prifysgol mewn gwlad ddemocrataidd 

(1) Fod yn agored a chyrhaeddadwy i bob dosbarth, heb gau 
neb allan oherwydd damwain, megis tlodi ; 

(2) Ac hefyd dylai gydnabod na olyga addysg fod neb i adael 
y dosbarth lle ganed ef. Rhaid ymladd yn erbyn y syniad 
cyffredin fod addysg mewn Prifysgol yn codi dyn i safle uwch 
mewn Cymdeithas. Allwedd Bywyd yw gwir addysg, ac nid 
allwedd Cymdeithas (ag C fawr). Hwyrach nad yw’r gogwydd 
at hyn cyn amlyced yng Nghymru ag mewn gwledydd ereill, ond 
eto ymae yma. Ymgyfyd gwyr y dosbarthiadau isaf i’r dos- 
barth canol, a chanmolir hwy weithiau am godi o’r rhengau, ac 
weithiau fe’u canmolant eu hunain. Angen ddyfna’r oes yw 
am addysgu pawb yn y cylch y maent ynddo, a thrwy hynny 
godi safon gwybodaeth drwodd a thro. Yn ol y gyfundrefn 
hon y dadleuaf drosti, ni throid hufen y gweithwyr yn bregeth- 
wyr neu athrawon, ond gwneid hwy’n well gweithwyr, a mwy 
goleuedig. Fel y dywedwyd yn dra rhagorol: “ Dylid dysgu 
pob plentyn nad ennill arian a safle yw gwir amcan Addysg ond 
ei gymhwyso ef i wneuthur ei ran i godi ei ddosbarth ei hun, a 
thrwy hynny gymdeithas oll.” 

(3) Dylai cyfundrefn Addysg fod yn gyffredinol, ac nid 
neilltuol, neu gelfyddydol. Saif pob mab a merch mewn per- 
thynas ddeublyg 4 chymdeithas; fel gweithiwr, rhaid wrth 
addysg gelfyddydol ; fel aelod o gymdeithas rydd, rhaid dat- 


blygu rhinweddau’r dinesydd, a chyda’r olaf y mae a wnelo’r 


Brifysgol yn arbennig. 

Tybiais mai gwell ydoedd traethu fel hyn ar amcanion cy- 
ffredinol y mudiad newydd cyn egluro ei ddull o’m profiad fy 
hun. Cynhaliwyd dosbarth prawf ym Mlaenau Ffestiniog y 
gaeaf diweddaf o dan fy ngofali. Darganfuwyd mai hwylusach 
yw cyfyngu’r nifer ymhob dosbarth 1 25 neu 30, gan mai at 
hyfforddi personol yr amcenir, ac nid llefaru i’r lhaws, yn null 
darlithiau allanol y Brifysgol. Yn yr olaf, ffurfiol ydoedd y 
dull; anwastad oedd rhif y gwrandawyr; y»pynciau. yn 
amherthynasol 4’u gilydd, a chyfle prin i’r gwrandawr gyfarfod 
y darlithydd drosto’i hun. Ac am y testun hefyd, byddai, o 
raid, yn boblogaidd, a chyfaddas i ddiddori cynhulliad cymysg 
amryfath. Rhagora’r dull newydd yn yr holl bwyntiau hyn. 


” 

Yr awr gyntaf, darlithia’r Athro ar yr adran arbennig o’r prif 
bwnce sydd ar raglen y tymor ; ac eglura ef cyn gliried ag y gall ; 
ar ol gorffen, Ilywydda ymdriniaeth gyffredinol am awr arall, 
ond y dosbarth sydd i chwarae’r rhan fwyaf blaenllaw, a chyf- 
yngir ef i ateb cwestiynau a chyfarfod anhawsterau’r efrydwyr, 
gan symio’r ymddiddan i fyny ar y diwedd. Hefyd, ysgrif- 
ennir traethawd gan bob aelod, unwaith bob pythefnos, a 
dychwelir ef ymhen yr wythnos wedi ei nodi._ Felly, fe saif yr 
athro mewn cysylltiad personol 4 phob efrydydd, a chydir y 
gwaith yn ei gilydd drwyddo draw. 

Am y dosbarth yn Ffestiniog, ffurfiwyd ef trwy ymdrech 
Undeb y Chwarelwyr. Pump ar hugain oedd rhif yr aelodau ; 
tri ohonynt yn swyddogion Ileol i’r Undeb ; a thri yn swyddog- 
ion ir gangen o’r Blaid Lafur Annibynnol sydd yno. Cynhal- 
iwyd dau ddosbarth ar hugain yn seve y gaeaf, a mynychwyd 
hwy yn rheolaidd iawn. Bu ugain o’r dynion ynddynt bron 
yn ddifwich : y fan bellaf, ni chollasant ond tridaliad. Y pwne 
a fu dan sylw gennym deed: ‘“'Y Chwyldroad Gweithfaol, a’r 
Problemau ynglyn ag ef.’’ I ddechreu, efrydwyd gennym 
gyflwr Lloegr pan ydoedd ar drothwy y newid mawr, ac yna ol- 
rheiniwyd yn fanwl bopeth a olygai mewn crynhoi diwydiannau i 
ganolbwyntiau, ac hefyd ddatblygiad Masnach. Wrth gych- 
wyn gyda ffeithiau pendant fel hyn, mwynheid y fantais o fedru 
apelio at brofiad, a cheffid sylfaen gadarn i adeilio arni’n ofalus 
ddamcaniaeth gyflawn o drefnidedd. Wrth basio, cawsom 
gyfle i fanylu ar olygiadau Adam Smith, Malthus, a Ricardo, a’r 
mudiadau a gysylltir 4g enwau Cobbett, Francis Place, Robert 
Owen, a Richard Cobden. Sylwyd hefyd mewn trefn ar Gy!- 
reithiau Ymuno, Diwygiad Deddf y Tlodion, y Gweithfeydd, 
TWf Undebau Llafur, ac Ehangiad yr Etholfraint. 

Bwriedir i’r dosbarthiadau hyfforddi hyn ymestyn dros dair 
blynedd, ac yn y cwrs cyflawn amcenid ymdrin 4 Hanes Di- 
wydiant, Trefnidedd, ac Elfennau Gwyddor Wleidyddol. Arol- 
ygir hwynt oll gan Gymdeithas Addysg y Gweithwyr; ac yn 
ol adroddiad a ddaeth allan y dydd o’r blaen, cynhelir ar hyn o 
bryd 71 0 ddosberunacey, yn cynnwys dros 2,000 o weithwyr, 
yn ddynion a merched, a’r cwhl yn dilyn cwrs o efrydu o safon 

Cyf. I., Rhif 3 14 

Prifysgol, ac yn ysgrifennu yn rheolaidd draethodau ar eu 
gwaith. Felrheol, trefnir y dosbarthiadau gan gyd-bwyllgorau 
o weithwyr, a chynrychiolwyr y Brifysgol; yn aml, noddir 
hwynt gan Awdurdodau Addysg Lleol ; ac os wedi eu cofrestru 
yn briodol, a’u harolygu, derbyniant help ariannol oddiwrth y 
Bwrdd Addysg. Cyhoeddodd yr olaf Adroddiad arbennig ar- 
nynt, o waith Mr. J. W. Headlam (Arolygydd Ysgolion), a’r 
Athro L. T. Hobhouse, a theilynga ei efrydu yn fanwl. Ynddo 
dywedir “‘ ddarfod i’r symudiad ddatguddio fod dymuniad cryf 
ar hyd a lled y wlad am addysg o’r fath orau, a thrylwyraf, ar 
bynciau a berthyn yn eglur i fywyd y gweithiwr.” “ Dang- 
hosodd,” meddir ymhellach, “‘ y gall athrawon cymwys dywys 
dosbarth o weithwyr i drafod y cwestiynau dyfnaf, mwyaf 
sylfaenol, ynglyn 4 Hanes Cymdeithas, a Damcaniaethau Cym- 
deithasol, a hynny mewn ysbryd na all neb rhesymol weld bai 
arno.” 

Gobeithiwn o galon yr ymrydd Prifysgol Cymru i’r gwaith 
o symbylu’r gofyn am y dosbarthiadau hyn, ac hefyd i’w gyfar- 
fod. Yn ddiddadl, rhoddai’r gweithwyr groeso i’r symudiad, pe 
dygid ef ymlaen yn ddoeth, mewn ysbryd llawn o gydym- — 
deimlad. Synnwyd fi yn fawr wrth weld y fath ddyddordeb 
a deimlai rhai oddiallan yn ein dosbarth ni yn Ffestiniog. 
Rhaid oedd ir aelodau yn barhaus roi sylwedd y darlithiau, a’r 
trafod, ’w cydweithwyr ar yr awr ginio. Gallwn ddyfynnu 
Nawer o dystiolaethau 1 brofi fel y gwerthfawrogwyd yn fawr 
y cynnyg hwn o eiddo Coleg y Gogledd. Ysgrifennodd aelod- 
au’r dosbarth eu barn am y gwaith a wnaethpwyd ynddo, ac 
medd un, “ Yn ol fy syniad 1, y dosbarthiadau hyn yw’r peth 
arbennig y mae el angen ar weithwyr mewn chwarelydd. 
Eisiau dynion wedi cael addysg uwch i’n harwain; dyna yw'n 
hangen ers llawer o amser, a gallwn eu disgwyl yn y dyfodol o’r 
dosbarthiadau hyn.”” Ac medd un arall, “I’m barn i, dyma’r 
peth goreu a gynhygiwyd eto i’r dosbarth gweithiol ... . Os 
amlheir rhif y dosbarthiadau hyn, gweddnewidir y dosbarth 
gweithiol.”” Un arall yn ymdrin a’r pwnce ei hun, “ Tybiaf y 
bydd iddo ledu ein syniadau am fywyd, ac am bob cangen o 
lafur. Dengys yn glir iawn hefyd yr anhawsterau y rhaid i ni 

weithwyr eu hwynebu ym myd y meddwl, ac ym myd gwaith.”’ 
Gobeithiaf i mi ddywedyd digon am y symudiad newydd i 
argyhoeddi’r neb a ddarlleno hyn o erthygl ei bod yn bryd 1 
Golegau Prifysgol Cymru ymroi i osod y gwaith hwn ar sylfeini 
parhaus. Prin y gellir disgwyl i’r athrawon rheolaidd ynddynt 
fedru fforddio digon o amser i wneuthur gwaith fel hwn, a eilw 
am y fath ofal a llafur. Gwell fuasai rr Colegau chwilio am 
ddynion a fedr roi eu holl nerth i gynnal dosbarthiadau a 
threfnu’r mudiad yn gyffredinol. Nid oesreswm yn y byd pam 
na ddylem efelychu Prifysgol Rhydychen yn hyn o beth. Nid 
yn unig gellid cael dosbarthidaau yn y gaeaf, ond hefyd Ysgol 
Haf 1 efrydwyr goreu pob dosbarth fyned iddi i wrando ar 
ddarlithiau arbennig ar wahanol agweddau y pynciau a fu dan 
sylw drwy’r gaeaf. 

Diben ein Prifysgolion yw cynorthwyo hyd y gallant y neb 
a fyn wynebu cwestiynau bywyd, a dadrys ei broblemau drosto 
ei hun; ac un o arwyddion mwyaf gobeithiol ein hamseroedd 
ni yw y ceir dynion fel hyn yn amlhau yn gyflym ymhlith y 
gweithwyr. ‘‘ Fodi un dyn farw yn anwybodus a feddai allu i 
wybod, dyna alwaf fi yn drychineb, pe digwyddai yn amlach 
nag ugain gwaith yn y munud, fel y gwna yn ol rhai amcan- 
gyfrifon.”’ Dyna’r wedd a rydd Thomas Carlyle ar gwestiwn 
Addysg. Beth a ellir ei wneuthur i ddileu’r trychineb hwn o 
fywyd ein gwlad ? 


Bangor. J. F. REES. 

YR ORGRAFF 


I 


a ADL hirhoedlog yr orgraff ”’ meddai’r Llyfrbryf gynt, 

gan daflu na byddai diwedd byth arni. Hysbys yw ei 
bod weithian wedi parhau am dros gan’ mlynedd; a ddaeth 
rhywbeth newydd i’r amlwg a bair fod sail resymol i’r gobaith 
y gellir pen arni bellach ? Do, mi gredaf; a cheisio dangos 
hynny fydd amcan yr erthygl arweiniol hon. 

Yn y lle cyntaf, gellir crybwyll fod pob plaid, hen a newydd, 
yn gytin ar un peth, sef mai cyfleu’r sain lenyddol a ddylai’r 
orgraff. Y cwestiwn yw pa fodd y mae dyfod o hyd ir sain 
honno. Egwyddor Dr. Pughe oedd na ddylai fod na mwy na 
llai o lythrennau mewn gair nag a fyddai yn ei rannau cysefin 
yn ol ei darddiad. Hyd yn ddiweddar, fe gytunid gan mwyaf 
ar yr egwyddor hon hefyd. Yn gyffredin, y mae cytuno ar 
egwyddor yn arwain i gytundeb pellach ; paham na bu hynny 
ynglyn a’r orgraff? Am nad yw’r egwyddor hon i bwrpas 
ymarferol yn werth dim oll mewn achos petrus. Wedi cytuno 
mai’r tarddiad sydd i benderfynu orgraff gair, nid ydych ronyn 
nes ir lan hyd oni chytunoch beth yw ei darddiad, Nid oedd 
yr egwyddor hon yn penderfynu dim ; eithr arweiniai o un an- 
sicrwydd i ansicrwydd arall Hawer mwy. Mewn ffurfiad 
perffaith syml, nad oedd modd bod dwy farn yn ei gylch, fe 
geid cytundeb; er enghraifft, fe gytunai holl ysgolheigion y 
ganrif aeth heibio, 0 Wallter Mechain hyd Silvan Evans, i 
sgrifennu tannau ‘harpstrings’ 4 dwy ni gynrychioli’r nt yn 
tant. Ond lle na bai’r ffurfiad yn amlwg, nid oedd neb fawr 
haws ar y cyngor i sillafu’n ol y ffurfiad, ac ni cheid cytundeb. 

Y mae’n wir am orgraff gywir ei bod yn gyson 4 ffurfiad 
geiriau yn ol deddfau treigliad yr iaith. Beth gan hynny 
sydd oi le yn egwyddor Pughe ? Yr unig beth 0’i le ynddi yw 
ei bod yn rhoi’r car o flaen y ceffyl: seilio ffurf lenyddol gair ar 
ddamcaniaeth ynghylch ei darddiad, pryd y gwyddom yn awr 
mai’n hollol i’r gwrthwyneb i hynny y mae gweithredu. Mater 

0 wirionedd hanesyddol yw ffurf gair, i'w benderfynu drwy 
dystiolaeth, megis mewn llys barn; ac os myn neb ddamcan- 
iaethu am ei darddiad, y mae’r ddamcaniaeth i’w seilio ar y 
gwirionedd hwnnw. Cymerer un enghraifft i ddangos y gwa- 
haniaeth rhwng y ddau ddull. Treigla ai i ez, megis yn sail 
seiliau, maith meithion ; gan hynny, yn ol Pughe, lluosog gwraig 
yw gwreigedd / Edrycher yn ei Eiriadur, a cheir gweled mai 
dyna a ddywed ; ac odid na choeliasid ef oni bai fod y gair yn un 
rhy gyfiredin. Nid teg ei gyhuddo o gelwydd bwriadol, er ei 
fod yn gofalu am gelu’r gwir; yn hytrach, traethu casgliad 
anghywir o’i ddamcaniaeth ei hun yr oedd, ac nid oedd ganddo 
ddigon o synnwyr i weled fod y casgliad yn reductio ad absurdum 
or ymresymiad. Ond nid mater o ymresymiad yw ffurf y 
gair; y cwestiwn yw, nid beth a ddylai fod yn ol rhyw ddam- 
caniaeth neu’l gilydd, ond beth ydyw mewn gwirionedd. A’r 
gwirtonedd hwnnw (er ir Dr. Pughe ei gelu) yw mai gwragedd 
ywr gair. Y mae'r dystiolaeth yng ngeneuau’r Cymry ac yng 
ngwaith yr awduron; y mae’n berffaith sicr mai dyna ffurf y 
gair er pan yw Cymraeg yn Gymraeg. Rhaid i’r gwirionedd yna 
fod yn sylfaen pob damcaniaeth ynghylch ei ffurfiad ; ac yn wir, 
nid anodd dangos ei fod yn ddigon rheolaidd. Fe berthyn y 
gair i ddosbarth o eiriau lle treiglir a i az yn yr unigol; y mae 
eraill, megis celain celanedd, rhiain rhianedd, ac i’r ieithydd di- 
weddar nid oes dim dirgelwch ynddynt. Hyderaf y gwelir yn 
awr ein bod yn sefyll ar dir hollol wahanol i orgraffyddion yr oes 
aeth heibio, tir cadarn gwirionedd hanesyddol. Os ansicrwydd 
damcaniaethau a barodd anghydwelediad y ganrif o’r blaen, 
onid oes le i ddisgwyl y bydd 1 sicrwydd hanes arwain 1 gyd- 
welediad yn y ganrif hon? 

Y mae amryw resymau dros lynu wrth yr iaith lenyddol ; 
dyma dri: (4) Y mae hi wedi ei throsglwyddo 1 ni drwy dra- 
ddodiad di-fwlch ; ac y mae’n holl lyfrau wedi eu hysgrifennu 
mewn dulliau mwy neu lai cywiro honi. (2) Cedwir ynddi hen 
ffurfiau sydd wedi dirywio mewn gwahanol ffyrdd yn y gwa- 
hanol dafodieithoedd ; ac felly ymysg yr amrywiaethau y mae 
ei ffurfiau hi yn gyfiredini Gymru oll. (3) Fe ysgrifennir y rhan 
fwyaf o lawer o’i geiriau yn gywir gan bawb a’1 hysgrifenno o 

gwhbl; ni ddylai felly fod yn amhosibl i ffurfiau cywir y rhelyw 
ddyfod yn gyffredin mewn amser. Dyna’r unig obaith a welaf fi 
am gysondeb a threfn. Nid wyf yn ameu na ddymunai pawb 
ysgrifennu’n gywir ped argyhoeddid ef o beth sydd gywir; ac 
yn y diwedd, os yw’ iaith i fyw, bydd raid 1 bawb gydym- 
ffurfio, neu gael ei gyfrif yn anllythrennog. 

Gan fod y rhan fwyaf o eiriau’r iaith lenyddol wedi eu tros- 
glwyddo’n ddilwgr i ni, credaf ei bod yn werth i ni gael y rhelyw 
mor gywir ag y mae modd. Y mae’r geiriau sydd wedi eu 
gwyrdroi, gan mwyaf, yn cynnwys seiniau a gymysgwyd yn yr 
iaith lafar, neu rai nad yw'r glust mor sicr o honynt ag yn yr 
oesoedd y lluniwyd yr iaith lenyddol. Gellir rhannu’r seiniau 
hyn yn dri dosbarth, fel y canlyn: 

4. Liafariaid: u, y, i. Yn y Gogledd y mae sain wu fel yn 
hun, wedi mynd yn un 4 sain y fel yn dyn; ond cedwir y gwa- 
haniaeth rhwng y sain hon a sainz fel yn min. Yn y Deheudir 
y mae’r gwahaniaeth olaf wedi diflannu, neu o leiaf wedi mynd 
yn ansicr. 

2. Deuseiniaid: au, ae, ai. Mewn sillafau diacen fe a’r 
rhain yn e mewn rhai tafod-ieithoedd, a rhai ohonynt yn a 
mewn eraill. Er enghraifft, ni wahaniaethir ar lafar rhwng y 
sillaf olaf yn bore, gwelai, pethau, ac arweiniodd hyn i wallau 
fel boreu neu borau, a’r cyfielyb. 

3. Cydseiniaid. Y prif anhawster ynglyn 4’r cydseiniaid 
yw fod llawer yn glustfyddar i’r gwahaniaeth rhwng cydsain 
seml ac un ddwbl. Nid yw’r gwahaniaeth mor eglur ym mhob 
parth ai gilydd; ond erys eto ym mhobman, mi gredaf. Er 
hyn, fel y gwelir ar dudalen 224 isod, fe geir rhai yn ceisio dilyn 
yr orgraff ddiwygiedig ac yn ysgrifennu hannes am hanes. Oni 
chenfydd dyn y gwahaniaeth sain sy rhwng y sillaf gyntaf yn 
hanes ‘story’ a hanner ‘half,’ rhaid iddo ddysgu drwy ei 
lygad a’i gof, canys nid yw ei glust o ddim gwasanaeth iddo. 
Gofynnodd un gohebydd i mi yn ddiweddar, onid gwell fyddai 
arfer un 2 ym mhob man, er mwyn symleiddio’r orgraff i bawb. 
Gellir ateb trwy ofyn cwestiwn cyfielyb : onid gwell fyddai arfer 
i ym mhob man, megis hin, din, min (am hun, dyn, min), er 
mwyn symleiddio’r orgraff i ddeheuwyr? Y mae’r gwahan- 

iaeth rhwng nn ac n yn wahaniaeth cysefin, ac yn wahaniaeth 
byw; ac ni ellir ei ddiystyru heb dlodi’r iaith. 

Gadewch i ni yn awr gymryd un enghraifft o’r dosbarth 
cyntaf a nodwyd: y gair melys. Y mae’r gwahaniaeth rhwng 
uacy yny sillaf olaf, mewn gair o fwy nag un sillaf, wedi ei 
golli ar lafar ers canrifoedd ; ac nid yw odlau’r beirdd, o oes 
Dafydd ap Gwilym i’n dyddiau ni, 0 fawr werth i benderfynu’r 
ffurf. Eto cydnebydd pawb fod y gwahaniaeth yn werth ei 
gadw, pe na bai ond am fod uw yn cadw’l sain pan ychwaneger 
sillaf, fel hun, huno, ac y yn cymryd ei sain dywyll fel yn dyn, 
dynion. Wediir sain fynd yn ansicr yn y sillaf olaf, fe ddech- 
reuodd rhywrai sgrifennu melus, am mai -us yw terfyniad an- 
soddeiriau. Ond edrycher yr hen lyfrau a sgrifennwyd cyn i’r 
sain fynd yn betrus, ac fe welir mai y sydd yn y gair melys bob 
tro; er enghraifft yn y Gododdin melys yw’r medd; yn Llyfr 
yr Ancr ceir melys, td. 42, 70, yn y Brutiau o’r Llyfr Coch, td. 
208, a melyster yn Llyfr yr Ancr td. 149, a’r Brutiau td. 44; nid 
oes un diben ychwanegu esiamplau, canys melys a geir yn ddi- 
eithriad yn y llyfrau hen. Ac erbyn ystyried, onid melysu a 
ddywedwn, fel dyrysu o dyrys, ac nid meluso, fel grymuso o 
grymus ? Ac onid melysach a melyster, a melyslais a glywir, pob 
un ohonynt yn ategu’r hen dystiolaeth, ac yn profi mai y sydd 
yn y gair ? 

Yr hyn y dymunwn roi pwys arno’n awr yw mai’ dystiolaeth 
uchod, ac nid un math o ddamcaniaeth am darddiad y gair, sy’n 
penderfynu ei ffurf. Nid fel hyn y mae ymresymu: tardd y 
gair o mél ac -us, am hynny melus yw. Nid felly ; ond fel hyn: 
dengys yr evidence mai melys yw'r gair,a dyna ben. Nid ywr 
gwirionedd hwn yn dibynnu ar allu neb i’w egluro ; pe na allai 
neb ddywedyd paham y mae y ynddo, nid yw hynny’n newid 
dim ar y fact mai y sydd ynddo. Os mynnir chwilio am ei 
darddiad, rhaid seilio’r ymresymiad ar y gwirionedd yna; ac 
y mae un peth ar unwaith yn sicr, sef hyn: NID 0 mél ac -us 
y tardd. Beth gan hynny ydyw’r eglurhad arno? Gan mai 
melys ydyw ei ffurf, rhaid ei fod yn tarddu o air Celteg o’r flurf 
melissos. Ynawr, y mae’n hysbys mai melit- oedd gwraidd neu 
gyfl y gair mél yn yr iaith Ariaidd wreiddiol ; a phed ychwaneg- 

id y terfyniad -tos o’r un ystyr a’r Saesneg ‘-ed,’ fe geid melit-tos 
yn golygu ‘honeyed’; a chan fod ¢# Ariaidd yn troi’n ss yn y 
Gelteg, try’r gair hwn yn melissos, sef ffurf Gelteg reolaidd y gair 
Cymraeg melys. Nid damcaniaeth noeth yw’r gair Celteg 
melissos chwaith, canys y mae Melissus (sef Melissos wedj 
Lladineiddio’i derfyniad) ar gael fel enw Galeg yn y cyfnod 
Rhufeinig. Fe dardd y gair Gwyddeleg milis ‘sweet’ o ffurf 
gyffelyb mewn declension arall. Y mae’r y yn melys, gan 
hynny, yn tarddu o’r z oedd yng ngwraidd y gair yn yr iaith 
Ariaidd 4,000 o flynyddoedd yn ol, ac yn cyfateb i’r z yn y Groeg 
meli a melissa a’r cyffelyb—Ond tardd y terfyniad -us or 
Lladin -ésus ; fel hyn, pan gawsom y gair dolur o dolorem, caw- 
som dolurus hefyd 0 dolérésus ; yna ychwanegwyd -us at eiriau 
Cymraeg megis grym,ilunio ansoddeiriau fel grymus. Gwelir 
gan hynny fod melys yn h¥n o gannoedd lawer o flynyddoedd 
nar un or geiriau sy'n terfynu yn -uws; ac insult ar air 
Cymraeg hynafol diledryw ydyw ei sgrifennu fel pe na bai ond 
ffurf a luniwyd yn gymharol ddiweddar 4’r terfyniad Lladin- 
aidd hwn. 

Hyderai y dengys yr enghraifft hon y gellir eyrraedd sicrwydd 
trwy adeiladu ar graig tystiolaeth hanes, yn lle ar dywod tybiau 
geirdarddol ; ac y ceir o'r sicrwydd hwnnw syniadau cywirach 
am y tarddiad ei hun. 

Munud o ystyriaeth a ddengys na buasair hen Gymry 
erloed yn gwahaniaethu rhwng, dyweder, bydd ‘ will be’ a budd 
‘ benefit,’ oni bai fod y gwahaniaeth yn bod iddynt hwy. Nid 
fel awdurdodau ar ieithyddiaeth yr apelir atynt, ond fel 
tystion o’r hyn oedd cyn i’r seiniau ddirywio. A chan mai’r 
sain cyn iddi ddirywio ydyw’r sain lenyddol, gellir ei sefydlu 
tu hwnt 1 ddadl wrth chwilio eu tystiolaeth hwy. Nid oes 
yma le ifympwy; nid ar fy nhybi ac arall y seilir y ffurfiau, 
ond ar y dystiolaeth. 

J. MORRIS JONES 

Hiydref Ddail 


N ID orgraff ywr unig fater gwerth sylwi arno yngljn 4’r iaith 

Gymraeg ; & thybiais nad anfuddiol nac annerbyniol fyddai ambell 
dudalen neu ddau weithiau yn Y Berrniad ar ffurfiau ac ystyron geiriau, 
ac ar gystrawen a phynciau o'r fath. Ac odid nad ystyrrir Hydref 
ddail yn bwne amserol i drasthu arno i ddechreu. 

Yny famiaith Ariaidd yr oedd llunio geiriau cyfansawod yn gystrawen 
gyda’r fwyaf cyffredin ; a throsglwyddwyd hi i holl ferched yr hen fam 
honno. Ceir hi’n fwy cyffredin yng Ngroeg nag yn Liadin, efallai’n fwy 
cyfiredin yn y Gelteg nag yng Ngroeg, ac yn fwyaf cyffredin yn Sanskrit. 
Trosglwyddwyd hi o’r Gelteg i’r Gymraeg, ac y mae hi’n gystrawen fyw 
iawn eto yn ein hiaith ni. Gellid adnabod gair cyiansawdd ar unwaith 
yn y famiaith, am na cheid ynddo ond stem, neu gyff, yr elfen gyntaf, 
Fel hyn, theos ydyw ‘duw’ yng Neroeg; ond fel elfen gyntaf gair 
cyfansawdd nid theos a«geid, ond y cyfi theo-, fel yn Theo-philos a 
Theo-déros. Y mae'r Saesneg wedi benthyca’r hen ddull o’r ieithoedd 
clasurol mewn ffurfiau fel T’urco-lialian, a Franco-German. Dyna oedd 
ffurfiau geiriau cyfansawdd yn y Gelteg, a chawn hwynt mewn hen enw- 
au Brythoneg fel Cuno-maglos a Maglo-cunos. Yn Gymraeg y mae sillaf 
olaf pob cyff a gair wedi colli ; ac felly o Cuno-maglos caed Cyn-fael, ac o 
Maglo-cunos caed Mael-gwn. A sylwer yn arbennig ar hyn: am fod yr 
elfen gyntaf yn diweddu mewn llafariad fe feddalwyd cydsain flaen yr ail 
elfen, gan fod pob cydsain rhwng Uafariaid cyntefig yn meddalu ; 
am hynny eawn Cyn-fael (nid Cyn-mael), a Mael-gwn (nid Mael-cwn), 
Canlyniad hyn ydyw y rheol hon: meddalheir cydsain flaen yr ail elfen 
mewn gair cyfansawdd yn Gymraeg. Pair hynny fod gair cyfansawdd 
bron mor hawdd ei adnabod yn Gymraeg ag yn y famiaith, a gall hynny 
fod yn un rheswm paham y cadwyd yr hen gystrawen mor fyw. 

Pan roir ansoddair o flaen enw yn Gymraeg, y mae’r ddau yn ffurfio 
gair cyfansawdd ; a gellir acennu’r ddau fel un gair neu ar wahan ; fel 
hyn, yr un peth yw henddyn a hen ddyn, y ddau fel ei gilydd yn tarddu o 
air cyfansawdd Celtaidd o’r ffurf seno-donios. Yr un modd gellir dy- 
wedyd manddail neu min ddail, noethdir neu noeth dir, hirddydd neu hir 
ddydd, pob un o honynt yn dwyn nod gair cyfansawdd, sef cydsain flaen 
feddal yn yr ail elfen. 

Gall y naill neu’r llall o’r elfennau fod yn enw (e) neu yn ansoddair (a) ; 
am hynny y mae pedwar math yn bosibl ; sef,—1. e-e, (h.y. dau enw), fel 
nen-bren ; 2. a-a, fel llyfn-dew ; 3. a-e, fel hir-ddydd; 4. e-a, fel fiam-goch. 
Yn y nodiad hwn nid oes a wnelom ond a’r math cyntaf, sef gair cyfan- 
sawdd o ddau enw. | 

Pan lunir cyfansoddair o ddau enw, yr olaf o’r ddau sy’n dynodi’r 
gwrthrych ; fel hyn pan ddywedir elusen-dy nid ‘ elusen ’ a feddylir, ond 
‘ty’; pan ddywedir cad-farch, y gwrthrych a olygir yw'r ‘march.’ Y 
mae dau rym ir elfen gyntaf, sef grym ansoddair, neu rym enw yn y 
cyflwr meddiannol neu dderbyniol (genitive or dative case). 


> 

Cymerer y cyntaf i ddechreu ; pan ddywed Dafydd ap Gwilym creig- 
lawr (arg. 1789, td. 81) ‘ llawr creigiog ’ a olyga; felly hefyd eur-wallt 
‘golden hair,’ a’r cyffelyb. Weithiau nid hawdd penderfynu: gallai 
dyn-waedd (D.G. td. 366) olygu ‘ gwaedd ddynol ’ neu ‘ waedd dyn.’ Pan 
fo’r ddwy elfen yn gyfystyr, tebyg mai grym ansoddair sydd i’r gyntaf, 
megis yn torf-lu (Llyfr Du, td. 1—2), rhiein-fun (D.G. td. 29), berw-cas 
(Gronwy, C. y Farn), bwyst-fil. Ansoddeiriol yn ddiau yw grym yr elfen 
gyntaf yn safwyrdan neu safwyr dan, yr hen air am ‘ incense’ ; mentrais 
ei arfer yn y cyfieithiad uchod (td. 189), am ei fod yn llawer prydferthach 
nag arogl-darth, heblaw mai sham o air yw arogl ei hun’. 

Ond yn y rhan fwyaf o’r math hwn o gyfansoddair, tebyg mai grym 
enw yn y genitive neu'r dative sydd ivr elfen gyntaf; fel bedwen-frig 
(D.G. td. 78), pysgod-lyn Es. xxii. 9, deincryd (0 deint-gryd) ‘ gnashing of 
teeth,’ gaeaf-nos (D.G. td. 105), haf-ddydd (Llyfr yr Ancr, td. 93), haf- 
ddail (D.G. td. 157), a Hydref ddail ! Gan fod modd acennw’r ddwy elfen 
ar wahan, y mae'r olaf yn berffaith reolaidd; a dyma enghreifftiau 
pellach o gyfansoddeiriau wedi eu hacennu felly, a grym y genitive yn 
amlwg yn yr elfen gyntaf: cenedl nodded (Llyfr Du, td. 16); broydd 
vrenlin (Llyfr Coch, col. 1144) ‘ sovereign of realms,’ brenhinedd benn 
(eto, col. 1172), mynwes gylchyniad (D.G. td. 92), Botffordd bab (D. ap 
Edmwnd, Gorch. 1773, td. 102) ‘ pope of Botffordd,’ Maelawr olewnt (D. 
Nanmor), a chant eraill o’r fath. Yn ddiweddarach hefyd fe geir 
lliaws o enghreifitiau, fel bore wawr ac angau loes. 

Nid wrth dlodi siaradach cyffredin y mae barnu iaith barddoniaeth. 
Y mae gweithiau’r beirdd yn dryfrith o'r gystrawen uchod; ac fe 
gymerai hanner y rhifyn hwn i draethu’n weddol lawn ar y tri math eraill 
Oo eiriau cyfansawdd a arferir ganddynt. Nid oes dim mwy hynafol, na 
mwy picturesque, yn yr iaith ; gwyrdroad rhyfedd ar farn yw synio eu 
bod yn anfarddonol ; a ffolineb yw taeru mai anghymreig yw cystrawen 
y mae’r caith Gymraeg wedi trefnu treigliad cydseiniol arbennig ar et chyfer. 

Gan fy mod wedi son fel hyn am un pwynt ynglfn ar englyn a 
wobrwywyd yng Nghaerfyrddin, ni waeth i mi chwanegu fy mod yn 
ystyried mai gor-feirniadaeth an-nheg yw’r rhan fwyaf o'r hyn a 
sgrifennwyd ?w gondemnio. Beth sydd o’i le ar dor} eiddilaj ‘ most 
frail multitude’ ? Pa faint mwy beius yw ingol ddér na Via Dolorosa, 
sef ‘Ingol Ffordd’? Paham na chaiff bardd o Gymro arfer ei 
ansoddeiriau fel bardd ? Odid fawr y gwelai’r un o’r grwgnachwyr 
fai ar ddyn o Sais pe traethai ystyr esgyll yr englyn mewn blank verse: 


They spend their latest hours 
At the dread door of Summer’s obsequies. 


Canghellor 


Nr bu erloed gymaint o alw am ddefnyddio’r gair Cymraeg am chancellor 
ag yn y blynyddoedd hyn pan lenwir Cangelloriaeth y Trysorlys gan 
Gymro, a hwnnw’n Wr mor nodedig nes peri i’r Saeson eu hunain ei alw’n 


1 Wedi ei lunio gan gyfieithwyr y Beibl neu rywun tua’r wn adeg, ar y dyb 
gyfeiliornus mai ffurf luosog yw aroglau. Ond ni ddywedodd neb erioed arogl 
mewn iaith naturiol; aroglau yw’r gair, a ‘smell’ yw ei ystyr, nid ‘smells’ ; 
ac mewn Cymraeg pur aroglewo (nid aroglt) ydyw ‘to smell.’ 

““ The Chancellor ’’ am y tro cyntaf yn hanes y swydd. Gan hynny, y 
mae’n bwysig i ni wybod beth yw ffurf gywir y gair yn Gymraeg. 

Y mae’n dyled ni fel cenedl yn fawr iawn i ohebwyr ac ysgrifenwyr 
papurau newyddion yng nghanol y ganrif o’r blaen; ac y maent yn 
haeddw’n parch dyfinaf. Eto rhaid cydnabod na wyddent ryw lawer am 
hen lenyadiaeth eu gwlad eu hunain; a phan fyddai angen gair i ddy- 
nodi rhyw elfen yng ngwareidciad y Sais, nid oedd ganddynt ond troi i’r 
geiriaduron, neu geisio cyfieithu’r gair Saesneg eu hunain. Ni chofient 
fod gennym ninnau’n brenhinoedd a’n llysoedd gynt ; yr oedd Cymraeg 
y bwthyn yn helaeth ganddynt, ond ni wydcent fawr am Gymraeg y llys. 
Nid oes enghraifft well o hyn na’r gair canghellydd a arferid ganddynt, 
am, mae’n debyg, mai dyna’r ffurf fwyaf urddasol a welent am y peth 
yng Ngeiriadur Pughe. 

Ond beth yw canghellydd ? Gair wedi ei ffurfio gan rywun o cangell 
trwy chwanegu -ydd, am y tybiai fod eisiau gwell gair Cymraeg na 
siawnsler, ac mai -ydd oedd y terfyniad mwyaf clasuroli’w lunio. Ondi 
ba beth yr oedd eisiau llunio gair 0 gwbl, a chennym ninnau air eisoes ? 
Nid yw'r gair stawnsier onc. ffurf werinaidd yn tarddu o’r Saesneg ; ac 
am y gair Saesneg chancellor, nid yw ond benthyg o’r Ffrangeg, Ile 
meddalheid yr c Ladin i sisial y ch. Ond yr oedd gennym ni ein gair ein 
hunain ; canghellawr y gelwir y swyddog yng nghyfreithiau Hywel Dda, 
Yr oedd ein cenedl ni wedi dyfod i gysylltial 4 gwareiddiad cyn i’r 
Saeson lanio yma erioed ; cawsom y gair canghellawr, nid o Saesneg na 
Ffrangeg, ond yn uniongyrchol o’r Lladin cancellarius, cyn i neb ddech- 
reu sisial yr c, ac nid ydym yn éi sisial ein hunain hyd y dydd hwn. 
Paham nad arferwn dermau’n gwareiddiad ein hunain ? 

Y mae canghellydd yn air ffug ar yr wyneb : pwy fuasai’n meddwl am 
enwi'r swyddog oddiwrth y gair Cymraeg cangell ? Ond fe geir y cysyllt- 
iad os eir yn oli’ Lladin ; a cancellarius yw’r gair yn Lladin ; cawsom 
ninnau’r gair hwn gan y Rhufeiniaid eu hunain, a throes, yn ol rheolau 
datblygiad yr iaith Gymraeg, ir ffurf canghellawr yn y canol oesoedd. 
Mewn Cymraeg diweddar try’r aw yn rheolaidd i 0, a cheir y ffurf 
canghellor, yn union yr un modd ag y ceir porthor o’r ffurf ganol-oesol 
porthawr, a honno yn ei thro o’r Lladin portarvus. Y mae canghellydd yn 
ffurf mor wrthun 0 goeg-lenyddol a phe dywedid porthydd yn Ile porthor. 

Mewn un gair, ffugiant 0 ddyfais anwybodaeth ydyw canghellydd ; ond 
y mae canghellor yn air Cymraeg wedi tyfu’n rheolaidd o’r gair a gafodd y 
Brythoniaid gan wfr Rhutfain ; a bydd ei arfer yn help i ni gofio nad 
anwariaid oedd ein hynafiaid gynt. 

J.M.J. 

Ceremonial to be observed at the Investiture of His Royal Highness The 
Prince of Wales, K.G. Carnarvon Castle, 13th July, 1911. Pp. 23. 


LLAWENYDD, yn ddiau, i bob gwir Gymro oedd weled yr iaith Gymraeg 
yn cael rhyw gymaint o le mewn seremoni frenhinol am y tro cyntaf 
er ys llawer oes. Ond i bob Cymro oedd yn y Castell, ac a ddeallai . 
ei iaith, nid digymysg oedd y llawenydd pan gafas yn ei law lyfr glas 
pedwarplyg y Ceremonial. 

Fel y gweddai, ymddengys y Gymraeg gyntaf yn nechreu’r gwasan- 
aeth crefyddol; ac yn y frawddeg gyntaf dan y pennawd “ Trefn y 
Gwasanaeth ’’ y mae dau wall: “ Y Corau a’r bobl i ganu, yn Saesoneg, 
yr Emyn ganlynol.” Yn Saesoneg/ O Saeson ac eg, sylwch; dynai 
chwi etymological spelling, cwacyddiaeth y dyddiau a fu. EHithr Saesnec 
sydd yn Llyfr Du Caerfyrddin a’r holl hen lawysgrifau; a Saesneg a 
leferir hyd y dydd hwn. A dyb y neb a sgrifennodd Saesoneg fod 
modd i’r acen fod ar y drydedd sillaf o’r diwedd yn Gymraeg ? ai yntau 
tybio’r oedd mai Saesdneg ydywr gair? Pa reswm sydd ganddo 
hefyd dros wneuthur emyn yn enw benywaidd ? Yn y llinell gyntaf o’r 
Emyn drachefn y mae dau wall: ‘O Dduw, ein cymhorth yn mhob 
oes ’’—rhoi h yn cymorth ar ol yr acen lle nis seinir, ac esgeuluso treiglo 
yn i ym o flaen mhob. Camargraff, yn ddiau, yw Digonal yn yr ail 
pennill ; y mae gennyf lawer o gydymdeimlad 4 darllenydd proflenni; 
eto prin y mae esgus am wall fel hyn mewn llyfr na chynnwys ond 
rhyw ddau dudalen a hanner o Gymraeg. Ond beth sy’n cyfrif 
am y * yn Parhéi—mynd allan o’r fforddi farcio’n dair sillaf air na 
chaniaté’r mesur ond dwy iddo ? Diameu hefyd nad y cysodydd sy’n 
euog o roi uw yn boreu, ac o ysgrifennu Ddiflana (o diflant) ag un n. 

Y mae’r “ Llith o’r Ysgrythyr Lan,’’ Eph. vi. 10—18, wedi ei chopio’n 
weddol, ond nid yn hollol, gywir o ryw argraffiad diweddar o’r Beibl. 
Ond y mae rhai pethau rhyfedd yn y gweddiau, megis “yn mhlith y 
genhedl henafol hon ”’ yn Ile “ ymhlith y genedl hynafol hon”; ac *‘ yn 
undeb yr unrhyw Yspryd Glan ’’—“ the same Holy Spirit,’ lle nad oes 
same yn y Saesneg cyferbyniol, ac na bu sén am yr Ysbryd Glan cynt ; 
ac “‘ Jesu Crist’? am Iesu Grist yn y diwedd. Yna daw Emyn,—“ yr 
Emyn ganlynol,’’ eto—un o emynnau Williams Pant-y-celyn, wedi ei 
godi, nid o waith Williams, ond o ryw lyfr hymnau diweddar, ar ol i’r 
“ eyfnewidwyr emynnau ” wneuthur eu gwacthaf arno. Dyma’r pennill 
cyntef, fel yr ymddengys yn y llyfr seremoniol hwn :— 


*Marchog, Iesu, yn llwyddianus, 

Gwisg dy gleddyf ar dy glun; 

Ni all daear dy wrthsefyll 
Chwaith nac uffern fawr ei hun : 

Mae dy Enw mor ardderchog 
Pob rhyw elyn gilia draw ; 

Mae rhyw arswyd trwy’r greadigaeth 
Pan y byddost Ti gerllaw.”’ 


ADOLYGIADAU 213 


Ni buasai Williams, nac hyd yn oed Dr. Owen Pughe (chware teg iddo), 
byth yn ysgrifennu llwyddiannus (0 llwyddiant) ag unn. Ond sylwer ar 
y llinell olaf yna—‘‘ Pan y byddost’”’—gwarchod pawb! Gwall 
bychan yw rhoi y ar ol pan o’i gymharu a’ erchyllwaith byddost,— 
rhoi -ost, terfyniad y gorffennol myncgol buost, gwnaethost, i lunio’r 
presennol dibynnol! Y peth nesaf, y mae’n cebyg, fydd “‘ lle’r elosé ti yr 
af finnau’’! neu “a thithau, pan weddiost’? / Yr wyf yn cofio, pan yn 
blentyn, fod y byddost yna yn rhyw wrthuni annhymig yn fy ngolwg yn 
Llyfr Hymnau’r Methodistiaid Calfinaidd, ac y byddwn yn ceisio’i 
gywiro trwy ganu byddi yn ei le. A dyma fo eto yn llyfr Ceremonial 
urddo’r Tywysog !—Gan mlynedd i’r flwyddyn hon, sef yn 1811, y 
cyhoeddwyd yng Nghaerfyrddin, yr argraffiad terfynol o hymnau Will- 
iams, wedi eu golygu gan eifab. Ac fel hyn y dywed John Williams am 
danynt yn ei ragymadrodd: ‘* Ac am eu bod wedi eu hanffurfio a’u 
hanferthu o ran Prydyddiaeth, gan amryw hurtun penglogaidd ac 
anneallus,. . . mia benderfynais 1 brintio’r holl Hymnau a gyfansodd- 
odd yr Awdwr fel ag y cyhoeddodd efe hwynt ei hun.’”’ Yn wyneb y 
fath eiriau, beth mewn difrif, yw meddwl golygwyr llyfrau hymnau ? 
Yn sicr, trosedd llenyddol yw peidio a dilyn, o fewn rheswm, ddarlleniad 
llyfr John Williams. Nid wyf trwy hyn yn golygu na ddylid cywiro 
camsillafiad fel glin am glun, neu yn ngwasg yn lle’r un sillaf ’*ngwasg. 
Gyda’r cywiriadau yna, fel hyn yn union y mae’r pennill uchod yn 
argraffiad 1811, td. 849: 


**Marchog Iesu yn llwyddiannus, 
Gwisg dy gleddau ’ngwasg dy glun ; 
Ni all daear dy wrth’nebu, 
’Chwaith nac uffern fawr ei hun, 
Mae dy enw mor ardderchog, 
Pob rhyw elyn gilia draw, 
Mae dy arswyd trwy’r greadigaeth, 
Tyr’d am hynny maes o law.” 


Y mae’n debyg fod y newidiwr yn gweld rhyw anghysondeb rhesymegol 
yn idiom Williams yn yr ail linell; ac ni welodd mor fyw y portreai’r 
weithred ; ysbeiliodd Williams druan o un o’i darawiadau amheuthun 
o gynghanedd, lle’r arferir hi ganddo ag addasrwydd a grym. Tybiodd 
yr ymyrrwr hefyd ei fod yn cryfhau’r drydedd linell trwy arfer gair 
cryfach ynddi; eithr mewn gosodiad negyddol gwanio’r synnwyr yw 
eryfhau’r gair; “‘ ni all daear dy wrth’nebu ’? meddai Williams—heb sén 
am dy wrthsefyll! A meddyliwch am “ Mae rhyw arswyd”’ yn Ile 
“Mae dy arswyd’”’! Acnid oes gan Williams na “ phan ’’ na “‘ phe’ na 
“os”? ac ‘‘oni bai’’; ond yn ddiamodol, ‘Mae dy arswyd drwy’r 
greadigaeth!’’ Wedi’r ymadrodd cyffrous hwn y mae tor; a buasai 
golygydd diweddar yn rhoi “‘ — ”’ ar ddiwedd y Ilinell. Nid oedd eiriau 
a ellid eu hychwanegu ar vy pen hwn; a thry’r bardd yn ol i’r deisyfiad 
@ arweiniodd iddo—‘‘ Tyrd am hynny maes 0 law!’”’ Na sonier mwy 
am yr ‘‘hurtun penglogaidd”’’; ond mi garwn yn fawr glywed am 
unwaith gynulleidfa o gantorion yn canu’r emyn fel y bwriadwyd ef i’w 
ganu gan ei awdur, a dwyster y pennill hwn wedi ei grynhoi yny Ilinell 
olaf,—y maen a wrthododd yr adeiladwyr. 

Ni waeth heb fanylu am y rhelyw o’r emyn, ymhellach na dywedyd 


ty 

bod Williams yn ysgrifennu geiriau fel bore a tonnau yn gywir, a’u bod 
wedi eu troi i’r ffurfiau anghywir boreu a tonau yn y llyfr glas; a bod y 
ddwy linell olaf yn yr emyn wedi eu hanafu ynddo. 

Pa felltith sydd ar Gymru pan na chaiff ond pethau fel hyn ar law 
pob rhyw ‘“ Bwyllgor Cenedlaethol”’ ? Os yw’r iaith yn haeddu ei 
chydnabod o gwbl, oni theilynga well ymgeledd na hyn? Nid o fwriad, 
bid sicr, y dug y Pwyllgor hi yn ei charpiau i lys y Brenin; tebycaf yw 
eu bod yn rhy ddieithr iddi i ddeall nemor am ei diwyg. Ond paham 
nad ymgyngorasant 4 rhywun a wyddai rywbeth am dani hi ai Ilen- 
yddiaeth ? Fel y dywedodd Whistler am rywun, Why didn’t he ask, why 
didn’t he inquire ? 

J. MORRIS JONES. 


Glyndwr: Tywysog Cymru. Chwareuawd Hanesiol mewn tar Act. 
Gan Beriah Gwynfe Evans. Gyda cherddoriaeth arbennig gan 
Robert Bryan. Caernarfon: Cyhoeddedig gan yr Awdwr; 
Argraffwyd gan Gwmni y Cyhoeddwyr Cymreig. 1911. Td.—120. 
Pris 2s. 


Y MAE dwy ffordd i ysgrifennu drama hanes a medr athrylith wneuthur 
gorchest ar bob un o’r ddwy. Ffordd Shakespeare a’r rhan fwyaf o’r 
beirdd enwocaf yw cymryd yr hyn sydd gyffredin i'w hoes hwy eu 
hunain ac i’r oes y caffer yr hanes ohoni, a gwneuthur drama o'r testun 
cyffredin hwnnw. Nid oes raid felly i’r bardd fod yn awdurdod ar 
fanion hanes, a chaiff ei Awen fwy o le i symud, a llai o lyffethair i'w 
thraed. Yn wir, hawlisi Shakespeare fwy o ryddid na hynny, ac yr 
oedd yn wiw ganddo dorri holl fan ganonau amser a lle, heb golli dim o 
urddas nag o wirionedd ei waith. Oni sonia am glociau yn yr hen 
Rufain, am oriau’r Eglwys Gatholig yn oes Cynfelyn ymhell cyn cred, ac 
am arfordir Bohemia ? Ond ni phroffesai Shakespeare ddim yn wa- 
hanol, ac ni chaniatéi ei awen ef iddo chwilota ym manion yr hynaf- 
iaethwyr. Yn wir, un o arwyddion amlycaf dirywiad y ddrama yn 
Lloegr yw gofal gwfr fel Syr Herbert Beerbohm Tree am gael yr holl 
basiantri yn gywir i drwch y blewyn, a gosod y mise-en-scéne yn union 
fel y gorchmynnir iddo gan wyr pendant yr Amgueddfa Brydeinig. - 

Yr ail fforda yw cadw allan yn ofalus bopeth a fo’n groes i gyfnod y 
ddrama, boed feddwl boed air, boed weithred. Fel hyn y ceisiodd 
Tennyson, heb lawer o lwyddiant, ysgrifennu Harold, ac fel hyn, wrth 
gwrs, y cyfansoddodd Swinburne ei hoil weithiau dramaol. Tuedd y 
dull yma yn llaw’r anghelfydd yw troi’r ddrama yn draethawd hanes, 
new’) gyfle i’r awdur i’w ddangos ei hun fel ysgolor. Mawr felly oedd ein 
hedmygeda o ddewrder Mr. Evans a Mr. Bryan pan welsom yn y rhag- 
ymadrodc y pwyslais a roddant ar fod y gwaith yn “ hanesyddol gy- 
wir.” A Mr. Bryan ymhellach eto pan ddywed,—‘ Rhoed hen alawon 
Ffrengig i'w canu gan Arglwydd Mortimer ac Arglwydd Monnington, 
am mai diwylliant Ffrengig, ac nid Seisnig, ydoedd diwylliant urddasol- 
ion Lloegr yr oes honno.”’ Eto i gyd, syrthiodd Mr. Bryan, yn hyn o 
beth, i waeth tramgwydd na phe buasai wedi rhoi’r Arglwyddi i ganu 
alawon Lloegr. Pa beth bynnag oedd eu “ diwylliant,”’ nid tebyg mai 
alawon gwerin a ganent, fel y rhai a ddyry Mr. Bryan iddynt, ac y mae’n 

sicrach na hynny fod y geiriau a’r gerddoriaeth a geir yn Act. ITT. Gol. 3 
dan yr enw Swynion Serch mor bell o’u “‘ diwylliant ” a cherddoriaeth 
*““ Teyrnasoedd y Ddaear’”’ neu’r “ Bachgen Main.” Nid o Ffraine y 
daeth y geiriau na’r alaw, ond o Provence, a dylai Mr. Bryan wybod am 
y gwahaniaeth dirfawr rhwng “‘ diwylliant’’’ y ddwy wlad. Gwnaeth 
Frédéric Mistral, yn ei Mireto, well defnydd o’r gan (a dwedyd y Ileia) 
nag a wnaeth Mr. Bryan yma. Nid ydym yn deall ychwaith paham yr 
oedd eisieu rhoi cymaint 0 eiriau Lladin i’w canu mor aml, na beth oedd 
yr angen am gyfieithiad newydd i’r Gymraeg o’r Dies Ire.  Caiff un 
pennill ddangos ansawdd cyfieithiad Mr. Bryan :— 


* Dydd Digofaint,—dydd yw hwnnw 
Lysg y ddaear oll yn lludw,— 
Tystia’r Llyfr am ddigter garw.”’ 


Yr oedd Shakespeare yn ddigon doeth i wneuthur i’w gymeriadau ganu 
Saesneg, ond y mae’n debyg na wyddai Shakespeare, yn ol tystiolaeth 
y “‘small Latin and less Greek ’’ gymaint o Ladin a Mr. Bryan. Hyd 
yma am waith Mr. Bryan,—nid ydym yn fedrus ar gerdd, ac felly ni 
allwn feirniadu ei gerddoriaeth, ona gallwn yn hawdd feddwi ei bod yn 
dda. 

Am ran Mr. Beriah Evans o’r “ cywirdeb hanesyddol ” hwn, gwell 
fuasai iddo yntau ddilyn Shakespeare. Unwaith y treiodd ef ei law ar 
Ladin, a phrin iawn y bu’n Ilwyddiannus y tro hwnnw. Weithiau, 
temtir ef, er mwyn bod yn gywir ir cyfnod, i wneuthur i’r efrydwyr o 
Rydychen siarad mewn cynghanedd, a phob tro y cais farchogaeth 
merlyn Dafydd Morgannwg, y mae’r ysgrubl castiog yn ei luchio; er 
enghraifft :— 

‘** Edrych yn y drych am dro, drwy siawns cei weld pres yno,”’ 
ond gan fod efrydydd arall yn euog o ddywedyd, 

**'Yn Rhydychen rhaid ochneidio petawn i yn dewis potio,”’ 
hwyrach mai ysmaldod yr awdur ydyw. 

Nid yw fawr gwell gyda’i enwau. Geilw Sién Trefor yn Joan Trefor, 
—enw oedd heb ei fathu yn oes GlyndWr, a dywed fwy nag unwaith, yn 
ol yr hen dyb ffol, mai Iorwerth Llwyd oedd iawn enw Iolo Goch, a’i fod 
yn fardd teulu Sycharth. YY mae ei gymeriadau yn aml yn galw ar y 
** diafol ’ (gair diweddar eto); yr ydym yn sivr i Mr. Evans glywed 
gwell enw ar y gwr hwn ugeiniau o weithiau ar ystrydoedd Caernarfon. 
Nid yw’r dyfyniad o’r Hlucidarium yn hollol gywir, ac am broffwydol- 
iaeth Myrddin, druan o Gymraeg yr hen Wr mwyn! Ond pa beth sydd 
i'w ddisgwyl pan fo yr awdur ei hunan yn ysgrifennu geiriau fel Llunden, 
dyrro, cadnaw, Werddon, ymbesgu, basged pysgota, meiden (am maeden). 
Morc ac nid merk oedd yr enw cyfiredin am y darn arian yng Nghymru 
yn yr oes honno. Er gwaethaf daliadau Mr. Bryan am y “ diwylliant 
Ffrengig,” ymddengys mai Almaenwr go reglyd oedd yr Arglwydd 
Grey ; 0 leiaf dyna a ellir ei gasglu oddiwrth hyn :— 


“Grey. Deng mil o gythreuliaid! Ha!” 
Wrth gwrs, wedi darllen y ddrama cyn belled a thudalen 62, nid ydym 
yn synnu clywed’Cymry oes GlyndWr yn gweiddi ‘“‘ Y Ddraig Goch a 


ddyry gychwyn /”? Hawdd hefyd yw gweled pa beth yw galwedigaeth 
yr awdur oddiwrth beth fel hyn :— 

UeGlyndwr. Pea Mae eich croesaw ... yn ddywenydd bob 
amser i Gymro tlawd fel myfi!” 


Dyna ychydig o esiamplau o ymgais yr awduron i gadw at ysbryd a 
hanes y cyfnod. Beth am y ddrama ei hun fel cyfansoddiad ? Ni ellir 
e1 galw yn ddrama ond gyda’r diofalwch mwyaf mewn geiriau. Rhyw- 
beth rhwng operetta a phasiant ydyw. Dechreu pob golygfa bron gyda’r 
hyn a eilw yr awduron yn “ gorawd,”’ a gorffen yn yr unmodd. Nid oes 
yma’r ymgais leiaf at ddatblygu’r cymeriadau—ranters yw Glyndwr a 
Grey yn yr olygfa gyntaf, a ranters ydynt yn y diwedd hefyd. Ni 
cheisir ychwaith gynhyrchu dyddordeb meddw1l a barn yn y ddrama— 
rhes o ddarluniau pasiant ydyw, a gallai dyn byddar ei mwynhau yn 
hollol fel dyn arall; y mae’r geiriau a’r ymadrod¢ion yn berffaith gaeth 
ir symudiadau. Y mae pob Sais ynddi yn taflu ei fraich am wdaf pob 
Cymraes, a’r Cymry dewr yn achub eu cariadau, ac yn ysgubo’r Saeson 
ir pedwar gwynt, neu ynte yn eu taflu i lawr, ac yn sefyll gydag un 
troed ar fron y gelyn a’u cleddyf wrth ei wddf. Nid rhyfedd fod cyfar- 
wyddiadau fel hyn yn fynych ar ymyl y ddalen :— 


‘*Gwenfron a Jane yn ysgrechian /” 


Y meae’r iaith drwodd islaw urddas drama hanes. Caiff y darllenydd 
farnu trosto’i hun :— 


“ Glyndwr : Cofia dithau hynny, Gruff.” 

““Cadben Marglee: ’Rwan, lads!.... ” 

‘“‘ Iolo Goch : Cyfra’n gywir y ftwl.”’ 

“‘Tolo: Na! Choelia i fawr! Mi faswn i’n llwgu fel twrna—mi 
rydw i’n rhy onest, wyddost.”’ 


Dyma eto ddwy esiampl o ysmaldod y ddrama hon :— 


** Rhisiart—Ga i gypaned o ddwWr, ngenath bach i ? 

Modlen—Fe ddaw mishtir yn gyfoethog fel na. 

R.—Sut hynny, dwad ? 

M.—Wrth werthu dwWr am ddim i bob tramp a ddaw hibo (yn 
trot ymaith). 

Huwco.—Wel, taw ni’n marw, un sharp wyt ti! Dere a chusan 
bach! (yn rhoz er fraich am et chanol). 

Sioned.—Mi gyst hwnnw fwy fyth! 

Huwco.—Ond jawe ariod, fe fydd yn werth hynny ta faint fydd e!” 


** Mynach . Ae Dyn di-ras yw bardd Bx y goreu, ond dyn yn an- 
dras yw bardd meddw!... 


Ond y gWyn bennaf sydd gennym yn San Mr. Evans yw ei bortread » 
—os gellir defnyddio’r gair—o Iolo Goch. Rhyw las fardd Eistedd- 
fodol, wedi pasio arholiad yr Orsedd, yw ei syniad ohono—tebyg iawn i’r 
gwf¥r hynny a fydd yn eich cyfarch ar y stryd gyda rhigwm neu bwt o 
gynghanedd, neu yn gofyn i chwi “ Sut mae’r Awen ?”’ ac yn s6n'am 
eu gilydd fel “‘ ni’r beirdd.’”’ Y mae Iolo yn ceisio bod yn ddoniol ac 
yn ddigrif ar bob amgylchiad, ac yn goron ar y cwbl, ceir ef mewn tafarn ~ 
yn Act II., yn cymeryd arno ei fod yn feddw !_ Dyma’r esiampl goreu 
Oo. “ wneuthur gwr urddasol yn “ aberth ffyliaid ” a welsom erioed. 

H+ Yn sicr ddigon, y mae gennym hawl i ofyn am rywhbeth gwell na’r 
ddrama hon oddiar law un medrus a phrofiadol fel Mr. Beriah Evans, 

Yr ydym wedi dywedyd ein meddwl yn blaen a di-dderbyn wyneb am 
61 gyfansoddiad am ein bod yn gwybod am y gwaith da a wnaeth yn 
barod, a’r gwaith da a all ei wneuthur eto dros én Cymru. Pena buasai 
dim gwell i’w ddisgwy]l ganddo, buasem wedi s6n am ei ddrama, yn dyner- 
ach ef allai; ond y tro yma, ni cheisiodd Mr. Evans wneuthur dim ond 
boddio’r anwybodus a’r anllythrennog ymhlith y “‘ duwiau.” Nid -oes 
eisieu i ni, wrth geisio codi’r ddrama yng Nghymru, ymostwng mor isel a 
hynny: gadawer pethau felly i’r cwmniau Seisnig sy’n crwydro drwy’r 
wlad gyda “‘ The girl who took the wrong turning’’ a phetheuach diflas 
o’r fath. Y mae Cymru yn rhy oleu, a’i barn yn rhy addfed i’r felodrama 


Seisnig, ac i’r ddrama hon. 
W. J. GRUFFYDD. 


Bore’r Sabbath yn yr Epistol at y Colossiaid, gan y Parch. W. Elwad 
Davies, Clydach Vale. Tonypandy: Evans and Short. Td.— 
vili., 163. Pris 2s. 6c. 


PREGETHAU ac esboniad wedi’u cyfuno yw’r gwaith hwn, a dengys y 
ewhl él cryn lafur. Y mae yn y pregethau lawer o wres, a swm gweddol 
dda o oleuni yn awr ac eilwaith. Ceir ynddynt rai sylwadau pur 
fachog a chyrhaeddgar. At ei gilydd, y mae’r esboniadaeth yn oleu a 
theg; ond nid ywr awdur yn lIlwyddo i wneuthur chwarae teg 4 
brawddegau mawr a phwysig megis “delw Duw’” a “ cyntaf-anedig 
pob creadur”’ (i. 15). Dywed: ‘“‘y mae delw yn cyfeirio at yr hyn 
oedd guddiedig yn y Tad,” a’r gair mewn gwirionedd yn cyfeirio at yr 
hyn sydd ddatguddiedig yn Nuw. Oblegid ystyr “delw Duw” yw 
‘“‘ arddanghosiad diwall o Dduw,’’ neu “‘Dduw ei Hun fel y mae’n 
ymddangos.”’ Ofer yw gwingo yn erbyn y Cyfieithiad Diwygiedig o’r 
frawddeg ‘‘ cyntaf-anedig pob creadur.’’ Nid oes angen craffter mawr 
i weld nad ywr Cyf. Diw. ronyn yn Ilai ‘‘amheus”’ yn wyneb yr 
athrawiaeth am Dduwdod Crist, na’r Cyf. Awdurdodedig. O71 deall 
yn iawn, nid oes dim yn y frawddeg “‘ cyntaf-anedig pob creadigaeth ”’ 
yn awgrymu mai “ creadur’’ oedd Mab Duw. ‘Hoffem wybod & pha 
awdurdod y dywedir mai gwell darlleniad a fyddai “a hanfododd cyn 
y greadigaeth.”” Braidd yn amrwd ac ansicr ywr esboniadaeth 
weithiau,—y mae’r uchod yn enghraifft o hynny. 

Am ein bod yn credu mewn cynnydd mewn Diwinyddiaeth, nid oes 
gennym fawr o gydymdeimlad 4’r hyn a alwyd (yn ei dydd), yn “‘ Ddi- 
winyddiaeth Newydd” ; ond y mae gwaith yr awdur hwn yn cymharu’r 
Diwinyddion Newydd druain i “gn cynddeiriog’’ yn rhywbeth 
arswydlawn. Enbyd hefyd yw ei elyniaeth yn erbyn Beirniadacth 
Ysgrythyrol, ac nid yw ef yn gwybod am ba bethau y mae yn taeru 
ynglfn 4’r mater hwn. Nid oes ganddo chwaith ddim amyneadd gyda 
choleddwyr Datblygiad, oblegid ‘‘ dosbarth di-ras’ yw’r enw a roddir 
ar y cyfryw. Y mae siarad fel hyn ar yr awr hon o’r dydd yn sicr o 
ymddangos i’r neb a Wyr beth sydd yn mynd ymlaen ym meddwl yr 
oes fel peth rhyfedd ac ofnadwy. Ac eto, y mae rhyw obaith y daw’r 
awdur yntau ryw ddiwrnod i gredu mai “ Datblygiad ” yw dull Duw o 
weithio yn Hi gread, oblegid ar dudalen 122, hysbysir ni mai “ pen. 


Cyf. I. Rhif 3. 15 

bwliaid (blockheads) ydyw pawb eto mewn cydmariaeth i’r hyn a fydd- 
ant”! Drwg gennym na bai’r awdur yn troi ei holl eiddigedd yn erbyn 
tywyllwch moesol ei oes, ac nid yn erbyn ei goleuni meddyliol 
ysblennydd. 

Beth a debyga darllenwyr Y BErRNIAD tybed am chwaeth brawddeg- 
au fel y rhain: ‘‘ Gall dyn fod y peth a eilw y Sais yn walking en- 
cyclopedia, a bod mor annoeth agasyn’’! ‘* Gwelsom ambell i carrot yn 
ddigon tebyg o ran ffurf i ddyn”’! Dywedir mai “nid llyfr i gael ei 
fwyta yn rhanol fel y bwyteir pysgodyn ” (!) ydyw’r Beibl ; a dyfynni 
Dat. x. 9 (‘‘ Moes i mi y llyfr bychan: cymer, a bwyta ef yn llwyr’”’) i 
gadarnhau’r athrawiaeth! Bu ryfedd gennym weled gWr sydd mor 
angerddol o uniongred yn mynegi peth fel hyn: ‘“‘ Y mae rhyw 
gymaint o synwyr mewn dweyd fod y Duw Mawr wedi dyfod o sefy!lfa 
ogoneddus i sefyllfa waradwyddus.”’ 

Gofidus gennym orfod dywedyd fod yr iaith, o ran orgraff a chys- 
trawen, yn dra anfoddhaol. Gor-fynychir “cael’’?; a dyma eng- 
hreifftiau o liaws o bethau cyffelyb iddynt sydd yn y gwaith,—‘“o 
Rhufain,” ‘‘ oddi rwng,” ‘‘ dyben,” ‘‘ eu anffyddiaeth,”’ ‘‘ eiriolaethol,” 
“yn cael ei enghreifftioli,” ‘‘ yn hysgolheigion,” ‘‘y daledyddion,” 
*“mawreddogrwydd,” “‘ gwynfydedigrwydd,” ‘“‘rolio yr haul,’ “ di- 
hildio,” ‘‘ anfodol,”’ ‘‘i rhegu,”’ etc., etc., ete. 

Er mwyn graen a llwydd ei waith yn y dyfodol, da iawn petai’r awdur 
yn ymdrechu bod yn fwy trylwyr mewn meddwl, ac yn fwy gofalus 
wrth fynegi’r meddw! hwnnw. 

D. TECWYN EVANS. 


Yr Adroddwr Ieuanc. O gasgliad Carneddog. Gwrecsam: Hughes a’i 
Fab. Td.—70. Pris 6c. 


WELE ymgais i gyflawni angen plant tan ddeg a than dair ar ddeg oed. 
Bydd y casgliad yn un hwylus i bwyllgorau EHisteddfodau, Cyrddau 
Cystadleuol, etc. Ymaeyny llyfr ddarnau o waith beirdd adnabyddus, 
a rhai eraill llai eu nod. Nid oes ymysg yr holl gynhyrchion ddim 
dichwaeth, na dim annaturiol iawn. Da y gwnaeth Carneddog adael 
allan ddarnau’n disgrifio erchyllderau rhyfel, ymsonau Illofruddion, 
ete. Os yw’n ddoeth rhoi llawer mwy o le i ddysgu ar dafod-leferydd 
ymysg y plant, haedda’r gyfrol gylchrediad sylweddol yn yr ysgolion. 
R. WILLIAMS PARRY. 


Caniadau, gan Wyn Williams. [Conwy: R. E. Jones a’i Frodyr, 
Argraffwyr.] Td.—62. 


IR neb a gred mai neges ei oes yw neges bardd, bydd darllen Ilyfr 
Wyn Williams yn siom. I Riannon a blodaw’r grug, i’r gwew a’r ehed- 
ydd, ir wylan a’r mor y can ef. Nid yw griddfannau meibion llafur 
yn ddim iddo: ond hoff yw ganddo wrando dolef gwynt drwy goed, neu 
for ar draeth. Myn ganu ei wae a’i wynfyd ef ei hun. A phwy fynnai 
warafun hynny iddo ? Ni wnaeth ddefnydd o’r toreth adnoddau sydd i 
grefitwyr ereill ei gelfyddyd ym mywyd gwledig Cymru. LEithr ba 
waeth ? Yr hyn sydd o bwys ydyw iddo ganu ei gan ei hun, ac fel 

rheol yn ei ddull ei hun. Canu tlysni ieuenctid a serch y mae; tlysni 
coll gan mwyaf. GwWyr fwy am weddwdod hiraeth nag am feddwdod 
serch Gan hynny y mae ei bictiwr 0 bopeth anrheithiedig, 0 wacter 
calon a choedwig a nyth, yn gywir a chryf bob cynnig. Nid ydyw’n 
rhy brudd er hynny: ni byddai fodd i unrhyw fardd fod. A phedfai 
ychwaith heb ganu dim trist, ni feiem arno. Dyma ddywed ef ei hun 
yn un o’i oreuon :— 
*“* Pa le mae’r gan sy’n ddigon leddf 
I ganu hiraeth am a fu ? 
Pa le mae’r gan sy’n ddigon llon 
I yrru i ango’r wyneb cu ? 


Pan gofiwyf am ei pherffaith rudd, 
Ei dwylo gwyn, ai chan sy fud, 
’"Rwy’n teimlo fel aderyn prudd 
Yng nghysgod llwyni drain y byd.”’ 


Y mae yn y ddau bennill yna lendid arddull ac ysbryd sy’n glir oddiwrth 
bob anaf a wna farddoniaeth yn ail-radd. Nid oes ynddynt ddim o’r 
pertrwydd ffug hwnnw a ystyrir yn farddoniaeth mewn llyfr a phuipud. 
Nid felly ei gerdd nesaf (i’r ehedydd) :— 
““Cymyl gwynion—llwyni’r nefoedd— 
Wedi mynd a’th fryd yn Ilwyr ; 
Llwyni gwyrddion—cymyl1 daear— 
: Ydyw’th gartref yn yr hwyr.” 
Nid ydyw llwyni nef na daear o ddim dyddordeb i ehedydd. Ond nid 
dyna’n tramgwydd. Synnu’r ydym i fardd o deithi’r awdur allu ym- 
gywreinio felhyn. Yneigerdd i Hden Mebyd, fodd bynnag, dengys inni 
ei fod yn gwybod yn eithaf da beth yw gwir bertrwydd y delyneg :— 


** Cyn bod bedd o fewn i’r galon, 
Cyn i ofid lwydo’m grudd, 
Cyn im’ deimlo’r sér yn dlysach 
Nag yw blodau llygad dydd. 


> 


Nid ydyw hawliau cnawd a natur wedi cael digon o chware teg oddiar 
ddwylo beirdd Cymru; a thipyn mwy o wrthryfel pridd y ddaear a 
ddymunem ei gael yn y gerdd fach T'ybed :— 


** Ai tybed y diffydd seren serch 
Sy’n gloewi’n llygad Gwen ? 
Ai para i dywynnu wna 
Mewn glasach, gloewach nen ? 
Nid yw’n poétau ni wedi gwneuthur llawer 0 ymgais i ateb y cwestiwn 
cyntaf ar wahan i “ loewach nen.” Y mae’r darn i Drystan yn Llydaw 
yn darllen yn felys. Buasai’n amheuthun onibai am ddwy gerdd orches- 
ol a ganwyd yn 1902. Y mae delw un o’r ddwy honno ar ambell linell 
fel— 
** Ar lan anhysbys rhyw ynysig lom.” 


Yr ydym yn hoffi canu Wyn Williams am y gall derfynu cerdd goffa 
heb rodres na baldordd :— 

‘“* Aed Ileddf awelon at ei fedd 
I sibrwd hiraeth uwch y gro, 
Yr hiraeth deimlir lawer tro 
Wrth gofio’i dawel, gadarn wedd,”’ 


Gwna’r Caniadau les mawr petaent heb wneuthur dim ond davis fel 
y gellir bardd heb “ arddull lenyddol,” a barddoniaeth heb rethrig. 
R. WILLIAMS PARRY. 


Gerllaw Glaslyn Geneva ac ym Mro Calfin. Gan y Parch. R. Gwylfa 
Roberts, Llanelli. Dolgellau: Hughes Bros. Td. viii. 9—157; 
pris 1s. 6c. 


GwnarEts Mr. O. M. Edwards gymwynas fawr 4’r iaith ac 4’r genedl 
drwy gyhoeddi, dro yn ol, hanes ei deithiau i wledydd y Cyfandir, 
gyde’r fath dryloywder arddull, y fath ddireidi mwyn, a chyn ehanged 
' gwybodaeth. Yn y gyfrol fechan ddestlus hon, dilynir ei esiampl gan 
Wylfa. Dyry ef i ni hanes ei ymweliad 4 Geneva a’i chyffiniau, y 
ddinas a enwogwyd gan yr arwr llym John Calfin, a’i gysgod eto’n aros 
arni, er machlud ohono ef ers llawer dydd. 

Goreu po amlaf y byddo’r cyfryw lyfrau yn ein hiaith. Meithrinant 
chwaeth at ddarllen Cymraeg, ac agorant lygaid gwerin Cymru ar olyg- 
feydd nad oes gan y rhan fwyaf ohonom ond digon o foddion i freu- 
ddwydio am danynt heb obeithio eu gweld drosom ein hunain ; ac hefyd 
lies dirfawr a ddaw o ymgydnabyddu ag arferion a moesau cenhedl- 
oedd tramor, in harbed rhag culni’r ynyswr. A dyma werth y llyfr 
hwn: medr yr awdur ddisgrifio’r Swisiaid yn ddyddorol dros ben, a 
darlunia mewn iaith gyfoethog a chain odidogrwydd golygfeydd yr 
Alpau, lle’r erys yr eira yn dragwyddol, uwchlaw llechweddau tlws y 
fforestydd pin. Gwych iawn ydyw’r disgrifiad o’r dymestl ar bennau’r 
mynyddoedd, a’r “ tonnau o fellt yn golchi dros yr uchelfeydd,” a’r 
dyfirynnoedd mewn distawrwydd dwys, heb na dafn o law na chwrnad 
un daran. 

Ceir yma hefyd gryn dipyn o gellwair mwyn, a gormodiaith ddifyr yn 
ol arfer teithwyr, fel yn Ilun yr hen filwr oedd “‘ mor denau a phetai yn 
byw ar sibols a gwynt y gogledd.”’ Ond nid yw ’r awdur mor fedrus yn 
y math hwn o ysmalhawch a’i ragflaenydd. Anodd curo stori y tegelli 
yn canu Ymdaith Gwyr Harlech. 

Yma ac acw, rhoddir chwedlau dyddorol, a llén gwerin. Arswydlawn 
ir eithaf yw’r hanes am lifio’y arch, pan ddigwyddodd i’r bedd fod yn 
rhy gwta. 

Cyn belled ag yr &’r defnydd nid oes ond canmol ; ond gellir beio peth 
ar y wisg. Pur anghyson yw’r orgraff, ac ni chedwir rheol o gwhl gyda 
dyblu: ceir llynoedd (tud. 5) a llynnauw (tud. 6); parotoi, am paratoi ; 
anhywaeth am anhywaith; rhaiadr am rhaeadr; ar dud. 75, arferir 
ysgyfala fel berf, ac yntau yn ansoddair: ‘‘ . . . i gellwair ac ysgyfala ”’ 
tud. 67, mor gynted am cyn gynted. Gadewir allan y rhagenw per- 
thynasol yn ddibaid. Anffodus yw’r priod-ddull ar dud. 86, lle dywedir 
am Tetzel, “‘ Efe dynnodd enaid Luther allan.’’ Gair hyll yw yslontiau 
am lechweddau, ac nid oes mo’i angen. Herddir y llyfr 4 phymtheg o 
ddarluniau da 


IFOR WILLIAMS. 

Ysbryd Glyndwr, neu Y Oledd lle Metho Hedd. Gan “‘ Iorwerth Feddyg.” 


Ynghyda Chadlef gan Eifion Wyn. Gwrecsam: Hughes ai 
Fab. Td.—47; pris 4c. 


LLYFRYN yw Ysbryd Glyndwr yn ymdrin 4 Gwleidyddiaeth, ond ni 
arddengys gelfyddyd y llenor na gwelediad y gwladweinydd. Gan 
hynny, er cystal ei amcan, nis cyrhaedda. Ni all un llyfr lwyddo yn y 
pen draw heb feddu arddull lenyddol; ac ni all cynllun gwleidyddol 
chwaith lwyddo heb ei seilio ar welediad clir a phell. Nid oes yn Yebryd 
Glyndwr yr un ymgais am arddull: ysgrifennwyd ef mewn dull a gyffry 
wén, lle dylai ddeffro ein brwdaniaeth. Byrion yw’r adrannau, a di- 
gyswillt, a chawn ar ddau dudalen gynifer ag ugain paragraff. Yn wir, 
ffurfia pob brawddeg baragraff, nes gwneuthur yr ymresymiad yn anghy- 
sylltiol a dibwynt, heb faen clo na phennod. Ceir yma hefyd ormod o 
athroniaeth rad, mewn geiriau cymylog, ar y naill du i’r pwne :— 


“TI ail adrodd ychydig, gellir edrych ar Genedigarwch megis ar 
Fathematiciaeth, fel yn noeth, delfrydol, ac anwrthrychol, neu yn 
gynwysedig, gweithredol, a gwrthrychol.”’ 


Ceir amryw frawddegau llawn mor glogyrnaidd ac anystwyth eu cy- 
hyrau a'r uchod, heb sén am feiau elfennol fel corff ‘ o fobl,” am gorff o 
bobl (tud. 7). 3 

Ond er lleied ein parch i arddull y llyfr, ac i’r moddion a arferir gan yr 
awdur i hyrwyddo ei grwsadd, y mae ein delfrydau yn union yr un a’r 
eiddo yntau. Ni allai tafod, er ei hyotled, fynegi ein dirmyg at yr 
Aclodau Cymreig, parthed cynrychioli Cymru gyfan. Pair loes calon i’r 
neb @ feddwl brinned eu gwasanaeth dros Gymru wrth a allasent ei 
wneuthur. Enynnir flam gwrthryfel yn ein mynwesau pan gofiwn 
cyn lleied cyfrif a wneir o’n cynrychiolwyr gan mwyaf yn y Senedd ; ac 
o’r ochr arall, mor ddieithr ydyw rhai ohonynt yn eu hetholaeth, fel ar- 
weinwyr a chynghorwyr y bobl. A dyna pam y siomir ni yn y Cynghrair 
Cenedlaethol, o leiaf fel y disgrifir ef yma: nid oes ganddo ddewrder, y 
dewrder i gychwyn o’r cychwyn ac adeiladu at y dyfodol, gan bwyso ar 
Gymry Ieuainc. Protest ydyw yn erbyn aneffeithiolrwydd y Blaid 
Gymreig bresennol, ac eto (tud. 20) hyderir y bydd y rhan fwyaf o’r 
Ymgeiswyr Cenedlaethol newydd, yn yr Etholiad nesaf, o blith yr 
Aelodau Cymreig presennol. I’n barn ni, nid oes lied na dyfnder yn y 
fath obaith, a dengys ddellni rhyfedd at wir dymer y t6 ieuanc sy’n 
codi. Awgrymem i’r Cynghrair chwilio am raglen newyddach, a mwy 
beiddgar, a’i hapél yn gryfach at Gymry Fydd. Ac os goddefir y gair, 
credwn y gwna, cyfansoddiadau llenyddol tebyg i Ysbryd Glyndwr fwy o 
niwed nag o les i achos a deilynga y math goreu o lenyddiaeth. 

Llanllechid. W. H. JONES. 


£ 
John Ceiriog Hughes, ei Fywyd, et Athrylith, vi Wath. Gan Llyfrbryf. 
Wrexham: Hughes & Son. Td.—viii. 133. Pris Swllt. 


CROESAWN y trydydd argraffiad o feirniadaeth Llyfrbryf ar Geiriog, a 
chan mai yn 1902 y cyhoeddwyd yr ail, y mae lle i gredu fod dyddordeb 
yn bywhau ac nid yn darfod, yng ngwaith y bardd, pan geir blas fel hyn 
ar ei efrydu yng ngoleu beirniadaeth. Gwreiddiol a phendant iawn ei 
syniadau ydoedd Llyfrbryf, ac y mae yn ddifyr iawn i’w ddarllen, ond 

prin y deil ei lyfr i’w gymharu o ran coethder a gwir allu beirniadol ag 
eiddo Elfed ar yr un testun. Wrth ymdrin a’r gani “ Faes Crogen bore 
drannoeth,”’? gwna Foulkes ryw hanner esgusawd dros i’r bardd ddwyn y 
fwyalchen i’r gerdd, pan mai’ gigfran waedlyd a fuasai cydymaith 
goreu maes y gyflafan :— 


‘“‘Fe ganai mwyalchen, er hynny, 
Mewn derwen ar lannerch y gad,” etc. 


‘‘ Lliniaru yr erchyslawn a’r aruthr gyda’r tlws a’r tyner”’ oedd ei 
amecan, medd y beirniad. Credaf nad e: gwna can yr aderyn bopeth 
ond lliniaru gofid y weddw yn chwilio am gorff ei phriod, a’r fam am 
obaith ei mynwes. Haedda Ceiriog yr un clod a Burns am dynerwch 
ei gydymdeimlad a’r galarus, y mae hyd yn oed yr heulwen a chan adar 
yn mwyhau ei ddolur iddo oherwydd y cyferbyniad trist. Medd 
telynogwr y Gogledd :— 
‘“Ye flowery banks o’ bonnie Doon, 
How can ye blume sae fair ? 
‘How can ye chant, ye little birds 
And I sae fu’ o’ care ? 


Thou’ll break my heart thou bonnie bird 
That sings upon the bough,” ete. ; 


a dyna’n union y tant a darewir yn nhelyn y Cymro :— _ 


‘**Bu brwydr Maes Crogen yn chwerw, 
Gwyn fyd yr aderyn nas gWyr 
Am alar y byw am y marw— 
Y bore ddilynodd yr hwyr.”’ 


Ceir amryw luniau yn y gyfrol, ac y mae’r cynhwysiad ar y dechreu 
cyn hwylused a mynegai cyffredin. Rhaid i bob efrydydd o Geiriog 
wrth waith y Llyfrbryf. 

IFOR WILLIAMS. 


Bywgraffiad J. R. Jones, o Ramoth, Un o Ddiwigwyr Hynnotaf Cymru, 
yn et Fywyd, e Fudiad, wt Amserau. Gan y Parch. David 
Davies (Dewi Eden), Gweinidog y Bedyddwyr yn Harlech. 
Llangollen: W. Williams. Td.—viii., 256. Pris 28. 6c. 


‘* Os mynni glod—bydd farw ; cwsg yn dawel am gan mlynedd a thi a’i 
cei ’’—dyna hanes John Richard Jones 0 Ramoth, ym mhlwyf Llan- 
frothen, Swydd Feirionydd. Wedi treulio bywyd byr ond egniol o 57 
malynedd, bu farw ganol haf 1822. Fel y canai R. ab Gwilym Ddu :— 


““Trwm hefyd troi Maihafin 
I rew blwng yr Ionawr blin ”’ 


a chartrefodd gwyntoedd a chymylau Ionawr ar ei : foddfacnt am hee: 
blwyddyn faith wedi hynny. Ond y mae’r rhod yn awr wedi troi, yr 
awyrgylch yn clirio, a llinellau cymeriad y proffwyd o Ramoth yn dyfod 
i’r golwg yn amlycach ; ac erbyn heddyw wele Fywegraffiad ohono yn y 
farchnad gyhoeddus, ac un arall ar fedr ymddangos yno, meddir, ac 
awduron y naill a’r Iall yn aelodau o safle ac urddas yn y Cyfundeb yr 

ymwahanodd John Richard Jones ag ef dros gan mlynedd yn ol. I’m 
tyb i, adlewyrcha’r ffeithiau hyn, o’u gwir ddeall, yn dra ffafriol ar 
wrthrych y Cofiant, ar y cofiantwyr, ac ar y corff o grefyddwyr y 
perthyn ac y perthynai’r naill a’r llall iddynt. 

Oni buasai am ei wyleidd-dra, hawdd y gallasai Mr. Davies honni 
cymwysterau neilltuol i ysgrifennu hanes bywyd y gwr o Ramoth. Y 
mae wedi ei fagu ac wedi byw a bod ar hyd ei oes bron o fewn cylch ei 
esgobaeth, wedi troi gymaint a neb sy’n fyw efallai ymysg pobl ac yn 
awyrgylch John Richard Jones ; ac fel un o honynt am y rhan helaethaf, 
mae’n debyg, 071i oes grefyddol; a phan gofiwn at hyn mai g¥r llengar, 
ymchwilgar, a chelfydd gyda’i ysgrifbin yw, hawdd y gallwn annog y 
darllenydd gyda phob hyder i gymryd y gyfrol hon i fyny mewn llawn 
sicrwydd gobaith y daw drwyddi i lawnach meddiant nag a fwynhaodd 
erioed o’r blaen o hanes a chymeriad yr hynod Jones o Ramoth. 

Storiryfedd a ddadlennir yn y llyfrhwn. Dywedir fod hanes yn ei hail 
adrodd ei hun, ond credaf fod bron yn ambhosibl ail adrodd hanes 
John Richard Jones yng Nehymru heddyw, ac am lawer blwyddyn i 
ddyfod, mae’n ddiau. Dyddiau Undeb yw’r rhai hyn, a chariad brawd- 
ol, yn gymysg 4 difaterwch, yn sylfaen iddynt. Ond ar ddyddiau y 
gred angerddol, a’r gwroldeb a feiddiai gydfynd a’r gwirionedd eithaf, y 
disgynnodd llinynnau pebyll yr efengylydd o Ramoth ; a dyddorol iawn 
ydyw sylwi ar hanes un 0 wroniaid y byd crefyddol yng Nghymru yn 
niwedd y 18fed ganrif, a dechreu’r 19eg, yn cael ei adrodd yn ysbryd a 
goleuni’r ugeinfed. Fel yr awgrymwyd eisoes, bu Dewi Eden am flyn- 
yddoedd yn aelod a gweinidog gyda’r Bedyddwyr Albanaidd, gyda’r 
rhai y rhestrir John Richard Jones ; ond ers tro bellach, mewn canlyniad 
Vr awydd am Undeb a ddanghoswyd gan wahanol gyfundebau o Fedydd- 
wyr, perthyn ef, a’ eglwys y gweinidogaetha iddi, ir Bedyddwyr 
Neilltuol, sef y corff yr ymwahanodd John Richard Jones oddiwrtho yn 
1798. Y mae’r awdur felly wedi gwrth-gerdded y camre a gymerwyd 
gan wrthrych y byweraffiad, a rhydd gwybodaeth o hyn ddyddordeb 
neilltuol i’r drafodaeth a geir yn y llyfr o amgylchiadau a’r rhesymau 
am y gwahaniad. Ar y cyfan, credaf fod yr awdur wedi llwyddo’n deg 
i ddal y ddysgl yn wastad rhwng Ymraniad y 18fed ganrif ac Undeb yr 
20fed ganrif, ac wedi gosod y darllenydd ar safbwynt lle y gall ym- 
loddesta mewn edmygedd o’r gwron heb o angenrheidrwydd gyd-fyned 
& holl erthyglau y ‘‘ Crynhodeb o Egwyddorion Ysgrythyrol ac Ymar- 
feriadau Cristionogol,” a esyd allan gyffes ffydd John Richard Jones a’i 
frodyr. 

_ Mewn un ystyr, llyfr i Fedyddwyr ydyw hwn yn bennaf. Ond cam- 
gymeriad difrifol fuasai tybio nad oes a fynno neb arall 4g ef. Yn y 
gwrthwyneb, ni all unthyw Gymro gwladgarol ddarllen yr hanes hwn 
heb feddwl yn uwch o’i genedl a charu ei wlad yn ddyfnach am fod 
John Richard Jones wedi ymladd drosti a byw ynddi. Yr oedd yn ¥ro 
athrylith gref, wedi ei osod mewn amgylchiadau gwrthwynebus ; a cheir 
yma wybodaeth am yr ymdrech fawr a’r helbul a gafodd i feistroli an- 
hawsterau fel y graddol godai o ddinodedd i gymryd ei le ymysg _ar- 
weinwyr y bobl, a sylfaenydd cyfnod newydd yn hanes crefyddol Gog- 
ledd Cymru. Diwinydd a phregethwr ac esgob eneidiau ydoedd 
ynghyntaf, ond fel y cyfryw, neu gyda’r cyfryw, yr oedd ganddo hefyd 
syniadau clir a phendant ar bynciau cymdeithasol a gwleidyddol; ac 

o dan arweiniad Mr. Davies ceir gweled fel y mae delfrydau’r gwladwr o 
berfeddwlad Meirionydd yn cael eu graddol sylweddoli ar ddeddf-lyfrau 
Prydain Fawr. A chyda hynny, yr oedd yn Ymneilltuwr dan gamp. 
Darllener ei hanes yn ystyrgar, a syrthied deuparth o’i ysbryd anhyblyg 
yn y cyfeiriad hwn ar Gymru yn y dyddiau presennol ! 

Un gair eto. Dywed yr awdur mai ef ac nid yr argraffydd sydd 
gyfrifol am yr orgraff. Ond beth yw y rheol yr 4 wrthi nis gwn. Wele 
ychydig siamplau sydd yn peri dyryswch i mi: elfenau, ysgrifenwyd, 
honi (claim, “a honant eu hunain’’), etc. (un n); mynned, hannes, 
trefnnu, mynnych, dynnion, ennaid, cannu (sing), etc. (dwy n). Clywais 
yr hawlir mai dyma’r orgraff gywir yn ol braint a defawd Golygydd dysg- 
edig ie BEIRNIAD. Os felly y mae,! y duwiau a’m gwaredo rhag yngan 
sillaf i'w herbyn! Ar yr un pryd, fel un o wfr y ffordd fawr, carwn 
wybod, er fy mwyn fy hunan a’m cyd-fforddolion, beth ydyw athron- 
iaeth y sillebu rhyfedd hwn? Yr oedd John Richard Jones yn llenor 
gwych, a theilynga fywgraffiad mor: ddifrychau o safle lenyddol ag y 
mae modd ; a charwn yn fawr, er mwyn hyn ac achosion cyftelyb, weled 
prif lenorion Cymru yn cyfarfod maes o law o gylch bord gron, i geisio 
setlo dyrysbwnce yr orgraff Gymraeg. Ond yn y cyfamser, cymeradwyaf 
y gyfrol hon yn ddibetrus a selog i sylw myfyrgar darllenwyr y BETRNIAD 
0 bob plaid ac enwad. 


Garthcelyn, WM. GEORGE. 
Criccieth. . ¥ 


1 Nid felly y mae. Nid oes'angen dywedyd wrth ddarllenwyr 
Y BxerrniaD mai gwallau yw’r ffurfiau a nodir gan Mr. George. —Got. 


*,.* Derbyniwyd amryw lyfrau ereili yn ddiweddar ; a chant sylw 
yn y rhfyn nesaf. Anfoner llyfrau i'w hedolygu i’r Golygydd, Yr 
Athro J. Morris Jones, Llanfair Pwll Gwyngyll. 


AT Y DARLLENWYR 


Y mae’n hysbys i dderbynwyr Y BErRNIAD mai dan nawdd Cym- 
deithasau Cymreig y Colegau Cenedlaethol y cyhoeddir ef; a chan fod 
nifer mawr o aelodau’r cymdeithasau yn derbyn y cylchgrawn, ac na 
ellid ei ddosbarthu iddynt cyn dechrev’r tymor athrofaol, barnwyd yn 
ddoeth ohirio cyhoeddi’r rhifyn hwn hyd Hydref. Nid oes un rheswm 


neilltuol dros enwi rhifynnau cyhoeddiad chwarterol wrth fisoedd ; aco - 


hyn allan enwir rhifynnau Y BEerrRNrAD wrth y tymhorau: Gwanwyn, 
Haf, Hydref, Gaeaf ; ac ymddangosant ym Mawrth, Mehefin, Hydref, a 
Rhagfyr. 


+ 


mg 

BEIRNIAD 
DYSGU’R GYMRAEG YN YR YSGOLION 


YSGIR y Gymraeg heddyw mewn rhyw fodd neu’i gilydd 
yn ysgolion elfennol Cymru, yn yr ysgolion canol, ac 
yng Ngholegau’r Brifysgol ; ac y mae’n bwysig cael gwybod a 
ydyw’r holl ymdrechion hyn yn ateb eu diben, ac a oes modd 
-gwella ar y cyniluniau a’r dulliau a ddefnyddir at y gwaith. 
Cyn y gellir cael atebion boddhaol i’r gofyniadau hyn, rhaid 
penderfynu ynghyntaf beth yw gwir amcan rhoddi hyfforddiant 
mewn Cymraeg. Myn rhai gredu mai gwerth ymarferol yn 
unig sydd i'r iaith, fel cyfrwng cyfathrach 4 phobl yr ardaloedd 
amaethyddol na fedrant yr un iaith arall. Cred ereill mai prif 
amcan dysgu Cymraeg yw rhoddi i’r plentyn “ ddisgyblaeth 
feddyliol*’ trwy beri iddo gymharu ffurfiau’r Gymraeg a 
ffurfiau’r Saesneg 471i gilydd. Ond nid gwerth ymarferol, na 
disgyblaeth feddyliol yw’r safonau a ddefnyddir gan athraweg- 
wyr heddyw wrth farnu hawl pwne i gael lle mewn rhaglen 
addysgol. Eusyniad hwy yw mai prif amcan addysg yw goleuo 
deall y plentyn am ffyrdd dyn yn ei berthynas 471 gyd-ddyn, ac 
ennyn edmygedd yn ei fynwes at ddelfrydau godidocaf cenedl a 
dynoliaeth, a chyfarwyddo ei ewyllys 1 gyflawni’n ffyddlon a 
diball ddyledswyddau personol a dinesig. Y ddau bwne 
mawr y cymhellir eu hefrydu er dylanwadu fel hyn ar y 
meddwl yw llén a hanes. Hanes sydd yn rhoddi goleu ar gy- 
meriadau personau a chenhedloedd, ac yn tynnu gwersi ar 
gyfer y presennol oddiwrth brofiad y gorffennol. Llén sydd 
yn dwyn y teimlad yn ddiarwybod 1 werthfawrogi’r cain a’r 
aruchel, ac yn peri iddo ymburo o dany dylanwad. Achanmai 
4 phobl Cymru ac 4 dinasyddiaeth Cymru yn bennaf y mae a 
Cyf. I. Rhif 4. GazaF, 1911, 16 

fynno plant Cymru, a chan mai a delfrydau Cymru y medrant 
gydymdeimlo gyntaf, rhaid mai trwy lén a hanes Cymru yn 
anad dim y mae cyffroi eu dychymyg a chyfoethogi eu hysbryd 1 
wneuthur dynion cyflawn ohonynt. 


NIE EY. ab PUN es, Ee me arg 

Ond, medd rhywun, oni ellir dysgu hanes Cymru a gwerth- 


fawrogi cyfran ddigonol oi llén, heb ddysgu’r Gymraeg? 
Oni ellir bod yn Gymry pybyr heb amgyfired gair o’r hen iaith ? 
Mae’n anodd credu y gellir. Cais rhai ddywedyd mai ar eti- 
feddeg, ac ereill mai ar amgylchoedd, y dibynna cenedl- 
aetholdeb yn bennaf; ac y mae peth cysur yn y golygiad cyntaf 
ir Cymry hynny sydd yn gorfod ymfudo 1 wledydd estronol, ac 
yn yr ail ir rhai hynny sydd yn byw mewn ardaloedd yng 
““ Newyllt Walia,” lle y mae’r iaith yn dihoeni neu wedi marw. 
Ond a chaniatau i etifeddeg, ac i hinsawdd a chyflwr tir, ac 1 
hanes a llén wedi eu cyfieithu i iaith arall, y cwbl o’r nerth a’r 
dylanwad a briodolir iddynt gan y mwyaf eithafol ei ffydd yn- 
ddynt, ni fedrent gynyrchu Cymro cyflawn, pe peidiai’r iaith 
Gymraeg a bod. Y rheswm yw hyn: pan fo cenedl wedi creu 
iaith arbennig 1 fod yn gyfrwng mynegiant i'w dyheadau a‘i 
golygiadau nodweddol, daw’r iaith honno’n rhan o’r amgylch- 
fyd a benderfyna gymeriad dyfodol y genedl. Tra bo cymeriad 
cenedl yn parhau i ddatblygu, datblyga’r iaith 1 gyd-fyned ag 
ef. Sefydlir teithi’r iaith i gyd-weddu 4 theithi meddwl y 
genedl; ac wedi digwydd o hyn, gellir dywedyd, gyda llawer o 
briodoldeb, nad meddwl mwyach sydd yn gyfangwbl yn pen- 
derfynu ffurfiau iaith, ond fod iaith hefyd yn rhannol yn pen- 
derfynu dulliau meddwl. Felly, pe collid y Gymraeg o’r tir, 
collid hefyd i raddau helaeth y gallu i feddwl ac i weithredu ar 
hyd yr un llinellau a Chymry’r gorffennol, a gorfodid y bobl i 
feddwl fel Saeson, i deimlo fel Saeson, ac i ymddwyn fel Saeson, 
am eu bod yn gorfod siarad fel Saeson. 

Gwelir felly mai ar roddi hyfforddiant priodol yn yr iaith 
Gymraeg y dibynna Ilawer iawn o’r hyn a olygir wrth ‘ddi- 
wylliant a moesoldeb cenedlaethol. Er sicrhau’r pethau hyn, 
nid yw’n ddigon rhoddi i’r plant yn yr ysgolion wybodaeth am 
reolau gramadeg yr iaith, a’u hymarfer i gyfieithu o’r Gymraeg 
vr Saesneg, neu o’r Saesneg i’r Gymraeg. Rhaid trwytho eu 


DYSGU’R GYMRAEG YN YR YSGOLION — 227 


meddyliau trwy’r Gymraeg yn llén a hanes Cymru, er mwyn dat- 
blygu yn eu cymeriadau y nodweddion rhagoraf sydd yn gwa- 
haniaethu’r Cymro oddiwrth holl genhedloedd ereill y byd. 
Ond y mae Ile i ofni mai ychydig a wneir i’r cyfeiriad yma yn 
yr ysgolion. Cyfyng iawn fel rheol yw cylch y darllen mewn 
llenyddiaeth Gymraeg ym mhob un o’r tair gradd, trwy’r Saes- 
neg bron yn ddieithriad yr astudir hanes Cymru, ac ni roddir 
rhagorach cyfarwyddyd pa fodd i siarad ac i ysgrifennu’r iaith 
nag a geir yn ddamweiniol mewn llawlyfrau ar ramadeg ffurfiol. 
Yn rhaglen arholiad ymaelodi’r Brifysgol, nid oes sén ynglyn 
a'r Gymraeg am ddim ond gramadeg a chyfieithu, tra y telir 
sylw arbennig ynelyn a’r Saesneg i lenyddiaeth, ac ynglyn a’r 
F'francaeg a’r Ellmyneg i “‘ rydd-gyfansoddi.”’ Yn rhaglen ar- 
holiadau’r Bwrdd Canol, rhoddir mwy o le i lenyddiaeth Gym- 
raeg, ac ymddengys hyd yn oed yr ochr ieithegol ychydig yn fwy 
rhyddfrydig nag yn rhaglen arholiad ymaelodi’r Brifysgol, 
Ond ni saif y Gymraeg ar ei thraed ei hun yn yr arholiadau hyn 
chwaith. Gramadeg a chyfieithu yw’r gofynion yma hefyd, yn 
hytrach na gallu i ddefnyddio’r iaith mewn ffordd rydd a 
choeth, yn annibynnol ar bob iaith arall, idrafod pynciau mewn 
lén a hanes a astudiwyd yn yr iaith ei hun. Yn ysgolion el- 
fennol y trefi, ni wneir llawer mwy na dysgu siarad mewn braw- 
ddegau byr am bethau cyffredin bywyd beunyddiol, a chanu 
penillion Cymraeg ar rai o’r alawon mwyaf adnabyddus, heb 
efallai ddeall llawer o’u hystyr. Yn ysgolion elfennol y parthau 
gwledig, gwneir defnydd pur gyffredin o’r Gymraeg wrth gych- 
wyn babanod ar eu gyrfa addysgol, ond nid oes Ilawer ohonynt 
a wndnt gymaint a pheri ir plant yn y safonau uchaf ddysgu 
ambell ddarn o farddoniaeth Gymraeg ar y cof, a darllen rhyw 
un llyfryn Cymraeg bychan mewn blwyddyn. 

Y mae’n amlwg felly nad yw'r hyfforddiant mewn Cymraeg 
a roddir yn yr ysgolion yn gwhl foddhaol. Gellir priodoli’r 
diffyg i dri achos: (1) Nid oes digon o frwdfrydedd y tuallan i’r 
ysgolion i’w symbylu i fod yn fwy ymdrechol gyda’r gwaith ; 
(2) Ni wneir y trefniadau mwyaf cymwys at hyrwyddo Ilwydd- 
jant gwaith yr athrawon gan yr awdurdodau Illeol, a chan y 
byrddau arholi; (3) ni choleddir syniadau digon rhyddfrydig 

am ansawdd eu gwaith gan yr athrawon eu hunain, ac ni ddein- 
yddiant y dulliau mwyaf effeithiol at gyrraedd eu hamean. 
Yn y gweddill o’r ysgrif, ceisiwn ystyried y tri achos yma, y © 
naill ar ol y Ilall, i weled os yw bosibl, pa beth yw eu heffeithiau 
a pha fodd y mae osgoi yr effeithiau hynny. 

(1) Yr achos cyntaf i'r diffyg yng ngwaith yr ysgolion ywr 
difaterwch yngljn a’r Gymraeg sydd yn flynnu mewn gwlad a 
thref. Yn y wlad, cyfyd y difaterwch oddiar syniad a goleddir 
gan lafurwyr ac amaethwyr y caiff y Gymraeg ddigon o sylw 
yn y cartrefi, ac yn yr Ysgolion Sul, ac mai amcan mawr yr 
ysgol feunyddiol yw rhoddi i’r plant ddigon o ddysg mewn 
Saesneg a rhifyddiaeth i’w galluogi i ennill eu bywoliaeth y 
tuhwnt i Glawdd Offa, os bydd galw am hynny. Llwyddiant 
tymhorol yw prif ddiben bywyd yng ngolwg y bobl hyn, ac 
ystyriant fod y Saesneg yn fwy defnyddiol na’r Gymraeg i 
gynorthwyo dyn i “ ddyfod ymlaen yn y byd.” Y mae gan y 
plentyn a fegir yng nghlyw syniadau fel hyn anogaeth gref 1 
ddysgu Saesneg yn dda yn ei ysgol, tra na theimla ddim awyddi 
ddysgu ychwaneg am iaith ei fam nag a ddysg ar yr aelwyd 
gartref neu yn y dosbarth yn yr Ysgol Sul. Clywir dwrdio 
mawr weithiau ar y Saeson am blannu yn ein gwlad ysgolion 
estronol i geisio troi plant Cymru i fod yn Saeson. Ond y gwir 
yw, na fynn llawer o’r Cymry, ar ol cael yr awdurdod yn eu 
dwylaw eu hunain, newid fawr ar ansawdd yr addysg a gyt- 
rennir yn yr ysgolion hyn, am y cyd-ymffurfia’r cynllun pres- 
ennol yn hollol a’r delfryd addysgol sydd ganddynt i’w plant. 

Yn y trefi, gwelir ffirwyth y syniadau a heuir gan fydol- 
ddoethion y parthau gwledig. I’r trefi y tyrra’r bechgyn a’r 
merched a fanteisiant ar y cyfle a roddir iddynt yn ysgolion y 
wlad i ddysgu Saesneg, er eu galluogi i “ ddyfod ymlaen yn y 
byd.”” Trwy gymysgu 4 Saeson a phriodi 4 hwynt, collant bron 
y ewbl o’r ychydig Gymreigrwydd a feddent pan yn gadael 
cartref. A rhai ohonynt mor bell a gwadu eu hiaith a’u cenedl, 
a thorri eu cysylltiad yn Ilwyr 4 phopeth Cymreig ; ond ceidw 
ereill ohonynt yr arferiad o fynychu capel Cymraeg ar y Sul. 
Y mae'r mwyafrif o’r rhai olaf hyn yn rhy ddifraw i ddysgu 
Cymraeg i’w plant ar yr aelwyd, ond bodlonant i athro’r Ysgol 

Sul wneuthur yr hyn a all, ac nid oes ganddynt wrthwynebiad 
rr Gymraeg gael ei dysgu yn yr ysgolion beunyddiol. Ond ni 
ellir disgwyl cael Cymraeg rhy lewyrchus yn yr ysgolion beu- 
nyddiol, os na fydd teimlad y rhieni tuag at y gwaith o ddysgu’r 
iaith yn rhywbeth amgenach na theimlad goddefol yn unig. 
Ond y mae yna arwyddion i’w gweled o ddeffroad cenedlaeth- 
ol ymysg Cymry’r trefi mawr. Y mae profiad a dysg yn dech- 
reu dangos iddynt nad bod yn Saeson yw uchafnod bywyd, ac 
mai gwagedd ffdl oedd gwaith eu tadau neu eu teidiau yn ym- 
wrthod a4’r Gymraeg ac yn anwybyddu eu cenedlaetholdeb. 
Pan ddaeth y Cymro am y tro cyntaf i gysylltiad 4’r Sais yn y 
trefi hyn, yr oedd yn rhy wylaidd i fynnu ei safle briodol, a 
cheisiai guddio’r gwahaniaeth rhyngddo A’igymydog. Meddyl- 
lodd y caffai fwy o’i barchu am hynny, ond y mae’n dechreu 
deall erbyn hyn nad y ffordd i ennill parch pobl ereill yw colli 
hunan-barch. Yn wir, y mae lle i gredu mai ymysg rhai o’r 
Cymry yn y trefi mawr Seisnigaidd y mae fflam cenedlaetholdeb 
Cymreig yn llosgi yn fwyaf disglair ar hyn o bryd. Effaith 
dyfod i gyfathrach 4’r Sais ar y t6 sydd yn codi yw eu gwneuthur 
yn fwy ymwybodol o’u cenedlaetholdeb eu hunain, ac yn fwy 
parod i ymffrostio ynddo. Pe gellid cael gan y Cymry ieuainc 
mwyaf tanbaid eu hysbryd yn y trefi mawrion ddyfod at eu 
gilydd yn gymdeithasau bychain i ddysgu ei gilydd i siarad 
yr iaith ac i ddarllen ac i esbonio ei chynnwys, ni fyddid yn hir 
cyn cael diwygiad grymus gyda golwg ar yr iaith Gymraeg 
mewn gwlad a thref. Byddai cymdeithasau o’r fath yn wa- 
hanol iawn o ran nodwedd i’r “‘ Cymdeithasau Cymreig”’ cy- 
ffredin sydd yn ein mysg ar hyno bryd. Cymry pybyr yn unig 
a fyddai’n aelodau o’r cymdeithasau hyn; cyfyngid eu rhif i 
ddeunaw neu ugain, cyfarfyddent yn fynych, yr aelodau eu 
hunain a gymerai ran, a byddai cyfle i bob un ohonynt wneuthur 
rhywheth bob tro. Yr effaith a fyddai symbylu mwy o frwd- 
frydedd at y Gymraeg yn yr eglwysi, ac yn y cartrefi y perthynai 
aelodau’r cymdeithasau hyn iddynt. Trwy greu brwdfrydedd 
at y Gymraeg ymysg pobl mewn oed, effeithid hefyd ar y 
plant, a theimlent hwythau fwy o awydd 1 feistroli’r gwersi 
mewn Cymraeg aroddir yn yr ysgolion. Effeithiai awyddiryd 

y plant a dylanwad uniongyrchol y mudiad allanol ar yr 
athrawon, ac ail-enynnid eu ffydd ym mhosibilrwydd y gwaith, 
ac eangid eu syniadau am ei amcanion. Pe ceid deffroad fel 
hyn yn y trefi, ni byddai’r parthau gwledig yn hir cyn teimlo 
oddiwrtho, a rhoddid ergyd farwol yn ei tharddle ir duedd 
ddrwg at Ymseisnigeiddio. 

(2) Yr ail achos a nodwyd ir diffyg yng ngwaith yr ysgolion 
mewn Cymraeg yw’r trefniadau anghymwys a wna’r awdurdod- 
au lleol a’r byrddau arholi ar ei gyfer. 

(a) Bai pennaf yr awdurdodau lleol yw trefnu i ddechreu’r 
gwaith ar adeg anffafriol ym mywyd addysgol y plentyn- 
Egwyddor bwysig i’w chofio wrth addysgu plant yw hon: na 
fynnant ac na allant ddysgu dim yn rhwydd ac yn eiddgar oni 
theimlant ei fod o ryw ddefnydd a dyddordeb i'w bywyd. 
Dysgant iaith eu mam yn fore ac yn gyflym iawn, am fod greddf 
ac angen yn eu gyrru ymlaen. Ni allant deimlo fawr o ddy- 
ddordeb mewn ail iaith nes dyfod i gyffyrddiad 4 rhywrai na 
fedrant ddeall yr un gyntaf, neu hyd oni chyrhaeddant oedran 1 
sylweddoli’r fantais o allu cyfathrachu’n uniongyrchol 4 phobl y 
tuallan 1’'w cenedl eu hunain.. Ymhellach, nid yw’n fuddiol 
ceisio dysgu ail iaith i neb—oni bydd y ddwy yn cael eu siarad 
yn el gartref 071 febyd—hyd oni osoder ei efrydiaeth o’r gyntaf 
ar sylfaen weddol gadarn. 


Effaith cymhwyso’r egwyddorion hyn at waith ysgolion ar- 


daloedd gwledig Cymru a fyddai gwahardd i'w hathrawon 
roddi gwersi mewn unrhyw bwnce ond trwy’r Gymraeg hyd nes 
cyrraedd o’r plant i’r drydedd safon, 0 leiaf. Ni ddylid gofyni 
neb, oddieithr tan amgylchiadau arbennig, ddechreu dysgu 
Saesneg nes dyfod ohono 1 fedru siarad a darllen ac ysgrifennu 
Cymraeg gyda chryn fesur 0 rwyddineb, aciddeall rhywfaint 
01 theithi gramadegol fel sail i'w ymgydnabyddiaeth o’r iaith 
newydd. Ac wedi dechreu dysgu Saesneg yn y drydedd neu’r 
bedwaredd safon, ni ddylid esgeuluso dysgu ychwaneg or 
Gymraeg. Yn y safonau uchaf, dylid darllen llén a hanes y 
ddwy wlad yn eu hieithoedd priodol eu hunain, a dylid ymarfer 
hefyd ag ysgrifennu’r ddwy iaith, er mai’r Gymraeg a ddylai 
gael y lle blaenaf, am mai hi yw’r iaith frodorol. 

Drachefn, wrth gymhwyso’r egwyddorion hyn at ysgolion 
yn yr ardaloedd gweithfaol a masnachol, lle y mae nifer y plant 
a slaradant Gymraeg yn llawer Ilai eu rhif na’r rhai a siaradant 
Saesneg, dylid cydnabod ar unwaith mai’r Saesneg yw'r iaith 


_ flaenaf, ac mai trwyddi hi y dylai’r plant gael ew hyfforddi yn 


ystod y blynyddoedd cyntaf, am mai hi ywr unig iaith a 
ddeall y mwyalfrif. Ni ddylid chwaith ddysgu’r Gymraeg 
iddynt fel ail iaith cyn ennill ohonynt gryn fedr mewn siarad 
a darllen ac ysgrifennu Saesneg. Ac nid oes eisieu i garedigion y 
Gymraeg ofidio oherwydd hyn, oblegid y mae Ile i gredu y gellir 


dysgu cymaint o Gymraeg mewn chwe mis i blentyn yn y 


bedwaredd safon ag a ellir mewn dwy flynedd i blentyn yn y 
safonau isaf, a hynny am fod plant deng mlwydd oed yn llawer 
mwy aeddfed na phlant saith mlwydd 1 ddechreu efrydu iaith 
newydd. Mantais arall a ddilynai pe gohirid dechreu dysgu’r 
Gymraeg hyd y bedwaredd safon, fyddai gwneuthur y gost o 
weinyddu’r cynllun yn llawer ysgafnach, ac felly osgoi’r perygl o 
godi’r trethdalwyr yn ei erbyn, fel y gwnaethpwyd yng Nghaer- 
dydd pan gynygiwyd dysgu Cymraeg yno am y tro cyntaf,. 
Hefyd byddai trech cyfle 1 wneuthur yr iaith yn orfodol ar bawb 
trwy ddechreu ar ganol yr yrfa addysgol na thrwy ddechreu 
yn y safon gyntaf; ac felly arbedid llawer o drafferth i’r prif- 
athrawon ynglyn a4 rhannu’r dosbarthiadau, ac ni byddai 
eisieu 1r rhai a gymerai Gymraeg golli gwersi mewn un pwnc 
arall. 

Anfoddhaol iawn yw'r drefn wirfoddol ymhob man Ile y 
rhoddir cynnyg arni. Ychydig iawn o’r ysgolion a wna ymdrech 
i gadw’r plant a ddewiso gymryd Cymraeg ar ddechreu eu cwrs 
rhag gwrthgilio. Rhoddir caniatad iddynt yn gyffredin 1 
adael yr iaith ar ddiwedd blwyddyn, ac weithiau ar ganol 
blwyddyn, os tybiant fod y gwaith a wna adran arall y dosbarth 
ar adeg y wers Gymraeg yn fwy dyddorol na’r hyn a wnant 
hwy, neu os tybiant fod yr amgylchiadau y gweithia’r adran 
honno o danynt yn fwy cysurus na’r eiddynt hwy. Effaith 
hyn yw gwanhau’r dosbarth Cymraeg o un tymor i’ Ilall, nes 
ei wneuthur yn rhy eiddilifyw. I wrthweithio’r dylanwadau 
hyn, dylai’r awdurdodau lleol rybuddio’r prifathro i beidio a 

chaniatauineb a ddechreuai gyda’r Gymraeg dynnu’n ol heb 
resymau cryf a phendant ;a’i gyfarwyddo i drefnu mai gwaith 
ychwanegol mewn Saesneg a fyddai-dan sylw’r adran arall ar 
adeg y gwersi Cymraeg, fel nad amddifedid plant yr adran 
Gymreig o wersi poblogaidd, megis canu neu lunio, nac 0 un- 
rhyw ran o bwne pwysig, fel hanes neu rifo, y dylent gael cystal 
manteision a’r plant ereill i yngydnabyddu 4g ef. 

Wrth geisio osgoi’r drefn wirfoddol, a chadw ar yr un pryd 
rhag rhoddi esgus i’r “‘ cynilwyr ” i godi yn erbyn eu cynllun, 
syrthiodd pwyllgor addysg Casnewydd-ar-Wysg i amryfusedd 
o nodwedd arall tua mis neu ddau yn ol. Pleidleisiodd 
mwyatrif y rhieni dros gael Cymraeg yn yr ysgolion ; a phender- 
fynwyd gorchymyn dysgu’r iaith i bob plentyn yn yr holl sa- 
fonau, ond i beidio a rhoddi mwy nag un wers o hanner awr i 
unrhyw ddosbarth mewn wythnos. Y mae’n debyg fod ar y 
pwyligor ofn digio, nid yn unig y “cynilwyr,”’ na fynnant 
gyflogi ychwaneg o athrawon, ond hefyd yr “ athrawegwyr ” 
sydd yn barod o hyd i haeru os sonnir am bwne newydd, fod y 
pynciau sydd ar y daflen eisoes yn rhy drwm ac ynrhy luosog. 
Ond anwybydda’r trefniant a fabwysiadwyd gan awdurdodau 
Casnewydd un o brif ddeddfau addysg, sef mai trwy ymar- 
feriad cyson a mynych yn unig y mae dysgu unrhyw gelfyddyd 
y dymunir ei defnyddio gyda medr a rhwyddineb. Celfyddyd 
felly yw iaith ; ac y mae’n dra thebyg y dysgai plant Casnewydd 
Gymraeg lawn cystal trwy dderbyn gwers o hanner awr bob 
dydd am flwyddyn yn y safon olaf, ag a wnant trwy dderbyn 
gwers felly unwaith yr wythnos am saith mlynedd yn yr holl 
safonau. Dyddorol, er hynny, yw gweled y gwahanol awdur- 
dodau yn gwneuthur prawf ar drefniadau amrywiol am y rhydd 
hynny obaith y ceir gafael ryw ddydd ar y drefn fwyaf pwrpasol 
iateb y diben. Ond ffordd ragorach i ddarganfod y trefniadau 
goreu a fyddai sefydlu ysgolion i wneuthur arbrofion o’r natur 
yma mewn cysylltiad ag adrannau Athraweg y colegau cenedl- 
aethol. Pe gwnelid hynny, ceid gafael yn y cynlluniau goreu 
gyda mwy o sicrwydd, ac mewn byrrach amser, ac arbedid 
Nawer o drafferth a chost ddianghenrhaid. 

(6) Prif fai y byrddau arholi yw ymddwyn at y Gymraeg 
fel at iaith estronol a gwrthod ei gosod ar yr un safle a’r Saesneg. 
Pwne gwirfoddol yw’r Gymraeg yn arholiad ymaelodi Prifysgol 
Cymru, tra mae Saesneg a Lladin yn orfodol ar bob ymgeisydd. 
Yn yr iaith Saesneg hefyd y rhoddir y gofyniadau, ac y dis- 
gwylir cael yr atebion yn yr arholiad hwn ac yn arholiadau’r 
Bwrdd Canol. Y mae’r trefniadau hyn 0 eiddo’r byrddau arholi 
yn arwydd ac yn achos o’r diffygion sydd yng ngwaith yr ys- 
golion; ac nid oes amheuaeth nad un o’r ffyrdd mwyaf eff- 
elthiol at sicrhau diwygiad mewn dulliau addysgu yw cymell yr 
arholwyr i ymddiwygio ynghyntaf. Ni fyddai, yn ddiau, 
nemawr o rwystr ar ffordd diwygio ffurf y papurau arhoh, 
oblegid y mae’r arholwyr eisoes yn hollol gymwys i osod eu 
gofyniadau ar y Gymraeg yn jr iaith ei hun, a_ byddai’r 
ysgolion hefyd ar ol blwyddyn neu ddwy, yn alluog i gyf- 
Iwyno am arholiad ddisgyblion a fyddai’n barod ac yn fodlon i 
ateb yr holl ofyniadau trwy’r Gymraeg. Yr anhawster mawr 
yw trefnu ffordd i roddi ir Gymraeg safle mor anrhydeddus 
a’r Saesneg ar raglen yr arholiad, a hynny oherwydd nifer 
yr ieithoedd ereill y mynnir eu dysgu. Pe gwnelid Cymraeg 
yn orfodol fel Saesneg, byddai’n rhaid gollwng gafael naill ai 
mewn Lladin neu mewn iaith estronol ddiweddar ; a’r effaith a 
fyddai codi gwrthwynebiad naill ai ymhlith y rhai a ddaliant 
wrth draddodiad yr hen ysgolion gramadeg am werth arbennig 
Lladin fel “‘ disgyblaeth feddyliol ”’ neu ymhlith y rhai a fynn- 
ant ddysgu Firangeg oherwydd ei “ boneddigeiddrwydd,”’ ac 
Elimyneg neu Yspaeneg oherwydd eu gwerth gwyddonol neu 
fasnachol. Effaith arall gwneuthur Cymraeg yn orfodol a 
fyddai ffyrnigo’r Saeson unieithog sydd yn byw yn ein mysg, 
ond a wrthodant wneuthur unrhyw ymgais i ymgydnabyddu a’n 
laith. Yr unig ffordd i ddyfod dros yr anhawster yw newid y 
rheol sydd yn gofyn am Ladin a Saesneg oddiwrth bob ym- 
geisydd am aelodaeth yn y Brifysgol, a rhoddi caniatad iddynt 
gyflwyno unrhyw ddwy iaith os byddai Cymraeg neu Saesneg 
ynunohonynt. Ond efallai na ellir gollwng gafael yn y Saesneg 
fel iaith orfodol, oherwydd y cytundebau sydd rhwng y 
byrddau arholi Cymreig a’r byrddau Prydeinig ereill 1 gyd- 

nabod tystysgrifau ei gilydd. Ond ni ellir rhoddi y rheswm 
hwn dros ddal wrth y Lladin, oblegid Prifysgol Cymru yw’r unig 
un bron o’r Prifysgolion dione sydd yn hawlio’r pwne yma 
cyn y gellir ymaelodi ynddynt. Pe gellid darbwyllo awdur- 
dodau ceidwadol y Brifysgol Gymreig nad oes rhinwedd addysg- 
ol arbennig mewn gramadeg Lladin, a chael ganddynt ddaros- 
twng yr iaith honno ir un safle ag a roddir iddi yn arholiad 
ymaelodi Prifysgol Llundain, er enghraifft, byddai bri mawr yn 


bur fuan ar efrydu’r Gymraeg yn holl ysgolion y parthau gwled- 


ig, a chynyddai ei phoblogrwydd hefyd yn ysgolion y trefi. 
Y ffordd oreu 1 ddyfod a hyn i ben yw 1 holl athrawon Cym- 
raeg yr ysgolion a’r colegau ymuno @’1 gilydd 1 hawlio i'w pwne 
well chware teg oddiwrth yr awdurdodau arholi. Dylent ym- 
ffurfio yn gynghrair cryf 1 alw sylw’r cyhoedd at y safle isel a 
roddir i’r Gymraeg yn arholiad cyntaf Prifysgol ei gwlad ei hun. 
Gallent ddangos yn eglur mai’r garreg rwystr ar ffordd y Gym- 
raeg ywr Lladin, ac mai ar athroniaeth addysgol a ddyfeisiwyd 


yn y ddeunawfed ganrif ac a wrth-brofwyd yn chwarter olaf y 


bedwaredd ganrif ar bymtheg y ceisir sylfaenu hawl y Lladin i’r 
safle aroddir iddi. Dylid mynnu diorseddu’r Lladin, a rhoddi’r 
lle yn rhydd; a dylid gwrthdystio mewn modd pendant yn 
erbyn yr arferiad o ymddwyn at y Gymraeg fel at iaith estronol, 
a hawlio arholiad ynddi o’r un nodwedd a’r arholiad a roddir 
mewn Saesneg. 

(3) Y trydydd achos 1’r diffyg yng ngwaith yr ysgolion mewn 
Cymraeg yw na chymer yr athrawon olwg digon eang ar eu 
dyledswyddau ac na ddefnyddiant y dulliau mwyaf effeithiol o 
hyfforddi. Tuedd bur gyfiredin yn eu plith yw edrych yn unig 
ar agwedd ieithegol eu gwaith ac anwybyddu’r ochr genedlaeth- 
- ola chymdeithasol ; ac o fewn y cylch cyfyng hwnnw ceir rhai 
yn pwysleisio un pwynt ac ereill yn pwysleisio pwynt arall. 
Yr egwyddor fawr y dylai pob athro mewn iaith ei chadw mewn 
cof yw hon: fod dwy ochr hanfodol i’w waith, a dim ond 
dwy, sef (i.) dysgu’r plant i ddeall yr iaith yn drwyadl fel cyf- 
rwng i dderbyn argraffiadau trwy’r glust neu’r Ilygad am yr 
hyn a synia ac a deimla pobl ereill ; ac (i1.) dysgu’r plant i ddefn- 
yddio’r iaith yn fedrus fel cyfrwng 1 gyfleu i ereill ar dafod neu ar 

bapur yr hyn a syniant neu a deimlant hwy eu hunain. Gellid 
galw un ochr yn ochr oddefol, a’r Ilall yn ochr weithredol ; ac 
ni ddylid ystyried unrhyw gwrs mewn iaith yn gyflawn oni 
ofala yn ffyddlon am bob un ohonynt, ac oni bydd pob rhan 
ohono yn cynorthwyo mewn rhyw fodd neu’i gilydd at wneuthur 
y naill ochr neu’r Ilall yn fwy effeithiol. 

Nid yw’n hawdd dywedyd i ba un o’r ddwy ochr y perthyn y 
gwersi cyntaf a roddir mewn taith, gan nad ydynt ond rhydd- 
ymddiddan rhwng yr athro a’r plant ar bynciau yr hoffa’r 
plant siarad arnynt. Cyfunir y ddwy ochr yn yr un wers; 
ond ni bydd Ilwyddiant oni chofia’r athro am fodolaeth y naill 
yn ogystal a’r llall. Y mae’n haws gwahaniaethu rhwng y 
ddwy ochr pan ddechreua’r athro adrodd wrth y plant chwedlau 
mewn rhyddiaith a chan, er mwyn cael ganddynt eu hail- 
adrodd wrtho yntau. Ond trwy’r glust a’r tafod yn unig y 
gweithredir yn yr ymarferiadau hyn, a chyn y gellir ymgyd- 
nabyddu a’r ddwy ochr yn eu ffurfiau uchaf, rhaid dysgu el- 
fennau dwy gelfyddyd beiriannol a weithredant yn bennaf 
trwy’r llaw a’r llygaid. Y celfyddydau hyn ydyw yserifennu 
a darllen—y naill yn golygu ffurfio a’r law arwyddion ar bapur 1 
gyfleu seiniau’r iaith ’r meddwl heb gymorth oddiwrth y tafod, 
a’ llall yn golygu amgyffred ystyr y cyfryw arwyddion trwy 
gyirwng y llygad heb gymorth oddiwrth y glust. Perygl ath- 
rawon yr ysgolion elfennol yw anghofio mai celfyddydau difudd 
ywr rhai hyn oni ddefnyddir hwy yn ddiymdroi at ddibenion 
uwch, sef casglu gwybodaeth a gwerthfawrogi llenyddiaeth ar y 
naill law, a throsglwyddo syniadau a datgan barn a theimlad ar 
y llaw arall. Ac y mae’n bwysig talu sylw ynglyn ag yserif- 
ennu ir gelfyddyd o sillafu. Tybia rhai y gall unrhyw un a 
fedr ddarllen Cymraeg ei sillafu’n gywir wrth ysgrifennu, heb 
drafferth o gwbhl. Ond camgymeriad dybryd ywhyn. Ynwiry, 
y mae’n amheus a fedr neb ddysgu sillafu trwy’r llygad yn unig, 
oblegid peth sydd yn perthyn ir gelfyddyd o ysgrifennu yw 
sillafu, ac nid i’r gelfyddyd o ddarllen. Er enghraifft, y mae’n 
well gan lawer hen Gymro yn y wlad, na fynn ddarllen dim ond y 
Beibl Cymraeg a’r Faner, ysgrifennu pwt o lythyr at ei fab yn 
Saesneg, am, medd ef, na ddysgodd sillafu Cymraeg erioed. 

Dysgu darllen Cymraeg yn unig a wnaeth yn yr Ysgol Sul, — 
eithr dysgodd sillafu ychydig o Saesneg wrth ei hysgrifennu yn 
yr ysgol feunyddiol. Ond os caiff sillafu rhy fach o le yn yt 
ysgolion, caiff gramadeg, o rywfath, ormod ole. Gwyddor yw 
gramadeg sydd yn cysylltu dwy ochr iaith wrth ei gilydd. 
Casgliad trefnus ydyw o wybodaeth am y ffurfiau a gymer yr 
iaith yng ngweithiau’r awduron goreu, ond nid oes ystyr na 
budd mewn casgliad o’r fath oni bydd ynddo enghreifftiau a 
gwersi ymarferol yn ogystal a rheolau at gyfarwyddo plant yr 
ysgolion sut 1 ysgrifennu’r iaith mewn modd cywir a phur, 
Ac amod gwneuthur defnydd da o gasgliad o’r fath—ac y mae 
ei fawr angen arnom—yw bod yr ysgolorion yn gyfarwydd 
ymlaen llaw 4’r awduron y dyfynna’r gramadegydd o’u gwaith. 

Os edrychir ar waith yr ysgolion yng ngoleuni’r ystyriaethau 
hyn, gwelir eu bod yn colli mewn llawer man. Yn ysgolion 
elfennol y parthau gwledig, esgeulusir ochr mynegiant bron yn 
Ilwyr, am y tybia’r athrawon nad oes eisieu trafferthu ynghylch 
dysgu’r plant i siarad yn y Gymraeg am mai hi yw eu hiaith 
gynefin, ac am y credant y gall plant gyfansoddi heb gyfar- 
wyddyd os cant eu dysgu i ddarllen. Ond y mae’r ymdrech 
fawr a wneir yn Lloegr, yn yr Almaen, ac yn Ffraine yn bennaf 
oll, iroddi ymarferiadau ffurfiol 1 blant yr ysgolion yn y gwaith 
o siarad ac ysgrifennu eu hiaith frodorol, yn brawf eglur na 
ellir ymddiried y pethau hyn i flawd lawer yn hwy ynglyn 4’r 
Gymraeg. Yn ysgolion elfennol y trefi, y duedd yw aros yn 
rhy hir gyda’r ymddiddan syml cyntaf am bethau cyffredin a 
ddanghosir yn sylweddol neu mewn darlun. Ac y mae’n flin 
meddwl mai trwy gyfieithu geiriau a brawddegau o’r Saesneg 
y ceisir cael gan y plant ymddiddan yn y Gymraeg hyd yn oed 
amy pethauhyn. Dylid osgoi cyfierthu hyd byth y medrir, am 
mai effaith’r yw rhoddi rhwydd hynt i’r meddwl i ddychwelyd 
at ei ffordd gynefin 0’i fynegi ei hun, ac i ddiffygio yn yr ym- 
drech i feistroli’r cyirwng newydd. Er mwyn gwneuthur 
chware teg a’r cynllun, rhaid i’r athro ar y dechreu gyfyngu ei 
siarad at eiriau y gellir arwyddo eu hystyr tiwy estyn llaw neu 
symud lle. Gydag amser, bydd yn hawdd eangu cylch yr 
ymddiddan i gynnwys geiriau o nodwedd ddansoddol, a dangos 

eu hystyr trwy eu cysylltu, mewn amrywiol frawddegau, 4 
geiriau sydd eisoes yn ddealledig. Diau y metha Iawer o’r 
plant ymgadw rhag cyfieithu yn anymwybodol ar y dechreu ; 
ond os ymgedwir rhag llefaru’r gair yn yr iaith arferol, ni bydd 
llawer oniwed. Yny mynegiant y mae’r drwg, oblegid os dech- 
reuir ei ganiatau fe dyf yn arferiad nes tynnu’r sylw oddiar y 
gwir amcan, a gwastraffu’r amser y dylid ei gyflwyno’n llwyr a 
hollol at ymarfer 4’r iaith newydd ei hun. Cyn myned o’r rhai 
a ddysg Gymraeg yn ysgolion y trefi trwy’r bumed safon—hyd 
yn oed os na ddechreuant ddysgu Cymraeg cyn dyfod i’r bed- 
waredd safon—dylent allu deall pob math 0 siarad cyffredin yn 
yr iaith, a chymryd rhan eu hunain mewn ymddiddan difyfyr 
syml. Dylent hefyd allu darllen ac ysgrifennu yn ddeallus a 
chywir frawddegau cyffelyb i’r rhai a ddefnyddiant yn eu siarad. 
Yn y ddwy safon uchaf, y gwaith a fyddai goruwch-adeiladu 
ar y seiliau hyn, a rhoddi ir ysgolorion gyfleusterau i ennill 
hyder a medr ychwanegol yn y defnydd a wnant o’r iaith fel 
cyirwng mynegiant, ac i ddatblygu archwaeth at rai o felysion 
el llenyddiaeth. 

Yn yr ysgolion canol, rhoddir gormod o le i ramadeg ffurfiol 
noeth ac i gyfieithu, a rhy fach 0 lei astudiaeth o geinion llén, ac 
i gyfansoddi gwreiddiol yn ol arddull yr awduron goreu. Y mae 
elsieu i'r ysgolion canol, fel yr ysgolion elfennol, roddi’r holl 
wersi ar y Gymraeg trwyr Gymraeg. Cydnabyddir yr eg- 
wyddor hon ganddynt eisoes yn lled gyffredinol gyda golwg 
ar ieithoedd estronol diweddar. Wrth ddarllen llyfrau 
Ffrengig neu Ellmynig, ceisir yn yr ysgolion goreu drafod eu 
sylwedd a’u harddull yn yr iaith yr ysgrifennwyd hwynt ynddi 
heb gymorth oddiwrth gyfieithu. Ceisir cyfansoddi hefyd yn 
uniongyrchol yn yr iaith estronol, a chywiro’r gwallau trwy 
gyfeirio at reolau gramadeg a fynegir trwy gyfrwng yr iaith ei 
hun. Ac os gwneir hyn gydag iaith estronol, pa faint mwy yw 
rhwymedigaeth, a pha faint llai yw'r drafferth ’'w wneuthur 
gydag iaith frodorol? Ond tra cedwir yr arholiadau mewn 
_ Cymraeg yn eu ffurf bresennol, bydd yn rhaid rhoddi peth ym- 
arferiad yn y gelfyddyd o gyfieithu. Ac yn wir y mae’n rhaid 
cydnabod ei bod yn gelfyddyd ddyddorol iawn i’r sawl sydd wedi 

meistroli dwy iaith i raddau cymhedrol ac yn dewis cael prawi 
ar ei allu i ddefnyddio priod-ddulliau’r naill pan gyflwynir y 
syniadau iddo yn niwyg y llall. Eithr gwaith peryglus yw rr 
neb nad yw’n ddigon cynefin a’r ail iaith ’'w defnyddio yn 
rhwydd. Mynn priod-ddulliau’r gref ymwthio 1 mewn ir 
wan, ac effeithia priod-ddulliau’r wan er niwed hyd yn oed ar y 
gref. Niellir cymeradwyo cyfieithu chwaith fel prawf ar werth- 
fawrogiad yr arholedig o ragoriaethau llenyddol yr iaith y cyf- 
ieithir ohoni, oblegid y mae prydferthwch darn o lenyddiaeth 


ynghlwm mor dynn wrth yr iaith yr ysgrifennwyd ef ynddi fel 


mai rhwystr ac nid cymorth yw gofyn am gyfieithiad—a 
hwnnw’n un trwsgl ar y goreu—ohono i 1aith arall. Nid trwy 
ofyni’n hysgolorion gyfieithu i’r Saesneg y clasuron Cymreig a 
ddarllenant, na thrwy beri iddynt bentyrru yn y cof gasgliad 
o nodiadau dysgedig ar ramadeg y clasuron hyn ac ar darddiad 
a hanes y geiriau a gynwysant, y mae creu yn eu meddyliau 
werthfawrogiad ohonynt; ond yn hytrach trwy ddangos 
iddynt y ffordd i ddarllen y llyfrau mewn cydymdeimlad ag 
ysbryd eu hawduron, a thrwy eu harwain i drafod eu cynnwys 
mewn modd trwyadl a theg, ac1 olrhain i’w tarddle brydferthion 
eu harddull. Ped ymdrechid gwneuthur hyn oll yn y Gymraeg 
ei hun, yr effaith a fyddai nid yn unig ychwanegu at allu’r ys- 
golorion i ddefnyddio’r iaith mewn siarad ac mewn yserifennu, 
ond hefyd meithrin ynddynt chwaeth bur at yr aruchel a’r 
cain, a’u symbylu i geisio dyfod yn debyg i'r hyn a edmygant. 

Y mae gan golegau’r Brifysgol hefyd beth lle i ddiwygio 
ynglyn a’u dull o hyfforddi’r myfyrwyr a gymer Gymraeg ar ol 
ymaelodi. Wrth gwrs, nid ywr Gymraeg yn bwne gorfodol ar 
neb sydd yn cymryd arholiadau’r Brifysgol am y radd 0 B.A., ac 


ni fyddai yn iawn ei gwneuthur, am mai perffaith ryddid sydd- 


yn gweddu gyda golwg ar ddewis pynciau efrydu mewn Prif- 
ysgol werinol fel Prifysgol Cymru. Felly nid trwy newid 
rheolau’r Brifysgol y mae cymell myfyrwyr i ymgymryd: ag 
astudio’r Gymraeg yn y Colegau, eithr trwy roddi’r pwys priodol 
ar yr iaith yn ein bywyd cenedlaethol ac yn ein hysgolion is- 
raddol. Trwy hyn yn unig y gellir creu yn ein myfyrwyr 
awydd cryf am wybod rhagor o gyfrinion yr iaith nag a ddysg- 

ant yn eu cartrefi, a rhoddi iddynt obaith am gyfle 1 wneuthur 
defnydd o’u gwybodaeth ychwanegol ar ol iddynt raddio. 
Ond yn y cyfamser, y mae’n bwysig fod yr ychydig a gymer 
Gymraeg ar hyn o bryd yn cael eu hyfforddi trwy’r dulliau 
goreu, oblegid yn ol yr esiampla gant yn y Colegau y byddant 
hwythau yn eu tro yn addysgu eu dosbarthiadau yn yr ysgolion 
is. Yn ddiameu, fe ddylai’r athrawon Cymraeg yn y Colegau 
cenedlaethol ddarlithio ar yr iaith, ac yn enwedig ar ei llen- 
yddiaeth, trwyddi hieihun. Nid iaith y Gymdeithas Gymreig 
sydd yn cyfarfod unwaith yn y mis, eithr iaith y dosbarth 
Cymraeg sydd yn cyfarfod bob dydd, a ddylai’r Gymraeg fod. 
Gwir mai Saesneg gan mwyaf a ddefnyddir gan yr athrawon 
hynny yn y Brifysgol a ddarlithiant ar yr ieithoedd hen a di- 
weddar; eithr y driniaeth briodol ’r Gymraeg ym Mhrifysgol 
Cymru yw’ driniaeth a gaiff y Saesneg ei hun ynddi, ac nid y 
driniaeth a gaiff ietthoedd y Cyfandir. Rhaid sylweddoli yn y 
Brifysgol, yn anad unlle, nad dysgu rheolau cywrain gramadeg y 
Gymraeg, a chwilio am darddiad ei geiriau ydyw ei deall, nad 
cyfieithu ohoni ir Saesneg yw bod yn fedrus ynddi, ac nad 
gwybod hanes ei llenorion yw gwerthfawrogi ei llén. Gall 
hanner Sais fyned trwy brawf yn y pethau yna gyda rhwysg ; ac 
y mae’n amheus a fyddai diffyg teilyngdod yn y traethawd 
- ffurfiol a osodir i'w ysgrifennu yn yr iaith Gymraeg yn ddigon o 
achos i’w rwystro 1 ennill ei radd, os byddai ei gyfieithu i’r 
Saesneg, a’1 wybodaeth o hanes llenyddiaeth ac o hanes gra- 
madeg yn foddhaol. Y mae trech mantais gan athrawon y 
Colegau i ddiwygio eu dulliau o hyfforddi nag sydd gan ath- 
rawon yr Ysgolion Canol, am mai hwy sydd yn rheoli arholiadau 
y Brifysgol yn y pwne y darlithiant arno. Felly, pe cymerai 
athrawon Cymraeg y colegau olwg hael genedlaethol ar eu 
pwnce, gellid newid ansawdd yr arholiadau heb fawr o drafferth. 
Ac wedi cael gwell dulliau hyfforddi ac arholi mewn Cymraeg 
yng ngholegau’r Brifysgol, trosglwyddid hwy yn fuan gan y 
graddedigion newydd ir ysgolion canol, ac i’r ysgolion elfennol. 
Wedi cyrraedd o’r dulliau newydd i’r ysgolion elfennol, dech- 
reuai’r dylanwad ad-weithio ei ffordd yn ol drachefn i’r cyfeiriad 
arall, gan roddi i’r ysgolion canol ac i golegau’r Brifysgol, y 

naill ar ol y Hall, ddisgyblion mwy cymwys o hyd 1 gymryd eu 
haddysgu yn briodol. 

Effaith hyn oll a fyddai magu yng Nghymru ddosbarth cryf a 
Iluosog o bobl a fedrai gydymdeimlo 4 phob math o geinder ac 
arddunedd, a gwahaniaethu yn ddiffael rhnwng y drwg a’r da yn 
nhiriogaeth celfyddyd a llén. Teimlai’r cyhoeddwyr hefyd 
yn fuan oddiwrth effeithiau’r mudiad, ac nid argraffent ddim 
at wasanaeth pobl mewn oed na phlant, ond a fyddai o ansawdd 
weddol uchel. Ac nid ar yr ochr oddefol yn unig y byddai 
gwelliant. Trwy gynysgaeddu’r plant yn yr ysgolion 4 gwy- 
bodaeth drwyadl am hanes eu gwlad, a thrwytho eu meddyliau 
ym mhrydferthion ei llén, cynyrchid dylanwad a’u symbylai i 
geisio bod o wasanaeth i’w gwlad ar ol gorfien eu gyrfa addysg- 
ol; abyddai gobaith wedyn am leddfu peth ar y chwerwder a’r 
surni sydd ar hyn o bryd yn rhy nodweddiadol o’n bywyd 
cyhoeddus, ac am osod sylfaen yr undeb brawdgarol y mae 
arnom gymaint o’1 angen. 


Caerdydd. CALEB REES. 

Calon lan yn lawn daioni, 
‘Tecach yw na’r lili dlos ; 
Dim ond calon lan all ganu— 

Canu’r dydd, a chanu’r nos. 


ee oedd y bore y sonnir am dano yn fore braf odiaeth yn 

nechreu Mai; pob aderyn yn y lIlwyn yn canu, pa un 
bynnag a oedd rhywun yn gwrando arno ai peidio; yr Wyn 
bach yn ymgasglu ar ben y bryn bob yn ddau ac yn dri, yna yn 
sydyn yn lluchio’u sodlau i’r awyr a flwrdd a nhw, ond yn ym- 
lonyddu yr un mor sydyn drachefn; afon Alwen yn ym- 
ddolennu drwy’r dyfiryn cul, weithiau’n gorffwys yng ngwely’r 
Ilyn, bryd arall yn prysuro rhwng y lIlwyni coed, a phob amser 
yn ymdaith tan ganu. Afon Alwen fach! hawdd y gelli di 
ganu, ymhell o “swn y boen sy yn y byd.”” Hawdd y gelli di 
ganu wrth fynd ar i lawr. 

Ond gwelaf fod perygl i mi golli pen fy stori wrth ymdaith yn 
ddiamcan fel hyn; a pheth difrifol yw colli pen y llnyn. 
Dyna beth ddigwyddodd i’r pregethwr hwnnw druan. Meth- 
odd a chael gafael ar ben ei bregeth fel arfer; ac mewn Ilai na 
phum munud ar gloc y capel yr oedd wedi llwyr ddihysbyddu 
ei destun. Edrychai pawb ar ei gilydd mewn syndod. Sych- 
odd yntau ei chwys; trodd i’r drydedd salm ar hugain; yno 
gwelodd adnod a chanddo bregeth arni. 

* Wel, gyfeillion,’’ meddai, “‘ hwyrach mai’r peth goreu 0 dan 
yr amgyichiadau yw i mi ail dextio.” Ac felly fu. 

A diau mai’r peth goreu allaf finnau eu wneuthur yn awr yw 
ail dextio. Dywedyd yr oeddwn ddiwrnod mor braf oedd hi 
rywbryd yn niwedd Ebrill neu ddechreu Mai, 18—, pan glybu- 
wyd y gog y tro cyntaf y flwyddyn honno yn ardal Glan Alwen. 
A chlybuwyd rhywheth arall hefyd am y tro cyntaf y bore 
hwnnw ar aelwyd hen amaethdy Tan y Fron—rhywbeth a 
barodd lawenydd i bawb drwy’r ty, ond a siriolodd galon y fam 
yn fwy na’r gweddill oll gyda’i gilydd. Nichlywsid cri baban 

Oyf. I, Rhif 4. 17 

bach ar yr aelwyd er yn agos i hanner can mlynedd. Ond pan 
ddaeth y bychan hwn cafodd groeso mawr. Cyn pen yr 
wythnos yr oedd pawb yn dotio ato, a chyn pen y mis yr oedd 
popeth yn y ty yn gorfod rhoi ffordd iddo. Un o’r rhai oedd 
wedi gwirioni fwyaf oedd Nain. Yr oedd hi yn nain i fam y 
babi, petai waeth ; ond Nain y gelwid hi gan bawb. Nid oedd 
hi ei hunan yn cyfaddef 0 gwbl ei bod yn hen—“ dechreu mynd 
ioed” yr oedd, meddai hi. ‘‘ Wyth fydda i y tro nesa,” ebe 
hi; gan led-awgrymu nad oedd wyth a phedwar ugain nac yma 
nac acw. Ond yr oedd Nain er hynny dipyn yn fiwndrus ar 
brydiau. Fel y gwelwyd piser ambell dro ar ol hir wasanaeth 
yn gwisgo’n dwill, a’r d¥r yn colli; felly am Nain; yr oedd ei 
meddwl hithau o’r diwedd wedi gwisgo’n dyllau mewn mannau. 
Mae gennyf gof plentyn cael fy anfon gan fy mam ar negesi 
Dan y Fron tua’r adeg yma. Euthum at y drws, a churais yn 
ysgafn, gan ddisgwyl clywed y gwahoddiad arferol, “ Dowch i 
mewn.” Ond er curo ddwywaith a thair, a hynny yn drym- 
ach, drymach, nid oedd neb yn ateb. O’r diwedd, mentrais 
godi’r glicied, a cherddaisimewn ynaraf. Ar yr aelwyd gwelais 
Nain yn siglo crud Gwilym bach. Ychydig o sylw a gymerodd 
hi o’m dyfodiad, a methais a chael nemor o drefn ar ei sgwrs er 
ei bod yn mwmian rhywbeth yn ddi-baid. Yn y man, daeth y 
fam i’r ty, a chododd y babii mi gael ei weled a’1 gusanu (ond 
ofnaf mai trwsgl iawn y gwneuthum fyrhan). Er fod y bychan 
ym mreichiau ei fam ers tua chwarter awr bellach, eto sylwais 
fod Nain yn para isiglo’r crud! Wrth fy ngweld yn synnu at 
hyn, sibrydodd y fam wrthyf mai felly y byddai beunydd. 
Pan adroddais y stori ar ol cyrraedd adre, clywais adrodd 
hanesyn arallam Naina’r babi. Ymddengysi Wr a gwraig Tan 
y Fron gael braw mawr rhwng dau a thri o’r gloch ryw fore tua’r 
adeg honno, pan gawsant fod gwely bach Nain yn wag. Ond 
ar ol chwilio, cawsant hi yn y gegin wedi gwisgo am dani fel 
arfer, wedi cynnu clamp o dan, wedi goleu cannwyll, a hithau 
yn siglo’r crud gwag ar yr aelwyd. Yr hen greadures! Ac 
nid Nain oedd yr unig un oedd wedi gwirioni ar Gwilym. Nid 
oedd tad y plentyn nemor gwell. Ond fe ddylid cofio hyn: er 
mai y “ gwr ifanc”’ y gelwid ef ddydd ei briodas ddwy flynedd 

cynt, “yr hen lanc ” oedd ei enw gan bawb y diwrnod cyn y 
briodas. Felly yr oedd cryn lawer o “ ffoledd hen” yn ei 
anwyldeb ef tuag at ei gyntaf-anedig. Am y fam—wel, yr 
oedd hi fel pob mam, ond ei bod gryn lawer yn waeth. 

Hawdd deall felly 1 Wilym bach gael pob chware teg ar 
gychwyneiyrfa. Pauna gafodd ormod o foethau ac 0’i ffordd 
ei hun fel yr unig blentyn sydd fater nad oes cymaint o sicrwydd 
yneigylch. Tyfodd1ifyny yn hogyn glandeg, cryf, ac ysgafn- 
droed. Pan yn ddeuddeg oed, gallai chware marbles a’r goreu 
yn yr ysgol—a chware cecri hefyd. Nid anfynych y gwelid ef 
ym misoedd yr haf a’1 lewys yn wlybion hyd at ei geseiliau, 
wedi bod yn pysgota o dan y cerrig mawr yn yr afon. Yn wir, 
llithrodd ei hunan i’r afon lawer tro wrth ymladd i ddal brithyll. 
Ar un 0’r achlysuron hyn syrthiodd 1 ddwfr dwfn, ond yr oedd y 
brithyll, serch hynny, yn ddiogel yn ei law pan ymlusgodd allan 
o'r liyn. z 

Hwyrach mai dyma’r lle goreu 1 gydnabod nad oedd Gwilym 
yn hogyn mor dda bob amser ag y buasid yn dymuno. Bach- 
gen blysig, nwydwyllt oedd wrth natur. Parai hyn ofid i'w 
fam a phryder i’w dad. Ond 0’i iawn drin, yr oedd Jlanerchau 
tyner odiaeth yng nghalon Gwilym. Yr oedd ei gariad at ei 
fam yn ddihareb. Pan ddigid hi ganddo, byddai bron a thorri 
ei galon, a gwelid bob amser “ firwythau addas i edifeirwch ” 
yn ymddygiad Gwilym am ddyddiau lawer. 

Pan oedd yr hogyn oddeutu pedair ar ddeg oed, cynhaliwyd 
cymanfa ganu bwysig yng Ngherrig Oerion,—pentre cyfagos. 
Bu paratoi mawr ar ei chyfer yn yr holl ardaloedd cylchynol. 
Yn eu plith yr oedd ardal Glan Alwen. Dyma’r adeg y tynn- 
wyd sylw’r wlad gyntaf at lais rhagorol Gwilym Tan y Fron. 
Nid oedd neb yn yr ardal, nac, yn wir, yn holl gylch y gymanfa 
ganu, a llais mor swynol ag ef. Y nesaf ato hwyrach o ran 
melyster oedd Winnie Owen, Ty’n y Ffordd. Pleser digymysg i’r 
arweinydd yng Nglan Alwen oedd paratoi’r cér gogyfer a chy- 
manfa fawr Cerrig Oerion. O’r diwedd, y dydd hir-ddisgwyl- 
iedigaddaeth. Trefnid yn y capel lle y cynhelid y gymanfa fod 
plant pob ardal i gael eistedd gyda’i gilydd. Yr oedd gWr o 
fri wedi ei wahodd o belli arwain y gymanfa. Sylwodd hwnnw 

yn bur fuan fod yno un neu ddau o leisiau eithriadol yn y cor 
oedd yn y gongl bellaf, ar y ddehau; ac ar ambell nodyn pér, 
lle’r oedd y geiriau a’r gerddoriaeth yn galw am bwyslais, 
codai ei ddwy law i fyny fel arwydd i'r plant 1 aros ar y nodyn 
hwnnw nes y byddai syniad eithaf yr awdur wedi ei sylweddoli. 
Ar ddiwedd ambell dén fyddai wedi “‘ mynd ”’ yn dda, byddai 
owén foddhaus ar wyneb yr arweinydd, a dywedai gan bwyntio 
yn awgrymiadol at y gongl bellaf ar y ddehau, ‘“‘ Da, mhlant 1.” 
Y don olaf yng nghyfarfod yr hwyr oedd yr hen St. Peter, ar 
y geiriau, “‘O sancteiddia f’enaid, Arglwydd,”’ etc. Cododd yr 
hwyl i’w man uchaf oll yn ystod y datganiad hwn. A phan 
ddeuthpwyd at y bwrdwn, 
N’ad fi grwydro, 
; N’ad fl grwydro, 
Draw nac yma o fy Ile, 


bu raid ei ddyblu a’i dreblu. Nid oedd tan “ diwigiad Richard 
Owen ”’ wedi Ilwyr ddarfod o’r wlad, a chanwyd 
N’ad fi grwydro 


o leiaf hanner dwsin o weithiau cyn ymadael. Bu sén mawr 
am y gymanfa am wythnosau lawer. 

Er ei bod yn ymyl hanner nos pan gyrhaeddodd teulu Tan y 
Fron adre, yr oedd Marged Parry ar ei thraed yn eu disgwy]l, a . 
chafodd dal da am eu haros. Yr oedd Gwilym wedi ei lyncu 
gan y gymanfa. Adroddodd yr holl hanes i’w fam ; a chan fod 
Winnie a’i brawd wedi troi 1 mewn ar eu ffordd adre, gwnaeth 
Marged Parry rr ddau ganu’r geiriau 

N’ad fi grwydro, 

N’ad fi grwydro, 

Draw nac yma o fy lle, 

yn union fel y canesid hwy yn y gymanfa, gan ddyblu dro ar ol 
tro; achaed agos gymaint o hwyl ar aelwyd Tan y Fron aga 
gawsid yn y gymanfa yng Ngherrig Oerion. Erbyn y diwedd 
yr oedd llygaid y fam fel dwy ffynnon orlawn, ac ebe hi, mewn 
llais toredig, ‘‘ Wel, wyddoch chi be, mi rydech chi’n canu’n 
diws och dau ; da, mhlant i,” ond bychan y gwyddai beth oedd 
o flaen y ddau. 

Yn fuan ar ol hyn anfonwyd Gwilym at ei ewythr oedd yn 
fasnachwr Ilwyddiannus yn ‘Lerpwl. Nid cynt yr oedd yno 
nag y tynnwyd sylw’r cantorion at ei lais rhagorol. Gwelid 
el enw’n fuan iawn fel datgeiniad mewn cyngherddau Cymreig 
yn y ddinas, ac anfonai yntau’r newyddiadur adre er mwyn i’w 
fam gael gweld yr hanes. Mwyniant pennaf Marged Parry 
oedd darllen y paragraff drachefn a thrachefn. Wrth gwrs, yr 
oedd y llanc hyd yma heb gael yr hyfforddiant angenrheidiol 1 
wneuthur datgeiniad o fri. Ond chware teg i’w ewythr arian- 
gar, rhoddes 1 Wilym bob rhwydd-hynt i ymberffeithio, a 
thalodd yn ddirwenach bob cost i sicrhau y diwylliant uchaf yn 
bosibl iddo; a thrwy gyfarwyddyd a dylanwad y cerddor 
enwog hwnnw, Mr. Harold Evans, rhoed Gwilym, ar ben y 
Ilwybr serth, ond sicr 1 bob perchen talent, sydd yn arwain 1 
ben bryn enwogrwydd. Ac er fod y newyddiaduron a anfonid 
- bob wythnos, ac yn amlach na hynny, i Dan y Fron, yn awr 
mewn iaith nas deallid o gwbl gan Marged Parry, eto darllenai hi 
bob gair o’r hanes yn ei ffordd ei hun drosodd a throsodd dra- 
chefn. Ond y cwhl a ddeallid ganddi i sicrwydd oedd enw 
Gwilym. A dyna lle byddai yn edrych am yr enw; a phan 
ddeuai ar ei draws dywedai’n hyglyw ambell dro, “‘ Dyma fo! ” 
ac ymhellach ymlaen dywedai wedyn, “Dyma fol .... 
Dyma fo!.... Dyma fo eto!” 

Hawdd y gelli di, ddarllenydd, chwerthin am ei phen. 
Ond cofia dithau hyn—yr oedd Gwilym yn hoff odiaeth gan ei 
fam; hi oedd piau Gwilym bach. 

Mae pob Cymro sy’n gwybod am ddinas Llundain yn gwybod 
hefyd am yr aberth dirfawr a wneir gan y Cymry sy’n trigo ynoi 
adeiladu addoldai Cymreig, a chadw eu drysau’n agored i'w 
cydwladwyr hoff sy’n dyfod yno wrth y cannoedd bob blwyddyn 
—hbechgyn a genethod a fuasai’n mynd ar gyfeiliorn diadfer, rai 
ohonynt, oni buasai am gyfleusterau i addoli Duw yn iaith ac 
yn null eu tadau. Teithir milltiroedd lawer gan y rhai hyn 
ar draed neu mewn cerbydau ar y Sul, er mwyn cadw’r eglwysi 
Cymreig yn fyw yng ngwlad yr estron. Ceir un o’r addoldai 
cysegredig hyn yng nghymdogaeth Oxford Street. Bob nos 
Fawrth, cynhelir yma gyfarfod yn dechreu am wyth o'r gloch— 

cyfarfod gweddi un wythnos, a chyfeillach yr wythnos ddilynol. 
Noson y cyfarfod gweddi oedd yr un y cyfeirir ati yn awr. Nid 
oedd ond nifer bychan wedi dyfod ynghyd, ond yr oeddynt yn 
hufen y ffyddloniaid. Deg oedd eu nifer y noson hon—tri o 
frodyr a saith o chwiorydd, sef dwy wraig briod, pedair o 
enethod ieuainc mewn “‘ gwasanaeth,” a hospital nurse. Gwelir 
felly mai digon di-nod oedd y cyfarfod gweddi yn y capel bach. 
Eto yr oedd rhywbeth anghyffredin iawn yn y cwrdd. Clywid 
rhyw gryndod dieithr yn llais pob un o’r tri a gymerodd “‘ ran.” 
Bachgen ieuanc oedd newydd ail afael gyda chrefydd oedd yr 
olaf o’r tri. 


Dal fi, fy Nuw, dal fi ir lan, 
°N enwedig dal fi lle ’rwy’n wan 


oedd eiemynef. Ynasyrthiodd ar ei ddeulin o flaen y fainc, ac 
yn yr ymadroddion symlaf yn bosibl, tywalltodd ei galon ger 
bron Duw. Yr oedd y ffynhonnau wedi bod yn cronni’n 
raddol o ddechreu’r cyfarfod ; yn awr, torrodd yr argaeau. 
Ni chymerth y weddi ond pum munud ar ei heithaf; ond O, 
bum munud! Yna dywedodd yr hen flaenor anwyl oedd yn 
arwain fod y cyfarfod ar ben, os nad oedd gan un o’r chwiorydd 
bennill i’;w ganu cyn ymadael. Ar hyn, cododd y nurse ar ei 
thraed, ac mewn llais gwylaidd, tlws, lediodd yr hen bennill 
hwnnw—pennill a ganesid y nos Fawrth flaenorol o ran hynny ; 
ond heno yr oedd yr awyrgylch yn od o deneu :— 


O! sancteiddia f’enaid, Arglwydd, 
Ym mhob nwyd ac ym mhob dawn ; 
Rho egwyddor bur y nefoedd 
Yn fy ysbryd llesg yn llawn, 


a phan ddaeth at y,bwrdwn, methodd fynd ymlaen am ryw 
reswm, ond Ilwyddodd yn y man; 


N’ad fi grwydro, 
Draw nac yma o fy Ile. 


Ar ol ei ganu yn ddwys, a’i ddyblu ddwywaith, aeth y cwmni 
bach allan rr heol brysur. Ymddengys iddi fod yn glawio’n 
drwm yn ystod y cyfarfod, ac yr oedd un neu ddau o ddieithr- 

iaid wedi bod yn Ilechu ym mhorth y capel, ac un ohonynt, fel y 
_gwelwyd ar ol hynny, wedi bod yn gwrando 4’i holl enaid ar 
ganu’r dén ddiweddaf. Fel yr oedd y nurse ar ymadael, daeth 
hwnnw ymlaen a gofynnodd yn foesgar, ‘‘ Onid y chi ydi Miss 
Winnie Owen ?”’ 

“Te,” ebe hithau; ac ar darawiad ychwanegodd, ‘“O, 
Gwilym, y chi sy ma?” 

“Te, Winnie,” ebr yntau, gan estyn ei law iddi. 

Ymaflodd hithau ynddi yn dynn, gan ei hanghofio ei hun i 
ryw raddau. 

“Gwilym bach, y ma’n dda gen i’ch gweld chi,” ebe hi; 
*’roedd ych ffrindie i gyd wedi’ch colli chi es blynyddoedd. 
Welson ni ddim crybwylliad am danoch chi yn y papurau es na 
wn ipa bryd. Ble ’rydech chi wedi bod, Gwilym ? ” 

* Peidiwch a gofyn, Winnie,” ebr yntau. 

Sylwodd Winnie ar ei wedd a’i wisg. Nid oedd y naill na’r 
Nall yn hollol fel y dymunasai iddynt fod. 

“Sut y ma nhw yng Nglan Alwen ?” gofynnodd yn y man 
mewn llais crynedig. 

*“O, ma no lawer o gyfnewidiadau wedi cymryd lle yn ystod 
y blynyddoedd dweutha ma.. *Dwalad Llwyd wedi gladdu, a 
William Ellis ynifedd. ’Roedden nhw’n deyd yn y llythyr ges 
1 bore ddoe mai digon symol ydi’ch mam, Gwilym, es tro. Ma 
hi’n crigo’n arw yn ych cylch chi, fydda ’n meddwil.” 

Trodd Gwilym ei wyneb draw. Ond yn y man gofynnodd 
mewn acen doredig, ‘“‘ Be ddeyde mam pe bawn i’n mynd adre 1 
edrych am dani hi, Winnie ?”’ 

‘Be ddeyde hi, Gwilym ? Pam rydech chi’n gofyn y fath 
beth ? ” 

Nos drannoeth, cyrhaeddodd Gwilym Parry aelwyd Tan y 
Fron. 

Gormod 0 orchwy] i mi yw gallu disgrifio’r tyner, tyner. Ym- 
fodlonaf ar dynnu gorchudd gwyn dros gyfarfyddiad Gwilym 
a’i fam; a digon yw dywedyd iddo dreulio wythnos wrth 
erchwyn ei gwely, yn s6n yn fynych am gariad ac edifeirwch, ac 
yn canu rhai o hoff donau Marged Parry. Dechreuodd ei fam 
wella o’r awr honno allan, a chafodd fyw am lawer o flynydd- 

oedd ar ol hyn, a’r blynyddoedd hynny ymhlith y rhai ded- 
wyddaf yn ei hanes. 

Aeth Gwilym yn ol i Lundain, a phrofodd ymhen ychydig 
wythnosau ei fod yn ddyn sobr drachefn; ac yn un y gellid 
rhoddi yr ymddiriedaeth lwyraf ynddo i gadw ei gyhoeddiadau 
ym mhrif gyngherddau Llundain fel yn y dyddiau gynt. Cyn 
pen y flwyddyn yr oedd wedi dringo i binacl uwch 0 enwogrwydd 
na’r un y syrthiasai ohono. Dyma nodyn bychan o goloin 
gerddorol y Times i brofi ei adferiad : 

We welcome Mr. Gwilym Parry’s return and rejoice to find 
him in quite his best form. A feature of his recent perform- 


ances has been an exquisite touch of pathos and fervour 
which greatly enhances the charm of his renditions. 


Mae Nurse Owen wedi torri ei chysylltiad 4 Guy’s Hospital 
ers amryw flynyddoedd bellach, ac os nad yw’r darllenydd yn 
ddigon craff i ddyfalu beth a ddaeth ohoni, nid arnaf fi y mae’r 
bai. Ond gallaf ei gynorthwyo cyn belled a hyn—Pan yn 
canu, naill ai ym mro ei mebyd neu ynte yng nghyngherddau 
Cymreig Llundain, gwell yw ganddi bob amser gael ei had- 
nabod yn syml fel Nurse Winnie Owen nag ymfalchio fel Mrs. 
Gwilym Parry. Ac ymhlith tlodion Llundain, fe’i gwelir yn 
ddieithriad yng ngwisg yr Ysbyty, ac adwaenir hi ganddynt oll 
fel yr “ Hospital Nurse.” 

Am Gwilym Parry ei hun, bydd yn dda gan y darllenydd 
glywed ei fod yn gwefreiddio cyngherddau’r brif ddinas gy- 
maint ag erioed ; ac yn fynych, fynych yn rhoddi ei wasanaeth 
uchelbris yn rhad 1 achosion teilwng ; a bod ei gan, a’i ddatgan- 
iad ohoni, yn sefyll o hyd am yr hyn sydd fwyaf pur a dyrchafol. 
A phe digwyddai i rywun sy’n darllen y nodiadau hyn fod mor 
ffodus a gweld gWr bonheddig tal, golygus, rhadlon, yn pysgota 
ar hyd glannau afon Alwen ryw hirddydd haf, yn enwedig os 
clywai ef yn mwmian canu rhyw hen alaw Gymreig, gallai deim- 
lo’n sicr nad oedd wedi cwrdd 4 neb llai na Gwilym Parry; a 
gallai fod yr un mor sicr fod Mrs. Gwilym Parry heb fod ymhell. 


Upper Brighton. | R. H. JONES. 

Y MAE i'r dyfodol lawer agwedd gudd a chyfrin—tir rhy 

anhygyrch i farn a rheswm dreiddio i'w ddirgelion— 
ond nid oes a fynnom ni ond yn unig 4 thuedd amlwg datblygiad 
gwleidyddol gwledydd. 

Elfen bwysig heddyw yn ddiameu ydyw cydymdeimlad a 
gofal am ddeiliaid llai ffodus y Wladwriaeth—y claf, yr hen, a’r 
methedig. Canfyddir ar bob llaw awydd cryf i leihau cyni a 
helbul y tlawd, ac yn sicr ni bydd trai ar y sél a’r brwdfrydedd 
presennol dros welliant cymdeithasol. 

Ond y mae egwyddor arall, fu am adeg dan gwmwl, yn ail 
godi 1 fri y dyddiau hyn. Am hanner canrif ac ychwaneg, bu 
Prydain yn llawn sél dros egwyddor rhyddid ac annibyniaeth 
cenedl—yn gwylied gyda dyddordeb dwin, gyda gobaith, a 
chyda phryder, ymdrech Groeg, yr Eidal, a Hungary, ynghyd 4 
hanes Poland anffodus. Yn ddiweddarach, bu ymyriad Lloegr 
yn yr Aifft, y rhyfel yn Neheudir Affrig, a chynnydd galluoedd 
mawrion Ewrop, yn foddion i ddiffodd bron yn llwyr bob cyd- 
ymdeimlad 4 chenhedloedd bychain. Credid fod y dyfodol yn 
perthyn ir galluoedd mawrion, ac iddynt hwy yn unig. Ond 
canfyddir heddyw genhedloedd hynafol yn dadebru allan o hun 
canrifoedd, ac yn dymchwel cestyll gormes yr oesoedd 1’r llawr. 
Teimlir fod eiddgarwch gwladgarol yn drech na rhwysg a gallu 
milwrol,—fod cenedl yn beth byw, dilestair, ac anorfod. 

Ceir nad ydyw gwin newydd dyhead cymdeithasol ac eidd- 
garwch cenedl ddim bob amser yn dygymod yn dda 4 hen 
gostreli cyfansoddiadol y gwledydd. Felly yma, ym Mhrydain. 
Y mae’r ymgais i ofalu am fanylion bywyd cymdeithasol ein 
pobl, i reoli Ymerodraeth enfawr, i gadw yn ddistaw ac yn 
fodlon wahanol genhedloedd y Deyrnas Gyfunol, wedi rhoddi ar 
ein trefniadau Seneddol faich rhy anodd i'w ddwyn yn hwy. 
Disgwylir sicrhau rhyw raddau o ryddhad drwy ganiatau i 
Iwerddon drefnu ei materion cartrefol e1 hun, ond y mae an- 

hawsterau lawer ar y ffordd : cwestiwn yr arian, fel arfer, yn 
ddigon dyrys a phrofedigaethus; ond cyfyd yr anhawster 
pennaf o’r ffaith mai i I[werddon yn unig y bwriedir estyn 
hunan-lywodraeth yn bresennol. Rhydd hyn y Llywodraeth 
bresennol, fel Mr. Gladstone, mewn sefyllfa go gyfyng. Os na 
chaniateir i gynrychiolwyr Iwerddon ddyfod i Lundain, byddwn 
yn eu trethu heb eu caniatad—cwrs “cwhl groes i natur”’ 
gwleidyddiaeth Prydain, a hollol annheg hefyd. Ar y llaw 
arall, os caniateir iddynt ddyfod, bydd y Gwyddelod yn trefnu 
materion eu gwlad heb ein hymyriad ni, tra ar y llaw arall pen- 
derfynir cwestiynau Cymreig, Seisnig, ac Ysgotaidd, gan eu} 
pleidleisiau hwy—sefyllfa hollol afresymol, ac yn wir, annioddef- 
ol. Y mae’n amlwg mai’r flordd esmwythaf a mwyaf didram- 
gwydd ydyw estyn ar yr un adeg yr un breintiau ir pedair 
gwlad, eu galluogi bob un 1 ofalu am eu materion cartrefol gar- 
tref. Y mae’r Alban yn addfed 1 hyn o gyfnewidiad, ei chyn- 
rychiolwyr Rhyddfrydig erbyn hyn yn unfryd unfarn mai 
dyma’r unig ffordd iddynt sicrhau sylw dyladwy i anghenion eu 
pobl a’u gwlad. Ac y mae Ceidwadwyr Lloegr yn dechreu 
canfod mai’r “ Celtic Fringe,’ chwedl Salisbury, sydd yn pen- 
derfynu eu tynged hwythau. Felly yn fuan, ac yn fuan iawn, 
bydd yn angenrheidiol 1 Gymru ddewis ei Ilwybr hithau—llwyr 
hunan-ymddibyniaeth, neu lwybr dibyniaeth ac ymostyngiad 
parhaus 1 farn Lloegr. 

Dianghenraid, yn sicr, ydyw ceisio profi.fod y Cymry yn 
genedl—y mae eu hunaniaeth cenedlaethol yr amlycaf ym 
Mhrydain—mewn iaith, Nenyddiaeth, cymeriad, a thraddodiad 
—ac erbyn hyn nid oes neb yn ein plith yn ameu nad braint a 
mantais ddirfawr a digymysg ydyw’r rhodd hon o eiddo Rhag- 
luniaeth. Yn sicr, ni all cyfle llawer helaethach i ddatblygu yn 
unol 4’n teithi a’n nodweddion cenedlaethol fod yn amgen nag 
yn fudd ac yn fendith. 

Os oes petrustod yn bod o gwhl, y mae’n eithaf tebyg y ceir 
y rheswm yn newydd-deb y syniad o Senedd Gymreig, ac 
mewn ymdeimlad o fychandra, dinodedd, a thlodi tybiedig 
Cymru, ond y mae’n poblogaeth dipyn yn fwy na’r eiddo Nor- 
way, ac nid yw ryw lawer llai na’r eiddo Denmark, tra y ceir 

ymhlith Trefedigaethau ,Prydain, Taleithiau Unedig Gogledd 
America, man deyrnasoedd Germani, wledydd Ilai eu poblog- 
aeth na Chymru yn cadw eu gwahanol Seneddau yn brysur 
ddigon. Er fod siroedd amaethyddol Cymru yn ddigynnydd, y 
mae ei rhannau gweithfaol yn cynyddu gyda chyflymdra 
neilltuol, ac effaith hyn ydyw fod Cymru fel gwlad yn wlad 
gefnog a chymharol gyfoethog—ar rai cyfrifon yn fwy felly na 
siroedd poblog a phrysur Efrog a Lancashire. Felly nid oes yng 
nghyfeiriad rhifedi a chyfoeth un rhwystr ar ffordd hunan- 
lywodraeth Gymreig. Ac yn sicr, nid oes diffyg cynheddfau 
meddwl, nac uniondeb a phybyrrwch ysbryd. 

Mantais y drefn Gyfunol (Federal System) ydyw ei bod hi yn 
gwahaniaethu rhwng materion cartrefol a materion allanol ac 
ymerodrol. Dan yr oruchwyliaeth hon, byddai Seneddau 
Cenedlaethol Lloegr, Ysgotland, Cymru, ac Iwerddon yn deddfu 
ar ac yn trefnu pob peth cysyllitiedig, dyweder, ag addysg, y 
drefn drwyddedol, gofal y tlawd, llywodraeth leol, gofal ffyrdd, 
camlesi, ac yn eithaf tebyg reilffyrdd, yn achlesu amaeth- 
yddiaeth a masnach, yn gofalu am fuddiannau Ilafur, yn 
datblygu adnoddau naturiol eu gwahanol wledydd ymhob cyf- 
eiriad, yn gwylio dros iechyd corfforol y boblogaeth ; a dyma, 1 
raddau helaeth, swm a sylwedd cryn lawer o waith y Wlad- 
wriaeth heddyw. 

Mewn cysylltiad 4 throsglwyddiad y gwaith yma i Ystafell- 
oedd Deddfwriaethol Cenedlaethol (National Legislative Cham- 
bers) cyfyd cyfle i wastatau cweryl sydd rhwng y ddwy blaid 
wleidyddol. Cwtogwyd yn ddiweddar gryn lawer ar allu Ty’r 
Arglwyddi, ond teimlir ar y ddwy ochr nad ydyw sefyllfa_ bres- 
ennol pethau o gwhl yn foddhaol. 

Gellid creu yn lle Tf’r Arglwyddi Senedd newydd etholedig 
yn uniongyrchol gan y bobl, a’i phwrpas pennaf i ofalu am 
faterion allanol a thramor, India a’r Trefedigaethau, y Fyddin 
a’r Llynges, a chwestiwn Masnach Rydd. I Senedd felly, ni 
fyddai o gwbl yn afresymol rhoddi awdurdod i adystyried, a 
gomedd, os byddairaid, gynygion yr Is-Seneddau. Dyma ddull 
arferol gwledydd lle y ceir y drefn Gyfunol yn bodoli, a rhydd 
fodlonrwydd cyfiredinol. 

Ar linellau felly y mae Germani ac Unol Daleithiau America 
yn gwneuthur eu gwaith, a hynny gyda grym ac effeithiolrwydd 
tra nodedig. Gwelir yn fuan iawn fod y farn gyhoeddus ym 
Mhrydain wedi addfedu yn fawr. Daw cyfle Cymru felly heb 
nemawr oediad, a bydd ei dyfodol yn nwylaw ei meibion a1 
merched—pa le y ceir amgenach pobl ?—ar ol holl ddisgyblaeth 
yr oesoedd, a myfyr hir ddyddiau tawel dinodedd, heddyw yn 
llawn brwdfrydedd ac asbri, yn iraidd eu hysbryd yn hyderus ac 
yn ffyddiog. Nid rhyfedd fod athronydd Seisnig yn ddiweddar 
yn annog ei gydwladwyr i graffu ar y Cymro—fod iddo le a neges 
neilltuol ac arbennig ym mywyd Prydain a’r byd. 

Mewn cysylltiad 4g addysg a llenyddiaeth, yn sicr ceir mewn 
Senedd Gymreig awydd dwfn i rwyddhau ffordd deffroad 
llenyddol Cymru, i ddwyn o dir angof ac esgeulustod holl firwyth 
athrylith Cymru Fu, i helpu i olrhain hanes yr hen oesoedd, 1 
wneuthur Cymru o leiaf yn hafal i’r Almaen a Ffraine yn ei 
hysgolheigdod Celtaidd, i ddatblygu medr ieithyddol amlwg ein 
pobl ieuainc, i wneuthur cyfundrefn addysg Cymru yn un 
cyfanwaith cydbwys a chymesur, yn rhoddi i bob adran ei Ile 
dyladwy—nid mwy, nid Ilai, yn cyfaddasu ieuenctid Cymru 1 
orchwylion amryfal byd ac eglwys, yn manteisio yn lawn ar bob 
cyfle a geir yng Nghymru i astudio cyfrinion natur a gwyddon- 
ilaeth, 1 godi ein pobl uwchlaw unrhyw dir ail-raddol i safle di- 
ymwad athrylith—yn ysbryd yr hen wirair Cymreig, ‘‘ Nid da 
lle gellir gwell.” Ynglyn 4 chwestiynau-cymdeithasol o bob 
math, ceir yn sicr gydymdeimlad, eofndra ysbryd, a challineb ; 
a chyda’r tri hyn, ni fydd yr un anhawster yn anorfod. Nifydd 
ychwaith nerth buddiannau un amser yn ddigon cryf i atal 
rhyw lawer ar y gwaith o wella cyflwr cymdeithasol y wlad. Os 
ydyw crefydd Cymru yn sylwedd, ac nid yn ffug, dylai ein cenedl 
fod yn fuan yn esiampl i holl bobloedd y ddaear. 


EDW. T. JOHN. 


Ss 

Ge nad oes modd penderfynu oddiwrth dystiolaeth hanes- 
wyr pa frwydr arbennig oedd Brwydr Catraeth, a chan 
fod tybiau golygwyr y Gododdin ar y pwnc hyd yn hyn yn 
anghyson a’1 gilydd ac a’r hanes sydd ar gael, rhaid ymfodloni 
ar dynnu allan o’r canu sydd yn Llyfr Aneirin y pethau na 
ellir eu gwadu am yr ymgyrch hwn. Tueddir golygydd a barn 
bendant am amseriad a lleoliad y frwydr i ystumio’r gerdd i'w 
chysoni 4’i ragdyb ei hun. Ceisiaf roi’r manylion a awgrymir 
yn y farddoniaeth, a gadael i’r hanes ymdaro fel y gall wedyn. 
I ddechreu, rhaid manylu mwy ar y gwahanol fathau o ganu 
sydd yn y llawysgrif ar y testun nag a wneuthum yn yr erthygl 
gyntaf. Dechreuir gyda’r pennawd ‘‘Hwn yw e Gododin, 
Aneirin ae cant,” ac yna cawn 94 o benillion, y cwhl gyda’u 
gilydd yn gwneuthur 938 o linellau, yn ol trefniant Silvan Evans 
a Skene. Yn nesaf, daw y Gorchanau, ac uwchben y cyntaf o 
honynt ceir “ Eman e dechreu Gorchan Tutvwlch.” Nifer 
y llinellau ynddo ydyw 32, ac ar ei ddiwedd ceir nodyn “ Ac e 
velly e tervyna. Weithyon e dechreu Gwarchan Adebon,” ac 
yn hwnnw y mae 15 Ilinell. Dilynir yntau gydag olnodyn “ E 
velly e tervyna Gorchan Adebon, Ema weithyon e dechreu 
Gorchan Kynvelyn,” ac ynddo fe geir 72 Ilinell, ac ar ei ddi- 
wedd, ‘Eman e tervyna Gwarchan Kynvelyn.” Y mae y 
rhagair i Orchan Maeldderw lawer yn hwy, a theilynga beth 
sylw. ‘“‘ Canu vn canuawe a dal pob awdyl or Gododin herwyd 
breint yng kerd amrysson. ‘Tri chanu a thriugeint a thrychant 
a dal pob vn or gwarchaneu: sef achaws yw, am goffau en e 
gorchaneu riuedi e gwyr a aethant e Gatraeth. Noc a dele 
gwr mynet y emlad heb arveu ny dele bard mynet e amrysson 
heb e gerd honn. Eman weithyon e dechreu Gwarchan 
Maelderw. ‘Talyessin ae cant, ac a rodes breint idaw kemeint 
ac e odleu e Gododin oll ae dri gwarchan yng kerd amrysson.” 

Ystyr hyn oll, debygaf, yw, pan gyfarfyddai’r beirdd i 
ymryson canu yn y drydedd ganrif ar ddeg (pryd yr ysgrifenn- 
wyd Llyfr Aneirin) 4i’r bardd hwnnw 4a’r gamp a fedrai adrodd 
mwyaf o nifero gerddi. I amcan felly, cyfrifid pob pennill (neu 
awdl fel yi gelwir yma) o’r Gododdin fel un canu, a’r tri 
gorchan a gysylltid ag ef fel yn 363 0 ganuau. ‘‘ Mwy nag y 
dylai gwr fyned i ymladd heb arfau ni ddylai bardd fyned i 
ymryson canu heb fedru y gerdd hon.” Yr oedd gwybod y 
Gododdin ar dafod leferydd yn anhepgor bardd y pryd hwnnw, 
ac hefyd Orchanau Tudfwlch, Adebon, a Chynfelyn. Rhyng- 
ddynt cyfrifid hwy fel yn werth 1089 o ganuau yn ychwanegol 
at nifer penillion y Gododdin, nifer na ellir ei roi yn bendant 
am resymau a nodaf eto. Ond am Orchan Maeldderw, cyfrifid 
hwnnw fel yn gyfwerth mewn ymryson canu a’r cwhl gyda’i 
gilydd ; ac ond i ni droii’r llawysgrif gwelwn paham y rhoddir 
y cyfryw bris arno. Y mae bron yn annealladwy. Yn yr 
ysegrif gyntaf, gelwais ran olaf y farddoniaeth o ‘‘ Eman (yma) e 
dechreu Gwarchan Maelderw ” ir diwedd yn Orchan Mael- 
dderw ; ond yn fanwlniddynayw. Rhannodd Silvan Evansa 
Skene yr adran 1 338 0 linellau, ac o’r rhain y 67 llinell cyntaf 
yn unig yw Gorchan Maeldderw mewn gwirionedd. Yn y 
llawysgrif, ceir hwy yn un darn, gyda phrif lythyren fawr yn y 
cychwyn, ac heb un debyg iddi hyd eu diwedd. Yna rhennir y 
271 gweddill yn benillion byrion, 36 mewn nifer, at faint ac ym 
mydrau rhai y Gododdin, a dechreuir pob un o honynt gyda 
phrif lythyren. Collwyd diwedd y llawysgrif—gwelais ddernyn 
ar wahan yn llyfrgell Caerdydd—a diwedda ar ganol pennill, ar 
ganol Ilinell ac ar ganol gair. Er na roddodd yr ysgrifennydd 
“‘e velly e tervyna ” ar ddiwedd y 67 llinell cyntaf, credaf mai 
dyna’r gwir derfyn serch hynny. Y mae 67 yn cymharu yn 
well gyda rhif y gorchanau ereill (32, 15, 72). Ond yn bwys- 
icach o lawer, y mae y bedwaredd, os nad y drydedd ran o’r 
271 olaf i’w chael eisoes yn y Gododdin yn nechreu y llawysgrif, 
ond nid oes cymaint ag un llinell o’r gwir Orchan Maeldderw 
yn unman ynddo, ac ni enwir Catraeth, na Mynyddawg, na 
neb o arwyr y Gododdin yn y gan dywyll hon, oddieithr 
Kenan (os yr un yw a Chynan Gorchan Cynvelyn) ac Esgor 

Eiddin. Y casgliad y deuaf iddo yw, wedi i’r ysgrifennydd 
gopio y Gododdin, ei dri gorchan, a Gorchan Maeldderw, yr 
oedd rhai tudalennau yn aros yn wag, ac ar y rheini, copiodd 
ef neu ereill tua’r un amser, hynny a allent eu cael o benillion y 
Gododdin, heb ofalu a oeddynt eisoes i mewn ai peidio. Galwaf 
y rhan olaf felly yn Atodiad ir Gododdin pan fydd angen 
dyfynnu ohono.? 

Yn awr at hanes y frwydr. Y pennaeth o du’r Brython oedd 
Mynyddawg Mwynfawr, udd neu arglwydd Ejiddyn, sef y fro 
oddeutu Edinburgh, lle mae Caredin a Dunedin hyd heddyw. 


Felly G. 635—6, 
O’r a aeth Gatraeth o eur dorchogyon 
Ar neges Mynydawc, mynawe maon. 


Mynawe ‘arglwydd,’ maon ‘pobloedd.’ Saif Gatraeth am ‘7 
Gatraeth,’ gan y.gellir hepgor yr arddodiad 7 mewn hen Gymraeg, 
mewn brawddeg o’r fath. 
A. 1232, 
O gussyl Mynydawe 
Trossassei ysgwydawr 
Kwydassei lafnavr 
Ar grannaur gwin. 
‘Wrth gyngor Mynyddawg, taflesid tarianau o’r neilltu; 
syrthiasai llafnau ar wynebau gwyn’ (gran ‘boch’; -awr, ter- 
fyniad lluosog). 
A. 1283, 
Gnaut ar les Minidauc scuitaur trei 
Guaurud rac ut Hidin uruei. 
‘Gwelir yn aml darianau tyllog (?) er mwyn Mynyddawg, a 
gwaewffyn coch o flaen arglwydd godidog Eiddin.’ 
A. 1372, 
Em rannuit guoreu buit i sgliuion 
Ar les Minidauc marchawe maon. 
‘Fe rannwyd gorau fwyd i adar ysglyfaethus, er mwyn Myn- 
yddawg, marchog y bobloedd.’ 


Ni ddywedir dim ymhellach am Fynyddawg, ond mai ar ei 
neges ef, ac er lles iddo ef, yr aethpwyd i Gatraeth, ac iddo 


1 Defnyddiaf G. am Gododdin; T. am Orchan Tudfwich; K. am 
Orchan Kynvelyn; M. am O. Maeldderw; ac A- am yr Atodiad i’r 
Gododdin®: y rhif yw rhif y llinellau yn Skene II. o’u cyfrif o’r dechreu 
ir diwedd. 

wneuthur gwledd neu wleddoedd 0 gwrwa medd cyn y frwydr 
yn Eiddyn. Sonnir llawer am y gyfeddach, ac awgrymir fod y 
Brython yn feddw pan aethant i’r frwydr. 
G. 68—9, 
Gwyr a aeth Gatraeth ; oed fraeth eu llu 
Glasved eu hancwyn, a gwenwyn vu. 
‘Medd newydd oedd eu gwledd, a gwenwyn fu.’ 


G. 92, 
Med evynt melyn melys maglawr. | Blwydyn. 


‘ Yfent fedd melyn, melys, oedd yn eu maglu, am flwyddyn (?). 
G. 138, 
Ket yvem ved gloyw wrth leu babir 
Ket vei da e vias y gas bu hir. 
‘Er yfed ohonom fedd gloyw, wrth olau canwyllau pabwyr; er 
mai da oedd ei flas, parhaodd ei chwerwder yn hir.’ 


G. 226, 
Gwyr a aeth Gatraeth; buant enwawe, 


Gwin a med o eur vu eu gwirawt 

Blwydyn en erbyn urdyn deuawt. 
‘Gwin a medd o eurlestri fu eu diod, am flwyddyn yn ol defod 
urddasol.’ 

G. 320. 

Gwyr @ eryssyassant ; buant gytneit, 

Hoedyl vyrryon medwon uch med hidleit 

Gosgord Vynydawe enwawe en reit 

Gwerth eu gwled o ved vu eu heneit. 
‘Gwyr a ruthrasant, gan neidio ymlaen ynghyd ; hoedl fyrion, 
meddwon uwch medd pur; Gosgordd Mynyddawe, enwog ym 
mrwydr, etc.’ 

G. 329—30, 

Gwyr @ gryssyassant buant gyivaeth, 
Blwydyn od uch med mawr eu haruaeth. 

Awgrymir yma ir gwledda ymestyn dros flwyddyn; ac 
mewn mannau ereill dywedir mai fel tal am y medd yr aeth y 
milwyr hyn i’r frwydr. Ymladd nid am eu bwyd ond am eu 
diod yr oeddynt. 

G. 335, 

Gwlyget Gododin en erbyn fraeth 

Ancwyn Mynydawe enwawe e gwnaeth, 

A phrit er prynu breithyell Gatraeth. 
‘Gwnaeth Gwlyged Gododdin wledd neu ancwyn Mynyddawg yn 
enwog ar gyfer gwyr ffraeth; a chostfawr fu er ennill brwydr 
Catraeth.’ 

G. 525, 
Kywyrein ketwyr kywrennin 
E Gatraeth gwerin fraeth fysgyolin, 
Gwerth med yg kynted a gwirawt win. 
*“Ymgyfyd milwyr gwych i Gatraeth ; gwerin dafodrydd heinif ; 
yn dal am fedd mewn cyntedd, a gwirod win.’ 


G. 577, 
O winweith a medweith 


Yd aethant. 
G. 795—8, 
Gwede meddaut | A med yuet | Ny bu waret. 
‘Gwedi medd-dod ac yfed medd, ni bu wared.’ 


T. 963, 
Yr med a chwryf yd aethan twryf dros eu hawfin. 


T. 967, 
Gan Vynydawe bu atveillyawce eu gwirodeu. 


K. 1050—1, 
Or sawl yt gryssyassant 
Uch med menestri. 


A. 1382, 
Segit guid gunet dial am dal med. 


‘Sangwyd gwyr dewr (?) yn ddial am rannu’r medd.’ 


Lle y wledd oedd Cyntedd Hiddyn : 


G. 155—6, 
Bual oed arwynn } Eg kynted eidyn. 


Aeth Gwlyget, maer y wledd, yn enwog. Yn chwedl 
Culhwch ac Olwen, ymhlith y pethau gwerthfawr ac anodd eu 
cael, y gofynnodd Ysbyddaden Bencawr am danynt i Gulhwch 
at neithior ei ferch, enwir “ Corn Gwlgawt Gododin y wallaw 
(tywallt) arnam y nos honno. Nysryd ef oe uod. Ny elly 
ditheu y dreissaw ef.””’ Awgrymir fod y corn yn tywallt ohono 
ei hun unrhyw fath o wirod’a fynnid fel y gwnai mwys: neu 
fasged Gwyddneu Garanhir, “‘ y bwyd a fynno pawb wrth ei 
fryd a geiff ynddo.” 

O Ddineiddin (Dunedin) y cychwynnwyd i’r frwydr, medd 


7A DAL OR 
Pan doethan deon o Dineidin 


Parth deetholwyl pob doeth wlat. 


Y mae’r bardd yn honni iddo ef yfed medd o flaen Catraeth 
hefyd ar ei daith. 
Cyf. I, Rhif 4. 18 

A. 1238, 
Neut eryueis y ued ar yg kerdet 
Gwinuaeth rac Catraeth yn un gwaret. 


Y Mynyddawg hwn oedd arglwydd gwyr Gododdin ; gelwir 
ei osgordd yn A. 1222 yn “‘ osgord Mynydauc,” ond yn A. 1228 
yn “‘ Gosgord Gododin ” ; ac fel y nodais uchod, Gwlyget neu 
Gwlgawt Gododin oedd maer ei wledd neu ei ancwyn. Gwaith 
Gosgordd Gododdin, medd A. 1231, ydoedd amwyn, neu am- 
ddiffyn “‘calledd a medd Eiddin,” fel na allwn dderbyn am 
funud syniad Skene mai gelynion oedd Gwyr Gododdin o 
genedl y Brithwyr (Picts). 

Pwy oedd yn ymladd o blaid Mynyddawg yng N ghatreet ? 

I.—Ei osgordd ef ei hun. Yn ol arfer brenhinoedd, yr oedd 
ganddo fintai o filwyr dewisedig 071 amgylch yn harlage: lw 
amddiffyn, ac i gyflawni ei orchmynion. Bechgyn o fonedd 
oeddynt, a gwisgent dorchau o aur am eu gyddfau, yn ol dull y 
Celtiaid. Marchogent i’r frwydr ar feirch gwynion. 


A, 1228, 
Gosgord Gododin e ar ravn rin 
Meirch eiliv eleirch a seirch gwehin 
Ac yg kynnor llu lliwet disgin. 


* Gosgordd Gododdin ar feirch tebyg i elyrch, yn gwyllt ysgwyd 
eu mwng; a chwalfa (?) ar arfau, ac ym mlaen llu, disgynnant 
(rhuthrant) ar y gelyn yn un Illiwed neu fintai.’ 


Enwir rhai ohonynt, 


Caradawe, a Madawe, Pyll, ac Ieuan, 
Gwgawn a Gwiawn, Gwynn a Chynvan, 
Peredur Arfeu Dur, Gwawrddur ac Aeddan. 


Eu nifer ydoedd 300, medd G.580—591, ac ni ddiangodd ond 
un yn fyw o Gatraeth. 


O osgord Vynydawc... 

O drychan riallu yt gryssyassant 

Gatraeth, tru namen vn gwr nyt atcorsant. 
Rhiallu ‘aclod o osgordd brenin’; tru ‘truan’; crysio 
‘rhuthro’; atcor ‘ dychwelyd.’ 

Dyna dystiolaeth A. 1226 : 


O drychant eurdorchawe a gryssyws Gatraeth 
Tru namen vn gwr nyt anghassant. 
Anghassant, cymharer diangasant. 


Felly G. 580, lle dywedir mai ieuainc oeddynt, 


Cyn llwyded eu leas dydaruu 

Rac Catraeth oed fraeth eu llu 

O osgord Vynydawe vawr dru 

O drychant namen vu gwr ny dyuu. 
‘Daeth eu hangau (lleas) cyn Ilwydedd.’ 


Yn ol G. 328, lladdwyd hwy oll. 


Neb y eu tymhyr nyt atcorsan. 
Tymbhyr, ‘ cyfoeth, tiriogaeth’ ; ‘ni ddychwelodd neb i’w fro.’ 


Felly A. 1130, 


Trycan eurdorch a gryssyassant. 


1135, 
Tru namyn un gur nyt englyssant. 
1136, 
Trycant eurdorchauc. 
1138, 


Trychan trahaave 
Kynan kyuarvave 
Tychan meirch godrud 
A gryssyws ganthud 
Trychwn a thrychant 
Tru nyt atcorsant. 


‘Trichant o rai beilchion, arfog fel ei gilydd; trichant o 
feirch ‘“‘ godrudd,”’ a ruthrodd ymlaen gyda hwynt (ganddunt). 
Trichant a thri o gwn rhyfel, cymh. G. 728 aergi. G. 77. 
Dwys dengyn ed emledyn aergwn,—rhyfelwyr; ac yn G. 232, 
deu gatki, am ddau filwr. 


Am y gair‘ godrudd,’ daw ei wreiddyn o’r Lladin ‘ trudo,’ 
gwthio ymlaen; arferir ef am feirch cyflym; am gleddyf 
neu waewffon yn gwanu’r gelyn; am farchog yn rhuthro 
ymlaen, fel yn G. 598. 


Marchawe godrud emore. 

Hepian yr oeddwn pan awgrymais yn yr erthygl gyntaf fod a 
wnelo y gair drud ddim ag ef. Odlir ef bob amser 4 geiriau 
yn -udd. O’r Lladin con-trudo, wrth gwrs, y daw “ cythrudd ” 
yn Gymraeg. 

Sonnir am lu 0 363 yn G. 229, K. 1048, ac nid tri blaenor a 
thrichant o osgordd. Ni wn a oeddynt yn rhoi chwech ugain 
yn y cant y pryd hwnnw. Os nad oeddynt, yna mintai arall 
oedd hon, a arweinid gan Gynon, Cynri, a Chynrein, neu fel y’u 
gelwir yn K., Kynon a Chadreith a Chatlew. Hwyrach mai or 
fintai hon y diangodd tri, ac nid un, fel o osgordd Mynyddawg. 

G. 231, 

Ny diengis namyn tri o wrhydri fossawt. 

K. 1051, 

Namen tri nyt atcorsant. 


Y mae y rhif 300 am y Gosgordd yn gweddu yn dda gyda sylw 
sydd yn Hengwrt MS. 536 (Skene II. 454), “‘ Trychan cleddyf 
Cynferchyn, a thrychan ysgwyd Cynnwydion, a thrychan wayw 
Coeling pa neges bynnac ydd elynt iddi yn dduun, nid amethei 
honno.” Disgynyddion Cynfarch, Cynwyd, Coel oedd y 
rhain, ac yma ceir traddodiad mai 300 oedd rhif eu gosgorddion. 

Il.—Heblaw Gosgordd Mynyddawg, yr oedd “ byddin 
Ododdin ” yng Nghatraeth, h.y., tyrfa o’r werin yn ogystal a’r 
gwyr bonheddig. 

G. 34, 


Rac bedin Ododin odechwyt. 
Godechu, ‘ cilio yn ol.’ 


Nid gelynion oedd y rhain, ond cyfeillion. Digwydda’r llinell 
mewn pennill i Gadfannan, un a ganmolir am amddiffyn 
Gododdin yn G. 594. 


Hut amue Ododin. 


Arferir “rac bedin Ododin,” G. 103, 360, yn union fel ‘rac 


gosgord Mynydawe ” (89, 96) am filwr yn ymladd 0 flaen rheng- 
au el gymrodyr. 


Rac bedin Ododin bu gwasgarawe y gylchwy. 
‘Torrwyd ei darian yn ddarnau o flaen byddin Ododdin.’ 

Yr unig eithriad yw G. 462, lle’r enwir y ddwy blaid 
Rac bedin Ododin a Brennych. 


Yma rhaid cymharu G. 528, 


Heyessit e lavnawr rwng dwy vedin. 


I1J.—Ond nid gwyr y Gogledd oedd yr unig Frython yn y 
frwydr. Aeth rhai o wyr Gwynedd i Gatraeth. Un ohonynt 
hwy oedd Cydywal (G. 206) mab Syvno (211) a ruthrai ar y 
blaen 1 fechgyn Gwynedd i'r drin (219). 

Em blaen Gwyned gwanei. 


Dyma un arall, Teithvyw o Fon (T. 965), ac yn yr un Gorchan 
dywedir y cwynai Rhudd Forfa ac Eifionydd oherwydd dydd y 
frwydr (o achos Tudfwlch ?) T. 945—6. 


A rud uorua, ac y morua, ac Hivyonyd 
A gwynhei dyd kein edryssed. 


Y mae Pen y Morfa o hyd yn Hifionydd, a gwr o’r cyffiniau 
oedd gwrthrych y gerdd. Eto, bu gyda Mynyddawe yn yfed 
gwirod, medd.T. 967, ac yng Nghatraeth y’i lladdwyd. 

Carut vreidvyw, carwn dy vyw vur heywred, 

Camhwrawe darw kwynaf dy varw, carut dyhed. 


‘Braidd y carit fyw, dibris oeddit o’th fywyd, ond carwn i it 
fyw, mur dewredd, tarw rhyfelgar, cwynaf dy farw, carit 
ryfela.’ 


Iddo ef y cenir yn G. 115, 


Tutvwlch Hir ech e dir aoe dreuyd 
Ef lladei Saesson seithuet dyd. 


Gweler hefyd G. 131, 135—6—Skene 66, 24—30. 

Gelwir ef hwyrach yn “fab Kilydd”’ (120) ond “ Gorthyn 
Hir o Orthir Rywynauc ” sydd o waed “ Kilydd Gwaredawe ” 
yn ol G. 917. 

A chan oed mab brenhin teithiawc 
Ud Gwyndyt, gwaet Kilyd Gwaredawe. 


‘ Gan ei fod yn fab i frenhin cyfreithiol, Arglwydd Gwyndyd neu 
Wynedd, o waed Kilydd Gwaredawe.’ 

Ceir yr un pennill yn 834—854, ond yno enwir y gwron, 
Garthwys Hir o dir Rywonyawe, 


a dywedir fod ei dad yn deyrn | 
Yng Gwyndyt, gwaed Glyt Gwaredawe. 


Rhufoniog yw canolbarth Dinbych, a chadarnheir cysylltiad 
Garthwys neu Orthyn 4’r fro gan y cyfeiriad pellach, 
G. 838, - 
Rywonyawe diffreidyeit 
Kil gweith gelwideint amalet (= am Aled). 


Felly yn G. 905,. 


Rywynyauce diffret 

Kil with gwelydeint amalet, 

Y gat veirch ae seirch greulet. 
‘Galwyd (neu gwelwyd) ei gatfeirch a’u arfau gwaedlyd yr ail 
waith (?) am lannau Afon Aled ; ef oedd amddiffynnwr Rhufon- 
iog.’ 


A dyry “‘ Bonedd y Saint,” o Lyfr Hafod Vchdryd (M.A. 415) 
y ffurf “ Rywynnyauc ”’ am Rufoniog o dan Lleudat, ac o dan 
Padric, cawn enw ei daid, Goronwy, ‘‘o Waredauc yn Aruon.”’ 
Ymhellach, dywedir am Gynfelyn, mai o Wynedd yr hanfu 
K. 1030—1, ; 
Gorchan Kynvelyn kylchwy wylat 
Ktvyn gwr gwned gwyned e wiat. 


Rhaid gadael gweddill yr arwyr hyn a’u hanes hyd rifyn arall. 
Bangor. : IFOR WILLIAMS. 

CYMRU AC ADDYSG Y GWEITHWYR 


I 


BY Cymru am ganrifoedd yn breuddwydio am Brifysgol i’r 
werln ac am addysg uwchraddol i'w phlant. Hofrai’r 
delfryd uwch y gwynt o adeg Llywelyn ap Iorwerth hyd 
ddyddiau Syr Hugh Owen a’r Arglwydd Aberdar—yr olaf o 
broffwydir genedl i farw yn yr anialwch, cyn cyfaneddu 
ohonynt yng Nghanaan yr Addewid, a chael ohonynt 
hamdden i rifo ei thyrau ac i edrych ar ei phrydferthwch hi. 
Erbyn heddyw, brithir y wlad 4g ysgolion elfennol a chanol- 
raddol, a chyfyd tyrau ei phrif ysgolion rhnwng mynyddoedd 
yr Hen Wlad a’r nen—ac mor weddaidd ydynt ar ein myn- 
yddoedd ni. 

Pennod ramantus yn hanes Cymru yw pennod ei haddysg ; 
ond camgymeriad fyddai meddwl y gellir ei hysgrifennu a’i 
deall ar wahan i elfennau ereill ein bywyd cenedlaethol. Nid yw 
ein hefrydiaeth o gymdeithas ond megis yn ei babandod, ond 
gwyddom fod i gymdeithas amryw agweddau, ac fod i bren ei 
bywyd amryw flagur, a phob rhyw ffrwyth. Nid yw ein cyfun- 
drefn addysgol ond un o’r blodau cain a ddaeth i fod wedi can- 
rifoedd o lafur a dyhead. 

Canrif ryfedd yn hanes y byd ydoedd y bedwaredd ganrif ar 
bymtheg. Edrydd pawh ei farn am dani 0’i safbwynt ei hunan. 
Edrychir arni gyda dirmyg gan y Sosialydd fel canrif chwerw 
gormes cyfalaf, tra bendithir hi gan y Rhyddfrydwr fel canrif 
rhyddid yr unigolyn. Nid oes angen i ni benderfynu’r ddadl 
rhwng y ddau ddosbarth hyn; ond cydnebydd pawb y per- 
thynai iddi ddwy nodwedd sydd ar yr wyneb yn wrthgyferbyn- 
iol. | 

Os edrychir arni o safle boliticaidd (defnyddir y gair mewn 
ystyr eang, ac nid yn gyfystyr 4 daliadau unrhyw blaid wleid- 
yddol) ceir mai ei nodwedd amlycaf ydyw y deffroad cenedl- 
aethol a gymerodd le yn hanes bron bob cenedl yn Ewrop. 
Mor gryf oedd ymchwydd y teimlad cenedlaethol fel y drylliwyd 

holl gynlluniau’r pennau coronog yn chwilfriw. Ar ol brwydr 
Waterloo, ac wedi cael ymwared o’r gormeswr Napoleon, ym- 
gyfarfu’r pennau coronog hyn i rannu Ewrob yn ol eu mym- 
pwyon eu hunain; ond dangosodd y ganrif olaf yn eglur iawn 
mai “‘ trech gwlad nac arglwydd,” ac nid oes dim o’r hen der- 
fynau’n aros. 

Ochr yn ochr a’r deffroad hwn, ceir mudiad arall, a’i gartref 
ar y cychwyn yn Lloegr. Cyfeirir ato fel yr Industrial Re- 
volution—y Chwyldroad Gweithfaol. Uno nodweddion amlycaf 
y mudiad hwn yw ei dueddiad 1 dynnu i lawr ganolfur y gwa- 
haniaeth rhwng y naill genedl a’r Ilall. Trwy ddylanwad y 
mudiad yma, trwy offerynoliaeth dyfeisiadau peiriannol megis 
y ffyrdd haearn a’r pellebyr, trwy ledaeniad gwybodaeth mewn 
newyddiaduron, y mae holl wledydd y Gorllewin, 0 bob tu ir 
Werydd, wedi cael ei dwyn yn agos iawn at ei gilydd. 

Y mae’r mudiad hwn i raddau yn gwrthweithio’r mudiad 
blaenorol. Weithiau, tuedda’r ddau i ddyfod i wrthdarawiad 
4’1 gilydd megis yn y gynnen ddiweddar rhwng ysbryd cenedl- 
aethol Germany a’n Ilwyddiant masnachol ni. Nid oes gennym 
hamdden i fynd i mewn i berthynas y ddau ysbryd yma 41 
gilydd, ond tueddir nii gredu fod y mudiad masnachol yn sicr 0 
dynnu cenhedloedd yn nes fyth at ei gilydd yn y dyfodol agos 
(Gwel llyfr Norman Angell, The Great Illusion, ar ffolineb Rhyfel 
a chymharer y frawddeg awgrymiadol, The United States of 
Europe). 

Ni bu Cymru’n amddifad o deimlo dylanwad y terfysgoedd 
hyn. Cododd ei hysbryd cenedlaethol yn uwch nag erioed o’r 
blaen, y mae’n debyg. O’r ochr arall, ofer fuasai disgwyl iddi 
beidio a theimlo oddiwrth y mudiad masnachol oedd a’i gartref 
dros Glawdd Offa. Yn ychwanegol at yr agosrwydd, yr oedd 
ei llywodraeth, ei chyfraith, ei harian, etc., yn un ag eiddo 
Lloegr, ac ni allai hynny lai na mennu ar ei hysbryd cenedl- 
aethol. hee 

Bellach, y mae’r mudiad addysgol wedi cyrraedd lIlawn 
anterth ei nerth. Dylifa ein gwfr ieuaine a’n gwyryfon or 
ysgolion i’r colegau, a throir hwy allan ir byd “dan arwydd 
y Gradd ” wrth y cannoedd bob blwyddyn. Y mae’n haddysg 

fydol a chelfyddydol yn hafal i eiddo unrhyw genedl. Gwna ein 
Prifysgol ei gwaith gystal ag unrhyw un o’r Prifysgolion newydd 
sydd erbyn hyn yn britho Lloegr. Ac eto, mae rhywbeth yn 
elsieu. 

Yr ydym ni, yn ogystal a chenhedloedd ereill, yn dechreu 
teimlo fod yn amser gwneuthur ymchwiliad manwl i amcan 
gwirioneddol addysg. Yr ydym eisoes wedi cydnabod fod ein 
haddysg gelfyddydol (technical education) gystal ag eiddo ein 
cymdogion. Ond beirniedir addysg o’r natur yma o’r ddeutu. 
Ymosodir yn llym arni gan fasnachwyr a gwyr profiadol am nad 
yw fyth gystal a phrofiad mewn gweithdy neu fasnach. Cyf- 
eirir ati yn ddirmygus fel gwastraff ar amser. Y mae dysgedig- 
lon blaenaf y dydd yn anelu eu saethau ati o’r ochr arall, am 
nad dyma ddylai fod prif nod ein haddysg. Edrychir ar addysg 
yn ormodol o safle fydol, fasnachol. Yr ydym wedi bod yn 
addoli y Duw “ Efficiency”? yn rhy hir. “Does a college 
education pay ? You bet it pays. Anything that trains a boy 
to think, and to think quick, pays, Anything that teaches a 
boy to get the answer before the other fellow gets through 
biting his pencil pays.’”—Lorimer, Letters of a Self-Made 
Merchant to his Son. 

Onid dyma yr ysbryd sydd yn rhy aml yn ein meddiannu 
wrth feddwl am ein hysgolion a’n colegau ? Onid dyma faich 
y beirniadu llym sydd wedi bod ar ein cyfundrefn yn ddi- 
weddar ? Onid yw yr arholiadau diddiwedd, a’r ymgais sydd 
iennill safle anrhydeddus ynddynt, yn llesteirio diwylliant yn 
ein gwlad ? | 

Ni allaf lai na chredu ein bod wedi derbyn y syniadau hyn 
oddiwrth ein cymdogion y Saeson. Ofnaf ein bod yn euog o 
anghofio gwers hanes ein cenedl ni ein hunain. Cylymwyd 
ni wrth gerbyd datblygiad cenedl arall, gref; a dysgwyd ni i 
fabwysiadu ei delfrydau cenedlaethol hi. 

Perthyn i Gymru ei hanes boliticaidd ei hun. Hyd yn ddi- 
weddar, cyfrifid ni fel estroniaid mewn gwirionedd ac mewn 
enw. Y maeini hefyd hanes crefyddol a phrofiad ysbrydol na 
wyddant hwy fawr am dano. Yr ydym hefyd yn llawer mwy 
gwerinol ein hysbryd na’n cymdogion dros y Clawdd. Gellid 

yn hawdd gymhwyso sylwadau a wnaethpwyd yn ddiweddar 
am weriniaeth Groeg yn ei dyddiau goreu at werin Cymru 
heddyw:— 


Fellowship means Equality, not the fictitious Equality which 
has served as a watchword for Western Republics, but the 
inbred feeling which has always found a home in common 
needs and common intercourse, at the springs and well heads, the 
cross-roads and market places, the temples, etc. A society 
which needs no introductions and knows no shyness, has no 
reticences either. It says what it thinks, as men do in clubs 
whether about money or marriage, or anything else.—Zimmern, 
The Greek Commonwealth. 


Tybed ydyw’r pethau a nodasom wedi cael y lle priodol yn 
ein cyfundrefn addysgol? Ynte a ofynnir yr hen gwestiwn 
annuwiol—‘“‘ A ydyw yn talu ? ” 

Daeth y ddau fudiad mawr a fu’n gweithio trwy’r ganrif a 
phroblemau newydd ir golwg y bydd raid ir genedl eu 
hwynebu. Y mae’r etholfraint erbyn heddyw yn Ilawr 
gwerinwr, ac ar ei ysewydd ef y gorfiwys y cyfrifoldeb 0 gario 
llywodraeth y wlad yn ei blaen. Mwy na hynny, cwestiynau 
yn perthyn ir werin bobl ydyw pwnc y dydd: Oriau Llafur, 
Cyflogau, Undeb y Gweithwyr, Tlodi, Hawl i Waith, etc. Y 
mae’n debyg mai o’r safbwynt yna y cyfyd y feirniadaeth 
fwyafllym ar ein dullo addysgu plant a phobl ieuaine. 

Yr ydys yn ddiweddar wedi ceisio gwneuthur y diffyg hwn i 
fyny trwy estyn cyfleusterau ennill gwybodaeth ir werin. 
Cychwynnodd y mudiad yn Rhydychen ryw bum neu chwe 
blynedd yn ol; a bellach y mae wedi lledu dros y rhan fwyaf 
o Brifysgolion y wlad. Nid oes adran o’r deyrnas fwy man- 
teisiol i waith o’r natur hwn na Chymru a llawenydd yw gweled 
y colegau yn y Dehau a’r Gogledd yn ymuno 4’r mudiad gyda 
brwdfrydedd. Prifysgol y Werin ydyw ein Prifysgol ni. Cod- 
wyd hi trwy ymdrech y bobl gyffredin, trwy haelioni y glowr 
a’r chwarelwr :— 


O’u henillion prin a’u ham! gur. 

Mewn araith glasurol a draddodwyd“yn ddiweddar gan yr 
Athro Michael E. Sadler ym Manceinion, ceir geiriau tebyg i 
hyn: “ Pan yn ceisio galw i’m cof,” medd ef, “ y gwyr mwyaf 
diwylliedig y cyfarfim 4 hwy yn fy oes, nid hwy yw y rhai mwy- 
af dysgedig bob amser. Byddaf yn meddwl am Cardinal 
Newman fel un ohonynt, ac yna rhed i’m cof adgofion am hen 
wladwr diaddurn a dreuliodd ei ddyddiau rhwng mynyddoedd 
swydd Caerefrog. Y naill a’r Nall yn ddiwylliedig yn ystyr 
uchaf y gair.” 

Dyma ysbryd y mudiad newydd hwn. Erys syched angerdd- 
ol yn ein gwlad am addysg. Gwnai caban cinio yn y chwarel 
gywilydd i lawer dosbarth yn y Brifysgol. Wyneb yn wyneb 
4 gwirioneddau caled bywyd y mae’r cwestiwn cymdeithasol yn 
magu min agrym ; ac y.mae’r awydd am ei ddeall yn angerddol. 
Mwy na hynny, teimlant na ddylai’r bwthyn gael ei amddifadu 
o gyfoeth meddyliol ac ysbrydol yr oesau ; ac wrth y Prifysgol- 
ion y mae eu disgwyliadau hwy, a chredaf nad ofer y 
disgwyliadau hyn. 


Bangor: ROBERT RICHARDS. 

YMBIL AR HYDREF 


Un orig fach, cyn troedio’r llwybrau crin, 
Cyn marw o eco gwan dy olaf gri, 
Cyn dyfod nos ar draws y niwlog ffin, 
Un orig fechan, aros gyda mi. 
Ti fuost dirion unwaith pan oedd tan 
Dy ruddrug dros y bronnydd, 
A chefn Hiraethog lonydd 
Yn siglo’r olaf gerdd o’th glychau man ; 
A thi, ni chelit rhagof gynt dy rin, 
Dy lariaidd law droes hud tros safn y bedd ; 
Rho eto unwaith glywed tros dy fin 
Dy eiriau lleddf, dy eiriau di a’th hedd. 


Ti glywaist Anian yn ei gwylltaf bang 
Yn galw arnat, a phrysuraist dro. 
Rhudd oedd pob gallt a llwyn o dan dy sang, 
Ac aur oedd hug dy odre ar bob bro. 
Ti nodaist wallgo wfn y ddaear hen 
Yn tywallt ar Fehefin 
Ei chyfoeth mwyth cynhefin, 
Ond gwyddit wae a blinder dan y wén. 
Ti welaist asbri ei di-feddwl blant, 
A syndod newydd fyd ar wedd pob un ; 
Ti gofiaist gur y fam, a’i gwewyr gant, 
—Estynnaist law, a rhoddaist iddi hun. 


Rhoist iddi gwsg ar ol ei hymdrech flin, 
A chaeaist safnau ei gofidiau mwy : 
O fwrdd dy sant sagrafen rhoist y gwin 
Ac yn ei flas ’roedd anghof am bob clwy. 
Diflannodd y medelwyr tros y bryn, 
A’th niwl caredig tirion 
Dannodd ei fentyll hirion 
Dros noethni’r brigau yng ngwinllannau’r glyn. 
Frenhines y tosturi, gwrando un 
Sy’n wylo llwydni llwm ei grinion wfdd ; 
Rho iddo Hydref, hir anghofus hun, 
A deffro i wanwyn arall a gwell dydd ! 


W. J. GRUFFYDD. 

IV 


pP4 beth bynnag ydoedd gwrthwynebiad y beirdd tra- 

ddodiadol i Ddafydd ap Gwilym, cafodd Dafydd fudd- 
ugoliaeth lwyr arnynt yn fuan, a daeth y cywydd yn brif fesur 
ei ddilynwyr am oesau. Os prin yw’ enghreifftiau o’r Cywydd 
cyn oes Dafydd, prin yw agos bob mesur arall ar ol hynny. Yn 
ei Gywydd Marwnad Dafydd, dywed Iolo Goch, os Iolo a’i 
canodd hefyd, fel hyn :— 


Taw di gywydd, 
Nid da’r byd, nid hir y bydd. 
Tra fu Ddafydd, gelfydd gan, 
Ydd oeddud barchus ddiddan, 
Ac ni bydd oherwydd hyn, 
Gwedi ef, gwiw dy ofyn! 


Ond gofyn y Cywydd a wnaethpwyd, a’i gael hefyd yn hel- 
aeth, a thestunau Dafydd a fu pynciau’r beirdd o’u cyrrau, yn 
gywyddau Serch a chywyddau Natur. Gwir fod Iolo a Siédn 
Cent wedi troi eu golwg at bynciau cymdeithasol. Canodd Iolo 
fawl y Llafurwr, a gwelodd Sidn Cent oferedd bywyd y gWr 
mawr traws. Dechreuodd gwawr letach dorri yn eu gweithiau 
hwy, ond ni pharhaodd i ddyddio. Serch a Natur oedd y 
prif bynciau, a phan fu farw Tudur Aled, canodd Gruffydd ab 
Ieuan ap Llywelyn Fychan— 


Mae gweiddi am gywyddwr 
Merch a gwalch a march a gwr. 


Eto, helaethwyd cylch testunau’r beirdd ar ol amser Dafydd ap 
Gwilym. Gellir bras rannu’r testunau yn rhyw chwe dosbarth, 
sef (1) Cywyddau Serch, (2) Cywyddau Natur, (3) Marwnadau, 
(4) Cywyddau Moes a Chrefydd, (5) Cywyddau Doethineb y 
Byd, (6) Gywyddau’r Bywyd Gwyllt. 

Tebyg i ganu Dafydd yw canu serch o ran cynnwys a 
arddull. Harddwch merch a’i chreulondeb at a’i carai yw'r 
deunydd pennaf, a daw Eiddig a’r llateion o bob math 1 mewn 
yn fynych hyd gywyddau Tomos Prys, ac hyd yn oed gerddi 
rhyddion prydyddion y ddeunawfed ganrif. Anaml y ceir 
angerdd yn y canu, ond am ei dlysineb a’i berffeithrwydd ffurf, 
safai cyfuwch 4 dim a gaed yn y cyfnod hwnnw. Oni ellid yn 
deg hawlio bod y pedair Illinell hyn o waith Dafydd ab Edmwnd 
ymhlith y pethau tlysaf a pherffeithiaf o’u bath yn y byd ?— 


Dy laeswallt fal dy lusael, 
Dy drem fal dued yr ael ; 
Dy wyneb fal ad unnos, 
Dy rudd fal cawad o ros. 


Cawn yr un cymhariaethau yn fynych gan y beirdd, ond y 
mae cymaint camp ar eu harddull a’u ffurf fel nad ydys byth yn 
blino arnynt, a’r perffeithrwydd hwn sy’n peri fod y cywyddau 
serch hyn, er eu hysgafned, ymhlith y pethau goreu a feddwn fel 
llenyddiaeth. Cymharer llinellau Robyn Ddu 4’r rhai uchod o 
waith Dafydd ab Edmwnd— 


Dy fwnwgl dan dy fanwallt 
Mor wyn avr ewyn o'r allt ; 
Eira unnos a rannwyd 

Ar dy gorff, rhag mor deg wyd ; 
Duw a roddes it ruddwallt 

Yn farrug aur dan frig allt ! 


Gwastraffwyd y prydferthwch hwn ar fil o gywyddau, ac nid 
clod i ni yw fod y cyfoeth 1 gyd bron yn anhysbys i bawb ond 
a gafodd gyfle 1 fyned at y llawysgrifau. Ac hyd yn oed yn y 
canu serch, y mae llawer o ddoethineb a phertrwydd nad ellir 
dychmygu y medrai neb ei osod mewn geiriau ond fel y gosod- 
wyd ef. 

Ganwaith, wen, y gwnaeth aniawn, 

A gweniaith ym y gwnaeth iawn, 


ebe Bedo Brwynllys, ac y mae camp odidog ar linellau Tudur 
Aled— 

Ni wn, Gwen, yn y gwinwydd 

A fytho ’nhroed fyth yn rhydd ; 
Dau gam a’m dygai ymaith, 

Tri yn f’ol a’m troe yn faith. 

Nid oedd goel yn d’addaw, Gwen, 


Mwy na than mewn eithinen ! 
2 * * * 


Gorwedd ddwy flynedd yn flin 
Fel noeth ar flaenau eithin ; 
Edn a’i droed wyf yn y drain 
A glud dan gil i adain ! 


Gan Lawdden, cawn driniaeth helaethach ar ddyfais y 
Llatai. Denfyn ef Ieuan ap Hywel Swrdwal yn Ilatai drosto, a 
syrth yntau ym mhrofedigaeth y llatai oedd ddewisach na’r 
neb a’i gyrrodd. Beth bertach na’r ymddiddan :— 


Beth fal hyn a fynn ef6, 
Llawdden ? Mae arall iddo ; 
Dywaid, ni wnaf orafun, 
Drwsa teg, drosot dy hun. 


F’anwyl] ni feiddiaf finnau 
Ddiswyddo y Cymro cau. 


Beiddi, cais i rybuddio, 

Bid i’th farn bai doeth a fo, 
Nad rhyw anfadwr a hwn 
O brydydd a briodwn ! 


Naddwn benillion iddi, 

Nos Sul, am fy newis i; 

Oni’m treisir, nam trasyth, 
Ni‘chaiff Llawdden feinwen fyth ! 


Ac yna, ebr yntau Lawdden :— 


Teg oedd Ifan fal cannwyll— 
Llyna deg yn llawn o dwyll! 
Ynfyd ydoedd im’ anfon 

Was teg i neges at hon; 

Oda fyth i dai y ferch 
Im,*gennad, mwy, ag annerch, 
Danfonaf o byddaf byw 

At fwynen Ilatai fenyw ! 

Onid oes yma ddeunydd nofel chweswllt neu ddrama deirawr ? 
Gwir nad ymdroes y bardd i chwilio a chwalu ei deimladau i ni, 
fel y dywedem ei fod yn ddwfn ac yn gywir. Rhoer mai canu 
gwneuthur oedd y cwbl, y mae’r pennill 


Teg oedd Ifan fal cannwyll— 
Llyna deg yn llawn o dwyll! 


ar ei ben ei hun yn cynnwys digon o’r ddawn a’r medr a wnaeth- 
ai’r nofel chweswllt a’r chware teirawr yn dra llwyddiannus yng 
ngolwg y smartiaf o feirniaid. Nid yw Ieuan Deulwyn ychwaith 
heb gryn lawer o’r ddawn honno a fedr wasgu melyster o atgof, 
fel gwin o’r grawn aeddfed :— 


Lluniasom mewn Ilwyn isel, 
Llwyn o goed a fai’n Ilen gél ; 
O hunais rhag fy henu, 

Hun eos ar fernos fu ; 

Bum is y berth bumoes byd, 
A rhif o oriau hefyd ; 
Gwylio’r llwybr is yr wybren 
A golwg iach, a galw Gwen. 


Sefyll dan fentyll a fu, 

A son ag ymgusanu ; 

Canu’n iach, bocsach i’r byd, 
Ganwaith, a thrigo ennyd ; 
Ymado heno a hon, 
Ymannerch a’r drem union ; 
I’r coed lle bu’r oed yr af, 
Am i ddail y meddyliaf ; 
Meinir, da fu am unoed, 
Marwol wyf am yr ail oed. 


Yn y Cywyddau Gofyn yn bennaf y ceir barddoniaeth Natur, 
a gwaith Dafydd ap Gwilym eto yw patrwm y cywyddau hyn. 
Yn ei gywyddau Natur y mae Dafydd yn cyfyngu’r meddwl i’r 
ddeufraich yn aml, a thyfodd hynny yn draddodiad ymhlith 
ei ddilynwyr, fel nad yw eu cywyddau yn aml ond rhes o ben- 
illion dwy linell y gellid eu gosod agos mewn unrhyw drefn heb 
amharu ar y synnwyr. Hawdd ddigon a fyddai dyfynnu 
cannoedd o benillion ardderchog ohonynt, ond anodd cael yn 


oe 
ar 

unman lun llawn neu gyffelybiaeth geinciog. Anodd yn wir yw 
dewis rhwng pennill a phennill a bardd a bardd. ‘‘ Dyfalu ” 
oedd y gamp, a hynny bob yn ddeufraich, ac yr oedd y gofal am 
y pennill yn gwanychu undod y gerdd. O gywydd Gruffudd 
Hiraethog ir “Ceiliog Bronfraith”’ gellid codi pennill ar 
ol pennill a rhagoriaeth ar bob un. 


Gyrru i Dduw i gerdd a Wyr, 
Groewiaith, a’i big i’r awyr, 


meddai, dwy linell a ddengys graffter sylw yn gystal a dychymig. 
Y mae’r un peth yn wir am gywydd rhyw fardd anhysbys i’r 
** Milgi,” Ile ceir y llinell gampus 


Main, egwydlas, min gwaedlyd. 


Gwelais ddarlleniad arall o’r Ilinell, sef 


Main, egwydlaes, min gwaedlyd, 


ond braidd na thybiaf mai’r cyntaf yw’r goreu, canys y mae 
egwyd ci da, fel y gWyr pob heliwr, yn las odditani. Y mae 
cywydd Tudur Aled rr “ March ”’ yn ddigon hysbys, ond hwyr- 
ach nad yw cywydd Lewys Daron ar yr un testun mor adna- 
byddus, er fod ynddo linellau nad allai hyd yn oed Dudur eu 
curo, megis 


Main ei glust, mwnwgl ystwyth. 


Gwal faen ni fogeilia fo,” 
| Gwrych yn dwyn gwreichion dano. 


Camp yw penillion hyn oll, a champ y rhaid ei mawrhau, 
ond pan ddown ar draws ambell ddarn llawnach a mwy cys- 
ylitedig 41 gilydd, fel marwnad ei gi, gan Huw ap Rhys Wyn o 
Fysoglan ym Mon, teimlwn ein bod wedi colli nid ychydig trwy 
ddatblygiad y dyfalu deufraich. Y mae gwaith Huw ap Rhys 
Wyn yn ddiweddarach, ac nid yw mor ddifai o ran ffurf, ond y 
mae ynddo ryw dant sy’n tyneru calon dyn a Wyr ganlyn cWn. 
“ Bwrdi”’ oedd enw’r ci a gollodd y bardd, ac fel hyn y can 
yntau :— 

Cyf, I. Rhif 4 ie 

Gan ei farw, gWyn oferach, 
Bar ydyw byth, Bwrdi bach : 
Gan ddarfod ddyfod ei ddydd, 
Y geinach aed ar gynnydd ; 
Yn y llwyn hesg, Ilawen hi, 
Mewn achos, a mi’n ochi. 


Myned nid lles i minnau 

Mwy at y cymdeithion mau, 

I wrando ffrost eu bostiaw, 
Acen drwch, am eu cwn draw. 


Sion Bwlclai a fynnai fod— 

lawn hyn—ei gwn yn hynod ; 

Pirs Llwyd, er a fynnwyd, fo, 
Is coed oedd, nis gad iddo ; 

A minnau awr a munud 

O lun neu fodd ail yn fud, 

Yn dwyn hiraeth rhy gaeth gad 

Maith yw, am fy mytheiad ! 


Yn y marwnadau, cawn fwy o ddwyster nag yn y cywyddau 
ereill. Gallai fod bri ‘“‘ Marwnad Lleucu Llwyd,” pa un bynnag 
ai cerdd ddychymig ai peidio ydoedd, wedi peri i’r beirdd ganu 
marwnad cariad fel y canent fawl cariad. Eto y mae angerda 
yn Ilinellau Dafydd Nanmor— 


Och 1 Dduw Tad, 0 chuddiwyd hi, 
Nad oeddwn amdo iddi ! 

Os marw yw hon is Conwy, 

Ni ddyly Mai ddeilio mwy ; 

Och fin awr na chawn orwedd 
Gyda bun dan gaead bedd ! 


Ac y mae grym a theimlad ym mhenillion Tudur Aled— 


Amodau, rhwymau oedd rhom, 
Eithr angau a aeth rhyngom ; 

A chan farw’r ferch yn forwyn, 
I farw mi af er i mwyn; 

O! na roe Dduw un or ddau, 
Ain fyw’r fun, ai’n farw finnau ! 

Eto, ym marwnadau perthynasau a chyfeillion yn ddiau y ceir 
y llinellan mwyaf angerddol. Y mae marwnadau Tudur 
Aled a Dafydd Nanmor gan amryw feirdd yn Ilawn Ilinellau 
angerddol, ond prin y daliant i'w cymharu 4 marwnad ei fab 
gan Lewis Glyn Cothi, lle y mae’n sdn am gampau a theganau y 
bychan— 

Bwa o flaen y ddraenen, 

Cleddau digon brau o bren ; 

Ofni’r bib, ofni’r bwhach, 

Ymbil 4’i fam am bel fach ! 


Dwys iawn hefyd yw marwnad ei fab yntau gan Lywelyn ap 
Gutyn— | 

Ol i droed a wela draw, 

A’i nodau lle bu’n neidiaw. 

Pob enaid o’i ddireidi 

A fynn Duw ond f’enaid 1 ; 

Boed yfory, bid fyrroes, 

Fo dydd farn a diwedd foes ; 


Onid hir yr wy’n tariaw, 
Anffawd i ddyddbrawd na ddaw ! 


Canodd Huw Cae Llwyd yntau farwnad nodedig i ryw Wr 
anhysbys, ac y mae ym marwnad Syr Gruffudd Fychan, gan 
Ddafydd Llwyd ap Llywelyn linellau na byddai hawdd cael eu 
cystal yn unman, gan faint eu gofid tymhestlog— 


Mi a rodiais ym mrodir 

Dy lys, a phob adail ir, 
Coed a naint Cydewain oll 
A Dugoed a Chefn Digoll, 
I’th geisio, iaith ddigasog, 
Mal am y gral, myn y grog! 
Dafydd sydd yn dy ofwy, 
Deffro, paid a huno’n hwy ! 


Yn y tri dosbarth arall o gywyddau y soniais am danynt, 
hwyrach nad yw'r gelfyddyd, a’u cymryd at eu gilydd, mor 
berffaith, ond y mae’r meddwl yn ddyfnach a’r ffilosoffi yn 
llawnach. Wedi adrodd ei wrhydri ym mrwydr St. Quentin, y 
mae rhyw dawelwch mwyn yn canlyn Gweddi Edward ap Raff— 

Y dydd yn darfod iddaw, 

Y nos drom yn nesu draw ; 
O bu’n amorth, boen imi, 
Wedi’r boen fawr, derbyn fi! 


Y mae sWn bywyd a’i ryferthwy hefyd yng Nghywydd Huw 
ap Tomos “I ofyn cymod Ifenctid ’’— 


Cefais fy llam a’m tramwy, 
A chollais na fentrais fwy ! 


Aeth Ilawer llinell a phennill o Gywyddau Doethineb y Byd yn 
ddiarhebion, megis rhai Tudur Aled— 


Ysbys y dengys y dyn 
O ba radd y bo’i wreiddyn, 


neu rai Huw Llwyd o Gynfal— 


Dyna’r ffordd adweinir ffwl— 
Ef a addef ei feddwil. 


Bedo Brwynllys, William Llyn, Edmwnd Prys, onid oes gan- 
noedd o’r llinellau diarhebol hyn yn eu cywyddau? Prinion 
yw cywyddau’r Bywyd Gwyllt, ar wahan i’r Cywyddau Brud ar 
Rhyfel, ond byddai casgliad ohonynt yn ychwanegiad dyddorol 
a gwerthfawr at lenyddiaeth. Ceir eu penrhyddid beiddgar ym 
moliant Dafydd ap Siencyn gan Ifan ap Gruffydd Leiaf a 
Thudur Penllyn. 


Parlwr uwch gloewddwr eich glyn. 
Porth cwlis perthi celyn ! 


ebr y cyntaf ynghanol ei ganmoliaeth herllyd i wylliad Nan 
Conwy, ac ebe’r ail yntau yn ei afiaith— 


Dy gastell ydyw’r gelli,? 
Derw dol yw dy dyrau di! 


Yn ei gywydd i’r “ Lladron oedd yn Llwyn y Coed, a roes fwyd 
ag arian i delynorion oedd yn myned heibio iddynt,” rhydd 
Watcyn ap Rhisiart inni olwg ar y bywyd hwn a’i ryddid 
gwyllt a’1 beryglon lawer— 

TI’r Rhyd Goch y rhed y gwan 
Os herwyr & gais arian ; 

Os ynoch mae trawsineb, 

Am lendid ni’ch newid neb ; 
Awn ninnau, o chawn ennyd, 
Atoch i’r Rhyd Goch i gyd; 
A’ch bwrdd, i chwi bo urddas, 
Ydyw’r lawnt, a daear las ! 


Llawn gwylltineb a rhwysg hefyd oedd bywyd ‘‘ Sawdwyr 
Calais,” medd Robert Leiaf yn ei gywydd iddynt, ac yno y ceid 
ny coll— 


Pan gollo Cymro, ple i cais ? 
E’i gwelir yn y Galais. 


Buasai’n dda gennyf allu rhoddi golwg fanylach ar y lenydd- 
iaeth sydd yn y cywyddau rhwng y bedwaredd ganrif ar ddeg, a 
diwedd yr unfed ar bymtheg. Y mae hi yn llenyddiaeth hel- 
aeth arhagorol, y gallai unrhyw bobl fod yn falch ohoni. Oran 
sylwedd, y mae hi cystal a dim sydd gennym, ac 0 ran medr yn 
anhraethol well. Bydd rhai yn awgrymu mai bas ydyw, a bod 
llenyddiaeth hanner benthyg y ddeunawfed ganrif a’r bedwaredd 
ar bymtheg yn llawer dyfnach. Ond ni ddeil y syniad hwnnw 
i'w chwilio. Y mae barddoniaeth y cyfnod hwn yn llawer gwell 
na barddoniaeth y cyfnod nes atom; y mae ei ffilosoffi a’1 
ddoethineb yn gysonach a chraffach, ac yr oedd y beirdd y 
soniwyd am danynt, ar eu goreu, cyn fedrused ra haere a 
neb yn Ewrop yn eu hoesau. 


Aberystwyth. T. GWYNN JONES. 

II 


Cy fod sain w a sain eglur y ers canrifoedd wedi mynd yn 
un, mater o gywirdeb hanesyddol yn unig ydyw gwa- 
haniaethu rhyngthynt yn yr orgraff ynawr. A’rsyndod yw fod 
y gwahaniaeth wedi ei gadw mor gywir yng Nghymraeg ys- 
grifenedig y dyddiau hyn. Yr oedd Dr. Morgan yn yr unfed 
ganrif ar bymtheg yn ansicrach o lawer nag ysgrifennydd 
cyfiredin yn-yr ugeinfed ; fe geir ganddo ef ffurfiau fel gorthrym- 
udd, fellu a’r cyffelyb, gwallau na syrthiai neb heb fod yn an- 
llythrennog iddynt heddyw. Ac fe welir wrth erthyglau 
Mr. Gwynn Jones fod mewn llawysgrifau diweddar feiau gwaeth 
na hyn, megis /ihel Ddy, td. 192 uchod, am Ithel Ddu. 
Cymerer yn gyntaf y geiriau un sillaf sy’n awr ar arfer :— 


Ag u: bu ‘has been,’ cu ‘dear,’ du ‘ black,’ lw ‘ host,’ plu 
‘feathers,’ rhu ‘roar,’ su ‘murmur,’ tu ‘ side,’ clud ‘ car,’ drud 
‘dear,’ glud ‘ glue,’ hud ‘ magic,’ mud ‘ mute,’ tud ‘ country,’ 
budd ‘ profit,’ cudd ‘hidden,’ grudd ‘cheek,’ Wudd “‘ hinders,’ 
crug ‘pentwr,’ dug ‘ brought,’ dug, duc * duke,’ ffug ‘sham,’ 
grug ‘ heather,’ rhugl ‘smooth,’ sugn ‘sucking,’ cnul * knell,’ 
cul ‘ narrow,’ dul ‘ blow,’ mul ‘mule,’ Sul, bun ‘maid,’ clun 
‘thigh,’ ffun ‘ breath,’ hun ‘sleep,’ hun ‘self,’ llun * form,’ un 
‘one,’ cur ‘ pain,’ dur ‘ steel,’ mur ‘ wall,’ pur ‘ pure,’ sur ‘ sour,’ 
urdd ‘order,’ ffurf ‘form,’ us ‘ chaff,’ llusg ‘ drag,’ clust ‘ ear,’ 
ffust ‘ flail.’ 

Ag y drachefn : fry ‘up,’ hy ‘ bold,’ rhy ‘ too,’ sy, sydd * which 
is,’ try ‘ turns,’ ty ‘ house,’ gwlyb ‘ wet,’ tyb ‘ notion,’ crych ‘ curly,’ 
drych ‘ mirror,’ gwych ‘ fine,’ nych ‘ pining,’ rhych ‘ furrow,’ sych 
‘dry,’ ych ‘ox,’ yd ‘corn,’ byd ‘ world,’ bryd ‘intention,’ clyd 
‘cosy,’ cryd ‘ fever,’ dyd ‘ puts,’ gwd ‘ vice,’ hyd ‘length,’ pryd 
‘time,’ rhyd ‘ ford,’ gwydn ‘ tough,’ gwydr ‘ glass,’ hydr ‘ valiant,’ 
bydd ‘will be,’ crydd ‘shoemaker,’ dydd ‘day.’ ffydd ‘ faith,’ 
gwidd ‘ trees,’ hydd ‘stag,’ rhydd,’ ‘free, cryf “strong, pryf 
‘worm,’ syfi ‘moves,’ llyfn ‘smooth,’ llyfr ‘ book,’ cyff ‘ stem,’ 
cryg ‘ hoarse,’ plyg ‘ fold,’ pyg ‘ pitch,’ rhyg ‘rye,’ dygn ‘ irksome,’ 
cylch ‘ circle,’ hyll ‘ ugly,’ syll ‘looks,’ gwyllt ‘ wild,’ hyllé ‘ splits,’ 

grym ‘ power,’ llym ‘ keen,’ syml ‘ simple,’ bryn ‘ hill,’ cyn ‘ chisel ’ 

cryn * trembles,’ dyn ‘ man,’ glin ‘ sticks,’ hyn ‘ this,’ hgn ‘ older,’ 

llyn ‘ pool,’ myn ‘ insists,’ pryn ‘ buys,’ rhyn ‘ chill,’ syn ‘ amazing’ 
tyn ‘ tight,’ cynt * before,’ hynt ‘ way,’ byr ‘ short,’ gyr ‘ drives,’ 
cyrch ‘ makes for,’ myrdd ‘ myriad,’ ffyrf ‘ thick,’ chwyrn ‘ rapid,’ 
syrth ‘ falls,’ bys ‘ finger,’ blys ‘ desire,’ brys ‘ haste,’ crys ‘ shirt,’ 
gwys ‘summons,’ Ilys ‘ court,’ prys ‘ undergrowth,’ hysb ‘ dry,’ 
dysg ‘learning,’ mysg ‘midst,’ pysg ‘fish,’ dysgl ‘ dish,’ cyst 
‘costs,’ tyst ‘ witness,’ byth ‘ ever,’ nyth ‘ nest,’ syth ‘ upright.’ 


Dyna restr o ryw saith ugain 0 eiriau a’r sain uw neu y ynddynt ; 
ni rois 1 mewn eiriau fel éru, a brud, nad ydynt mewn arferiad 
cyffredin, na geiriau fel fy a dy sydd a sain dywyll rr y; a 
dichon i mi adael ereill allan. O’r saith ugain hyn nid oes braidd 
un y gall fod nemor o amheuaeth yn ei gylch ; ac nid oes uno’ 
ewhl oll, mi gredaf, nad ysgrifennir ef yn gywir yng Nghymraeg 
cyffredin ein dyddiau ni. Burhai yn yr oes o’r blaen yn ceisio 
cam-sillafu dug ‘ brought ’ yn dyg ; ond ni lwyddasant i ddwyn 
y bai hwn yn gyfiredin, ac erys y gair eto’n gywir fel y’1 ceir 
yn y Beibl—dug. 

Un gair yn unig, hyd y gwelaf, o’r dosbarth hwn a sgrifennir 
yn anghywir yn awr: y gair crud ‘cradle.’ Gadewch i ni ys- 
tyried ei hanes am funud. Yn Llyfr yr Ancr a sgrifennwyd yn 
1346, ceir yn dy grut td. 72, ‘in thy cradle.’ Ym marddoniaeth 
Llyfr Coch Hergest, ym marwnad Gruffudd ab yr Ynad Coch 1 
Lywelyn ein Llyw Olaf, ceir y Ilinell hon 0 gynghanedd lusg, 
col. 1418: 


Pob mab yn y grut yssyn udaw ; 


hynny yw, mewn orgraff ddiweddar : 


Pob mab yn ei grud y sy’n udaw. 


Y mae’r dystiolaeth hon yn hyn na’r llall, gan fod y gynghanedd 
yn dangos y sain a réi’r bardd ei hun i'r gair crud ; ac yn sicr 
nid oeddynt wedi dechreu cymysgu wu ac y mewn geiriau un- 
sillafog am genedlaethau lawer ar ol ei oes ef. Nid wyf yn 
cofio am y gair yn odli mewn cynghanedd ddiweddarach ; ac 
nid yw hynny o bwys, gan nad yw odlau diweddar o fawr werth 

ir dibenhwn. Ond er na bai ar gyfyl yr odl crud yr ysgrifennid 
ef, fel y gwelir yn y Flores Poetarum 1710, td. 33 


GwWr di fai, o Grud i fedd, ; 
A yrr twf ar ei ’tifedd. 


_Edrychwn yn awr y geirlyfrau. Dyma Dictionarium Duplex 
Dr. Davies, a gyhoeddwyd yn 1632; yn hwn cawn y ddau gof- 
nod a ganlyn, ar wahan ac ymhell oddiwrth ei gilydd : 


Crid, Cunae. 
Crfd, Tremor, vulgd Febris. 


Yn y rhan arall drachefn, lle mae’r Lladin yn gyntaf, cawn— 


Cunabula, Orid. 
Febris, Crjd. 


Yn Helaeth Eir-lyfr Thomas Jones, a gyhoeddwyd yn 1688, ceir 


Crid. A cradle. 
Crfjd crynnu. An ague. 


Yr un modd yn yr argraffiadau o Hirlyfr Thomas Jones a gy- 
hoeddwyd gan Richard Morris, o Lanfihangel Tre’r Beirdd yn 
y ddeunawfed ganrif. Trown yn awr at Dictionary Thomas 
Richards, a ymddangosodd yn 1751 (argraffiad 1815 sydd 
gennyf fi) : 


Crid, s. a cradle. 
Cryd, s., a trembling, quaking, or shaking. Commonly, a fever, 
an ague. 


Hyd yma fe welir fod crud ‘ cradle’ a cryd ° fever * yn ddau air 
hollol wahanol, ac wedi eu hysgrifennu’n wahanol. Down yn 
awr at Dictionary W. Owen Pughe ; dyfynnaf o’r ail arg., 1832: 


Crud, s.m.—pl.t. ion (eru) A cover; a case; a defence. Tri 
eur-grud Ynys Prydain, the three warriors of the Isle of 
Britain that wore golden armour. 

~ Cryd, s.m.—pl.t. iau (ey—rhyd) A quaking, shaking, or rocking ; 
a fever, or ague; also a cradle. 

Dyna darddle’r gwall. Tybiodd Pughe, gan fod yna ryw 
‘ ysgwyd. ’ ynglyn a’r ddau, mai’r un gair oeddynt, ac wedi iddo 
ef dybio hynny, dywedodd hynny. Fe wyddai’n burion fod 
gan y geiriadurwyr eraill ddau air, ac ni fynnai yntau fod ar ol ; 
am hynny fe gadwodd y gair crud, a dyfeisiodd res 0 ystyron 
newydd iddo, heb un cysgod o sail iddynt—nid yw ei ddarnod- 
iad ond anwiredd noeth ; ac ymhellach, fe ddyfeisiodd chwedl- 
oniaeth newydd trwy droi “tri eurgrydd Ynys Prydain,”’ sy 
mor hysbys 1 ddarllenwyr y Mabinogion, yn dri “ eurgrud” ! 
Nid oes hyd yn oed yn nhrioedd y Myfyrian un esgus dros y 
gwyrdroad annuwiol hwn. 

Dyna hanes yr unig wall a ddigwydd yn awr yn sillafiad y 
dosbarth niferus hwn o eiriau. Onid yw'n ddyledus arnom, o 
barch in hiaith ac ’r°-hen Gymry, gywiro’r gwall yn awr, ac 
yserifennu’r gair fel y gwnaent hwythau ? 

Diau mair rheswm fod y gwahaniaeth rhwng wu ac y wedi el 
gadw mor drwyadl gywir yn y geiriau hyn ydyw ei fod wedi 
parhau’n hwy ar lafar mewn geiriau unsillafog nag mewn sillafau 
diacen. Ond ar yr un pryd dengys y cywirdeb hwn mor werth- 
fawr ydyw’r traddodiad lenyddol yn hyn o beth—dim ond un 
gwall mewn rhagor na saith ugain o eiriau, a hwnnw’n codi nid 
o ddiffyg yn y traddodiad ond o ffug y dyn a aberthodd bob tra- 
ddodiad i'w fympwyon penwan ei hun. Er ei waethaf ef, fe 
welir wrth a ddywedwyd am y geiriau hyn nad yw Cymraeg 
yr oes hon mor anobeithiol o lygredig ag y tyb llawer: gyda 
pheth amynedd ac ewyllys da, fe’i ceir eto’n lled bur a gloyw'n 
ol. 

J. MORRIS JONES. 

Dinasyddiaeth Bur, ac Areithiau Ereill. Gan yr Athraw Henry Jones. 
Caernarfon: Undeb Chwarelwyr Gogledd Cymru; td.—T72. 
Pris, Is. \ 


TRADDODWYD cynnwys y llyfr hwn yn y ffurf o Anerchiadau i Chwarel- 
wyt Gogledd Cymru yn eu Gwyliau Llafur o dro i dro. Cyhoeddir 
hwy yn flaenaf ac yn bennaf er budd y dosbarth pwysig yma o weithwyr 
yn ein gwlad. Ond y mae’r egwyddorion a’r ysbryd a argymhellir arnynt 
hwy yr un mor gymhwysiadol at angen y dosbarth gweithiol yn gyff- 
redinol drwy y deyrnas. Yn wyneb hyn, da y gwnaethpwyd eu cy- 
hoeddi yn llyfr bychan hylaw. O ran maint, Ilyfryn bychan pris 
swllt ydyw. Ond nid hawdd i neb, yn yr olwg ar ei addysg a’r peryglon 
y cais yr awdur rybuddio’r gweithwyr rhagddynt, yw prisio ei wir 
werth. Y mae bywyd ac ysegrifau’r Athro enwog yn eglur brofi ei fod 
yn broffwyd i’w oes mewn ystyr wirioneddol a phwysig. Fel Ezeciel 
synt, clyw yntau lais yn ei gyfarch, ‘‘ Yn wyliedydd y’th osodais ar dy 
Israel.” Yn ddiau, y mae ynddo yn anad ungwr, y cymhwysterau 
angenrheidioli’r gwaith. Y mae amgylchiadau ei faboed yn rhoddi iddo 
galon i gydymdeimlo 4g anhawsterau’r gweithiwr. Y mae ei hy- 
fforddiant mewn athroniacth a threfnidedd gwladol yn ei osod ar binacl 
mantais i ganfod arweddion amlochrog cwestiynau llafurol a gwleid- 
yddol. Ac, yn ben ar y cyfan, fel y prawf cynnwys ei anerchiad ar “ Y 
Diwygiad Crefyddol a’r hyn eill ddod ohono,” y mae, fel Cristion, yn 
eysylltu pob ffurf ar ddyledswyddau dynol a ffynhonnell gwirionedd a 
daioni yn Nuw. 

Os bu llyfr erioed yn llyfr i’r amseroedd, y mae hwn felly i’r oes bres- 
ennol a’i hamgylchiadau cythryblus. Yn ei erthygl yn yr Hibbert — 
Journal am Hydref, 1911, ar ‘‘ The corruption of the Citizenship of the 
Working Man,” cawn Proff. Henry Jones yn rhybuddio cylch eangach a 
gwahanol o ddarllenwyr am ein peryglon fel teyrnas o herwydd cam- 
ddeall ystyr ac amecan ‘‘ Dinasyddiaeth bur.” YY mae’n rhagweld y 
perygl yn glir, yn canfod y dinistr a all ein goddiwes, ac o’r herwydd yn 
rhybuddio y gweithwyr a’u harweinwyr gyda’r angerddoldeb a’r difrif- 
wch sydd mor nodweddiadol 071 gymeriad. 

Yn y llyfr hwn, y mae’r anerchiad cyntaf yn ymdrin a’r wladwriaeth 
fel sefydliad cysegredig, a’i hamcanion yn foesol.*‘ Yn wir,’ medd ef, 
“gwasgu cysegredigrwydd ei wlad at gydwybod ei dinasyddion a 
fynnwn i heddyw, nes teimlo o honynt mai un o anghenion mawr y 
bobl a’r oes ydyw newid ansawdd eu hysbryd pan yn ymwneud 4’1 
phethau.” Yn sicr, teimla pob gwir wladgarwr Cristionogol mai dyled- 
swydd flaenaf a phennaf ein hathrawon, yn llen a lleyg, yw gwasgu ar 
Gristionogion, yn wreng a bonheddig, y pwysigrwydd o gymhwyso eg- 
wyddorion hanfodol ein crefydd at gwestiynau masnachol, llafurol, a 
gwleidyddol. Ond ni wneir hyn, fel y dengys yr awdur, os na effeithir 
argyhoeddiad fod dinasyddiaeth bur yn golygu rhywbeth moesol, cref- 
yddol, a chysegredig. Y mae eisiau ein hatgofio’n barhaus fod y wlad- 

wriaeth yn gorff organaidd byw a thyner. Y mae’r aclodau, er eu 
gwahaniaeth cymdeithasol, yn gyd-ddibynnol ar eu gilydd. Ac ni all 
yr un aolod sicrhau y daioni mwyaf iddo ei hun ond trwy gyflawni ei 
ddyledswyddau at ei gydaclodau. Ond rhag ofn i’r darllennydd redeg i 
ffwrdd gyda’r camargrafi mai gofalu am arall yw unig ddyledswydd 
dyn, dyry’r Athro yn yr ail anerchiad ochr arall y gwirionedd, sef yw 
hynny, “fod Iles unrhyw ddosbarth o ddynion fel y chwarelwyr yn 
dibynnu ar fod i bob un ohonynt wneud y goreu drosto fo ei hun.” 
““ Mae pob peth mawr, pob peth byw, yn dibynnu, yn y lle diweddaf, arno 
fo ei hun.” 

Os oedd egwyddorion yr anerchiad cyntaf yn cyfiawnhau ffurfio a 
chynnal Undeb y Chwarelwyr, y mae’r ail anerchiad yn atgofio’r chwar- 
elwyr fod eu llwyddiant wedi’r cyfan yn dibynnu mwy ar eu hymroad 
personol ac ar foesoldeb eu cymeriadau nag ar unrhyw Drefniadaeth 
(Organization), gan nad pa mor berffaith y gall fod. Onid anallu i gyd- 
weithredu fel cyfangorff ; onid gwaseidd-dra dirmygus nifer o lyfriaid 
moesol; onid anhueddrwydd i gyfrannu i gronfa’r Undeb, er yn 
barod i fwynhau y manteision a sicrheid drwyddi; onid hyn fu’r 
rhwystr mwyaf ar lwybr buddiannau’r chwarelwyr a methiant eu 
strikes ? Iechyd i galon dyn yw darllen y frawddeg ganlynol (td. 46) : 
“Fe ellwch sefyll y tu allan i Undeb, ond ni ellwch lai nag ennill oddi- 
wrtho. A salach na dyn, ac islaw dadleu ag ef, ydyw’r dyn a dder- 
bynia les oddiwrth lafur ac aberth ereill, heb wneuthur dim ei hunan.”’ 
O na ellid rywfodd losgi’r syniad yma i mewn i galonnau’r dosbarth 
diegwyddor ac anonest yma ymhlith ein chwarelwyr. Heb newid eu 
cymeriadau hwy, nid hawdd fydd i chwarelwyr diwyd, deheuig, a 
gonest, sicrhau iddynt eu hunain eu hiawnderau cyfiawn. 

Ond wedi’r cyfan, efallai mai traethiad yr Athro ar y diwygiad a 
chrefydd Cymru yw’r pwysicaf oll, er nad yw yn uniongyrchol yn ymdrin 
& chwestiwn Llafur. Pwy, ar ol darllen yr adran yma o’r llyfr, a am- 
heua grefyddolder gwir Gristionogol yr athronydd athrylithgar Henry 
Jones? Pe buasai pulpud uniongred (?) Cymru wedi gosod arbenig- 
rwydd tebyg ar wedd ysbrydol ac ymarferol crefydd buasai golwg wa- 
hanol a gwell ar foes a gwareiddiad yn ein gwlad. 

Yn ol yr Athro, un o fanteision y diwygiad crefyddol diweddar yw 
“‘rhwygiad y llen rhwng yr anianol a’r ysbrydol.”” Hyn, meddir, sydd 
yn gwahaniaethu gwir grefydd oddiwrth ofergoeledd, yr hon sydd yn 
camgymeryd pethau anianol am bethau ysbrydol. Ond nid yw yr Athro 
wedi dywedyd eto beth a olyga ef pan yn defnyddio y term anianol. 
Prin y tybiwn ei fod yn ei ddefnyddio yn yr ystyr a rydd Paul iddo, sef 
eneidiol (psychical). Buasai hynny yn groes i'w gyfundrefn athron- 
yddol, yr hon sydd yn edrych ar y cread, natur foesol ac ysbrydol dyn, 
a Natur Duw ei Hun, fel materion i’w trafod a’u dadrys gan natur 
resymol dyn. Ar dud. 65, condemnir ofergoeledd am ei bod hi “yn 
sarhau, yn dirmygu, yn caethiwo rheswm.”’. . . “ Ac nid oes gwerth 
moesol 0 gwhl yn ei phethau hi, oblegid anianol ydynt.” ‘“ Y mae ei 
bryd, nid ar y goruwch-naturiol, ond ar yr annaturiol.” Felly dyma 
ni yn cael anianol i olygu yr hyn sydd afresymol, anfoesol, ac annaturiol. 
Ond os dyma ystyr y term anianol, prin y mae’n gywir dywedyd fod y 
Diwygiad i’w gymeradwyo am ei fod wedi effeithio “ rhwygiad rhwng yr 
anianol a’r ysbrydol, nes y mae y ddau yn rhedeg i’w gilydd, a’r ys- 
brydol yn meddiannu yr anianol.’”? Y mae’r aneglurdeb sydd yn nod- 

weddu y tud. 62—66 yn codi o ddiffyg darnodiad o ystyr y term 
anianol. Ond wrth ddarllen ymlaen arweinir ni i ychydig oleuni gan y 
defnyddir y term yn gyfystyr a’r hyn sydd reolaidd, cyson, a sefydlog, 
mewn gair, yn naturiol. Ond yn y term olaf hwn eto y mace amwysedd 
arall yn ymrithio ger ein bron. Caniata’r Athro fod “ duwiolion y 
ddaear yn gweled gweledigaethau ac yn breuddwydio breuddwydion. 
Ond yr oedd iddynt hwy eu hachosion perffaith naturiol bob un,”’ tud. 65. 
Ond yma eto, temtir ni i ofyn a yw naturiol yn golygu gweithgarwch 
cewhl anibynnol ar ymyriad 0 eiddo Duw ? + Ynte a all naturiol gynnwys 
ymyriad ar ran Duw, ond un sydd yn gyson 4 natur hanfodoldyn? A 
yw natur dyn i olygu yr hyn yw ar adeg neilltuol neu ynte yr hyn y gall 
ei sylweddoli drwy gyfuniad 0’i weithgarwch mewnol, ond yn cael ei 
gynorthwyo gan ddylanwadau oddiallan iddo yn dyfod oddiwrth Dduw, 
neu ei Hunan Delfrydol, neu Gymdeithas. Hwyrach fod yr aneglurdeb 
yma yn codi oddiar fy niffyg i fy hun i ganfod meddwl yr Athro. Os 
felly, hawdd fydd i’r awdur gydymddwyn ag anwybodaeth ei feirniad. 
Ond os llithrodd amwysedd aneglur i mewn, digwyddodd oherwydd 
esgeulustra i ddarnodi yr ystyr neilltuol a roddir ir termau y gwahan- 
iaethir cymaint yn eu cylch. 

Hyderaf yn fawr y bydd i'r llyfr gael cylchrediad eang. I sicrhau 
y fantais fwyaf drwyddo, awgrymaf y dymunoldeb o ffurfio dosbarth- 
iadau i'w ddarllen, ei efrydu, a’i feirniadu. Da pe cymerai gweinidog 
neu ryw frawd cymwys arall y gwaith o gynnal dosbarthiadau yn 
ystod misoedd y gaeaf. Dylid edrych ar hyn fel gwaith mor 
grefyddol a dim awneir ynglyn a’n heglwysi. Synnir fi os na chaiff 
y llyfr groeso calonnog gan arweinwyr Llafurol a chan arweinwyr 
bywyd crefyddol ein cenedl. Dylem deimlo fod ein dyled yn fawr i’r 
Athro Henry Jones am ddyfod i draddodi y fath anerchiadau 
rhagorol. Ond pe deallai fod chwarelwyr yn talu sylw i'w addysg, 
teimlai ei fod yn cael y tal goreu a allai fyth ei ddymuno. 


Lerpul. D. ADAMS. 


Ysgrifau Byrion (Ail Gyfres). Gan Evan Jones, Caernarfon. Caer- 
narfon: Cwmni y Cyhoeddwyr Cymreig; td. —128. Pris ls. 


LiuyFrRyN dyddorol iawn yw hwn, cynnyrch meddwl un o Gymry 
enwocaf ei oes. Ysgrifennwyd ef tua deugain mlynedd yn ol, a chaiff 
pob mater o bwys, a rhai di-bwys, yn y dyddiau hynny, eu trafod 
ynddo. Braidd na ddywedem fod y drafodaeth ar bethau dibwys yn 
fwy dyddorol na dim arall a geir ynddo. Dawn werthfawr a phrin 
yw y ddawn i wneuthur pethau cyffredin yn newydd a byw. Yr un 
ddawn yw honno ag a welodd angel mewn darn o fynor gynt. Y mae’r 
ysgrifau ar ‘‘ Giniaw i’r Gwarcheidwaid,” “‘ Yr Haul wedi ei gymryd i 
Garchar Beaumaris,’ etc., etc., mor fyw a dim a geir yn y llyfr. Mae 
cylch yr-ysgrifennydd yn eang iawn, eilygaid yn dreiddgar, a’i farn yn 
aeddfed. Gwelai ymhell iawn hefyd, canys erbyn heddyw y mae bron 
y cwhl oi broffwydoliaethau wedi eu cyflawni. Yn 1871, wrth son am 
y Balot, ysgrifennai ‘‘ Bydd y Balot yn ddeddf cyn y daw etholiad eto ; 
ond a oes hir ddyddiau i’r Arglwyddi, amser yn unig a ddengys,”’ td. 28. 
Eto, “ Y tebygolrwydd yw y bydd y mesur diweddaf (y Balot) yn gyfryw 


ADOLYGIADAU 285 


ag a bar i Gymru ddychwelyd aelodau Seneddol Rhyddfrydig yn 
ddieithriad,”’ td. 103. Ceir yn yr Ysgrifau aml gyngor pert a syn- 
hwyrol, a da fyddai i’r rhai y perthyn iddynt ddal arnynt. Dyma 
enghraifft : ‘“‘ Byddai yn drugaredd i fechgyn Cymru gredu fod yn well i 
ddyn fod yn grydd da nag yn grydd a bardd gwael—yn deiliwr di-guro 
nag yn deiliwr a bardd ar hanner llewygu—yn rhywbeth iawn ac nid 
yn fraction o bob peth,”’ td. 65. 

Y mae’r Ysgrifau hefyd yn dryfrith o frawddegau miniog, cyrhaeddgar 
@ doniol; e.g. “‘ Gall pendefigion a brenhinoedd byd, sydd a blas cyllell 
a fforch ar bob tamaid a fwytant, genfigennu wrth y dyn ar y plwyf sydd 
yn cymeryd ei olwyth rhwng ei fys a’i fawd, ac yn saig-frasderu ei 
wefusau cyn ei lyncu,’’—td. 106. ‘*‘ Mae yr hen lane yn byw yn Rhu- 
fain. Hyd y gwyddis, ni fu ef yn caru merch erioed. Hwn yw ei bren 
gwaharddedig ef,”—td. 106. Anodd i neb, os bydd rhywheth ynddo, 
gychwyn darllen y llyfr hwn a’i daflu heibio: y mae swyn ynddo, ac 
enilla ar ddyn fel yr él rhagddo. Dywedwn wrth yr awdur hybarch 
** Melys, moes mwy.”’ 

Gresyn na buasai llyfryn mor deilwng yn fwy clir o frychau hefyd. 
Dyma yr unig fai i mi sydd ynddo. Wrth gwrs, nid anwybodaeth 
sydd gyfrifol am yr un ohonynt, ond esgeulusdra, am hynny llai yw yr 
esgusawd drostynt. Gwel td. 28, llinell 9fed ; 30, llin. 7fed ; dechreu y 
paragraff yng ngwaelod td. 31; y frawddeg olaf yn td. 34; Ilinell 4edd 
or gwaelod yn td. 52; llinell 8fed, td. 59; llinell 13eg, td. 65; Ilinell 
_ lleg o’r gwaelod, td. 78; Ilinell 13eg, td. 81; llinell 9fed o’r gwaelod, 
td. 85; llinell 14eg, td. 120. Nifum yn chwilio am wallau yn y llyfr, ond 
deuthum ar draws yr uchod heb geisio. Gwelir hefyd nad yw y 3edd 
yserif yn y. “‘ Cynwysiad ”’ o gwbl. 

Brynsiencyn. JOHN WILLIAMS. 


Letters from Finland: August 1908—March 1909. By Rosalind 
Travers. With 34 Illustrations and a Map. London: Kegan 
Paul, Trench, Trubner & Co. 1911. Pp.—xi. 404. 


GorRcHWYL dymunol ydyw cyflwyno gwaith godidog Miss Rosalind 
Travers drwy gyfrwng Y BEIRNIAD i sylw darllenwyr Cymreig. Dylai’r 
darluniau bywa roddir yma o un o’r gwledydd mwyaf diddorol yn y 
byd mewn cyfnod cyffrous a phryderus 0’i hanes, ennyn serch a brwd- 
frydedd pob Cymro gwladgarol. Mewn rhai cyfeiriadau, mae tebyg- 
'rwydd yn hanes y ddwy wlad; ond y mae hanes diweddar Ffinland yn 
llawer brasach ei gam ac yn fwy arwrol na’r eiddo Cymru. Dichon na 
fyddai ein meddyliau ninnau am y dyfodol cyn esmwythed ag y maent 
pe bai ein delfrydau yn uwch. Ni wneir cam, mi gredaf, 4 Miss Travers 
trwy ddywedyd bod ei safbwynt yn Wyddelig neu Geltaidd yn hytrach 
na Seisnig; dengys allu anghyffredin, beth bynnag, i ymryddhau 
oddiwrth bob rhagfarn leol a chymdeithasol, ac i ymgartrefu yn ystyr 
lawnaf y gair yng nghanol pobl a phethau dieithr. Cydnebydd yn 
Ilwyrach nag y'gwneir yn aml, anhawsed ymdrechion hyd yn oed yr 
estron mwyaf diragfarn a fynno ymgydnabyddu 4 meddwl a theithi 
cenedl arall. Yngl¥n 4 hyn, carwn ddyfynnu’r brawddegau a ganlyn i 
ddangos'y tybiau sydd yn ffynnu yng nghylchoedd goleuedig y Cyfandir 
ynghylch pobl a sefydliadau Prydain Fawr :—‘ The ruling conception 
of English life in their minds is one that might have been partially true 

fifty yearsago. They imagine that ceremonious and rather stern good 
manners still prevail, that there is a gulf fixed between commerce and 
aristocracy, that our old families hand down their noble blood and their 
traditions untainted, that—Alas! Itis a picture of the Right Honourable 
John Bull, which even our South African war could not wholly efface, 
and the curious thing is, that those of Helena’s friends who have visited 
England are just as full of illusion as they who have never been—which 
shows that one should always visit foreign lands with a perfectly blank 
mind. They accept my description of whirling plutocracy and industrial 
unrest with some reserve, and say, ‘ Fréken is perhaps Socialist,’ ” | 
td. 213—4. 

Yn Ile penodau, rhennir y lywedth ar ddull llythyrau at bersonau 
gwahanol ac amrywiol o ran tuedd a barn; ac y mae’n amlweg i’r ffurf 
a ddewisodd Miss Travers roddi cymorth neilltuol iddi at y gwaith a 
gymerodd arni. Heblaw’r llythyrau, cawn yma a thraw gyfieithiadau 
ac efelychiadau o farddoniaeth y wlad, ac ambell gan wreiddiol—y ewbl 
yn brydferth dros ben. Gosodir o’n blaen yn y darluniau adeiladau a 
golygfeydd tarawiadol, ynghyd ag enghreifftiau godidog o waith celf- 
yddyd y brodorion. Rhoddir mewn atodiad fraslun o’r prif ddig- 
wyddiadau gwleidyddol o adeg gorthrechiad y wlad gan y Rwsiaid 
yn 1808 hyd fis Chwefror, 1911; ac mewn atodiad arall, cawn fraslun 
cyffelyb o gynnydd a gwaith y blaid Sosialaidd Werinol (Social De- 
mocratic Party). Ceir disgrifiad manylach o’r digwyddiadau pwysicaf 
yng nghorff y llyfr. 

Swedaidd ydoedd gwareiddiad dinesig ac addysgol Ffinland hyd y 
19eg ganrif. Dechreuodd yr hen frodorion droi yn ol at eu hiaith a’u 
neilltuolion eu hunain yn y ganrif honno, ac yn 1894, gosodwyd “‘ yr 
iaith Ffinnaidd yn gydradd a’r Swedaidd yn Senedd F finland ar derfyn 
dadl frwd.’’ Bu cyhoeddiad y Kalevala gan Loénnrot yn 1835, ac yn 
arbennig yr ail-argraffiad yn 1849, yn symbyliad nerthol yn y cyfeiriad 
yma. O hynny ymlaen, gwelwyd iaith a chelfyddyd Ffinnaidd yn 
ennill tir yn barhaus. Y mae hyn yn achos cryn anghydfod rhwng 
elfennau amrywiol y boblogaeth: ‘‘ They (the Swedes) were once in the 
highly agreeable position of a ruling minority, having full command of — 
the government, language, and culture of the Finnish nation ; and now 
that the majority has (very properly) taken all these from them, they 
find it difficult to acquiesce gracefully. For instance, our friends at 
Kerpola have sent their children right away to school in Sweden, 
‘ because we found they were picking up Finnish ways.’ Yet how else 
are they to live happily in this country, where the very names on the 
sign-posts are now Finnish ? It is no use to look for Tammerfors, you 
must seek Tampere ; and the road to Abo can only be found by asking 
for that townas Turku,” td. 111. A ydyw hi’n ofer gobeithio y gwelwn 
adeg yng Nghymru pan y bydd hi’n ofer, beth bynnag, ymholi am 
‘* Pont-Neath-Vaughan”’ ? 

Nodweddir Ffinland yn wleidyddol a chymdeithasol, fel y mae’n 
hysbys, gan radd helaeth iawn o gydraddoldeb rhwng y ddau ryw. 
Mae’r hawl i bleidleisio yn gyffredinol, ac y mae sedd yn Nhy’r Cyffredin 
(Landtdag) yr un mor agorediferched agiwfr. Nid oes ond dwy alwed- 
igaeth eto yn gaeedig i ferched, sef yr Eglwys a’r Fyddin. Dyry Miss 
Travers ddisgrifiad llawn o achosion ac o effeithiau’r trefniadau hyn, a 
gedy argraff ffafriol iawn ar feddwl y darllenydd. Gwelwn genedl sydd 

yn fyw trwyddi, yn orlawn o wrolder ac o ymroddiad. Cawn ddarluniau 
byw trwy gorff y llyfr o fywyd y genedl yn ei holl rannau, o gynnydd ac 
o gyflwr addysg, ac o ledaeniad ysbryd rhyddid a chydraddoldeb. 

Tua’r flwyddyn 1899 y dechreuodd gorthrwm trymaf Ffinland. Er 
bod y wlad er 1808 yn un 0 diriogaethau Ymherawdr Rwsia, meddai o’r 
dechreu, ac yn enwedig 0 1863 ymlaen, radd helaeth iawn o ymreolaeth. 
Cyfyngwyd yn raddol ar hawliau’r wlad hyd chwyldroad mawr 1905 yn 
yr holl ymerodraeth. Arweiniwyd ysbryd cenedlaethol Ffinland yn 
hwn gan y blaid Sosialaidd, ac enillwyd cryn nifer o ofynion y blaid 
honno. Ond fel yr ymgryfhaodd y llywodraeth Rwsiaidd, felly cyfyng- 
wyd fwyfwy ar freintiau’r llywodraeth Ffinnaidd, ac hyd yn hyn, ni 
welwyd ond cyfres ddidor 0 ymosodiadau gorthrymus y gallu milwrol. 
Ysgrifennodd Miss Travers o dan gysgod y cyfnod pruddaidd hwn. Ond 
yn ei geiriau hiei hun: ‘I fear there are evil days ahead for Finland ; 
but she has won through worse, and she is now a distinct national 
entity, conscious of herself and prepared. Surely she will be no mean 
factor in the great Eastern struggle for liberty that some of us 
foresee ? since many a one of her people, man or woman, would 
deserve the famous inscription: Boip, Cautious, TRUE, AND A 
Lovine COMRADE. 

** But I will not end with the thought of an epitaph, even a noble 
one; for though many may fall by the way, Finland’s people are made 
of the stuff that endures, and their cause will triumph in the end,” td. 
376. 

Ni fynnem beidio 4 son am y darluniau gwych a geir yma 0 agweddau 
naturiol y wlad wyllt, ogleddol, ramantus hon: y llynnoedd, yr afon- 
ydd, y coedydd, y meysydd, yr eira a’r rhew diderfyn. Gwelwn trwy 
ddarllen y llyfr rywbeth ar y cymundeb a ddylai ffynnu rhwng cened| a’r 
tir y trig ynddi, a theimlwn yn ddiolchgar wrth feddwl am fedr Miss 
Travers i osod y naill a’r llall mor fyw ger ein bron. 

Caerdydd. W. J. ROBERTS. 


Chwedlau Hamdden. Gan J. Tywi Jones, Glais. Aberdar: Swyddfa’r 
Darian. Td.—91; pris Is. 


Y MAE yn y chwedlau hyn lawer o naturioldeb, ond y mae gormod ohono 
y math hwnnw o naturioldeb sydd i’w gael yn gwhl ddidrafferth trwy 
yserifennu popeth yn y ffurf a gymer gyntaf yn y meddwl. Un erthygl 
ddirgel yng nghredo ysgrifenwyr goreu pob oes yw fod yna bechod 
gwreiddiol yn glynu wrth bron bob brawddeg pan ei genir hi gyntaf, a 
bod yn rhaid ei haileni ; ac ni ddaw graen ar ambell un heb ei geni dra- 
chefn a thrachefn. Dyna un diffyg amlwg yma ; y mae’r arddull yn llac 
a diofal. Ni ddylai ysgrifenwr, mwy nag arwerthwr, daro ei nwyddau i 
lawr yn ddiymdroi ir cyntaf ei gynnyg. 

Nid yw baich pob ystori sydd ganddo, ychwaith, yn gyfaddas i'w 
ddawn. Teitl un yw—‘“‘ Pa beth sydd mewn het ?”’ Dylai dyn fod yn 
siWr o’i ddawn ei hun cyn anturio cyhoeddi ystori o nodwedd hon, 
oherwydd os na fydd ei gyffyrddiad yn ddigon ysgafn i’w gwneuthur yn 
ogleisiol, fe aiff yn lol glan. 

““Y darn goreu yn y llyfr yw penodau Gefail y Cwm, lle y rhoddir por- 
tread da o hen gymeriadau dyddorol., 

Ceir yn y gyfrol hefyd nifer o ddarluniau pin acinc,—peth ambheuthun 
iawn mewn llyfr Cymreig. Y mae bron yr holl ddarluniau a geir yn 
Nyfrau a chylchgronau Cymru yn gynhyrchion y camera—y cyfwng 
perffaith, a pherffaith annyddorol, hwnnw. Y mae gan awdur y darlun- 
iau hyn law fedrus, ond gwnai lawer gwell gwaith pe credai fwy mewn 
models a phed ymddiriedai lai yn ei gof a’i ddychymyg ei hun. 


Penmaen Mawr. R. DEWI WILLIAMS. 


Hanes yr Eglwys yn Nghymru, o’r Oesoedd boreuat hyd ddiwedd y bed- 
waredd ganrif ar bymtheg. Gydag Atodiad yn cynnwys hanes y 
Mynachlogydd. Gan y Parch. D. Griffith, Bethel. Dolgellau: 
Hughes Bros. Td.—384. Pris 3s. 6c. : 


ARFAETHAIr awdur i'r llyfr hwn fod “ yn fuddiol yn y ffordd o eangu 
gwybodaeth, unioni camsyniadau, cadarnhau teyrnasiad gwirionedd, a 
gweini boddhad i feddyliau llaweroedd’”’; a thystia “iddo wneud ei 
oreu i wneud iawnder a phob plaid yn gystal ag i sicrhau cywirdeb 
gyda golwg ar bob ffeithiau, dyddiadau, a chofnodion a welir ynddo 
fel ag i'w wneud mor berffaith fel Cyfeir-lyfr ar Hanes yr Eglwys 
Gristionogol yn Nghymru ag oedd yn bosibl.”” Tegwch ar awdur ydyw 
barnu ei waith wrth yr amcanion hyn. Er fod y gyfrol yn gynnyrch 
llafur mawr, yn enwedig i un o oed Mr. Griffith,—oherwydd atgofia ni yn 
ei Ragdraeth fod tros ugain mlynedd er pan ymddanghosodd ei waith 
ar Hanes yr Hglwys Gristionogol drwy y byd, ac os nad ydym yn cam- 
gymeryd, dros hanner can mlynedd er pan ymddanghosodd ei waith 
cyntaf—rhaid dywedyd mai aflwyddiannus iawn fur cynnyg at 
sylweddoli’r bwriadau a ddisgrifir uchod. Ar y goreu, nid yw’r gwaith 
ond, potes aildwym—casgliad o weithiau awduron ereill, a’r rhan fwyaf 
ohonynt yn awduron ail-raddol. Nid oes un arwydd fod yr awdur yn © 
gydnabyddus a llenyddiaeth oreu ei destyn chwaethach a'r ffynhonellau 
gwreiddiol. Y mae mor ddiffygiol yn hyn mewn hanesiaeth ddiweddar 
ag ydyw mewn hen hanes; yn hanes yr ail ganrif ar bymtheg ag yn y 
chweched. Ymddibynna braidd yn hollol ar awduron Cymraeg. Er 
enghraifft, ei awdurdodau am y deg canrif cyntaf ydyw Drych y Prif 
Oesoedd, Theophilus Evans ; Cambrian History, R. W. Morgan; Hanes 
Cymru, Carnhuanawe; Geiriadur, Thomas Charles; Hanes Crefydd, 
D. Peter; Horae Britannicae, John Hughes; Hanes Cenedl y Cymry, 
Owen Jones; a Hanes y Brytaniaid wr Cymry, Gweirydd ap Rhys. 
Nid yw’ awdur yn gwybod dim am weithiau safonol hyd yn oed ei 
gydwladwyr ei hun: Dr. Hugh Williams, yr Athro J. E. Lloyd, ac E. J. 
Newell, heb son am Zimmer, Haddan, Haverfield, Loofs, ete. Er fod 
yr awdurdodau hyn oll yn cydnabod nad oes profion safadwy fod Crist- _ 
nogaeth wedi cyrraedd Prydain ymhell ymlaen yn yr Ail Ganrif, “ Nid 
oes achos i neb amheu cywirdeb y dyb a goleddir yn gyffredin,’’ medd 
awdur y gyfrol sydd o’n blaen, “‘ sef, ddarfod i wybodaeth o’r Efengyl 
gyrhaedd y wlad hon, yn mhell cyn diwedd y ganrif gyntaf,” td. 12. 
A chyda’r un pendantrwydd edrydd fel hanes credadwy y chwedl 
wneuthur honno am Les ap Coel, a elwid hefyd yn Leurwg a Lleufer 
Mawr, Brenin Siluria, yn anfon ei genhadon at y Pab Hlidir i ddeisyf 
cael ei wneuthur yn Gristion, td. 22. Sonnir am Ddyfan a nifer ereill o 
seintiau chwedlonol fel pe baent yn gymeriadau hanesyddol. Mae’r 
penodau cyntaf yn frith o wallau andwyol o’r fath. 

Nid yw’r awdur fawr sicrach 0’i ffeithiau yn yr unfed ganrif ar bym- 
theg nag yn yr Ail. Pan yn sén am Ellis Prys, Plas Yolyn, y Doctor 
Coch, yn tynnu delw Derfel Gadarn i lawr ac yn ei gyrru i Lundain fel 
hyn yr edrydd yr awdur yr hanes: ‘“‘ Yn mhlith yr ymwelwyr ar 
Esgobaethau Cymreig, yr oedd un Mr. Ellis Price, yr hwn, tra yn cyf- 
lawni ei swydd o fewn Esgobaeth Llanelwy, a gafodd ddelw fawr y telid 
iddi barch coelgrefyddol gan drigolion Gwynedd. Adweinid y ddelw 
wrth yr enw Darfel Gatherch, neu Gatheren, yn ol rhai. Ar adeg ym- 
weliad Price 4 mangre y ddelw, daethai ynghyd i’w haddoli rhwng 500 a 
600 o bererinion. Credai yr ymwelwyr fod yn ngallu Darfel i gadw o 
uffern bawb oll a offryment iddi.”” Mae’n amlwg nad adwaenai’r 
awdur nawdd Sant Llandderfel! Nid oes sédn am Dr. Gruffudd 
Roberts a Morus Clynnog, a’r twrr o Gymry a ddihangodd i’r Cyfandir 
yn nyddiau Elizabeth, a’r mudiad a gychwynnwyd ganddynt yno i ad- 
ennill Cymru i’r hen ffydd, er y crybwyllir yn y bennod nifer o Gymry 
lai eu pwys. Rhyfeddach fyth, nid yw Mr. Griffith wedi darganfod 
John Myles, sefydlydd y Bedyddwyr Caethgymunol yng Nghymru 
Mewn mater, cynllun, a chywirdeb hanesyddol, mae’r gwaith yn hynod 
o ddiffygiol drwyddo. Trueni o'r mwyaf na fuasai’r awdur wedi 
rhoddi’r gwaith yn nwylaw rhyw Wr medrus cyn ei gyhoeddi. Yrydym 
yn sicr na fuasai wedi gweled goleu dydd yn ei ffurf bresennol. 

Bangor. one T. SHANKLAND. 


Dirgelwch yr Antalwch, ac Ystraeon Hreill. Gan E. Morgan Hum- 
phreys. Darluniau gan S. Maurice Jones, A.R.C.A., ac A. E. Elias. 
Caernarfon: Cwmni y Cyhoeddwyr Cymreig. Td.—147!; pris 
Is. 6c. 


Dyma ddywed awdur yr wyth stori hyn yn eiragymadrodd: ‘ Bwriad- 
wyd y llyfr yn bennaf ar gyfer bechgyn yn yr oed hwnnw pryd y 
teimlir dyddordeb mewn anturiaethau a bywyd gwyllt yn yr awyr 
agored.’’ Os da’r adwaen i fechgyn felly, cant yma flasusfwyd o’r fath 
a garant. Nid manylu ar wreiddiau cymeriad a dadansoddi ac elfennu 
cymhellion a theimladau, nid dyna a ddyry Mr. Humphreys yma, ond 
digon o fynd ac ymladd, helynt a chythrwfl, i orfodi glaslanc i ddarllen 
i wynt yn ei ddwrn nes cyrraedd y diwedd. A chyn rhoi’r llyfr 071 law 
bydd wedi dysgu gwers newydd, sef fod hanes ei wlad ei hun, a’i genedl 
ei hun, cyn Ilawned o ramant ag eiddo unrhyw genedl. Arwyr bechgyn 
yw arwyr y llyfrau antur a ddarllennant, a chan mai Saesneg yw'r rheini 
oll, Saeson ar dir a mor fydd arwyr bechgyn Cymru hefyd oni ofelir am 
lyfrau tebyg i hwn i roi Cymry i ymladd 4 gwylltfilod ac 4 Ffrancod, ae 
a’r Saeson eu hunain heb brinder clod. 

Credaf y genir Cymry mwy gwladgarol a gwrol o ddarllen straeon 
‘SY Ddau Frawd,” ‘‘ Mab Llwyn y Ceirw,” a “ Dial y Cymry.” Ond 
fel mater o wirionedd, os cywir y clywais gan wfr o’r Wladfa, nid ofn 
lasso y Sbaenwr llofruddiog oedd ar y Cymry a’i herlidiodd hyd angau, 
fel y disgrifir mor fyw yn y stori olaf a enwais (td. 124), ond ofn erfyn 
arall, sef dwy bellen o blwm neu haearn, un ymhob pen i reffyn, a chanol 
hwnnw wedi’ ei gydio wrth reffyn arall.. Troir y ddwy bél hyd y tennyn 
© gwmpas_ pen, a hyrddir hwy yn erbyn anifail neu elyn, a hoddant 
ergyd farwol wrth gordeddu am y truan. Diniwed yw’r lasso yn ei ymyl. 


Oyf. I. Rhif 4. 20 

Gallesid hefyd, wrth gofio amcan y Ilyfr, gael enw mwy atyniadol i 
fechgyn na “ Dirgelwch yr Anialwch.’’ Ai Cymraeg da yw “yng 
Nghymraeg,” ‘‘darfyddodd,” ‘‘chwerthodd’’? Methaf weld y 
buasai ‘‘ yn Gymraeg,” “‘ darfu,”’ a “‘ chwarddodd ”’ ronyn anos eu deall, 
er eu bod yn gywirach ac yn fwy persain. 

| IFOR WILLIAMS. 


Cyfrinach y Dyffryn a Throton yr Yrfa. Telynegion ac Ystoriau gan 
Awen Mona, ynghyd a Rhagair gan y Parch. John Williams, 
Brynsiencyn, Caernarfon: Cwmni y Cyhoeddwyr Cymreig. 
Td. —104. Pris Is. 6c. mewn lIliain, ls. mewn papur. 


“Yn y Gwanwyn ”’ yw’r delyneg gyntaf yn y gyfrol hon, a chaniadau’r 
gwanwyn & geir ynddi, yn llawn o heulwen a blodau maes a llwyn, ac 
awel ysgafn yn anadlu drwyddynt. Nid oes yma gelfyddyd gywrain, 
na rhodres i’w dynwared, ond yng ngeiriau Awen Mona am Wlad y 
Cennin, 


“Mae odlau yr adar yng nghoed y fron, 
A chwerthin y gwanwyn yn llenwi hon.” 


Ceir dagrau yma ac acw, ond cawodydd Ebrill ydynt gan mwyaf, a 
chiliant cyn y bore, neu fel y dywedodd hi yn well, dyna ydynt : 


‘““Cawod dlos o ddagrau’r nos.” 


Nid yw sain llawenydd byth ymhell oddiwrth ei thelyn ; ac ni fedr ganu 
pennill bron heb lond ei dwylo o flodau. Pan yn gwrthryfela yn erbyn 
breuddwyd am fyrdra einioes, ei dadl daer yw 


‘Mae cymaint blodau, f Arglwydd, 
Ar hyd dy feusydd mawr, 
Wyf eto heb eu casglu, 
Na gwybod am eu sawr. 


Mewn telyneg i ddydd ei phriodas, daw o’n blaen yn fyw o flodau: 
*‘Pan af i ’mhriodi mi fynnaf own gwyn 
O ddail y liliau sy’n tyfu’n y llyn. 
Mi blethaf o gwmpas ei odrau Ilaes 
Y milfyw bach melyn sy’n tyfu’n y maes. 
O amgylch fy ngwddf mi rof gwrel coch, 
I weddu y gwrid fydd yn Illiwio fy moch. 
A chlymaf fy ngwasg gydag iorwg gwyrdd, 
Yn gymysg 4 gwyddfid bach ochrau y ffyrdd. 
Mi blethaf yr heulwen yn nhonnau fy ngwallt, 
A choron ar hynny o lasddail yr allt ; 
Caf berlau y wawrddydd yn addurn i hon, 
A rhosod yn rhesi 0 gwmpas fy mron, is 
I guddio y fan bydd fy nghalon bach i wae 
Yn curo mor gyflym a dwndwr y Ili’.”’ 


Ymbhoffa aros uwchben cyfrinion Natur, a dysgodd yr awel hi 


ay } . « beth yw breuddwyd * 
Blodauw’r dyfiryn yn y nos; 

Dywed hefyd beth yw ystyr 
Su yr helyg ger y llyn, 

Ac ymhle cadd lili’r dyfroedd 
Liwio’i gwisgoedd aur a : 

Dywed pam daeth sér y nefoodd 
Lawr ir milfyw ar y bryn.”’ 


Haedda’ r cyfieithiadau o Marlowe a Burns ganmoliaeth uchel, yn 
enwedig o *‘ Last May a braw wooer.”’ 

Rhaid dyfynnu un pennill o hwiangerdd ganddi hefyd, pe na bai ond 
yn unig er mwyn y darlun o’r gwyddfid sydd ynddo : 


“Rho dy ben ar fynwes Mami, 

Huno wnaeth y lili dlos, 

Aeth y gwyddfid bach it gysgu 
Lfo’s fraich am wddf y rhos ; 

Clychau sidan grug y mynydd 
Suant hwiangerdd i ti, 

Wrth eu gwrando cysgai’r adar 
Yn y derw ger y Illi’.” 


Canodd amryw delynegion serch a bugeilgerddi ; ac hwyrach y can- 
iateir gofod i roi un cyffyrddiad o honno i Wenno eurwallt. 


*“* Baglu wnaeth yr heulwen olau, 
Yn ei gwallt wrth godi’r borau ; 
Draws y plethi sidan syrthiodd, 
Yn ei donnau byth arhosodd.”’ 


Dyma gynnyg cyntaf Awen Mona, ac felly nid yw’n deg disgwyl per- 
ffeithrwydd na’i debyg mewn celfyddyd ac iaith, fel yr awgrymais yn 
barod. Td. 23, odlir ymdaenat a cymylau; td. 55, min a hun; 
td. 59, dod ac ertoed; td. 60, dail a haul. Anghywir yw “mor 
sgafned ” am cyn sgafned, neu mor ysgafn ; ac felly “ mor hardded ’’ am 
cyn hardded. SBraidd nad ailadroddir rhai o’r tarawiadau hefyd, fel yr 
un am y gwyddfid (td. 42, ll. 31—2). 

Os rhywheth, dengys y straeon mewn tafodiaith ar y diwedd fwy o 
athrylith nag hyd yn oed y telynegion. Direidus ydyw’r gair ym- 
gynygia ar unwaith i'w disgrifio, Yny gyntal ohonynt, cawn. ddireidi 
geneth ysgol yn adrodd hanes ei thriciau, a’i siomedigaeth gyntaf wrth 
garu. Gorlawn yw ov digrif. Danghosir cynllun a threfn, a dawn 1 
dynnu dagrau yn stori Lora bach; mae’r byd yn fwy o lawer, a’r prof- 
iadau ar teimladau yn ddyfnach ac angerddolach. Dechreua stori 
caru’r bardd Ianto Parnassus gyda digrifwch diymatal ond diwedda Ile 
mae llafar gwlad yn ymddyrchafu drwy ddwyster teimlad i fyd gwir 
lenyddiaeth :—‘‘ Fynswn i ar dim i fy mardd mwyn’y ngadal i fel y 
daruo... Ond tra bydd anadl yn fy ffroen fe fydd swp o’r blodau — 
garai ar el fedd, ai gornel o yn saff yn ’y nghalon i.” Dawr 
digrifwch yn ol i'r stori olaf am gamgymeriad trwstan. Metha’r 
Awen gadw’r blodau a’r chwerthin allan. Y mae ganddi hi a Die Ty Hir 
lygaid i weld comedi bywyd ; a gall ei ddisgrifio gydag asbri mewn ta- 
fodiaith sydd ynddi ei hun yn ddiddorol i’w darllen, er y gallasai fod 
yn ffyddlonach mewn rhai manioni’r sain. Casbeth Meinir yn y straeon 


dol bren, Nid oes yr un yn y Ilyfr. 
ay IFOR WILLIAMS. 


292 Y BEIRNIAD 


A Key and Guide to the Welsh Language. Teat book : the Welsh Bible. 
By Pedr Hir. Liverpool: Hugh Evans & Sons. Pp.—ix. 301; 
price 4s. nett. 


Yr Iaith Gymraeg: Hi Horgraff wi Chystrawen. Gan y Parch. D. 
Tecwyn Evans, B.A. Liverpool: Hugh Evans &Sons. Td.—126; 
pris ls. 6d. nett. 


Gomerydd y Plant: sef Llawlyfr ar gyfer Dosbarihiadau Cymraeg. Gan 
Owen Eilian Owen. Lerpwl: Hugh Evans ai Feibion, 1911. 
Td.—48 ; pris 4c. nett. 


Dramev fod yn y dyddiau hyn ryw ddeffroad ynglfn a'r iaith Gymraeg, 
rhyw ymdeimlad ymysg y Cymry o werth eu hiaith, ac awydd am 
wybod mwy amdani; a pha well arwydd o hynny a ellid ei chael na bod 
tri llyfr fel y rhai hyn yn ymddangos o’r un swyddfa o fewn ychydig 
wythnosau i’w gilydd ? Er mai coledd yr iaith yw amcan y tri, ni bu 
dri llyfr mwy annhebyg erioed ;.eto y mae pob un o’r tri yn gampus yn 
ei ffordd ei hun, ac y mae i bob un ei le. 

Gwasanaeth mawr iawn a rhagorol a wnaeth Pedr Hir i’w wlad pan 
gyflwynodd iddi ei Allwedd ac Arweinydd. Ac nid trwy lafur bychan y 
gwneir gwasanaeth mawr; er nad yw'r llyfr ond rhyw dri chant o du- 
dalennau, ni all neb ddirnad y lludded maith a gyst y fath orchwyl, ond 
y sawl a fu mewn ymdrech ai gyffelyb. 

Cynnwys y llyfr yw gramadeg a geirlyfr o Gymraeg y Beibl. Yn y 
gramadeg fe eglurir yn gryno holl brif nodweddion yr iaith fel y’i ceir yn 
yr Yserythur. Y mae’r ymdriniaeth yn gywir, hyd y sylwais; nid 
rhyw gymhwysiad o’r gramadeg Saesneg wedi ei lunio wrth reol y fawd 
fel yr hen ramadegau Cymraeg, ond dadansoddiad o ffurfiau’r iaith yn 
ol ei theithi ei hun yn null y gramadegau diweddar. Nid ywi gyd ond 
30 tudalen ; ond y mae’n syn gymaint o hysbysrwydd a ddodwyd mewn 
cyn lleied o le. Diau mai mantais fyddai eglurhad Nawnach mewn 
mannau ; ond ychydig o ddim hanfodol a adawyd allan. Yrunig beth 
y mae ar ddyn awydd beio arno yn y gwaith yw trwsgleiddiwch rhai o’r 
termau. I ba beth y mae eisiau arfer y term di-ystyr a chlogyrnaidd 
Comparative of Equality am y radd a eilw pawb yn awr yn Hquative ? 
Bydd y term Comparative of Equality yn dwyn ar gof i mi air y 
Gwyddel am ryw ddyn oedd “ yr un fath a7i frawd, ond yn fwy felly.” 
A phaham y dywedir Past Imperfect drachefn a thrachefn am y tense y 
mae gramadegwyr y byd yn cytuno i’w alw’n Imperfect ? 

Yn dilyn y crynhodeb o’r gramadeg y mae geirfa o’r holl eiriau sydd 
yn y Beibl Cymraeg gyda’u hystyron yn Saesneg. Ceir ynddi hefyd 
holl dreigliadau berfau afreolaidd, ffurfiau Iluosog enwau, graddau 
ansoddeiriau a’r cyffelyb, gyda chyfeiriadau at y bennod a’r adnod wrth 
bob ffurf sy’n digwydd yn y Beibl ; trwy hyn, er nad yw’r gramadeg ar 
y dechreu ond braslun, ceir y manylion gramadegol yn bur gyflawn yn 
yr eirfa. Onid yw’nrhyfedd, mewn difri, na wnaethai rhywun y gwaith 
hwn o’r blaen? Er cymaint ein bost o’n parch i’r Beibl, nid yn unig 
nid oedd gennym_o’r blaen ramadeg ohono, ond ni roes yr un o’n miloedd 
gweinidogion fynegair teilwng i ni hyd y dydd hwn! 

Gwerth mawr llyfr Pedr Hir ydyw’r cyfeiriadau sydd ynddo wrth y 
ffurfiau sy’n digwydd. Rhyfedd cyn lleied 0 help a ddyry gramadegau 
& geiriaduron un sy’n ceisio cael y gwir am y ffurfiau a arferir yn y 

clasuron, Nid yw Silvan Evans, er enghraifft, fel petai’n synio fod ar 
neb eisiau gwybod hanes ffurfiau geiriau ; ac ni ddyry’r hysbysrwydd am 
danynt ond yn anuniongyrchol, os gwna o gwhl. Er enghraifft, dan y 
gair eglwys dyry’r terfyniadau lluosog -2, -au, -ydd, ond rhaid chwilio 
trwy dudalen ar ol tudalen o ddyfyniadau ynghylch pob math o eglwys 
cyn y cewch allan ym mha gyfnod yr arferir yr un o’r ffurfiau. Yn 
fynych ni chewch ddyfyniad o gwhl i brofi dilysrwydd rhyw ffurf ar 
air. Wrth gwrs, y mae'r Key and Guide ar scale lai o lawer, gan nad 
yw'n cynnwys ond Cymraeg un llyfr ; ond fe geir ynddo’r hysbysrwydd 
a ddymuna’r llenor ei gael ; os digwydd y fiurf yn y Beibl fe nodir hynny. 
Fe arbedasai’r llyfr hwn lawer o chwilio i mi pe cyhoeddasid ef rai blyn- 
yddoedd yn ol. Eto nid wyf yn gwarafun yr amser a dreuliais yn y 
gwaith hwnnw ; ; canys mynych y gwyr y neb a astudio iaith y Beibl am 

“ chwilio am air a chael mwy.’ 

Dyry’r awdur y treigliadau’n llawn, er na ddigwyddo’r ffurfiau oll yn 
ei destun. Rai gweithiau fe or-wneir hyn; er enghraifit, dyry ddwy 
res oO ffurfiau gorffennol i'r ferf clywaf, fel hyn, clywais, clywaist, 
clywodd, etc., a clybiim, clybuost, clybu, etc. Ondo’r rhes olaf nid oes ond 
y drydedd ffurf, clybu, iw chael. Fel hyn y dylasid cyfleu’r tense : 
sg. 1. clywais, 2. clywaist, 3. clywodd, clybu ; pl. 1. clywsom, 2. clywsoch, 
3. clywsant. Y mae'r rhai hyn oll yn y Beibl. Ond fel y dywedais, 
gwerth y llyfr yw'r cyfeiriadau; ac er fod yr awdur yn crybwyll 
clybim, fe welir wrth absenoldeb cyfeiriad na cheir mo’r fath air yn y 
Beibl. 

Un diffyg mawr sydd ar y llyfr. Nid Cymraeg y Beibl fel y cyfieith- 
wya ef sydd ynddo, ond Cymraeg y Beibl fel y mae wedi ei gyfnewid 
gan olygwyr diweddar. Dewisodd yr awdur yr argraffiad gwaethaf oll 
yn destun, sef Beibl y Feibl Gymdeithas. Cynghorais ef i ddewis 
argraffiad Rhydychen am fod llai o gyfnewidiadau ynddo, os oedd am 
gymryd argraffiad diweddar; ac y mae yntau wedi rhoi darlleniadau 
hwnnw lle gwahaniaethant. Wrth gwrs y mae’ argraffiadau diweddar 
yn nwylaw pawb; ac y mae llawer i'w ddywedyd dros eu cymryd yn 
destun mewn llyfr fel hwn. Yn un peth, y mae’n ddiameu fod llawer 
cyinewidiad yn welliant; ac nid oes eisiau mynd yn ol at ffurfiau lai 
cywir. Ond yn sicr, gwaethygiadau yw nifer mawr o’r cyfnewidiadau 
hyn ; ac fe ddylai Pedr Hir, yn yr ail argraffiad, roi’r ffurf wreiddiol ochr 
yo ochr a'r llurguniadau diweddar. Er enghraifft, cymerer y gair 
parottoaf ; edrychaf y cyfeiriad Io. xiv. 3 yn y Beibl awdurdodedig 
(1620) a chaf “‘ ac a baratoaf le i chwi.’’ Os oes ar neb eisiau gwybod 
ystyr y gair “ arwynebol,”’ ni chaiff well esiamp!l 1’w ddangos nag ym- 
resymiad y creadur dwl a newidiodd paratoz i barottot am mai o sydd yn 
parod. Paham nad ystyriasai am foment y gallai fod yna ryw reswm 
dan yr wyneb yn cyfrifam yrayny naillaroyny llall? Wrth gwrs, 
ni wyddai’r newidiwr hwnnw ddim mai o’r Lladin paratus y tardd y ddwy 
ffurf. Ond yr hyn yr wyf yn cwyno yn ei erbyn ydyw gwaith Pedr Hir 
yn rhoi parotto? fel fiurf feiblaidd heb un awgrym mai paratoz a ysgrifenn- 
odd y cyfieithwyr. Drachefn cymerer gwiaw ; niddyfeisiwyd mo’r ffurf 
hon am ugeiniau o flynyddoedd wedi cyfieithu’ r Beibl; os da’r wyf yn 
cofio, Richard Morris fu’r cyntaf i roi’r gulaw yn y Beibl ; glaw oedd 
ynddo cynt. Dyna’r gair athraw drachein ; dyna esiampl o ddy{nder 
deall eto, mynnu sgrifennu athraw yn ffurf unigol am mai athrawon yw'r 

lluosog. Nid wyf yn sicr nad Richard Morris a wnaeth hyn eto; ond 
yr wyt yn ddigon sicr mai athro syddgyn yr hen Feibl. ‘Trof allan gyi- 
eiriad Pedr Hir, a chaf ‘‘ canys vn (un) ywieich athro chwi”’ Matt. xxiii. 
10. Dywed Pedr Hir, td. 10, am orgraff, Cymdeithas yr Iaith Gymraeg, 
‘‘ Other changes are recommended, such’ as Iddewon for Tuddewon,” ac 
ychwanega na newidiwyd orgraft y Beibl yn 1 unol a’r sillafiad hwn. Ond 
trowch i'r cyfeiriad a rydd ef dan Luddew, pl. Iuddewon, chewch yu yr 
hen Feibl Iddew, Iddewon, Iddewaidd Gal. ii, 14. Y ffurfiauja ddyry 
ef ydyw’r “ cyfnewidiadau,” nid ffurfiau’r orgraff ddiwygiedig. He, F@n ein 
bod. yn awr yn ceisio cael y gwahaniaeth rhwng na nn yn olin horgraff, 
y mae’n resyn mawr na roisid tystiolaeth yr hen Feibl ar y pwnc ; cawn, 
er enghraifit, esgynaf, ac ysgrifenaf, a'r cyfielyb yn y Key and Guide ; a 
thebyg fod llawer yn meddwl,eto mai rhyw fympwy yw esgynnaf ac 
ysgrifennaf ; ond edrycher cyfeiriadau’r Key, ac fe welir mai’ nn yw 
orgraft y Beibl awdurdodedig. Gresyn mawr, meddaf, oedd esgeuluso’r 
dystiolaeth hon, canys y mae'r Beibl gwreiddiol yn gwahaniaethu’n 
hollol gywir rhwng yr un ar ddwy n acr; ac ni feddwn arweinydd 
llawnach a gwell ar y mater. Nid yw’r diffyg o fawr bwys, efallai, i 
sgolor a chanddo hen Feibl wrth ei law; ond fe chwanegai’r hysbys- 
rwydd hwn am ffurfiau cywir yr hen Feibl fwy ganwaith at werth y llyfr 
nag a gymerai o le i’w gyfleu. 

Yr hyn a esgeuluswyd yn llyfr Pedr Hir ydyw neges llyfr Tecwyn. 
Amean y naill ydyw cofnodi pob ffurf, gywir ac anghywir, a geir yn y 
Beiblau diweddar, heb feirniadaeth ar wallau ymyrwyr, na sylw or 
ffurfiau da a wyrdrowyd ganddynt; amean y llall ydyw beirniadu 
ffurfiau anghywir a arferir yn awr, a dwyn yn ol y ffurfiau coeth a chywir 
a welir yn y clasuron. ‘“Ceisio adgyfodi hen ddulliau wedi meirw ? ”’ 
medd rhywun. Yn araf, fy nghyfaill; nage! LHithr yn hytrach ymlid 
o’r iaith ysgrifenedig lurguniadau sillafwyr arwynebol, a dodi’r fiurfiau 
cywir yn eu lle, ffurfiau sydd eto’n fyw gan mwyaf ar lafar, er gwaethaf y 
lurgunwyr. Onid paratoc a ddywedir mewn iaith naturiol heddyw ? 
Nid “ adgyfodi hen ddull marw ” yw ysgrifennu paraioz, ond llythrennu’r 
gair yn gywir fel y mae. Ni chlywir Cymro syml byth yn dywedyd 
gwlaw ; gall fod ambell goeg lenor chwyddedig yn ceisio stumio’i sain 
i'w lefaru, er dangos mor ddysgedig yw ef, ac mor “‘ ramadegol ”’ y gall 
fod—druan ohono! Ond glaw ydyw gair pob dyn dirodres ; y mae hi’n 
bwrw glaw ar y ffenestr yma’nawr. A glawawelir yn yr holl hen lyfrau 
heb un eithriad ; nid oes yna un rhithyn o dystiolaeth i brofi bod mwy 
nagunwyny gair. Ondnid adgyfodi hynafiaeth ydyw sgrifennu glaw, 
eithr cyfleu ffurf gywir, a ffurf fyw, y gair. Am y gair Iddew drachein ; 
a glywodd rywun Gymro glan yn dywedyd Iuddew erioed ? Naddo; ac 
ni all Cymro uniaith mo’i ddywedyd, mwy nag y gall seinio’r cyfuniad o 
y gydseiniol ac 7 mewn gair Saesneg fel yield. Pa ffolineb a barodd i 
neb dybio mai Cymraeg cywir ydyw Ju-, peth na all Cymro’i lefaru ? 
Nid “‘ ffurf farw ’’ yw Iddew, ond yr unig ffurffyw. Am y ffurf athraw, y 
mae’n ddigon gwir fod hon wedi mynd yn gyffredin ar lafar ; ond gair 
llyfr ydyw’r gair, wedi ei ddysgu yn yr Ysgol Sul, a’i gael ynoo Feibl 
Richard Morris. EHithr lle bynnag y bu’r gair byw ar lafar, athro 
ydyw, megis yn yr enw Cae Athro yn Sir Gaernarfon, a Thre Athre yn 
Sir Benfro. Ac yma fe ddylid nodi na ddyry Tecwyn mo’r rheswm priod- 
ol am gywirdeb y ffurf hon. ‘ Ysgrifennir -aw derfynol y Canol Oes- 
oedd yn -o, a cheir aihro, gurando, dwylo.” EHithr nid yw'r cyntaf ar yr 

un tir a’r Weill. Ni bu athro yn athraw erioed yn y Canol Oesoedd ; -o 
derfynol sydd yn y gair hwn cyn belled yn ol ag y cyrraedd ein law- 
yserifau. Nid yw gwrandaw a dwylaw yn anghywir, ond yn henaidd; 
eithr y mae athraw mor anghywir a phe dywedid Tudnaw am Dudno 
neu dybacaw am dybaco. Os daeth y ffurf anghywir yn gyfiredin 
o gau ddysgeidiaeth llyfrau, oni ellir cael y ffurf gywir yn ol o lyfrau 
hefyd ? A ydym i ganiatau i lyfrau wyrdroi geiriau, ac i warafun i 
lyfrau eu hunioni ? 

Y mae Tecwyn yn y llyfr hwn wedi casglu at ei gilydd yr holl “‘ feiau 
gwaharddedig ”’ mwyaf cyffredin y cyfarfyddir 4 hwy yng Nghymraeg 
ysgrifenedig y dyddiau hyn. Dinoetha bob geudyb a gwall, a dengys 
pa fodd i'w cywiro. Ymdrinia, nid yn unig, ag orgraff, ond hefyd 4 
chystrawen ; a cheir ganddo dair pennod ar Gymraeg y Beibl. Ys- 
grifenna’n glir a darllenadwy iawn; ac os caiff ei lyfr y cylchrediad a 
haedda, fe wna lawer i buro “Cymraeg llyfr.”” Ar y diwedd, ceir 
rhestr weddol lawn o eiriau y gall fod amheuaeth ynghylch eu ffurf ; 
gwelais hi mewn llawysgrifen, a chredaf ei bod yn nes at gywirdeb na 
dim o’r fath a gyhoeddwyd eto. Cywirir ynddi rai o’r gwallau a lithrodd 
i mewn irestr y Report a baratowyd yn agos i ugain mlynedd yn ol gar 
Bwyligor Cymdeithas yr Iaith Gymraeg. Fe ddylai pawb a ddymuno 
sgrifennu Cymraeg dianaf astudio’r llyfr hwn. 

Llyfr i geisio dysgu Cymraeg llafar i blant y trefi ydyw Gomerydd y 
Plant. Y peth mwyaf anffodus ynglfn ag ef ydyw ei deitl; onid yw 
Gomer, Gomeraeg, a’r holl dylwyth wedi mynd ers talm megis yn symbols 
o gwacyddiaeth yr oes o'r blaen? Y mae’n un or pethau rhyfeddaf 
y clywais i erioed s6n am dano fod ysgolor o’r oes hon yn breuddwydio 
am un amrantiad am ddirmyegu ei lyfr a’r fath deitl. Nid yw’n syn i 
Samuel Evans yn 1854 ddewis Y Gomerydd yn deitl ar ei lyfr; ond na 
thybied neb am lyfr Mr. Hilian Owen, er gwaethaf ei deitl, mai peth 
mor gynddilywaidd o anwyddonol a’r llyfr hwnnw ydyw. Credaf fod 
egwyddor y llyfr yniawn; y mae eisiau ymarfer 4 siarad yr iaith ; aci’r 
pwrpas hwnnw, rhaid dewis ffurf lafar i’w dysgu gyntaf i blant ac es- 
troniaid. Y mae Mr. Owen wedi bod yn hapusi’m tybi yn ei ddetholiad 
o ffurfiau ; ni cheid rheol well na dewis y “‘ ffurf arferedig ar lafar gwlad 
sydd agosaf i’r ffurf lenyddol.’’ Onid gwell fuasai iddo hefyd yn y 
darnau i ddarllen ddewis y ffurfiau lenyddol tebycaf ir rhai lafar ? 
Pam yr ysgrifennwyd cregyn a ceryg, td. 22, lle mae cregin a cerrig yn 
burion Cymraeg llenyddol ? Weithiau, y mae’r Cymraeg llafar yn fwy 
llygredig na dim a arferir yn y parthau hyn, beth bynnag; megis 
** Mi naio toc,” “*‘ Newch y gwaith yn iawn,” td. 15; “ Mi gaioos lecia 
i,’ td. 16. Trueni mawr fyddai dysgu Cymraeg fel hyn hyd yn oed i 
blant tref. 

Nid yw’r darnau i’w darllen yn ddi-fai o lawer, chwaith. Rhyfedd 
iawn gweld yr awdur yn arfer o’r bron ‘ wholly’ fel petai’n gyfystyr 4 
bron ‘nearly,’ td. 22. A dyb ef mai ‘nearly all the world’ a feddyliai 
Williams Pant-y-Celyn wrth y byd i gyd o'r bron?’ Y mae’n ddigon 
gwir fod llawer o ansicrwydd ynghylch lle h ynghanol gair; ond 
paham y gadawyd hi allan o arhosiad a tymhorau \le mae sain 
a tharddiad yn gofyn amdani? Paham hefyd yr eir yn ol at y ffurf 
anghywir gauaf wedi i’r fturf gywir gaeaf ddechreu dyfod yn gyfiredin? 
Ymddengys i mi nad yw hyn ond obscurantiaeth noeth—neu, yn 
Gymraeg, pechu yn erbyn y goleuni. 

Dewisodd Mr. Owen yr “‘ orgraff symlaf mewn bod,” drwy anwy- 
byddu’r gwahaniaeth rhwng nn ac n, arhwng rr acr. A yw hynny ’n 
rhyw fantais ? A dyb ef fod y ddwy r yn sorry, a’r un yn story yn rhyw 
anhawster i blant y Saeson ? Ac oni ddylai plant y Cymry gael dysgu 
o’r dechreu yr un gwahaniaeth mewn geiriau Cymraeg fel tonnau ‘waves ’ 
a tonau ‘tunes’? Y mae’n ddigon gwir fod y dyblu yn peri an- 
hawster i bobl mewn oed wedi hen arfer ag orgraff amherffaith ; ond yn 
onest, nid wyf yn credu fod yr anhawster yn un gwerth s6n am dano 1 
blant. Dysgant hwy yn naturiol seinio tonnau a tonau yn wahanol, ac 
yn sicr, os gwnant hynny, dysgant siarad yr iaith yn well, Ac os dysg- 
ant y gwahaniaeth wrth siarad, y mae’r un mor naturiol iddynt ei gyfleu 
wrth ysgrifennu. Ymbhellach, fe gedwir y gwahaniaeth hwn yn yr holl 
lyfrau a ddefnyddir yn ysgolion Cymru; a gresyn i un llyfr fel hyn, a 
ddylai fod yn un ohonynt, fod megis dafad ddu yn eu plith. 

J.M.J. 


Yr Adroddwr feuanc, Rhan II. Gan Carneddog. Gwrecsam : 
Hughes a’i Fab, 1911. Td. viii. 72. Pris 6c. 


BwRiEpDiIrR y rhan hon ar gyfer y plant hynaf. Er bod wrth rai o’r 
darnau enwau heb fod yn hysbys i lawer, nid oes yn y llyfr ddim gwael 
iawn. Ac er na cheir ynddo nemor o’r gemau disgleiriaf, y mae teil- 
yngdod y darnau at ei gilydd yn bur uchel. Dyry Carneddog gyng- 
horion rhagorol i’r adroddwr ieuanc, er nad wyf yn siWr am un—y 
cyngor i adrodd yn uchel mewn lle unig yn yr awyr agored. Beth 
vetai, wedi’r cwhl, ryw hen walch yn y clyw ? 
J.M.J. 

Orgraff,” ac amryw adolygiadau, un wedi ei gysodi eisoes, 


AT Y DERBYNWYR 


AR ddiwedd y gyfrol gyntaf nid oes angen ond ychydig iawn o eiriau ar 
ran y Golygydd. Hyfryd yw hysbysu ddarfod i’r Berrntap gael gwell 
a helaethach croeso nag a obeithiodd ei hyrwyddwyr. Derbyniwch oll 
ein diolch goreu. Y mae gennym lawer o adnoddau heb eu cyffwrdd 
eto; a chredaf y gellir addo llawer o ysgrifau gwerthfawr iawn’ yn y 
gyfrol nesaf. 

HUGH | EVANS” AL -FEIBION, ARGRAFFWYR 
We 336, 358 ‘STANLEY ROAD 


JOHN WICKENS’ 
IOS, bo 


BANGOR, 


For excellence in all branches 
of Photography. 


For Choice Fruit and Flowers; 
Go TO 


W. BRITTAIN, 


Fruiterer & Florist, 
UPPER BANGOR. 


ss 
Zane 


Best Quality of Fruit at Lowest Prices. 
Established 1830. 


HUGHES’, 


Wicklow Temperance Hotel, 
BANGOR. 


The above Hotel has the best connection with 
the Students of the Bangor Colleges. 


Caterers for Dinners, Ball Suppers, etc. 


Branches—23 GARTH ROAD. 
KIOSK, BANGOR PIER. 


The Supreme Experience 
of Christianity. 


Being the Davies Lecture for 1908. 
BY 


Rev. R. R. ROBERTS, B.A. 
2s, 6d, Net. Post Free, 2s. 9d. 


Tae Rev. Exvet Lewis, M.a., writes in the 
British Congregationalist: ‘‘This Lecture is by 
one of the ablest of the younger Ministers. It 
is well written, and contains a good deal that is 
freshly and vigourously expressed. There are, 
indeed, passages of quite remarkable eloquence, 
though the treatment is chiefly argumentative. 
Mr. Roberts pleads for the mystic’s right to 
con‘~ibute to the Christian apologetic, but he is 
equally clear in his defence of historical Christ- 
janit . From the first chapter on ‘‘ The Inward- 
ness of the Incarnation’’ to the last on ‘‘ The 
Desire of the Heart,’ the interest of the earnest 
reader is never allowed to flag. He will often 
have {0 pause and think, because of some stir1ing 
phrase or delicate suggestion , but he will be 
induced to proceed again with fresh pleasure.’’ 


Published by 
The Principality Educational Depot Co. Ltd. 
Y.M.C.A. Buildings, Cardiff. 


Orders for this or any book are solicited. 


J. HUMPHREYS, 


Grocer & Confectioner, 
LE STORES 


Upper Bangor. 


Confectionery Branches— 
MARKET PLACE & 32 HOLYHEAD ROAD. 


Established 1879. Telephone 71 


A. EGGAR, 


CENTRAL 
Second-Hand Book 
Depot, 


14 WHARTON STREET, 
CARDIFF. 


“Educational Books in 
Great Variety, . . , 


BOOKS BOUGHT. 


LLYFRAU DIWEDDARAF 
HUGHES A’l FAB, Cyhoeddwyr, Gwrecsam. 


Liian, 1/6 
DUW : El FODOLAETH A’I NATUR. 
Gan y Prifathraw T. Ress, M.A., Bangor.. 
‘** Anodd gweld sut y gellid gosod y mater 


yn llawnach, ac yn eglurach mewn cyn | 
** Llawlyfr | 


Heied o le.’—Y Betrniad. 
ysgolheigaidd.”—Y Faner. 


Lilian, 1/6 
PERSON CRiST. 
Gan y Parch. RicHarD Morzis, M.A.,B.D., 
Dolgellau. ‘‘ Llawlyfr meddylgar a chyf- 
oethog.”—Cymru. “ Yn wir llyfr campus 
ydyw. Mae’r ymdriniaeth yn gref a 
meistrolgar.”—Y T'yst. 


Dau Lyfr 6ch yr un. 
YR APRODDWR IEUANC. 


Casgliad ardderchog o ddarnau cymwysi | 


blant. Detholedig gan Carneppoeg. Llyfr 
I. i’r plant lleiaf i fyny i oddeutu 13 oed ; 


Llyfr IT. i blant 0 13 oed i fyny. Y ddau | 


lyfr yn neilltuol o gyfaddas i’r pwrpas. 


Ilian, 1/- 

DETHOLION O STRAEON Y PENTAN. 
(Daniel Owen). Dan olygiaeth T. Gwynn 
JONES. Mae y gwaith yn cynnwys rheol- 
eiddiad yr orgraff, nodiadau ar ffurfiau 
sathredig a dullweddau estronol, neilltuol- 
ion y dafodiaith, ynghyd 4 Geirfa helaeth. 


Lilian, 1/6. Amlen, 1]- 
IFOR OWAIN. 

Nofel Hanesyddol gan Elwyn. “ Stori 
ddyddorol. Dylai ein darllenwyr ei 
phrynnu a’idarllen. Rhydd bleser iddynt. 
—Y Beirniad. “ Croesaw i nofel hanes- 
yddol dda. Dyna yn ddiau yw nofel new- 
ydd Elwyn. Stori fyw, mewn iaith na- 
turiol.’’—Cymru. 


Amlen, 1/- 
JOHN CEIRIOG HUGHES. 
Hi Fywyd, Ei Athrylith, ai Waith, gan 
LLYFRBRYF. Argraffiad Newydd, gyda 
Darluniau Newydd. ‘“‘ Llyfr tra dyddorol | 
a2 gwerthfawr. Darllenna fel rhamant o’r | 


Amlen, 1 /- 

DRAMA: CYFOETH YNTE CYMERIAD. 
Wedi ei hysgrifennu gan Miss GRACE 
THomas, Pentraeth, Sir Fon. Gyda 
chyfarwyddiadau, a Darlun o’r Cymeriad- 
au. Wedi ei chwareu droion, gyda llwydd- 
| iant anarferol. Mae fee fechan i’w thalu 
am bob perfformiad. 


Amlen, 1/- 
DRAMA—‘“RHYS LEWIS’ 
(Daniel Owen). Wedi ei threfnu ai 


| hysgrifennu gan J. M. Epwarps, M.A. 


ae effeithiol. 


| —Cymru. 
_mor brydferth a dim a ysgrifennodd Ceir- 
| log.” —ELFED. 


| Gyda Chyfarwyddiadau a Darlun o'r 
_Cymeriadau. Mae fee fechan i?w thalu 
am bob perfformiad. 


Yn barod Tachwedd. Lilian, 1/6 
LLAWLYFR AR AREITHYDDIAETH. 
_Gan y Parch. H. Lerr Jongs, Croesor. 
_ Lilawlyfr Cyd-Fuddugol Eisteddfod Genedl- 
aethol Colwyn Bay, 1910. Cynhwysa gy- 
farwyddiadau gwerthfawr ar Pa fodd i 
Ddarllen, Adrodd, ac Areithio yn rhwyd 


Lian, 1 j- 


TRAETHODAU LLENYPDOL Dr. Edwards 


Detholiad ohonynt, gyda nodiadau, cwest- 
iynau, a Mynegai Fyweraffyddol a Chy- 
ffredinol. .Gan JoHn Luoyp, B.A., Ysgol 
Sir Abermaw. ‘“ The editor and selector 


| has fortified the essays with a capital 
| succint life and estimate of the author, and 


notes—not mere schoolmaster’s notes, but 
something better.’’—Ernest Ruys. 


Amlen, 1 /- ‘ 
YR ORIAU OLAF 
Gan Cerriog. Aregraffiad Newydd. ‘“ Yn 


cynnwys rhai o ganeuon melusaf Ceiriog.” 
‘““'Y mae rhai o’r caneuon hyn 


Liian, 1 /- 
Y GOLUD GWELL 
Stori gan AnTHROPOs. ‘“ Stori ddifyr ac 
effeithiol iawn.’—Y Brython. “ Stori 
yn llawn dyddordeb, dirgelwch, a mynd.” 


Jechreu i’r diwedd.”’—Y Parch.D. TEcwvn | 
Evans, B.A. 


—Y Genedl Gymreig. 


Y mae genym nifer o Ffugchwedlau dyddorol gan Daniel Owen, Anthropos, T. Gwynn 
J ones, Llewelyn Williams, A.S., Watcyn Wyn ac Elwyn, ac ereill, anfoner am ein 
Jatalog Liyfrau (89 t.d.) a’r Catalog Llyfrau Ysgol (84 t.d.). 


Crown Quarto, Cloth Boards, Price £1 Is. ed. 


ae COURCH “PEATE 


OF 


RADNORSHIRE 


WITH 


THE CHANTRY CERTIFICATES RELATING TO THE COUNTY OF RA 

THE COMMISSIONERS OF 2 EDWARD VI (1548); NOTES ON RIG ISHEES: BELLE 

AND FAMILIES; AND APPENDIX ON THE !RIMITIVE SAINTS OF RA DNOR- 

SHIRE BY THE REV. A. WY. WADK-fVANS, AUTHOR OF “WELSH MEDIEVAL 
LAW,” “PAROCHIALE WALLICANUM,” Etc. 


BY 


iT. EVANS, 


Rector of Stow, Glos., Author of The Church Plate of Pembrokeshire, The Church Plate of 
Carmarthenshire, and The Church Plate of Gloucestershire. 


‘“‘ Mr. Evans not only gives us here an exhaustive account of the Church Plate of 
Radnorshire, but in doing so throws a good deal of light on Welsh Church history. . . 
This certainly is a most useful book for all interested in the Welsh Church.’’—The 
Saturday Review, Nov. 5th, 1910. 


“The author, distinguished already by his works on the Church Plate of Pem- 
brokeshire and of Carmarthenshire, has now added to the series a volume on the plate 
of Radnorshire, a work every whit as thorough and useful as its predecessors.” — 
The Morning Post, Oct. 13th, 1910. 


“The important work on ‘“‘ The Church Plate of Radnorshire’. . . opens witha 
very useful introduction that brings before us vividly enough the process of Tudor 
disendowment in Wales, and gives us an excellent summary of the surviving old plate: 


in the County of Radnor... . Mr. Evans has wisely transcribed the Chantry Certi- 
ficates . . . and has given useful notes on parish registers, parish bells and county 
families . . . Mr. WapE-Evans, the learned author of the volume on the laws of 


King Howel, contributes an interesting chapter on the Primitive Saints of the county 
| to his brother’s painstaking book. The work will find a place in the public and 
private county libraries of Wales.”—The Contemporary Review, Dec. 1910. 

STOW-ON-THE-WOLD: JAMES H. ALDEN. 


“VY BRYTHON”’: |c. TEGID DAVIES. Fc. 
High Class Family Grocer, 


Provision Dealer, Fruiterer, 
fwrdd pob Llenor a Bardd Who holds 32 Prize Diplomas from the London and 
9 


Provincial Grocers’ Exhibition has been 


dyma’r papur a welir ar 


unanimously elected 


pob Athro a Macwy, pob | & Fellow of the Institute of Certificated Grocers 


which proves that he is fully qualified to serve you 


Carwr ej laith ai Wiad drwy with a!l you require in the way of eatables., 
21 HIGH STREET, BANGOR. 


By the Station. Telephone 4X 


Gymru a lled y byd. 


LET ME MEND YOUR FOUNTAIN PEN, 


Very likely you have a Broken Fountain Pen. The Cap is missing—the Nib or Feed gone wrong. 
Don't throw it aside because of that. Bring it to me. I can mend it for you. Broken, it is 
money lying idle—a labour-saving device rendered useless. Mended, it means money and time 
saved to you. I mend Fountain Pens, fitting Nib, Cap, or Feed. 


PARK HALL BUILDINGS. 
2 SCHOLASTIC BOOK DEPOT. = 
|. HS] DaeieRe 


Discount Bookseller and Stationer, 


Late Manager for the SonoLastic Trapine Co., L tp. 


University, Municipal and Technical School Books and Requisites. 
Discount 3d. in the Shilling off Books not net. 


JUVENILE BOOKS suitable for Rewards or Sunday School Libraries kept in Stock, Inspection 
invited. TEXT CARDS, in Sheets or Packets. FOUNTAIN PENS, from ls. to 30s. GHILD- 
REN’S PICTURE BOOKS from One Penny. BIBLES, bound in Morocco, yapp edges, all sizes 
from 2/6. TEACHERS’ BIBLE, with Maps, Ilustrations, Concordance, &c., 6s. Purses, Letter 
Cases, Pocket Books, Day Books, Ledgers, etc. Office Files from 1/3. Pens, Ink, Paper. 


95 Queen Street, Cardiff. 
“= THE NOTED HAT SHOP. = 


JAMES. LLOYD, — 


Hatter and Outfitter, 


A Large Assortment of Ties, Collars, Shirts, Underwear, &c. All the Newest Shapes 
in Gent's Silk and Felt Hats from the Best Manufacturers. 


ine 
an ay mn 


be 
vs 


RE Si Wh ip 
rhe ae is is ok 
honed be Setgeet = 


y Py 

= 

1g 
%, 


f STUD ENTS... “Robe ee ta cap Slabs we the os : 


Bernas College af, oe et 


. OUTFITTER | ee 
DONALD CAMERON, Bangor. 

“HUGH EVANS A'l FEIBION, 
La 356-358 a 444 Stanley Road, | Liverpool. 


Ligtrad: Cyhoeddedig gan Hugh Evans ali Felbion 


DAN Y GWLITH: Odlau Maw! i’r Cyt- HOLL WEITHIAU GORONWY OWEN am ° 
ryngwr Crist Iesu ein Harglwydd. Gan  Hanner Coron. Ya: cynnwys ei ‘Holl 

-y Parch. JOHN HUGHES, M. A., Ler- Farddoniacth, wedi ei gymeryd o’ rt 

- pwl. Lilian, ds.6ch. - argraffiadau hynaf; ei Holl Lythyrau x 


GERAINT AC ENID, OG ‘CHANIADAU - ynghyd a Hanes ei Fywyd. Liian, 2s.6ch 
 EREILL, gan MACHRETH. Pris, LLYFR Y TRI ADERYN, gan MORGAN 
| ‘mewn Lilian Hardd, 2s. 6ch, net. _ LLWYD O WYNEDD, gyda Rhag- 
GWELEDIGAETHAU Y BARDD CWS, _ arweiniad gan y Parch. OWEN JONES, 

